
Autorilt 


Kas me tahame seda või mitte, kuid aeg möödub, ja see, mis alles eile oli Suur Riiklik 
Saladus, kaotab riigi ajaloo järskudes keerdkäikudes oma erakordsuse ja salastatuse 
ning muutub üldiseks omandiks - oleks vaid soov tõde teada saada. 

Saatuse tahtel olin mina, üks Nõukogude Liidu sõjaväe- ja välisluure juhte, jäänud 
selleks ajaks, kui valmis see raamat, ainsaks tunnistajaks eriteenistuste omavahelisele 
vastasseisule ning nii sise- kui välispoliitika umbsõlmedele aastatel 1930-1950. 
Vaatamata repressioonidele enne ja pärast sõda, õnnestus mul, kes ma veetsin 15 
aastat vangistuses, kummaliste asjaolude kokkulangemise ja kahtlemata ka lihtsalt 
vedamise tõttu ellu jääda ning panna kirja mälestused, mis olid seotud tolle aja 
vastuoluliselt ja traagiliselt arenenud sündmustega. 

Luure ja vastuluure ei ole Venemaa juhtkonna silmis kunagi au sees olnud. Ometi 
etendasid nad totalitaarse juhtimissüsteemiga riigi võimude tegevuses aeg-ajalt olulist 
osa. Mind kui professionaali köidab isiklik populaarsus kõige vähem, kuid pärast 
NSV Liidu lagunemist, mis minu arvates toimus esmajoones põhimõttelageda 
nägelemise ning võimuvõitluse tõttu, pean oma kohuseks jutustada inimestele tõtt 
sellest, mis tegelikult toimus 30.-50. aastatel, et nad mõistaksid meie kodumaa ajaloo 
traagiliste ja kangelaslike sündmuste loogilist arengut. Motiivid, mis viisid, 
kuritegelike repressioonideni ja milles olid süüdi nii riigi juhtkond kui ka 
julgeolekuorganid, olid seotud mitte ainult Stalini ja teiste juhtide isiklike 
ambitsioonidega, vaid 

ka tolle võimuvõitlusega, mis toimus pidevalt nende lähikonnas. Seda võitlust varjati 
osavalt kõlavate loosungite taha - ,, võitlus kõrvalekalletega" valitsevas parteis, mis 
tegeleb ,,kommunisni kiirendatud ülesehitustööga”, ,,võitlus rahvavaenlastega”, 
»»Võitlus kosmopoliitidega”, ..perestroikaga". Lõppkokkuvõttes aga langesid kõigi 
nende kampaaniate ohvriteks miljonid süütud inimesed. 

Mina pean just seda oma raamatu peateemaks. Olen kindel, et see erineb suuresti 
müüdist Kremli endise juhtkonna nii nimetatud ,,konservatiivsete” või siis 
»demokraatlike" ringkondade tegevust ajendanud motiivide kohta. 

Ma juhtisin luure-diversioonioperatsioonide teenistust Nõukogude 
julgeolekuorganites 1930. aastate lõpust kuni 1950. aastate alguseni, kaasa arvatud 
Suure Isamaasõja periood. Mingi terrorist ma muidugi ei olnud. Igal juhul pole ma ise 
end selleks kunagi pidanud. Ma olin ja jään elukutseliseks revolutsionääriks. 

Ma võitlesin eluga riskides fašistliku terroriorganisatsiooniga OUN (Ukraina 
natsionalistid) Euroopas ja Lääne Ukrainas, samuti Hitleri käsilaste, terroristide 
Konovaletsi ja Suhhevitšiga, kes hävitasid tuhandeid minu kaasmaalasi. 

Minu töö ja tegevus seisnes võitluses terrorismi ja kuritahtlike jõududega, kes 
organiseerisid salajasi relvastatud aktsioone. Terroristid tegutsesid reeglina 
nõukogude korra vastu võitlemise sildi all. Lev Trotski ja Konovaletsi likvideerimine 
oli verise kodusõja jätk, see oli sõjaline aktsioon Nõukogude riigi kõige õelamate 
vaenlaste vastu, ainult et nüüd juba väljaspool NSV Liidu piire. Taolised 
operatsioonid töötas välja riigi poliitiline juhtkond ja viidi läbi tema otsese kontrolli 
all. Nagu teada, ei ole paljud Lääne eriteenistused tänini loobunud erioperatsioonide 
läbiviimisest, mis on seotud inimröövide ja tapmistega. Pean seda siinkohal 
kahetsusega ütlema. 


Kui uskuda ametlikke andmeid ja massiteabekanaleid, siis tegutsevad vene 
sõjaväelaste vastu Tšetšeenias siiani välismaiste eriteenistuste abiga mitte ainult 
sealsed kohalikud löögi-rühmad, vaid ka välismaalastest palgasõdurid. 

Need, kes levitavad erinevaid väljamõeldisi minu oletatavast terroristlikust tegevusest 
minevikus, ei taha märgata nähtavasti seda kriminaalse ja poliitilise terrorismi lainet, 
mis on tabanud Venemaad ja samuti ka endise NSV Liidu territooriumi tänapäeval. 
Tšetšeenias toimuvatel konfliktidel on kahtlemata oma ajalooline tagapõhi. Ometi 
peab kahetsusega tunnistama, et küllaltki mõjukad isikud unustavad sageli vene 
eriteenistuste tähtsaima ja esmase ülesande — takistada riigis terrorismi vohamist ja 
kindlustada kodanike julgeolek. Ajaloo ees on vaja olla aus ja teha õigeid järeldusi 
mitte ainult teiste, vaid ka enda vigadest. 

Mind ei pane näiteks imestama rea meie tuntud tegelaste sagedased kontaktid 
tšetšeenia opositsiooni bandiitlike grupeeringute liidritega. Ometi tundub mulle, et 
poliitikute asi ei ole pidada ,täieõiguslikku dialoogi" bandiitidega, kes on määrinud 
oma käsi sadade tuhandete süütute inimeste verega. Teine asi on, kui läbirääkimistega 
tegelevad eriteenistuste töötajad, diplomaadid või muud valitsuse poolt volitatud 
isikud. 

Minevikus tegi mitte ainult meie riiklik, vaid ka sõjaväeline juhtkond jämedaid vigu 
Kaukaasia poliitikas. Mitte NKVD, vaid Riigikaitse rahvakomissariaat tegi otseselt 
ettepaneku viia läbi massilise küüditamise erioperatsioon Põhja Kaukaasias. Seda 
tehti, et puhastada võitleva Punaarmee tagalat. Nimetatud fakti saab vajaduse korral 
dokumentaalselt tõestada. 

Neil, kes küll mitte alusetult, kuid siiski liiga emotsionaalselt moraliseerivad Trotski 
kõrvaldamise üle 1940. aastal, samuti topeltagentide ja mõrvarite tegevuse üle 
natsionalistlikes terroriorganisatsioonides niinimetatud külma sõja aastatel, tasuks 
mõelda ka tänapäeva poliitikute moraalsest palgest, ma pean siinkohal silmas 
läbirääkimisi terroristidega, kes on kuulutatud ülevenemaaliselt tagaotsitavateks. 
Muidugi on vaja ka selle seltskonnaga kontakti pidada, kuna see kergendab rahu 
sobitamist. Ometi on lubamatu, kui eriteenistuste raske, kohati lausa tänamatu tööga 
tegelevad poliitikud. Kui nad aga kord on võtnud endale säärased funktsioonid, siis 
peavad nad kandma ka 

täit vastutust. On iseloomulik, et kõik XX sajandi kõmulised poliitilised mõrvad - nii 
meie maal (kallaletung Stolõpinile), kui ka erinevate isikute poolt piiri taga (Trotski 
likvideerimine, Mussolini röövimine, J. Kennedy, 1. ja R. Gandhi, O. Palme, Y. Rabin 
Jt. tapmine) - viidi ühes või teises variandis läbi inimeste poolt, kes olid seotud oma 
riigi eriteenistustega. Siinjuures tuleb alla kriipsutada, et terroristid-täideviijad, kes 
otseselt tulistasid kõrgeid riigitegelasi, nagu järeldub ümberlükkamatult usaldus- 
väärsetest materjalidest, ,,väljusid oma endiste peremeeste kontrolli alt" ning neid 
kasutasid ära ekstremistlikud poliitilised grupeeringud, kes mingil juhul ei soovinud 
olla otseselt seotud terroriaktsioonidega. 

Tuleb siiski tunnistada, et eriteenistused on ainsad võimu-institutsioonid, kellel on 
seaduslik alus tegelda aktiivselt ekstre-mistlike grupeeringute, organisatsioonide ja 
liikumistega ning lasta neisse imbuda oma agentidel ja usaldusisikutel. ,,Tööta-des" 
terroristidega ning kaasates üksikjuhtudel ekstremistlikke organisatsioone 
lahinguoperatsioonidesse, suunavad eriteenistused vastavalt oma erihuvile teatud 
kindlate agentuur andmete vastu, võitlejaid ehk potentsiaalseid terroriaktide 
täideviijaid, kas siis ,,vastu tahtmist" või ,,sunnitult", kallaletungi objektide juurde. 


Nii oli näiteks tsaari ohrankaga koostööd tegeva Bogroviga, kes tulistas Stolõpinit, 
samuti Amiriga, kes tappis lisraeli peaministri Rabini. 

Kõik kohtuotsused terroriaktide täideviijate suhtes langetatakse reeglina maksimaalse 
kiirusega, et peita fakte, varjata jälgi ja hävitada tunnistajaid, kel võib olla andmeid 
teo täideviijate ja eriteenistuste koostöö kohta. Muuseas, täielik informatsioon 
poliitilise terroriaktsiooni täideviijate kohta jääb üldsusele enamasti kättesaamatuks. 
Poliitilise võitluse käigus kasutatakse ka provokatsioonilisi meetodeid, et luua vajalik 
situatsioon ekstremistlike terroriaktide läbiviimiseks. Kogu traagika seisneb selles, et 
eriteenistused on võimu otseses alluvuses, mis loob võimaluse manipuleerida 
poliitiliste mõrvade ilmselgete asjaoludega, varjates sealjuures mõrvari teguviisiga 
mingit 

isiklikku või poliitilist motivatsiooni ning samas algatada ka poliitilist terrorit, nagu 
see juhtus pärast Kirovi tapmist Nikolajevi poolt. 

Minu kohus on kutsuda ühiskonda üles osutama vastupanu, et üksikisik ei allutaks 
jõustruktuure enda ainuisikulisele kontrollile, kuna ,,reeglitetapoliitilise võitluse” 
tingimustes, lokaalsetes sõdades ja etnilistes konfliktides, kus vohab poliitiline terror, 
võib kontrollimatu jõuaktsioonide läbiviimine viia kõige traagilisemate tagajärgedeni. 
Teine poliitilise ajaloo õppetund, mille saime 1930.-1950. aastatest, seisneb 
hädavajalikkuses kehtestada ühiskonna demokraatlike institutsioonide kontroll 
niinimetatud ,,kulissidetaguste" läbirääkimiste üle, samuti ükskõik milliste 
mitteametlike sidemete üle Venemaa riigitegelaste ja välisriikide juhtide, eelkõige 
USA, Lääne-Euroopa, Jaapani ja Lõuna-Korea vahel. 

Äärmiselt tähtis on, et riigi väliskontaktide saladus ei muutuks miljonite inimeste 
saatusega manipuleerimiseks. Seoses sellega tahan rõhutada: need, kes kõige 
sagedamini räägivad ,.Stalini ja Hitleri rahvavastasest sobingust"” ning ,,Molotovi- 
Ribbentropi salajasest paktist", vaikivad visalt kolmest salaprotokollist - lisadest Jalta 
konverentsi otsustele, mis kirjutati alla USA, Suurbritannia ja NSVL juhtide poolt 11. 
veebruaril 1945. aastal. Aga just nende dokumentidega tehti USA ja Suurbritannia 
juhtkondadele ülesandeks aidata täita vangla-kohti Nõukogude Liidus: kohe pärast 
sõda olid laagrid valmis vastu võtma sadu tuhandeid ,.poliitilisi vastaseid" ja teisi ,, 
kahtlasi" isikuid, kes asusid Lääne-Euroopas ja liitlasvägede poolt okupeeritud 
Saksamaa territooriumil. Sealjuures laienes vägivaldne repatrieerimine mitte ainult 
endistele Nõukogude kodanikele, vaid ka neile emigrantidele, kes polnud iialgi 
omanud Nõukogude kodakondsust! 

Inglismaa ja Ameerika juhtkonna küüniline GULAG-i täiendamise mahitamine viitab 
nende osalusele poliitilistes repressioonides Nõukogude Liidus. Seda kinnitab 
omakorda tuntud tees: lääneriikide reaalne poliitika baseerub jõudude vahekorral, 
ratsionaalsel arvestusel ja poliitilistel huvidel, mitte aga 

müütilisel ,,kiindumusel vabaduse ja demokraatia ideaalidesse”". 

Nimelt need, kes kõige enam muretsesid demokraatia pärast ,,raudse eesriide taga”, 
sanktsioneerisid faktiliselt NSV Liidus rakendatavaid repressioone poliitiliste vastaste 
suhtes välismaa territooriumidel. See on aga rahvusvahelise õiguse elementaarsete 
normide ennekuulmatu jalge alla tallamine. Kas pärast sellise fakti ilmsikstulekut 
võtab tõesti keegi tõsiselt seda, et lääneriikide huvid eeldavad nende ,, siirast 
hoolitsust" demokraatia eest Venemaal või teistes SRÜ riikides? 

Minu raamat lükkab ümber mulle kunstlikult külge poogitud ,,versiooni" tuntud Lääne 
teadlaste Oppenheimeri, Fermi, Bohri ja teiste kasutamise kohta Nõukogude luure 


agentidena. Nad pole seda kunagi olnud. Sellegipoolest jagasid nad Nõukogude 
valitsuse ja luure usaldusväärsete isikutega tähtsat teaduslik-tehnilist informatsiooni 
tuumarelvastuse vallas. Nende teaduslikud tööd sattusid Nõukogude Liitu ja Rootsi 
nende endi teadmisel. 

Meie teadlased kasutasid samuti luure poolt USA-s ja Inglismaal kogutud materjale. 
Nagu on meenutanud meie teaduslik-tehnilise luure veteran A. Rõlov, andsid tema ja 
ta kolleeg, professor J.Terletski edasi J.Haritonile ja A. Sahharovile USA-st saadud 
teaduslikud käsitlused magnetkumulatsiooni skeemi kasutamisest termotuumse 
plahvatusseadme konstrueerimisel. 

Hiljaaegu kinnitas rahvusvahelisel Nõukogude tuumarelva loomise ajaloole 
pühendatud konverentsil Venemaa Teaduste Akadeemia korrespondentliige L. 
Feoktistov, et 1. Kurtšatov sai välismaised materjalid, mis olid seotud vesinikupommi 
loomisega, NSVL Ministrite Nõukogu esimehe asetäitjalt A. Zavenjaginilt. 
Loomulikult ei vähenda eelpoolöeldu meie teaduse teeneid kodumaise tuuma- ja 
termotuumarelvastuse loomisel. Kui aga teadlased, selle relva loojad, on alati olnud 
soosingus ja teeninud ära riigijuhtide austuse ja erilise lugupidamise, siis suhtumist 
neisse, kes neid abistasid, riskides oma eluga, et hankida just õigel hetkel äärmiselt 
vajalikku teaduslikku informatsiooni, ei saa nimetada teisiti, kui julmaks ja 
küüniliseks. 

Lääne tuntuimatele füüsikutele ligipääsu võimaldavate põhiagentuuride otsesed loojad 
nagu G. Ovakimjan, S. Semjonov, L. Vassilevski, Z.Rõbkina, S.Apresjan, P. 
Pastelnjak ja G.Heifetz vallandati luurest häbiväärse puhastuskampaania käigus. Mitte 
keegi luure juhtidest pole tänini nende ees vabandanud, rääkimata sellest, et neid kõiki 
ära märkida valitsuse autasudega. Meie luure väärtuslikumad agendid S. Kurnakov ja 
Rosenbergide võitluskaaslane Sarant (elas NSV Liidus Starose nime all), kes pidasid 
otsest kontakti ameerika füüsikutega, jäeti 50.-60. aastatel ja faktiliselt kuni oma 
elupäevade lõpuni ilma vajalikust materiaalsest ja moraalsest toetusest teaduslik- 
tehnilise luure juhtkonna poolt, kes muuseas kannab vastutust ka Rosenbergide 
hukkumise eest. 

Veelgi küünilisemalt käituti silmapaistva teadlase Klaus Fuchsiga, kelle kangelastegu 
vaikiti maha ja kellele rida ajaloolasi paneb mitteametlikult süüks NSV Liiduga 
koostöö tunnistamist, pidamata samas võimalikuks aidata kaasa sellele, et teda kas või 
postuumseltki autasustataks. 

Olen kaugel sellest, et tekitada kelleski mõtet või kahtlust, nagu oleksid meie juhtivad 
füüsikateadlased teinud luurealast koostööd julgeolekuorganitega. Siin on tegu hoopis 
millegi muuga. Nõukogude luure peamiseks ülesandeks oli meie poliitilisele ja 
teaduslik-tehnilisele juhtkonnale informatsiooni hankimine reaalse olukorra kohta 
kõigis ühiskondliku elu sfäärides, aga samuti ka teaduslikest ja tehnilistest 
edusammudest. 

Paljude praeguste luuretöötajate jutustuste põhjal täitsid meie kodumaise teaduse 
tuntud tegelased, sealhulgas ka praegu USA-s elav akadeemik R. Sagdejev, 
Nõukogude juhtkonna tähtsat ülesannet (poliitiline sondeerimine, desinformatsioon, 
tea-duslik-tehniliste materjalide kogumine) meie luureorganite residentuuride abiga 
välismaal, olemata sealjuures formaalselt seotud ükskõik milliste kohustustega 
Nõukogude eriteenistuste suhtes... 

Kõigest eelpoolöeldust ongi selles raamatus juttu. Võib-olla seetõttu pole ka 
suhtumine autorisse kaugeltki ühetähenduslik. ,,Sudoplatovi hirmuäratava isiku” vastu 
on aga eriti kriitiliselt 

meelestatud just need, kes ühel või teisel moel võlgnevad oma karjääri küllaltki 
tihedatele sidemetele Nõukogude eriteenistus-tega - ma pean siinkohal silmas selliseid 
tegelasi nagu V. Na-dein ,.Izvestiast" (,,töötles” aktiivselt akadeemik A. Sahharovi, 
nagu rääkis mulle 5. Valitsuse ülema asetäitja, KGB kindralmajor V. Šadrin), N. 
Gevorkjan "Moskovskie Novostist", kommentaatorid ,,Eho Moskvõst". Jääb üle vaid 
imestada, miks just nemad minu isikut nii raevukalt hukka mõistavad. Olen siinkohal 
täiesti siiras, sest nende vanemad, Nõukogude luure kaastöötajad Iraanis, Leedus ja 
Prantsusmaal, võtsid 30.-40. aastatel korduvalt osa Nõukogude juhtkonnale 
soovimatute inimeste röövimisest ja likvideerimisest. Muuseas, ka sellest kirjutan ma 
oma raamatus, mida võin vaid soovitada pr. Gevorkjanil kunagi jõudehetkel lugeda. 
Elu on niisugune nagu ta on ning kulgeb oma, meile allumatute seaduste järgi. Meie 
ülesanne on teha minevikust teatud järeldusi, püüda lahti mõtestada möödunut, et 
mitte teist korda sama kivi otsa komistada. Arvan, et siinkohal võib meid paljuski 
aidata ajalooteadus, mis peab aegade tagant objektiivselt hindama minevikku. Ja mitte 
ainult andma hinnanguid minevikus tehtule, vaid seda ka lahti mõtestama ja 
selgitama, et meie järeltulijad ei peaks lahendama samu probleeme, mida meie omal 
ajal kaugeltki kõige paremal kombel ei teinud. 

Samuti pean hädavajalikuks pöörata tähelepanu sellele, et minu mälestused ei 
pretendeeri mingil moel sündmuste ajaloo-lis-teaduslikule käsitlusele. See on 
asjaosalise ja pealtnägija subjektiivne vaatenurk ja hinnang sellele, kuidas tegutsesid 
need mehhanismid, mis käivitasid NSV Liidu poliitikamasina ning kuidas õnnestus 
kolossaalsete ohvrite hinnaga luua võimas riik, mis märkimisväärselt mõjutas 
sündmuste arengut kogu maailmas 30.-50. aastatel, arenedes seejärel ülivõimsaks 
suurriigiks, mis hoidis hirmu all mitte ainult oma kodanikke, vaid maailma tervikuna. 
Riik likvideeris vaesuse ja kaose, mis oli maad haaranud pärast kodusõda, tehes seda 
sügavas usus XX sajandi suure sotsiaalse revolutsiooni õigsusesse ning selles oligi 
tema jõud. Nimelt seetõttu avaldasid oma sümpaatiat NSV Liidu suhtes, 

teda otseselt või kaudselt toetades ka sellised kaasaja suurvaimud nagu Niels Bohr, 
Enrico Fermi, Robert Oppenheimer, Albert Einstein ja teised. 

Vastastikkuse vaenulikkuse peamine põhjus peitub julmas vastuolus NSV Liidu ja 
Lääne maailma vahel, mis kajastub kõigis meie maa sise- ja välispoliitilistes 
sündmustes. 

Kuidas seda ka tänapäeval ei tõlgendata, kuid mul pole mingit kahtlust, et Lääne 
valitsevad ringkonnad mitte ainult ei vihanud meie riiki, vaid tegid kogu tema 
eksisteerimise vältel kõik, mis oli nende võimuses, et ta hukkuks. USA, Inglismaa ja 
NSV Liidu sunnitud liit võitluses hitlerismi vastu sõja-aastatel ei kujunenud 
hingetõmbeajaks nende omavahelises vastasseisus. Külm sõda kestis edasi. Lääs 
kartis kaotada oma mõjuvõimu maailmas ning talle polnud lihtsalt kasulik NSV Liidu 
kiire lüüasaamine võitluses Saksamaaga. 1991. aasta detsembrini tehti kõik NSV 
Liidu nõrgendamiseks. Nüüd elame raskelt üle vastasseisu ja koostöö uut staadiumi 
lääneriikidega, mis nii või teisiti hakkab lähtuma Venemaa kui kaasaja ühe suurriigi 
ajaloolisest rollist. Siiski, erinevalt möödunud aastatest, ei ole praegu jutt enam meie 
riigi ellujäämisest. NSV Liidu pärand annab kindla garantii võimalike pöörete ja 
keerdkäikude korral, tehes meist võimsa partneri läbirääkimistel rahvusvahelisel 
areenil. Muidugi, riigi sisemine ebastabiilsus ja läbikukkunud majanduspoliitika 
sunnivad valitsevaid ringkondi vältimatult ka nüüd - kui mitmes kord juba! - panema 
vastutuse tehtud vigade eest riigi endisele juhtkonnale. Sellest tuleneb ka pidev 
vaenulikkus, mis kohati kasvab otse vihkamiseks nende vastu, kes oma tööga lõid 


selle kaasaegse arengu baasi, mis on jäänud siiani kodumaa uhkuse ja prestiizi 
ümberlükkamatuks teguriks. 

Järgides sõjaväelist vandetõotust, vaikisin seni, kuni eksisteeris Nõukogude Liit. Kui 
aga pärast 1991. aasta pöördelisi sündmusi lakkas rida Nõukogude luure ja NSV Liidu 
välispoliitilise tegevuse aspekte olemast saladus, ning kõik see, mida ma ustavalt 
teenisin, lõpetas oma eksisteerimise, ei saanud ega olnud mul ka enam õigust vaikida. 
Kahjuks polnud mul teist valikut, kui 

avaldada oma mälestused esmalt Läänes, kuna kodumaised kirjastajad kavatsesid 
need välja anda alles pärast konsulteerimist ,,kompetentsete instantsidega". Olen 
tänulik John ja L. Shechterile, et mu raamat nende abiga ilmavalgust nägi. 

Selle raamatu kirjutamisel osutasid mulle suurt abi minu võitluskaaslased, kellega 
jagasin meie keerulise ja ohtliku töö kõiki raskusi. Pean oma kohuseks avaldada erilist 
tänu moraalse toetuse eest KGB Välisluure ülemale L. Sebaršinile, julgeolekuorganite 
veteranidele S. Ananinile, P. Massiule, A. Rõlo-vile, 1. Štšorsile, J. Kolesnikovile, Z. 
Zarubinile, A. Kamajev-Filo-nenkole ja kirjanik-publitsist K. A. Stoljarovile. 


P. Sudoplatov 
6. august 1996. a. 
00000000000000000000000000000000000000000000000000000000000000000 


1. peatükk Algus 


1. Lapsepõlv ja tööle asumine Tšekaasse 


Ma sündisin 1907. aastal Ukrainas, Melitopoli linnas, mis asus puuviljarikkas 
piirkonnas ja kus tolle aja arvestuste kohaselt oli umbes kakskümmend tuhat elanikku. 
Ema oli venelane, isa ukrainlane - lihttööline, pagar, kokk, ettekandja. Nii nagu kõiki 
lapsi - meid oli peres viis - ristiti mindki vene õigeusu kirikus Peetri ja Pauli 
nimepäeval. Minu algharidus koosnes Uue ja Vana Testamendi õppimisest ning vene 
keele aluste omandamisest, kuna tsaariajal oli ukraina keele õpetamine koolides 
keelatud. Seda kasutati vaid kõnekeelena. Kuni kümnenda eluaastani oli mu lapsepõlv 
täiesti tavaline. Pärast isa surma jäi pere eest hoolitsemine ema ja vanema õe õlgadele. 
Samal aastal kui suri minu isa, toimus revolutsioon, ja võimu haarasid bol-ševikud. 
Algul muutus elu linnas vähe ja kõik kulges oma loomulikku, sissetallatud rada 
mööda. Kuid niipea, kui lõppesid toidu-varud, algas kaos, millega kaasnes bandiitide 
terror. Meie perel ei olnud mingit varandust, me elasime väikese ühekorruselise maja 
kahetoalises üürikorteris, mis kuulus majaomanik Hro-lenkole. Minu tookordset 
suhtumist toimuvatesse sündmustesse võib pidada täiesti tüüpiliseks väikese 
sissetulekuga peredele, kellel polnud midagi kaotada. Lugenud Buhharini Revolut- 
siooni aabitsat", uskusin loomulikult kogu hingest, et ühiskondlik omand ongi aluseks 
õiglase ühiskonna ülesehitamisel, kus kõik on võrdsed. Riiki hakkavad aga juhtima 
tööliste ja talu- 

poegade esindajad, pidades silmas lihtsate inimeste, mitte mõisnike ja kapitalistide 
huve. 

Minu vanem vend Nikolai astus Punaarmeesse 1918. aastal - kahe aasta pärast sai 
temast Tšekaa salga võitleja. Aasta varem, olles kaheteistkümnene, põgenesin kodust 


mina ja ühinesin Punaarmee polguga, mis oli peagi sunnitud Melitopolist lahkuma. 
Meie polgu purustasid valged ja vaid väikestel gruppidel õnnestus läbi murda 
Punaarmee 44. laskurdiviisi üksuseni Kiievi lähistel. Kuna selleks ajaks olin algkooli 
juba lõpetanud ja oskasin lugeda, määrati mind sideroodu. Hiljem võtsin osa 
lahingutest Kiievi all. 1921. aastal, kui olin saanud neliteist, sattusid diviisi 
eriosakonna töötajad varitsusele, mille olid korraldanud ukraina natsionalistid ning 
paljud neist hukkusid. Tol ajal võitlesime põhiliselt mitte valgete, vaid ukraina 
natsionalistide väeosadega, mida esindasid Petljura ja ,,Setši streletside" korpuse 
komandör Konovalets. 

Kui algas kodusõda, kuulutasid ukraina natsionalistid välja iseseisva riigi ja 1919. 
aasta jaanuaris sõja Venemaale ning Ukraina bolševistlikule juhtkonnale (30. ja korra 
ka 40. aastatel võtsin ma otseselt osa võitlusest ukraina natsionalistidega). See võitlus 
lõppes faktiliselt alles 1992. aasta jaanuaris, pärast seda, kui Ukraina valitsus eksiilis 
ja kogu ülejäänud maailm tunnustas Kravtšukki iseseisva Ukraina riigi presidendina. 
Eriosakond oli kandnud raskeid kaotusi ning vajas kiiresti telefonisti ja Šifreerijat. 
Seetõttu saadeti mind tööle julgeolekuorganitesse, millest saigi alguse minu teenistus 
Tšekaas-KGB-s. 

Diviisis, kus ma teenisin, võitlesid koos minuga poolakad, austerlased, sakslased, 
serblased ja isegi hiinlased. Viimased olid äärmiselt distsiplineeritud ja võitlesid 
viimse veretilgani. Võitlus oli julm ning juhtus koguni, et ukraina natsionalistid ja 
bandiitide grupeeringud hävitasid terveid külasid: üldse hukkus Ukrainas kodusõja 
käigus üle miljoni inimese. Minu põlvkond harjus peagi sõja julmuste, kaotuste ja 
viletsusega. Me pidasime seda kõike täiesti loomulikuks. 


Riik oli juba alates 1914. aastast sõjaseisukorras ning Venemaa 

tragöödia seisnes selles, et kuni kodusõja lõpuni, 1922. aastani, polnud võimalik luua 
stabiilset ühiskonda, mis oleks toetunud normaalsetele, inimlikele väärtustele. 
Kogemus, mille olin omandanud algul telefonistina, hiljem šifreerijana töötades, tuli 
kasuks. Ma trükkisin dokumente märkega ,,salajane", mis saadeti väejuhatusele ja 
dešifreerisin telegramme, mida saime otse Tšekaa ülemalt, Feliks Dzeržinskilt 
Moskvast. 

1921. aasta sai minu elus pöördeliseks. Diviis oli üle viidud Žitomiri. Meie 
Eriosakonna peamiseks ülesandeks sai abi osutamine kohalikule Tšekaale, et tungida 
Petljura ja Konovaletsi juhitavatesse ukraina natsionalistide põrandaalustesse 
partisanisalkadesse. Nende relvastatud banded korraldasid diversiooniakte kohalike 
Nõukogude võimuorganite vastu. Tšekaa ülematel Potaševitšil ja Savinil õnnestus 
seada sisse dialoog partisanide juhtidega ja pidada nendega mitteametlikke 
läbirääkimisi. Minu ülemad kohtusid nendega Žitomiri konspiratiivkorteris. Mina kui 
parasjagu käepärast olev noor kaastöötaja, pidin elama majas, kus asus 
konspiratiivkorter ning niiöelda teenindama läbirääkimisi. See kogemus, mille sain 
suhtlemisel ukraina natsionalistlike grupeeringute juhtidega, kes olid sisuliselt oma 
ümbruskonna tõelised peremehed, aitas mind edaspidi, kui minust sai julgeoleku 
operatiivtöötaja. Sain omal nahal tunda, mida tähendas teha tegemist põrandaaluse 
vandenõuga. 

Sõda ukraina natsionalistidega kestis peaaegu kaks aastat ja lõppes kompromissiga - 
nende juhid võtsid vastu amnestia, mille pakkus neile välja Nõukogude Ukraina 
valitsus. See toimus aga alles pärast seda, kui Konovaletsi poolt Žitomiri saadetud 
kahe tuhande mõõgalise ratsaväesalga piirasid ümber Punaarmee väeosad ja see oli 
sunnitud lõpuks alla andma. Konovaletsi bande kandis suuri kaotusi. Nendes 

lahingutes hukkus ka minu vanem vend Nikolai, kes teenis piirivalvevägedes Poola 
piiri ääres. Mina andsin raporti üleviimiseks Melitopolisse, et olla perekonnale 
lähemal ja kasutada võimalust oma lähedasi aidata. 

Melitopolis viibimise viimasel kolmel aastal olin noorem operatiivtöötaja GPU 
ringkonnaosakonnas ja vastutasin infor- 

maatorite eest, kes tegutsesid kreeka, bulgaaria ja saksa asundustes. 1927. aastal sain 
aukõrgendust ja mind viidi üle Harko-visse, tolleaegsesse Ukraina pealinna, kus 
asusin tööle Ukraina NSV GPU-s. Nimelt just seal, Harkovis, kohtusingi oma tulevase 
naise, Emma Kaganovaga: mina olin siis kahekümnene, tema minust kaks aastat 
vanem - ta oli Ukrainasse saabunud Valgevenest, Gomelist. 

Emma oli tubli ja võimekas ning tal õnnestus astuda gümnaasiumi, kus juutide 
vastuvõtt oli piiratud. Lõpetanud mõned klassid gümnaasiumis, asus ta tööle sekretär- 
masinakirjutajana Gomeli kubermangu bolševike organisatsiooni sekretäri Hataje- 
vitši juures. Kui too viidi üle Odessasse, juhtima sealset parteiorganisatsiooni, läks ka 
Emma temaga kaasa. Odessas asuski Emma tööle kohalikku GPU-sse. Talle tehti 
ülesandeks viia läbi selgitustööd linnas elavate saksa kolonistide hulgas. Sinisilmse 
blondiinina, kes rääkis saksa keelele küllaltki sarnast jidišit, võis teda täiesti vabalt 
pidada sakslannaks. 

Harkovisse viidi ta üle aasta enne seda, kui mina sinna jõudsin. Emmal oli Ukraina 
NSV GPU-s tunduvalt kaalukam positsioon kui minul, algaja nagu ma siis olin. Kuna 
ta oli haritud ja meeldiv naine, kes pealegi ka palju lugenud oli ning tundis end vabalt 
kirjanike ja luuletajate seltskonnas, siis usaldati talle informaatorite tegevuse 
koordineerimine ukraina loomingulise intelligentsi - kirjanike ja teatritegelaste seas. 
Meie kohtumine temaga oli ametialane ning pean ütlema, et mind köitis kohe nii tema 
väline ilu kui ka arukus. Emma isa, palgiparvetaja, suri, kui Emma oli alles kümne 
aastane. Ta hakkas tööle ja pidas üksi üleval kogu perekonda, kus oli kaheksa last. 
Seega oli meil Emmaga palju ühist: nii mina kui tema olime oma peredele toeks ja 
asjaolude sunnil saime varakult täiskasvanuks. 

Vaatamata sellele, et kogu meie elu oli täis tööd, ärgitas naine mind siiski asuma 
õppima õigusteadust Harkovi Ülikooli. Tõsi, mul õnnestus osa võtta vaid kümnest 
loengust ning teha ka üks eksam - majandusgeograafias. Rohkemaks ei jätkunud 
lihtsalt aega. Minu tööpäev algas kell kümme hommikul ja lõppes, koos lühikese 
lõunavaheajaga, kell kuus õhtul. Pärast seda toimusid 

kohtumised informaatoritega konspiratiivkorterites. Need kestsid poole kaheksast 
õhtul kuni kella üheteistkümneni. Seejärel pöördusin oma töökohta tagasi, et 
ülemustele saadud operatiiv-materjalidest ette kanda. 

1922. aastast alates pidid GPU, hiljem NKVD-KGB (praegune FSB - Föderaalne 
Julgeolekuteenistus) ja välisluureteenis-tus olema tähtsate otsuste vastuvõtmisel riigi 
sise- ja välispoliitilistes küsimustes põhilisteks infoallikateks kõigil Nõukogude Liidu 
ja Venemaa juhtkonna tasanditel. Ka tänapäeval saab riigi juhtkond iga kuu 
ettekandeid olukorrast riigis julgeolekuorganite agentuuri kaudu. Sedasorti ettekanded 
sisaldavad ülevaateid raskustest ja puudustest erinevate organisatsioonide, ettevõtete 
ja asutuste töös. Stalini kehtestatud korra kohaselt ei olnud lubatud kohtuda oma 
informaatoritega päevasel ajal. Seetõttu toimusidki kokkusaamised õhtuti. Kuna oli 
üldiselt teada, et Stalin istub hilisööni oma kabinetis, siis töötasime ka meie samal 
režiimil. 

Saatuse irooniana juhatas meie jaoskonna informatsiooniosa-konda endine 
tsaariarmee ohvitser Kozelski, kes oli pärit vaesunud aadliperekonnast. Kuigi see 

inimene oli teeninud tsaariarmees, suutis ta revolutsiooniaastatel üles näidatud 
sümpaatia tõttu bolševike vastu võita meie usalduse. 1937. aastal sooritas ta 
enesetapu, et vältida arreteerimist puhastuskampaania ajal... 


Minu jaoks oli Emma tõeline naiseideaal ja 1928. aastal me abiellusime, kuigi 
ametlikult registreeriti meie abielu alles 1951. aastal. Nii elasid tol ajal paljud minu 
seltsimehed, aastaid oma abielu vormistamata. 

Samal ajal läks tööl kõik oma rada ja ma sain uue, küllaltki ebatavalise, kuid üsna 
tähtsa ülesande, mida kontrollisid ühiselt nii OGPU juhid kui ka parteiorganid. Minu 
uus amet kandis nimetust: Priluki kodutute laste erikoloonia komissar. Pärast 
kodusõda seadsid sedasorti kolooniad oma eesmärgiks teha kõik selleks, et lõpetada 
orvuks jäänud kodutute laste ringihulkumine, kuna pidev nälg ja väljakannatamatud 
elutingimused sundisid enamikku neist asuma kuritegelikule teele. Kolooniate 

ülalpidamiseks pidi iga tšekist eraldama oma palgast kümme protsenti. Kolooniate 
juurde rajati töökojad ja loodi professionaalse ettevalmistusega grupid: laste 
töökasvatusele osutati tol ajal suurt tähtsust. Võitnud kolonistide usalduse, õnnestus 
mul organiseerida tulekustutite vabrik, mis hakkas peagi isegi kasumit andma. 

Tänu minu abikaasa positsioonile Ukraina parteiringkonda-des kohtusin ma kahel 
korral Kossioriga, tolleaegse Ukraina Kommunistliku Partei Keskkomitee sekretäriga. 
Need kohtumised toimusid Hatajevitši korteris, kuhu meid kutsuti kui külalisi. Mulle 
avaldas erilist muljet just see, kuidas mõlemad juhid nägid Ukraina tulevikku. 
Majanduslikke probleeme ja kollektiviseerimise tragöödiat käsitlesid nad kui ajutisi 
raskusi, millest tuleb kõikvõimalike vahenditega jagu saada. Nende sõnul oli 
hädavajalik kasvatada üles uus põlvkond, täiesti ustav kommu-nismiüritusele ja vaba 
igasugusest kohustusest vana moraali suhtes. Rohkem tuli tähelepanu pöörata Ukraina 
uuenenud intelligentsi arengule ja toetamisele, kes suhtus vaenulikult natsio- 
nalistlikesse ideedesse. Läks vaja veel kuutkümmet aastat ja Nõukogude Liidu 
kokkuvarisemist, et saaks ilmselgeks: on vaja ilmutada kannatlikkust ja vähemalt 
püüda mõista vastaspoolt, aga mitte üritada teda iga hinna eest hävitada. 

Meid naisega meelitas see, et niisugused inimesed nagu Kos-sior ja Hatajevitš 
rääkisid meiega nagu oma seltsimeestega, parteikaaslastega, kuigi me mõlemad olime 
sel ajal alles komnoored. Partei liikmekandidaatideks saime hiljem. 

1933. aastal määrati Ukraina GPU ülem Balitski Üleliidulise OGPU ülema asetäitjaks. 
Uuele ametikohale Moskvasse võttis ta endaga kaasa mõned töötajad, sealhulgas ka 
mind. Minust sai Riikliku Julgeoleku keskaparaadi kaadriosakonna vaneminspektor, 
kelle ülesannete hulka kuulus juhtimine ja kontroll ümberpaigutuste osas ametiliinis 
ning uute kohalemääramiste suhtes OGPU Välisosakonnas (piiritagune luure). 

Samal ajal hakkasin sageli ametialaselt kokku puutuma Artuzoviga, tolleaegse 
Välisosakonna ülemaga ja tema asetäitja Slutskiga. 

Väljapaistvat osa Välisosakonna juhtkonnas, lisaks Artuzovile ja Slutskile, etendasid 
veel Berman, Fjodorov (juhtis võitlust emigratsiooniga), Spiegelglas, Minsker, 
Aitingon ja Gorožanin (viimasele pühendas VI. Majakovski oma luuletuse 
»Dzeržinski sõdurid"). 


II. Eluohtlik kahevõitlus OUN-ga 

1933. aastal esitas ohvitser Kulinitš, kes oli vastutav operatsioonide eest, mida teostati 
ukraina emigrantide jälgimiseks ja sellega võitluseks Läänes, raporti erruminekuks 
tervislikel põhjustel. Saanud teada, et olen Ukrainast pärit ja mul on kogemusi tööks 
kohalikes tingimustes, tegi Artuzov ettepaneku määrata mind vabanenud ametikohale. 
Selleks ajaks oli ka Emma Moskvasse üle toodud ja töötas salajases poliitosakonnas. 
1934. aastast alates kuulus tema kohustuste hulka tegelemine informaatorite võrguga 
äsja loodud Kirjanike Liidus ja loomingulise intelligentsi seas. 

Pärast Nõukogude diplomaadi Mailovi tapmist Lvovis, mille pani toime üks OUN-i 
terroriste Lemek 1934. aastal, andis OGPU ülem Menžinski välja käskkirja: koostada 
tegevusplaan ukraina natsionalistide terroriaktsioonide neutraliseerimiseks. Ukraina 
GPU teatas, et neil õnnestus sokutada paguluses tegutsevasse ukraina natsionalistide 
sõjaväestatud organisatsiooni (OUN) oma kontroll agent, nimega Lebed. See oli suur 
saavutus. 

Välisosakonna ülem Slutski tegi mulle ettepaneku hakata illegaalselt välismaal 
tegutsevaks kaastöötajaks. Esialgu tundus see ebareaalsena, kuna mul puudus 
täielikult välismaal töötamise kogemus ja elust Läänes ei teadnud ma mitte midagi. 
Minu teadmised saksa keelest, mida pidi kindlasti vaja minema Saksamaal ja Poolas, 
võrdusid lausa nulliga. 

Ometi, mida enam ma seda ettepanekut kaalusin, seda ahvatlevam see mulle tundus. 
Ja ma nõustusin. Asusin otsekohe intensiivselt õppima saksa keelt - õpingud toimusid 
konspiratiivkorteris viis korda nädalas. Kogenud instruktorite käe all 

omandasin lähivõitluse võtteid ja relva käsitsemise oskust. Erakordselt kasulikuks 
osutusid kohtumised OGPU-NKVD Välisosakonna ülema asetäitja Spiegelglasiga. Ta 
oli omandanud korraliku kogemustepagasi tööst illegaalina Hiinas ja Lääne-Euroopas. 
30. aastate alguses oli tema ,,katuseks” Pariisis, otse Montmartre'i ääres asuv 
kalakauplus, mis oli spetsialiseerunud homaaride müügile. 

Pärast kaheksakuulisi õpinguid olin lõpuks valmis asuma oma esimesele 
väliskomandeeringule Lebedi saatel, kes oli emigrantide jaoks OUN-i ,,peaesindaja" 
Ukrainas, tegelikult aga oli ta juba hulk aastaid meie salaagent. 1915-1918. aastani oli 
Lebed olnud koos Konovaletsiga sõjavangide laagris Tsaritsõni all. Kodusõja aegu 
sai temast Konovaletsi asetäitja ja ta juhtis jalaväediviisi, mis võitles Punaarmee 
üksuste vastu Ukrainas. Pärast Konovaletsi taganemist Poolasse 1920. aastal, suunati 
Lebed Ukrainasse, organiseerima OUN-i põrandaalust võrku. Seal ta arreteeriti. Valik 
oli kesine: kas töötada meie heaks või surra. 

Lebedist sai meie jaoks võtmefiguur võitluses banditismiga 20. aastatel Ukrainas. 
Tema reputatsioon oli välismaa natsionalistlikes ringkondades endiselt kõrge: 
Konovalets suhtus oma esindajasse kui isikusse, kes on võimeline organiseerima 
OUN-i ettevalmistustööd võimu haaramiseks Kiievis juhul kui puhkeb sõda. 
Lubasime Lebedil siirduda 20.-30. aastatel illegaalseid kanaleid kasutades Läände 
ning temalt saimegi teada, et Konovalets heietas Ukraina hõivamise plaane tulevases 
sõjas. Berliinis kohtus Lebed ooberst Aleksanderiga, admiral Wilhelm Canarise 
eelkäijaga Saksa luureteenistuse ülema ametikohal 30. aastate alguses ning sai tema 
kaudu teada, et Konovalets oli kahel korral kohtunud Hitleriga, kes tegi ettepaneku 
saata mõned Konovaletsi pooldajad kursustele natslikku parteikooli Leipzigis. 

Mina sõitsin välismaale kui Lebedi ,,vennapoeg", kes näiliselt 

1 Esimese maailmasõja ajal sõdisid Lebed ja Konovalets koos ohvitseridena Austria-Ungari armees edelarindel Venemaa vastu, 
niinimetatud ,.Setši streletside" korpuse koosseisus. 

abistas teda tema töös. Minu naine viidi üle NKVD Välisosakonda, et ma saaksin 
tema kaudu pidada sidet Keskusega. Ta pidi esinema üliõpilasena Genfist, mis andis 
talle omakorda võimaluse kohtuda aeg-ajalt agentidega Lääne-Euroopas. Sel 
eesmärgil tegi ta läbi erikursused. 

Lebed ei teadnud, et meie heaks töötas veel üks agent, Polu-vedko, kes oli 
Konovaletsi peaesindaja Soomes. Ta elas valepassiga Helsingis, luues kontakte 
ukraina natsionalistidest emigrantide ja nende Leningradis asuva põrandaaluse 
organisatsiooni vahel. Ounlased varjasid oma arhiive Leningradis, kuulsas Saltõkov- 
Stšedrini nimelises raamatukogus. Kuigi me olime sellest teadlikud, õnnestus ometi 
arhiivid avastada alles pärast Teise maailmasõja lõppu 1949. aastal. 

Sõitsin koos Lebediga Helsingisse, kus ta andis mind Polu-vedko käsutusse, 
pöördudes ise kohe Moskva kaudu Harkovisse tagasi. Poluvedko, kes ei teadnud minu 
tõelisest tööst midagi, saatis regulaarselt minu kohta ettekandeid NKVD-sse Zoja 
Voskressenskaja-Rõbkina kaudu, kes vastutas sidepidamise eest temaga. Mul oli vaja 
Keskusele teatada, et minuga on kõik korras ning, nagu varem oli kokku lepitud, 
kirjutasin kirja oma ,.tütarlapsele”, rebisin selle puruks ning viskasin tükid paberi- 
korvi. Asudes minu mitte just vabatahtliku abilise rolli, korjas Poluvedko tükid kokku 
ja andis need edasi Zojale. Mingil ajal oli Poluvedko teinud koguni ettepaneku mind 
üldse ära koristada, millest oli teatanud ühes oma ettekannetest, kuid õnneks ei 
sõltunud selle küsimuse lahendamine temast. 

Soomes (hiljem ka Saksamaal) elasin üsna tagasihoidlikult: mul puudus taskuraha ja 
ma olin pidevalt näljane. Poluvedko eraldas mulle kõigest kümme soome marka 
päevas, millest jätkus vaevalt söögiks, kusjuures ei tohtinud unustada ühte münti 
gaasiarvestisse lasta, vastasel korral poleks küte ja gaasipliit tööle hakanud. Salajastel 
kohtumistel, mille päevakord oli kindlaks määratud juba enne minu ärasõitu 
Moskvast, tõid Zoja Rõbkina ja tema mees Boris Rõbkin, resident, kes juhtis minu 
luuretegevust Soomes, kaasa võileibu ja šokolaadi. Enne äraminekut kontrollisid nad 
mu taskuid, sest tahtsid olla kindlad, 

27 

et ma ei võta endaga kaasa midagi söödavat: see oleks võinud meie ,,mängu" läbi 
kukutada. 

Pärast kahekuulist Helsingis viibimist ilmusid välja Kono-valetsi saadikud - Gribivski 
(,Kantsler”) Prahast ja Andrijevski Brüsselist. Asusime laevaga teele Stockholmi. 
Maabumisel anti mulle kätte pass Nikolas Baravskase nimele, välja antud leedu 
eriteenistuse poolt, OUN-i juhtkonna palvel. Kui olime jõudnud Stockholmi, koguti 
kõik reisijad sööklasse ja ettekandja hakkas välja jagama passe, mis olid läbinud 
piirivalve kontrolli. Esialgu keeldus ta mulle passi tagastamast, teatades, et foto ei 
vasta originaalile. Tõesti, pass oli tegelikult välja antud Tsõborski nimele, kes oli 
OUN-i Keskjuhtkonna liige, aktivist, ja seal oli tema foto. Õnneks segas vahele 
nördinud Poluvedko, kes ähvardas ettekandjat, sundides teda mulle dokumenti 
tagastama. Pärast nädalast viibimist Stockholmis, siirdusime edasi Saksamaale, kus 
selle sama passiga ei tekkinud mingeid ebameeldivusi. 1936. aasta juunis saabusime 
Berliini ning seal kohtusin ma Konovaletsiga, kes uuris minu käest kõike suure 
huviga. Meie kohtumine leidis aset etnograafiamuuseumi hoones asuvas korteris, 
mille oli talle eraldanud Saksa luureteenistus. Sama aasta septembris saadeti mind 
kolmeks kuuks natslikku kooli Leipzigis. Õpingute ajal oli mul võimalus lähemalt 
tutvuda ounlaste juhtkonnaga. Minu isik huvitas loomulikult ka õpingukaaslase Minu 
»legendiga” ei tekkinud siiski õnneks mingeid probleeme. 

Vestlused Konovaletsiga muutusid aga järjest tõsisemateks. Tema plaanidesse kuulus 
administratiivorganite ettevalmistamine rea Ukraina oblastite jaoks, mis kavatseti 

lähemas tulevikus vabastada, kusjuures ukraina natsionalistid pidid välja astuma liidus 
sakslastega. Sain teada, et nende käsutuses on juba kaks brigaadi, koguarvuga umbes 
kaks tuhat meest, keda taheti kasutada politseijõududena Galiitsias (Lääne-Ukraina 
osa, mis kuulus tol ajal Poola koosseisu) ja Saksamaal. 

Ounlased püüdsid mind igati kaasa tõmmata nende pidevasse võimuvõitlusse 
peamiste gruppide - ,,vanakeste” ja ,,noorte" vahel. Esimesi esindasid Konovalets ja 
tema asetäitja Melnik, 

teiste eesotsas olid aga Bandera ja Kostarev. Minu peamiseks ülesandeks oli veenda 
neid terroristliku tegevuse mõttetuses Ukrainas: sel pole mingeid šansse ja see ei too 
edu, sest võimud purustavad väikesed vastupanukolded otsekohe. Jäin kindlaks oma 
nõudmise juurde hoida meie jõude ja põrandaalust võrku reservis seni, kuni algab 
sõda Saksamaa ja Nõukogude Liidu vahel ning siis neid kohe ka kasutada. 

Eriti ärevaks tegid meid selle organisatsiooni terroristlikud sidemed, sealhulgas 
kokkulepe horvaatia natsionalistidega ja osavõtt Jugoslaavia kuninga Aleksandari 
ning Prantsusmaa välisministri Louis Barthou' tapmisest. Mulle oli uudiseks, et terro- 
riste finantseeris Abwehr - Wehrmachti luure- ja vastuluuretee-nistus. Täiesti 
ootamatu oli aga see, et Poola ministri kindral Peratski mõrvas ukraina natsionalist 
Matseiko 1934. aastal Konovaletsi käsu vastaselt ning selle taga seisis Bandera, kes 
ihkas võimu. Bandera püüdis saavutada kontrolli kogu organisatsiooni üle, arvestades 
siinkohal ukrainlastele omast loomulikku vastumeelsust Peratski suhtes, kes kandis 
vastutust repressioonide eest ukraina vähemuse vastu Poolas. Konovalets jutustas, et 
selleks ajaks oli Poola ja Saksamaa vahel juba alla kirjutatud vastastikkuse sõpruse ja 
koostöö leping, seega ei saanud sakslasi mitte kuidagi rahuldada vaenuaktsioonid 
poolakate vastu. Vähe sellest, nad olid koguni sedavõrd raevunud, et andsid välja 
Bandera, kes varjas end Saksamaal. Tõsi küll, kindrali tegelikul mõrvaril, Matseikol 
õnnestus peitu pugeda. 

Lugu ise oli aga järgmine. Matseikol oli plaan tappa Peratski granaadiga, kuid see 
millegipärast ei plahvatanud ja ta laskis Poola ministri lihtsalt maha. Otsekohe tormas 
rahvahulk talle kallale. Matseikol õnnestus joosta liikuva trammi eest läbi, see varjas 
teda mõneks hetkeks tagaajajate eest, ning seejärel sööstis ta esimese ettejuhtuva maja 
trepikotta, tormas 7. korrusele, heitis seljast mantli, peast mütsi, viskas ära revolvri ja 
väljus, nüüd juba tundmatuseni muutunud välimusega, rahulikult tänavale. Poola 
vastuluure korraldas varitsuse kõigis konspiratiivkorterites, mis kuulusid ukraina 
natsionalistidele Varssavis, kuid tema ei ilmunud ühessegi neist. Öö veetis ta oma 
sõbratari, samuti 

ukraina terroristi Tšemerinskaja juures, kes, kasutades oma sidemeid tšehhi politseis, 
organiseeris talle põgenemise üle Kar-paatide Tšehhoslovakkiasse. 

OUN-il oli Tšehhoslovakkias tugev võimude toetus. President Benešil olid 
Konovaletsiga isiklikud suhted juba Esimese maailmasõja ajast. Kui aga OUN 
niiöelda ,.kontrolli alt väljus" ja pani toime Peratski mõrva, siis suhted halvenesid. 
Vaatamata Bandera emotsionaalsele esinemisele kohtuistungil ukraina natsionalistide 
kaitseks, mõisteti nii talle kui ka teistele organisaatoritele surmanuhtlus poomise läbi. 
Saksamaa surve Poola võimudele päästis lõpuks siiski nende elu. Surmanuhtlus 
asendati vanglakaristusega. Pärast Poola vallutamist lasksid sakslased Bandera 
otsekohe vabadusse ning kahe natsionalistliku grupeeringu vahel algas verine 
kodusõda. 

Suheldes oma kolleegidega natslikus parteikoolis, pidasin end üleval kindlameelselt ja 
sõltumatult: mina esindasin nende põrandaaluse organisatsiooni põhi tuumikut 

Ukrainas, samal ajal kui nemad olid kõigest emigrandid, kes eksisteerisid vaid saks- 
laste armust. Mul oli õigus panna veto nende ettepanekutele, kuna ma täitsin oma 
»onu” (,,vuiko”) instruktsioone. Kui mulle midagi nende ütlustes ei meeldinud, piisas 
vaid sellest: ,, Vuiko ei lubanud!" 

Seda võtet kasutades lükkasin tagasi ka nende ettepaneku korraldada minu kohtumine 
ooberst Lachuzeniga Abwehri peastaabist. Saksa luurega otsekontakti astuda oli 
riskantne, sest sakslased oleksid võinud mind sundida nendega koostööle asuma. Nii 
tuli mul aina esitada vastuväiteid kohtumiste suhtes ükskõik kellega Abwehrist. 
Kord, kui olime koos Konovaletsiga jalutuskäigul, tuli meie juurde üks 
tänavafotograaf. Ta pildistas meid ja andis seejärel filmi Konovaletsile, kes maksis 
talle selle eest kaks marka. Ma olin nördinud. Oli selge, et meie Berliini seltskond 
tahtis saada fotot oma valdusesse, et hiljem, vajaduse korral, mind selle järgi üles 
otsida. Tookord väljendasin otse sealsamas tänaval Konovaletsile oma ühemõttelist 
protesti. Teatasin, et oleks andestamatu viga, kui selline foto sattuks sakslaste 
valdusse. Ma ei 

kahelnud hetkekski, et see oligi tema tegelik eesmärk. Konovalets püüdis mind 
kuidagi rahustada. Tema sõnul polnud selles midagi laiduväärset, kui mõni endale 
elatist teeniv tänavapiltnik pildistab meid kahekesi jalutamas Berliini tänavatel. 
Hiljem veendusin, et mul oli olnud õigus. Sõja-aastatel võttis SMERŠ? Lääne- 
Ukrainas kinni kaks luurajat, kellest ühel oli kaasas seesama foto. Kui temalt küsiti, 
miks tal seda vaja on, vastas ta: ,, Mul pole aimugi, kes see inimene on, kuid me saime 
käsu ta likvideerida, kui leiame." 

Mul õnnestus võita Konovaletsi usaldus sellega, et rääkisin talle edasi ühe 
erajutuajamise sisu. Lugu oli järgmine. Ükskord hakkasid Kostarev ja veel mõned 
noored natsistlikust parteikoolist arutama, et Konovalets olevat siiski liiga vana 
selleks, et organisatsiooni juhtida, seega tuleks teda kasutada vaid niiöelda 
dekoratiivfiguurina. Kui nad minu arvamust küsisid, vastasin nördinult: ,,Kes te 
niisugused üldse olete, et taolise ettepanekuga välja tulete? Meie organisatsioon mitte 
ainult et usaldab Konovaletsit täielikult, vaid ta saab temalt ka regulaarselt toetust. 
Teist ei ole me enne minu siiatulekut midagi kuulnud.” 

Kui ma sellest Konovaletsile rääkisin, muutus ta näost kahvatuks. Hiljem Kostarev 
likvideeriti. Ei usu, et see oli juhuslik kokkusattumus. 

Keskuses otsustati, et niipea, kui olen saabunud Saksamaa pinnale, tuleb mul hakata 
tegutsema täiesti iseseisvalt, pidamata mingeid kontakte ei meie residentuuri ega 
illegaalidega. Konovalets võttis mind oma käendusele ning käis mul aeg-ajalt külas: 
me hulkusime lihtsalt mööda linna. Ükskord viis ta mind isegi etendusele Berliini 
ooperisse, kuid peab ütlema, et üldiselt polnud minu elus just palju meelelahutusi. 
Ukraina kogukond oli tegelikult üsna vaene ja sellest, et endale mingit erilist luksust 
lubada, ei saanud olla juttugi. Kui kedagi kutsuti teed jooma, siis suhkur pidi kindlasti 
endal kaasas olema. Need ukrainlased, kellega ma suhtlesin, arvasid naiivselt, et 
suudavad finantseerida OUN-i ühe saapavabriku tuludest, mille omanikud olid 

nende Poolas elavad sugulased. Nad otse janunesid sõja järele Saksamaa, Poola ning 
NSV Liidu vahel, suhtudes sellesse nagu ,,rahvusliku rõhumise” raske ikke alt 
vabanemisesse. 

Konovalets kiindus minusse ja tegi koguni ettepaneku saata teda inspektsioonireisil 
Pariisi ja Viini, et kontrollida olukorda teda toetavates ukraina emigrantide 


2 SMERŠ - Nõukogude sõjaline vastuluure aastatel 1943-1946, see nimetus on tuletatud ütlusest ,, smert špionam " - ,,surm 
spioonidele”. 

ringkondades. Sakslased olid andnud tema käsutusse teatud rahasumma, mis lubas tal 
mängida võimsa organisatsiooni liidri rolli. 

Pariisis peatusime mitmetes hotellides. Meie sealoleku ajal toimus linnas üldstreik 
ning kõik restoranid olid suletud, mistõttu Konovalets viis mind lõunatama ... 
Versaille'sse. Kuna ka metroo ei töötanud, tuli võtta takso, muuseas üsna kallis. Pariis 
jättis mulle tookord väga sügava mulje ja ma olen jäänud siiani selle linna austajaks. 
Keskust informeeriti meie kavatsusest veeta Konovaletsiga Pariisis kolm nädalat. 
Seda võimalust otsustati kasutada ja organiseerida mulle kohtumine sidemehega. 
Vastavalt Moskva instruktsioonidele pidin võimaluse korral ilmuma kohtumisele nii 
Pariisis kui ka hiljem Viinis. Selleks pidin minema kaks korda nädalas kella viie-kuue 
vahel õhtul Plasa-de-Clishi ja de-Clishi bulvari nurgale. Kuller pidi olema mulle 
isiklikult tuttav, kuid tema nime ei öeldud - sellised olid ,,konspiratsiooni reeglid" -see 
võis olla kes tahes. Kohe esimesel korral kokkulepitud kohta ilmudes nägin ... oma 
naist, kes oli viimase moe järgi riides ja istus parajasti tänavakohviku laua taga, juues 
aeglaselt musta kohvi. Tol hetkel valdasid mind kõige erinevamad tunded. Suutsin 
siiski tahtejõu kokku võtta ja kindlaks teha, et mind ei jälitata. Alles seejärel lähenesin 
Emmale. Otsekohe oli selge, et koht oli randevuuks valitud äärmiselt ebaõnnestunult, 
kuna siin-seal ringisagivad inimesed ei jätnud mingit võimalust kontrollida, kas 
kusagil on ,,saba" või mitte. 

Poola agentuuri vastu töötamise kogemus Harkovis oli mind õpetanud, et pea kõigis 
läbikukkumistes oli süüdi ebaõnnestunud kohtumispaiga valik. Võtnud end kokku, 
palusin halvas saksa keeles luba istuda samasse lauda. Me mõlemad olime äärmise 
pinge all. Emma uuris, kas mul on ikka kõik korras. 

»Kuigi sa oled kaalus kaotanud, näed minu arvates ikkagi suurepärane välja,” ütles ta 
naeratades. ,,Ja seekord on sul ka habe kenasti aetud." 

Märkus vihjas sellele, et kodus, Venemaal, ajasin habet nii kuidas juhtus, sageli üle 
päeva. 

Istunud veidi aega laua taga, eemaldusime märkamatult: see kohvik oli võõrastele 
pilkudele üleliia avatud. Bulvari suunas edasi liikudes märkasime kahte sandarmit, 
kes täiesti ilmselgelt meie poole tulid. Võtsime kuulda sisetunnet ja läksime kohe üle 
tänava, et vältida kohtumist politseiga. Muidugi, nüüd, tagasivaates, näen, kuivõrd 
rumal see oli. 

Odav hotell, kus Emma peatus (muuseas täiesti sobiv ühe üliõpilase jaoks, kes veedab 
oma koolivaheaega Pariisis), asus kõigest mõne kvartali kaugusel meie 
kohtumispaigast. Kuigi ma olin ütlemata rõõmus kohtumise üle oma abikaasaga, keda 
ma polnud näinud peaaegu aasta, kartsin ometi seada teda väiksemassegi ohtu minuga 
kokkusaamise tõttu. Me embasime teineteist ja ma ütlesin kohe, et ta annaks 
Keskusele edasi minu nõudmise: Emma ei tohi mingil tingimusel olla minu kuller. 
Mina ei kuulunud nende hulka, kes elasid pidevalt Läänes, nii et võisin täie 
kindlusega väita: kõiki minu kontakte uurivad ja analüüsivad äärmise tähelepanuga nii 
ukraina natsionalistid kui ka Saksa luure. Kui nüüd Saksa või ka Prantsuse vastuluurel 
on mingitki alust arvata, et Emma on minuga kuidagi seotud, siis võetakse ta kindlasti 
vahi alla ning kuulatakse väga julmalt üle. Seepärast käskisin tal otsekohe minna 
tagasi Šveitsi, aga sealt edasi koju. Olin sunnitud nii toimima, et vabaneda muretsemi- 
sest tema saatuse pärast ja tunda end väljaspool ohtu. Emma kinnitas, et sõidab 
viivitamatult Berni. Informeerisin teda olukorrast ukraina emigrantlikes ringkondades 
ja märkimisväärsest toetusest, mida nad saavad Saksamaalt. Eriti huvitatud oli ta 
kõigest, mis puudutas organisatsioonisiseseid lahkhelisid. Rääkisin Emmale oma 

oletatavast sõidust koos Konovaletsiga Viini ja palusin teda tungivalt mitte ilmuda 
kullerina Schönbrunni palee juurde, arvatavasse kohtumispaika. 

Pariisis viibimise ajal kutsus Konovalets mind koos temaga 

külastama kalmistut, kuhu oli maetud Petljura, kes pärast Punaarmee üksuste käest 
lüüasaamist põgenes Prantsusmaa pealinna, kus ta 1926. aastal tapeti. Konovalets otse 
jumaldas seda inimest, nimetades teda ,,meie lahingulipuks ja kõige armsamaks 
väejuhiks”. Ta rääkis, et mälestust Petljurast tuleb säilitada. Ma olin nõus 
Konovaletsiga kaasa minema, kuid mulle ei andnud rahu üks mõte: hauale oli 
kombeks lilli viia. Minu rahakott oli tühi, aga ma ei pidanud sobilikuks seda 
Konovaletsile meelde tuletada. See olnuks lihtsalt taktitu inimese suhtes, kes omas 
niivõrd kõrget positsiooni. Tegelikult oleks lillede pärast pidanud antud juhul 
muretsema siiski tema, mitte mina. Mida siis nüüd teha? See mõte piinas mind terve 
tee kuni kalmistuni. 

Kõndisime läbi kogu surnuaia ja peatusime tagasihoidliku hauakivi ees. Konovalets 
lõi risti ette, mina järgnesin tema eeskujule. Seisime mõne aja vaikides, siis tõmbasin 
taskust välja oma ninarätiku ja panin sellele kamaka mulda Petljura haualt. 

»Mida sa teed?!" hüüatas Konovalets. 

»Selle mulla Petljura haualt viin ma Ukrainasse,” vastasin, ,,ja me istutame tema 
mälestuseks puu ning hakkame selle eest hoolitsema.” 

Konovalets oli vaimustuses. Ta embas ja suudles mind, kiites soojalt minu suurepärast 
ideed. Selle tulemusena tugevnes meie sõprus ja tema usaldus minu vastu kasvas 
veelgi. 

Konovalets jutustas, et üht tema abilist, Gribivskit, kahtlustatakse koostöös tšehhi 
vastuluurega ja palus, et ma kohtuksin temaga ning püüaksin teda niiöelda läbi 
kõmpida. Pärast kindral Peratski mõrvamist Varssavis ukraina natsionalistide poolt, 
korraldasid tšehhid väga operatiivselt, ühe päeva jooksul, haarangu kõigile ukraina 
natsionalistide Prahas asuvatele konspiratiivkorteritele, võttes sealt kaasa hulgaliselt 
Gribivski koostatud ettekandeid. Seda lugu ma teadsin. Minu lähedane sõber ja 
kolleeg Kaminski, kes oli elanud kaks aastat enne seda illegaalina Saksamaal, püüdis 
Gribivskit värvata, näiliselt slovakkia politsei kasuks, tegelikult aga meie heaks tööle 
informaatorina. Gribivski omalt poolt kavatses ta kokkulepitud kohtumise ajal kinni 
võtta. Märganud jälitamist, vältis Kaminski lõksu ja jõudis õigeaegselt 

hüpata liikuvale trammile. Konovalets kahtlustas täiesti põhjendatult, et Kaminski 
polnud mitte slovaki, vaid nõukogude agent ja mina, seda teades, vaidlesin otsustavalt 
vastu kohtumise suhtes Gribivskiga, öeldes, et bolševikud arvatavasti kontrollivad 
teda (lõppude-lõpuks võis ta ju spetsiaalselt teha näo, et ei suutnud Kaminskit tabada) 
ning seetõttu võivad temaga loodud kontaktid mind paljastada, mistõttu kukub läbi 
kogu minu missioon. 

Pärast meie saabumist Viini suundusin varem kindlaks määratud kohtumispaika, kust 
leidsin eest Zubovi, oma kuraatori ja õpetaja Moskvas. Ta oli kogenud luuraja ja ma 
olin alati püüdnud temalt õppida nii palju kui võimalik. Informeerisin teda 
üksikasjalikult Konovaletsi tegevusest ja teatasin, et meie külastus ooperiteatrisse on 
määratud järgmisele päevale. Zubovil õnnestus osta pilet samale etendusele - ta istus 
otse meie taga ning võis kuulda kõike, millest ma oma kaaslasega rääkisin. Teatrist 
väljudes komistasin rahvamassis meelega Zubovile ja koguni vabandasin, et teda 
tõukasin. See oli muidugi rumal ja lapsik etteaste. 

Viinist pöördusin tagasi Berliini, kus juba mitu kuud kestsid tulutud läbirääkimised 
põrandaaluste jõudude võimalike ümberpaigutuste asjus Ukrainas juhul, kui peaks 

algama sõda. Tol perioodil sõitsin kahel korral Saksamaalt Pariisi, kohtudes seal 
Ukraina eksiilvalitsuse liidritega. Konovalets hoiatas mind nende inimeste suhtes: 
tema sõnade järgi ei tasunud neid tõsiselt võtta, kuna tegelikkuses ei otsusta mitte 
need, kes kulutavad oma püksitagumikke Pariisi kohvikutes, vaid tema sõjaline 
organisatsioon. 

Samal ajal saatis ,,onu" Lebed mulle oma sidemeid kasutades Soome kaudu 
korralduse pöörduda tagasi Ukrainasse, kus mind pidi vormistatama radistiks 
Nõukogude laevale, mis peatus regulaarselt välismaa sadamates. See andis võimaluse 
pidada pidevat sidet Ukraina OUN-i ja natsionalistlike organisatsioonide vahel 
välismaal. Konovaletsile idee sobis ning ta nõustus minu tagasipöördumisega 
Nõukogude Liitu. 

Varustatuna valedokumentidega ning Konovaletsi asetäitja 

Suško saatel (Konovalets tahtis olla veendunud, et ma olen edukalt piiri ületanud) 
jõudsin läbi Soome Nõukogude-Soome piirini. Suško saatis mind kohani, kus piiri 
ületamine näis olevat kõige ohutum - tee kulges läbi soo. Sellegipoolest, niipea, kui 
olin piirile jõudnud, võttis mind kinni soome piirivalvepatrull. Mind arreteeriti ja 
paigutati Helsingi vanglasse. Ülekuulamised kestsid terve kuu. Selgitasin neile, et 
olen ukraina natsionalist ja püüan naasta Nõukogude Liitu, täites seejuures oma 
organisatsiooni korraldust. 1 

Selle kuu jooksul kujunes atmosfäär Keskuses väga pingeliseks, kuna Zoja Rõbkina 
oli juba teatanud Helsingist minu saabumisest. Et välja selgitada, mis minuga juhtus, 
sõitsid piirile Zubov ja Spiegelglas. Kõik arvasid, et küllap Suško on mu 
likvideerinud. 

Kolm nädalat pärast minu arreteerimist saabus Ukraina ametlikule esindajale 
Poluvedkole Soome politseist ja Abwehrist järelepärimine kellegi ukrainlase kohta, 
kes oli üritanud pääseda Nõukogude Liitu. Abwehri ja soome luure vahel kehtis 
kokkulepe kontrolli üle Nõukogude piiril - igasuguseid ülejooksikuid kontrolliti 
ühiselt. Lõpuks anti mind üle Poluvedkole, kes saatis mind Tallinnani. Sealt anti 
mulle veel üks leedu valepass, Nõukogude konsulaadis aga vormistati lühiajaline 
turismiviisa sõiduks Leningradi. Seekord polnud piiri ületamisega mingeid 
probleeme: piirivalve lõi templi passi ning mul õnnestus ka kõrvale hiilida Inturisti 
giidist, kes ootas mind Leningradis. Olin kindel, et see kutsus Inturistis esile tõelise 
segaduse ning võis arvata, et linnas kaduma läinud leedu turisti otsimiseks oli koguni 
miilits jalule aetud. 

Edukas komandeering Lääne-Euroopasse muutis minu positsiooni luures. Minu töö 
tulemustest oli ette kantud Stalinile ja Ukraina Kommunistliku Partei Keskkomitee 
sekretärile Kossio-rile, samuti Vabariigi Ülemnõukogu esimehele Petrovskile. Slutski 
kabinetis tegin üksikasjaliku ettekande oma sõidu kohta. 


' Soomes ja Rootsis olid politsei ja vastuluure arhiividokumendid salastatud kuni 
1947. aastani. 1996. aasta juunis anti mulle üle koopiad minu ülekuulamispro- 
tokollidest ja selgitustest Soome vanglas. 

Seal esitleti mind kahele inimesele: üks neist oli Serebrjanski, Siseasjade 
rahvakomissariaadi osakonna juures asuva Erigrupi, tol ajal mulle tundmatu, 
julgeolekuorganite iseseisva piiritaguse Luurekeskuse ülem, teine aga oli minu arvates 
Stalini sekretariaadi töötaja Vassiljev. Ma ei tundnud tookord kumbagi neist. 

Hiljem autasustati mind Punalipu ordeniga, mille andis kätte riigipea M. 1.Kalinin 
isiklikult. Koos minuga sai Punalipu ordeni Kremlis kätte veel Nõukogude luure 


19 


väljapaistev illegaal Zarubin, kes oli äsja naasnud Lääne-Euroopast, umbes samal ajal 
kui minagi. Tookord kohtusime temaga esmakordselt. Hiljem saime lähedasteks ja 
meie sõprus kestis kogu elu, kuigi tema oli minust tunduvalt vanem. 

Zarubini ja minu auks Slutski korteris peetud sõbraliku õhtusöögi ajal pidin ära jooma 
- teist korda elus - klaasitäie viina. Esimene kord juhtus see Odessas, kui olin 
viieteistkümnene. Kuigi ma olin füüsiliselt täiesti terve, tegid arstid kindlaks, et üle 12 
kraadi alkohoolsed joogid on mulle vastunäidustatud. Slutski ja Spiegelglas käisid 
siiski peale, et ma lahingu-ordeni eest ettenähtud ,,normi" ära võtaksin. Järgmisel 
päeval olin siruli maas. Organismi reaktsioon oli kohutav: väljakannatamatu peavalu 
ja oksendamine. 

Kogu 1937. aastal ja osaliselt ka 1938. aastal sõitsin mitmel korral kullerina Läände. 
Katuseks oli mulle radistiamet kaubalaeval. Saanud kokku Konovaletsiga, kohkusin 
väga, kuuldes, et OUN oli andnud sakslastele desinformatsiooni ukrainlastest 
Punaarmee komandöride Fedko, Dubovoi jt. (hiljem Stalin likvideeris nad kõik) 
kohta, nagu oleksid nad väljendanud sümpaatiat ukraina natsionalistide tegevuse 
suhtes. Konovaletsi inimesed mõtlesid taolisi lugusid välja, et avaldada sakslastele 
muljet ja saada nende käest sel viisil võimalikult rohkem raha. Hiljem juhtusin 
ukraina emigrantlikust ajakirjandusest lugema, et sellised punakomandörid nagu 
Dubovoi, Fedko ja rida teisi olevat ilmutanud lojaalsust nii Nõukogude võimule kui 
ka ukraina natsionalistidele. Konovalets pidas vajalikuks mulle sellest teatada, kuna 
võis arvata, et ukraina põrandaaluse organisaatorina võin niikuinii tõe teada saada. 

Kui ma 1937. aastal sellest Spiegelglasile rääkisin, oletas ta, et Dubovoi ja teiste 
komandöride kontaktid ukraina natsionalistide ja sakslastega ei olnudki nii võimatud. 
Arvan, et Spiegel-glas tahtis mind lihtsalt varjus hoida, juhuks, kui oleksin edastanud 
selle ebameeldiva informatsiooni meie juhtkonnale -nende komandöride saatus oli 
tegelikult juba otsustatud. 

1937. aasta novembris, pärast Oktoobrirevolutsiooni kahekümnenda aastapäeva 
pidustusi, kutsuti mind koos Slutskiga Ježovi juurde tolleaegsesse Siseasjade 
rahvakomissariaati. Kohtusin Ježoviga esmakordselt ja mind otse hämmastas tema 
täiesti ilmetu välimus. Tema küsimused puudutasid igale luurajale kõige 
elementaarsemaid asju ja kõlasid suisa ebakompetentselt. Tundus, et ta ei tea 
infoallikatega töötamise kõige lihtsamaidki põhimõtteid. Veel enam - näis, et teda ei 
huvitanud üldse ukraina emigrantide organisatsiooni sisesed lahkhelid. Sealjuures oli 
Ježov ka veel Siseasjade rahvakomissar ning partei Keskkomitee sekretär. Ma arvasin 
siiralt, et mina ei ole lihtsalt suuteline hindama neid intellektuaalseid omadusi, mis 
võimaldasid sel inimesel jõuda nii kõrgetele kohtadele. Kuigi olin tolleks ajaks juba 
küllaltki kogenud professionaal luureteenistuses, olin selle osas, mis puudutas karjääri 
kõrgemates võimuešelonides, täiesti naiivne: sest need juhid, kellega ma seni olin 
kokku puutunud, nagu Kossior ja Petrovski, kes juhtisid Ukraina Kommunistlikku 
Parteid, olid kõrge intellektiga ja laia silmaringiga inimesed. 


III. Fašistliku OUN-i peamehe Konovaletsi likvideerimine 


Kuulanud ära minu ettekande eelseisvate kohtumiste kohta ukraina natsionalistidega, 
tegi Ježov ootamatult ettepaneku, et ma saadaksin teda Keskkomiteesse. Olin sõna 
otseses mõttes rabatud, kui meie auto jõudis Kremli territooriumile, kuhu sissepääs oli 
võimaldatud vaid küllaltki piiratud isikuteringile. Minu imestus aga kasvas veelgi, kui 

Ježov teatas, et meid võtab vastu seltsimees Stalin isiklikult. See oli minu esimene 
kohtumine 

juhiga. Olin juba kolmekümnene, kuid ikka veel polnud ma õppinud oma emotsioone 
vaos hoidma. Olin rõõmust täiesti endast väljas, suutes vaevalt uskuda, et riigi juht 
soovib kohtuda ühe tavalise operatiivtöötajaga. Pärast seda, kui Stalin oli mul kätt 
surunud, oli mul raske end koguda, et tema küsimustele täpselt vastata. Naeratades 
märkis Stalin: 

»Ärge muretsege, noormees. Kandke ette peamised faktid. Meie käsutuses on vaid 
kakskümmend minutit.” 

»Seltsimees Stalin,” vastasin mina, ,,partei realiikmele on kohtumine teiega elu 
suursündmus. Ma mõistan täiesti, et olen siia kutsutud asja pärast. Minuti pärast võtan 
end kokku ja olen valmis ette kandma põhifaktid teile ja seltsimees Ježovile.” 

Stalin noogutas ja esitas mulle küsimuse ukraina emigrantliku liikumise poliitiliste 
tegelaste omavaheliste suhete kohta. Kirjeldasin lühidalt nende viljatuid diskussioone 
selle üle, millist osa hakkab keegi neist mängima tulevases valitsuses. Siiski, reaalset 
ohtu kujutas endast vaid Konovalets, kuna tema tegi koos sakslastega aktiivselt 
ettevalmistusi osavõtuks sõjast meie vastu. Tema nõrk positsioon oli aga tingitud 
sellest, et nii talle kui ka tema poolt juhitavale organisatsioonile avaldasid pidevat 
survet Poola võimud, kelle eesmärk oli suunata ukraina natsionalistlik liikumine 
Galiitsias Nõukogude Ukraina vastu. 

» Teie ettepanekud?" küsis Stalin. 

Ježov vaikis. Mina samuti. Mõne aja pärast, kogunud veidi julgust, teatasin, et ma 
pole valmis kohe vastama. 

»»Sel juhul," märkis Stalin, ,,esitage oma ettepanekud nädala pärast.” 

Audients oli lõppenud. Ta surus taas meie kätt ja me väljusime kabinetist. 

Jõudnud tagasi Lubjankale, sain Ježovilt korralduse asuda otsekohe koos 
Spiegelglasiga ettepanekuid välja töötama. Järgmisel päeval saatis Välisasjade 
osakonna ülem Slutski Ježovile kirja ettepanekutega. See oli plaan intensiivseks 
sisseimbumiseks OUN-i, ning seda eelkõige Saksamaa territooriumil. Selle 
läbiviimiseks pakuti varianti saata kolm NKVD töötajat kuulajateks natslikku 
parteikooli. Tundus olevat otse hädavajalik 

saata koos nendega, kindluse mõttes, ka üks tõeline ukraina natsionalist, soovitavalt 
mitte eriti taibukas. Ježov ei esitanud ainsatki küsimust, ütles vaid, et seltsimees Stalin 
oli andnud korralduse nõu pidada seltsimeeste Kossiori ja Petrovskiga, kellel võivad 
olla selles suhtes oma kaalutlused. Minul tuli otsekohe sõita Kiievisse, nendega läbi 
rääkida ja järgmisel päeval pöörduda tagasi Moskvasse. 

Meie vestlus toimus Kossiori kabinetis, kus osales ka Pet-rovski. Mõlemad ilmutasid 
huvi meie poolt pakutava topeltmängu vastu. Kõige rohkem tegi neile tookord siiski 
muret võimalik Karpaatia Ukraina Vabariigi iseseisvuse väljakuulutamine. Täpselt 
nädal pärast minu naasmist Moskvasse juhatas Ježov mind kell üksteist õhtul taas 
Stalini kabinetti. Seekord oli seal ka Petrovski, mis mind sugugi ei üllatanud. Kõigest 
viie minutiga kandsin ette OUN-i vastase operatiivplaani, rõhutades sealjuures, et 
peaeesmärgiks on tungida ukraina kanalite kaudu Abwehri, kuna just Abwehrist saab 
meie peamine vastane eelseisvas sõjas. 

Stalin palus Petrovskil öelda välja oma arvamus. Too teatas pidulikult, et Ukrainas on 
Konovalets juba tagaselja surma mõistetud üliraske kuriteo eest ukraina proletariaadi 

vastu: ta oli andnud käsu ja isiklikult juhtinud Kiievi ,, Arsenali" revolutsiooniliste 
tööliste hukkamist 1918. aasta jaanuaris. 

Stalin ütles teda katkestades: 

»»See ei ole kättemaksuakt, kuigi Konovalets on saksa fašismi agent. Meie eesmärk on 
jätta ukraina fašistlik liikumine sõja eelõhtul ilma juhita ja sundida neid bandiite 
üksteist hävitama võitluses võimu pärast." Samas pöördus ta küsimusega minu poole: 
»Aga millised on Konovaletsi maitsed, nõrkused ja kiindumused? Püüdke neid ära 
kasutada.” 

»»Konovalets armastab väga šokolaadikompvekke,” vastasin, lisades, et kuhu me 
temaga ka ei läinud, alati ostis ta kõigepealt endale luksusliku kommikarbi. 

»»Mõelge selle üle," pakkus Stalin. 

Kogu vestluse kestel ei lausunud Ježov sõnagi. Hüvasti jättes küsis Stalin, kas ma sain 
õigesti aru mulle usaldatud sõjalise 

ülesande poliitilisest tähtsusest. Vastasin jaatavalt ja kinnitasin, et kui vaja, annan oma 
elu partei ülesande täitmiseks. 

»»Soovin edu,” ütles Stalin mul kätt surudes. Mulle oli antud käsk Konovalets 
likvideerida. 

Pärast minu kohtumist Staliniga töötasid Slutski ja Spiegelglas välja mitu operatsiooni 
varianti. 

Esimene neist nägi ette, et ma tulistan Konovaletsit lähedalt. Tõsi, teda saatis alati 
tema abiline Baranovski, koodnimega ,,Pan insener”. Nii et praktiliselt oli võimatu 
leida sellist momenti, kus me oleksime jäänud Konovaletsiga kahekesi. 

Teine variant seisnes selles, et mul tuli talle üle anda niiöelda ,,väärtuslik pakk", kuhu 
oli monteeritud lõhkeseadeldis. See tundus olevat vastuvõetavam: kui 
kellamehhanism hakkab tööle nii nagu ette nähtud, siis jõuan ma varjuda. 
Operatiiv-tehniliste vahendite osakonna töötaja Timaškov sai ülesande valmistada 
lõhkeseadeldis, mis pidi välja nägema nagu šokolaadikarp, kaunistatud 
traditsioonilises ukraina rahvusstii-lis. Probleem seisnes selles, et minul tuli 
märkamatult vajutada nupule, mis pidi käivitama kellamehhanismi. Mulle see eriti ei 
meeldinud, kuna eredavärviline karp oleks kohe köitnud Konovaletsi tähelepanu. 
Pealegi võinuks ta selle karbi üle anda oma pidevale saatjale Baranovskile. 

Kasutades katet - olin määratud radistiks kaubalaevale ,,Silka" - kohtusin 
Konovaletsiga Antverpenis, Rotterdamis ja Le Havre'is, kuhu ta sõitis leedu 
valepassiga härra Novaki nimele. 30. aastatel varustasid leedu võimud regulaarselt 
OUN-i funktsionääre võltsitud välispassidega. 

Mäng, mis oli kestnud üle kahe aasta, pidi õige pea lõpule jõudma. Käes oli 1938. 
aasta kevad ja sõda tundus olevat vältimatu. Me teadsime: sõja ajal on Konovalets 
OUN-i eesotsas Saksamaa poolel. 

Asudes teele, kohtuma Konovaletsiga, kontrollisin möödaminnes ka meie illegaalse 
võrgu tööd Norras, kelle ülesannete hulka kuulus diversioonide ettevalmistamine 
Saksa ja Jaapani laevadel, mis baseerusid Euroopas ning mida kasutati relvastuse ja 
tooraine tarneteks Franco režiimile Hispaanias. Seda võrku 

juhtis Ernst Vollweber, minule tol ajal tuntud koodnime all ,, Anton". Tema alluvuses 
asus muuhulgas ka grupp poolakaid, kes olid saanud kogemuse lõhkeainetega 
töötamisel kaevanduses. Need inimesed olid töötuks jäämise tõttu Poolas olnud juba 
varem sunnitud emigreeruma Prantsusmaale ja Belgiasse. Seal värbasime neid 
koostööle osavõtuks diversioonidest juhul, kui peaks puhkema sõda. Minul oli käsk 
kontrollida lõhkajaid. Vollweber ei rääkinud peaaegu üldse poola keelt, minu lääne- 

ukraina dialektist piisas aga siiski niipalju, et nende inimestega suhelda. Kohtusime 
viiest poola agendist koosneva grupiga Norra sadamas Bergenis. Kuulasin ära aruande 
operatsiooni kohta Poola kaubalaeval ,,Stefan Batory", mis suundus strateegiliste 
materjalide partiiga Franco tarvis Hispaaniasse. Oma sihtpunkti ta ei jõudnudki, 
uppudes Põhjamerre pärast laeva trümmis tekkinud tulekahju, mille põhjustas meie 
inimeste poolt pandud pomm. 

Vollweber avaldas mulle isiksusena sügavat muljet - saksa kommunist, teenis 
Saksamaa laevastikus ja juhtis mereväelaste ülestõusu keisri vastu 1918. aastal. 
Sõjatribunal mõistis talle surmanuhtluse, kuid tal õnnestus põgeneda, esialgu 
Hollandisse, seejärel Skandinaaviasse. Hiljem arreteeriti ta rootsi võimude poolt, aga 
gestaapo nõudis kohe tema väljaandmist. Ta sai Nõukogude kodakondsuse, mistõttu 
teda ei saadetud Rootsist sakslaste poolt okupeeritud Norrasse. Pärast Molotovi- 
Ribben-tropi pakti sõlmimist 1939. aastal sõitis ta Moskvasse ning sai käsu jätkata 
diversioonide ettevalmistamist vältimatu sõja puhuks Hitleriga. Vollweberi 
organisatsioon mängis tähtsat osa Norra vastupanuliikumises. Vollweber ja tema 
inimesed, kes naasid Moskvasse aastatel 1941-1944, aitasid meil sõja puhkedes vär- 
vata luureoperatsioonide jaoks saksa sõjavange. 

Pärast sõja lõppu oli Vollweber mõnda aega Saksa DV Riikliku julgeoleku 
ministeeriumi eesotsas. 1958. aastal tagandas Ulbricht ta nimetatud ametikohalt, kuna 
Vollweber sattus konflikti Hruštšoviga. Lugu ise oli järgmine. Vollweber rääkis KGB 
tolleaegsele ülemale Serovile lahkhelidest SDV juhtkonnas, pidades seda läänelikuks 
ilminguks, mis oli vastuolus 

rahvusvahelise kommunistliku liikumisega. Serov kandis jutuajamisest ette 
Hruštšovile. Too aga teatas ühe piduliku lõuna ajal, kus oli ka ohtrasti vägijooke, 
Ulbrichtile: 

»Miks te peate ametis julgeolekuministrit, kes teatab meile ideoloogilistest 
lahkhelidest teie parteis? See jätkab ju Beria ja Merkulovi traditsioone, kellega 
Vollweber kohtus, kui ta 40. aastatel Moskvas käis." 

Ulbricht taipas, mida teha ning vallandas Vollweberi otsekohe ,,antiparteilise 
käitumise” eest. Ta suri täielikus ebasoosingus 60. aastatel. 


Lõpuks oli lõhkeseadeldis kompvekikarbina valmis, kusjuures kellamehhanismi 
polnud vaja käivitada erilist nuppu kasutades. Plahvatus pidi toimuma täpselt pool 
tundi pärast karbi asendi muutmist vertikaalsest horisontaalseks. Mul oli vaja hoida 
karpi esialgses asendis oma pintsaku suures sisetaskus. Oli ette nähtud, et annan 
»kingituse” üle Konovaletsile ja lahkun ruumist enne, kui miin tööle hakkab. 
Spiegelglas juhatas mind Ježovi kabinetti, kus too tahtis isiklikult minuga enne 
ärasõitu kohtuda. Kui me tema juurest lahkusime, ütles Spiegelglas: 

»»Sa pead operatsiooni läbikukkumise korral või juhul, kui sind ähvardab kinnivõtmise 
oht, tegutsema nagu tõeline mees, et mitte mingil tingimusel politsei kätte sattuda.” 
Praktiliselt oli see käsk surra. Selleks puhuks peeti silmas püstolit ,,Walther", mida 
pidin kasutama ja mille ta mulle kohe ka andis. 

Spiegelglas veetis koos minuga rohkem kui kaheksa tundi, arutasime mitmesuguseid 
lahkumisvariante aktsioonipaigast. Ta varustas mind raudtee hooajapiletiga, mille 
kestvus oli kaks kuud kogu Lääne-Euroopa territooriumil, tšehhi valepassi ja kolme 
tuhande ameerika dollariga, mis oli tolle aja vääringus suur raha. Ta soovitas mul 
kindlasti muuta oma välimust pärast ,,lahkumist", osta lähimast kauplusest kaabu ja 
mantel. 

Enne ärasõitu Murmanskist lugesin ,,Pravdast", et Slutski oli 

ootamatult surnud südameataki tagajärjel. Slutski surma asjaolud kuuluvad tänini 
stalinismiajastu ja NKVD juhtide saatuse lahendamata mõistatuste hulka. Slutski 
põdes raskekujulist südamehaigust ja võttis külastajaid vastu pimendatud kabinetis 
diivanil lamades. Võib arvata, et tema oli käskinud hävitada Stalin, kes õiendas arveid 
Ježoviga koos töötanud julgeoleku-ameti juhtkonnaga. Ježov aga, nagu nähtub 
ülekuulamise protokollidest, tunnistas juurdluse käigus, et Slutski likvideeriti 
mürgitamise teel, mille teostas NKVD toksikoloogia laboratooriumi juhataja 
Aljohhin. Mulle tundub see siiski väheusutav. Milleks oli vaja mängida maha terve 
etendus vägivaldse süstiga niigi kõigile teada südamehaige suhtes ja veel NKVD 
rahvakomissari ülema asetäitja Frinovski kabinetis, mitme tunnistaja juuresolekul. Ja 
lõpuks ehk kõige tähtsam: Slutski noorem vend, NKVD GULAG-i operatiivosakonna 
töötaja, samuti raske südamehaigusega, suri sama vanalt 1946. aastal ägeda südame- 
ataki tagajärjel otse sööklas lõunat süües, oma kaastöötajate silme all. Seetõttu suhtun 
teatud kahtlusega Ježovi, Frinovski ja Aljohhini tunnistustesse, mis nad andsid Slutski 
surma asjaolude kohta juurdluse käigus aastatel 1938-1940 piinamiste tulemusena, 
mida ametlikes dokumentides nimetati ,, füüsilise mõjutamise abinõudeks". 

Tundsin Slutski kui kogenud luurejuhi vastu sügavat lugupidamist. Puht inimlikus 
plaanis tundis tema kahtlemata sümpaatiat ka minu ja Emma vastu. Sellel inimesel oli 
suuri teeneid. Nimelt just temal õnnestus omal ajal röövida Rootsist kuullaag-rite 
tootmise tehniline dokumentatsioon. Meie tööstuse jaoks oli sellel suur tähtsus. 
Slutskit autasustati Punalipu ordeniga. Koos majandusluure ülema Nikolskiga (hiljem 
tuntud Orlovi nime all) kohtusid nad kas 1930. või 1931. aastal rootsi tuletikukuninga 
Ivar Kreugeriga. Šantažeerides teda teatega, et me ujutame lääne turud üle oma 
odavate tuletikkudega, nõuti Nõukogude valitsuse jaoks niiöelda loobumissummat 
kolmesaja tuhande ameerika dollari ulatuses. Võte töötas, raha saadi. 


Uurisin äärmiselt tähelepanelikult kõikvõimalikke põgenemisteid 

nendes linnades, kus võis toimuda minu kohtumine Konovaletsiga. Mul oli iga linna 
jaoks eraldi detailselt välja töötatud plaan. Ometi tekkisid vahetult enne sõitu 
kohtumisele Konovaletsiga ootamatud probleemid. Vastuseks minu telefonikõnele 
Norrast, pakkus tema äkki, et me saaksime kokku Kielis (Saksamaal) või siis et ma 
lendaksin tema juurde Itaaliasse Saksa lennukil, mille ta ise mulle järele saadab. 
Vastasin, et minu käsutuses on vähe aega: kuigi laeva kapten oli ukraina organi- 
satsiooni liige, ei tohtinud ma seekord peatuse ajal siiski kauem laevast eemal viibida 
kui viis tundi. Siis leppisime kokku, et kohtume Rotterdamis, restoranis ,, Atlanta”, 
mis asus postkontori lähedal, kõigest kümne minuti tee kaugusel raudteejaamast. Enne 
kui ma Rotterdamis kaldale läksin, ütlesin kaptenile, kellel oli instruktsioon täita kõik 
minu korraldused, et juhul, kui ma kella neljaks päeval laevale tagasi ei tule, siis peab 
ta ilma minuta merele minema. Lõhkemehhanismi valmistaja Timaškov saatis mind 
sellel reisil ja asetas seadeldise töökorda kümme minutit enne minu lahkumist laevalt. 
Tema ise jäi pardale. (Hiljem sai Timaškovist operatiivtehnika osakonna ülem ning 
nimelt tema oligi see, kes konstrueeris magnetmiinid: ühega nendest tapeti 
Valgevenes saksa hauptmann Wilhelm Kube. See toimus 1943. aastal, aga pärast 
Teist maailmasõda teenis ta Kreeka kodusõjas partisanide nõunikuna.) 

1938. aasta 23. mail oli pärast vihmasadu soe ja päikeseline ilm. Kell puudus kümme 
minutit kaheteistkümnest. Jalutades mööda põiktänavat restorani ,, Atlanta" läheduses, 
nägin Kono-valetsit, kes oli minu tulekut oodates võtnud sisse koha akna-äärses lauas. 

Sedakorda oli ta üksi. Sisenesin restorani, istusin tema lauda ning pärast lühikest 
vestlust leppisime kokku kohtuda uuesti Rotterdami kesklinnas kell 17.00. Andsin 
talle üle kingituse - karbi šokolaadikompvekke, öeldes, et mul on vaja kohe laevale 
tagasi minna. Lahkudes asetasin karbi tema kõrvale lauale. Surusime teineteisel kätt ja 
ma asutasin end minekule, hoides väevõimuga tagasi meeletut soovi sealsamas jooksu 
pista. 

Mäletan, et pärast restoranist väljumist pöördusin paremale, 

kõrvaltänavale, mida mõlemast küljest ääristasid arvukad kauplused. Esimesest 
ettejuhtuvast meesteriiete ärist ostsin kaabu ja heleda mantli. Kauplusest väljudes 
kuulsin heli, mis meenutas rattakummi lõhkemist. Inimesed jooksid restorani suunas. 
Tõttasin raudteejaama ja istusin Pariisi sõitvasse rongi. Hommikul pidi mul metroos 
vastas olema inimene, keda ma isiklikult tunnen. Et mitte rongibrigaadile meelde 
jääda, läksin tund aega pärast Rotterdamist väljumist ühes peatuses maha. Seal, Belgia 
piiri lähedal, tellisin endale lõuna kohalikus restoranis, kuid kohutava peavalu tõttu ei 
läinud mul suutäitki alla. Piiri ületasin taksoga - piirivalvurid ei pööranud minu tšehhi 
passile mingit tähelepanu. Sama taksoga sõitsin edasi kuni Brüsselini, kus avastasin, 
et lähim rong Pariisi oli just ära sõitnud. Järgmine väljus õnneks õige pea ja õhtuks 
olin juba Pariisis. Kõik läks nagu õlitatult. Mäletan, et Pariisis tüssati mind jaama 
valuutavahetuspunktis kui sadat dollarit ringi vahetasin. Otsustasin, et hotellis ma ei 
peatu, kuna polnud just eriti tark lasta end registreerida: hollandi templid minu passis, 
mis piiri ületamisel sisse löödi, võisid politseile huvi pakkuda. Arvatavasti hakkab 
vastuluure kontrollima kõiki, kes sõitsid Hollandist Prantsusmaale. 

Öö veetsin Pariisi keskust ümbritseval bulvaril jalutades. Et aega kuidagi surnuks 
lüüa, läksin kinno. Hommikul vara, pärast mitmetunnist kõmpimist, seadsin sammud 
juuksuritöökotta, et lasta habet ajada ja pead pesta. Seejärel kiirustasin kella kümneks 
kokkulepitud kohtumispaika metroojaamas. Jaamaplat-vormile jõudes märkasin kohe 
meie luurajat Agajantsi, kes töötas Nõukogude saatkonnas Pariisis kolmanda 
sekretärina. Ta oli juba lahkumas, kuid mind nähes pöördus tagasi ja andis märku talle 
järgneda. Võtsime takso ja sõitsime Boulogne'i metsa, kus sõime hommikueine. 
Andsin talle oma püstoli ja väikese kirjakese, mille sisu oli vaja šifreeritud tekstina 
edastada Moskvasse. Kirjas seisis: 

»Kingitus on üle antud. Pakk on praegu Pariisis, aga autol, millega reisisin, lõhkes 
kumm sel ajal kui ma mööda kauplusi käisin." Agajants, kellel polnud minu 
ülesandest vähimatki aimu, 

saatis mind ühte Pariisi eeslinnas asuvasse konspiratiivkorterisse, kuhu jäin peatuma 
kaheks nädalaks. 

Ajalehtedes polnud ridagi intsidendist Rotterdamis. Samal ajal aga pasundasid 
emigrantlikud vene ajalehed Ježovi edaspidisest saatusest: nende arvates oli ta juba 
sama hästi kui kindel puhastuskampaania ohver. Seda lugedes ei suutnud ma naeru 
tagasi hoida: ,,Kui tobedad need artiklid ikka kõik on. Alles kaks nädalat tagasi soovis 
see mees mulle edu ülesande täitmisel ja pealegi nägin ma oma silmaga, et seltsimees 
Stalin usaldab teda täielikult.” 

Pariisist suundusin poola valepassi kasutades auto ja rongiga Barcelonasse. Kohalikud 
ajalehed mainisid ära kummalise juhtumi Rotterdamis, kus ukraina natsionalistide 
liider Kono-valets, kes reisis valepassiga, hukkus tänaval plahvatuse tagajärjel. 
Ajalehtedes toodi ära kolm versiooni: ta kas tapeti bolše-vike poolt, seda tegi 
ukrainlaste endi konkureeriv grupeering või siis koristasid ta lõpuks ära poolakad - 
kättemaksuks kindral Peratski hukkumise eest. 

Saatus tahtis, et tund aega pärast plahvatust Konovaletsiga kohtuma saabunud 
Baranovski, kes oli tulnud Saksamaalt Rotterdami, arreteeriti hollandi politsei poolt 
kahtlustatuna selle aktsiooni toimepanekus. Kui ta aga haiglasse viidi ja laipa näidati 
ning kuuldi tema karjatust: ,, Minu füürer!", siis nii see kui ka raudteepilet osutusid 
küllaldaseks, et veenda politseid tema täielikus süütuses. 

Järgmisel päeval pärast plahvatust viis hollandi politsei koos Baranovskiga kõigil 
Nõukogude laevadel, mis viibisid Rotterdami sadamas, läbi meeskondade kontrolli. 
Nad otsisid inimest, kes oli nende käsutuses oleval fotol. See oli seesama foto, mille 
tegi tänavafotograaf tookord Berliinis. Baranovski teadis, et Konovalets kavatses 
kohtuda kuller-radistiga Nõukogude laevalt, mis ilmus Lääne-Euroopasse. Ta polnud 
ainult sugugi kindel, et see olin just mina. Hollandi politsei teadis Norrast tulnud 
telefonikõnest Konovaletsile ja loomulikult kahtlustati, et helistajaks oli tema agent. 
Tõsi, mitte keegi ei teadnud kindlalt, kellega nimelt Konovalets sel saatuslikul päeval 
tegelikult 

kohtus. Sel ajal, kui tänaval toimus plahvatus, polnud tema kõrval kedagi. Tema isik 
jäi politsei poolt kuni hilisõhtuni tuvastamata, sel ajal kui minu laev , Šilka" oli ammu 
Rotterdami reidilt lahkunud.” 

Jäin Hispaaniasse veel kolmeks nädalaks, näiliselt kui poola vabatahtlik NKVD poolt 
juhitava internatsionaalse partisanisalga koosseisus vabariikliku armee juures. 

2. peatükk Nõukogude luure Hispaanias 


Barcelonas viibimise ajal kohtusin esmakordselt Ramõn Mercader del Rioga, 
noorukese leitnandiga, kes oli just äsja saabunud partisaniülesande täitmiselt 
frankistide tagalast. Meeldiv noor inimene - tol ajal kõigest kahekümne aastane. 
Mulle räägiti, et tema vanem vend hukkus lahingus kangelasena: olles endale 
granaadid vööle sidunud, viskus ta saksa tanki alla, mis murdis teed vabariiklaste 
positsioonidele. Nende ema Caridad, kes oli vabariiklastest põrandaaluste partisanide 
seas samuti väga lugupeetud, ilmutas suurt vaprust lahinguoperatsioonides osaledes. 
Tol ajal ei osanud ma kahtlustadagi, milline tulevik ootab Mercaderi: talle langes 
osaks likvideerida Trotski, kusjuures seda operatsiooni pidin juhtima mina. 

Aastatel 1936-1939 käis Hispaanias sisuliselt mitte üks, vaid kaks sõda ja mõlemad 
mitte elu, vaid surma peale. Ühes seisid vastamisi natsionalistlikud jõud, keda juhtis 
Franco (Hitleri abiga) ja hispaania vabariiklased, keda abistas Nõukogude Liit. Teine, 
täiesti omaette sõda kujunes välja vabariiklaste endi laagris. Ühelt poolt Stalin 
Nõukogude Liidus ja teisalt Trotski pagenduses, tahtsid nad mõlemad end kogu 
maailmale näidata vabariiklaste ürituse päästja ja garandina ning ühtlasi allutada 
hispaania revolutsiooniline antifašistlik liikumine oma juhtimise alla. ' 

Me saatsime Hispaaniasse nii noori, alles algajaid operatiivtöötajaid kui ka kogenud 
instruktoreid-professionaale. Sellest maast sai omamoodi polügoon, kus katsetati ja 
töötati välja meie 

3 Konovaletsi hukkumine põhjustas OUN-i lõhenemise ning tema ajal töötanud OUN-i juhtide saatus kujunes aastatel 1939-1945 
traagiliseks. Organisatsioonis hukkusid 1939. aastal sakslaste poolt vabastatud Bandera ja Konovaletsi ametlikuks järglaseks 
peetud Melniki omavahelise võimuvõitluse käigus Konovaletsi tuntud võitluskaaslased. Aastatel 1942-1943 lasksid banderalased 
Žitomiris ja Lvovis maha Baranovski, Stsiborski, Gribivski ja Suško. Löögirühma võitleja Lemek likvideeriti" nende poolt 
Poltaavas 1942. aastal. 

tulevasi sõjalisi ja luureoperatsioone. Paljud Nõukogude luure edaspidised sammud 
toetusid just Hispaanias sisse seatud kontaktidele ja neile järeldustele, mida oskasime 
teha hispaania kogemustest. Tõsi küll, vabariiklased said Hispaanias kaotuse 
osaliseks, kuid neist, kes töötasid Nõukogude Liidu heaks, said meie alatised liitlased 
võitluses fašismiga. Kui sellel maal kodusõda lõppes, oli selge: Trotski jaoks ei ole 
maailmas enam kohta. 


1. N. Aitingon - Nõukogude illegaalse luure juht 


Hispaanias toimus minu taaskohtumine Aitingoniga, ühe silmapaistvama Nõukogude 
luure juhiga 20.-50. aastatel. Ma olin tutvunud temaga juba viis aastat tagasi, kui ta 
juhatas Välisosakonna 1. jaoskonda (illegaalne luure). Hispaanias vastutas riikliku 
julgeoleku major Aitingon” partisanide operatsioonide läbiviimise eest frankistide 
tagalas ja jälgis agentuuri sisseimbumist fašistliku liikumise ladvikusse. Hispaanias 
oli tema pseudonüüm ,,kindral Kotov", aga Keskuses oli ta kirjas kui ,, Tom" ja 
»bierre”. Just Aitingon oli see, kes, täites Keskuse instruktsioone, korraldas minu 
tagasipöördumise Moskvasse 1938. aastal. Ta saatis mind Le Havre'ni ja sealt edasi 
Nõukogude laeva pardale. Mäletan siiani, kuidas ta tol ajal välja nägi: teda vaadates 
tabasin end paratamatult mõttelt, et tegu on tavalise prantsuse tänavakaupmehega - 
ilma lipsuta, oma igavese sonimütsiga, mida ta kandis isegi palavate ilmadega. 
Naum Issakovitš Aitingon sündis 6. detsembril 1899. aastal Valgevenes, Šklovi linnas 
Gomeli lähedal, kust oli pärit ka minu naine. Lubjankal ja sõprade seas kutsuti teda 
Leonid Alek-sandrovitšiks kuna 20. aastatel võtsid juudi rahvusest tšekistid 

endile vene nimed, et mitte äratada liigset tähelepanu oma rahvuse vastu nii 
informaatorite hulgas aadlike ja endise ohvitserkonna ringis kui ka kolleegide seas. 
Aitingoni perekond kuulus kõige vaesemasse ühiskonnakihti, kuigi nende sugulasi 
elas nii Euroopas kui ka USA-s ja nad oli seal küllaltki heal järjel. 

1917. aastal astus Aitingon esseeride parteisse. Aasta hiljem, 
üheksateistkümneaastaselt, läks ta Punaarmeesse ja suunati peagi tööle Tšekaasse. 
1919. aastal määrati ta Gomeli oblasti Tšekaa ülema asetäitjaks. 1920. aastal astus ta 
esseeride parteist välja ja ühines bolševikega. Aitingoni karjäär algas tema aktiivse 
osavõtuga valgekaartlastest ohvitseride ülestõusu mahasurumisest Gomelis, mille 
käigus neil oli õnnestunud linn mõneks ajaks vallutada. 

Dzeržinski märkas noort tšekisti ja saatis ta juhtima Tšekaad Baškiiriasse, banditismi 
likvideerima. Ta sai lahingus kohalike bandiitidega haavata ning kurtis mulle hiljem 
sageli valu jalas. 1921. aastal suunati ta Moskva Sõjaväeakadeemiasse, kus õppis koos 
paljude silmapaistvate väeülematega. Mäletan, et kord näitas ta mulle ühte fotot, kus 
ta oli jäädvustatud koos Tšuikoviga, kellest sai hiljem marssal, Stalingradi kaitsja. 
Pärast õpingute lõpetamist sõjaväeakadeemias suunati Aitingon tööle OGPU 
Välisosakonda. Euroopas elavad sugulased keeldusid täitmast tema palvet saata talle 
vajalikud soovitused, paberid ja raha sõiduks Lääne-Euroopasse. Nõustumise korral 
oleks see aga andnud talle legaalse katte operatiivtööks. Lõpuks saadeti Aitingon 


< Aitingon juhatas 20.-30. aastatel agentuurvõrgu loomist piiri taga, olemata ise sealjuures seotud Nõukogude organisatsioonide 
ametlike esindustega välismaal. 

5 Kuni 1945. aastani oli Nõukogude julgeolekuorganeis kasutusel spetsiaalne sõjaväeliste auastmete süsteem, mis erines 
Punaarmees kasutatavast. Majori auaste - romb vormirõiva krael - vastas umbkaudu brigaadikomandöri nimetusele. See oli 
madalam kui ,riikliku julgeoleku komissar", mis hiljem võrdsustati ,,kindral-majori" auastmega. 

OGPU residendina Hiinasse: algul Shanghaisse (seal tegi ta koostööd Punaarmee 
Luurevalitsuse agentuur-võrguga, kus ühe agendina tegutses ka Richard Sorge), 
seejärel Pekingisse ja Harbini. 

Aitingonil õnnestus saavutada hiina natsionalistide poolt Mandžuurias kinni võetud 
grupi Nõukogude sõjaväenõunike vabastamine. Sama edukalt viis ta läbi ka teise 
operatsiooni, ajades nurja Jiang Jeshi agentide katse vallutada Nõukogude konsulaat 
Shanghais. Pärast seda kutsuti ta tagasi Moskvasse. 

1930. aastal sai Aitingonist mõneks ajaks OGPU ülema 

käsutuses asuva Erigrupi ülema Serebrjanski asetäitja. See iseseisev, Välisosakonnast 
sõltumatu luurekeskus loodi Dzeržinski järeltulija Menžinski poolt 1926. aastal 
paralleelse luureteenistusena agentuuri põhjalikuks juurutamiseks sõjalis-strateegilis- 
tele objektidele ning diversioonioperatsioonide ettevalmistamiseks nii Lääne- 
Euroopas kui Jaapanis juhuks, kui puhkeb sõda. Niisiis sõitis Aitingon Hiinast USA- 
sse (Californiasse) et luua ka seal agentuurvõrk. 1932. aastal viidi Aitingon üle Välis- 
osakonda, mida juhtis Artuzov, hiljem Slutski, ja temast sai selle allosakonna ülem, 
mis pidi koordineerima illegaalsete residentuuride tööd. Muuhulgas vastutas ta ka 
välismaal läbiviidavates salaoperatsioonides kasutatavate valepasside valmistamise 
eest. 

Kui ma temaga 1933. aastal esmakordselt Moskvas kohtusin, olin alles verivärske 
kaadriosakonna inspektor. Tol ajal ei olnud me eriti lähedased tuttavad, kuna tema oli 
tunduvalt kõrgemal positsioonil kui mina. Ma nägin temas kogenud luureülemat, 
kellest peeti lugu tänu tema edusammudele ja professionaalsele meisterlikkusele, mis 
oli ka põhjuseks, et just talle usaldati töö illegaalidega - meie alal oli see lõik 
pühamast pühan.. Neil aastatel omistati sellele tööle ülimat tähtsust kuna 
diplomaatilise katte varjus tegutsevaid residentuure oli meil suhteliselt vähe. 
Püüdlesime selle poole, et agendid ei saaks sissekukkumise korral juhtida lääne 
eriteenistuste tähelepanu nende seosele välismaal asuvate saatkondadega. 

Aitingoni kena, väljendusrikas nägu ja elavad pruunid silmad lausa särasid arukusest. 
Tema läbitungiv pilk, paksud pigimus-tad juuksed, lõual arm, mis oli jäänud 
mälestuseks autoavariist (enamus inimesi võttis seda kui lahingus haavatasaamise 
tagajärge) - kõik see jättis temast elukogenud inimese mulje. Ta sõna otseses mõttes 
võlus inimesi, lugedes peast Puškini luulet, kuid tema põhirelvadeks olid huumor ja 
iroonia. Ta jõi vähe -pitsist konjakist jätkus terveks õhtuks. Panin kohe tähele, et see 
inimene ei sarnane sugugi kõrgel ametikohal töötava ülbe bürokraadiga. Täielik 
huvipuudus raha ja olmemugavuste vastu oli Aitingoni juures lausa hämmastav. Tal 
polnud iial olnud mingeid 

sääste ja isegi tema tagasihoidlik korterisisustus oli kroonu oma. 

Mäletan, et kord tõin Aitingonile ühe poola piiril teeniva noore tšekisti isikliku 
toimiku ja palusin võimaluse korral ta üle tuua tema osakonda. Toimikus oli kiri GPU 
Ukraina osakonna ülema asetäitjalt, kes soovitas teda teenima Poolasse, elu- ja 
töökoha lähedale. Aitingon ei tahtnud seda noort inimest Poolasse saata, pealegi piiri 
lähedale, kus teda võidi ära tunda. Ta kommenteeris: ,,Kui see noormees, kellel pole 
mingit kogemust, võetakse kinni tavalise kontrolli käigus, siis kelle pea lendab? Kui 
hakkan taolisi soovitusi kuulama, tuleb soetada spetsiaalne korv peade kogumiseks.” 
Pidasin küsimust ammen-datuks - ta ei soovi, et teda tülitatakse kellegi ametisse 
sokutamisega. Aitingon aga helistas ootamatult Minskerile, Kaug-Ida jaoskonna 
ülemale ja tegi talle ettepaneku noormees tööle võtta. 

Il. Luureaktsioonid Hispaanias aastatel 1936-1939 


Aitingoni nimega on seotud rida seni avalikustamata episoode Hispaania kodusõja 
aastatel Nõukogude juhtkonna korraldatud tähtsamates välispoliitilistes aktsioonides. 
Tal õnnestus veenda asuma meiega koostööle üht falangistide partei asutajat Ferdi- 
nando de Ouestat kui ainsat fašistide liidrit, kes sattus vabariiklaste kätte vangi ning 
jäeti seetõttu ellu. Meie illegaali ,,Juziki" (Grigulevitši) kaudu ja de Ouesta abiga 
õnnestus pidada salajasi läbirääkimisi Francoga. De Ouesta vahetati hiljem, 1938. 
aastal, välja tuntud vabariiklaste vastu. Kahjuks ei õnnestunud tema kaudu salajase 
vahenduse korras jõuda kokkuleppele kodusõjas rahumeelse kompromissi 
saavutamises pärast itaalia ekspeditsioonikorpuse purustamist lahingutes Guadala-jara 
all 1937. aasta märtsis. Ometi õnnestus, tänu Ouesta soovitusele, jõuda rea tähtsate 
tegelasteni Franco lähikonnas ja mõjutada neid asuma koostööle Nõukogude luurega. 
Aitingon viis läbi ka ulatusliku luureoperatsiooni fašistlike vägede tagalas Aragoni 
rindel. Saadud andmetele ei omistatud 

siiski vajalikku tähtsust. Vabariiklaste ootamatu löök Ebro jõe lahingus 1938. aastal 
pani küll seisma Franco pealetungi, kuid ei muutnud sõja üldist ebasoodsat kulgu. 
Salajased vahendusläbirääkimised toimusid Hispaania Kommunistliku Partei ühe 
asutajaliikme, vabariiklaste valitsuse justiitsministri J. Hernandesega Aitingoni 
kontrolli all. Mehhikos emigratsioonis olles olid Hernandese suhted järsult teravnenud 
Dolores Ibarruri ja H. Diaziga, kes viibisid Moskvas. Aitingoni katsetel isikliku 
kirjavahetuse teel ,,Pedroga" see konflikt likvideerida, ei olnud edu. Moskvas 
kuulutati Hernandes agendiks ja lahkulööjaks, ,,Tito käealuseks”. 

Meie järgmine kohtumine, nüüd juba operatiivne, leidis aset Hispaanias, kust ta saatis 
mind pärast Konovaletsi likvideerimist 1938. aastal illegaalselt Prantsusmaale. 
Aitingon ise oli Hispaaniasse saadetud kaks aastat varem, residendi asetäitjana, kes 
pidi vastutama partisanioperatsioonide eest, kaasa arvatud diversioonid raudteedel ja 
lennuväljadel. Pärast seda, kui meie Hispaania resident Nikolski (Aleksander Orlovi 
nime all) 1938. aasta juulis ootamatult kadus, sai Aitingonist resident. Ma hindasin 
kõrgelt tema oskust adapteeruda kohalike tingimustega. 

1939. aastal saavutas Hispaania kodusõjas võidu Franco, ja Aitingonil tuli ümber 
asuda Prantsusmaale. Seal reorganiseeris ja taastas ta mitme kuu vältel seda, mis oli 
tema agentuurvõrgust alles jäänud, ta hoidis sidet Gay Burgessiga - ühe Cambridge'i 
grupi liikmega, koodnimega ,.Neiu"”. Seejärel anti Burgess sidepidamiseks üle 
Gorskile, NKVD residendile Inglismaal. Umbes samal ajal õnnestus Aitingonil 
värvata koostööle Hispaania fašistliku partei peamehe, Hitleri sõbra Primo de Rivera 
vennapoeg. Temast sai meie jaoks kuni 1942. aastani Hitleri ja Franco plaanide 
valgustamisel tähtis infoallikas. 1938. aastal sattus Keskus sõna otseses mõttes raevu, 
kuuldes meie Hispaania residendi Orlovi põgenemisest. Peagi saime teada, et tema 
põgenemise põhjuseks oli hirm arreteerimise ees. Vaatamata Orlovi reetmisele, tegi 
Aitingon siiski ettepaneku jätkata kontakte Cambridge'i grupiga, kuna Orlovil, kes 
elas nüüd USA-s, polnud mingit võimalust paljastada oma sidemeid nende inimes- 
tega, 

riskeerimata sealjuures kohtuliku jälitusega. Aastatel 1934-1935 elas Orlov Inglismaal 
USA valepassiga. Kui Ameerika vastuluure oleks kontrollinud Cambridge'i gruppi, 

poleks Orlovile antud USA kodakondsust ja ta oleks riigist välja saadetud. Veel enam 
- ilmsiks oleksid tulnud tema jaoks üsnagi ebasoovitavad faktid: tema osavõtul ja 
juhtimisel viidi läbi terroristlikud operatsioonid trotskistide ja nende NKVD agentide 
vastu, keda kahtlustati topeltmängus Hispaanias. 

1941. aastal saadeti Aitingon Türgisse, kus ta viibis Leonid Naumovi nime all 
peaaegu terve 1942. aasta. Seal valmistas ta ette atentaati Franz von Papenile, 
tolleaegsele Saksa saadikule Türgis. Kuulduste järgi pidi von Papen hakkama juhtima 
Saksamaa valitsust, kui Wehrmachti kindralid kõrvaldavad võimult Hitleri. See pidi 
avama tee separaatrahule Saksamaa, Inglismaa ja USA vahel. Atentaadikatse 
ebaõnnestus. Meie bulgaarlasest agent närvitses ning pomm lõhkes liiga vara, otse 
tema käte vahel. Selle tulemusena ta ise hukkus, von Papen aga pääses kõigest kergete 
kriimustustega. 

Nagu selgus, olid minu naine ja Aitingon hinnangute andmises meie ühiskonnakorrale 
järgnevate aastate jooksul palju realistlikumalt meelestatud kui mina seda tol ajal olin. 
Mäletan Leonidi sageli rääkimas parteist kui mitte enam mõttekaaslaste rühmast, kes 
on ustav sotsialismi ideedele ja õigluse printsiipidele, vaid kui üksnes riigi 
juhtimismasinast. Algul mind häirisid tema naljad riigi juhtkonna aadressil, kuid 
hiljem harjusin nendega ja hakkasin tasapisi mõistma, kuivõrd õigus tal oli, arvates, et 
meie liidrid on seadnud oma isiklikud kasuahned huvid kõrgemale rahva ja 
Nõukogude riigi huvidest. Taoliste arutelude ajal oli minu naisel tavaks Leonidi vaos 
hoida sellega, et niipea, kui ta jälle hakkas kaebama Kremli juhtkonna liialt 
ülepaisutatud privileegide üle, ütles ta seepeale: ,,Ühest küljest olen ma sinuga nõus. 
Liiga palju inimesi kasutab neid, enamus pole seda mitte millegagi ära teeninud ja 
kohe kindlasti mitte oma raske tööga. Kuid ära unusta, et ka sina ja sinu pere on neid 
eeliseid kasutanud ja nii nagu meie, ei ole ka teie mõelnudki neist keelduda.” 

Oma elu viimastel aastatel oli Aitingon abielus Puzõrevaga, ainsa KGB naistöötajaga, 
keda oli autasustatud Briti ordeniga. 

Teistkordselt arreteeriti Aitingon koos minuga 1953. aastal, Beria võimult 
tagandamise niiöelda järellainetuse ajal ja vabastati alles 1964. aastal. Aitingon suri 
1981. aastal, jäädeski rehabiliteerimata - ametlikult peeti teda lihtsalt vabadusse lastud 
kurjategijaks. Alles 1992. aasta aprillis sai tema pere teate, et ta on postuumselt 
rehabiliteeritud. 

Leonid oli tõeliselt andekas isiksus ja kui temast poleks saanud luurajat, oleks ta 
kindlasti edasi jõudnud mõnes riigiametis või teinud teaduslikku karjääri. Siiani on 
meeles üks tema nali: ,,Meie süsteemis on vaid üks, muuseas samuti garantiita võima- 
lus mitte lõpetada oma päevi vanglas: ei tohi olla juut ega riikliku julgeoleku kindral.” 
1992. aastal helistas mulle Aitingoni tütar Svetlana ja palus, et ma võtaksin vastu 
tema kauge sugulase Inglismaalt, kes oli tulnud Moskvasse, koguma materjale 
Aitingonist kirjutatava raamatu jaoks. Meie kohtumise ajal, 1992. aasta maikuus sain 
temalt teada, et Aitingoni ,.klanni" juuri võib leida nii Valgevenest, Moskvast, New 
Yorgist kui ka Leipzigist. Kuid need sugulased, kes kolisid Euroopast Ameerikasse, 
kasutades erilisi soodustusi Nõukogude Liidust toodud karusnahatoodetega 
kauplemisel, ei mänginud mingit rolli Aitingoni professionaalses karjääris ning ega 
temagi hoidnud nendega kontakti, isegi mitte pärast Vladimiri vanglast vabanemist. 
Läänes ilmunud teated, milles Aitingonile omistati tähtis osa kindral Milleri, ROVS-i 
(Venemaa Üldsõjaväelise Liidu) juhi röövimisega seotud operatsiooni läbiviimisel 
1937. aastal Pariisis, ei vasta tegelikkusele. Miller rööviti Pariisi emigreerunud 
kindral Skoblini (koodnimega ,,Farmer") kaasabil, kes tegutses Spiegelglasi otsese 
juhtimise all. Skoblinil õnnestus meelitada Miller NKVD konspiratiivkorterisse, kus 

pidi näiliselt toimuma kohtumine Saksa luureohvitseriga. Seal ta võetigi kinni. Seoses 
Milleri kadumisega avaldasid Prantsuse võimud otsustavat protesti Nõukogude 
saadikule Prantsusmaal, väites, et ta on tegelikult röövitud ja toimetatud Nõukogude 
laeva pardale. Nad 

ähvardasid koguni saata oma eskaadri miiniristleja merele, et võtta Nõukogude laev 
enda valdusesse. Meie saadik Surits lükkas süüdistused kategooriliselt tagasi, 
hoiatades prantslasi, et nad kannavad vastutust, kui rahumeelne Nõukogude laev pea- 
tatakse rahvusvahelistes vetes ja nende poolt läbi otsitakse. Igal juhul, nagu ütles 
saadik, kindral Millerit sealt niikuinii ei leita. Laeva siiski kinni ei peetud ja see tegi 
oma reisi edukalt Le Havre'ist Leningradi. Miller toimetati Moskvasse, kus teda ka 
üle kuulati. Ta keeldus alla kirjutamast pöördumisele valge-emigrantide poole 
lõpetada võitlus Nõukogude võimu vastu, tema üle mõisteti kohut ja lasti maha 1939. 
aastal Lubjankal. Tema röövimine tekitas tol ajal palju kära. See, et kindral õnnestus 
kahjutuks teha, viis kogu endiste tsaariohvitseride organisatsiooni lagunemiseni, 
ajades nurja nende plaanid teha koostööd sakslastega sõjas meie vastu. 

Skoblin põgenes Pariisist Hispaaniasse lennukiga, mille tellis tema jaoks Orlov (kui 
Orlov 1938. aastal põgenes, hoidis ta alles Skoblini kuldsõrmuse, tõendina oma 
osavõtu kohta sellest aktsioonist). Skoblin hukkus Barcelonale sooritatud õhu- 
rünnaku ajal Hispaania kodusõjas. Tema naine oli tuntud vene lauljatar Nadežda 
Pievitskaja, kes pidas sidet NKVD-ga. Ta ei osanud kahtlustadagi, et Milleri 
röövimise operatsiooni juhtis Spiegelglas ning pidas teda oma mehe sõbraks. Ta 
teadis vaid niipalju, et Spiegelglas (,, Douglas") oli seotud Nõukogude esindajatega ja 
toetas neid materiaalselt. Naine arreteeriti Prantsusmaal ja mõisteti Milleri 
röövimisest osavõtu eest kahekümneks aastaks sunnitööle. Ta suri vanglas 1944. 
aastal. Kui Skoblin oleks selle operatsiooni läbi viinud sakslaste teadmisel, nagu 
kirjutavad mõned meie luureajaloo ,,asjatundjad", siis oleksid nad Pievitskaja 
vabastanud. Igatahes oleksid sakslased kindlasti püüdnud teda kasutada side 
pidamiseks meie luurega Prantsusmaal. 

Ill. Kohtumine Beriaga 


Kuid pöördugem tagasi 1938. aasta sündmuste juurde. Saanud kätte minu läkituse 
Pariisist Konovaletsi likvideerimise operatsiooni eduka läbiviimise kohta, kutsus 
Spiegelglas minu naise enda juurde ja ütles: ,, Andrei (minu koodnimi) asub väljaspool 
ohtu. Ta nägi, kuidas inimesed tormasid sündmuspaigale ja talle oli kõik selge. Lääne- 
Euroopas ei jookse ju keegi lihtsalt sellepärast, et näha läheduses lõhkenud 
autokummi.” 

1938. aasta juulis randus laev, mille pardal ka mina asusin, Leningradi sadamas. 
Sõitsin kohe öise rongiga Moskvasse. Raudteejaama olid mulle vastu tulnud Passov, 
kes oli äsja määratud Slutski asemele, Spiegelglas ja minu naine. Nad kaelus-tasid ja 
õnnitlesid mind. Pole vaja kirjeldadagi, kui õnnelik ma olin, pöördudes tagasi 
Moskvasse, oma endisesse ellu. Ma pidasin Konovaletsi likvideerimist õigustatuks ja 
olin igas mõttes selle üle uhke, et plahvatus ei kahjustanud süütuid inimesi. Ei 
Abwehril ega ka ukraina natsionalistidel olnud andmeid Konovaletsi hukkumise 
tõeliste põhjuste kohta. Loomulikult võisid nad kahtlustada kullerit või sidepidajat, 
kes oli saabunud kohtumisele Rotterdami, kuid neil puudusid sellekohased tõendid. 

Oli veel üks tähtis asjaolu, mis veenis mind selle teo õigsuses. Need natsionalistide 
liidrid, kellega ma Berliinis ja Varssavis kokku puutusin, kuulusid nn. 
»läänemeelsete" ukrainlaste hulka. Nad rääkisid ukraina keelt halvasti, segades 
pidevalt emakeelseid sõnu saksakeelsetega, nii et mul tuli neid sageli parandada. 
Arvasin siiralt, et need inimesed olid ajaloo poolt hääbumisele määratud. Olles täiesti 
ära lõigatud Ukraina reaalsest tegelikkusest, ei mõistnud nad nõukogude süsteemi 
olemust ja tema jõudu. Nad ei teadnud midagi ka ukraina kirjanduse ja kunsti uuest 
tõusulainest. Oma hariduse olid nad saanud põhiliselt kas Viinis või Prahas. 
Tolleaegses Poola Galiitsias suruti ukraina keelt ja kultuuri kohalike võimude poolt 
halastamatult maha. Jälgides regulaarselt perioodilisi väljaandeid, ei suutnud nad 
ometi selgitada, mis vahe oli kolhoosidel ja sovhoosidel. Nad ei mõistnud Ukraina 
sotsiaalpoliitika eest vastutavate eri 

nevate riiklike ja ühiskondlike organisatsioonide vastastikuseid suhteid. Nende väiteil 
toetasid nende vaateid maaelanikkond ja tarbijate ühistud, kuid nad ei teadnud, et 
tegelikkuses olid tarbijate kooperatiivid saanud maal juba ammu kolhoosikorra 
lahutamatuks osaks. 

Järgmise päeva varahommikul kutsus mind enda juurde Beria, kellest oli saanud 
NKVD Riikliku Julgeoleku Peavalitsuse uus ülem, Ježovi esimene asetäitja. Teadsin 
Beriast vaid seda, et 20. aastatel oli ta juhtinud Gruusia GPU-d, seejärel sai temast aga 
Gruusia Kommunistliku Partei Keskkomitee sekretär. Passov, kes oli saanud Slutski 
asemikuks Välisosakonna ülema ametikohal, juhatas mind Ježovi vastuvõturuumi 
kõrval asuvasse Beria kabinetti. Minu esimene kohtumine Beriaga kestis arvatavasti 
umbes nelja tunni ringis. Kogu selle aja Passov vaikis. Beria esitas mulle järjest 
küsimusi, soovides kuulda üksikasju kõikide operatsioonide kohta, mis teostati nii 
Konovaletsi kui ka OUN-i kui terviku vastu selle tegevuse algusest peale. 

Tunni aja pärast andis Beria Passovile korralduse tuua peakorteri" kaust, kus olid 
kirjas kõik selle operatsiooni üksikasjad. Beria küsimustest tegin järelduse, et see 
inimene oli väga kompetentne luuretöö ja diversiooni alal. Hiljem taipasin, et Beria 
küsitles mind nii eelkõige selleks, et paremini mõista, kuidas olin suutnud kohaneda 
lääne elustiiliga. 

Erilist muljet avaldas Beriale esmapilgul üpris lihtne protseduur - raudtee 
hooajapiletite hankimine, mille tulemusena sain takistamatult reisida kogu Lääne- 
Euroopas. Meenub, et ta huvitus just raudteepiletite müügitehnikast nii sise- kui välis- 
liinidel sõitvatele reisijatele. Hollandis, Belgias ja Prantsusmaal astusid teise riiki 
sõitjad ühekaupa kassiiri juurde pärast valve-korrapidaja märguannet. Oletatavasti 
tehti seda kindla eesmärgiga: kassiir pidi meelde jätma need, kes olid saanud pileti. 
Seejärel huvitus Beria, kas ma pöörasin tähelepanu tolle Pariisi eeslinnas asuva 
konspiratiivkorteri väljapääsudele, kui palju neid oli ja kas eksisteeris ka 
varuväljapääs. Teda üllatas, et ma polnud seda teinud, kuna olin liiga väsinud. Tegin 
järelduse, et 

Berial oli põrandaaluse töö kogemusi, mis ta omandas Taga-Kaukaasia Tšekaas 
töötades. 

Mäletan, et ta kandis küllaltki tagasihoidlikku ülikonda. Mulle tundus kummaline, et 
tal polnud lipsu ja muide üsna hea kvaliteediga särgi mansetid olid üles keeratud. See 
asjaolu pani mind veidi piinlikkust tundma, kuna mina kandsin suurepäraselt 
Õmmeldud ülikonda: oma lühikese Pariisis viibimise ajajooksul tellisin kolm moodsat 
ülikonda, mantli, mõned särgid ja lipsud. Rätsep võttis mõõdud, asjade järele läks 
Agajants ja saatis need diplomaatilise postiga Moskvasse. 

Beria ilmutas suurt huvi Barcelonas paikneva partisanide diversioonirühma vastu. Ta 
tundis isiklikult partisanide üht komandöri Vassilevskit, kes oli omal ajal teeninud 
tema alluvuses Gruusia GPU vastuluures. Beria rääkis hästi vene keelt, õige väikese 
gruusia aktsendiga ning pidas end minu suhtes üleval äärmiselt viisakalt. Ometi ei 
õnnestunud tal jääda meie jutuajamise kestel häirimatuks. Niisiis ärritus Beria 
märgatavalt, kui jutustasin, milliseid argumente tuli mul kasutada Konovaletsi puhul, 
et veenda teda loobuma OUN-i poolt soovitatud terroriaktidest Nõukogude võimu 
esindajate vastu Ukrainas. Ma vaidlesin temaga, viidates sellele, et taoline teguviis 
võib saada hukatuslikuks kogu ukraina natsionalistlikule põrandaalusele liikumisele 
kuna NKVD jõuab terroristidele kiiresti jälile. Kono-valets aga leidis, et sedasorti 
aktsioone võiksid toime panna üksteisest isoleeritud grupid. Ta jäi kindlaks oma 
arvamusele, et see annab neile kangelase oreooli kohalike elanike silmis ja on 
stiimuliks ulatusliku nõukogudevastase kampaania algatamisel, millesse sekkuvad ka 
Saksamaa ja Jaapan. 

Kuna Beria oli lühinägelik, siis kandis ta näpitsprille, mis jättis temast tagasihoidliku 
kontoriametniku mulje. Mõtlesin, et arvatavasti valis ta endale spetsiaalselt sellise 
välimuse: Moskvas teda ei tunta ja loomulikult ei pööra keegi temaga kohtudes 
tähelepanu nii tavalisele välimusele, mis annab talle omakorda võimaluse, külastades 
konspiratiivkortereid ja kohtudes agentidega, jääda tundmatuks. Siinkohal tuleb 
meeles pidada, et neil aastail asus osa NKVD käsutuses olevaid konspiratiivkortereid 

kommunaalmajades. Hiljem sain teada, et kohe, kui Beria oli saanud Ježovi 
asetäitjaks, oli ta esmajärjekorras haaranud enda kätte kõik sidemed väärtuslikuma 
agentuuriga, mis oli varem olnud kontaktis NKVD juhtivosakondade ja valitsuste 
juhtidega, kes langesid repressioonide ohvriks. 

Mulle anti viis päeva puhkust, et saaksin külastada oma ema, kes elas ikka veel 
Melitopolis ja seejärel ka naise vanemaid Harkovis. Eeldati, et nüüd, kui olen taas 
Moskvas, määratakse mind Välisosakonna ülemaks. Spiegelglas ja Passov olid 
vaimustuses minu kohtumisest Beriaga ning saates mind Kiievi vaksalis teele, 
kinnitasid, et niipea kui olen tagasi Moskvas, tehakse mulle ülesandeks luure- ja 
diversioonitöö otsene juhtimine Hispaanias. 

Sõidu ajal jutustas naine mulle neist traagilistest sündmustest, mis leidsid aset nii 
julgeolekuorganeis kui ka kogu riigis. Ježov viis läbi kõige julmemaid repressioone: 
1937. aastal laskis ta arreteerida kogu NKVD Vastuluure juhtivkoosseisu. 1938. aastal 
ulatusid repressioonid ka Välisosakonnani. Paljud meie sõbrad, keda me täielikult 
usaldasime ja kelle ustavuses me ei kahelnud hetkekski, langesid selle kampaania 
ohvriks. Tol ajal arvasime, et see kõik sai võimalikuks tänu Ježovi kuritahtlikule 
ebakompetentsusele, mis oli ilmne isegi tavalisele operatiivtöötajale. 

Siinkohal tahaksin ära tuua ühe fakti, mis, vaatamata kogu selle tähtsusele, pole 
leidnud kajastamist Nõukogude eriteenistuste ajaloole pühendatud raamatutes. Enne 
Ježovi tulekut NKVD-sse ei eksisteerinud sellist üksust, mis oleks tegelenud 
juurdlusega. Dzeržinski ajal (ka Menžinski ajal) pidi operatiivtöötaja, kes tegeles oma 
lõigus agentide ja informaatoritega, ise läbi viima juurdluse, teostama ülekuulamisi ja 
valmistama ette süüdistusmaterjalid. Ježovi ja Beria ajal loodi aga spetsiaalne 
uurimisosakond, mis sõna otseses mõttes lausa peksis välja tunnistusi arreteeritutelt 
nende ,,kuritegeliku tegevuse” kohta, millel polnud tegelikkusega midagi ühist. 


Operatiivtöötajail, kellele allusid konkreetsed tööstus- ja riigiaparaadi objektid, oli 


enam-vähem selge ettekujutus nende asutuste 

ja organisatsioonide isikkoosseisust. Need aga, kes tulid niiöelda partei kutsel, 
eelistatavalt noored, ilma elukogemusteta uurimisorganite kaader, tõmmati kohe kaasa 
valesse seltskonda. Nad opereerisid tunnistustega, mis uurimisalustelt lihtsalt sõna 
otseses mõttes välja peksti. Tundmata operatiivtöö aluseid, omamata oskust 
kontrollida reaalseid tõendeid, osutusid nad kaas-osalisteks kuritegelikus 
arveteõiendamises süütute inimeste kallal, mida saadeti korda riigi juhtkonna kõrgema 
ja keskmise lüli otsesel initsiatiivil. Kõige selle tulemuseks oli terve arreteerimiste 
laine, mille olid esile kutsunud uurijate haiglaslikud kujutlused ja juurdlusel 
väljapekstud ,.tunnistused”. 

Me kõik lootsime, et seoses Beria määramisega Siseasjade rahvakomissariks 1938. 
aasta detsembris, arvestades tema kõrget professionaalsust ja ka KK vastavat määrust, 
tehtud vead parandatakse. Loomulikult oli see naiivne lootus, kuid tookord uskusime 
siiralt meie juhtide korrektsusesse ja vääramatusse aususesse. Me näiteks teadsime, et 
Slutski ja Spiegelglas saatsid mõnede meie arreteeritud kolleegide naised ja lapsed 
Moskvast ära ja leidsid neile ka elamispinna. Seda tehti selleks, et nad omakorda ei 
sattuks repressioonide ohvriks. 

Pöördusin tagasi Moskvasse, olles sugugi mitte vähem nördinud neist Ukrainas toime 
pandud julmustest, millest rääkisid meile sugulased. Ma ei suutnud kuidagi uskuda, et 
näiteks Hatajevitš, kellest oli saanud Ukraina Kommunistliku Partei Keskkomitee 
sekretär, võis olla rahvavaenlane. Kossior, kes olevat olnud kontaktis Kominterni 
poolt laiali saadetud Poola Kommunistliku Parteiga, arreteeriti Moskvas. Kõigi nende 
arreteerimiste tegelikud põhjused, nagu ma tol ajal arvasin, olid nende endi tehtud 
vead. Muuseas Hatajevitš andis massilise nälja ajal Ukrainas nõusoleku müüa jahu, 
mida tegelikult pidi hoidma puutumatu tagavarana juhuks, kui algab sõda. Selle eest 
tehti talle 1934. aastal parteiline noomitus. Võib-olla, mõtlesin tookord, tegi ta veel 
mõne taolise vea. Kordan veelkord: kahjuks olin ma naiivne. 

Moskvas teatasid Passov ja Spiegelglas, et mind on määratud Välisosakonna ülema 
asetäitjaks. Selle pidi veel kinnitama partei Keskkomitee kuna tegu oli juhtiva 
ametikohaga, mis kuulus 

nomenklatuuri. Kuigi minu uue määramise kohta käskkirja ei järgnenud, täitsin ma 
sellest ametist lähtuvaid kohustusi praktiliselt 1938. aasta augustist kuni novembrini. 


IV. Hispaania kuld 


Minu uue töö algust ei saanud nimetada edukaks. Mõistsin peagi, et minu ülemusel 
Passovil ei olnud mitte mingisugust välismaal töötamise kogemust. Tema jaoks olid 
agentide värbamine Läänes ja kontaktid nendega tõeline terra incognita. Ta usaldas 
täielikult igasugust informatsiooni, mis ta agentuurilt sai ega omanud mingit 
ettekujutust välismaistest allikatest saabunud ettekannete kontrollimise meetoditest. 
Tema operatiivtöö kogemused vastuluure ja uurimistegevuse alal ,,rahva-vaenlaste" 
suhtes ei saanud teda siin aidata. Mind valdas õudus, kui sain teada, et ta oli alla 
kirjutanud direktiivile, mis lubas igal piiritaguse residentuuri operatiivtöötajal 
kasutada oma isiklikku šifrit ja saata ettekandeid residendist mööda minnes otse 
Keskusele, seda juhul, kui tal tekkis põhjus oma vahetut ülemust mitte usaldada. Alles 
hiljem selgus, miks sedasorti dokument üldse välja ilmus. Keskkomitee pleenumil 
1937. aasta märtsis nõuti NKVD-lt ,,kaadri tugevdamist" Välisosakonnas. Selle 

nõudmise kuritahtlikkus avaldus võimaluses varjata riigi juhtkonna soovi vabaneda 
talle ebameeldivaks muutunud luureorganite vanast juhtkonnast. 

1936. aastal nõustusid Hispaania vabariiklased andma Moskvasse hoiule suure osa 
Hispaania kullavarudest, koguväärtuses üle poole miljardi dollari. Lisaks sellele 
transportisid vabariiklased 1939. aasta kevadel suuri väärtusi laevaga Prantsusmaalt 
Mehhikosse. 1939. aasta märtsis saatis Agajants Pariisist Keskusele telegrammi, 
milles teatas, et Moskvasse pole saadetud kaugeltki mitte kogu hispaania kulda, 
väärismetalle ja kalliskive. Telegrammis avaldati kahtlust, et osa nendest tagavaradest 
on vabariiklaste valitsus lihtsalt ära raisanud, ja seda NKVD Hispaania residentuuri 
juhtkonna kaasabil. 

Telegrammist kanti otsekohe ette Stalinile ja Molotovile, kes andsid Beriale käsu 
kontrollida saadud informatsiooni. Kui me aga pöördusime Hispaania residendi, 
Aitingoni poole palvega asjaolusid selgitada, saime temalt vastuseks nördinud 
telegrammi, mis koosnes peaaegu eranditult sõimusõnadest. ,,Mina,” kirjutas ta, ,,pole 
ei raamatupidaja ega kontoriametnik. Keskusel on aeg lahendada Dolores Ibarruri ja 
Jose Diazi usal-dusküsimus, minul ja teistel hispaania seltsimeestel tuleb aga iga päev 
eluga riskida antifašistlikus sõjas ühise ürituse nimel. Kõik järelepärimised tuleb 
adresseerida Prantsuse ja Hispaania Kommunistliku Partei KK usaldusisikutele 
Jacgues Dyclos'le, Dolores Ibarrurile ja teistele. Seejuures peab arvestama, et kulla ja 
teiste väärisesemete väljavedu toimus sõjatingimustes.” 

Aitingoni telegramm avaldas Stalinile ja Beriale sügavat muljet. Järgnes käskkiri: 
selgitada välja, millised on NKVD residentuuri kaastöötajate omavahelised suhted 
Prantsusmaal ja Hispaanias. 


Ka mina sain Berialt ülesande tutvuda kõigi dokumentidega, mis puudutasid hispaania 
väärisasjade vastuvõtmist ja üleandmist NSVL Riigihoidlasse. Kergem oli seda öelda 
kui teha, kuna loa Riigihoidla materjalidega töötamiseks pidi alla kirjutama Molotov. 
Tema asetäitja aga keeldus andmast dokumenti allakirjutamiseks ilma NKVD 
rahvakomissari Ježovi viisata -ainuüksi Beria. allkirjast sedapuhku ei piisanud. 
Tookord olin mina veel täiesti võhik kõigis neis bürokraatiareeglites ja andsin 
dokumendi edasi Ježovile tema sekretariaadi kaudu. Järgmisel hommikul polnud see 
ikka veel alla kirjutatud. Beria kirus mind telefoni teel viivitamise pärast, kuid mina 
vastasin, et ei suuda Ježovi kuidagi leida - teda pole Lubjankal. Beria viskas seepeale 
ärritunult: 

»»See pole isiklik, vaid kiire riiklik ülesanne. Saatke kuller Ježovi juurde suvilasse, ta 
pole terve ja asub seal.” 

Tema lugupidamatu toon Ježovi kui Poliitbüroo liikmekan-iidaadi aadressil tegi mind 
nõutuks ja pani imestama. 

Meid sõidutati koos kulleriga Ozerõsse, Moskva lähedasse 

rahvakomissari suvilasse. Ježov nägi kuidagi kummaline välja: mulle tundus, et annan 
dokumendi alla kirjutamiseks kas suremas haigele või kogu öö pummeldanud 
inimesele. Ta viseeris paberi ainsatki küsimust esitamata ja oma arvamust avaldamata. 
Suundusin otsekohe Kremlisse, et anda dokument valitsuse sekretariaati. Sealt sõitsin 
Riigihoidlasse kahe revidendi saatel, kellest üks, Berenzon oli Tšekaa-NKVD 
pearaamatupidaja olnud juba 1918. aastal. Enne revolutsiooni oli ta revident Venemaa 
kindlustuskompaniis, mille ruumid hõivas hiljem Dzeržinski. 

Revidendid töötasid Riigihoidlas kaks nädalat, kontrollides kogu olemasolevat 
dokumentatsiooni. Nad ei avastanud mingeid jälgi puudujäägist. Aastatel 1936-1938 
ei kasutanud NKVD residendid Hispaanias ja Prantsusmaal operatiiveesmärkidel ei 
kulda ega väärtasju. Just siis saingi teada, et kulla üleandmise dokumendile olid alla 
kirjutanud Hispaania Vabariigi peaminister Francisco Largo Caballero ja Välisasjade 
rahvakomissari asetäitja Krestinski, kes lasti hiljem koos Buhhariniga maha kui 
rahvavaenlane pärast 1938. aasta näidiskohtuprotsessi. 

Kuld veeti Hispaaniast välja Nõukogude kaubalaeval, mis toimetas aarded Cartagena 
mereväebaasist Odessasse, ning paigutati seejärel Riigipanga keldritesse. Tol ajal 
hinnati selle väärtuseks 518 miljonit dollarit. Teised väärtasjad, mis olid määratud 
Hispaania vabariiklaste valitsuse operatiivseteks vajadusteks, et finantseerida salajasi 
operatsioone, viidi illegaalselt välja Hispaaniast Prantsusmaale, sealt edasi aga 
toimetati diplomaatilise laadungina Moskvasse. 

Hispaania kuld kattis märkimisväärsel määral meie kulutusi sõjalise ja materiaalse abi 
vallas vabariiklastele nende sõjas Francoga ning teda toetavate Hitleri ja Mussoliniga, 
aga ka hispaania emigratsiooni toetamisel. Need vahendid kulusid ära 
luureoperatsioonide finantseerimiseks sõjaeelses Lääne-Euroopas 1939. aastal. 


Pärast Orlovi paljastusi, aastatel 1953-1954, omandas kullaprobleem uue tähenduse. 
Franco valitsus Hispaanias oli 

korduvalt tõstnud küsimuse väljaviidud väärtasjade hüvitamisest. Kulla saatuse kohta 
kuulasid KGB luuretöötajad mind ja Aitingoni üle ka 1950. ja 1960. aastatel, kui me 
vangistuses olime. Nagu mulle teatati, võeti lõppkokkuvõttes ,,kõrgemal pool" vastu 
otsus alles 1960. aastatel - kompenseerida Hispaania valitsusele 1937. aastal kaotatud 
kullavarud madalate hindadega naftatarnetega Hispaaniasse. 


1938. aasta juulis, meie Hispaania residendi Orlovi põgenemise eelõhtul, liikusid 
kuuldused, et ta vahetab õige pea välja Passovi NKVD luureülema ametikohal. Kuid 
tema äia, Ukraina Siseasjade rahvakomissari asetäitja Katsnelsoni arreteerimine ja 
represseerimine kas 1937. või 1938. aastal hirmutas Orlovi. 


Trotskistide likvideerimine välismaal 


Orlovi-Nikolski tõeline nimi oli Feldbin, alias ,,Rootslane" või ,, jova", mida kasutati 
operatiivkirjavahetuses. Muuseas, Läänes unti teda kui Aleksander Orlovi. Kohtusin 
temaga nii Läänes ui ka Keskuses, kuid möödaminnes. Sellegipoolest pean vajalikuks 
peatuda sel isikul üksikasjalikumalt, kuna just tema paljastused 50.-60. aastatel aitasid 
märkimisväärselt kaasa sellele, et mõista 1937. aasta repressioone Nõukogude Liidus. 
Muide, vastupidi tema enda väitele, pole Orlov kunagi olnud NKVD kindral. 
Tegelikult oli tal riikliku julgeoleku majori auaste, mis 1945. aastal vastas polkovniku 
auastmele. 30. aastate algul uhatas Orlov OGPU Välisosakonna majandusluure 
osakonda, võttes osa konspiratiivkontaktide sisseseadmisest Lääne ärimeestega. Ta 
mängis tähtsat osa moodsa välismaise tehnika toimetamisel Saksamaalt ja Rootsist 
Nõukogude Liitu. 

Lisaks sellele oli Orlov ka andekas ajakirjanik. Aastatel 1934-1937, kui algasid 
arreteerimised ja arveteõiendamised, ei viibinud ta küll Moskvas, kuid tema raamatus 
toodud versioon toonaste sündmuste kohta võeti lugejate poolt tõepärasena vastu. 
Mõned meie autoritest kasutavad seda versiooni Stalini 

režiimi julmuste kirjeldamisel ka tänapäeval. Muidugi vastab tema kirjutatu suures 
osas tõele, kuid samas ei tohi unustada ka seda, et tegelike sündmustega polnud see 
inimene just kõige paremini kursis. 

Orlov valdas suurepäraselt inglise, saksa ja prantsuse keelt. Ta mängis edukalt ka 
saksa väärtpaberiturul. Ta on kirjutanud õpperaamatu NKVD Kõrgemale Erikoolile - 
kuidas värvata välismaalasi agentuurtööle. Minu naise lähim sõbranna Raissa Sobol, 
kellest sai tuntud kirjanik Irina Guro, töötas 20. aastatel GPU majandusosakonnas 
tema otseses alluvuses ja hindas teda erakordselt kõrgelt. Orlovil õnnestus oma 
informaatoritest luua mitteametlik audiitorkontrolli grupp, kes selgitas välja nep- 
manite tegeliku kasumi. Seda Orlovi salajast revisjoniteenistust juhatas tolleaegne 
majandusosakonna ülem Slutski isiklikult, kes hiljem, saanud Välisosakonna ülemaks, 
viis Orlovi üle piiritagusesse luureteenistusse. Aastatel 1934-1935 tegutses Orlov 
illegaalse residendina Londonis. Tal õnnestus tugevdada sidemeid nüüdseks kogu 
maailmas tuntud grupiga: Philby, Maclean, Burgess, Cairncross, Blunt jt. 

1936. aasta augustis saadeti Orlov pärast tema traagilist armuromaani NKVD noore 
töötaja Galina Voitovaga Hispaaniasse. Kui Orlov oli ta hüljanud, keeldudes oma 
naisest lahu-tamast, laskis Voitova end otse Lubjanka maja ees maha. Orlovi lähedane 
sõber Slutski saatis ta otsekohe residendiks Hispaaniasse, vahetult enne Ježovi 
määramist Siseasjade rahvakomissariks 1936. aasta septembris. Orlovile usaldati 
ülimalt vastutusrikkaid salajasi ülesandeid, millest üks oli Hispaania vabariigi kulla 
toimetamine Moskvasse ja mis kulges igati edukalt. Selle hulljulge operatsiooni eest 
anti talle aukõrgendust. Ajaleht ,,Pravda” teatas, et riikliku julgeoleku vanem-major 
Nikolski on valitsuse tähtsa ülesande täitmise eest autasustatud Lenini ordeniga. 
Samas ajalehenumbris kirjutati, et riikliku julgeoleku major Naumovit (tegelikult 
Aitingoni) autasustati Punalipu ordeniga, riikliku julgeoleku kapten Vassilevskit aga 
Punatähe ordeniga. 

Orlovist pidas väga lugu ka Spiegelglas. Ta viibis sageli 

Hispaanias ja jutustas mulle, et Orlov sai seal tähtsate agentide värbamisega 
suurepäraselt hakkama. 


Ühtlasi mängis Orlov silmapaistvat osa ka Hispaania trotskistide juhi Andrei Nini 
likvideerimises. Kogu Nini vanglast väljatoimetamise operatsioon toimusi Orlovi- 
Nikolski isiklikul osavõtul ja löögirühmlaste erigrupi abiga - need olid antifašis-tid, 
saksa partisanide diversioonirühma võitlejad. Saksa grupi eesotsas oli Gustav 
Ruberlein, hiljem Saksamaa Sotsialistliku Ühtsuspartei KK rahvusvahelise osakonna 
ülem. Sakslaste osavõtt sellest aktsioonist oli nagu kinnituseks Nikolski versioonile 
Saksa eriteenistuste osavõtust oma agendi röövimises vabariiklaste vanglast. Ometi jäi 
Nini röövimisega seotud skandaal lahendamata. Vabariigi valitsus reageeris sellele 
intsidendile äärmiselt valuliselt. Nin arreteeriti vabariigi valitsuse poolt tema osavõtu 
pärast trotskistide mässust Barcelonas, seejärel aga rööviti vanglast Orlovi kaasabil ja 
tapeti Barcelona lähedal. 

Nini likvideerimise operatsioon on NKVD arhiivides kirjas koodnimetuse all 
»Nikolai". Selle sündmuse eellugu on seotud Orlovi-Nikolski agentide eduka 
imbumisega trotskistide liikumisse. Kataloonia vabariikliku valitsuse ministri 
Gaodosio Ori-viero kaudu õnnestus 1937. aasta juunis blokeerida anarhistide 
täienduse saatmine toetuseks trotskistidest mässulistele Barcelonas. Lisaks sellele 
teatas Nikolski värvatud Kataloonia vabariikliku julgeoleku ülem V. Sala ehk ,,Hota” 
regulaarselt trotskistide kavatsustest, aidates seega kaasa täieliku kontrolli loomisele 

kirjavahetuse ja läbirääkimiste üle kõigi trotskistide juhtide vahel Kataloonias, kus 
nende liikumisel oli toetuspunkte. 


Just ,,Hota" võttis Barcelonas kinni need saksa kullerid, kes provotseerisid 
korralagedusi, mis peagi kasvasid üle trotskistide relvastatud väljaastumisteks. 
Ümberlükkamatud tõendid Saksamaa eriteenistuste osavõtu kohta korratuste 
organiseerimisest Barcelonas kompromiteerisid oluliselt trotskistide liidreid. Seejärel 
kirjutas Orlov trotskistide vastase pamfleti, levitades seda Andrei Nini nimel ning lõi 
seega ametivõimudele vastuvõetava 

versiooni Saksamaa eriteenistuste kaasabist Nini vahi alt põgenemisele. See aktsioon 
andis tõsise löögi trotskistide liikumisele Hispaanias. Orlovi edukast 
desinformatsioonist ja trotskistide likvideerimisest Hispaanias kandis Ježov ette otse 
Stalinile. 


1938. aasta juulis pidi Spiegelglas, nagu juba mainitud, kohtuma Orloviga Nõukogude 
laeva pardal Belgia territoriaalvetes, et võtta seal vastu tema regulaarne aruanne. 
Spiegelglas kahtlustas, et Prantsuse ja Belgia eriteenistustel on põhjust teda kinni 
pidada, kuna aasta tagasi arreteeriti mõned tema agendid, kes olid segatud 
valgekaartliku kindrali Milleri röövimisse. Seetõttu kartis Spiegelglas kaldale minna. 
Orlov aga kartis hoopis midagi muud: tema kahtlustas, et kohtumine laeval on 
lavastatud selleks, et teda arreteerida. Nii ei ilmunudki ta kohtumisele Spiegelglasiga. 
Orlov varjas ennast ning alles novembris sai meile teatavaks, et ta oli välja ilmunud 
Ameerikas. Enne seda olin ma aga alla kirjutanud ,,ringkirjale" tema tagaotsimise 
kohta, mis tuli saata meie kanaleid mööda kogu residentuurile. See dokument sisaldas 
Orlovi välimuse ja harjumuste täieliku kirjelduse, samuti iseloomustati seal tema naist 
ja tütart, keda oli viimati nähtud koos temaga Prantsusmaal. ,,Ringkirjas” oli ära 
märgitud Orlovi ja tema perekonna kadumise võimalik põhjus - nende röövimine kas 
Briti, Saksa või Prantsuse eriteenistuste poolt. Kriipsutasin eriti alla fakti, et Prantsuse 
ja Briti võimud teadsid Orlovi kui Nõukogude delegatsiooni eksperti, kes oli osalenud 
koguni kahel korral Hispaania kodusõtta mittevahelesegamise küsimuste 
rahvusvahelise komitee töös. Teiseks põhjuseks võis olla tema võimalik reetmine: 
residentuuri seifist Barcelonas kadus kuuskümmend tuhat dollarit, mis oli mõeldud 
kasutamiseks operatiivsetel eesmärkidel. Tema ootamatu kadumine pani meid 
muretsema ka seetõttu, et Orlov oli hästi informeeritud meie agentuurvõrgust 
Mglismaal, Prantsusmaal, Saksamaal ja muidugi Hispaanias. 

1938. aasta novembris kutsus Beria mind välja ja korraldusi jagades teatas äkki 
muuhulgas, et Orlovi tagaotsimine tuleb lõpetada. Otsinguid pidin uuesti alustama 
alles siis, kui olen 

saanud temalt otsesed juhtnöörid. Selgus, et Orlov oli saatnud Ameerikast kirja, mis 
oli adresseeritud isiklikult Stalinile ja Ježovile ning milles ta selgitas oma põgenemist 
kartusega vältimatu arreteerimise ees Nõukogude laeval. 

Kirjas oli juttu ka sellest, et juhul, kui tema asukohta püütakse välja selgitada või 
asutakse teda jälitama, annab ta korralduse oma advokaadile avaldada dokumendid, 
mis on paigutatud Šveitsi panka. Need sisaldasid informatsiooni võltsitud materjalide 
kohta, mis olid esitatud Hispaania kodusõtta mittevahelesegamise rahvusvahelisele 
komiteele. Orlov ähvardas avalikustada kõik, mis oli seotud Hispaania kulla 
väljaveoga ja selle salajase toimetamisega Moskvasse, viidates sealjuures vastavatele 
dokumentidele. See paljastus oleks asetanud piinlikku olukorda nii Nõukogude 

valitsuse kui ka arvukad hispaania põgenikud kuna Nõukogude Liidu sõjalist toetust 
vabariik-lastele kodusõjas peeti ametlikult omakasupüüdmatuks. Tasu, mille saime 
kulla ja väärisasjade näol, oli ümbritsetud saladuskattega. Orlov palus Stalinit mitte 
jälitada tema eakat ema, kes oli jäänud Moskvasse ning kui tema tingimused vastu 
võetakse, ei avalikusta ta omalt poolt NKVD välismaist agentuuri ega temale 
teadaolevaid saladusi. 

Ma ei usu, et põhjus, miks Orlov ei andnud välja Cambridge'i gruppi või kindral 
Milleri röövimise asjaolusid, seisnes tema lojaalsuses Nõukogude võimule. Siinkohal 
oli tegu lihtsalt sooviga ellu jääda. 


1938. aasta augustis sain esmakordselt teada trotskistide ja ülejooksikute röövimistest 
ning likvideerimistest, mida saatis korda OGPU-NKVD 30. aastatel Euroopas. Seoses 
sellega vajab täpsustamist Lääne-Euroopasse saadetud illegaalse luuraja Reissi juhtum 
(õige nimi Poretski). Reiss oli saanud suuri rahasummasid, mille kasutamise kohta ei 
osanud anda selgitust, ja kartis, et võib langeda seetõttu repressioonide ohvriks. Ta 
omastas raha, mis oli mõeldud kasutamiseks operatiivees-märkidel, ning puges peitu. 
Raha paigutas ta ühte Ameerika panka. Enne oma põgenemist, 1937. aastal kirjutas 
Reiss Nõukogude 

ES; 

esindusele Prantsusmaal kirja, milles mõistis hukka Stalini. Kiri ilmus seejärel ühes 
trotskistide väljaandes ja sai talle saatuslikuks, kuigi Reissi ettekandest oli näha, et ta 
polnud kunagi tundnud sümpaatiat ei Trotski ega ühegi tema toetus-grupi vastu. 
Sellegipoolest mõisteti Reiss pärast selle kirja avaldamist tagaselja surma. 

Reissil oli küllaltki korrapäratu eluviis ning Spiegelglasi agentuurvõrk Pariisis avastas 
ta peagi. Otsuse viisid Šveitsis täide kaks agenti: bulgaarlane (meie illegaal) 
Afanasjev ja tema naisevend Pravdin. Nad võtsid istet tema lauas ühes väikeses 
Lausanne'i eeslinna restoranis. Reiss jõi meeleldi kahe bulgaarlase seltskonnas, kes 
teesklesid end olevat ärimehed. Afanasjev ja Pravdin provotseerisid riidu, tõugates ta 
sel moel restoranist välja ning, surunud ta oma autosse, viisid teadmata suunas. 
Kolme kilomeetri kaugusel eelpoolnimetatud kohast lasksid nad ta maha ja jätsid 
laiba tee veerde. 


Mina võtsin Afanasjevi ja Pravdini vastu Moskva konspiratiivkorteris, kuhu nad 
pärast ülesande täitmist ilmusid. Koos nendega tuli ka Spiegelglas, kes kogu 
operatsiooni juhtis. Afa-nasjevit ja Pravdinit autasustati ordenitega. Valitsuse 
erimääruse kohaselt hakkas Pravdini Pariisis elav ema saama eluaegset pensioni. 
Afanasjevist sai luureohvitser ja ta oli teenistuses kuni 1953. aastani. Pravdin asus 
tööle Väliskirjanduse kirjastusse Moskvas, kus töötas kuni surmani 1970. aastal. Minu 
arvates tuleks siinkohal täpsustada: kuuldus sellest, et poetess Marina Tsvetajeva 
abikaasa Sergei Efron olevat olnud üks neist, kes suunas NKVD Reissi jälgedele, on 
puhas väljamõeldis. Efronil, kes küll töötas NKVD heaks Pariisis, ei olnud siiski 
mingeid andmeid Reissi asukohast. 

Teine episood, mis nõuab samuti kommentaare, puudutab Agabekovit. 20. aastatel oli 
Agabekov OGPU resident Istanbulis. Temast sai ülejooksik lähedaste suhete tõttu 
Bljumkiniga, keda süüdistati Trotski vaadetele poolehoiu avaldamises. Arvatakse, et 
oma osa mängis siin ka tema armastus Istanbulis tegutseva briti luuraja tütre vastu. 
Tundes meeletut vajadust 

raha järele, kirjutas Agabekov ja avaldas seejärel Läänes kaks raamatut. Lisaks sellele 
oli ta segatud ka mahhinatsioonidesse Kaukaasia emigrantidega, kellele lubas 
Nõukogude Liidust salakaubana ära saata nende sinna peidetud perekonna-aarded. 
Teatati, et Agabekov jäi kadunuks Püreneedes, Hispaania piiri ääres. Tegelikult 
likvideeriti ta aga ühes Pariisi konspiratiivkorteris, kuhu ta meelitati, et kokku leppida 
rikkale armeenia perekonnale kuuluvate briljantide, pärlite ja väärismetallide salajase 
väljaveo asjus. Tehingu vahendaja, kreeka kaupmees, keda ta oli kohanud 
Antverpenis, oli G. Tahtšianov - NKVD illegaalne kaastöötaja Prantsusmaal. Tema 
meelitaski Agabe-kovi konspiratiivkorterisse, mängides ta rahvustunnetel. Seal 
ootasid aga juba endine türgi armee ohvitser ja noor illegaal Korotkov, kellest sai 40. 
aastatel NSVL MGB illegaalse luure ülem. Türklane tappis Agabekovi noaga, seejärel 
topiti laip cohvrisse ning visati jõkke. Laipa ei avastatud kunagi. 


Türklane ja Korotkov viisid 1938. aastal läbi veel ühe terrori-operatsiooni. Noor 
agent, Leedu pagulane Eil Taubman, koodnimega ,,Nooruk", suutis võita Rudolf 
Klementi usalduse, kes juhtis trotskistide organisatsiooni Euroopas ja oli selle nii- 
nimetatud kuulsa IV Internatsionaali sekretär. Taubman töötas Klementi abina 
poolteist aastat. Kord õhtul tegi Taubman Klementile ettepaneku õhtustada koos tema 
sõpradega ning viis ta Saint-Michaeli bulvaril asuvasse korterisse, kus ootasid ees 
türklane ja Korotkov. Türklane torkas Klementi noaga, laip pandi jällegi kohvrisse ja 
visati Seine'i. Laip leiti ja tuvastati prantsuse politsei poolt, kuid selleks ajaks olid 
Taubman, Korotkov ja türklane juba Pariisist kaugel. 


Moskvas ootasid neid autasud ja mina pidin hoolitsema nende tulevase ameti eest. 
Türklasest sai ühe konspiratiivkorteri ,,peremees" Moskvas, G. Tahtšianovist aga üks 
illegaalse luure ülemaid 40. aastatel. Taubman vahetas oma nime ja temast sai 
Semjonov ning ta saadeti õppima Keemia-masinaehituse Instituuti. Hiljem läks ta 
tööle julgeolekuorganitesse. 

Järgmine episood on seotud veel ühe 30. aastate ülejooksiku Krivitskiga. Sõjaväeluure 
ohvitser Krivitski, kes põgenes 1937. aastal ja ilmus välja 1939. aastal Ameerikas, 
avaldas raamatu pealkirja all , Mina olin Stalini agent”. 1941. aasta veebruaris leiti ta 
surnuna ühest Washingtoni hotellist. Arvati, et ta tapeti NKVD poolt, kuigi ametlikult 
teatati enesetapust. Tõsi, eksisteeris ringkiri Krivitski jälitamiseks, kuid tavaliselt 
praktiseeriti seda kõigi ülejooksikute puhul. 

Punaarmee Luurevalitsuses ja NKVD-s teda muidugi taga ei nutetud, kuid nii palju, 
kui mulle teada, ei olnud see meie kätetöö. Me oletasime, et ta laskis end ise maha 


närvivapustuse tagajärjel, suutmata depressiooniga toime tulla. 

Koopia OGPU-NKVD spetsiaalse aparatuuriga valmistatud J. 1. Serebrjanski passist 
USA kodaniku Andrew Borogh'i nimele. Riikliku Julgeoleku vanem-major 
Serebrjanski - riikliku julgeolekuorgani esimese eriülesandega grupi looja välismaal, 
illegaalse diversiooniagentuuri asutaja USA-s, Lääne-Euroopas ja Palestiinas 1930. 
aastate alguses. 


3. peatükk Poliitilised repressioonid NSV Liidus aastail 1934- 
1939 


1. Kirovi tapmine. Müüdid ja poliitilised spekulatsioonid 


Kui hukkub mõni ülejooksik või keegi poliitikategelastest, asutakse kohe välja 
pakkuma kõige erinevamaid versioone tema hukkumise põhjuste kohta. Loomulik 
surm või loogiline tapmis-motiiv jäävad aga välja ütlemata jäänud tõe ja vastastikkuse 
arvete klaarimise tõttu sageli kinni valede kammitsasse. 

Klassikaliseks näiteks eelpoolöeldule on juhtum Leningradi parteijuhi Kiroviga, kes 
tapeti 1934. aastal. 

Kirovi tappis Nikolajev. Nikolajevi naine Milda Draule töötas Smolnõis, Kirovi 
sekretariaadis ettekandjana. Loomulikult laskis valve ka Nikolajevi Smolnõisse 
ainuüksi parteipileti ettenäitamisel. Olgu siinkohal öeldud, et parteipiletiga pääses 
ükskõik millisesse parteiinstantsi peale ÜK(b)P Keskkomitee. Smolnõis, nagu muide 
ka oblastikomiteedes, polnud kehtestatud parteiliikmete jaoks erilubade süsteemi ja 
Nikolajevil pruukis vaid esitada parteipilet, et pääseda sinna, kuhu võõrastele oli 
sissepääs keelatud. 

Minu naine, kes töötas aastatel 1933-1935 NKVD salajases poliitosakonnas, mis 
tegeles ideoloogia- ja kultuuriküsimustega (tema grupp kureeris muuhulgas ka Suurt 
Teatrit ja Leningradi ooperi- ja balletiteatrit, mis hiljem nimetati S. M. Kirovi nime- 
liseks), rääkis mulle, et Sergei Mironovitš armastas naisi ning pidas mõlemas teatris 
armukesi (pärast Kirovi tapmist selgitas NKVD osakond üksikasjaliselt välja Sergei 
Mironovitši suhted näitlejataridega). Milda Draule osales mõningatel Kirovi 

peoõhtutel ettekandjana. See noor veetlev naine oli samuti üks tema ,,sõbratare". 
Tema mees Nikolajev paistis silma riiaka iseloomuga, tükkis ülemustega vaidlema 
ning heideti lõpuks parteist välja. Ta pöördus oma naise kaudu abi saamiseks Kirovi 
poole, kelle eestkostel Nikolajev ennistati parteisse ja suunati tööle rajoonikomiteesse. 
Milda kavatses sisse anda lahutuse, armukade mees aga tappis oma ,,võistleja"”. Stalin 
kasutas seda tapmist maksimaalselt ära, et likvideerida oma vastaseid ja päästa valla 
terrorikampaania. Niinimetatud trotskistide vandenõu, mille ohvriks olevat Kirov 
langenud, oli algusest peale Stalini enda poolt fabritseeritud. Lähtudes isiklikest 
huvidest ja soovist hajutada tähelepanu riigi juhtkonna ilmsetelt mööda-laskmistelt, 
püüdsid nii Stalin kui ka hiljem Hruštšov säilitada Kirovi kui kartmatu ja kristallpuhta 
rüütli oreooli. Kommunistlik partei nõudis oma liikmetelt laitmatut käitumist isiklikus 
elus ega võinud seega avalikult tunnistada, et üks tema tugisambaid, Leningradi 
parteiorganisatsiooni juht, oli end sisse mässinud armusuhetesse abielunaistega. 

Ajakirjanduses avaldatud ametlikud mõrvaversioonid kujutasid endast algusest lõpuni 
väljamõeldisi. Stalini versioon oli, et Nikolajevit abistasid Leningradi NKVD juhid 
Medved ja Zaporožets, kes tegid seda Zinovjevi käsul. Kirovi surm võimaldas Stalinil 
luua müüdi vandenõust, mis omakorda võimaldas alustada repressioone oma 
vaenlaste ja võimalike vastaste suhtes. Hruštšovi versioon oli järgmine: Kirovi tappis 
Nikolajev, ta tegi seda Medvedi ja Zaporožetsi abiga ning Stalini käsul. Ometi 
näitavad dokumendid, et Zaporožets, keda peeti võtmefiguuriks vandenõulaste hulgas 
ja kes olevat olnud seotud Nikolajeviga NKVD liinis, asus sel ajal hoopis murtud jala- 
luuga Krimmis ravil. Tekib küsimus: kas sai üks väidetavatest vandenõu 
ettevalmistajatest viibida nii kaua eemal tähtsatest sündmustest kõige otsustavamal 
perioodil? 


Hruštšov, kes rõhutas fakti, et paljud parteijuhid olid veennud Kirovit seadma üles 
oma kandidatuuri peasekretäri kohale XVII parteikongressil, süüdistas Stalinit selles, 
et too, saanud 

teada olemasolevast opositsioonist, otsustas Kirovi likvideerida. Hruštšovile andis 
taoline versioon võimaluse lisada veel üks süüdistus Stalini pikka kuritegude 
nimekirja. Dokumente ja tunnistusi, mis kinnitaksid Stalini või NKVD aparaadi 
osalust Kirovi tapmises, ei eksisteeri. Kirov ei olnud Stalinile alternatiiviks. Ta oli üks 
neid ideeliselt vankumatuid stalinlasi, kes mängis aktiivset rolli halastamatus võitluses 
partei opositsiooniga, erinemata sealjuures mitte millegi poolest teistest Stalini 
võitluskaaslastest. 

Hruštšovi versioon kiideti hiljem heaks ja võeti Gorbatšovi ajal käiku kui osa Stalini 
vastasest kampaaniast. Juhtivatel kohtadel olevad isikud püüdsid tõelisi fakte varjates 
päästa kommunistliku partei reputatsiooni, otsides neid tegelasi, kes olid küll parteis 
populaarsed, kuid näisid samas olevat vastuolus juhiga. Loodi müüt KK tugevast 
tuumikust eesotsas Kiroviga, mis oli vastukaaluks Stalinile ja tema mõttekaaslastele. 
Kogu Nikolajevi perekond, Milda Draule ja tema ema lasti maha kaks-kolm kuud 
pärast atentaati. Milda ja tema pere, omavoli süütud ohvrid, jäid rehabiliteerimata 30. 
detsembrini 1990, mil nende juhtum kerkis esile nõukogude ajakirjanduse veergudel. 
NKVD kõrgemad ametnikud, eriti need, kes olid hästi kursis Kirovi isikliku eluga, 
teadsid, et tapmise motiiv oli petetud mehe jrmukadedus. Mitte keegi neist ei 
söandanud aga sellest isegi rääkida, kuna Stalin ise oli esitanud versiooni 
parteivastasest vandenõust, millele vastu vaielda oleks olnud äärmiselt ohtlik. 

Enne Kirovi mõrvamist võis Stalinit sageli kohata Arbatil tema isikliku 
ihukaitseteenistuse ülema Vlassiku ja kahe ihukaitsja saatel. Ta käis tihti poeet 
Demjan Bednõi juures ja külastas mõnikord ka oma tuttavaid, kes elasid 
kommounaalkorterites. Need NKVD töötajad ja veteranid, kel oli ,,Autšekisti" ärk, 
kilbi ja mõõga kujutisega, ning vastav tunnistus, võisid takistamatult pääseda 
Lubjankale. Neil oli vaba sissepääs kõikjale, välja arvatud vanglad. See süsteem 
muudeti ära: Kirovi tapmisest sai ettekääne kontrolli tugevdamiseks, mis enam kunagi 
ei nõrgenenud. 

Kirovi surmaga seotud spekulatsioonid jätkusid ka 60. aastatel. Meenuvad 
anonüümkirjad, milles väideti, et tegelikul mõrvaril õnnestus peitu pugeda. Leedu 
julgeolekuminister 40. aastatel, Dmitri Jefimov jutustas mulle pärast sõda, et ta oli 
saanud käsu otsida Kirovi tapjat, kes olevat varjanud end väikeses Leedu linnakeses. 
Tema kaastöötajatel õnnestus leida otsinguteks põhjust andnud anonüümkirja autor. 

Kuigi selleks osutus keegi alkohoolik, viidi anonüümse signaali uurimine läbi NLKP 
KK Parteikontrolli Komitee otsese järelvalve all. 

Parteikontrolli komisjoni otsust Kirovi surma asjaolude kohta ei avalikustatud. Alles 
pärast seda, kui 1990. aasta juulis saadeti laiali tuntud repressioonikomisjon, esitas 
prokuratuur järelvalveprotesti NSVL Ülemkohtule Nikolajevi perekonnaliikmete 
rehabiliteerimise kohta. Toimik suleti 30. detsembril 1990. aastal, kui kõik Nikolajevi 
perekonnaliikmed olid ametlikult NSVL Ülemkohtu otsusega rehabiliteeritud. 
Kohtuotsuses märgiti, et mingit vandenõu Kirovi tapmiseks ei eksisteerinud ning kõik 
Nikolajevi ,,kaasosalised"” olid kas lihtsalt Kirovi tuttavad või tema ekstsesside 
tunnistajad. 

Kuid isegi siis, kui tekkis see niinimetatud õigusriigi süsteem, jäid rehabiliteerimata 
nii Medved kui ka Zaporožets, neilt ei võetud süüdistust riigi reetmises, vandenõus 
eesmärgiga tappa Kirov ega koostöös Saksa ja Läti luurega. Milles oli põhjus? Selles, 
et prokuratuur lihtsalt kartis seda küsimust üles tõsta kuna Medvedi ja Zaporožetsit 
peetakse süüdlasteks repressioonides, mis viidi läbi niiöelda stalinliku 
puhastusperioodi varases staadiumis. 

Parteiajaloolaste seas on juba pikka aega välja kujunenud arvamus, et Milda Draule ja 
Kirovi romaan leidis traagilise lõpu Nikolajevi armukadeduse tõttu. Viimane oli 
kõigile tuntud oma tasakaalutu ja skandaalse iseloomu poolest. Kui seda arvamust 
oleks aga avaldatud, näinuks kogu avalikkus üsnagi ebameeldivat pilti Kirovi 
isiklikust elust, millega oleks rikutud partei püha reeglit - mitte kunagi kergitada 
eesriiet Poliitbüroo liikmete eraelult ega tuhnida nende mustas pesus. 

4. novembril 1990. aastal avaldas ajaleht ,, Pravda" KGB ja 

prokuratuuri värsked materjalid, mis puudutasid Kirovi juhtumi uurimist. Neis leidis 
kinnitust, et tema tapmine kandis sügavalt isiklikku iseloomu, kuigi kuriteo üksikasju 
ja teo motiive ei avaldatud. ,,Pravdas" ei mainitud isegi Milda Draule nime. Avaldus 
sisaldas süüdistust Jakovlevi aadressil, kes oli lahkunud stalinlike repressioonide 
uurimisega tegeleva parteikomisjoni esimehe kohalt. Komisjon olevat pidurdanud 
vandenõus süüdistatud Nikolajevi perekonna ja süütute inimeste rehabiliteerimist. 


Nördinud Jakovlev vastas sama ajalehe kaudu (,,Pravda" 28. jaanuaril 1991), et ta 
usub siiamaani Kirovi tapmise vandenõusse, aga samuti ka mitmesse mõrva 
toimepaneku versiooni. Sealjuures ei maininud Jakovlev Milda Draulet ega ka 
oletatavat katset esitada Kirovi kandidatuur Stalini asemel peasekretäri kohale XVII 
parteikongressil. 

Raamatus ,.Stalin: triumf ja tragöödia” viitab Dmitri Volkogonov küll kuuldustele 
Milda Draule ja Kirovi romaanist, kuid lükkab need samas ümber kui 
laimuhõngulised. Materjalid, mis kajastasid erilisi suhteid Milda Draule ja Kirovi 
vahel, millest rääkisid mulle mu naine ja kindral Reichmannm, sel ajal Leningradi 
vastuluure ülem, olid ära toodud Leningradi balletis tegutsevate NKVD informaatorite 
ettekannetes. Kirovi baleriinidest armukesed, kes pidasid Draulet oma võistlejaks, ei 
näidanud üles piisavat vaoshoitust oma märkustes ja väljendustes ning sattusid 
vangilaagritesse ,.laimu ja nõukogudevastase agitatsiooni” eest. 

Kirovi nimi ja mälestus temast oli püha. Rahva silmis oli Kirov kindlameelse 
bolševiku ja ustava stalinlase ideaalkuju ning loomulikult võisid need olla vaid 
vaenlased, kes tapsid sellise inimese. Tol ajal ei kahelnud ma hetkekski vajalikkuses 
kaitsta valitseva partei prestiiži ja varjata tõelisi fakte, mis puudutasid Kirovi tapmist. 
Meid, tšekiste, kutsuti mitteametlikult revolutsiooni mustatöölisteks, kuid ometi 
valdasid meid sealjuures kõige vasturääkivamad tunded. Neil päevil uskusin siiralt - ja 

usun ka praegu -, et Zinovjev, Kamenev, Trotski ja Buhharin olid Stalini tõelised 
vaenlased. Totalitaarses süsteemis, 

mille üheks osaks nad olid, tähendas võitlus Staliniga vastasseisu Nõukogude riigi ja 
partei poliitikale. Nähes neis meie vaenlasi, ei saanudki mul tekkida nende vastu 
mingit kaastunnet. Seetõttu tundus, et kui neile esitatud süüdistused ongi pisut 
liialdatud, siis on see sisuliselt pisiasi. Idealistist kommunistina taipasin liiga hilja 
sedasorti ,.pisiasjade” tähendust ja pean siinkohal kahetsusega tunnistama, et mul ei 
olnud tookord õigus. 

Kas teadlikult või mitte, aga me lasksime end kaasa tõmmata kolossaalse 
repressioonimehhanismi tegevusse ning igaüks meist on kohustatud kahetsema 
süütutele ohvritele osaks saanud kannatusi. Mind kohutavad nende repressioonide 
mastaabid. Andes täna ajaloolist hinnangut massirepressioonidele, mis puudutasid 
armeed, maaelanikkonda ja teenistujaid, arvan, et neid võib võrrelda Ivan Groznõi ja 
Peeter I valitsusaegadel korraldatud arveteõiendustega. Stalinit nimetatakse XX 
sajandi Ivan Groznõiks. See on traagiline, et meie maal on nii julmad traditsioonid. 
Stalin manipuleeris Kirovi juhtumiga oma isiklikes huvides ning Kirovi vastane 

» Vandenõu” oli tema poolt kunstlikult loodud. Ta puhus lõkkele ,,grandioosse 
vandenõu" mitte ainult Kirovi, vaid ka enda vastu. Ta kasutas Kirovi tapmist oskusli- 
kult ära, et kõrvaldada need, keda pidas oma potentsiaalseteks vastasteks või 
ebalojaalseteks oponentideks, kelle olemasolu ta polnud lihtsalt võimeline taluma. 
Esialgu sattusid vandenõulaste" hulka Nikolajevi tuttavad, seejärel Draule perekond, 
pärast jõudis aga järjekord ka Zinovjevi ja Kamenevini, keda kõigepealt süüdistati 
moraalses vastutuses seoses mõrvaga, hiljem aga selle mõrva vahetus 
organiseerimises. Nikolajevi kolleege ja tuttavaid peeti Zinovjevi opositsiooni hulka 
kuuluvaiks. Seejärel otsustas Stalin vabaneda Jagodast ja neist ameti isikuist, kes 
teadsid tõde. Ka nemad tõmmati vandenõusse kaasa ning hävitati. Hiljem tehti 
Jagodast Kirovi tapmise peaorganisaator ning, nagu mulle jutustas Reichmann, andis 
Stalin, kartes Nikolajevi ,terroriakti" isiklike motiivide ilmsikstulekut, koguni 
korralduse seada sisse salajane järelevalve Kirovi lese üle kuni viimase surmani. 

Sellises olukorras oli mõeldamatu rääkida Kirovi kohta tõtt. Mitte keegi kõrgemast 
võimuešelonist ei suutnud takistada Stalinit kasutamast seda mõrva isiklikel 
eesmärkidel. Lõpptulemusena vaikiti Kirovi juhtum maha poliitilistel kaalutlustel, 
kasutades seda üldsuse tähelepanu kõrvale juhtimiseks üha halvenevalt majanduslikult 
ja poliitiliselt olukorralt. Iga järgnev uurimine, mis oli allutatud poliitilise 
konjunktuuri nõudmistele, sünnitas vaid valet, tehes tulevastel põlvedel järjest 
raskemaks tegelike sündmuste rekonstrueerimise. 


Olen veendunud, et Kirovi tapmine oli isikliku kättemaksu akt, kuid selle fakti 
avalikustamine oleks teinud kahju parteile, mis oli võimu instrument ja nõukogude 


inimestele kõrge moraali eeskuju. Tõde varjatakse tänase päevani ning Kirov on 
jäänud vana režiimi pooldajatele siiani pühaduse sümboliks. 


Il. Repressioonid NKVD-s 


1938. aastal oli atmosfäär sõna otseses mõttes hirmust läbi imbunud, selles oli tunda 
midagi kurjakuulutavat. NKVD piiri-taguse luure ülema asetäitja Spiegelglas muutus 

iga päevaga üha süngemaks. Ta loobus tavast veeta oma pühapäevi minu ja teiste 
sõprade-kaastööliste seltsis. Septembris laskis NKVD tolleaegse ülema Ježovi 
sekretär end maha ühel paadisõidul mööda Moskva jõge. Meile tuli see täieliku 
ootamatusena. Varsti anti välja kõiki segadusse ajav korraldus: arreteerimis-orderid 
ilma Ježovi esimese asetäitja Beria allkirjata on kehtetud. Liikusid kuuldused, et Beria 
olevat Ježovi hellitavalt kutsunud ,,minu kallis Jožik" (siilike), patsutades teda 
sealjuures harjumuspäraselt õlale, ainult et tema sõbralik käitumine oli puhas teesklus. 
Lubjankal olid inimesed vaoshoitud, vältides igasuguseid jutuajamisi. NKVD-s 
tegutses spetsiaalne KK Kontrollkomisjon. 

Mu] on hästi meeles need sündmused, mis peagi järgnesid. Saabus november, 
oktoobripidustuste eelõhtu. Kell 4 hommikul 

äratas mind visa telefonihelin. Helistas Kozlov, Välisosakonna sekretariaadiülem. 
Kuigi tema hääl kõlas ametlikult, võis selles siiski aimata ebatavalise ärevuse noote. 
»Pavel Anatoljevitš,” kuulsin teda lausuvat, ,,teid kutsub kohe enda juurde Riikliku 
Julgeolekuvalitsuse ülema esimene asetäitja seltsimees Merkulov. Auto juba ootab 
teid. Tulge nii kiiresti kui võimalik. Just äsja arreteeriti Spiegelglas ja Passov.” 

Minu naist tegi kuuldu äärmiselt rahutuks. Arvasin, et nüüd on kätte jõudnud minu 
kord. 

Lubjankal võttis mind vastu Kozlov isiklikult ja juhatas kohe Merkulovi kabinetti. 
Too tervitas mind tavapäraselt viisakas, rahulikus maneeris ja pani ette minna 
Lavrenti Pavlovitši juurde. Mu närvid olid äärmuseni pingul. Kujutlesin, kuidas mind 
hakatakse üle kuulama seoses Spiegelglasiga. Kuid nii hämmastav kui see ka polnud, 
ei korraldanud Beria mulle mingisugust ülekuulamist. Ta vaid teatas küllaltki 
ametlikus toonis, et Passov ja Spiegelglas on arreteeritud süüdistatuna partei petmises 
ja et minul tuleb otsekohe asuda täitma Välisosakonna ehk piiri taguse luure ülema 
kohustusi. Kõigis vähegi tähtsates küsimustes pidin ette kandma otseselt talle. 
Vastasin, et Passovi kabinet on pitseeritud ja mul pole võimalik sinna sisse pääseda. 
»» Võtke pitsatid otsekohe maha ja edaspidi pidage meeles: selliste pisiasjadega ärge 
mind enam tülitage. Te pole koolipoiss, et esitada lapsikuid küsimusi.” 

Kümne minuti pärast revideerisin juba Passovi seifis olevaid dokumente. Mõned neist 
olid lihtsalt hämmastavad. Näiteks esildis tolleaegse Itaalia residendi Heifetzi kohta. 
Selles räägiti tema sidemetest ideoloogilisi kõrvalekaldeid toetavate elementidega 
Kominternis, kus ta mõnda aega töötas. Osutati ka tema kahtlastele kontaktidele 
endiste Polütehnilise Instituudi lõpetajatega Jenas (Saksamaal) 1926. aastal. Mäletan 
siiani Ježovi resolutsiooni sellel esildisel: ,, Kutsuda tagasi Moskvasse. Otsekohe 
arreteerida.” 

Järgmine dokument - esildis ÜK(b)P KK ja Ülemnõukogu Presiidiumile minu, Pavel 
Anatoljevitš Sudoplatovi autasustamise kohta Punalipu ordeniga valitsuse tähtsa 
ülesande täitmise 

eest välismaal 1938. aasta mais, alla kirjutatud Ježovi poolt. Samas oli ka allkirjata 
käskkiri minu määramise kohta Välisosakonna ülema asetäitjaks. Viisin need 
dokumendid Merkulovile. Minu suureks üllatuseks rebis ta nad naeratades sealsamas 
puruks ja viskas paberikorvi, kuhu pandi hävitamiseks mõeldud kraam. Ma vaikisin, 
hinges solvumistunne - mind oli ometi esitletud autasu saamiseks, kuna olin täitnud 
tõepoolest eluga riskides ohtlikku ülesannet. Sel hetkel ma ei taibanud, kuidas mul oli 
vedanud: kui käskkiri minu määramise kohta oleks alla kirjutatud, siis, vastavalt 
ÜK(b)P KK määrusele, oleksin kuulunud arreteerimisele kui NKVD aparaadi 
juhtivtöötaja, kellele oli väljendatud usaldamatust. 

Pisut hiljem helises mu kabinetis telefon. Helistajaks oli Malenkovi abi Keskkomitees 
Kisseljov. Ta hakkas mind ärritunult noomima, kuna ma olevat viivitanud vahendite 
üleandmisega erifondidest, mis olid mõeldud Kominterni salajaste operatsioonide 
finantseerimiseks Lääne-Euroopas. Veel enam ajas teda aga raevu see, et 
Keskkomitees ei osalenud Hispaania komisjoni istungil NKVD esindajat. Püüdsin 
selgitada, et ma ei tea fondidest midagi ega ole kursis sellega, kes nimelt tegeleb 
nende üleandmisega. ,, Aga nõupidamisel KK-s," ütlesin lõpuks, ,,ei osalenud kedagi 
NKVD-st seetõttu, et Passov ja tema asetäitja arreteeriti äsja kui rahvavaenlased.” 
Lisasin, et asusin oma kohustusi täitma alles kaks tundi tagasi. Kisseljov viskas toru 
hargile. 

Kolme nädala jooksul osakonna ülema kohustusi täites selgitasin välja välismaal 
teostatavate luureoperatsioonide organiseerimise ja läbiviimise struktuuri. NKVD-s 
eksisteeris kaks üksust, mis tegelesid piiritaguse luurega. Üks oli Välisosakond, mida 
juhatasid algul Trilisser, pärast Artuzov, Slutski ja Passov. Osakonna ülesandeks oli 
koguda Keskusele luureandmeid, hankides neid nii legaalseid teid pidi (meie töötajate 
kaudu, kes omasid diplomaatilist katet või töötasid välismaa kaubandus-liindustes) 
kui ka illegaalseid kanaleid kaudu. Eriti tähtsaks Peeti andmeid valitsuste ja 
erakorporatsioonide tegevusest, kes finantseerisid salaja vene emigrantide ja 
valgekaartlastest ohvitseride 

Nõukogude Liidu vastast õõnestustegevust Euroopa maades ja Hiinas. Välisosakond 
oli jagatud jaoskondadeks geograafilisel põhimõttel, kuid sinna kuulusid ka üksused, 
mis tegelesid teaduslik-tehnilise ja majandusluure poolt kogutud informatsiooniga. 
Jaoskonnad üldistasid välismaal tegutsevate legaalsete ja illegaalsete residentuuride 
poolt saadetud materjale. Illegaalsete kanalite eelistamine oli täiesti loomulik, kuna tol 
ajal polnud välismaal just eriti palju Nõukogude diplomaatilisi- ja kaubandusesindusi. 
Seetõttu peeti illegaalseid kanaleid meid huvitavate luureandmete hankimisel 
äärmiselt tähtsaks. 

Samaaegselt eksisteeris ka teine luureteenistus - NKVD Erigrupp, mis asus otseselt 
rahvakomissariaadi alluvuses ja oli sügavalt konspireeritud. Selle ülesannete hulka 
kuulus illegaalide reservvõrgu loomine diversioonide läbiviimiseks vaenlase tagalas 
Lääne-Euroopas, Lähis-Idas, Hiinas ja USA-s juhul, kui algab sõda. Arvestades töö 
iseloomu, puudusid Erigrupil kaastöötajad diplomaatilistes ja kaubandusesindustes 
välismaal. Üksus koosnes kahekümnest operatiivtöötajast, kes vastutasid piiritaguse 
agentuuri tegevuse koordineerimise eest. Ülejäänud kaastöötajad tegutsesid välismaal 
illegaalidena. Neid oli umbes kuuekümne ringis. Mulle sai peagi selgeks, et NKVD 
juhtkond võis vabal valikul kasutada Välisosakonna ja Erigrupi jõude ning vahendeid 
eriti tähtsate operatsioonide teostamiseks, sealhulgas ka diversioonide läbiviimiseks ja 
NSV Liidu vaenlaste likvideerimiseks välismaal. 

Kuna Erigrupi eesotsas oli üle kümne aasta Jakov Sere-brjanski, siis nimetati 
mõnikord seda ka ,,Jaša grupiks". Just tema inimesed organiseerisid 1930. aastal 
Pariisis valgekaartliku ROVS-a peamehe, kindral Kutepovi röövimise. Enne revo- 
lutsiooni oli Serebrjanski olnud esseeride partei liige. Ta võttis isiklikult osa nende 
ohrankategelaste likvideerimisest, kes korraldasid juudipogromme Mogiljovis 
(Valgevene). ,,Jaša grupp" lõi 20.-30. aastatel võimsad agentuurvõrgud Prantsusmaal, 
Saksamaal, Palestiinas, USA-s ja Skandinaaviamaades. Nad värbasid agente 
Kominterni põrandaaluste seast, neid, kes ei osalenud propagandaüritustel ja kelle 
kuulumist rahvuslikesse komparteidesse 

hoiti saladuses. Serebrjanski grupp näitas end võimekana uusimate lennukite salajases 
tarnimises Prantsusmaalt vabariiklikusse Hispaaniasse 1937. aastal. 1938. aasta 
novembris võeti Serebrjanski koos teiste NKVD juhtivkoosseisu töötajatega vahi alla, 
talle mõisteti küll surmanuhtlus mahalaskmise läbi, kuid seda ei viidud täide. 1941. 
aastal, pärast sõja algust ta vabastati temast sai minu initsiatiivil selle osakonna ülem, 
mis tegeles agentuuri värbamisega pikemaajaliseks elamaasumiseks Lääne-uroopa 
maadesse ja USA-sse. 

1946. aastal määrati Riikliku Julgeoleku ministriks Abakumov ja Serebrjanskil tuli 
erru minna, kuna just Abakumov oli tegelenud 1938. aastal tema toimikuga ning julmi 
piinamisvõtteid kasutades pigistanud temalt välja valetunnistusi. Loomulikult ei 
saanud Serebrjanski uue ministri ametisse astumisel enam endisele tööle edasi jääda. 
Ta läks erru polkovniku auastmes ja hakkas saama pensioni. Pärast Stalini surma 
ennistati ta tagasi ametisse ning määrati minu asetäitjaks seoses plaaniga laiendada 
luure diversioonioperatsioone. See kõik toimus veel Beria ajal, 1953. aasta aprillis, 
aga sama aasta oktoobris arreteeriti ta koos naisega teist korda. Seekord pandi talle 
süüks osavõttu niinimetatud berialikust vandenõust eesmärgiga tappa partei 
keskkomitee Presiidiumi liikmed. Ta suri vanglas 1956. aastal ühe järjekordse 
ülekuulamise ajal ning rehabiliteeriti postuumselt 1971. aastal Andropovi algatusel, 
kelle korraldusel valmistati ette esimest Nõukogude luureajaloo õpikut ja kes seoses 
sellega sai teada ka Serebrjanski saatusest. 

Alles 1963. aastal sai mulle selgeks, millised olid 1938. aasta viimaste kuude 
kardinaalsete ümberpaigutuste ja NKVD ridade puhastamise tegelikud tagamaad. 
Täieliku tõe nende sündmuste ohta, mis jäidki avalikustamata, jutustasid mulle Beria 
sekretariaadiülemad Mamulov ja Ljudvigov, kes istusid koos minuga Vladimiri 
vanglas. Niisiis lasti käiku võltsing, mis avas tee kampaaniaks Ježovi ja temaga koos 
töötanud inimeste vastu, eria õhutusel pöördusid kaks NKVD oblastivalitsuse ülemat, 
üks Jaroslavlist, teine Kasahstanist, 1938. aasta oktoobris laimukirjaga Stalini poole, 
väites, et Ježov olevat nendega vesteldes 

vihjanud Nõukogude juhtkonna seas õige pea aset leidvatele arreteerimistele 
oktoobripidustuste eelõhtul. Ježovi kompromiteerimise aktsioon viidi edukalt läbi. 
Mõne nädala pärast süüdistati Ježovi vandenõus eesmärgiga kukutada seaduslik valit- 
sus. Poliitbüroo võttis vastu spetsiaalse resolutsiooni, milles kuulutati NKVD 
kõrgemad ametiisikud ,.poliitiliselt ebausaldusväärseteks”. See viis omakorda 
massiliste arreteerimisteni, mis hõlmas julgeolekuorganite kogu juhtivkoosseisu ning 
minul oli siinkohal tõepoolest vedanud, et Ježovi poolt välja antud käskkiri minu 
ametikõrgenduse kohta jäi allkirjastamata Passovi seifi pidama. 

1938. aasta detsembris võttis Beria ametlikult üle NKVD juhtimise, Dekanozov sai 
aga uueks Välisosakonna ülemaks. Tal oli eelnevaid kogemusi tööst varustajana 
Azerbaidžaani GPU-s Beria ajal. Hiljem oli Dekanozov olnud toiduainetetööstuse 
rahvakomissar Gruusias, kus sai kuulsaks oma mõõdutundetu armastuse poolest 
luksusliku elu vastu. Andnud asjad üle, selgitasin mina kui osakonna ülema 
kohusetäitja, talle mõningaid meie agentuuritöö iseärasusi Lääne-Euroopas, USA-s ja 
Hiinas. Dekanozov andis aga minu aruannet lõpuni kuulamata mulle korralduse hoida 
silma peal põgenenud Orlovi isiklikel asjadel, mis saadeti Barcelonast Moskvasse. 
Mul tuli need toimetada tema kabinetti kuna ta soovis ise nendega tutvuda. 

Järgmisel päeval esitles Beria Dekanozovit luureteenistuse töötajatele. Beria teatas 
karmilt ametlikul toonil erikomisjoni loomisest eesotsas Dekanozoviga, et kontrollida 
kõiki luure operatiivtöötajaid. Komisjon pidi välja selgitama, kuidas paljastatakse 
reetureid ja avantüriste, kes on petnud partei Keskkomiteed. Beria andis teada ka 

Garanini, Fitini, Leonenko ja Ljagini kohalemääramistest. Ta rõhutas, et kõiki 
allesjäänud töötajaid kontrollitakse põhjalikult. Uued juhid tulid luuresse niiöelda 
partei kutsel. Keskkomitee täiendas NKVD ridu partei-aktivistidega ja Frunze nim. 
Sõjaväeakadeemia lõpetanutega. Mis minusse puutub, siis mind degradeeriti hispaania 
osakonna ülema asetäitjaks. Samamoodi talitati ka teiste luureteenistuse 

veteranidega, keda alandati ametiredelil kuni osakondade ülemate abideni. 

Beria püüdis vestluses iga töötajaga välja uurida, kas too pole mitte topeltagent, 
öeldes, et eranditult kõik on kahtluse all. Minu naine oli üks neljast luureteenistuse 
naistöötajast. Beria mõõtis teda ülbe pilguga, küsides, kes ta selline üldse on - saks- 
lanna või ukrainlanna. ,, Juut,” vastas tema Beria suureks imestuseks. Tollest päevast 
alates hoiatas mu naine mind pidevalt, et oleksin Beria suhtes ettevaatlik. Eeldades, et 
meie korterit võidi pealt kuulata, mõtles naine talle välja varjunime, et me ei peaks 
omavahelistes jutuajamistes mainima teda õige nimega. Naine nimetas teda vürst 
Šadimaniks Antonovskaja romaani ,,Suur Mouravi" kangelase järgi, kes hukkus 
gruusia feodaalide võimuvõitluses. Minu naise ettenägelikkus Beria saatuse suhtes ja 
tema pidevad nõuanded hoida eemale nii temast kui ka tema kaaskonnast osutusid 
prohvetlikeks. 

Uue juhtkonna esitlemisele Beria juures järgnes parteikoosolek - kampaania järgmine 
etapp. Minu kaastöötaja, armeenlane Gukassov, keda tundsin juba Harkovist, tegi 
ootamatult ettepaneku lasta parteibürool uurida minu kahtlasi sidemeid. Tema sõnul 
oli mind Moskvasse üle toonud rahvavaenlane Balitski. Ta süüdistas mind ka 
sõbralike suhete hoidmises hiljaaegu paljastatud rahvavaenlaste Spiegelglasi, Raissa 
Soboli ja tema abikaasa, Revzini ja Jarikoviga (meie residendi asetäitja Hiinas), kes 
oli tuntud oma sarkastiliste märkuste poolest viisaastaku plaani täitmise kohta 
(meenub üks neist: neljandas, otsustavas, on tutvus otsustav). 

Parteibüroo moodustas komisjoni minu küsimuse arutamiseks. Üks mu lähedastest 
tuttavatest, suurepärane portreefoto meister (tema vastutas Stalinit pildistavate 
fotokorrespondentide usaldatavuse eest), Välisosakonna töötaja Gesselberg esitas 
ülirumalaid küsimusi, väites, et mina kaitsvat end nagu tüüpiline trotskistlik 
silmakirjateener”. 

Ma ei pea viha ei Gukassovi ega Gesselbergi vastu. 

Kolm aastat hiljem äratasid Pariisis Nõukogude konsuli Gukassovi gestaapolased, kes 
olid hõivamas tormijooksuga 

hoonet, milles ta parajasti asus. Meie šifreerija Marina Sirotkina asus otsekohe 
põletama koodiraamatuid, kui aga üks gestaapolastest rebis seinalt Stalini portree, 
kasutas Gukassov seda ettekäändena, et alustada kaklust. Ta peksti küll julmalt läbi, 
kuid selle ajaga jõuti kõik šifrid hävitada. Sakslased deporteerisid Gukassovi 
Türgisse, et teda välja vahetada Saksamaa diplomaatilise esinduse töötajate vastu 
Moskvas. Hiljem tehti Gukassovile ülesandeks juhatada osakonda, mis tegeles 
repatrieeritute ja emigrantide töötlemisega. Ta suri Moskvas 1956. aastal. 

Gesselberg valmistas ette parteibüroo otsuseprojekti Dekanozovi dikteerimise järgi. 
Selles tehti ettepanek heita mind kommunistliku partei ridadest välja sidemete tõttu 
rahvavaenlastega ning seetõttu, et ma ei paljastanud Spiegelglasi. Siinjuures oli 
iseloomulik see, et Slutski, kes suri juba 1938. aasta veebruaris ning maeti kõigi 
ettenähtud auavalduste saatel, figureeris samuti selles dokumendis kui rahvavaenlane. 
Parteibüroo võttis otsuse vastu ühe vastuhäälega. Hiljaaegu Välisosakonna ülema 
asetäitjaks määratud Fitin hääletas vastu seepärast, et, nagu ta ütles, olin talle 
absoluutselt tundmatu. Tema ausus ja korrektsus, mis olid neis oludes küllaltki eba- 


48 


tavalised omadused, ei tulnud ta karjäärile kahjuks. 1939. aastal sai temast 
Välisosakonna piiritaguse luure ülem ja ta suri loomulikku surma 1971. aastal. 

1938. aasta detsembris otsustas parteibüroo mind parteist välja heita. Otsuse pidi veel 
kinnitama luureteenistuse parteilaste üldkoosolek, mis oli määratud 1939. aasta 
jaanuarikuusse. Seni aga käisin tööl ja istusin tegevusetult oma kabinetis. Kartes end 
kompromiteerida, ei söandanud uued töötajad minuga suhelda. Mäletan, et 
osakonnaülem Garanin läks vestluses oma asetäitjaga koguni nii kaugele, et alandas 
hääle sosinaks, kui ma juhtusin läheduses viibima, kartusest, et võin pealt kuulata. 
Oodates otsust oma saatuse kohta ja et end millegagi hõivata, asusin täiendama oma 
teadmisi arhiivimaterjalide uurimisega. 

Tundsin end allasurutuna. Ka naine oli väga mures, mõistes, et meie kohal rippus 
tõsine oht. Olime kindlad, et meie vastu on 

juba fabritseeritud kompromiteeriv materjal, mis on meie sõpradelt ülekuulamiste ajal 
välja pigistatud. Ometi lootsin, et kuna ma olin NKVD juhtkonnale isiklikult tuntud 
kui niiöelda üritusele ustav töötaja, siis minu arreteerimist ei sanktsioneerita. Neil 
aastatel elasin veel pettekujutelmas, et parteiliikme suhtes võib esineda ebaõiglust 
vaid tema ebakompetentsuse või siis lihtsalt eksimuse tõttu, eriti kui tema saatus 
olenes inimestest, kes asusid parteihierarhias küllaltki kõrgel positsioonil ja omasid 
pealegi Stalini täielikku toetust. 

Teades, et minuga on käitutud ebaõiglaselt, otsustasin pöörduda Keskkomitee 
Parteikontrolli komisjoni poole palvega uurida minu juhtumit, kuid naine arvas, et 
parem oleks kirjutada Stalinile kiri, mille ta ise ära saadab. Kui meid mõlemaid 
arreteeritakse, siis saadab selle ära minu ema. 

Kui meie sõbrad arreteeriti, olime kõik veendunud, et on toimunud eksitus. Kuid 
Dekanozovi ilmumisega areenile mõistsime esmakordselt, et siin ei olnud tegu 
eksitusega. Vastupidi -see oli sihikindel poliitika. Juhtivatele kohtadele määrati eba- 
kompetentsed inimesed, kellele võis anda ükskõik milliseid käske. Esimest korda 
kartsime oma elu pärast, mis sattus hävitamisohtu meie enda loodud süsteemi poolt. 
Just sel ajal hakkasin mõtisklema selle süsteemi olemuse üle, mis toob ohvriks 
inimesed, kes teda tões ja vaimus teenivad. 

Veel üks minu sõpradest, Pjotr Zubov langes selle süsteemi ohvriks, sattudes samasse 
hakklihamasinasse. 1937. aastal määrati ta residendiks Prahasse. Esimest korda kogu 
oma luureteenis-tusaja jooksul oli tal võimalus töötada diplomaatilise kaitse all. 
Zubov kohtus president Edvard Benešiga, et talle Stalini korraldusel üle anda kümme 
tuhat dollarit, kuna Beneš ei saanud kasutada oma raha talle lähedaste ja vajalike 
inimeste ärasõidu organiseerimiseks Tšehhoslovakkiast Suurbritanniasse. Kviitungi 
raha saamise kohta andis Zubovile presidendi sekretär. Beneš ise aga põgenes 
Inglismaale 1938. aastal. Zubov tuli ülesandega suurepäraselt toime. Briti ja Prantsuse 
võimudel polnud vähimatki ettekujutust meie sidemetest nende isikutega, kes sõitsid 
välja Tšehhoslovakkiast. Pool aastat pärast seda, kui 

Beneš oli lahkunud Prahast, kutsuti Zubov tagasi Moskvasse ja arreteeriti Stalini 
käsul. 

Lugu ise oli aga järgmine: Beneš oli teinud Zubovi kaudu Stalinile ettepaneku, et 
Nõukogude Liit toetaks 1938. aasta riigipööret Stojadinovitši valitsuse vastu 
Jugoslaavias eesmärgiga kehtestada seal sõjaväeline režiim ning nõrgendada sel moel 
survet Tšehhoslovakkiale. Beneš palus kahesaja tuhande dollari väärtuses sularaha 
nende serbia ohvitseride jaoks, kes pidid riigipöörde läbi viima. Saanud Keskuselt 
selle summa, sõitis Zubov Belgradi, et tutvuda kohapealse olukorraga. Veendunud, et 

nimetatud ohvitserid kujutasid endast vaid käputäit ebakindlaid, teovõimetuid 
avantüriste ning vandenõu kordaminekule ei saanud lootagi, oli ta vapustatud ning 
keeldus neile avanssi välja maksmast. Saabunud rahaga tagasi Prahasse, kandis ta 
kujunenud olukorrast ette Keskusele. Stalin sattus raevu: Zubov julges jätta käsu 
täitmata. Zubovi telegrammile, milles ta selgitas oma teguviisi, kirjutas Stalin oma 
käega: ,,Otsekohe arreteerida." (Ma nägin seda telegrammi 1941. aastal, kui mulle 
tutvustati Zubovi toimikut). 

Kohtumine Zuboviga Lubjanka 7. korruse koridoris esimesel päeval pärast tema 
naasmist Tšehhoslovakkiast rõõmustas mind: parteibüroo pidi neil päevil panema 
koosolekul arutusele küsimuse minu parteist väljaheitmise kohta ja kuna tal oli Välis- 
osakonnas suurt autoriteeti, lootsin tema toetusele. Leppisime kokku kohtuda 
järgmisel päeval, kuid ta ei tulnud. Arvasin, et küllap ta väldib minuga kontakti, kuid 
Emma kohtas tänaval tema naist ja sai teada arreteerimisest. Mul polnud aimugi, mil- 
les teda võidi süüdistada: need olid sellised ajad, kus polnud võimalik teha muud, kui 
vaid tähelepanelikult jälgida kõike toimuvat ja püüda mitte kaotada lootust. 

Siis juhtus aga midagi ootamatut. Koosolek, mis oli määratud jaanuarikuusse ja mis 
pidi kinnitama minu väljaheitmise partei ridadest, lükati edasi. Peagi arreteeriti Ježov, 
kes oli juba eelmise aasta detsembrist kõrvaldatud rahvakomissari ametikohustuste 
täitmiselt. Hiljem sain teada, et Ježoviga tegeles Beria ise ja üks tema asetäitjatest 
Bogdan Kobulov. Palju aastaid 

hiljem jutustas Kobulov, et Ježov arreteeriti otse Keskkomitees, Malenkovi kabinetis. 
Kui teda mahalaskmisele viidi, oli ta laulnud internatsionaali”. 

Ma pean endiselt Ježovi vastutavaks paljude raskete kuritegude eest, veel enam - ta oli 
lisaks ka professionaalselt ebakompetentne juht. Olen kindel - Stalini kuriteod 
omandasid sellised hullumeelsed mõõtmed muuhulgas ka sel põhjusel, et Ježov osutus 
luure- ja vastuluuretööks täiesti kõlbmatuks. 

Et mõista ježovštšina olemust, tuleb arvestada meie maale iseloomulikke poliitilisi 
traditsioone. Kõik poliitilised kampaaniad omandavad diktatuuri tingimustes tohutud 
mastaabid ning Stalin pole süüdi mitte ainult tema käsul sooritatud kuritegudes, vaid 
ka selles, et ta lubas oma alluvatel enda nimel hävitada neid, kes olid ebasoovitavad 
kohalikele parteijuhtidele oblasti- ja rajoonitasandil. Partei ja NKVD juhid said 
võimaluse lahendada isegi kõige tavalisemaid, pea iga päev ette tulevaid vaidlusi 
oponentide likvideerimise teel. 

Loomulikult ei teadnud ma tol ajal veel seda kõike, kuid selleks, et karta oma elu 
pärast, jätkus mul teadmisi küllalt. Lähtudes sündmuste loogikast, ootasin 
arreteerimist jaanuari lõpus, äärmisel juhul 1939. aasta veebruari algul. Iga päev 
ilmusin tööle, istusin seal niisama ja ootasin arreteerimist. Ühel märtsikuu päeval 
kutsuti mind Beria kabinetti. Mulle heideti ette, et ma viimased kaks kuud logelen. 
»Ma täidan jaoskonna-ülema korraldust," vastasin. Beria ei pidanud vajalikuks seda 
kommenteerida, vaid andis käsu saata teda ühel tähtsal kohtumisel. Oletasin, et tegu 
on mõne agendiga, keda ta kureerib ja kohtumine toimub konspiratiivkorteris. Olin 
1938. aasta septembris saatnud teda kahel korral taolisele üritusele. Vahepeal oli auto 
sõidutanud meid läbi Spasski väravate Kremlisse. Peatusime Ivanovskaja väljaku 
äärses tupikus. Siin teadvustasin endale, et mind võtab vastu Stalin. 


4. peatükk Trotski likvideerimine 

Il. , Vana” vastase operatsiooni plaan. Kohtumine Staliniga 


Sissepääs Kremli hoonesse, kus töötas Stalin, oli mulle tuttav juba eelmistest 
kohtumistest. Tõusime mööda treppi teisele korrusele ja astusime edasi mööda punase 
vaibaga kaetud koridori. Nii kõrgete ustega kabinette nagu selles koridoris, võis 
kohata küll veel ainult muuseumides. Mind ja Beriat võttis vastu ikka seesama 
ohvitser, kes oli olnud korrapidaja ka siis, kui mind juhatas siia Ježov. Nüüd tervitas 
ta Beriat: ,,Tervist, seltsimees Beria!" 

Beria avas ühe ukse ja me sisenesime tohutu suurde ooteruumi, mille kolm 
kirjutuslauda tundusid olevat õige pisikesed. Seal oli kolm meest: kaks neist kandsid 
samasugust suvevormi nagu Stalin, kolmas oli sõjaväevormis. Rohelises suvevormis, 
lüheldast kasvu jässakas mees tervitas Beriat vaikse, ükskõikse häälega (alles hiljem 
sain teada, et see oli Stalini sekretariaadi ülem Poskrebõšev). Mulle tundus, et selles 
ruumis valitses täielik emotsioonide puudus. Selline oli selle maja kirjutamata seadus, 
kehtestatud Stalini ja Molotovi poolt ja kinnitatud igaveseks ajaks. 

Poskrebõšev juhatas meid Stalini kabinetti ja sulges käratult ukse. Sel hetkel valdas 
mind juba eelmistest Staliniga kohtumistest tuttav tunne: erutus koos pingelise ootuse 
ja üleni endasse haarava vaimustusega. Mulle tundus koguni, et lähedalseisja võib 
kuulda mu südamelööke. 

Meie sisenedes tõusis Stalin laua tagant püsti. Kabineti keskel 

seistes vahetasime käepigistusi ning seejärel viipas ta žestiga meid pika, rohelise 
kaleviga kaetud laua taha istuma. Stalini enda töölaud asus sealsamas kabineti nurgas. 
Jõudsin silmanurgast märgata, et kõik kaustad tema laual olid ideaalses korras. 
Kirjutuslaua kohal rippus Lenini, teises seinas aga Marxi ja Engelsi portree. Kabinetis 
nägi kõik välja täpselt nii, nagu eelmiselgi korral. Stalin ise tundus aga olevat 
teistsugune: tähelepanelik, rahulik ja keskendunud. Ta näis justnagu süvenevat igasse 
vestluskaaslase poolt öeldud sõnasse, mis omandas seejärel tema jaoks mingi erilise 
tähenduse. Kaasvestlejal ei võinud pähegi tulla, et see inimene võiks olla ebasiiras. 
Oli see ka tegelikult nii? Ma pole kindel. Beriat kuulas aga Stalin tõepoolest suure 
tähelepanuga. 

»Seltsimees Stalin," pöördus Beria tema poole, ,.partei juhtimisel oleme paljastanud 
NKVD piiritaguse luure endise juhtkonna vaenuliku tegevuse ja ajanud nurja nende 
alatu katse petta valitsust. Teeme ettepaneku määrata seltsimees Sudoplatov NKVD 
luureülema asetäitjaks, et aidata organitesse mobiliseeritud noorel parteikaadril toime 
tulla valitsuse poolt antud ülesannetega.” 

Stalin kortsutas kulmu. Ta hoidis endiselt käes piipu, mida polnud veel suitsetanud. 
Seejärel kraapsas ta tikust tuld (tuttav žest neile, kes on vaadanud kas või ühte 
tolleaegsest kinokroonikat) ja tõmbas tuhatoosi lähemale. Minu määramise kohta ei 
lausunud ta sõnagi, küll aga palus Berial jutustada lühidalt välismaal läbi viidavate 
luureoperatsioonide peamistest suundadest. Sel ajal kui Beria rääkis, tõusis Stalin laua 
tagant ja hakkas sammudega mõõtma kabinetti, kõndides aeglaselt ja täiesti 
kuuldamatult oma pehmetes kaukaasia saabastes. 

Kuigi Stalin kõndis kordagi peatumata, tundus mulle, et ta ei nõrgendanud hetkekski 
oma tähelepanu, vastupidi, ta muutus veelgi keskendunumaks. Tema märkustes oli 
tunda karedust, mida ta ei püüdnudki varjata. Selline järsuvõitu suhtumine ini- 
mestesse, kes olid kutsutud vastuvõtule, oli temale täiesti iseloomulik, moodustades 
kogu ta olemuse lahutamatu osa - nagu ka rõugearmid, mis andsid ta näole karmi 
ilme. 

Beria sõnul tuli piiritagusel luurel tänapäeva tingimustes muuta oma töö põhisuundi. 
Peamiseks ülesandeks pidi saama mitte võitlus emigratsiooniga, vaid residentuuri 
ettevalmistamine juhuks, kui puhkeb sõda Euroopas või Kaug-Idas. Tunduvalt 
suuremat osa, nagu ta arvas, hakkavad mängima meie mõjutus-agendid, ehk teisisõnu 
need inimesed Lääne ning Jaapani valitsusringkondades, kes omavad juurdepääsu 
sealsete riikide juhtkondadele ja keda võiks kasutada meie eesmärkide saavutamiseks 
välispoliitikas. Selliseid inimesi tuli otsida liberaalse liikumise tegelaste seast, kes 
suhtusid kommunistidesse pooldavalt. Sealhulgas, nagu arvas Beria, esines 
vasakpoolses liikumises ka tugevaid lahkhelisid trotskistide katsete tõttu see endale 
allutada. Seega esitasid Trotski ja tema pooldajad tõsise väljakutse Nõukogude 
Liidule. Nad püüdsid jätta NSV Liidu ilma liidripositsioonist ülemaailmses 
kommunistlikus liikumises. Beria tegi ettepaneku anda otsustav löök trotskistide 
liikumise keskusele välismaal ja määrata mind vastutavaks selle operatsiooni läbi- 
viimise eest. Lõpetuseks ütles ta, et just nimelt sellel eesmärgil esitati minu 
kandidatuur Välisluure ülema asetäitja kohale. Ülemaks oli tol ajal Dekanozov. Minu 
ülesanne seisnes selles, et kõiki NKVD võimalusi kasutades likvideerida Trotski. 
Tekkis paus. Jutuajamist jätkas Stalin. 

»1Irotskistide liikumises pole tähtsaid poliitilisi figuure peale Trotski enda. Kui 
Trotskiga on lõpp, siis on kõrvaldatud ka oht Kominternile." 

Ta võttis taas koha sisse meie vastas ja asus ruttamata väljendama oma rahulolematust 
luureoperatsioonide läbiviimise osas. Tema arvates jäi puudu vajalikust aktiivsusest. 
Ta rõhutas, et 1937. aastal, kui Trotski kõrvaldamine tehti ülesandeks Spiegelglasile, 
kukutas too valitsuse tähtsa ülesande läbi. 

Seejärel muutus Stalini näoilme karmiks ja ta kuulutas, sõnu selgelt hääldades, nagu 
käsklust andes: ,,Trotski, või nagu teie teda nimetate - ,, Vana", tuleb aasta jooksul 
kõrvaldada. Enne. kui puhkeb vältimatu sõda. Ilma Trotski kõrvaldamiseta, nagu 
näitab Hispaania kogemus, ei või me juhul, kui imperialistid peaksid kallale tungima 
Nõukogude Liidule, olla kindlad meie 

liitlaste toetusele rahvusvahelises kommunistlikus liikumises. Neil on siis väga raske 
täita oma internatsionaalset kohust vaenlase tagala destabiliseerimisel ja partisanisõja 
arendamisel.” 

»Meil puudub ajalooline kogemus võimsa tööstuse ja sõjalise suurriigi 
ülesehitamiseks samaaegselt proletariaadi diktatuuri tugevdamisega,” jätkas Stalin, ja 
pärast hinnangut rahvusvahelisele olukorrale ning eelseisvale sõjale Euroopas, läks ta 
edasi küsimuse juurde, mis puudutas otseselt mind. Mulle tehti ülesandeks juhtida 
võitlejate gruppi, mis pidi likvideerima Trotski, kes asus tol ajal paguluses Mehhikos. 
Stalin eelistas ilmselgelt üldsõnalisi väljendeid, nagu ,,aktsioon" (,,likvideerimise” 
asemel), märkides seejuures, et aktsiooni õnnestumise korral ,,ei unusta partei kunagi 
neid, kes selles osalesid ning hoolitseb mitte ainult nende endi, vaid ka kõigi nende 
perekonnaliikmete eest”. 

Kui püüdsin vastu vaielda, öeldes, et ma ei ole just kõige sobivam selle ülesande 
täitmiseks Mehhikos, kuna ei valda hispaania keelt, siis ei reageerinud Stalin minu 
sõnadele mitte kuidagi. Palusin luba kaasata operatsiooni läbiviimisele Hispaania 
kodusõja diversioonigrupi veterane. 

»»See on teie ülesanne ja parteiline kohus leida ning välja valida sobivad ja 
usaldusväärsed inimesed, et toime tulla partei poolt antud ülesandega. Teile 
osutatakse igakülgset abi ja toetust. Kandke ette vahetult seltsimees Beriale ja mitte 
kellelegi teisele, kuid pidage meeles, et kogu vastutus selle aktsiooni läbiviimise eest 
lasub teil. Teie isiklikult olete kohustatud tegema kogu ettevalmistustöö ja saatma 

erigrupi Euroopast Mehhikosse. Keskkomitee käsib esitada kogu aruandluse ope- 
ratsiooni kohta eranditult käsitsi kirjutatult." 

Audients oli lõppenud. Jätsime hüvasti ja väljusime kabinetist. Kohe pärast kohtumist 
Staliniga määrati mind luureülema asetäitjaks. Mulle eraldati kabinet Lubjankal, 
peahoone seitsmendal korrusel, tuba nr. 755, mis oli kunagi kuulunud Spiegelglasile. 
Mu naine tundis muret minu sedavõrd kiire edutamise Pärast 1938. aastal. Ta oleks 
eelistanud minu jäämist tagasi- 

hoidlikumale ametikohale. Ja tal oli õigus, sest tagakiusamine sai alguse just sellest, 
ehkki määramine kandis rõhutatult vaid ajutist iseloomu. Mina ei olnud mitte 
rahvavaenlane, vaid kadedate kolleegide vaenlane - selline oli puhastusaastatel 
tavaline tagakiusamise motiiv. 

Uus amet ei jätnud aega pikkadeks mõtisklusteks minu vastu suunatud kampaania üle, 
mis oleks lõppkokkuvõttes mulle peaaegu elu maksnud. Peadpööritava kiirusega 
arenevad sündmused haarasid mind kaasa. Parteikoosolekul ei arutatudki minu 
personaalküsimust. Kaks päeva pärast vestlust Kremlis teatati mulle, et parteibüroo 
vaatas uuesti läbi otsuse minu parteist väljaheitmise kohta ja määras selle asemel 
noomituse arvestuskaardile kandmisega, põhjuseks valvsuse kaotamine ja vaenlaste 
tegevuse paljastamata jätmine Välisosakonna endises juhtkonnas. 

Järgmisel päeval, kui olin just sisenenud oma uude kabinetti, helistas mulle oma 
koduselt telefonilt Aitingon, kes oli hiljuti naasnud Prantsusmaalt. 

»Pavluša, olen juba kümnendat päeva Moskvas, kuid ma ei tegele siiani millegagi. 
Operatiivosakond on seadnud minu järele sisse pideva valve. Olen kindel, et ka mu 
telefonikõnesid kuulatakse pealt. Sina ju tead, kuidas ma töötasin. Palun kanna seal 
oma ülemustele ette, et kui nad tahavad mind arreteerida, siis tehku seda kohe, aga 
ärgu korraldagu siin lapsemänge.” 

Vastasin Aitingonile, et olen esimest päeva juhtival ametikohal ega tea tema 
arreteerimise plaanidest midagi. Tegin talle ettepaneku tulla otsekohe minu juurde ja 
helistasin seejärel Merkulovile ning kandsin ette toimunud kõnelusest. Tema hakkas 
naerma ja lausus: 

»Need idioodid võtavad Aitingoni ja tema grupi välise vaatluse alla, aga ei taipa, et 
neil on tegu professionaalidega.” 

Kümne minuti pärast helistas mulle otseliinil Beria ning teatas: kuna Aitingon on 
sobiv kandidaat mulle teadaolevas asjas, siis ootab ta meid mõlemaid päeva lõpus 
oma ettepanekutega. 

Kui Aitingon kohale ilmus, rääkisin talle kavatsetavast operatsioonist Mehhikos. 
Temale oli määratud selles juhtiv osa. Ta 

nõustus vähimagi kõhkluseta. Aitingon sobis ideaalselt juhtima spetsiaalset 
põrandaalust residentuuri USA-s ja Mehhikos. Trotskile võis ligi pääseda ainult meie 
agentuuri kaudu, mis oli end pärast Hispaania kodusõda Mehhikos sisse seadnud. 
Mitte keegi ei tundnud neid inimesi paremini kui tema. Meist said koos töötades 
lähedased sõbrad. Käsk Trotski likvideerida ei üllatanud ei teda ega mind: juba üle 
kümne aasta olid nii OGPU kui ka NKVD pidanud Trotski ja tema organisatsiooni 
vastu tõelist sõda. 


Olles sunnitud 1929. aastal Nõukogude Liidust lahkuma, viibis Trotski mitmes riigis 
(Türgi, Norra, Prantsusmaa), kuni asus lõpuks 1937. aastal elama Mehhikosse. Juba 
enne väljasaatmist oli ta sisuliselt kaotanud võimuvõitluses Stalinile ning nüüd, 
pagenduses olles, suunas oma jõupingutused enamjaolt sellele, et lõhestada 
ülemaailmset kommunistlikku liikumist ning asuda ise selle etteotsa, kutsudes oma 

tegevusega esile rahulolematuse kommunistide ridades ja nõrgestades seega meie 
positsiooni Lääne-Euroopas, eelkõige aga Saksamaal 30. aastate alguses. 

Aitingoni ettepanekul kanti Trotski vastane operatsioon koodnimetuse alla ,,Utka” 
(,.Part"), tähenduses ,,desinformatsioon": väljendiga ,,pardid lendasid" peeti silmas 
valeandmete avaldamist ajakirjanduses. 

Leonid tundis meie agentuurvõrku Ameerika Ühendriikides ja Lääne-Euroopas, seega 
oli ta suuteline täiesti reaalselt ette kujutama, kellele agentidest võisime kindlalt 
toetuda. Meie parim agent Maria de las Aras, varjunimega ,,Patria", kelle olime 
suutnud sokutada Trotski sekretariaati juba tema Norras viibimise ajal ja kes oli 
temaga koos ka Mehhikos, tuli meil aga kahjuks otsekohe tagasi kutsuda. Spiegelglas 
kavatses teda kasutada aastatel 1937-1938, kuid agenti hästi tundnud Orlovi 
põgenemine tõmbas plaanile kriipsu peale. Me ei võinud riskidaga meil oli õigus. Pole 
välistatud, et pealesunnitud ajutine loobumine sõjalisest operatsioonist Mehhikos saigi 
Spiegelglasile saatuslikuks, põhjustades traagilisi tagajärgi. Ta teadis liiga palju, seega 
polnud ta enam vajalik. 

Maria de las Arase saatus kujunes legendaarseks. Suure Isamaasõja ajal heideti ta 
langevarjuga sakslaste tagalasse, kus võitles Nõukogude Liidu kangelase Medvedjevi 
partisanisalgas. Pärast sõda töötas ta aga aktiivselt KGB Ladina-Ameerika 
agentuurvõrgus radistina. Üldkokkuvõttes elas Maria de las Aras rohkem kui kaks 
aastakümmet illegaalina. 70. aastatel pöördus ta tagasi NSVL polkovniku auastmes 
ning suri 1988. aastal. 

Kaks kuud pärast põgenemist Ameerikasse kirjutas Orlov Trotskile anonüümkirja, 
milles hoiatas, et tema vastu töötatakse välja kallaletungiplaani, mida hakkavad 
teostama inimesed tema lähikonnast ning et nad saabuvad Hispaaniast. Tol ajal ei 
teadnud me Orlovi kirjast midagi, kuid oletasime, et ta võib selle peale välja minna. 
Minu esialgne plaan nägi ette kasutada Aitingoni poolt värvatud agentuuri, mis 
tegutses trotskistide hulgas Lääne-Euroopas, eriti aga Hispaanias. Aitingon oli isik- 
likult värvanud vennad Ruanod, hispaania trotskistide liidrid. Sidemeesteks olid 
Trotski sümpaatia võitnud endised anarhistid, Hispaania vabariikliku valitsuse 
ministrid Gaodosio Oliviero ja Frederico Amundseni. Kuid Aitingon jäi siiski kind- 
laks sellele, et kasutada Lääne-Euroopas, Ladina-Ameerikas ja USA-s neid agente, 
kes polnud kunagi osalenud operatsioonides Trotski ja tema pooldajate vastu. 
Vastavalt tema plaanile tuli luua kaks omaette gruppi. Esimene - grupp ,,Kon” 
(,,Hobune"), mehhiko kunstniku, Stalinile isiklikult tuntud Hispaania kodusõja 
veterani David Alfaro Sigueirose juhtimisel. Ta kolis Mehhikosse ja temast sai üks 
Mehhiko kompartei organisaatoreid. Teine - niinimetatud grupp ,, Mat" (,,Ema") 
Caridad Mercaderi juhtimisel. Üks tema varakatest esivanematest oli Kuuba 
asekubemer, vaarisa oli aga olnud Hispaania saadik Venemaal. Caridad jättis maha 
oma mehe, rikka hispaania raudteemagnaadi, läks anarhistide juurde ning põgenes 30. 
aastate algul nelja lapsega Pariisi. Elatist hakkas ta teenima kudumisega. Kui 
Hispaanias algas 1936. aastal kodusõda, pöördus ta tagasi Barcelonasse, liitus taas 
anarhistidega ja sai õhurünnaku ajal kõhust raskesti haavata. Caridadi vanem poeg 
hukkus (ta viskus tanki alla, olles endale 

eelnevalt sidunud vööle granaadikimbu), keskmine poeg Ramon sõdis partisanisalgas. 
Noorem poeg Louis sõitis 1939. aastal Moskvasse koos teiste hispaania vabariiklaste 
lastega, kes põgenesid Franco eest, tütar jäi aga Pariisi. Kuna Ramon oli trotskistide 

hulgas täiesti tundmatu, siis Aitingon, kes asus ikka veel Hispaanias, otsustas saata ta 
1938. aasta suvel Barcelonast Pariisi, näiliselt noore ärimehena, kes otsib seiklusi, 
elupõletajana, kes oma vaenuliku suhtumise tõttu igasugustesse võimuorganitesse 
toetab aeg-ajalt materiaalselt poliitilisi ekstremiste. 

1938. aastal võtsid Ramon ja tema ema Caridad, kes mõlemad elasid Pariisis, endale 
kohustuse teha koostööd Nõukogude luurega. Septembris tutvus Ramon vendade 
Ruanode suunamisel Silvia Ageloffiga, kes asus tookord samuti Pariisis ja abikaasade 
Rosmeritega, kes sõbrustasid Trotski perekonnaga. Aitingoni instruktsioone järgides 
hoidus ta igasugusest poliitilisest tegevusest. Tema osa seisnes selles, et aeg-ajalt 
toetada rahaliselt oma sõpru ja neid, kellele ta sümpatiseeris, kuid mitte segada end 
poliitikasse. Ta ei tundnud huvi nende inimeste tegemiste vastu ja lükkas tagasi kõik 
ettepanekud ühineda nende liikumisega. 

Meil oli veel üks tähtis agent varjunimega ,,Harry”, inglane Morrison, keda ei tundnud 
ei Orlov ega Spiegelglas. Harry tegutses Serebrjanski Erigrupi liinis ja oli 
võtmefiguuriks Trotski arhiivide röövimisel Euroopast 1937. aasta detsembris. (Minu 
soovitusel nõudis selle arhiivi välja Dmitri Volkogonov ning kasutas neid materjale 
1992. aastal oma raamatus ,,Trotski".) Harryl olid usaldusväärsed sidemed Pariisi 
politseivalitsuse seitsmendas ringkonnas. Seetõttu sai ta hankida prantsuse politsei ja 
sandarmeeria pitsateid ja dokumendiblankette, et nende alusel võltsida passe ja 
elukohatõendeid, mis võimaldasid meie agentidel Prantsusmaale elama asuda. 
Aitingon leidis, et tema agendid peavad tegutsema täiesti sõltumatult meie kohalikest 
residentuuridest USA-s ja Mehhikos. Olin temaga nõus, kuid hoiatasin, et me ei saa 
kõiki vajalikke inimesi ümber paigutada Lääne-Euroopast Ameerikasse, jäädes 
lootma vaid tavalistele finantseerimisallikatele. Meie tagasihoidlike arvestuste 
kohaselt oli gruppide ümberpaigutamiseks 

ja varustamiseks vaja vähemalt kolmsada tuhat dollarit. Kindla kaitse loomiseks tegi 
Aitingon ettepaneku kasutada operatsiooni läbiviimisel tema isiklikke perekondlikke 
sidemeid USA-s. Tema sugulastele oli Nõukogude valitsus 1930-1948. aastani 
kehtestatud suured soodustused Leningradi karusnaha oksjonilaatadel osalemiseks. 
Tegime oma kaalutlused teatavaks Beriale, rõhutades sealjuures, et Trotski lähikonnas 
pole meil kedagi, kel oleks talle otsene ligipääs. Me ei välistanud ka seda, et tema 
residents tuleb vallutada tormijooksuga. Olles pahane ,.Patria" tagasikutsumise pärast 
Trotski lähikonnast, kuid nõustudes Aitingoni isiklike tutvuste kasutamisega, tegi 
Beria ootamatult ettepaneku kasutada ka Orlovi sidemeid, milleks pidime tema poole 
pöörduma Beria enda nimel. Beria tundis Orlovi juba Gruusiast, kus ta 1921. aastal 
juhtis piirivalvesalka. Aitingon vaidles sellele otsustavalt vastu ja mitte üksnes 
isiklikel motiividel: Hispaanias olid tema suhted Orloviga pingelised. Ta oli 
veendunud, et Orlov kui professionaal, kes oli osa võtnud ülejooksikute 
likvideerimisest, ei usu meid kindlasti mitte, olenemata sellest, kelle nimel me tema 
poole pöördume. Veelgi enam - märgates jälitamist või ükskõik milliseid katseid teda 
tabada, võis ta löögi alla seada kõik meie inimesed. Südant kõvaks tehes oli Beria 
sunnitud meiega nõustuma. Lõpptulemusena kõlas Beria käsk järgmiselt: Orlov rahule 
jätta ning temaga kontakte mitte otsida. 

Beria oli üpris mures selle pärast, kuidas kasutada oma ammuseid isiklikke sidemeid 
operatiivtöös. Tal oli kaks kuulsat sugulast Gegetškorit, abikaasa Niina suguseltsist: 
üks oli veendunud bolševik, kelle nime järgi kutsuti üht Gruusia rajooni, teine, kes 
elas pagenduses Pariisis, oli Gruusia menševike valitsuse välisminister. (Hiljem sai 
see fakt aluseks Beria vastu fabritseeritud süüdistutele, mille põhjusena toodi esile 
tema seotus imperialistlike luureorganitega.) Meie residentuur Prantsusmaal oli sõna 

otseses mõttes üle ujutatud tema direktiividega - töödelda gruusia emigratsiooni, eriti 
aga menševikke, kelle valitsus asus pagenduses Pariisis. Mulle meenub, et mingid 
gruusia vürstid ajasid meile pikka aega kärbseid pähe kuuldustega 

ebatavalistest aaretest, mis olevat peidetud teatud kohtadesse laiali üle kogu riigi. 
Tookordsest jutuajamisest tegi Beria siiski järelduse, et meil oli tõepoolest vaja luua 
uus agentuurvõrk, mis oleks välistanud igasuguse reetmisvõimaluse. Ta mainis, et me 
võime asuda tegutsema, muretsemata asja finantsilise külje pärast. Omalt poolt soovis 
ta, kui grupp on juba formeeritud, lisada juurde veel mõned agendid, keda tundis 
isiklikult. 

Beria andis mulle korralduse sõita koos Aitingoniga Pariisi, et anda oma hinnang 
Mehhikosse saadetavale grupile. Austria emigrant Georg Miller, ,,passitehnika" 
osakonna ülem, varustas meid 1939. aasta juunis valedokumentidega. Kui Moskvast 
ära sõitsime, rõõmustas Aitingon nagu laps selle üle, et üks tema õdedest, krooniliselt 
rahulolematu viriseja, ei tulnudki teda raudteejaama saatma. Nende peres valitses 
ebausk, et ükskõik millist ettevõtmist ta oma juuresolekuga õnnistas, oli see juba ette 
määratud läbikukkumisele. Moskvast suundusime Odessasse, sealt merd mööda 
Ateenasse, kus vahetasime dokumendid ja edasi teise laevaga Marseille'sse. 

Pariisi sõitsime rongiga. Seal kohtusin Ramon ja Caridad Mercaderiga, seejärel aga 
Sigueirose grupi iga liikmega eraldi. Need kaks gruppi ei suhelnud omavahel ega 
teadnud midagi teineteise olemasolust. Leidsin nad olevat küllalt usaldusväärsed ning 
mis veelgi tähtsam, sain teada, et nad olid osa võtnud diversioonioperatsioonidest 
teisel pool rindejoont, Franco tagalas. Saadud kogemused pidid kindlasti kasuks 
tulema eelseisvas aktsioonis Trotski vastu. Tegin Aitingonile ettepaneku jääda kuuks 
ajaks Caridadi ja Ramoni juurde ning tutvustada neile agentuuritöö põhialuseid. Neil 
puudusid igasugused teadmised kõige elementaarsemateski küsimustes nagu 
infoallikate läbitöötamine, agentuuri värbamine, jälitustegevuse ehk saba avastamine 
või välimuse muutmine. See oli aga hädavajalik, et vältida Mehhikos asuva väikese 
trotskistide grupi vastuluureteenistuse lõkse. Tookordne viivitus oleks Aitingonile 
peaaegu saatuslikuks saanud. 

Pöördusin Moskvasse tagasi kas juuli keskel või lõpupoole, aga 1939. aasta augustis 
asusid Caridad ja Ramon Le Havre'ist teele New Yorki. Aitingon pidi neile järgnema 
õige pea, kuid selleks ajaks oli Poola pass, millega ta Pariisi saabus, muutunud 
ohtlikuks dokumendiks. Pärast sakslaste sissetungi Poolasse, mis käivitas Teise 
maailmasõja, taheti teda kas mobiliseerida prantsuse armeesse kui poola põgenikku 
või siis interneerida kui kahtlast välismaalast. Samal ajal olid poolakatele kehtestatud 
uued, palju rangemad piirangud välismaale sõiduks nii et Aitingonil tuli minna 
põranda alla. 

Moskvasse saabudes kirusin end agentide värbamise tõttu tekkinud viivituse pärast, 
kuid kahjuks teist väljapääsu ei olnud. Instrueerisime oma residenti Vassilevskit 
(koodnimega ,,Tarassov”), kes töötas Pariisis peakonsulina, tegemaks kõik võimaliku 
» Tomi” (nii nimetati Aitingoni operatiivses kirjavahetuses) kindlustamiseks selliste 
dokumentidega, millega ta saaks sõita Ameerikasse. Vassilevskil kulus peaaegu kuu, 
et saadud ülesannet täita. Seniks aga paigutas ta Aitingoni psühhiaatriahaiglasse, mille 
peaarstiks oli vene emigrant. Minu juhtnööride järgi kasutas Vassilevski sidemeid 
Morrisoniga, et hankida Tornile võltsitud prantsuse elamisluba. Nii sai Tornist süüria 
juut, kes kannatas psüühiliste häirete all. Loomulikult polnud ta kõlblik 
sõjaväeteenistuseks. Dokumenti, mis andis talle võimaluse viibida Prantsusmaal, võis 
kasutada ka välispassi hankimiseks. Vassilevski oli kindel, et pass on ehtne (keegi 

prantsuse ametnik sai vastava altkäemaksu), kuid ikka jäi veel probleem, kuidas saada 
Ameerika viisa. 

Meie ainus side Ameerika konsulaadiga sai teoks lugupeetud Šveitsi ärimehe, 
tegelikult meie illegaal Steinbergi kaudu. Siinkohal kerkis aga esile üks probleem. 
Steinberg keeldus naasmast Moskvasse, kuhu teda oli tagasi kutsutud 1938. aastal. 
Kirjas kinnitas ta küll oma ustavust, kuid mainis, et kardab NKVD puhastust. 
Vassilevski saatis Lausanne'i, temaga kohtuma sideohvitseri, illegaal Tahtšianovi, 
keda kindlustas teine illegaal Alahverdov. Kohtumise käigus pidi Steinberg peaaegu 
sidemehe maha laskma, kartes, et too võib üritada teda tappa. Lõpuks oli ta siiski nõus 
muretsema viisa süüria juudile. Aitingoni ta passipildi järgi ära ei tundnud, kuna too 
oli kasvatanud vuntsid ja muutnud soengut. Nädala pärast oli Steinberg muretsenud 
viisa ning meie saadik pöördus sellega tagasi Pariisi. 


IV. Operatsiooni ,,Part" lõpuleviimine 


Aitingon saabus New Yorki 1939. aasta oktoobris ja asutas Brooklynis impordi- 
ekspordifirma, mida hakkasime kasutama sidekeskusena. Kõige tähtsam oli aga see, 
et firma pakkus ,,katust" Ramon Mercaderile. Ta oli end Kanada valepassiga sisse 
seadnud Mehhikos ja elas seal Frank Jacksoni nime all. Nüüd sai ta sooritada tihti 
sõite New Yorki, et kohtuda Aitin-goniga, kes varustas teda rahaga. 

Õige pea leidus Mehhikos kate ka Sigueirose grupile. Meil oli kaks radisti-illegaali, 
kuid õnnetuseks oli raadioside seadmete halva kvaliteedi tõttu ebaefektiivne. Aitingon 
töötas välja mitmeid variante Mexico eeslinnas Coyoacanes asuvasse villasse 
tungimiseks. Trotskile oli villa üürinud tuntud mehhiko maalikunstnik Diego Rivera. 
Sigueirose grupp kavatses hoone tormijooksuga vallutada, samal ajal kui Ramon, 
kellel polnud Sigueirose grupi olemasolust aimugi, seadis endale eesmärgiks ära 
kasutada oma armuromaani Silvia Ageloffiga, et luua sõbralikud suhted Trotski 
lähikondlastega. 

Ramon sarnanes tänapäeva prantsuse filmitähe Alain Delo-niga. Silvia ei suutnud 
vastu panna tema omapärasele külge-tõmbejõule juba Pariisis olles. Ta sõitis koos 
Ramoniga New Yorki, kuid mees püüdis teda Aitingonist eemal hoida. Esines 
juhtumeid, kus Aitingon jälgis Ramoni ja Silviat restoranis, kuid teda ei esitletud 
naisele kordagi. 

Ramon pidas end trotskistlikes ringkondades sundimatult üleval, võtmata ette mingeid 
katseid võita nende usaldust *.sümpaatia väljendamisega ühise ürituse vastu". Ta 
etendas jätkuvalt ärimehe osa, kes ,,toetab Trotskit ainuüksi oma ekstsentrilise 
iseloomu tõttu” aga mitte kui tema ustav järglane. 

Sigueirose grupi käsutuses oli Trotski villa ruumide asetuse plaan, mille salaja saatis 
Maria de las Aras veel enne, kui ta kutsuti Moskvasse. Ta andis ka Trotski 
ihukaitsjate iseloomustuse ning tema väikese sekretariaadi tegevuse detailse analüüsi. 
Saatsin selle küllaltki tähtsa informatsiooni Aitingonile. 

1939. aasta lõpul jätkas Beria meie illegaalide võrgu tugevdamist Mehhikos. Ta viis 
mind konspiratiivkorterisse ja tutvustas Grigulevitšiga (koodnimi ,.Juzik”), kes oli 
sõitnud Moskvasse pärast illegaalina töötamist Lääne-Euroopas. Trotskistlikes 
ringkondades oli ta tuntud oma poliitilise neutraalsuse poolest. Keegi ei kahtlustanud 
teda katses organisatsiooni sisse imbuda. Tema viibimine Ladina Ameerikas näis 
täiesti loomulikuna, kuna Grigulevitši isa pidas Argentinas suurt apteeki. 

Grigulevitš saabus Mehhikosse 1940. aasta aprillis ja rajas Aitingoni korraldusel 
kolmanda, sedakorda illegaalide reserv-võrgu operatsioonide läbiviimiseks Mehhikos 
ja Californias. Ta tegi koostööd Sigueirose grupiga. Grigulevitšil õnnestus luua 
sõbralikud suhted ühe Trotski ihukaitsja Sheldon Hurtiga. Kui Hurt 1940. aasta 23. 
mai koidueelsel tunnil valves oli, koputas villa väravale Grigulevitš. Siinkohal tegi 
Hurt andestamatu vea - ta avas väravad ja Sigueirose grupp tungis Trotski residentsi. 
Nad hakkisid automaadivalangutega ära toa, milles Trotski parajasti asus. Kuna aga 
tulistati läbi suletud ukse ning tulemusi ei kontrollitud, siis jäi voodi alla varjunud 
Trotski ellu. 

Hurt likvideeriti, kuna ta tundis Grigulevitšit ja oleks võinud meid reeta. Kogu 
intsident lõppes vaid Sigueirose arreteerimisega, mis andis hea katte tegevuse 
jätkamiseks Grigulevitšile ja Mercaderile, kes ikka veel ei teadnud midagi teineteise 
olemasolust. 

Kallaletung nurjus seetõttu, et ründegrupp ei olnud selleks konkreetseks 
operatsiooniks professionaalselt ette valmistatud. Konspiratiivsetel kaalutlustel ei 
võtnud Aitingon ise kallaletungist osa. Ta oleks kindlasti korrigeerinud ründajate 
tegevust. Sigueirose grupis polnud kedagi, kel oleks olnud ruumide läbiotsimise ja 
maja kontrollimise kogemusi. Grupi liikmetel, 

põhiliselt talupoegadel ja kaevuritel, oli vaid elementaarne ettevalmistus partisanisõja 
ja diversioonide läbiviimiseks. 

Aitingon andis raadio teel edasi kodeeritud teate operatsiooni läbikukkumisest. Teade 
jõudis meieni teatud hilinemisega, kuna see saadeti Nõukogude laevalt, mis asus New 
Yorgi sadamas, šifreerituna raadio teel Pariisi Vassilevskile. Tema saatis selle edasi 
Moskvasse, omistamata teatele erilist tähtsust, kuna ei teadnud šifrit. Lõpptulemusena 
said Beria ja Stalin ebaõnnestunud atentaadikatsest teada alles TASS-i teadaandest. 
Ma ei mäleta täpset kuupäeva, arvatavasti oli see üks 1940. aasta maikuu pühapäev, 
mil mind kutsuti Beria suvilasse ning tema auto mulle järele saadeti. Suvilas olid 
külalised: tolleaegne Ukraina siseasjade rahvakomissar Serov ja Beria asetäitja 
kaadrialal Kruglov. Kui ma kohale jõudsin, siis nad parajasti lõunatasid. 

Kõige järgi otsustades ei tahtnud Beria arutada meie probleeme nende juuresolekul 
ning kutsus mind käeviipega aeda, kus kasvasid mitmesugused subtroopilised taimed. 
Ta oli need ise istutanud lootuses, et nad suudavad Moskva karmis kliimas kohaneda. 
Aiaga tegelesid tema naine Niina, hariduselt agronoom ja poeg Sergei. Beria tutvustas 
mind neile ning seejärel suundusime aia kaugemasse nurka. Beria oli tulivihane. 
Kosutades mind etteheitva pilguga, hakkas ta esitama küsimusi minu poolt Pariisis 
heaks kiidetud grupi koosseisu ja Trotski likvideerimise plaani kohta. Vastasin, et 
Sigueirose grupi professionaalne tase oli küll madal, kuid need inimesed olid ustavad 
meie üritusele ja valmis selle nimel ohverdama oma elu. Üksikasjalikku ettekannet 
Mehhikost ootasin raadiokanalite kaudu päeva või kahe pärast. Pärast jutuajamist 
läksime tagasi söögituppa ning Beria käskis mul viivitamatult tööle tagasi pöörduda ja 
informeerida teda otsekohe, kui saan teada edaspidistest sündmustest. 

Kahe päeva pärast sain Pariisist Aitingoni lühiettekande, millest kandsin kohe ette 
Beriale. Aitingon teatas oma valmisolekust, juhul kui Keskus selle heaks kiidab, 
asuda alternatiivplaani elluviimisele - kasutada Trotski likvideerimiseks meie 

peamist agenti - ,,autsaider" Mercaderi. Selle plaani täideviimiseks oli äärmiselt 
oluline loobuda Mercaderi kasutamisest meie agendina Trotski läheduses ja uute 
agentide juurutamisest töösse: Trotskit tappa üritava agendi võimalik arreteerimine 
oleks võinud tähendada sissekukkumist kogu sellele agentuur-võrgule, mis oli 

vahetult seotud Trotski ja tema lähikondlastega. Tundsin, et taolist otsust ei saa mina 
ega ka Aitingon iseseisvalt vastu võtta. Seda võisid teha vaid Beria ja Stalin. Agentide 
juurutamine trotskistlikesse gruppidesse välismaal oli üks tähtsamaid ülesandeid 
Nõukogude luure töös 1930.-1940. aastatel. Kuidas teisiti võiski saada informatsiooni 
selle kohta, mis hakkab toimuma trotskistlikes ringkondades pärast Trotski 
mõrvamist? Kas trotskistidel on veel jõudu ja kas nad ilma oma liidrita kujutavad 
endast ohtu NSV Liidule? Stalin luges regulaarselt teateid meie agendilt, kes oli 
sokutanud end New Yorgis tegutseva trotskistide ajalehe toimetusse. Temalt saime 
informatsiooni nende plaanide ja eesmärkide kohta ning kohandasime vastavalt sellele 
oma tegevuse võitluses trotskis-miga. Harvad ei olnud ka need juhtumid, mil Stalinil 
oli võimalus lugeda trotskistide artikleid ning dokumente veel enne, kui need Läänes 
avaldati. 

Tänapäeva poliitilise konjunktuuri tõttu käsitletakse Trotski ja tema pooldajate 
tegevust välismaal aastatel 1930-1940 ainuüksi kui propagandistlikku. Kuid see 
polnud nii. Trotskistid tegutsesid aktiivselt: toetudes Abwehriga seotud isikutele, 
organiseerisid nad 1937. aastal mässu vabariikliku valitsuse vastu Barcelonas. 
Trotskistlikest ringkondadest saabusid Prantsuse ja Saksamaa eriteenistustesse 
»suunavad" materjalid komparteide toetusest Nõukogude Liidule. Abwehri sidemetest 
trotskistide mässu liidritega 1937. aastal Barcelonas teatas meile Schultz-Boisen, 
kellest sai hiljem üks meie põrandaaluse grupi ,,Punane kapell" juhte. Hiljem, pärast 
arreteerimist, süüdistas gestaapo teda eelpoolmainitud informatsiooni edasiandmises 
meile ning see fakt figureeris ka tema kohta langetatud hitlerliku kohtu surmaotsuses. 
Teistest näidetest, kuidas Abwehr kasutas oma sidemeid 

trotskistidega 1941. aastal, et jälitada põrandaaluseid Prantsuse kompartei juhtivaid 
tegelasi, kandis ette meie Pariisi resident Vassilevski, kes määrati 1940. aastal 
Kominterni täitevkomitee volinikuks. 

Teatasin sellest kõigest Beriale. Esialgu ei reageerinud ta mitte kuidagi. Pöördusin 
tagasi oma kabinetti ja jäin ootele... 

Mul ei tulnud kaua oodata. Kahe tunni pärast kutsuti mind Beria juurde kolmandale 
korrusele. 

» Tulge minuga kaasa," ütles ta. 

Seekord sõitsime Stalini juurde suvilasse Kuntsevos, mis asus poole tunni tee 
kaugusel Moskvast lääne pool. Kohtumise esimene osa kujunes üsna lühikeseks. 
Kandsin ette Sigueirose ebaõnnestunud katsest likvideerida Trotski ning selgitasin, et 
alternatiivplaan kujutab endast ohtu kaotada antitrotskistlik võrk Ühendriikides ja 
Ladina Ameerikas pärast seda, kui Trotski on hävitatud. 

Seepeale esitas Stalin vaid ühe küsimuse: ,,Millisel määral on kaasatud Ovakimjani 
poolt juhitav agentuurvõrk Ühendriikides ja Mehhikos Trotski vastasesse 
operatsiooni?" 

Vastasin, et see operatsioon, millega tegeleb Aitingon, kellele on antud erivolitused 
iseseisvalt värvata ja kaasata inimesi ilma Keskuse sanktsioonita, on täiesti sõltumatu 
Ovakimjanist, kelle luuretegevust teostatakse meie firma ,, Amtorg” katte all 
väljaspool Trotski vastast aktsiooni. 

Stalin kinnitas oma varemtehtud otsust, märkides: ,,Trotski vastane aktsioon tähendab 
kogu trotskistliku liikumise katastroofi. Ja meil pole vaja raisata raha selleks, et 
võidelda nendega ja nende katsetega purustada Komintern ja meie sidemed 
vasakpoolsete ringkondadega välismaal. Vaatamata Sigueirose läbikukkumisele, 
asuge alternatiivplaani täitmisele ja saatke Aitingonile telegramm, milles me 
väljendame talle täielikku usaldust.” 

Valmistasin ette telegrammi teksti, mille lõppu lisasin: ,,Pavel saadab oma parimad 
soovid.” 

»Pavel" oli Beria varjunimi. 

Kui mind 1953. aastal arreteeriti, vaatasid uurijad läbi ka 

operatsiooni ,,Part" materjalid, mida hoiti seifis koos minu teiste tööalaste 
dokumentidega, ning tundsid huvi, kes varjas end nime all ,,Pavel". Ma ei pidanud 
vajalikuks rõhutada, et Aitingoni hindas kõrgelt ka Beria, kes oli selleks ajaks juba 
arreteeritud ja maha lastud, ning vastasin, et see oli minu nimi, mis lisati, et kinnitada 
saadetud teate autentsust. 

Aeg oli juba hiline ning Stalin tegi Beriale ja mulle ettepaneku jääda õhtusöögile. 
Mäletan, et toit oli väga lihtne. Stalin naljatas selle üle, et ma ei tarvitanud alkoholi ja 
pakkus mulle proovida gruusia veini pooleks kihiseva veega ,,Lagidze", mida talle 
toodi iga päev lennukiga Gruusiast. Vastupidi sellele, mida temast praegu 
kirjutatakse, polnud Stalin sugugi raevunud Trotskile sooritatud ebaõnnestunud 
atentaadi pärast. Ja kui ta oligi vihane, siis varjas ta seda hästi. Ta nägi välja igati 
rahulik ja oli valmis lõpule viima oma vastase hävitamise operatsiooni, riskides 
sealjuures kogu Trotski lähikonnas asuva agentuur-võrgu saatusega. 

Hiljem jutustas Aitingon mulle, et Ramon Mercader pakkus end ise seda ülesannet 
täitma, kasutades oma teadmisi, mis ta oli saanud partisanisõja käigus Hispaanias. 
Seal õppis ta mitte ainult tulistama, vaid omandas ka käsitsivõitluse tehnika. 
Arvestades sellega, et meie inimeste käsutuses polnud tol ajal spetsiaalseid tehnilisi 
vahendeid, oli Mercader valmis vaenlast tulistama, pussitama ja tapma mõne raske 
esemega pähe lüües. Caridad andis pojale oma ,,õnnistuse". Kui nad koos Aitingo- 
niga kohtusid Ramoniga, et analüüsida Trotski villa kaitsesüsteemi ja valida 
tapmisvahend, jõudsid nad järeldusele, et kõige parem on kasutada nuga või väikest 
alpinisti jääkirkat: esiteks on neid kergem valvemeeskonna eest varjata, teiseks aga on 
need tapariistad sedavõrd käratud, et keegi kodustest ei jõua talle appi tõtata. 
Füüsiliselt oli Ramon piisavalt tugev. 


Lisaks kõigele oli vaja ära näidata ka sobiv tapmismotiiv, et kompromiteerida Trotskit 
ning sel moel diskrediteerida ühtlasi kogu tema liikumist. Tapmine pidi välja nägema 
isikliku kättemaksu aktina Trotski vastu, kes olevat justnagu keelitanud 

Silvia Ageloffi loobuma abiellumast Mercaderiga. Võimaliku kinnivõtmise korral pidi 
Mercader väitma, et trotskistid kavatsesid kasutada neile annetatud vahendeid isiklikel 
eesmärkidel, mitte aga nende liikumise vajadusteks ning selgitama, et Trotski püüdis 
veenda teda astuma rahvusvahelisse terroriorganisatsiooni, mis seadis endale 
eesmärgiks tappa nii Stalin kui ka teisi Nõukogude juhte. 

Ühel 1969. aasta talveõhtul kohtusin Ramon Mercaderiga Aitingoni korteris, pärast 
aga läksime lõunatama Moskva Kirjanike Maja restorani. Meie viimasest kohtumisest 
oli möödunud peaaegu kolm aastakümmet. Alles nüüd võis Ramori jutustada mulle 
täpsemalt 20. augustil 1940. aastal toimunud sündmustest. 

Kui ta kohtus oma emaga Mexico konspiratiivkorteris, tegi Aitingon Ramoni sõnul 
järgmise ettepaneku: sel ajal kui Mercader asub Trotski villas, võtavad Aitingon, 
Caridad ja viiest võitlejast koosnev grupp ette katse tungida villasse. Nende ja 
kaitsemeeskonna vahel algab tulevahetus, mille kattevarjus Mercader saab Trotski 
likvideerida. 

»Mina ei nõustunud selle plaaniga," ütles mulle Mercader, ,ja veensin teda, et viin 
surmaotsuse üksi täide.” 

Vastupidi sellele, mida tapmisest on kirjutatud, ei sulgenud Ramon silmi, enne kui 
Trotskile väikese jääkirkaga pähe lõi. Tapariist oli peidetud tema mantlihõlma alla. 
Trotski istus oma kirjutuslaua taga ja luges tema kaitseks kirjutatud Mercaderi artiklit. 
Sel hetkel, kui Mercader oli andmas surmahoopi, pööras lugemisse süvenenud Trotski 
veidi pead ning see nõrgendas löögi jõudu. Seetõttu ei saanud Trotski kohe surma ja 
jõudis appi karjuda. Ramon sattus segadusse ega suutnud Trotskit läbi torgata, kuigi 
tal oli nuga kaasas. 

»»Kujutlege vaid, ma käisin läbi kogu partisanisõja ja kodusõja ajal Hispaanias 
torkasin noaga sillal valves olevat tunnimeest, aga Trotski karjatus lihtsalt halvas 
mind," seletas Ramon. 

Kui Trotski naine koos ihukaitsjatega tuppa tormas, löödi Mercader jalust maha ja nii 
ei õnnestunud tal ka püstolit kasutada. 

Nagu selgus, polnudki selleks vajadust. Trotski suri järgmisel päeval haiglas. 

»Üks Trotski ihukaitsjatest lõi mind püstolipäraga ja ma kukkusin maha. Pärast 
kasutas minu advokaat seda episoodi tõestamaks, et ma polnud professionaalne 
mõrtsukas. Mina hoidsin kinni versioonist, et mind tõukas sellele teole armastus 
Silvia vastu ja et trotskistid raiskasid vahendeid, mida olin ohverdanud nende 
liikumise heaks, üritades mind kaasa tõmmata terroristlikku tegevusse," rääkis mulle 
Mercader. ,,Ma ei taganenud kokkulepitud versioonist: minu tegu oli esile kutsutud 
eranditult vaid isiklikest motiividest lähtudes.” 

Meie esialgne plaan nägi ette, et Trotski tapetakse ilma kärata ja Ramonil õnnestub 
märkamatult kaduda - Mereader oli ikkagi villas regulaarne külaline ning 
kaitsemeeskond tundis teda hästi. Kui aga majas algas ilmne segadus, olid Aitingon ja 
Caridad, kes ootasid Ramoni villa läheduses, sunnitud varjuma. Esialgu põgenesid 
nad Kuubasse, kus Caridadil õnnestus oma perekondlikke sidemeid kasutades kaduda 
põranda alla. Grigu-levitš põgenes Mexicost Californiasse - seal teda ei tuntud. 
Esimene teade saabus meile Moskvasse TASS-i kanalite kaudu. Nädala pärast saatis 
Aitingon Kuubast kodeeritud raa-dioteate, taas läbi Pariisi. Mulle teatati ametlikult, et 
Aitingoni inimeste ja nende tööga ollakse rahul, kuid operatsioonist osavõtjaid 
autasustatakse alles pärast seda, kui nad on tagasi Moskvasse jõudnud. Mis puutub 
minusse, siis olin liialt hõivatud meie ülesannetega Lätis, et veel mõelda Trotski 
juhtumile. Beria küsis minult, kas Caridadil, Aitingonil ja Grigulevitšil õnnestus 
pääseda ja kindlalt peitu pugeda. Vastasin, et neil on olemas hea varjupaik, millest 
Mercader ei ole teadlik. Mercader arreteeriti kui Frank Jackson, kanada ärimees, ning 
tema tõeline nimi jäi võimudele tervelt kuueks aastaks teadmata. 

Ramon meenutas, kuidas olin andnud talle ja tema emale Pariisi kohtumisel nõu: kui 
keegi teist kinni nabitakse, siis alustage vanglas näljastreiki, kuid püüdke seejuures 
mitte äratada oma valvurites asjatuid kahtlusi; esialgu sööge iga korraga järjest 
vähem, valmistades end ette täielikuks toidust keeldumiseks; 

lõppude lõpuks alustavad nad teie kunstlikku toitmist ning kogu uurimisperiood venib 
määramata ajaks edasi, selle ajaga kired jahtuvad ja seda ongi teile vaja. 

Mercader jätkas näljastreiki kaks-kolm kuud, väites uurimise ajal, et ta on üks Trotski 
vihaleaetud pooldajatest. Mehhiko eriteenistuse töötajad peksid ta kaks korda päevas 
läbi ja nii kestis see kuus aastat, kuni lõpuks õnnestus neil kindlaks teha tema tõeline 
nimi. Lisaks sellele hoiti teda kogu selle aja vältel akendeta kambris. 

Beria teatas mulle otsusest mitte hoida kokku vahendeid Mercaderi kaitsmiseks. 
Advokaadid pidid tõestama, et mõrv pandi toime trotskistide liikumises maad võtnud 
intriigide ja sisemiste vastuolude tõttu. Aitingon ja Caridad said käsu jääda edasi 

põranda alla. Pool aastat veetsid nad Kuubas, seejärel sõitsid aga merd mööda New 
Yorki, kus Aitingon kasutas oma tutvusi juudi kogukonnas, et hankida uued 
dokumendid ja passid. Koos Caridadiga läbisid nad Ameerika ja jõudsid Los 
Angelesi, hiljem San Franciscosse. Aitingon kasutas võimalust taastada kontaktid 
kahe agendiga, keda tema ja Serebrjanski olid saatnud Californiasse juba 30. aastate 
algul. Need olid võtnud endale kohustuse pidada sidet illegaalse agentuurvõrguga, mis 
hankis 1942. aastast kuni 1945. aastani salajast informatsiooni USA tuumarelva 
kohta. 1941. aasta veebruaris sõitsid Aitingon ja Caridad aurikuga Hiinasse. 1941. 
aasta mais, vahetult enne Suure Isamaasõja algust, saabusid nad Shanghaist mööda 
Siberi raudteed tagasi Moskvasse. 

Eriteenistusel õnnestus Mercaderi isik kindlaks teha alles pärast seda, kui 1946. aastal 
põgenes Läände üks Hispaania kompartei tuntud tegelasi, kes oli kuni pagemiseni 
asunud Moskvas. Ta oli muuseas Fidel Castro kaugelt sugulane. Informatsiooni 
lekkes oli osaliselt süüdi Caridad. 

Sõja ajal evakueeriti Ramoni ema Moskvast Taškenti, kus ta elas 1941 -1943. aastani. 
Seal jutustas ta ühele oma tuttavale, et tema poeg Ramon tappis Trotski. Caridad oli 
kindel, et see inimene hoiab kuuldut saladuses. 

Pärast Teise maailmasõja lõppu püüdis Caridad korduvalt 

taotleda Ramoni vabastamist, ta tegi koguni ettepaneku otsida tema jaoks abikaasa, 
kuid Stalin oli selle plaani vastu, kuna Ramoni isik tõmbas endale ikka veel suurt 
tähelepanu. Caridad sõitis Mehhikosse, seejärel Pariisi, kasutades kõiki abinõusid poja 
ennetähtaegseks vabastamiseks. 

Kui Hispaania politseiarhiividest toimetati Mehhikosse Mercaderi toimik, tehti 
kindlaks ka tema isik ning vastu ajada oli mõttetu. Ümberlükkamatute süütõendite ees 
tunnistas Frank Jackson, et ta on tegelikult Ramon Mercader ning pärineb rikkast 
hispaania perekonnast. Seda ta siiski üles ei tunnistanud, et tappis Trotski Nõukogude 
luure ülesandel. Kõigis oma avalikes teadaannetes rõhutas Mercader kõigutamatult 
tapmise isiklikku motiivi. 

Kui ülejooksiku lobisemise tagajärjel oli ilmsiks tulnud Ramoni tõeline nimi, 
paranesid kohe tema elutingimused vanglas, tal lubati isegi aeg-ajalt teha väljasõite 
Mexicosse, et käia koos oma vangivalvuriga restoranis lõunatamas. Naisterahvas, 
Ramoni hooldaja, armus temasse ja külastas teda nüüd iga nädal. Hiljem abiellus 
Ramon temaga ja kui ta 20. augustil 1960. aastal vanglast vabastati, tulid nad koos 
Moskvasse. Ta oli vanglas veetnud kakskümmend aastat. 

Kuni 1960. aastani polnud Ramon kordagi Moskvas käinud. Siin oli aastatel 1939- 
1942 elanud tema pruut, kes suri tuberkuloosi. 

Moskvas võttis Mercaderi vastu KGB ülem Šelepin, kes andis talle üle Nõukogude 
Liidu kangelase tähe. Kui mõni kuu hiljem palus Mercader võimaldada talle 
kokkusaamine uue KGB ülema Semitšastnõiga, öeldi talle ära. Partei Keskkomitee 
eri-otsusega ja Dolores Ibarruri (Pasionari) isiklikul eeskostel võeti Mercader tööle 
Moskva Marksismi-leninismi Instituudi vanem-teaduslikuks töötajaks. Lisaks sellele 
anti tema ja ta abikaasa käsutusse riigi suvila Moskva lähedal Kratovis. Mercader sai 
raha Keskkomiteest ja KGB-st. See summa võrdus erukindralmajori pensioniga. 
Tema suhted KGB-ga jäid 60. aastatel siiski küllaltki pingeliseks: ta nõudis 
järjekindlalt, algul Šelepinilt, seejärel aga ka Semitšasnõilt Aitingoni ja minu kohest 
vanglast vabastamist. Ta tõstatas selle küsimuse ka Dolores Ibarruri 

ja Suslovi ees. Poliitbüroo vanim liige Suslov ei olnud sellisest eeskostest sugugi 
vaimustuses, veelgi enam - vihast ärritudes, et Mercader lubas endale pöörduda 

otseselt tema poole, teatas ta: ,,Meie jaoks on nende inimeste saatus otsustatud 
lõplikult, ärge toppige oma nina võõrastesse asjadesse.” 

Esialgu elas Mercader hotellis ,, Leningradskaja", mis asus Leningradi vaksali kõrval, 
seejärel sai aga neljatoalise ilma igasuguse mööblita korteri metroojaama ,,Sokol" 
läheduses. Neist, kes olid kunagi Mercaderiga ametialaselt seotud, oli ainsana jäänud 
repressioonidest puutumata Vassilevski, kuigi ka tema heideti parteist välja. Ta kostis 
Mercaderi eest, mille tulemusena muretseti uude korterisse mööbel. Mercaderi naine 
Rojelia Mendoza töötas diktorina Moskva raadio hispaania toimetuses. 1963. aastal 
lapsendasid nad kaks last: kaheteistaastase poisi Arturi ja kuuekuuse tüdruku Laura. 
Nende vanemad olid Mercaderi sõbrad. Isa, Hispaania kodusõjast osavõtnu, põgenes' 
pärast vabariiklaste lüüasaamist Moskvasse, kui ta aga hiljem illegaalse agendina 
kodumaale tagasi pöördus, võtsid frankistid ta kinni ja lasksid maha. Ema suri 
Moskvas sünnituse ajal. 

Mercader oli elukutseline revolutsionäär ning uhke oma osa üle võitluses 
kommunistlike ideaalide eest. Ta ei kahetsenud, et tappis Trotski ja minuga vesteldes 
ütles: ,, Kui mul tuleks neljakümnendad aastad uuesti läbi elada, teeksin sedasama, 
mida tegin, ainult mitte tänapäeva maailmas. Kellelegi pole antud võimalust valida 
aega, milles ta elab.” 

70. aastate keskpaiku sõitis Mercader Moskvast Kuubasse, kus tegutses Castro 
nõunikuna. Ta suri 1978. aastal. Tema surnukeha toimetati salaja Moskvasse. 
Mercaderi lesk püüdis minuga ühendust võtta, kuid mind ei olnud sel ajal Moskvas. 
Leinatseremoonial viibis Aitingon. Mercader maeti Kuntsevo kalmistule. Seal puhkab 
ta Nõukogude Liidu kangelase Ramon Ivanovitš Lopezi nime all. 

Mulle on täiesti selge, et tänapäeva moraaliprintsiibid ei sobi kokku selle julmusega, 
mis oli iseloomulik revolutsioonilisele riigipöördele järgnenud ja kodusõja aegadel 
aset leidnud võimuvõitluse perioodile. 

Stalin ja Trotski olid teineteisega vastasseisus, kasutades kuritegelikke meetodeid oma 
eesmärkide saavutamiseks, kuid vahe on selles, et pagenduses oli Trotski vastuolus 
mitte ainult Staliniga, vaid ka Nõukogude Liidu kui riigiga. See konfrontatsioon 
kujunes sõjaks kuni vastase hävitamiseni. Ei Stalin ega ka meie võinud suhtuda 
Trotskisse võõrsil lihtsalt kui filosoofiliste teoste autorisse. Ta oli Nõukogude riigi 
aktiivne vaenlane. 

Elu näitas, et Stalini ja ÜK(b)P juhtide umbusul ja vihkamisel poliitiliste 
teisitimõtlejate ja vastaste suhtes võitluses võimu pärast oli reaalne aluspind. 
Otsustava löögi NLKP ja Nõukogude Liidu pihta andis aastatel 1990-1991 just nimelt 
grupp endisi parteijuhte. 

Esialgsed kitsalt omakasupüüdlikud huvid võitluses võimu pärast maskeeriti Trotskilt 
laenatud loosungitega ,.võitlusest parteiaparaadi bürokraatia ja ülemvõimu vastu”. 
Lõhenemise oht valitsevas parteis kujutas endast alati surmaähvardust nõukogude 
võimule. 

Trotski poeg Lev Sedov, kes kandis ema nime, oli meie pideva jälgimise all. Pärast 
saabumist Türgist Pariisi 1933. aastal, sai temast trotskistide liikumise 
peaorganisaator Euroopas. Pariisis oli meie käsutuses kaks teineteisest sõltumatut 
agentuuri, mille kaudu oli võimalik temani jõuda. Ühes mängis juhtivat osa Zborovski 
(põrandaalune koodnimi ,,FEttienne”, alias ,,Tjulpan"). Temast kirjutas üksikasjalikult 
Volkogonov. Teist juhtis Serebrjanski. Zborovski juhatas meid Trotski arhiivide jälile, 
aga Serebrjanski, kasutades saadud informatsiooni, hõivas Pariisis peidus olnud 
arhiivid ja toimetas need salaja Moskvasse. Selles abistasid teda agent ,,Harry", kes 
asus Pariisis ja teine agent, kes töötas prantsuse politseis. 

Raamatus ,.Trotski" väidab Volkogonov, et arhiivid olevat välja viinud Zborovski, 
kuid tegelikult polnud tal aimugi, kuidas kasutati tema hangitud informatsiooni. 
Samuti kirjutab Volkogonov, et Zborovski aitas likvideerida Sedovi, kes viibis tol ajal 
Prantsusmaal haiglaravil. Nagu teada, suri Trotski poeg tõepoolest 1938. aasta 
veebruaris pärast pimesooleoperatsiooni üpris salapärastel asjaoludel. Tõestatud on 
aga üksnes see, et 

Sedov suri Pariisis, kuid ei tema toimikust ega ka trotskistliku internatsionaali 
materjalide hulgast pole ma leidnud mingeid tõendeid selle kohta, et tegu võis olla 
mõrvaga. Sedovi tapmise korral oleks keegi pidanud saama kas valitsuse autasu või 
siis vähemalt pretendeerima sellele. Tol ajal süüdistati luureteenis-tust sageli, et see 
olevat end ehtinud loorberitega olematute teenete eest tuntud trotskistide 
kõrvaldamisel, ometi pole ka selle kohta tulnud ilmsiks mingeid näiteid ega üksikasju. 
On saanud tavaks arvata, et Sedov langes NKVD operatsiooni ohvriks. Sealjuures 
mainis Spiegelglas, kes kandis Ježovile ette Sedovi surmast Pariisis, vaid selle 
loomulikku põhjust. Tõsi, Ježov kommenteeris teadet järgmiste sõnadega: ,,Hea 
operatsioon! Hästi tehtud, eks ole?" Spiegelglas ei hakanud vaidlema rahva- 
komissariga, kes püüdis Sedovi tapmist kirjutada oma ametkonna arvele, kandes 
sellest isiklikult ette Stalinile. See aitas omakorda kaasa, et NKVD-d hakati pidama 
vastutavaks Sedovi surma eest. 

Kui me koos Aitingoniga arutasime Beria juures Trotski likvideerimise plaani, siis 
tema poja kõrvaldamist ei mainitud kordagi. On muidugi kerge oletada, et Sedov 
tapeti, kuid mina ei kaldu seda uskuma. Põhjus on kõige lihtsam. Trotski usaldas 
vaidlematult oma poega, seetõttu pidasime tema järele tihedat valvet, mis võimaldas 
saada informatsiooni trotskistide plaanidest nende agentide ja propagandamaterjalide 
saatmisest läbi Euroopa Nõukogude Liitu. Tema hävitamise tagajärjel oleks kadunud 
kontroll informatsiooni üle trotskistide operatsioonidest Euroopas. 

Pärast Trotski likvideerimist konserveeriti osa Aitingoni värvatud agentuurist ja sinna 
kaasatud isikutest, kes tegutsesid Ühendriikides ja Mehhikos ning nende kasutamine 
võis kõne ala tulla ainult Beria sanktsiooniga. Agentuuri laiendatud võrk mängis 
edaspidi tähtsat osa sisseimbumisel teadlaste ringkondadesse, kus tegeleti 
aatompommi loomisega. Meie valedokumente kasutavad illegaalid, kellel ei olnud 
mingeid ametlikke töökohti, asusid USA-sse juba 20. aastate lõpul ja 30. aastate algul. 
Nende peaülesandeks oli asuda sellisele tööle, kus oli 

juurdepääs teaduslik-tehnilisele informatsioonile ja sõjalis-strateegilistele vedudele, 
juhul, kui algab sõda Jaapaniga. 

Trotski likvideerimise kohta käivaid dokumente ja aruandeid hoitakse siiani 
Presidendi arhiivis ning Andropovi ja Beria isiklikes arhiivides. Osa neist paberitest 
anti tagasi luure käsutusse alles 1996. aastal. 

20. aastate lõpul ja 30. aastate algul saadeti Aitingon ja Serebrjanski Ühendriikidesse, 
et värvata hiina ja jaapani emigrante, keda meil võis vaja minna sõjalistes 
operatsioonides ja diversiooniaktide teostamisel Jaapani vastu. Selleks ajaks olid jaa- 
panlased jõudnud hõivata Hiina ja Mandžuuria kesk- ning põhjarajoonid ja me 
kartsime eelseisvat sõda Jaapaniga. Samal ajal juurutas Aitingon pikale ooteajale kaks 
agenti, poola juuti, kes õnnestus tuua Prantsusmaalt USA-sse. 

Aitingon pidi andma ka hinnangu ameerika kommunistide potentsiaalsetele 
võimalustele meie luure huvides. Tema küllaltki asjaliku ettepaneku põhjal ei olnud 
mõistlik värvata agente kompartei liikmete seast, vaid mõttekas oli kontsentreerida 

tähelepanu neile, kes küll partei ridadesse ei kuulunud, aga väljendasid siiski oma 
poolehoidu kommunistlikele ideedele. 

Aitingon tegutses paralleelselt Ahmeroviga, kes, vaatamata Aitingoni tõsistele 
vastuväidetele, abiellus siiski Earl Browderi, USA kompartei asutaja vennatütrega. 
Operatsioonid Ühendriikides ja seal illegaalide võrgu loomine ei kuulunud Kremli 
tähtsamate eesmärkide hulka, sest luureandmete hankimine Uuest Maailmast ei 
mõjutanud tol ajal Moskvas tehtavaid otsuseid. Siiski tegi Aitingon mõnedele oma 
agentidest ülesandeks jälgida Ameerika poliitikat ja suhteid Hiinaga. Muuhulgas 
õnnestus tal leida mõningaid ajakirja ,, Amerasia" ajakirjanikke, kes tegid edaspidi 
vastavat propagandatööd, mis lõppkokkuvõttes mõjutas ka Ameerika diplomaatilist 
liini Aasias. 


Üks Aitingoni värvatud agentidest oli küllaltki tuntud jaapani maalikunstnik Mijagi, 
kes kuulus hiljem Richard Sorge gruppi Jaapanis. Aitingon ja minu hea sõber Ivan 
Vinarov (luurenõunik Georgi Dimitrovi juures 40. aastatel) astusid kontakti 

Sorgega Shanghais 20. aastate lõpul. Sorge hangitud informatsiooni suhtuti kui üsna 
hinnalisse 30. aastatel, tõsi küll - selgitava märkusega, et nii sakslased kui ka 
jaapanlased peavad teda topeltagendiks. Meie agent ,,Drug", Saksamaa poliitiline 
nõunik Jiang Jeshi staabis, kohtus 1939.-1941. aastatel sageli Sorgega. Ta märkis 
Sorge head informeeritust olukorrast Kaug-Idas, aimamata midagi tema tööst 
Punaarmee Luurevalitsuses ja rõhutas Sorge tugevaid, soliidseid sidemeid Saksa 
sõjaväeluurega. 

1932. aastal lahkus Aitingon Californiast ja saabus Shanghai kaudu tagasi Nõukogude 
Liitu. Ta määrati Serebrjanski asetäitjaks, kuid nende koostöö ei laabunud ning 
Aitingon läks üle juhtivale ametikohale OGPU Välisosakonda. 

Rahvusvahelise olukorra teravnemise perioodil, vahetult enne Ameerika sõtta 
astumist, juhatas USA idarannikul luuretööd NKVD liinis Heifetz. Varem oli ta 
töötanud Komintemis. Tema isa oli üks Ameerika kompartei organisaatoreid. Heifetz 
tundis isiklikult paljusid tuntud ameerika kommuniste. Komin-terni kogemust 
arvestades saadeti ta 30. aastate algul tööle NKVD luureorganitesse. Ta organiseeris 
illegaalseid gruppe Saksamaal ja Itaalias 30. aastate keskpaiku, esinedes itaalia üli- 
õpilasena, kes jätkab oma õpinguid Euroopas. Heifetz oli rahvuselt juut, kuid 
vaatamata helesinistele silmadele nägi ta oma tumeda nahavärvuse tõttu välja nagu 
tõeline asiaadist emigrant. Ühendriikides tunti teda vasakpoolsetes ringkondades kui 
härra Browni. 

Elades enne seda Itaalias, tutvus Heifetz noore Bruno Pontecorvoga, tolleaegse 
Roomas õppiva üliõpilasega. Heifetz soovitas Pontecorvole võtta ühendust Frederic 
Joliot-Curie'ga, väljapaistva prantsuse füüsikuga, Prantsuse kompartei juhtkonnale 
lähedalseisva isikuga. Edaspidi sai just Pontecorvo selleks kanaliks, kelle kaudu 
saabusid meile ameeriklaste aatomisala-dused Enrico Fermilt. 

Heifetzil vedas: 30. aastatel teda ei represseeritud. Ta kutsuti tagasi Moskvasse ja 
kuigi 1938. aasta novembris andis Ježov korralduse tema arreteerimiseks, ei täidetud 
seda. Varsti saabus 

Heifetz Ühendriikidesse, et aktiviseerida luuretööd läänerannikul. 

Heifetzile anti ülesanne seada sisse tugevad sidemed ,,pika ooteaja" agentuuriga, mis 
oli Aitingoni poolt loodud selleks, et kasutada seda sõja puhul Nõukogude Liidu ja 
Jaapani vahel. Esialgne plaan oli luua Skandinaavia eeskujul illegaalide võrk 
Ameerika sadamates nende laevade hävitamiseks, mis vedasid strateegilist toorainet ja 

kütust Jaapanile. Teadmata jaapanlaste kavatsusest rünnata Kagu-Aasiat või Pearl 
Harbori, oletasime, et nad alustavad kõigepealt sõjategevust meie vastu. 

Heifetzi abilisele San Francisco konsulaadis, insener Ljagi-nile, kes oli lõpetanud 
Leningradi Laevaehitusinstituudi, anti eriülesanne hankida andmeid tehnoloogiliste 
uuenduste kohta lääneranniku ettevõtetes. Peamine oli materjalide kogumine USA 
mereväe laevaehitusprogrammide kohta. 

Mäletan üht tema ettekannet. Selles räägiti ameeriklaste suurest huvist 
lennukikandjate ehitusprogrammi vastu. Ljaginil õnnestus San Franciscos värvata üks 
agent, kes andis meile kirjelduse nende seadmete kohta, mis olid konstrueeritud lae- 
vade kaitsmiseks magnetmiinide vastu. 

Et mitte kahtlusi äratada, hoidus Ljagin igasugustest kontaktidest ameerika 
prokommunistlike ringkondadega. San Franciscos ei töötanud ta siiski kaua. Ta 
kutsuti tagasi Moskvasse ja edutati NKVD piiritaguse luure ülema asetäitjaks. Ta oli 
siis kõigest kolmekümne kahe aastane. Saksa okupatsiooni ajal saatsime Ljagini 
resident-illegaalina Saksa mereväebaasi Nikolajevisse Musta mere ääres. Tal õnnestus 
baasis korraldada rida diversiooniakte. Lõpuks võttis gestaapo tema ja grupi radisti 
kinni. Ljagin keeldus vanglast põgenemast, kuna ei võinud maha jätta koos temaga 
arreteeritud haavatud radisti. Nad lasti maha. 1945. aastal anti talle postuumselt 
Nõukogude Liidu kangelase aunimetus. 

San Franciscosse jäänud Heifetzil, kes sai juhtnööre Aitin-gonilt, õnnestus luua side 
juba varem ,,pikale ooteajale" juurutatud kahe agendiga, kes elasid oma tavalise 
reaameeriklase elu. Üks neist oli hambaarst, teine hulgikaubandusettevõtte 

122 

omanik. Mõlemad olid Poola juutidest emigrandid. Serebrjanskile isiklikult tuttav 
arst-stomatoloog sai omal ajal meilt rahalist toetust, et lõpetada meditsiinikolledž 
Prantsusmaal ning saada diplomeeritud spetsialistiks. Need inimesed jäeti ootele 
juhuks, kui meile võis nende teeneid vaja minna, olgu siis aasta või Icümne pärast. 
Vajadus nende järele tekkis aastatel 1941-1942, kui ootamatult selgus, et nad olid 
lähedased Ameerika aatompommi peamise looja Robert Oppenheimeri 
kommunistlikult meelestatud perekonnaliikmetega. 


5. peatükk Nõukogude luure sõja eel 


I. Tuhhatševski grupiga arveteõiendamise varjatud põhjused 


1937. aasta mais arreteeriti kaheksast inimesest koosnev Nõukogude 
sõjaväejuhtkonna paremiku moodustav Tuhhatševski grupp. Neid süüdistati riigi 
reetmises, spionaažis ja salajases vandenõus eesmärgiga kukutada valitsus. Möödus 
kõigest kaks nädalat ning kinnise sõjakohtu otsusel lasti nad kõik maha. Nii algasid 
massilised repressioonid armees, mille tulemusena sai kannatada 35 000 komandöri. 
Kõige kuulsam sellest grupist oli marssal Mihhail Nikolajevitš Tuhhatševski, kes oli 
pikka aega olnud kaitse rahvakomissari asetäitja ja kindralstaabi ülem. Tänaseks 
avalikustatud arhiivimaterjalide põhjal on selgunud, et Tuhhatševski ja teiste 
väejuhtide vastu esitatud süüdistused olid fabritseeritud Stalini ja Vorošilovi 
korraldusel. 

Käesoleval ajal eksisteerib kolm versiooni selle kohta, mis põhjustel Stalin sellise 
arveteõiendamise peale välja läks. Vastavalt esimesele versioonile otsustas nende 
inimeste saatuse Saksa ja Tšehhoslovakkia eriteenistuste levitatud desinformat-sioon, 
mis veenis kahtlustavat Stalinit ja tema kaitse rahvakomissari Vorošilovit, et 

Tuhhatševski ja rida teisi väejuhte toetasid salajasi kontakte Saksa sõjaväeliste 
ringkondadega. Nimelt seda versiooni kasutas ka Hruštšov oma kriitilises ettekandes 
Stalinist XXII parteikongressil 1961. aastal. 

Kontakte sakslastega tuleb vaadelda Saksa-Nõukogude tiheda sõjalise koostöö taustal 
aastatel 1920-1930. See pikaaja- 

lise koostöö periood katkes ootamatult 1933. aastal Stalini ilmselgelt fabritseeritud 
ettekäände tõttu, et sakslased jagavad salaja informatsiooni prantslastega oma 
sidemete kohta meiega. Sealjuures pidas grupp Nõukogude sõjaväetegelasi eesotsas 
marssal Tuhhatševskiga kontakte sakslastega kasulikeks, lootuses kasutada nende 
sõjatehnoloogilisi uuendusi ka meil. Saksamaa poolel oli olemas teatud huvi sidemete 
jätkamiseks NSV Luduga, kuigi hoopis teistel kaalutlustel. Ida-Preisimaalt pärit 
kõrgemad sõjaväelased olid Wehrmachti ühe asutaja, kindral Hans von Seeckti 
poolehoidjad. Pärast lüüasaamist Esimeses maailmasõjas tegeles kindral von Seeckt 
pikki aastaid Saksa sõjamasina taasloomisega ning uue strateegilise doktriini välja- 
töötamisega. Nimelt tema astus Saksamaa juhtkonna ette sooviga parandada suhteid 
NSV Liiduga, väites, et Saksamaa poliitika põhiliseks eesmärgiks sõja korral on mitte 
lubada sõjategevust kahel rindel. 

Teise versiooni kohaselt langesid ohvriks just need sõjaväelased, kes ületasid oma 
intellektuaalselt tasemelt tunduvalt Vorošilovit ning omasid isiklikku arvamust 
sõjalistes küsimustes. Tuhhatševski ja tema grupp polevat leidnud ühist keelt Stalini ja 
Vorošiloviga sõjaväereformide küsimustes ning seetõttu otsustas Stalin, kartes 
võimule pürgivaid võistlejaid, nendega arved õiendada. 

Vastavalt kolmandale versioonile likvideeriti sõjaväelased igiammuse vaenu tõttu 
Stalini ja Tuhhatševski vahel erinevate vaadete pärast küsimuse üle, kes kannab 
vastutust vigade eest, mis tehti sõjas valgepoolakatega 1920. aastal. Tuhhatševski 
arvamuse kohaselt sai Punaarmee Varssavi all lüüa, kuna Stalin ja Vorošilov olid 
keeldunud talle ratsaväge appi saatmast. 

Minu seisukoht selle tragöödia suhtes erineb kõigist teistest seni teadaolevatest 
versioonidest. Mulle meenub, kui meeldivalt olin üllatunud 1939. aasta augustis 
Saksamaalt saabunud teadete üle, millest võis selgesti järeldada, et Saksamaa sõjaväe- 
line juhtkond hindas kõrgelt Punaarmee potentsiaali. Ühes meie Poolt kinni peetud 
Saksamaa kõrgema juhtkonna dokumendis nimetati marssal Tuhhatševski hukkumise 
põhjuseks tema liigseid 

ambitsioone ja lahkhelisid marssal Vorošiloviga, kes jagas vastuvaidlematult kõiki 
Stalini vaateid. 

Valmistades ette kokkuvõtet luurematerjalidest Stalini jaoks, lisas Beria sinna ka ühe 
fraasi sellest dokumendist: ,,Tuhhatševski kõrvaldamine näitab selgelt, et Stalin 
kontrollib täielikult olukorda Punaarmees” - võib-olla soovist juhile meeldida, rõhutas 
ta omakorda tema ettenägelikkust Tuhhatševski õigeaegsel kõrvaldamisel. 

Samuti meenuvad mulle Beria ja Abakumovi kommentaarid, viimane oli sõja-aastatel 
sõjaväe vastuluure SMERS ülem ja vastutas relvajõudude poliitilise usaldusväärsuse 
eest. Mõlemad rääkisid upsakast ja ülbest Tuhhatševskist ja tema kaaskonnast, kes 
võtsid endile julguse arvata, nagu tagandaks Stalin nende ettepanekul Vorošilovi. 
Beria sõnul näitas juba ainuüksi see fakt kujukalt, et sõjaväelased tõstatasid küsimusi, 
mis ei kuulunud nende kompetentsi, rikkudes seega rängalt kehtestatud korda. Kas 
nemad siis ei tea, märkis ta, et ainult Poliitbürool ja mitte kellelgi teisel on õigus teha 
ettepanekuid kaitse rahvakomissari asendamise kohta? Siinkohal tuli meelde, rõhutas 

Abakumov, et Tuhhatševski ja talle lähedased inimesed lubasid endile vabadust 
kutsuda era-kontsertide pidamiseks oma suvilatesse sõjaväeorkestreid. 

Selle, kuidas end ,,kõrgemal pool" üleval pidada rangelt reeglite järgi, tegi mulle 
selgeks marssal Šapošnikov, Tuhhatševski asemik. Käis sõda, toimusid lahingud 
Moskva all, ning tol väga raskel perioodil, arvestades Saksa tagalast saabunud 
ettekannete kiireloomulisust, vältisin tavalisi kanaleid ning edastasin need paaril 
korral otse Šapošnikovile. Iga kord tegi ta mulle selle kohta viisaka märkuse: 
»Kullake, tähtsaid luureandmeid tuleb teil kindlasti esmajärjekorras kajastada 
ettekannetes NKVD-le ja riigi poliitilisele juhtkonnale. Stalin, Beria ja samal ajal ka 
kaitse rahvakomissar peavad olema täielikult kursis meie koostööga.” 

Lisan veel ühe asjaolu, mis mängis Tuhhatševski saatuses oma osa: tal ei olnud just 
mitte kõige paremad suhted Sapošnikoviga. Nagu mulle räägiti, oli Tuhhatševski 
käivitanud 20-aastate lõpul intriigi Šapošnikovi vastu, et asuda tema ametikohale 

kindralstaabi ülemana. Muuseas, Sapošnikov oli üks Ülemkohtu erinõupidamise 
liikmetest, kus langetati Tuhhatševskile surmaotsus. Tema, Budjonnõi ja Ülemkohtu 
esimees Ulrich olid kogu selle koosseisust ainsad, kes suutsid vältida repressioone ja 
surid loomulikku surma. 

Mulle näib, et Tuhhatševski ja tema grupp sattusid võitluses võimu pärast Stalini enda 
õnge otsa. Tuhhatševski kritiseeris erakohtumistel Staliniga Vorošilovit, Stalin 
omakorda soosis kriitikat, nimetades seda ,.konstruktiivseks” ja arutas temaga uute 
kohalemääramiste ja asenduste variante. Talle meeldis anda hinnanguid erinevatele 
lähenemisviisidele sõjaliste doktriinide osas. Tuhhatševski lubas endale kõike vabalt 
arutada, ja seda mitte ainult suletud uste taga. Ta levitas ka kuuldusi oletatavatest 
muudatustest ja ümberpaigutustest Kaitse Rahvakomissariaadi juhtkonnas. 
Ühesõnaga, tema ja ta kolleegid läksid Stalini arvates liiga kaugele. Pärast seda, kui 
NKVD kandis valitsusele ette pealinnas levivatest kuuldustest, hakkas riigi juhtkond 
muret tundma. Isegi need ajaloolased, kes otse põlevad soovist paljastada järjest 
rohkem Stalini kuritegusid, ei saa jätta märkimata, et Tuhhatševski toimik sisaldab 
erinevat liiki dokumentaalseid tõendeid ümberpaigutusplaanidest riigi sõjalises 
juhtkonnas. 

Punaarmee avatud arhiivides võib näiteks lugeda kirja Vorošilovile, kuupäevaga 5. 
juunist 1937. aastast, mis varustatud Kaitse Rahvakomissariaadi sekretariaadi ülema 
Smorodinovi allkirjaga. See sisaldab palvet saata koopiad Tuhhatševski sõjalisele 
juhtkonnale adresseeritud kirjadest NKVD-sse. Kuigi sel dokumendil puudub 
igasugune resolutsioon, on ometi selge, et ,,uurimise" käigus vaidles Tuhhatševski 
otsustavalt vastu süüdistustele, viidates sealjuures dokumentidele, mis kinnitasid, et 
sojalistes küsimustes polnud tema, Vorošilovi ja Stalini vahel mingeid lahkarvamusi. 
Tuhhatševski kinnitas, et ta hoidis kontakti Saksamaa sõjaväeliste esindustega 
eranditult vaid valitsuse ülesandel. Ta püü-is igati tõestada, et pidas alati oma 
kohuseks täita vastuvaid-uiatult käske kõigis sõjalistes küsimustes. 

Hruštšovi versioon selle kohta, et Stalin ,,neelas alla" sakslaste desinformatsiooni, mis 
kutsus esile Tuhhatševski likvideerimise, baseerus ülejooksiku Krivitski 1939. aastal 
ilmunud raamatus ,,Ma olin Stalini agent" toodud väljamõeldistel. Krivitski töötas nii 
NKVD kui ka sõjaväeluure heaks Lääne-Eu-roopas. Ta kirjutas oma raamatus, et 
NKVD sai salajast informatsiooni vandenõu kohta Tšehhoslovakkia presidendilt 
Edvard Benešilt ja kodusõjast osa võtnud endiselt valgete kindralilt, meie 
väljapaistvalt agendilt Skoblinilt (koodnimi ,,Farmer”). Krivitski süüdistas Skoblinit 
selles, et too andis Nõukogudele edasi sakslaste desinformatsiooni Tuhhatševski 

salajaste kontaktide kohta Saksa sõjaväeringkondadega. Hiljem kirjutas ka hitlerlaste 
välisluure ülem kindral Schellenberg oma memuaarides, et sakslased fabritseerisid 
dokumendid, milles Tuhhatševski figureeris kui nende agent. Tema sõnul olid need 
dokumendid sattunud enne sõda tšehhide valdusesse ja Beneš andis saadud 
informatsiooni edasi Stalinile. 

Mina pean seda müüdiks. Neid dokumente pole leitud ei KGB ega ka Stalini isiklikust 
arhiivist. 

Sündmuste järjepidevust taastades on näha, et Skoblinist kui gestaapo agendist 
kirjutas esmakordselt ajaleht ,,Pravda" 1937. aastal. Artikkel oli luure juhtkonnaga 
kooskõlastatud ning avaldati, et juhtida avalikkuse tähelepanu kõrvale süüdistustelt 
Nõukogude luure aadressil osaluse kohta kindral Milleri röövimises. 

Tuhhatševski vastu algatatud kriminaalasi põhines täielikult tema enda tunnistustel ja 
millised ka poleks viited konkreetsetele välismaalt saabunud inkrimineerivatele 
faktidele, siis kirjalikud tõendid selle kohta puuduvad. Vastasel juhul oleksin mina, 
luureülema asetäitja, kureerides sõja eel ka saksa suunda, neid kindlasti näinud või 
vähemalt teaksin nende olemasolust. Ainus meenutus ,,saksa jäljest" Skoblini 
toimikus on viide tema pette-manöövrile, mille abil õnnestus meelitada kindral Miller 
konspiratiivkorterisse Pariisis. Skoblin rääkis Millerile ,,saksa kontaktidest", millest 
oleks valgeemigrantidel kasu nende konspiratiivtöös. Miller ei kohtunud sakslastega, 
vaid Kisloviga, 

NKVD residendiga Pariisis (koodnimi ,,Soomlane”) ja Spiegelglasiga (koodnimi 
»»Douglas”). 

Muuseas, vaatamata Christopher Andrew, John Gisiaki, Gordijevski ja Krivitski 
Läänes ilmunud populaarsetes raamatutes avaldatud versioonidele selle sündmuse 
kohta, ei võtnud Skoblin osa Milleri eelkäija, kindral Kutepovi kõrvaldamisest. See 
operatsioon viidi läbi 1930. aastal Serebrjanski luureteenistuse poolt. Kolm meie 
agenti, kes kandsid prantsuse sandarmeeria vormi, pidasid Kutepovi kinni Pariisi 
kesklinnas. Nad peatasid Kutepovi otse tänaval ettekäändega kontrollida dokumente 
ja lükkasid ta seejärel vägisi autosse. Kutepov, kahtlustades, et asi pole õige, osutas 
vastupanu. Võitluse käigus tabas teda südameatakk ja ta suri. Ta maeti Pariisi 
eeslinna, ühe luureagendi käsutuses oleva maja aeda. 

Niisiis ei eksisteeri mingeid andmeid selle kohta, et Tuhhatševski oleks pidanud 
sanktsioneerimata kontakte sakslastega. Seevastu on aga arhiivides hulgaliselt 
materjale välismaa pressi ülevaadete ja lääneriikide vastukajadega Tuhhatševski 
vandenõu kohta. 

1937. aasta juulis teatas Nõukogude täievoliline esindaja Tšehhoslovakkias 
Aleksandrovski Moskvasse, kuidas reageeris president Beneš, kuuldes Tuhhatševski 
hukkamisest. Beneši märkustest on rohkesti kõige vasturääkivamaid interpretatsioone. 
Nõukogude ajaloolased kirjeldavad teda kui inimest, kes ,,reetes Tuhhatševski 
Stalinile ja tehes seda siiralt ning parimate kavatsustega, ei olnud samas teadlik 
sellest, et annab Nõukogude valitsusele edasi sakslaste poolt võltsitud materjalid". 
Dokumendid räägivad aga siiski teist keelt. 

Aleksandrovski teatel ei uskunud Beneš, et Tuhhatševski võiks olla spioon või 
saboteerija. Beneši sõnul olnuks Tuhhatševskil võimalik ,,loota Stalini kukutamisele 
vaid juhul, kui ta toetuks Jagodale - NSVL Siseasjade rahvakomissarile”. Võttes 
aluseks Berliinis baseeruva Tšehhi saadiku informatsiooni, märkis Beneš: 
Tuhhatševski astus lihtsalt välja Nõukogude-Saksa koostöö jätkamise eest, mis katkes 
seoses Hitleri võimule tulekuga. On selge, et Beneš ei võtnud tõsiselt Tuhhatševski 
vastu 

esitatud spionaažisüüdistust,kuid mõistes, et ühel või teisel põhjusel oli marssal 
sattunud ebasoosingusse, andis ta oma panuse Tuhhatševski diskrediteerimisse, kuna 
vajas Stalini toetust. Nagu Beria, nii tahtis ka tema väljendada oma täielikku heaks- 
kiitu Moskva otsusele likvideerida Tuhhatševski. Aleksandrovski päevikus tuuakse 
ära Beneši ütlused, kus ta nimetab Tuhhatševs-kit avantüristiks ja 
mitteusaldusväärseks inimeseks. Üldkokkuvõttes Beneš küll toetas arveteõiendamist 
Tuhhatševskiga, kuid ei mänginud mingit osa tema kõrvaldamisel ja arreteerimisel. 
Niipalju kui ma mäletan, on toimikus ,,Talu” viiteid sellele, et 1937. aasta aprillis, 
vahetult enne Tuhhatševski tagandamist, vihjas Beneš täievolilisele esindajale 
Aleksandrovskile ja meie residendile Prahas Pjotr Zubovile, et, vaatamata nende 
praegustele erimeelsustele, ei välista ta Saksamaa ja Nõukogude Liidu vahelise 
sõjalise kokkuleppe võimalust, seda osaliselt tänu headele sidemetele Punaarmee ja 
Wehrmachti vahel, mis olid loodud Tuhhatševski poolt 20.-30. aastatel. Kuid alles 4. 
juulil 1937. aastal, pärast Tuhhatševski hukkamist, jutustas Beneš Aleksandrovskile 
»teatud” kontaktidest Tšehhi Berliini saadiku ja Saksa sõjaväeesindajate vahel, mis 
olevat aset leidnud 1937. aasta jaanuaris. Tema sõnul ei teatanud Beneš meile, et 
tšehhidel on informatsiooni Saksamaal sõjaväelaste mõjukast grupist, kes seisis hea 
Saksa-Nõukogude salajaste läbirääkimiste jätkamise eest, millele pandi alus juba 20. 
aastatel. 

Beneš sai oma saadikult Berliinis ettekande, mis sisaldas Saksa kindralite ähmaseid 
vihjeid nende konfidentsiaalsete suhete kohta Punaarmee juhtkonnaga. Sakslaste 
desinformatsiooni eesmärgiks oli hirmutada tšehhe ja sundida neid uskuma, et nad ei 
saa loota Punaarmee toetusele Sudeetide edasise saatuse küsimuses, kui nad on 
vastuseisus Saksamaaga. See oli 1937. aasta juulis - aasta enne Hitleri ultimaatumit 
Benešile, nõudmisega, et Sudeedid koos etnilise saksa elanikkonnaga liidetaks 
Saksamaaga. Saadik kirjutab oma päevikus, et Benes vabandas tema ees, kuna ei 
jaganud Nõukogude juhtkonnaga informatsiooni võimalikest salajastest kontaktidest 
Wehrmacht* ladviku ja Punaarmee staabi vahel. 

Eelpoolmainitud toimiku materjalide põhjal on selgesti nähtav täievolilise esindaja 
Aleksandrovski, NKVD residendi Zubovi ja Beneši juulikohtumise tõeline eesmärk. 
Tänapäeval eitatakse Beneši ja Aleksandrovski omavahelist vestlust. Vaikitakse maha 
ka teine tähtis asjaolu: Nõukogude Liit ja Tšehhoslovakkia kirjutasid 1935. aastal alla 
luureteenistuste salajase koostöö kokkuleppele. Selleks puhuks saabus Moskvasse 
Tšehhi luure ülem polkovnik Moravets. Nõukogude ja Tšehhi luure koostööd ja 
informatsioonivahetust koordineeris esialgselt Punaarmee Luurevalitsus, alates 1937. 
aastast aga NKVD. 1938. aastal pöördus Beneš Stalini poole palvega toetada tema 
tegevust Belgradis, et kukutada Stojadinovici valitsus, mis arendas Tšehhi 
juhtkonnale vaenulikku poliitikat. 

1938. aasta riigipöörde toetuseks Belgradis tehti Stalini erimääruse kohaselt NK VD-le 
ülesandeks finantseerida serbia eriüksuse ohvitsere, kes pidid selle aktsiooni 
korraldama. Meie resident Zubov sõitis Belgradi, vandenõulastele raha üle andma. 
Veendunud, et tšehhi luure välja valitud inimesed on avantüristid ega oma reaalset 
jõudu, ei andnud ta neile 200 000 dollarit. See ärajäänud operatsioon heidab valgust 
seni teadmata olnud sidemetele Beneši ja Stalini vahel. Beneši eesmärgiks oli saada 
tšehhi poliitikale Stalini täielik toetus nii Balkanil kui ka Euroopas tervikuna. 
Seetõttu, erinevalt inglastest ja prantslastest, ei väljendanud ta oma rahulolematust 
marssal Tuhhatševski hukkamise ega ka repressioonilaine üle, mis tabas Nõukogude 
sõjalist juhtkonda. 

Olen kuulnud, et ikka veel eksisteerivad Tuhhatševski toimiku eriti salajased 
materjalid, mida hoitakse Stalini sekretariaadi arhiivides ja mis sisaldavad välismaalt 
saadud informat-Slooni. Arvan, et need on lihtsalt välispressi materjalide ülevaated ja 
TASS-i korrespondentide, diplomaatide, kaubandusesin-duste juhtide, samuti NKVD 
ja GRU residentuuride teated selle kohta, kuidas suhtuti välismaal arveteõiendusse 
Tuhhatševskiga. 

Materjalid asusid kinnise väliskorrespondentsi erikaustas, kuhu koguti ühiskondliku 
arvamuse vastukajasid välismaalt ja Nõukogude saadikute ja valitsusdelegatsioonide 
juhtide kommentaare. 

Seal hoitakse luurekanalite kaudu saadud saksa-, prantsuse- ja ingliskeelseid vestluste 
lindistusi kõrgemalseisvate Nõukogude esindajatega. Need andmed kujutasid endast 
väärtust kuna aitasid mõista nende inimeste mõtteviisi, kellega tuli pidada läbi- 
rääkimisi. 

Kogu tragöödia seisnes aga selles, et ägeda võimuvõitluse perioodil kasutasid Stalin, 
hiljem ka Hruštšov, Brežnev ja Gorbatšov kinnist väliskorrespondentsi oma 
võistlejate kompromiteerimiseks. Muul ajal ei omistatud välispressi ülevaadetele 
tavaliselt erilist tähtsust, kuid massiliste repressioonide perioodil kujunes otse reegliks 
kasutada neid materjale, mis andsid hinnangu Nõukogude juhtidele, selleks, et neile 
külge pookida iga liiki ,,kõrvalekaldeid" partei liinist. Sealjuures oli selline teguviis 
kinnitatud koguni Keskkomitee erimäärusega. 

Kasutades vastavasisulisi viiteid välispressis, süüdistati 1989. aastal Boriss Jeltsinit 
tema esimese visiidi ajal Ühendriikidesse kiindumuses alkohoolsetesse jookidesse. 
1990. aastal mängisid need materjalid oma osa Gorbatšovi ja eksvälisministri 
Ševardnadze vahelises konfliktis. Väljalõigete kasutamine lõpetati alles 1991. aasta 
novembris, vahetult enne Gorbatšovi ,,ajastu” lõppu. Seda tegi Ignatenko, TASS-i 
peadirektor, keelates TASS-i kanalite kaudu valitsusele nende välispressi ülevaadete 
saatmise, mis sisaldasid meie juhte kompromiteerivaid materjale. 

30. aastatel tundus, et igaüks, kes astub välja kas valitsuse või valitseva partei, 
eelkõige aga Stalini enda ja tema mõttekaaslase, rahvakomissar Vorošilovi vastu, on 
rahvavaenlane. Alles palju hiljem sain aru Beria ja Abakumovi Tuhhatševski kohta 
tehtud märkuste kogu küünilisusest. Kõrgem juhtkond teadis suurepäraselt, et kõik 
selle inimese vastu suunatud süüdistused olid lihtsalt välja mõeldud. Nemad aga 
eelistasid versiooni näilisest vandenõust, vastasel juhul pidanuks nad tunnistama, et 
tegelikult langesid repressioonide ohvriks nende võistlejad võimuvõitluses. Selline 
ülestunnistus oleks kahtlemata kahjustanud valitseva partei prestiiži. 

See, mida 1937. aastal peeti tõsiseks kuriteoks - pean siinkohal 

silmas Vorošilovi süüdistamist ebakompetentsuses, mida lubas endale Tuhhatševski, 
see oli kaotanud oma tähenduse kahekümne aasta pärast, kui ta oli postuumselt 
rehabiliteeritud, kusjuures keegi pole selgitanud kuriteo tegelikke põhjusi. Ametlikes 
teadetes ilmusid ainult küllaltki udused vihjed asetleidnud vigadele" karistuspoliitikas, 
süüdlastena mainiti üksnes Ježovi ja tema käsilasi. 


II. Võimaluste otsimine mittekallaletungi pakti sõlmimiseks 
Saksamaaga Soome kaudu 1938. aastal 

1938. aasta aprillis kutsuti Rõbkin, NKVD resident Soomes, Kremlisse, kus Stalin ja 
teised Poliitbüroo liikmed usaldasid talle äärmiselt salajase ülesande... 

Ta sai juhtnöörid, mille kohaselt tuli pakkuda, Nõukogude saadiku teadmata, Soome 
valitsusele mitteametlikku kokkulepet. 

Mittekallaletungi paktile allakirjutamise eest ning arvestades soomlaste huve 
Skandinaavias ja Euroopas, garanteeriti neile majanduslik ja sõjaline koostöö 
kolmanda poole võimaliku agressiooni puhul. Pakt lubas majanduslikku kasu 
mõlemale poolele. Stalini ettepanek hõlmas ka sõjaliste ja majanduslike mõjusfääride 
jagamist Balti regioonis Soome ja Nõukogude Liidu vahel. Stalini korraldusel andis 
Rõbkin 100 000 dollarit väiketalunike partei loomiseks, mis astus välja neutraalse 
Soome eest. 

Vestluse käigus Kremlis väljendas Rõbkin kahtlust, kas soomlased, kes tol ajal 
suhtusid idanaabrisse vaenulikult, on !kka nõus taolisele lepingule alla kirjutama, kuid 
Stalin rõhutas, et see on alles pinna sondeerimine ning seetõttu tuleb ettepanekud teha 
rangelt suulises vormis, ilma meie täievolilise esindaja osavõtuta ehk teisisõnu öeldes 
- mitteametlikult. Rõbkin tegi nagu kästi, kuid ettepanek lükati tagasi. Soome 
valitsuses tekitas see siiski lahkhelisid, mida meie omakorda hiljem ära kasutasime, 
kirjutades alla separaatrahu kokkuleppele Soomega 

1944. aastal. Muuseas, see sai teoks Rootsi Wallenbergide perekonna vahendusel. 
Meil ei õnnestunud ka katsed leida salajasi lähenemisteid Mannerheimile, tema 
endise, tsaariarmee kaas-teenistuja, krahv Ignatjevi kaudu, kes läks üle Punaarmeesse 
1920. aastal. 

Mul pole andmeid sama liiki mitteametlikest ettepanekutest Saksa poolele, kuid arvan 
siiski, et Soome marssal Karl Gustav Mannerheim informeeris Hitlerit meie 
ettepanekutest, seega füürer, saates oma välisministri Joachim von Ribbentropi 1939. 
aasta augustis Moskvasse läbirääkimistele mittekallaletungi-paktile allakirjutamise 
küsimustes, arvestas mitte ainult Molotovi ja Stalini spontaanse reaktsiooniga. Ta oli 
teadlik sellest, et meie omalt poolt olime valmis vastu võtma sedasorti ettepanekut, 
kuna olime juba üritanud sõlmida analoogilist kokkulepet naaberriigi Soomega. 
Soome keeldumine järgnes samal kuul 1938. aastal. Soomlastele oli tunduvalt tähtsam 
jääda Inglismaa, Rootsi ja Saksamaa liitlaseks. Pealegi ei leidnud nad kasuliku olevat 
jääda puhvertsooniks Ida ja Lääne vahel. Hiljem suruti siiski see roll neile peale. Selle 
eest, et Soome tungis koos sakslastega Nõukogude Liidule kallale, pidi ta maksma 
kallist hinda. Kokkuvõttes pidid soomlased leppima tunduvalt vähem kasulike 
tingimustega, kui oleksid olnud need, mida oli välja pakkunud Rõbkin 1938. aastal. 


Molotovi-Ribbentropi pakt. Sõja eelõhtu 


1939. aasta augustis kasvas luureoperatsioonide maht järsult. Meieni jõudsid 
usaldusväärseid teated selle kohta, et Prantsuse ja Suurbritannia valitsused ei põle 
soovist osutada Nõukogude Liidule abi sõja puhul Saksamaaga. See langes täies 
ulatuses kokku andmetega, mida olime saanud kolm või neli aastat tagasi Cambridge'i 
grupilt. Meile teadaoleva informatsiooni põhjal kaalus Briti ministrite kabinet, 
täpsemalt Neville Chamberlain ja sir John Saymon võimalust salajaseks kokkuleppele 
Hitleriga, et osutada talle toetust sõjalises konfrontatsioonis 

Nõukogude Liiduga. Erilist tähelepanu pälvis Saksamaalt saabunud kolme 
usaldusväärse allika informatsioon: Wehrmachti juhtkond vaidles otsustavalt vastu 
sõjale kahel rindel. 

Saadud direktiivid kohustasid meid kiiresti läbi vaatama võimalikud koostöövariandid 
nende riikidega, mis olid valmis alla kirjutama kokkulepetele vastutegevuse osas sõja 
vallapäästmisele. Jutt ei olnud ainult Mglismaast ja Prantsusmaast, kus oli 
konsultatsioone läbi viidud juba alates 1939. aastast, vaid ka Saksamaast. Suhete 
rahumeelse reguleerimise eest Nõukogude Liiduga olid mõjukate sõjaväelaste hulgast 
Saksamaal välja astunud vaid need, kes olid pärit Ida-Preisimaalt. 


Vaadates vastavalt saadud direktiividele läbi alternatiiv-variante (kas kokkuleppeid 
inglaste ja prantslastega või suhete rahumeelset reguleerimist Saksamaaga), ei osanud 
ma ettegi kujutada, et läbirääkimised majandusküsimustes lõpevad vastastikkuse 
koostöö lepingu sõlmimisega Berliini ja Moskva vahel. Kui mulle teatati eelseisvast 
Saksamaa välisministri saabumisest Moskvasse 23. augustil 1939. aastal kõigest mõni 
tund enne tema kohalejõudmist, olin üllatunud. Pärast seda, kui Ribben-trop 
kolmeteistkümne tunni möödudes mittekallaletungipaktile alla kirjutas (see sündmus 
leidis aset Kremlis, 24. augusti öösel kell 2), oli selge: vastuvõetud otsus ei tulnud 
ootamatult. Nõukogude juhtkonna strateegiline eesmärk oli iga hinna eest vältida sõda 
kahel rindel - Kaug-Idas ja Euroopas. Diplomaatiliste suhete liin, mis polnud seotud 
ideoloogiliste kaalutlustega, töötati välja juba 20. aastatel, kui Nõukogude Liit tegi 
majanduslikku koostööd ja toetas normaalseid suhteid Itaaliaga pärast Benito 
Mussolini fašistliku režiimi võimuletulekut. 1922. aastal oli Kremli juhtkond valmis 
kompromissiks ükskõik millise režiimiga, tingimusel, et see garanteerib stabiilsuse 
Nõukogude Liidule. Stalin ja tema lähikondlased olid alati pidanud prioriteetseks 
rakendada ellu oma püüdlusi kujundada Nõukogude Liidust geopoliitiliselt maailma 
võimas suurriik. 

Riik sai võimaluse enam vähem stabiilselt areneda alles Pärast kollektiviseerimise 
lõpuleviimist 1934. aastal. Enne seda 

elasime järjestikku üle kodusõja, nälja ja kaose. Alles 30. aastate keskpaiku hakkas 
industrialiseerimine vilja kandma. Riigi kasvavat võimsust demonstreeriti edukalt 
sõjategevuses Jaapani vastu Mongoolias ja Mandžuurias. Kuigi meie maa kehtestas 
diplomaatilised suhted kõigi maailma juhtivate riikidega, hoiti meid sellegipoolest 
isolatsioonis, mis ilmnes kujukalt neil juhtudel, kui suurriigid ei lubanud meil osa 
võtta peamiste maa-ilmaprobleemide lahendamisest, millest sõltusid nende huvid. 
Kõik kokkulepped Euroopa ja Aasia küsimustes tehti lääneriikide ja Jaapani poolt 
Nõukogude Liidu huvide vastaselt. 1935. aasta Inglise-Saksa kokkuleppes, mis 
tunnistas Saksa mereväe ümberrelvastamist, järgnevates kokkulepetes juhtivate riikide 
vahel aga nende laevastike varustamist kaasaegse relvastusega, isegi ei mainitud 
Nõukogude Liitu. 

Prantsusmaa ja Inglismaa delegatsioonid, mis saabusid Moskvasse 1939. aasta suvel, 
et sondeerida pinda võimaliku liidu loomiseks Hitleri vastu, koosnesid teisejärgulise 
tähtsusega isikutest. Niisiis lähtus Stalini poliitika Hitleri suhtes õigetest kaalutlustest, 
et läänemaailma ja Jaapani vaenulikkus nõukogude korra vastu viib NSV Liidu 
alalisse isolatsiooni rahvusvahelisest ühendusest. 

Tagasivaates peab tegema järelduse, et kõik kolm tulevast liitlast Hitleri vastases 
koalitsioonis - NSVL, Suurbritannia ja Prantsusmaa - olid süüdi selles, et nad lasksid 
Hitleril valla päästa Teise maailmasõja. Vastastikkune vaenulikkus ja omavahelised 
vastuolud segasid kompromissi saavutamist ühelt poolt Inglismaa ja Prantsusmaa ja 


73 


teiselt nende ja Nõukogude Liidu vahel, mis oleks võimaldanud neil ühiselt peatada 
Hitleri agressiooni Poola vastu. 

Millegipärast jätavad ajaloolased Teist maailmasõda käsitledes tähelepanuta, et 
Inglise-Prantsuse-Nõukogude läbirääkimised 1939. aastal algatati faktiliselt USA 
presidendi Franklyn D-Roose veidi initsiatiivil. Donald Maclean teatas, et Roose velt 
saatis oma esindaja Briti peaministri Chamberlaini juurde eel-hoiatusega: Saksamaa 
ülemvõim Lääne-Euroopas on hukatuslik nii Ameerika kui ka Suurbritannia huvidele. 
Roosevelt õhutas 

Chamberlaini hoidma Hitlerit vaos läbirääkimiste alustamisel Suurbritannia liitlastega 
Euroopas, kaasa arvatud ka Nõukogude Liiduga. Meie allikate teatel suhtus Briti 
valitsus ilmse vastumeelsusega Ameerika initsiatiivi, nii et Rooseveldil tuli inglastele 
survet avaldada, sundimaks neid asuma Nõukogude Liiduga läbirääkimistesse, et 
välja töötada Hitleri vastased sõjalised abinõud. 

Sellegipoolest olin hämmastunud, kui kiiresti kirjutati alla niittekallaletungileping 
Hitleriga: kõigest kaks päeva enne seda olin saanud käsu otsida võimalikke teid meie 
suhete rahumeelseks reguleerimiseks Saksamaaga. Sel ajal, kui meie alles saatsime 
oma strateegilisi ettepanekuid Stalinile ja Molotovile, oli leping juba alla kirjutatud. 
Stalin isiklikult pidas läbirääkimisi ülisalajastes tingimustes. 

Ma ei teadnud Molotovi-Ribbentropi pakti protokollide olemasolust midagi, kuid 
üldiselt on sedasorti salaprotokollid diplomaatias tavalised ja puudutavad enamjaolt 
eriti keerulisi küsimusi. Vahetult enne sõda kirjutas Briti valitsus alla salajastele 
protokollidele Poolaga - seal oli juttu sõjalise abi osutamisest Poolale juhul, kui peaks 
algama sõda Saksamaaga. 1993. aastal avaldas näiteks üks Saksa nädalaleht salajased 
protokollid ja konfidentsiaalsete vestluste lindistused Gorbatšovi ja kantsler Helmuth 
Kohli vahel, mis toimusid Saksamaa taasühinemise eel. Lugedes nüüd Molotovi- 
Ribbentropi salajasi protokolle, ei leia ma neis midagi salajast. Need direktiivid, mis 
põhinesid allakirjutatud kokkulepetel, olid küllaltki täpsed ja sihipärased: neist teadsid 
mitte ainult luure juhid, vaid ka sõjaline juhtkond Ja diplomaadid. Kuulus Poola 
jagamise kaart, mis oli lisatud Protokollidele 28. septembril 1939. aastal, ilmus 
»Pravda" lehekülgedel, muidugi ilma Stalini ja Ribbentropi allkirjadeta, ning seda 
võis näha praktiliselt kogu maailm. Ainult et selleks ajaks oü Poola juba okupeeritud. 

III. NKVD piiritagune luure sõja eel 


1939. aasta oktoobris osalesin koos luureülem Fitini ja Beria asetäitja Merkuloviga 
nõupidamisel Kremlis, Molotovi kabinetis. Seal viibisid ka kindralstaabi 
Operatiivvalitsuse ülem kindralmajor Vassilevski (50. aastatel kaitseminister), 
välisasjade rahvakomissari asetäitja Potjomkin, Ministrite Nõukogu Riikliku 
Rahvamajanduse Perspektiivplaneerimise komisjoni ülema asetäitja Borissov, 
sõjalaevastiku staabiülem admiral Issakov, piirivalve vägede ülem, kindral 
Maslennikov ja sõjaväe luureülem, arvatavasti kindralmajor Panfilov. 

Päevakorras oli üks küsimus - strateegiliste huvide kaitsmine Baltikumis. Molotov 
tahtis ära kuulata meie sellekohased kaalutlused. Nõukogude väed paiknesid juba 
Baltimaade territooriumidel vastavalt kokkulepetele, millele olid alla kirjutanud 
Leedu, Läti ja Eesti valitsused. Nõupidamist avades sõnas Molotov: 

»»Meil on olemas Saksamaa nõusolek, et Baltimaid vaadatakse kui Nõukogude Liidu 
tähtsamate huvide regiooni. Ometi on selge," jätkas Molotov, ,,et kuigi Saksa võimud 
seda põhimõtteliselt tunnistavad, ei nõustu nad kunagi mitte mingite ,,kardinaalsete 

ühiskondlike ümberkorraldustega", mis muudaksid nende riikide staatust pärast 
astumist Nõukogude Liidu koosseisu. Veel enam, Nõukogude juhtkond leiab, et parim 
viis kaitsta NSV Liidu huve Baltikumis ja seal meile kindel välispiir luua, on aidata 
töölisliikumisel kukutada nende marionett-valitsused.” 

Selle avalduse põhjal sai selgeks, mil moel me tõlgendasime kokkulepet Hitleriga. Ent 
1939. aasta hilissügisel tekkis uus stiimul meie poliitiliste, majanduslike ning sõjaliste 
ja luure-operatsioonide läbiviimiseks Baltimaades. Saime residentuuridelt Rootsist ja 
Berliinist usaldusväärset ja kontrollitud informatsiooni, et sakslased kavatsevad saata 
pikaajaliste kokkulepete sõlmimiseks Riiga ja Tallinnasse kõrgetasemelised 
majandusdelegatsioonid. Nii oleks Baltikum jäänud Saksamaa poliitilise ja 
majandusliku kattevarju alla. Berliinist ja Rootsist saadeti meile telegrammid 
suursaadiku ja residendi allkirjadega, mida juhtus 

äärmiselt harva, ja mis tähendas, et informatsioonil oli erakordselt suur poliitiline 
tähtsus. Moskvast toimetati need Molotovi ja Beria viisadega varustatuna edasi 
Fitinile ja NKVD liinis niulle, koos Beria korraldusega esitada selles küsimuses otse- 
kohe oma ettepanekud. Suursaadikute ja residentide allkirjadega telegrammid saadeti 
tavaliselt ka mitmele valitsusliikmele. 

Fitin tutvustas telegrammiga Gukassovit, meie piiriäärsetes rajoonides tegutsevate 
natsionalistlike ja emigrantlike organisatsioonidega tegeleva töögrupi juhti. Muuseas, 
see oli seesama Gukassov, kes nõudis aasta tagasi, et parteibüroo uuriks minu 
küsimust. Nüüd, suhtudes ikka veel kahtlevalt minu lojaalsusesse ja võimalik, et ka 
minu vastu ikka veel viha pidades, ei andnud ta mulle edasi Beria korraldust ning 
koostas iseseisvalt ettepanekud Saksa eriteenistuste vastu töötamise küsimustes Lätis, 
Leedus ja Eestis ning minust mööda minnes saatis need Fitinile. Tema plaani kohaselt 
tuli kasutada kolmes Balti vabariigis agentuurvõrku, mis koosneks ainult vene ja juudi 
rahvusest emigrantidest. 

Puhkes skandaal. 

Kutsunud välja Fitini ja minu ning kuulanud ära Fitini teate Gukassovi kirjaliku 
ettekande kohta, küsis Beria minu arvamust. Vastasin ausalt, et mul ei ole seda, ma 
pole saanud selles suhtes mingeid korraldusi ega ole ka kursis sakslaste kavatsustega 
Riias. Seda enam, et antud hetkel tegelen hoopis teiste asjadega. Beria plahvatas 
raevust ja käskis kiiresti tuua telegrammid. Ta nägi, et neil polnud minu allkirja. 
Eksisteeris kindel reegel viseerida iga salajane dokument, mis oli saadetud ühele või 
teisele luureametnikule läbitöötamiseks. Gukassov kutsuti otsekohe aru andma - Beria 
ähvardas tal pea maha võtta käsu täitmata jätmise pärast. Gukassov omalt poolt teatas 
häält tasandades ja usalduslikul toonil (ta oli pärit Tbilisist) sõna-sonalt järgmist: ta ei 
näidanud tõepoolest mulle telegramme kuna oli saanud uurimisosakonna ülemalt 
Sergijenkolt teada, et on olemas materjalid minu kahtlaste kontaktide kohta rahva- 
Aaenlastega - luure endise juhtkonnaga. Beria katkestas järsult ukassovit: lõpetage see 
idiootlik komme trügida esile oma 

ettepanekutega ja raiuge endale igaveseks kõrva taha, et käsud tuleb täita viivitamatult 
ja vastuvaidlematult. 

»Euroopa on praegu sõjatules ja luure ülesanded on neis tingimustes," rõhutas Beria, 

»» muutunud hoopis teiseks." Samas tsiteeris ta Stalinit, kes nõudis luureorganite 
operatiivtöötajate aktiivset kaasamist poliitilistesse sondeerimisoperatsioonidesse, 
kasutades ära kõikvõimalikke konflikte välisriikide valitsevates ringkondades. 

»»See,” lausus Beria kokkuvõtlikult, ,,on võti eduks praeguste valitsuste kukutamisel 
neis marionett-riikides, mis kuulutasid välja oma niiöelda iseseisvuse 1918. aastal 
saksa tääkide kaitse all." Seda tiraadi kuulates oli selge, et ta peab silmas Balti riike. 
»Nagu varem, nii ka nüüd suhtuvad sakslased neisse nagu oma provintsidesse," jätkas 
Beria, ,,pidades neid Saksa impeeriumi kolooniateks. Meie ülesanne on teha panus 
Inglismaa ja Rootsi vastuoludele antud regioonis." Nende sõnade juures pöördus ta 
minu poole. ,,Mõelge kõik nagu kord ja kohus läbi ja kutsuge otsekohe Moskvasse 
Tšitšajev. Hiljem kandke ette oma kaalutlused selleks vajalike majanduslike vahendite 
osas. Tähtaeg - kolm päeva.” 

Taoline enesekindel, järsk küsimuse asetus kajastas seda uut mõtteviisi, mida 
demonstreerisid Stalin, Molotov ja Beria pärast paktile allakirjutamist ning mis 
ilmselgelt lisas neile usku oma võimetesse. Neis regioonides, mis kuulusid nüüd juba 
ametlikult meie huvisfääri, alustasime kardinaalselt uut aktiivset poliitikat eesmärgiga 
mõjutada nende riikide valitsuste sisepoliitilist kurssi. 


IV. Balti vabariikide ja Lääne Ukraina ühendamine NSV Liiduga 


NKVD resident Riias Tšitšajev teatas Moskvasse saabudes Läti valitsuse sisemistest 
lahkhelidest ja pingelistest suhetest, eelkõige president Ulmanise ja sõjaminister 
Balodise vahel. See konflikt rikkus olemasoleva režiimi stabiilsust, mis juba niigi 

asus kahekordse - meie ja sakslaste surve all. Sakslased toetusid loomulikult oma 
ustavatele pooldajatele majanduslikes juhtstruktuurides ja äriringkondades, samal ajal 
kui meie arvestasime mõjuga vasakpoolsetes grupeeringutes, mis olid seotud nii 
kompartei kui ka ametiühingutega. Olgu kuidas oli, aga Läti, nagu muide ka teised 
Balti riigid, oli sisuliselt puhvertsooniks meie ja Saksamaa vahel. Kohtumisel 
Kremlis, Molotovi kabinetis, arutati ka plaani luua lai koalitsioon, kus valitsuses oleks 
esindatud nii Saksa kui Nõukogude huvid. Saanud sellest variandist teada, väljendas 
Läti president Ulmanis järsult vastuseisu, samal ajal kui välisminister Wilhelm 
Munters kiitis ootamatult selle idee heaks. Olukord vabariigis pingestus veelgi 
seetõttu, et laienes meilt toetust saanud streigiliikumine. Lisaks süvenes ka 
majanduskriis, mille oli esile kutsunud alanud sõda: regiooni traditsioonilised 
kaubandussidemed Suurbritannia ja Lääne-Euroopaga katkesid. 

Tšitšajev ja Vetrov, meie suursaatkonna nõunik Riias, tulid minu juurde ja Vetrov tegi 
ettepaneku mängida Muntersi isiklikel ambitsioonidel. Tema reputatsioon oli Berliinis 
küllaltki kindel tänu erakohtumistele Ribbentropiga. Mis puutus aga Ulmanisse, siis 
tema valitsus ei olnud eriti populaarne ühest küljest vigade tõttu majandusvallas, 
teisest aga lepliku suhtumise pärast šovinistlikult meelestatud saksa ärimeestesse 
Riias. Kasutades vabalt nende ees avanenud eeliseid kaubandussidemete katkemise 
tõttu Lääne-Euroopaga, ostsid sakslased kokku kõik vähegi väärtusliku, mis riigis oli. 
Muuseas, umbes seitsekümmend protsenti kogu Läti ekspordist läks Saksamaale sisu- 
liselt dumpinghindadega. Informeerisin Beriat ja Molotovi sellest, et Läti valitsus 
toetub mitte niivõrd regulaarsetele sõjaväe-formeeringutele, kuivõrd abiüksustele, mis 
koosnesid põhiliselt talunike ja väikekaupmeeste poegadest. 

Meie veendumuse kohaselt sobis välisminister Munters ideaalselt juhtima valitsust, 
mis oli vastuvõetav nii Saksamaa kui Nõukogude huvidele. Kui Munters kohustas 
Läti juhtivaid ajalehti avaldama Molotovi foto (tema 50. juubeli auks), siis võtsime 
seda kui märki tema valmisolekust seada sisse isiklikud 

kontaktid Molotoviga. Meie omalt poolt reageerisime viivitamatult: mulle anti kohe 
välja diplomaatiline pass Matvejevi nimele, Muntersit aga informeeriti sellest, et 
temaga tahab kohtuda Molotovi erinõunik Matvejev, kelle kaudu saaks Läti minister 
edasi anda kõik selle tähtsa ja vajaliku, mis võis tema käsutuses peale protokollilise 
veel olla. Seejärel edastatakse need mitteametlikud läkitused Nõukogude juhtkonnale. 
Kätte oli jõudnud 1940. aasta juunikuu ja tegutseda tuli kiiresti. Seetõttu ei sõitnud ma 
Riia poole mitte rongiga, vaid võtsin koha sisse kiirpommitaja pardal. Riias tegin koos 
Vetroviga salajase visiidi Muntersile, väljendades meie kohtumise käigus Nõukogude 
valitsuse soovi nii ruttu kui võimalik viia läbi ümberpaigutused vabariigi ministrite 
kabineti koosseisus, et tema, Munters, saaks asuda uue koalitsioonivalitsuse etteotsa. 
Minu visiit oli üheks osaks kompleksoperatsioonist Läti valitsuse üle kontrolli 
saavutamisel. Seda juhtis Merkulov, Beria esimene asetäitja, kes oli salaja Riiga 
sõitnud veel enne mind, et koordineerida tegevust koha peal. Asudes Riias näiliselt 
Molotovi nõunikuna, kandsin ma kõigest ette Merkulovile, kellel oli telefoni teel 
otseühendus Molotovi ja Beriaga. Muuhulgas esitati Läti valitsusele ultimaatun. Selle 
tulemusena oli president Ulmanis sunnitud ametist lahkuma, meie väed okupeerisid 
Läti ja eks-president arreteeriti. Vastavalt olukorrale muutusid ka mängureeglid. 
Sakslased olid selleks liiga sügavalt kaasa tõmmatud sõjalistesse operatsioonidesse 
Läänes, et huvituda sündmustest, mis toimusid Lätis. Seoses sellega otsustasid 
Molotov ja Stalin panna Balti riikide etteotsa mitte neid, kes oleksid rahuldanud 
mõlemaid pooli (nagu näiteks seesama Munters), vaid usaldusväärseid, komparteile 
lähedalseisvaid inimesi. Tõsi, mõningad esialgsed tingimused, mis olid mõeldud 
täitmiseks koalitsioonivalitsuse loomisel, jäid alles. Näiteks Läti ja Eesti kindralitele 
anti auastmed, mis olid analoogilised Punaarmees kasutatavatele ja veel - kuigi 
Munters arreteeriti, ei tehtud seda siiski kohe. 

Suundusin koos Vetroviga Muntersi residentsi, kus võtsime tarvitusele kõik abinõud, 
et pakkida kiiresti tema vara ja ilma 

liigse kärata toimetada kogu ta pere Moskvasse. Sealt viidi nad edasi Voronežisse, kus 
Munters määrati Voroneži ülikooli professori ametikohale. Saksa poolele teatasime 
ametlikult, et peame Muntersit endiselt poliitiliselt tähtsaks figuuriks. Olles meie 
kontrolli all, kohtus ta lõunasöögi ajal Moskvas Saksa diplomaatiliste esindajatega, 
kuid tema saatus oli juba otsustatud ja tal ei õnnestunud saada isegi valitsuse 
marionett-juhiks. 1941. aastal, kui algas sõda Saksamaaga, Munters arreteeriti ja talle 
määrati pikaajaline vanglakaristus Nõukogude valitsusele vaenuliku tegevuse eest. 
Asjaolude kummalise kokkulangemise tõttu kohtusin Muntersiga Vladimiri vanglas 
kas 1958: aasta lõpul või 1959. aasta alguses. Pärast vabanemist jäi ta elama 
Voronežisse. Pensionipõlves avaldas ta oma artikleid ajalehes ,. Izvestija", tõestades, 
et liit Läti ja NSV Liidu vahel oli paratamatu. 

Balti riikide saatus, mis määrati esialgselt Kremlis ja Berliinis, sarnanes paljuski 
idaeurooplaste saatusele, mis hiljem otsustati ära Jaltas. Sarnasus oli otse hämmastav: 
nii ühel kui teisel juhul nähti kokkulepetega ette mõlemale poolele sõbralike 
koalitsioonivalitsuste loomine. Meile oli vaja puhvertsooni, mis eraldaks meid teiste 
maailmariikide mõjusfäärist ja me ilmutasime valmisolekut minna julmale 
konfrontatsioonile neis rajoonides, kus sõja lõpul paiknesid Punaarmee väed. Kordan 
uuesti: kommunisni ülesehitamise ülesannet nägi Kreml peamiselt selles, et igati 
kindlustada Nõukogude riigi võimsust. Maailma suurriigi rolli võisime etendada vaid 
sel juhul, kui riigil oli küllaldaselt sõjalist jõudu ja see oli võimeline allutama oma 
mõjuvõimule need riigid, mis asusid meie piiride ääres. Kommunistliku revolutsiooni 
ülaltpoolt tehtav propaganda oli kogu maailmas ideoloogilise iseloomuga kattevari, 

mille ülesanne oli kinnistada NSVL selliseks suurriigiks, mis avaldaks mõju kõigele 
maailmas toimuvale. Kuigi kontseptsioon oli algselt ideoloogiline, muutus see tasapisi 
reaalseks poliitiliseks kursiks. Esmakordselt avanes selline võimalus meie riigi ees 
Pärast Molotovi-Ribbentropi paktile allakirjutamist. Sellest hetkest, nagu kinnitasid 
salaprotokollid, tunnistas üks maailma 

juhtivaid riike Nõukogude Liidu rahvusvahelisi huve ja tema loomulikku soovi 
laiendada oma piire. 


Pärast seda lugu Gukassoviga, millest ma jutustasin, kuid veel enne, kui meie väed 
okupeerisid Läti, kutsus Beria mind ootamatult enda juurde ja tegi ettepaneku olla 
talle saatjaks jalgpallimatsil, mis toimus ,, Dünamo" staadionil. Ta ei selgitanud 
rohkem midagi - see oli käsk. Mängisid ametühingute meeskond ,,Spartak" ja NKVD 
meeskond ,,Dünamo". Neil aastatel oli iga nende võistkondade omavaheline 
kohtumine omaette sündmus. Esialgu arvasin, et Beria soovib minu juuresolekul 
vestelda oma agendiga staadioni kõrval asuvas restoranis, mis oli selleks ideaalne 
koht, kuna seal olid kabinetid varustatud peal tuulamisaparaatidega. Jõudnud 
staadionile ja väljunud autost, järgnesin Beriale mõistlikus kauguses, sest talle lähe- 
nesid otsekohe Kobulov, Tsanava, Maslennikov ja teised tema asetäitjad, ümbritsedes 
oma šeffi tiheda ringina. Beria pööras aga ümber ja andis mulle märku lähemale 
astuda ning tema kõrval edasi kõndida. Nii sattusin valitsuse looži. Beria esitles mind 
Malenkovile ja teistele riigitegelastele. Pean ütlema, et tundsin end äärmiselt 
ebamugavalt. Kuigi istusin kogu selle aja vaikides, andis ainuüksi fakt, et viibisin 
valitsuse tribüünil, juba iseenesest Kruglovile, Serovile, Tšanavale ja teistele mõista, 
et on aeg lõpetada kuulduste levitamine minu kahtlaste sidemete ja uurimisosakonnas 
asuvate mind kompromiteerivate materjalide kohta. Nad pidid veenduma, et nüüd 
kuulusin ma riigi juhtkonna silmis usaldusväärsete inimeste hulka. 

Mul oli vedanud, et kõik mu kohtumised Beriaga, nii tema korteris kui suvilas, 
kandsid eranditult vaid tööalast iseloomu. See käib ka tolle juhtumi kohta, kui mul tuli 
viibida koos temaga ta protežee Vardo Maksimališvili, veetleva grusiinlanna pulmas. 
Ta oli läbi teinud luureõppused minu naise juhtimise all. Liikusid kuuldused, et temast 
oli saanud Beria armuke juba Tbilisis, kui ta oli alles meditsiiniteaduskonna tudeng, 
aga pärast kolimist pealinna võttis Beria ta tööle oma sekretariaati, korraldades 
seejärel nii, et ta abiellus NKVD reatöötajaga, samuti 

grusiinlasega. Mind kutsuti selleks pulma, et ma viskaksin nii talle kui ta mehele pilgu 
peale ja hindaksin nende käitumismaneeri (näiteks - ega nad liiga palju ei jo0). See oli 
vajalik kuna noorpaar kavatseti saata Pariisi, tööle sealsesse gruusia emigrantide 
kogukonda. 


Pärast üht või kaht aastat Pariisis, pöördus Vardo tagasi Moskvasse, kus oli 
luureteenistuses kuni 1952. aastani. Samal aastal ta arreteeriti, süüdistatuna 
osalemises Nõukogude riigi vastases vandenõus, mida valmistati ette Pariisis gruusia 
emigrantide poolt mõjuka nõukogudevastase megreelide organisatsiooni 
eestvedamisel - sellega peeti kahtlemata silmas Beriat, kes oli samuti megreel. Vardo 
pandi vangi Stalini otsesel käsul ja ta jäi sinna kuni Stalini surmani 1953. aastal. Beria 
korraldusel vabastati ta kohe, kuid pärast Beria kukutamist arreteeriti uuesti ning hoiti 
kaks aastat vangistuses. Vanglast vabanedes pöördus ta tagasi meediku ameti juurde. 
Tema kaela langenud hädadele lisandus aga veel üks: kas 1939. või 1940. aastal andis 
Moskva linnanõukogu talle ja ta mehele orderi korterile, mis oli varem kuulunud 

tuntud teatrilavastajale Vsevolod Meierholdile, kes oli Stalini käsul represseeritud. 
Olgu siinkohal öeldud, et NKVD kasutas seda konspiratiivkorterina. Uue 
stalinismivastase kampaania käigus, Gorbatšovi ajal, hakati Vardod igati mõjutama, 
nõudes, et ta vabastaks korteri. Moskva linnavalitsusel oli seaduslikus korras teda 
küllaltki raske välja tõsta kuna Vardol olid dokumendid, mis kinnitasid, et ta oli ise 
poliitiliste repressioonide ohver. Pärast seda, kui televisioonis, tõsi küll, ilma viiteta 
Vardo perekonnale, näidati süžeed Meierholdi korteriga seotud asjaoludest, hakkas 
lugu avalikuks tulema. Et suurt skandaali vältida, otsis KGB talle ja ta perele vastu 
samaväärse elamispinna. 


Molotovi-Ribbentropi paktil oli meie jaoks veel üks tagajärg - Lääne-Ukraina 
ühendamine. Pärast Poola okupeerimist Saksa vägede poolt, hõivas meie armee 
Galiitsia ja Ida-Poola. Galiitsia oli alati olnud ukraina natsionalistliku liikumise tugi- 
punkt, 

millele osutasid toetust sellised liidrid nagu Hitler ja Canaris Saksamaal, Beneš 
Tšehhoslovakkias ja Austria föderaalkantsler Engelbert Dollfuss. Galiitsia pealinn 
Lvov kujunes keskuseks, kuhu voolasid kokku põgenikud Poolast, päästes end Saksa 
okupatsioonivägede eest. Poola luure ja vastuluure saatis Lvovi kõik tähtsamad 
vangistatud - need, keda kahtlustati topeltmängus Saksa-Poola konfrontatsiooni ajal 
30. aastatel. Sellest, mis toimus Galiitsias, sain teada alles 1939. aasta oktoobris, kui 
Punaarmee hõivas Lvovi. Ukraina Kommunistliku Partei esimene sekretär Hruštšov ja 
tema siseasjade rahvakomissar Serov sõitsid sinna, et viia kohapeal läbi kampaania 
Lääne-Ukraina sovetiseerimiseks. Minu naine saadeti Lvovi koos Pavel Zuravljoviga, 
meie luure Saksa suuna juhiga. Ma muutusin ärevaks: tema üksus tegeles Saksa 
agentide ja ukraina natsionalistide põrandaaluste organisatsioonidega, aga olukord 
Lvovis ei sarnanenud hoopiski sellele situatsioonile, mis oli välja kujunenud Ukraina 
nõukogudepoolses osas. 

Lvovis õitses kapitalistlik elustiil: hulgi- ja jaekaubandus olid erakätes, seda ähvardas 
peagi likvideerimine sovetiseerimise käigus. Suur mõju oli ukraina uniaadi kirikul. 
Kohalik elanikkond toetas ukraina natsionalistlikke organisatsioone, mille eesotsas 
olid Bandera mõttekaaslased. Meie andmetel tegutses OUN küllaltki aktiivselt, 
omades märkimisväärseid jõude. Peale selle oli tal suur põrandaaluse töö kogemus, 
mis kahjuks puudus Serovi ,,meeskonnal". Ukraina natsionalistide vastuluureteenistus 
suutis Lvovis üsna kiiresti välja peilida mõned NKVD konspiratiivkorterid. Nad 
kasutasid äärmiselt lihtsat meetodit: jälitamist alustati NKVD linnaosakonna hoone 
juurest ja käidi kannul igaühel, kes oli sealt väljunud erariietes ja ... säärsaabastes, mis 
oli kindel sõjaväelase tunnus: ukraina tšekistid, kes varjasid küll oma vormi mantli all, 
unustasid ometi sellise ,,pisiasja" nagu jalanõud. Nähtavasti ei arvestanud nad sellega, 
et Lääne-Ukrainas kandsid säärikuid üksnes sõjaväelased. Muide, kuidas nad võisidki 
seda teada, kui Ukraina nõukogudepoolses osas kandsid säärsaapaid kõik, sel lihtsal 
põhjusel, et teisi jalanõusid polnud lihtsalt võimalik saada. 

Keskusele kanti ette konspiratiivkorterite sissekukkumisest. jVÜnu naine kolis üle 
hotelli ,,Tsentralnaja", esialgu kui põgenik Varssavist, seejärel aga nagu ajakirjanik 
»Izvestijast”". Ta kasutas laialdaselt oma töökogemusi, mis olid omandatud 
Valgevenes 20. aastatel poola põgenikega tegeledes. Ta rääkis vabalt poola keelt ning 
peagi õnnestus tal sisse seada sõbralikud suhted ühe poola juudi perekonnaga 
Varssavist. Ta aitas neil sõita Moskvasse, kus me nad vastu võtsime, rahaliselt 
toetasime ning saatsime edasi USA-sse sugulaste juurde. Leppisime kokku, et 

»sõbralikud suhted" jätkuvad, see aga tähendas: juhul, kui tekib vajadus, võib 
Nõukogude luureteenistus nendega arvestada. Nad ei teadnud, et minu naine oli 
operatiivtöötaja ja nõustusid sidemete edasise säilitamisega. Hiljem, juba pärast minu 
arreteerimist, 1960. aastal püüdis üks USA turist, selle perekonna sugulane, 
Moskvasse saabudes üles otsida minu naist ,,Izves-tija" toimetusest, kus Emma oli 
rääkinud end töötavat tõlgina. Nende kohtumine oli küllaltki südamlik, kuid luure 
eesmärkidel seda inimest ei kasutatud. 

Serov ja Hruštšov ignoreerisid Zuravljovi hoiatusi, kes leidis, et kohalike ukraina 
liidrite ja kultuuritegelaste suhtes peab ilmutama maksimaalset kannatlikkust. Paljud 
neist olid küllaltki hästi tuntud Prahas, Viinis ja Berliinis. Niisiis arreteeris Serov 
Kost-Levitski, kes oli mingil ajal olnud endise sõltumatu Ukraina Rahvavabariigi juht. 
Hruštšov teatas sellest viivitamatult Stalinile, kriipsutades alla oma isiklikke teeneid 
ühe Ukraina pagulasvalitsuse potentsiaalse peaministri neutraliseerimisel. Kost- 
Levitski viidi tapiga Lvovist Moskvasse ja suleti vanglasse. Selleks ajaks oli ta juba 
üle kaheksakümne aasta vana ling tolle vanakese arreteerimine kahjustas loomulikult 
meie Prestiiži ukraina intelligentsi silmis. 

Molotovi-Ribbentropi pakt tegi lõpu ukraina natsionalistide Plaanile luua sõltumatu 
Karpaatia Ukraina Vabariik, mida 1938. 'stal toetasid aktiivselt Inglismaa ja 
Prantsusmaa. Nimetatud ideed ründas aga Beneš, kes nõustus Staliniga selles suhtes, 
et Karpaatia-Ukraina, mis hõlmas ka osa Tšehhoslovakkiale kuulvast territooriumist, 
antakse täielikult üle Nõukogude Liidule. 

Konovalets, ainus Ukraina liider, kellel oli juurdepääs Hitlerile ja Göringile, 
likvideeriti teatavasti 1938. aastal (ta oli kunagi teeninud Austria armees ning temast 
peeti natslikes ringkondades mingil määral isegi lugu). Teistel Ukraina 
natsionalistlikel liidritel ei olnud sakslastega nii kõrgetasemelisi sidemeid -põhiliselt 
olid need Abwehri või gestaapo töötajad ning Briti ja Prantsuse võimud ei omistanud 
neile erilist tähtsust ega teinud sõja puhkedes neile ka panuseid. Seetõttu Hruštšovi 
teade, et arreteerides Kost-Levitski, olevat ta nurja ajanud Lääne plaanid luua Ukraina 
ajutine valitsus eksiilis, ei vastanud tegelikkusele ning kui mul kästi anda hinnang 
sellele, kui vajalik on Kost-Levitski kinnipidamine Moskvas, siis rõhutasin oma 
ettekandes Beriale, mis hiljem saadeti edasi Molotovile, et see pole õigustatud üheski 
punktis. Vastupidi - Galiitsiale tuleb anda eristaatus, et neutraliseerida laialt levinud 
nõukogudevastast propagandat. Otse hädavajalik on aga viivitamatult vabastada Kost- 
Levitski, tema ees vabandada ning saata ta elusa ja tervena tagasi Lvovi, kus talle 
tuleks kindlustada maksimaalsed mugavused. Seda peab tegema loomulikult 
tingimusel, et tema omalt poolt toetab meie ideed saata Lääne-Ukrainast Kiievisse ja 
Moskvasse esinduslik delegatsioon läbirääkimisteks Galiitsia eristaatuse üle 
Nõukogude Ukraina koosseisus. Sellega oleks osutatud ka vajalikku lugupidamist 
kohalike traditsioonide vastu. Molotov nõustus. Kost-Levitski vabastati ja ta sõitis 
Lvovi tagasi omaette vagunis. 

Sellest ettepanekust kujunes minu esimene avalik vastasseis Hruštšovi ja Seroviga. 
Vastavalt Molotovi-Ribbentropi salaprotokollile ei tohtinud NSV Liit takistada 
Saksamaa kodanikke ja saksa rahvusest isikuid, kes elasid meie mõjusfääridest 
väljaspool asuvatel territooriumidel, asuda nende soovi kohaselt elama Saksamaale 
või Saksamaa huvisfääri kuuluvatele aladele. Otsustasime neid tingimusi ära 
kasutada. 

Tšernovtsõsse suunati kapten Adamovitši grupp. Minu arvates oli selles grupis ka 
William Fischer, kes vallandati 1938-aastal sidemete tõttu välismaale jäänud Orloviga 
ja oli nüüd 

äsja tööle tagasi võetud. Hiljem võttis ta endale nime Rudolf Abel. Tšernovtsõ asus 
piiri ääres - ühelt poolt Bukoviina (Galiitsia) ja teiselt tol ajal sakslaste poolt 
okupeeritud Poola territoorium. Grupil seisis ees ülesanne seada sisse kontaktid meie 
poolt värvatud agentidega etniliste sakslaste, poolakate ja ukrainlaste seast. Nad pidid 
sealkandis elama asuma kui kommunistliku režiimi eest põgenejad, kes otsivad kaitset 
sakslaste poolt kontrollitavatel territooriumidel. Kapten Adamovitš sõitis Moskvast 
Tšernovtsõsse, võttes kaasa meie Poolas ja Saksamaal asuvate agentide fotod, mida 
tuli näidata neljale agendile, kes pidid fotodel jäädvustatud inimesed ära tundma 
eelseisvatel kohtumistel Varssavis, Danzigis (Gdansk), Berliinis ja Krakowis. Need 
olid meie kaastöötajad, kes tegutsesid neis linnades diplomaatiliste teenistuste, 
kaubandusesinduste ja ajakirjandustegevuse kattevarjus. Fischeri (Abeli) ülesannete 
hulka kuulus neile neljale agendile raadioside õpetamine. 

Kuid juhtus nii, et pärast seda, kui Serov oli Adamovitši vastu võtnud, võimalik, et 
Tšernovtsõs, ning vastavad kokkulepped agentide väljaõpetamiseks hädavajaliku 
materiaal-tehnilise baasi osas olid saavutatud, kadus Adamovitš ootamatult. Teda 
leidmata, sõimas Serov läbi Fischeri ja teatas kadumisest Hruštšovile. Fischer aga, 
kuigi oli grupi kaastöötaja, ei aimanud midagi bürokraatlikest intriigidest ning arvas 
pahaaimamatult, et kui ta teatas Adamovitši kahepäevasest puudumisest kohaliku 
NKVD ülemale, siis pole enam mingit vajadust saata ettekanne ka mulle Moskvasse. 
Võite kujutleda minu olukorda, kui mind kutsuti Beria kabinetti ja kästi ette kanda, 
kuidas kulgeb Adamovitši operatsioon. Beria oli raevunud, nähes, et ma ei suutnud 
teatada midagi uut peale nädalavanuse informatsiooni. 

Helises telefon. See oli Hruštšov. Ta asus nördinult tegema *eriale etteheiteid, et tema 
juurde Ukrainasse saadetakse ebakompetentseid inimesi ja reetureid, kes segavad end 
Ukraina "KVD töösse. Tema sõnul oli kohalik kaader võimeline ise kogu vajaliku töö 
ära tegema. 

»»See teie Adamovitš on lurjus!" karjus ta torusse. ,,Meie atidrnetel jooksis ta sakslaste 
juurde.” 

Valitsuse sideliin võimaldas ka minul kuulda tema vihaseid sõnu. Oli näha, et Beria ei 
tahtnud talle minu juuresolekul sama jõhkras toonis vastata ja lausus võimalikult 
pehmelt: ,,Nikita Sergejevitš, minu juures on praegu major Sudoplatov, meie 
luureülema asetäitja. Adamovitši operatsiooni ees vastutab tema isiklikult. Kõigile 
oma küsimustele saate vastused tema käest.” 

Võtsin toru ja asusin selgitama, et Adamovitš on kompetentne töötaja, kes tunneb 
Poolamaad hästi. Kuid Hruštšov ei hakanud minu seletusi kuulama ja katkestas mind. 
Ta oli veendunud, et Adamovitš on sakslaste juures ning et ta tuleb otsekohe üles 
leida ja ära röövida. Seejärel teatas ta, et hävitab mu karjääri, kui jätkan endiselt 
vastupunnimist, kaitstes selliseid bandiite ja lurjuseid nagu Kost-Levitski ja 
Adamovitš. Minu vastust ootamata viskas ta ärritunult toru hargile. 

Beria reaktsioon oli vaoshoitult ametlik. ,, Kahe päeva pärast," ütles ta iga sõna selgelt 
hääldades, ,,peab Adamovitš olema leitud, kas elusalt või surnult. Kui ta on elus, tuleb 
ta otsekohe toimetada Moskvasse. Juhul, kui te Poliitbüroo liikme korraldust ei täida, 
kannate kogu vastutust tagajärgede eest, arvestades teie sidemeid rahvavaenlastega 
luure endises juhtkonnas.” 

Väljusin kabinetist raske südamega. Kümne minuti pärast hakkas mu telefon helisema 
ja tegi seda vahetpidamata. Vastuluure, piirivalve väed, Ukraina ja Valgevene NKVD 
rajooni-osakondade ülemad - kõik nõudsid Adamovitši fotot. Beria korraldusel algas 

üleliiduline tagaotsimine. Möödus kaks päeva, kuid kellelgi ei õnnestunud 
Adamovitšile jälile saada. Mõistsin, et nüüd ähvardavad mind suured ebameeldivused. 
Viimasel hetkel otsustasin siiski helistada Adamovitši Moskvas elavale naisele. Minu 
käsutuses olevatel andmetel polnud tema käitumises märgata viimastel päevadel 
midagi kahtlast. Nagu möödaminnes uurisin, millal ta viimati oma mehega rääkis. 
Minu üllatuseks tänas ta mind helistamise eest ja ütles, et tema mees on kahel 
viimasel päeval kodus olnud - tal oli ajupõrutus ja arstid NKVD polikliinikust ei 
lubanud teda veel vähemalt mõne päeva jooksul voodist tõusta. Helistasin otsekohe 
kindral Novikovile, NKVD 

meditsiiniteenistuse ülemale ja ta kinnitas, et kõik vastab tõele. 

Kas on vaja kirjeldada mind vallanud kergendustunnet? Tehes Beriale ettekannet nagu 
tavaliselt päeva lõpus, teatasin, et Adamovitš asub Moskvas. 

»Arreteeritud?" küsis Beria. 

»Ei,” Vastasin ja asusin olukorda selgitama. 

Olime kabinetis omavahel. Ta katkestas mind jämedalt, sõnadega, mida ma ei osanud 
kuidagi oodata Poliitbüroo liikmelt. Raevunult traavis ta mööda oma tohutu suurt 
kabinetti, külvates laias kaares minu ja Adamovitši aadressil sõimusõnu, nimetades 
meid toladeks ja vastutustundetuteks piimahabemeteks, kes kompromiteerivad 
NKVD-d partei juhtkonna silmis. 

»Miks te vaikite?" küsis ta äkki, jäädes oma tiraadi katkestades mulle otsa vaatama. 
Vastasin, et mul on kohutav peavalu. 

»Sel juhul,” käratas Beria, ,,minge viivitamatult, otsekohe koju." 

Enne, kui lahkusin, täitsin Adamovitši arreteerimisorderi ja läksin Merkulovi juurde, 
kes pidi selle oma allkirjaga kinnitama. Kui ma aga seletasin talle, milles asi, naeris ta 
mu välja ja rebis paberi minu silme all puruks. Sel hetkel tundsin, et peavalu muutus 
täiesti talumatuks ning meditsiiniteenistuse ohvitser viis mu koju. Järgmisel 
hommikul helistas Beria sekretär ja selgitas lühidalt ning asjalikult, et rahvakomissar 
käskis mul kolmeks päevaks koju jääda ja end ravida, lisades, et peremees saadab 
mulle sidruneid, mis on toodud otse Gruusiast. 

Uurimine näitas: Adamovitš, kes oli joonud end Tšernovtsõ vaksali restoranis purju, 
sattus tualettruumis kaklusse ja sai tugeva löögi pähe, mis kutsus esile ajupõrutuse. 
Sellises seisunes suutis ta küll minna Moskva rongile, kuid unustas sellest formeerida 
Fischerit (Abelit). Kakluse käigus kadusid fotod, mida ta pidi näitama neljale meie 
agendile. Tõsi, hiljem leidsid kraina NKVD kaastöötajad need raudteejaamast ja 
arvati, et kakluse olid spetsiaalselt korraldanud Abwehri agendid, kes püüded 
Adamovitšit sel moel röövida. Asi lõppes sellega, et Adamovitš 

vallandati NKVDs-st ja määrati esialgu Usbekistani välisministri asetäitjaks, seejärel 
aga ministriks. Ma nägin teda vee] kord teatri esietendusel Moskvas 50. aastate algul, 
kuid me ei teretanud teineteist. 

Minu konflikt Serovi ja Hruštšoviga sellega kahjuks ei lõppenud. Serovil oli 
armuafäär tuntud poola ooperilauljatari Bandrowska-Turskaga. Moskvas teatas ta, et 
oli lauljatari isiklikult värvanud. Kõik olid vaimustuses - lauljatar oli ju kuulus terves 
Euroopas ja gastroleeris sageli enne sõda ka Moskvas ning teistes Euroopa 
pealinnades. Eufooria möödus aga peagi: Serovi nõusolekul sõitis lauljatar küll 
Rumeeniasse, kuid keeldus kategooriliselt kohtumast Bukarestis meie residendiga, 
saatkonna nõunikuga. Nii Hruštšov kui Beria said tookord kirja Ukraina NKVD 
töötajatelt, kes süüdistasid Serovi selles, et ta soetab suhteid operatiivkohustuste 
täitmise sildi all. 

Serov kutsuti kiiremas korras Moskvasse. Ma juhtusin olema Beria kabinetis sel ajal, 
kui ta käskis Serovil selgitada oma teguviisi ja vastata tema aadressil esitatud 
süüdistustele. Serov ütles, et ta oli saanud loa Hruštšovilt endalt romaaniks Band- 
rowska-Turskaga ja et see oli lähtunud operatiivvajadustest. Beria lubas tal helistada 
oma kabinetist otse Hruštšovile, kuid niipea, kui too kuulis, kustkohast Serov helistab, 
asus ta kohe sõimama: ,,Sina, koerapoeg," karjus ta torusse, ,,tahtsid mind kaasa 
tõmmata oma armuasjadesse, et ennast puhtaks pesta? Anna toru seltsimees Beriale!" 
Ma kuulsin, kui Hruštšov pöördus Beria poole sõnadega: ,,. Lavrenti Pavlovitš! Tehke 
selle kollanokaga, kes alles äsja on välja lastud sõjaväeakadeemiast, mida soovite. Tal 
pole tõsiseks tööks mitte mingit kogemust. Kui peate vajalikuks, jätke ta endisele 
tööle, kui ei - karistage teda nagu kord ja kohus. Ainult ärge segage mind nendesse 
asjadesse ja teie mängudesse ukraina emigrantidega." 

Beria hakkas Serovi kiruma täiesti asjata, ähvardades teda häbiga organitest minema 
kihutada ja igapidi solvates ja alandades nimetas teda tühiseks seelikukütiks. Ausalt 
öeldes oli mul äärmiselt ebamugav viibida kabinetis ja kuulata seda vihast 

sõnavalingut. Siis aga tegi Beria ootamatult Serovile ettepaneku arutada minuga, 
kuidas sellest ebameeldivast olukorrast välja tulla. Jõudsime järeldusele, et Serovil ei 
tasu üritada ühendust võtta Bandrowska-Turskaga, ei operatiivsetel ega mingitel muu- 
del kaalutlustel. Lauljatari ärasõit Rumeeniasse oli küllaltki kurb fakt kuna tema 
esinemised Lvovis või Moskvas oleksid võinud avaldada soodsat muljet avalikule 
arvamusele nii Poolas kui Lääne-Euroopas. 1939. aasta lõpul ja 1940. aasta algul oli 
tähtis demonstreerida, et situatsioon Galiitsias on normaalne ja olukord igati korras. 
Selles plaanis oli lauljatari põgenemine Rumeeniasse löök Hruštšovi reputatsiooni 
pihta, kes ei väsinud kordamast, et Moskval pole põhjust muretsemiseks kuna sove- 
tiseerimine Lääne Ukrainas edeneb rahuldavalt, millest annab tunnistust ka see toetus, 
mida osutavad kogu protsessile tuntud ukraina ja poola kultuuritegelased. 

Hruštšovi prestiiž kannatas ka teiste intsidentide tulemusena. Näiteks 1939. aastal 
saabus Hispaaniast tagasi üks meie partisaniformeeringute komandör, kapten 
Prokopjuk. Kogenud operatiivtöötajana sobis ta täiesti Ukraina NKVD osakonna- 
ülema ametikohale, kelle ülesannete hulka kuulus kaastöötajate ettevalmistamine 
partisanioperatsioonide läbiviimiseks sõja puhul Poola või Saksamaaga. Kuulnud 
meie ettepanekust, helistas Hruštšov kohe Beriale, tulles välja otsustavate 
vastuväidetega. Beria kutsus enda juurde oma asetäitja kaadrialal Kruglovi ja minu, 
kuna just mina kirjutasin alla Prokopjuki esildisele. Nagu selgus, olid Hruštšovi 
vastuväited tingitud sellest, et 1938. aastal lasti maha Prokopjuki vend, Ukraina 
hariduse rahvakomissariaadi kolleegiumi liige, kui ,,poola spioon". Hruštšov kuulis, 
kuidas Beria nõudis Kruglovi ja minu käest aru selle kohta, et me tahame saata 
Kiievisse professionaalses mõttes küll kompetentse, kuid kohalikule parteijuhtkonnale 
vastuvõetamatu inimese. 

Siinkohal tahan rääkida sellest, keda Hruštšov pidas ,,vastuvõetavaks”. See oli 
Uspenski, kelle Hruštšov oli juba varem endaga Ukrainasse kaasa võtnud NKVD 
ülemaks. Moskvas ohatas ta NKVD linna- ja oblastiosakonda ning töötas otseselt 

Hruštšovi käe all. 1938. aastal viis Uspenski Ukrainas läbi repressioone, mille 
tulemusena Ukraina KP KK liikmete vanast koosseisust - üle 100 inimese - jäi 
arreteerimata vaid kolm. 


Olles äsja saabunud Kiievisse, kutsus Uspenski enda juurde aparaaditöötajad ja teatas, 
et ei luba liberalismi, pehmekäelisust ja pikki arutelusid nagu sünagoogis. Kes temaga 

koos töötada ei taha, võib anda avalduse. Muide, mõned mu naise sõpradest tegidki 
seda. Suure auditooriumi juuresolekul kirjutas Uspenski alla nende avaldustele üle 
viimiseks reservi või määramiseks madalamale ametikohale - Ukraina piiri taha. 
Uspenski kannab vastutust massiliste piinamiste ja repressioonide eest. Mis puutub 
aga Hruštšovi, siis tema oli üks vähestest Poliitbüroo liikmetest, kes võttis koos 
Uspenskiga isiklikult osa arreteeritute ülekuulamistest. 

1938. aasta repressioonide ajal, kui Ježov kaotas Stalini usalduse ja algas tšekistide- 
»Feeturite” jahtimine, püüdis Uspenski põgeneda välismaale. Ta võttis endaga kaasa 
mõned puhtad passiblanketid ja puges varju, instseneerides enesetapu. Kuid ,,uppunu” 
keha ei avastatud. Hruštšov läks paanikasse ja pöördus Stalini ning Beria poole 
palvega kuulutada Uspenski tagaotsitavaks. Otsinguid teostati üsna intensiivselt ning 
peagi mõistsime, et Uspenski naine teab: ta ei uppunud, vaid varjab end kusagil. 
Naine mitte et just otseselt reetis ta oma käitumisega, kuid meile oli asi selge. Lõpuks 
andis ta Siberis ise alla, pärast seda, kui oli märganud Omskis sisejälgimisgruppi. 
Pärast seda lugu viitas meie juhtkond niipea, kui tuli juttu mõne Ukraina NKVD 
ohvitseri kasutamisest, kohe Uspenskile, meenutades, mida oli seoses sellega öelnud 
Hruštšov: ,, Mitte ühtegi temaga koos töötanud tšekisti ei saa usaldada." 

Uspenski tunnistas ülekuulamise ajal muuhulgas, et nad olid Hruštšoviga lähedased ja 
sõbrustasid perekonniti ning püüdis kõiki veenda, et tema oli üksnes partei kuulekas 
sõdur. Uspenski käitumine sai saatuslikuks tema naisele - ta arreteeriti kolul päeva 
pärast seda, kui mees oli end võimude kätte andnud Ja mõisteti põgenemisele 
kaasaaitamise eest mahalaskmisele. Naine 

andis sisse armuandmispalve, kuid siinkohal, nagu jutustas mulle Kruglov, segas 
vahele Hruštšov: ta soovitas Ülemnõukogu presiidiumil armuandmispalve tagasi 
lükata. 

See lugu avaldas mulle sügavat muljet. Kruglov, kes tundis hästi Keskkomitee 
tööpraktikat (enne NKVD-d töötas ta KK aparaadis), kinnitas, et Poliitbüroo liikmetel 
oli õigus isiklikult vahele segada inimeste saatuse otsustamisele, eriti rahvavaen-laste 
pereliikmete osas. Sain esmakordselt teada, et vahelesegamine taolistel juhtudel 
tähendas mitte süütute päästmist, vaid võimalust vabaneda ebasoovitavatest 
tunnistajatest. Arhiividest leidsin nimekirja tuntud Punaarmee-, NKVD, ja 
parteitegelaste abikaasade kohta, kes olid mõistetud surma. Seal oli ka Uspenski naise 
nimi. Tema surmaotsus, nagu ka teiste represseeritute abikaasade surmaotsused 
kinnitati eelnevalt kõrgemate parteiinstantside poolt. 


V. Luure vastuolulised teated vahetult enne kokkupõrget 
Hitleriga 


Kui mind määrati 1939. aasta märtsis luureteenistuse ülema asetäitjaks, tuletasin 
Beriale meelde Zubovit, kes asus ikka veel vanglas käsu mittetäitmise pärast 
Jugoslaavia riigipöörde finantseerimisel. Ütlesin Beriale, et see inimene on ustav ja 
kogenud operatiivtöötaja. Beria tundis Zubovit seitseteist aastat, kuid tegi näo, nagu 
poleks kuulnudki, ehkki just Zubov mängis tähelepanuväärset rolli selles, et Beria 
suutis tõusta sellistesse võimukõrgustesse. 1922. aastal juhatas Zubov luureosakonda, 
kes jälgis gruusia menševike salajasi sidemeid ja nende agentuuri Türgis. Toetudes 
Zubovilt saadud informatsioonile, tegi Beria Dzeržinskile ja Leninile ettekande 
kavandatud ülestõusust ja selle edukast mahasurumisest otse eos. Ettekannet arutati 
Keskkomitee pleenumil ja see saigi praktiliselt aluseks Beria määramisele Taga- 

Kaukaasia GPU ülemaks. Zubov jäi sõbralikesse suhetesse nii Beria enda kui ka tema 
asetäitja Bogdan 

Kobuloviga: saabunud Gruusiast Moskvasse, peatus Kobtulov alati reeglina Zubovi 
korteris. 

1939. aasta sügisel, pärast Poola vallutamist sakslaste poolt sattusid meie kätte 
polkovnik Stanislav Sosnovski, endine poola eriteenistuse ülem Berliinis ja vürst 
Janus Radziwill, rikas poola aristokraat, kelle sõnal oli märkimisväärset poliitilist 
kaalu. Mõlemad paigutati Lubjankale aktiivseks ümbervärbamiseks meie agentideks. 
Zubovi päästmise nimel tegin B eriale ettepaneku paigutada ta ühte kambrisse 
polkovnik Sosnovskiga. Zubov rääkis vabalt prantsuse, saksa ja gruusia keelt. Beria 
nõustus ja Zubov toodi ära Lefortovo vanglast, kus teda halastamatult peksti 
sellesama Kobulovi käsul, kes kunagi Gruusiast saabudes oli alati tema pool 
peatunud. Tema piinajaks oli kurja kuulsusega Rodos, kes püüdis ülestunnistusi välja 
pigistada ebainimlike piinamiste abil. Zubovil purustati põlved, mille tulemusena ta 
jäi invaliidiks, kuid laimu ja valesüüdistusi ta endale ei lubanud. 

Uurimisosakonna ülem Sergijenko vaidles Zubovi Lefortovost Lubjankale ületoomise 
vastu, kuigi ma selgitasin talle, et minu huvi Zubovi ja tema saatuse suhtes lähtub vaid 
operatiivsetest kaalutlustest ning on Beriaga kooskõlastatud. Keeldudes Zubovit üle 
toomast, teatas Sergijenko vastuseks: ,,Ma kannan sellest juhtumist isiklikult ette 
rahvakomissarile. See jätis Zubov keeldub tunnistamast oma süüd juhtkonna otsese 
käsu täitmata jätmises!" 

Mina kandsin omakorda ette Beriale, et Sergijenko keeldub täitmast talle antud 
korraldust. Beria võttis otsekohe telefonitoru, kutsus välja Sergijenko ja hakkas temalt 
aru pärima. Lõpuks teatas, et kui ta veerand tunni pärast pole ülesannet täitnud, jääb ta 
oma peast ilma. Sergijenko püüdis vastu vaielda, kuid Beria ei hakanud tema seletusi 
kuulama. 

Beria oli kõrgemalseisvaid ametnikke koheldes sageli küllaltki jäme, kuid 
reatöötajaga rääkis ta reeglina viisakalt. Hiljem veendusin, et tolleaegsed juhid lubasid 
endale jämedusi vaid juhtivkoosseisu suhtes, lihtsate inimestega käitusid Poliitbüroo 
liikmed aga rõhutatult viisakalt. 

Sosnovskiga ühes kambris viibides aitas Zubov kaasa tema värbamisele. Ta veenis 
teda, et koostöö Saksa või Poola luureteenistusega ei anna talle mingeid 
tulevikuperspektiive, seepärast on igapidi mõttekas arendada koostööd Nõukogude 
luurega. 30. aastatel Berliinis Poola luure residendina tegutsedes juhatas Sosnovski 
üsna efektiivselt agentuurvõrku. Ta esines poola aristokraadina, kes pidas 
hobusekasvandust. Oma agente, põhiliselt veetlevaid noori naisi, sokutas ta reeglina 
natside partei staapi ja välisministeeriumi sekretäriaati. 1935. aastal õnnestus 
gestaapol jälile saada suuremale osale tema agentuurist, Sosnovski aga arreteeriti, 
süüdistatuna spionaažis. Lubjankal tunnistas ta uurijatele, et paljastatud agendid 
hukati Pletzensee vanglas otse tema silme all. Poolakad vahetasid ta välja Poolas 
asuva saksa kogukonna juhi vastu, keda süüdistati spionaažis Saksamaa kasuks. 

1937. aastal mõistis Varssavi sõjakohus Sosnovski süüdi agentuurile eraldatud 
vahendite raiskamises ja ta kandis karistust Ida-Poolamaal. Kaks aastat hiljem 
vabastasid Punaarmee üksused arreteeritud, mis aga puutub Sosnovskisse, siis tema 
»koliti” poola vanglast üle NKVD vanglasse. 

Sosnovskilt saime informatsiooni, et kaks tema agenti jätkasid ikka veel tegutsemist. 
Peale selle andis ta idee kasutada vürst Radziwilli sidemeid ja teha temast vahendaja 
meie juhtkonna ja Hitleri asetäitja, Hermann Göringi vahel. Sosnovski asus meiega 

koostööle pärast seda, kui esitasime talle meie käsutuses olevad andmed tema 
agentuurvõrgu kohta Berliinis. Ta mõistis, et me teame kõike tema mineviku kohta. 
See oli inimene, kes teadis liiga palju ja meil poleks olnud lihtsalt mõistlik lubada tal 
jalga lasta, sundimata teda meie heaks töötama. Kontroll Sosnovski üle võimaldas 
meil kasutada kahte tema Saksamaal asuvat tähtsat infoallikat - neid läks vaja 1940. 
aastal ja kahe esimese sõja-aasta jooksul. 

Pärast seda, kui Zubov oli suutnud hinnata Sosnovski potentsiaalseid võimalusi meie 
luure kasuks ja aidanud kaasa tema värbamisele, tegin ettepaneku kasutada Zubovit ka 
vürst Radziwilli kongikaaslasena. Beria nõustus. Zubov viidi üle Radziwilli 

kambrisse ja ta jäi sinna kuuks ajaks. Zubovi kinnipidamise tingimused muutusid: tal 
lubati lõunat ja õhtust süüa minu kabinetis, kusjuures toitu tellisime meie restoranist. 
Olles ikka veel valve all, käis ta konvoeerija saatel NKVD polikliinikus 
raviprotseduuridel. 1941. aastal, varsti pärast sõja algust, Zubov lõpuks vabastati ja 
ma võtsin ta enda juurde osakonnaülemaks. Ta töötas luureorganites sõja lõpuni, kuid 
1946. aastal, kui Riikliku Julgeoleku ministriks sai Abakumov, tuli Zubovil kiiresti 
erru minna. Omal ajal oli just Abakumov olnud asjaosaline Zubovi juhtumis ning 
andnud käsu ta julmalt läbi peksta. 

Vürst Radziwilliga tegeles Beria isiklikult. Ta suutis Radziwilli veenda, et too peab 
esinema vahendaja rollis Nõukogude valitsuse ja Göringi vahel, et välja selgitada 
delikaatsed küsimused mõlema riigi vastastikustes suhetes. Me hoidsime Radziwilli 
oma vaateväljas juba alates 30. aastate keskpaigast ja teadsime, et vürst oli võtnud 
Göringi vastu oma mõisas Vilniuse lähedal, kus ta armastas jahti pidada (hiljem läks 
see ala Leedule, aga tol ajal kuulus Poolale). Muide, oma memuaarides meenutab 
Radziwill kohtumisi Beriaga, kes kord temaga hüvasti jättes oli öelnud: ,,Selliseid 
inimesi, nagu teie, vürst, on meile alati vaja." 

Radziwilli vabastamise eest kostsid lugupeetud aristokraatlike suguvõsade esindajad 
Suurbritanniast, Itaaliast ja Rootsist. 1940. aastal, kui Beria oli ta värvanud meie 
mõjutusagendiks, organiseerisin Radziwilli ärasõidu Berliini. Sealt saime andmeid 
tema kohta meie residentuurilt: teda oli nähtud diplomaatilistel vastuvõttudel sageli 
Göringi seltskonnas. Samal aastal sain käsu välja töötada variandid temaga side 
pidamiseks meie agendi kaudu. Antud juhul otsustasime vürstiga ühendust võtta 
avatud kanalite kaudu kuna ta oli seltskonnas väljapaistev figuur ja võis vabalt, 
kahtlust äratamata külastada Nõukogude saatkonda. Muuhulgas võis teda huvitada ka 
okupeeritud territooriumil asuva perekonnavara saatus. 

1940. aastal võttis Radziwilli kahel korral vastu meie resident Berliinis Amajak 
Kobulov, kes kandis neist kohtumistest ette Keskusele. Kobulovile ei antud siiski 
mingeid instruktsioone 

poola vürsti operatiivseks kasutamiseks kontaktide pidamisel sakslastega. Me ei 
uskunud eriti Radziwilli siirusesse ning seetõttu otsustasime tema poole mitte 
pöörduda, seda enam, et tema poliitilised kontaktid ei tõotanud meile kiiret kasu. 
Enne seda, kui Saksamaa meie vastu sõtta astus, ei eksisteerinudki praktiliselt 
selliseid probleeme, mille puhul oleks tekkinud vajadus kasutada teda sakslaste 
positsioonide väljapeilimiseks ühes või teises delikaatses küsimuses: sest nii Molotov 
kui ka meie saadik Dekanozov hoidsid konfidentsiaalseid suhteid Rib-bentropi ja 
Saksamaa suursaadiku Schulenburgiga. 

Oli teada, et Radziwillil ei ole juurdepääsu sõjalis-strateegilise iseloomuga 
informatsioonile. Otsustasime ilmutada maksimaalset kannatlikkust ja lihtsalt oodata, 
kuni Radziwill sõidab Šveitsi või Rootsi, kus ta on väljaspool saksa kontrolli ja alles 

seal astuda temaga ühendusse. Minu teada ei sõitnudki ta sinna. Pärast Hitleri 
kallaletungi NSV Liidule kadus Radziwill silmapiirilt, kuid meie andmetel oli ta 
jäänud Saksamaale, liikudes sealt edasi Poolasse ja nautides elu, niipalju kui võimalik. 
1942. aastal kadusid tema jäljed mõneks ajaks. Tagasivaates võib öelda, et me ilmselt 
ülehindasime nii Radziwilli kontakte kui ka tema mõju Göringile... 

Tuntud näitlejatar Olga Tšehhova, kuulsa kirjaniku vennapoja endine naine, oli 
lähedastes sidemetes nii Radziwilli kui Göringiga ja Taga-Kaukaasia suguvõsa kaudu 
ka Beriaga. Hiljem, aastatel 1946-1950, oli ta isiklikes sidemetes Beria asemiku, 
Riikliku Julgeoleku ministri Abakumoviga. Esialgu kavatseti nimelt teda kasutada 
ühenduse pidamiseks Radziwilliga. Meil oli Hitleri likvideerimise plaan, mis nägi ette 
kaasata tegevusse Radziwill ja Olga Tšehhova, kes pidid oma saksa aristokraatidest 
sõprade abiga kindlustama meie inimestele Juurdepääsu Hitlerile. Grupp agente, kes 
toimetati Saksamaale, asus Berliinis põranda all ning allus täielikult ründevõitleja Igor 
Miklaševskile, kes saabus Saksamaale 1942. aasta algul. 

Endine poksitšempion Miklaševski esines ülejooksikuna ning oli omandanud Berliinis 
suure populaarsuse tänu Saksamaa poksitšempionile Max Shmelingile, kellega ta oli 
tutvunud 

1942. või 1943. aastal ja kellelt ta sai ka soovituskirja. Miklaševski jäi Berliini kuni 
1944. aastani. 

Miklaševski onu põgenes Nõukogude Liidust sõja algul ja temast sai üks saksa 
antibolševistliku komitee - , NSV Liidu vabastamise eest” - aktiivne liige. Ta võttis 
oma vennapoja avasüli ja uhkusega vastu, osutades talle kui Nõukogude võimu 
poliitilisele vastasele igakülgset toetust. 1942. aastal õnnestus Miklaševskil ühel 
vastuvõtul kohtuda Olga Tšehhovaga. Ta andis Moskvasse edasi, et on avanenud 
lihtne võimalus likvideerida Göring, kuid Kreml ei näidanud selle vastu üles erilist 
huvi. 1943. — aastal ütles Stalin lahti oma esialgsest plaanist teha atentaat Hitlerile, 
kartes, et niipea, kui Hitler on kõrvaldatud, püüavad natslikud ringkonnad ja 
sõjaväelased sõlmida separaatrahukokkuleppe liitlastega ilma Nõukogude Liidu 
osavõtuta. 

Sellised kartused ei olnud asjatud. Meie käsutuses oli informatsioon, et 1942. aasta 
suvel vestles Vatikani esindaja Ankaras paavst Pius XII initsiatiivil Saksa suursaadiku 
Franz von Pape-niga, ärgitades teda kasutama oma mõjuvõimu separaatrahu 
sõlmimiseks Suurbritannia, Ameerika Ühendriikide ja Saksamaa vahel. Lisaks sellele 
teatele, mille saime meie residendilt Ankaras, teatas meie residentuur Roomast paavsti 
kohtumisest Mayron Tayloriga, Rooseveldi saadikuga Vatikanis, et arutada kardinal 
Roncalli (hiljem sai temast paavst Johannes XXIII) vestlust von Papeniga. 
Separaatrahu oleks piiranud meie mõjuvõimu Euroopas ning lükanud Nõukogude 
Liidu kõrvale tulevasest Euroopa alliansist. Mitte keegi Kremli juhtkonnast ei 
soovinud taolise kokkuleppe sõlmimist. Stalin andis käsu likvideerida von Papen, 
kuna too oli võtmefiguur, kelle ümber keerlesid ameeriklaste ja inglaste kavatsused 
alternatiivvalitsuse loomiseks juhul, kui separaatrahu kokkuleppele alla kirjutatakse. 
Siiski, nagu juba varem märkisin, atentaat nurjus, sest bulgaaria terrorist lõhkas 
granaadi enne õiget aega, haavates vaid kergelt von Papenit. 

Meil oli ka andmeid, kuigi mitte eriti üksikasjalikke, amee' riklaste otsekontaktide 
kohta von Papeniga Istanbulis. 

Miklaševski põgenes Prantsusmaale 1944. aastal, pärast oma 

onu likvideerimist. Ta jäi sinna kaheks aastaks, nuhkides välja Läände põgenenud 
vlassovlasi - reeturi, kindral-leitnant Vlassovi armee riismeid. 1947. aastal pöördus 

Miklaševski tagasi Nõukogude Liitu, teda autasustati Punalipu ordeniga ja ta taastas 
oma poksijakarjääri, millele jäi truuks kuni pensionipõlveni. 


Palju on kirjutatud sellest, millised Saksamaa vältimatut kallaletungi puudutavad 
luureandmed olid meie käsutuses vahetult enne Suure Isamaasõja algust. Stalinit, kes 
rahulikult ootas sissetungi, selle asemel, et väed õigel ajal lahinguvalmis seada, 
peetakse sageli süüdlaseks nendes lüüasaamistes ja rasketes kaotustes, mis langesid 
osaks Punaarmeele 1941. aastal. Üldjoontes olen nõus, et riigi juhtkond ei suutnud 
õigesti hinnata luure-kanalite kaudu saadud informatsiooni, kuid esialgu on vaja sel- 
gust saada selles, mida see informatsioon endast kujutas. 

NKVD hakkas ähvardavast sõjaohust teateid andma juba 1940. aasta novembrist 
alates. Selleks ajaks olid Žuravljov ja Zoja Rõbkina sisse seadnud toimiku 
koodnimetusega ,,Zateja" (,, Kavatsus"), kuhu koguti tähtsamaid andmeid ähvardavast 
sõjaohust. See kaust sisaldas küllaltki ärevaks tegevaid dokumente, mis panid 
Nõukogude juhtkonna muretsema, kuna need seadsid kahtluse alla ettepanekute 
siiruse maailma jagamisel Saksamaa, Nõukogude Liidu, Itaalia ja Jaapani vahel, mida 
Hitler pakkus välja Molotovile 1940. aasta novembris Berliinis. Nende materjalide 
alusel oli meil kergem jälgida sündmuste arengut ja anda Nõukogude juhtkonnale 
teada tähelepanekutest Saksa poliitika peamiste suundade kohta. Toimiku ,,Zateja" 
materjale tutvustati sageli Stalinile ja Molotovile, nemad aga kasuta-Sld meie 
informatsiooni nii koostööks Hitleriga kui ka talle vastu töötamiseks. 

Kuigi kogutud luureandmed paljastasid Hitleri kavatsuse rünnata Nõukogude Liitu, 
rääkisid paljud teated siiski üksteisele yastu. Neil puudus ettekujutus Saksa sõjalisest 
potentsiaalist: ankiväekoondistest ja lennuväest, mis olid paigutatud meie piiride 
äärde ning mis olid võimelised purustama Punaarmee 

üksuste kaitseliini. Mitte keegi riikliku julgeoleku teenistusest ei uurinud tõsiselt 
reaalset jõudude vahekorda Nõukogude-Saksa piiril. Seetõttu kujunes hitlerlaste 
löögijõud meie sõjaväejuhtidele paljuski ootamatuks, kaasa arvatud ka marssal 
Žukovile, kes oli tol ajal kindralstaabi ülem. Oma memuaarides tunnistab ta, et ei 
kujutanud endale ette vaenlast, kes on võimeline sedasorti grandioosseks 
pealetungioperatsiooniks tankiväekoondistega, mis tegutsevad üheaegselt mitmes 
suunas. 

Luureandmete osas oldi hooletud kvaliteetse hinnangu andmisel Saksa blitzkriegi 
(välksõja) taktikale. Saksa sõjalis-strateegiliste mängude põhjal teadsime, et 
pikaajaline sõda nõuab täiendavaid majanduslikke ressursse ja arvasime, et kui sõda 
peaks siiski algama, püüavad sakslased hõivata esmajärjekorras Ukraina ja selle 
tooraineressursside poolest rikkad rajoonid, et täiendada oma toiduainetetagavara. See 
oli suur viga: sõjaväeluure ja NKVD ei suutnud kindralstaapi tõepäraselt informeerida 
sellest, et Saksa armee eesmärk Poolas ja Prantsusmaal ei seisnenud mitte maade 
hõivamises, vaid vastase sõjalise võimsuse murdmises ja hävitamises. 

Niipea, kui Stalin sai teada, et Saksa kindralstaap viib läbi õppusi operatiiv- 
strateegilise ja materiaal-tehnilise varustamise alal pikaajalise sõja pidamiseks, andis 
ta kohe käsu tutvustada Saksa sõjaväeatašeele Moskvas Siberi industriaalset ja sõjalist 
võimsust. 1941. aasta aprillis organiseeriti talle sõit mööda uusi sõjatehaseid, mis 
lasksid välja uusima konstruktsiooniga tanke ja lennukeid. Oma residentuuri kaudu 
Berliinis levitasime kuuldusi lennundus- ja majandusministeeriumis, et sõda Nõu- 
kogude Liiduga kujuneb tragöödiaks hitlerlikule juhtkonnale, eriti siis, kui see venib 
pikale ja käib kahel rindel. 

1941. aasta 10. jaanuaril kirjutasid Molotov ja Saksamaa suursaadik Moskvas 
Friedrich Werner von der Schulenburg alla salaprotokollile Leedu territooriumi 
reguleerimise küsimustes. Saksamaa ütles lahti oma huvidest mõningates Leedu 
osades vastutasuks seitsme ja poole miljoni ameerika dollari eest kullas. Tol ajal ei 
olnud ma teadlik selle protokolli olemasolust. Mind informeeriti vaid lühidalt, et meil 
õnnestus saavutada 

kokkulepe sakslastega Baltikumi territoriaalsetes küsimustes ja majanduslikus 
koostöös 1941. aastal. 

Meile saabunud andmed sõja alustamise kuupäeva kohta olid kõige vasturääkivarnad. 
Suurbritanniast ja USA-st saime kindlatest allikatest teada, et sakslaste kallaletung 
NSVL-le sõltub salajasest kokkuleppest Briti valitsusega kuna sõjapidamine kahel 
rindel oleks kujunenud sakslastele üleliia ohtlikuks ettevõtmiseks. 

Meie täievoliliselt esindajalt Washingtonis Umanskilt ja New Yorgis baseeruvalt 
residendilt Ovakimjanilt tulid teated, et briti luuraja Montgomery Hyde, kes töötas 
William Steven-soni heaks Briti Julgeoleku Koordinatsioonikeskuses Empire State 
Building'is, suutis lasta lahti ,,kõlaka" Saksa saatkonda Washingtonis. 
Desinformatsioon oli suurepärane: kui Hitler kavatseb kallale tungida Inglismaale, siis 
venelased alustavad sõda Hitleri vastu. 

Analüüsides sõjaväeluure ja NKVD kõige usaldusväärsematest allikatest saabunud 
informatsiooni, on selgelt näha, et umbes pooled teadetest - kuni maini Ja isegi juunini 
1941 - kinnitasid: jah, sõda on vältimatu. Kuid samal ajal nähtus kogutud 
materjalidest, et kokkupõrge meiega sõltus sellest, kas Saksamaa reguleerib oma 
suhted Inglismaaga. Niisiis teatas Philby, et Briti ministrite kabinet töötab välja plaani 
pinge ja sõjaliste konfliktide õhutamiseks Saksamaa ja NSV Liidu vahel, et 
provotseerida Saksamaad. Toimikus ,,Tšornaja Berta" (,, Must Berta”) on viide 
informatsioonile, mis on saadud kas Philbylt või Cairncrossilt selle kohta, et briti 
agendid tegelevad Ühendriikides kuulduste levitamisega vältimatust sõjast Saksamaa 
ja Nõukogude Liidu vahel: seda pidavat alustama meie, kusjuures avalöök oli 
kavatsetud anda Lõuna-Poolas. Kaust nende materjalidega muutus päev päevalt aina 
paksemaks. Meile saabusid Uued andmed selle kohta, kuidas briti pool külvab hirmu 
Saksa kõrgema juhtkonna seas teatega Nõukogude Liidu ette valmisustest sõjaks. 
Meile saabusid ka andmed briti esindajate son-*eeriva iseloomuga tugevdatud 
kontaktidest Saksa esindajatega üroopa sõjalise konflikti rahumeelsete lahenduste 
otsinguil. 

Vahepeal, nagu rääkis Beria, otsustasid Stalin ja Molotov sõjalist konflikti vähemalt 
edasi lükata ja püüda olukorda parandada, võttes kasutusele plaani, millest nad olid 
loobunud 1938. aastal. See plaan nägi ette kukutada Jugoslaavia valitsus, mis oli alla 
kirjutanud koostöölepingule Hitleriga. Niisiis toetasid sõjaväeluure ja NKVD 1941. 
aasta märtsis aktiivselt oma residentuuride kaudu vandenõu saksameelse valitsuse 
vastu Belgradis. Sellega lootsid Molotov ja Stalin kinnistada NSV Liidu strateegilisi 
positsioone Balkanil. Uus saksavastane valitsus võis nende arvates seisma panna 
Itaalia ja Saksa operatsioonid Kreekas. 

Kindralmajor Milštein, sõjaväeluure ülema asetäitja, saadeti Belgradi, et osutada abi 
saksameelse valitsuse kukutamisel. Meie poolt võttis operatsioonist osa Alahverdov. 
Selleks ajaks õnnestus meil Moskvas välisministeeriumi abiga värvata Jugoslaavia 
suursaadik Nõukogude Liidus Gavrilovic, kellega tegelesime mina ja vastuluure ülem 
Fedotov. Meile jäi aga siiski mulje, et ta mängis kahekordset mängu, kuna võttis igal 
õhtul ühendust Suurbritannia esindajatega Moskvas. 

Nädal pärast riigipööret kirjutasime uue valitsusega Belgradis alla vastastikkuse 
abistamise paktile. Hitleri reaktsioon oli kiire ja küllaltki efektiivne. 6. aprillil, 
järgmisel päeval pärast paktile allakirjutamist, tungis Hitler Jugoslaaviasse ja kahe 
nädalaga oli Jugoslaavia armee purustatud. Veel enam, Bulgaaria, kustkaudu Saksa 
väed liikusid, toetas sakslasi, kuigi asus meie huvisfääris. 

Hitler näitas selgelt, et ei pea end seotuks ametlike ja konfidentsiaalsete lepetega - 
Molotovi-Ribbentropi pakti salaprotokollid nägid ju ette eelkonsultatsioone, enne kui 
ette võtta üht või teist sõjalist aktsiooni. Kuigi mõlemad pooled viisid 1940. aasta 
novembrist kuni 1941. aasta märtsini aktiivselt läbi konsultatsioone mõjusfääride 
jagamisel, valitses nende suhetes vastastikkuse usaldamatuse atmosfäär. Hitler oli 
imestunud sündmuste üle Belgradis, meie omalt poolt polnud vähem üllatunud tema 
viivitamatust sissetungist Jugoslaaviasse. 

Ma pean tunnistama, et me ei oodanud nii totaalset ja sedavõrd kiiret lüüasaamist 
Jugoslaavias. 1941. aasta 18. aprilli sündmuste ajal kirjutasin alla eridirektiivile, 
milles kohustati meie residentuure Euroopas igati aktiviseerima agentuurvõrgu ja 
sideliinide tööd, viies need vastavusse sõjaaja tingimustega. 

Analoogilisi direktiive saatis välja ka sõjaväeluure. Samuti kavandasime saata Šveitsi 
grupi kogenud operatiivtöötajaid, sealhulgas ka bulgaarlase Afanasjevi. Neil tuli 
hakata sidet pidama usaldusväärsete allikatega, kasutades katet neutraalses Šveitsis. 
Selle riigiga puudus meil otsene side, seetõttu pidid agendid sõitma rongiga Saksamaa 
kaudu, ümberistumisega Berliinis. Seoses sellega otsustati tugevdada meie 
residentuure Saksamaal ja Poolas. Suunasime mõned operatiivtöötajad Berliini, 
paigutades nad enne ümber Itaaliast Prantsusmaale. Selleks ajaks oli Belgia juba 
okupeeritud. Me ei jõudnud alati nii kiire sündmuste arenguga kaasas käia ega 
suutnud oma Saksa agentidele operatiivselt kätte toimetada raadiovarustust - 
patareisid, varaosasid, ja mis veelgi hullem - need inimesed polnud piisavalt ette 
valmistatud ei luuretöö aluste tundmises ega ka raadioside valdamises. 

Tasapisi hakkasime pöörama rohkem tähelepanu poliitilistele põgenikele, kes 
saabusid Moskvasse sakslaste poolt okupeeritud riikidest. Enne põgenemist 
Suurbritanniasse käskis Beneš formeerida tšehhi leegioni, mis saadeti Poolasse noore 
alampolkovniku Svoboda juhtimisel. 

Pärast eelkontakte meie residentuuriga Varssavis, läks Svoboda oma üksusega edasi 
Lääne-Ukrainasse. Kui tema leegionilt olid relvad ära võetud ning talle antud 
faktiliselt mitteametliku saadiku staatus, elas ta konspiratiivkorteris ja minu Moskva 
lähedases suvilas. Temaga pidas regulaarselt sidet Makljarski. Me hoidsime Svobodat 
reservis. Mais ja juunis, vahetult enne soja algust, asusime temaga arutama tšehhi 
väeosade formeemise plaani Nõukogude Liidus, et seejärel paisata need sakste 
tagalasse partisanioperatsioonide läbiviimiseks Tšehhoslo-vakkias. Ma mäletan teda 
väga hästi - ta pidas end ülal alati muutuatult viisakalt, väljapeetult ja suure sisemise 
väärikusega. 

Samal ajal andsid Stalin ja Molotov korralduse paigutada suured väeüksused Siberist 
ümber Saksamaa piiri äärde. Need saabusid meie läänepiirile aprilli ja maikuu jooksul 
ning juuni algul. Pärast Aitingoni ja Caridad Mercaderi naasmist Hiinast Moskvasse, 
kirjutasin mais alla direktiivile, mille kohaselt tuli asuda ette valmistama Euroopas 
viibivaid vene ja teistest rahvustest emigrante luureoperatsioonide läbiviimiseks 
sõjatingimustes. 

Tänapäeval on saanud teatavaks, et Hitleri, Ribbentropi ja Molotovi salajased 
konsultatsioonid strateegilise iseloomuga võimaliku kokkuleppe üle Saksamaa, 


90 


Jaapani ja Nõukogude Liidu vahel lõid Stalinile ja Molotovile illusoorse ettekujutuse 
Hitleriga kokkuleppe saavutamise võimalikkusest. Kuni viimase hetkeni uskusid nad, 
et nende autoriteet ja sõjaline võimsus, mida korduvalt demonstreeriti Saksa 
ekspertidele, lükkavad sõda edasi vähemalt aasta võrra, kuni Hitler püüab rahu- 
meelselt lahendada oma vaidlused Suurbritanniaga. Stalinit ja Molotovi ärritasid 
teistsugused seisukohad, mis läksid vastuollu nende endi strateegiliste plaanidega 
sõjalise konflikti ärahoidmiseks. See selgitab ka Stalini jämedaid märkusi Merkulovi 
ettekande kohta 16. juunist 1941, milles räägiti läheneva sõja ilmselgetest tunnustest. 
See fakt, et Stalin määras enda valitsuse juhiks 1941. aasta mais, näitas selgelt, et ta 
juhtis läbirääkimisi Hitleriga, olles kindel, et suudab teda veenda sõda mitte alustama. 
14. juunil edastatud kuulus TASS-i teadaanne kinnitas: ta on valmis läbirääkimisteks 
ja seekord viib need läbi ise. Kuigi Saksamaal toimusid kõikjal suuremastaabilised 
ettevalmistused sõjaks, kusjuures seda tehti juba pikka aega, arvasid Stalin ja Molotov 
siiski, et Hitler ei ole vastu võtnud lõplikku otsust tungida kallale meie maale ja et 
Saksa sõjaväejuhtkonnas eksisteerivad selles küsimuses tõsised lahkhelid. Huvitav on 
siinkohal fakt, et TASS-i avaldus ilmus samal päeval, kui Hitler määras kindlaks 
rünnaku kuupäeva. Samas tuleb mainida veel mõningaid vähemtuntud momente. 
1941. aasta mais tungis Saksa ,,Junkers-52" Nõukogude Liidu õhuruumi ning, jäädes 
ise märkamatuks, maandus õnnelikult 

Moskva Kesklennuväljal , Dünamo" staadioni vahetus jaheduses. See vahejuhtum 
kutsus Kremlis esile suure segaduse ja viis järjekordsete repressioonideni sõjaväelise 
juhtkonna hulgas: algasid vallandamised, seejärel arreteerimised kuni lennuväe 
kõrgema juhtkonna mahalaskmiseni. See muinasjutuline maandumine Moskva 
kesklinnas näitas Hitlerile, kuivõrd nõrk oli Nõukogude relvajõudude 
lahinguvalmidus. 

Teine fakt. Sõjalisel juhtkonnal ja Stalini lähikondlastel oli illusioon, et Punaarmee on 
sama võimas kui Wehrmacht, mis oli koondunud meie läänepiiride äärde. Millest 
selline valearvestus? Esiteks oli üldine sõjaväekohustus kehtestatud alles 1939. aastal 
ja kuigi Punaarmee kolmekordistas oma isikkoosseisu, ei olnud kõrgema sõjaväelise 
haridusega inimesi siiski piisavalt, sest üle kolmekümne tuhande kaadriohvitseri oli 
30. aastatel langenud repressioonide ohvriks. Kuigi 1939. aastal avatud sõjaväe 
õppeasutuste rohkus avaldas muljet, ei jätkunud neid ometi. Tõsi, pooled 
represseeritud kõrgemaid sõjaväelasi toodi tagasi armeesse vanglatest ja GULAG-i 
laagritest, kuid neist kahtlemata ei jätkunud, et tulla toime tohutu hulga noorsõdurite 
väljaõpetamisega. Zukov ja Stalin hindasid üle meie tankikoondiste, jalaväe ja 
õhujõudude võimalusi. Nad ei kujutanud endale päris selgelt ette, et kaasaegset sõda 
peetakse kõigi väeliikide koordineeritud tegevusega - üheaegselt ründavad nii 
jalavägi, lennuvägi, tankid kui sideteenistus. Neile näis, et peamine on diviiside 
koguarv ning et need on võimelised seisma vastu ükskõik millisele pealetungile, 
takistades sakslaste edasitungi Nõukogude territooriumile. Hoolimata juhtkonna 
sisukohast, hindas mereväe ülemjuhataja Kuznetsov kainelt meie mereväe reaalseid 
võimalusi ja sakslaste ülekaalu merel, Arvestades oma kogemusi Hispaanias (ta oli 
seal mereväeatašee), töötas Kuznetsov 1941. aasta kevadel väljaja võttis kasutusele 
lahinguvalmiduse esialgse süsteemi: valmisolek nr. 3 -lahinguvalmis on valvelaevade 
ja -üksuste relvad; valmisolek 2 - võetakse tarvitusele kõik abinõud vaenlase 
võimaliku rünnaku tagasitõrjumiseks; valmisolek nr. 1 - laevastik on valmis 
viivitamatult alustama sõjategevust. 

Seetõttu suutiski meie merevägi, langedes ootamatu rünnaku ohvriks Läänemerel ja 
Mustal merel, peaaegu kaotusteta lüüa tagasi vaenlase esimese löögi. 

NKVD ja sõjaväeluure peavad kandma vastutust Saksa relvajõudude võimsa 
potentsiaali alahindamise eest Need ametkonnad olid liialt tegevuses poliitilise 
informatsiooni hankimisega ega tegelenud küllaldaselt Wehrmachti taktika 
tundmaõppimisega. 

Mäletan selgesti viimaseid sõjaeelseid päevi. Äsja oli Hiinast tagasi tulnud Aitingon. 
Trotski-vastase aktsiooni eest Mehhikos autasustas teda, mind ja Ramon Mercaderi 
ema Kremlis Kalinin. Kogu atmosfäär näis peegeldavat entusiasmi ja kindlustunnet. 
Kuid 16. juunil tulid Kremlist tagasi Fitin ja Riikliku Julgeoleku rahvakomissar 
Merkulov, olles millegipärast ärevil. Fitin kutsus kohe välja minu ja Melnikovi, oma 
asetäitja Kaug-Ida küsimustes ning ütles, et Peremees (nii kutsusime omavahel 
Stalinit) pidas tema ettekannet vastuoluliseks, andes käsu ette valmistada palju 
veenvam kokkuvõte kogu luurealasest informatsioonist, mis puudutas sõja puhkemise 
võimalikkust Saksamaaga. 

Erinevalt kindral Ivašutinist ja teistest, kes memuaare kirjutavad, ei mäleta ma Beria 
vihaseid märkusi age. ,,Jastrebi" (,, Haugas") ettekandelehtedel: ,,See on inglaste 
desinformatsioon. Leida, kes on selle provokatsiooni autor ja karistada teda.” 
Tegelikult ei mäleta ma üldse mingit agenti varjunimega ,.Jastreb”. Peale selle polnud 
luures kombeks kirjutada ettekannetele sõnaohtraid märkusi. 

Sama uskumatu on ka Beriale omistatav resoluutne käsk kutsuda tagasi ja karistada 
meie saadikut Berliinis Lekanozovit, endist NKVD luureülemat selle eest, et too 
olevat pommitanud teda ,,desinformatsiooniga". Samad inimesed teatavad, et Beria oli 
kirjutanud Stalinile 21. juunil, tehes ettepaneku kutsuda tagasi Dekanozov. See ei 
kuulunud aga üldse Beria kompetentsi kuna Dekanozov oli läinud üle tööle 
välisasjade rahvakomissariaati ning andis aru otseselt Molotovile. 

Nagu eelpool öeldud, olid luure teated võimalikust sakslase sissetungist vastuolulised. 
Sorge teatas Tokiost, et rünnak on planeeritud 1 .juunile. Samal ajal saime teate meie 
residentuurilt 

Berliinis, et sissetung on kavandatud 15. juunile. Enne seda, 11 märtsil, kandis 
sõjaväeluure ette, et sakslaste sissetung algab kevadel. Pilt läks veelgi segasemaks 
juhtkonna kavatsuse tõttu alustada sakslastega läbirääkimisi. 

Mõni päev enne sõja algust, ühel kokteiliõhtul Saksa saatkonnas Moskvas märkas 
Zoja Rõbkina, et seintelt olid maha võetud mõned kaunistused ja maalid. Üritades 
kindlaks teha, kuhu lisaks juba teadaolevatele kohtadele on veel peidetud pealt- 
kuulamisaparaate, avastas ta, et saatkonna töötajad pakkisid kohvreid ärasõiduks. See 
tegi meid äärmiselt murelikuks. 

Hotellis ,,Metropol" võtsid Jakovlev, Reichmann ja Rjasnoi, saksavastaste 
vastuluureoperatsioonide koordinaatorid Moskvas, kinni kaks Saksa kullerit, kes 
vedasid diplomaatilist posti. Üks neist lukustati liftikabiini, samal ajal kui teine suleti 
selle luksusnumbri vannituppa, kus nad peatusid. Kui liftis asuv kuller taipas, et on 
blokeeritud, vajutas ta klahvile, et kutsuda välja liftipoiss. Too "kutsuti" küll välja, 
kuid seda tegid loomulikult meie vastuluure töötajad, kes nende käsutuses oleva viie 
minuti jooksul avasid hotelli numbritoas kohvri ja fotografeerisid selle sisu. 
Dokumentide hulgas oli suursaadik Schulenburgi kiri Ribbentropile,. mlles too 
kirjutas, et ta võib olla vahendajaks Nõu-kogude-Saksa vaheliste vastuolude 
reguleerimisel. Samal ajal kandis Schulenburg ette, et instruktsioonid saatkonna 
personali koondamise kohta on täidetud ja diplomaadid sõidavad Saksamaale 
ettenähtud graafiku kohaselt. Kuigi läheneva sõja märgid olid ilmsed, siis nii see 

dokument kui ka Schulenburgi positsioon ja tema kõrge reputatsioon kinnitasid, et uks 
situatsiooni rahumeelseks lahendamiseks ei ole veel suletud. 

Sel päeval, kui Fitin saabus tagasi Kremlist, kutsus Beria mind enda juurde ja andis 
käsu luua luuretöötajatest erigrupp, m's jääks tema otsesesse alluvusse. See grupp pidi 
sõja korral sooritama luure-diversiooniakte. Antud momendil oli meie esmaseks 
ülesandeks luua löögigrupp kogenud diversantidest, kes oleksid võimelised vastu 
seisma igasugustele katsetele asutada provokatsioonilisi intsidente piiril ettekäändena 
sõja alustamiseks. Beria rõhutas, et meie ülesandeks on mitte anda 

Saksa provokaatoritele võimalust läbi viia taolisi aktsioone, mida organiseeriti Poola 
vastu 1939. aastal, kui sakslased hõivasid raadiojaama Gliwice's, Saksamaa 
territooriumil. Saksa provokaatorid andsid eetrisse saksavastase teate ning lasksid see- 
järel maha oma kriminaalkurjategijad, kes olid ümber riietatud poola vormi. 
Kõrvaltvaatajale näis kõik nii, nagu oleks raadiojaama tõepoolest rünnanud üks poola 
armee üksusi. 

Ma tegin otsekohe ettepaneku määrata Aitingon minu asetäitjaks. Beria nõustus ning 
vahetult enne sõda asusime otsima inimesi, kes oleksid võimelised looma erigrupi 
tuumiku, mida võiks õhust paisata konfliktipiirkondadesse meie Euroopa ja Kaug-Ida 
piiride ääres. Aitingoni sõjaline kogemus oli tunduvalt suurem minu omast ning 
seetõttu toetusin nendes küsimustes enamjaolt tema arvamusele ja hinnangutele - just 
temast sai ühenduslüli meie grupi ja sõjalise juhtkonna vahel. Koostasime üheskoos 
plaani kütuseladude hävitamiseks, mis varustasid meie piiri äärde koonduvaid 
Saksamaa motoriseeritud tanki üksusi. 

20. juunil 1941. aastal ütles Aitingon mulle, et talle oli jätnud ebameeldiva mulje 
jutuajamine Valgevene sõjaväeringkonna ülema kindral Pavloviga. Kuna nad tundsid 
teineteist juba Hispaania päevilt, küsis ta Pavlovi käest sõbralikku nõu, millistele 
piiriäärsetele rajoonidele tuleks tema arvates pöörata erilist tähelepanu, ja kus võiks 
kõne alla tulla provokatsioone sakslaste poolt. Vastuseks ütles Pavlov Aitingoni 
arvates midagi mõistusevastast. Selgus, et ta ei taibanud üldse midagi erinevate 
teenistuste koordineerimisest kaasaegses sõjas. Pavlov arvas, et ei teki mingeid erilisi 
probleeme, isegi sel juhul, kui vaenlasel õnnestub kohe alguses haarata initsiatiiv 
piiril, sest temal on reservis piisavalt jõude, et vastu seista igasugusele suuremale 
läbimurdele. Ühesõnaga - Pavlov ei näinud ette väikseimatki vajadust 
läbimurdeoperatsioonideks, et desorganiseerida vaenlase vägede tagalat. 

21. juunil jäin oma kabinetti kogu ööks, vaatamata sellele, et olime naisega kokku 
leppinud sõita õhtul suvilasse. Aasta tagasi otsustas ta operatiivtöölt Keskusest ära 
minna ja hakkas loenguid 

pidama NKVD Kõrgemas Erikoolis operatiivtöö instruktorina agentuuri alal. Koolist 
lahkus ta laupäeval, 21. juunil umbes kell kolm päeval. Fitin kohtus sel õhtul 
Gavriloviciga, jugoslaavia suursaadikuga oma suvilas. Nii et sel saatuslikul ööl olin 
mina ülemustest ainus, kes oli veel tööl. Meie sisekorra reeglid nägid ette, et tohtisime 
töölt lahkuda alles siis, kui on helistanud rahvakomissari sekretär ja edasi andnud šefi 
loa koju minna. Osakondade ülemad lahkusid tavaliselt kell kaheksa, suundudes koju 
või konspiratiivkorterisse agentidega kohtuma. Seejärel pöördusid nad kella kümne 
või üheteistkümne paiku õhtul ametisse tagasi, et teha kokkuvõtteid agentuurilt 
saadud andmetest, mis suleti otsekohe seifi. Laupäeviti aga keegi reeglina enam pärast 
kella kaheksat tööle tagasi ei tulnud. 

Seekord ei saanud ma töölt lahkumise luba ei Beria sekretärilt ega Merkulovilt ja jäin 
oma kabinetti. Helistasin vaid koju ja hoiatasin, et tulen hilja. Naine nõustus mind 

kodus ootama, jäädes rahulikult magama. Ülemuse telefonikõnet oodates hakkasin 
läbi vaatama dokumente, kuid pärast kella kuut polnud enam midagi uut saabunud. 
Oli vaid üks kõne - piirivalvevägede ülemalt Maslennikovilt. Ta oli ilmselgelt 
pettunud, kui ütlesin, et Erigrupp on tegevuseks valmis mitte varem kui kümne päeva 
pärast. Ma teadsin, et Beriat ja Merkulovit pole kohal, kuid sekretariaat ootab iga 
minut nende saabumist: nad olid kutsutud Peremehe juurde. 

Jäin kabinetti pabereid läbi vaatama. Mind valdasid ärevad mõtted, kuid mulle ei 
võinud pähegi tulla, milline õnnetus meile kõigile varsti kaela langeb. Muidugi 
tundsin sõjaliste provokatsioonide või konflikti ohtu, kuid ma polnud suuteline ette 
kujutama selle mastaape. Arvasin, et vaatamata kõigile raskustele oleme siiski 
võimelised hoidma sündmusi kontrolli all. 

Kell kolm öösel helises telefon. Merkulov nõudis, et ilmuk-sin viivitamatult tema 
kabinetti. Seal kohtusin kõigi juhtivate osakondade ja jaoskondade ülematega. 
Merkulov teatas meile ametlikult, et algas sõda: Saksa väed ületasid meie piiri. Samas 
andis ta käsu, et kogu aparaat häiresignaaliga tööle kutsutaks, kella üheksaks 
hommikul, teatas ta, peab iga töölõigu ülem 

pakkuma välja konkreetsed abinõud vastavalt tegevusplaanile alanud sõja tingimustes. 
Umbes kella üheksa paiku saabus Fitin. Luurevalitsuse konverentsisaalis viisime läbi 
töötajate ametliku koosoleku, kus teatati sõja algusest. Paanikat ei olnud, kuid 
koosoleku käigus tehtavad märkused olid lühisõnalised ning isegi meie parandamatud 
nalj elul selt eriti tet hoidusid oma tavalistest teravmeelsustest. 

6. peatükk Luuretegevus Suure Isamaasõja aastatel 


1. Nõukogude luureagentuuri operatiivsed võimalused enne 
Hitleri kallaletungi 


Olulise panuse võidu saavutamiseks fašismi üle andis ka Nõukogude luure, samas 
kannab ta aga koos riigi sõjalise ja poliitilise juhtkonnaga täit vastutust nende vigade 
ja möödalaskmiste eest, mis sõja-aastatel tehti. Pöördun nüüd tagasi nende sündmuste 
juurde, mis leidsid aset sõja eelõhtul. 

Millised agentuur-operatiivsed võimalused olid tol perioodil Nõukogude eriteenistuste 
käsutuses? Valitseb arvamus, et kindralstaabi luureteenistuse (siis oli tema nimetus 
Luure Peavalitsus - GRU) ja NKVD Välisosakonna (INO) operatiivagentuuridel oli 
usaldusväärne agentide võrk, millel oli ligipääs Saksamaa poliitilise ja Wehrmachti 
sõjalise juhtkonna kõrgematele ešelonidele ning et Nõukogude juhtkond ignoreeris 
nendest allikatest saabunud teateid Hitleri ettevalmistustest ja otsestest plaanidest 
päästa valla sõda Nõukogude Liidu vastu. Milline oli olukord tegelikult? 
Kindralstaabi luureteenistuse ja NKVD Välisosakonna käsutuses olid tähtsad 
infoallikad, millel oli küll ligipääs Saksamaa sõjaväe- ja poliitilise juhtkonna 
kõrgematele ringkondadele, kuid millel polnud juurdepääsu dokumentatsioonile. 
Pealegi kajastas Hitleri lähikondlastelt saadud informatsioon Saksa juhtkonna 
kõhklusi lõpliku otsuse langetamisel Nõukogude Liidule kallaletungi küsimuses. 

30. aastate algul ja ka keskpaiku õnnestus Berzinil, Uritskil, 

Artuzovil, Borovitšil (Punaarmee Luurevalitsuse liinis) ja Sfuts-kil, Spiegelglasil, 
Serebrjanskil, Kaminskil, Parparovil ning Aitingonil (OGPU-NKVD liinis) luua 
Lääne-Euroopas ja Kaug-Idas (Hiina-Jaapan) võimas diversiooniagentide võrk, mille 
käsutuses oli enam kui 300 infoallikat. Selle aparaadi loomisel mängisid 
märkimisväärset rolli niinimetatud illegaalsed eriagendid: austerlane Arnold Deutsch 
(Lang), kes värbas koostööle tuntud Kim Philby viisiku ja teisigi Inglismaal; 
ungarlane Teodor Maly, endine katoliku vaimulik, kes töötas nii Inglismaal kui 
Prantsusmaal; poolakas Boguslavski, endine Poola kindralstaabi luure kaastöötaja; 
Šandor Rado, Leopold Trepper, Richard Sorge, Ernst Vollweber. 1942. aastal taastati 
side väärt-agendiga koodnimega ,,Drug”, kes oli koostööle värvatud juba kümme 
aastat tagasi, kui ta oli Röhmi ründerühmlaste ülema asetäitja. Teda peeti võimule 
pürgiva Hitleri lähikonnas mõjukaks isikuks. Pärast Röhmi mahalaskmist hoidsid 
Saksa võimud ,,Drugi" vangistuses. Vabanenud 1936. aastal, määrati ta poliitiliseks 
nõuandjaks fašistliku Saksamaa sõjanõuniku juurde Jiang Jeshi staabis. Seal kohtus ta 
regulaarselt Sorgega, kinnitades mõningaid viimase poolt edastatud materjale. 
»»Drugiga” koos töötasid otseselt ka NKVD Välisluure ülema asetäitja Kaug-Idas 
Melnikov ja V. Zarubin. 

Nende inimeste saatus kujunes mitmeti erinevaks. Deutsch hukkus 1942. aastal Saksa 
allveelaeva torpeedorünnaku tagajärjel Nõukogude transpordilaevale, mis oli teel 
Inglismaale. Mali ja Boguslavski lasti terroriaastatel Ježovi käsul maha. Rado ja 
Trepper, kes mängisid sakslaste närvidel oma ,,Punase kapelliga”, sattusid NKVD- 
MGB laagritesse. Sorge poosid üles jaapanlased. Vollweber oli Saksa DV luure, 
hiljem julgeolekuorganite ülem, kuid langes Ulbrichti intriigide ohvriks. 

1937.-1938. aastate massirepressioonid andsid tõsise löögi meie luureteenistusele, 
kuid sellele vaatamata luuretegevus jätkus. Kuigi me kaotasime ajutiselt sideme rea 
väärtuslike agentidega, vedas siiski neil agentuurvõrkudel, mis asusid Skandinaavias, 
Saksamaal ja Beneluxi maades. Infoallikad Saksamaa (Schultz-Boiseni grupid - 
lennuväe staabis, Harnack - majan- 

dusministeeriumis, Kuckhoff ja Schtebe - välisministeerium, Lehman - gestaapos), 
kes olid koostööle värvatud illegaalidest abielupaari Zarubinite, resident Belkini, 
illegaal Parparovi ja agent Girchfeldti poolt, pääsesid repressioonidest. Nendega peeti 
sidet regulaarselt. Neile allikaile lisandusid veel 1940. aastal usaldussuhete ja 
värbamiskohustuste alusel kuulus näitlejatar Olga Tšehhova ja vürst Radzivill, kellel 
oli otsene juurdepääs Göringile. NKVD residendil Gudimovitšil õnnestus koos oma 
naise Mordšinskajaga luua Varssavis võimas grupp, mis teostas üksikasjalikku 
vaatlust Saksa sõjaväe ja lahingutehnika liikumiste kohta Poolasse aastatel 1940- 
1941. Meil oli tugev positsioon ka Itaalias. Resident Rogatnevil, ,,Titil" õnnestus 
värvata krahv Ciano vennapoeg - Mussolini valitsuse välisminister. 

Kindlalt juurdunud müütide seas Nõukogude luure tegevusest Teise maailmasõja ajal, 
eriti pärast kõmutekitanud seriaali ,,Seitseteist kevadist hetke” linastumist, levis laialt 
versioon Hitleri asetäitja, tema parteikaaslase Bormanni koostööst Nõukogude 
luurega. Enam kui korra on ümber lükatud kuuldused nagu oleks Bormann toimetatud 
salaja Moskvasse ning maetud ühele sealsetest kalmistutest. Nagu teada, kus suitsu, 
seal tuld. Kuigi Bormann ei teinud meiega kunagi koostööd, olid nii tema kui ka 
gestaapo šeff Müller meie pideva tähelepanu orbiidis. 

Kui Bormann oli alles natsipartei reafunktsionäär ja elas 1930. aastal Viini lähedal, 
tagasihoidlikus pansionaadis, pidas temaga «kasulikku tutvust" meie luure 
väljapaistev illegaal Boriss Afanasjev. 

Afanasjevi poolt Keskusele saadetud ettekannetes, mis sisaldasid Bormannile antud 
ülevaatlikku iseloomustust ja hinnangut, oli ka ettepanek tema aktiivseks 
töötlemiseks. Kuid kahjuks Afanasjev ,,hakkas silma" reas meie operatsioonides 1930. 
aastate kisel poolel ning tema katsed taastada vahetult enne sõda oma kasulikud 
tutvused ja endised sidemed Saksamaal ja Šveitsis ei Saavutanud edu. 

Kõik kuuldused, nagu oleks Bormann tulnud 1945. aasta mais NSV Liitu, on puhas 
väljamõeldis. 

Pärast sõda elas Moskva konspiratiivkorteris õige lühikest 

aega kuulus näitlejatar Olga Tšehhova. Beria suunas ta pidama otsesidet 
Abakumoviga, kellest sai 1946. aastal Riikliku julgeoleku minister. Asudes 
Saksamaal, pidas ta Abakumoviga isik. likku kirjavahetust kuni tolle arreteerimiseni 
1951. aastal. 

Juba 1937. aastal hankis meie luure, mida tol ajal juhtis NKVD Välisosakonna ülema 
asetäitja Spiegelglas, tähtsaid dokumentaalseid tõendeid Reichswehri (hiljem 
Wehrmachti) juhtkonna operatiiv-strateegiliste mängude kohta. Nimetatud 
dokumentidel oli oluline mõju sündmuste edasisele arengule ja muudatustele meie 
juhtkonna tegevuses vahetult enne Saksa-Nõukogude sõja algust. Pärast operatiiv- 
strateegilisi mänge, mida korraldas von Seeckt ja seejärel Blomberg, ilmus ,,Seeckti 
testament”, kus oli selgelt kirjas, et Saksamaa ei suuda võita sõda Venemaaga, kui 
sõjategevus peaks kestma kauem kui kaks kuud ning kui esimese kuu jooksul ei 
õnnestu vallutada Leningradi, Kiievit, Moskvat ja purustada Punaarmee põhijõud, 
okupeerides samas ka sõjatööstuse peamised keskused ning tooraine varud NSV Liidu 
Euroopa-osas. 

Arvan, et eelpoolnimetatud operatiiv-strateegiliste mängude tulemused andsid 
Hitlerile põhjust tulla 1939. aastal välja ettepanekuga sõlmida mittekallaletungipakt. 
Märkimisväärne on aga siinjuures see, et uurides Nõukogude juhtkonnalt selle idee 
teostamise võimalikkust, eelistasid sakslased kasutada luure-liini asemel 
diplomaatilisi kanaleid oma Türgi suursaadiku von Papeni kaudu, ja seda juba 1939. 
aasta aprillis. 

Üks minu kohustusi oli kureerida meie luure saksapoolset suunda, mida juhtis aastatel 
1938-1942 Riikliku julgeoleku major (hiljem kindralmajor) Žuravljov. Juhtkond oli 
alati pööranud saksa suunale erilist tähtsust. Aastatel 1940-1941 tegutses Berliinis 
meie residentuur, mida juhtis küll väheste kogemustega Amajak Kobulov, kuid mis 
töötas siiski aktiivselt. 

Berliinist, Roomast ja Tokyost saabunud luureandmed, tnis on nüüd kinnitust saanud 
ka avalikustatud arhiividokumentidest, edastati regulaarselt valitsusele. Ometi polnud 
luure juhtkon kursis sellega, et pärast Molotovi visiiti Berliini 1940. aasta novembris, 
algasid salajased läbirääkimised Saksamaaga. Sõja- 

lise kokkupõrke ilmne vältimatus seostus sel kombel ühtlasi ka Saksamaa, Jaapani, 
Itaalia ja NSV Liidu geopoliitiliste huvisfääride piiritlemist käsitlevate Hitleri 
ettepanekute väga tõsise uUrimisega. 

Nüüd on mulle selgunud, et eelläbirääkimised Molotovi ja Saksamaa suursaadiku 
Schulenburgi vahel 1941. aasta veebruaris-märtsis kajastasid mitte ainult Hitleri katset 
viia Stalin eksiteele ja tabada teda ootamatult äkkrünnakuga, vaid ka Saksa kõrgema 
juhtkonna kõhklusi sõja alustamiseks Nõukogude Liiduga enne võitu Inglismaa üle. 
Neid kõhklusi väljendasid nii meie hangitud informatsioon kui ka desinformatsioon 
lätlaselt, kes tegi koostööd gestaapoga. Nimelt seetõttu ei taganud saadud andmete 
usaldusväärsust isegi mitte kindlad allikad, kes teatasid Hitleri otsusest rünnata NSV 
Liitu (ettekanded Harnackilt ja Schultz-Boisenilt ning tuntud Saksa diplomaadi 
abikaasalt, Ribbentropile lähedaselt isikult, koodnimega ,,Juna”) ajavahemikul 
september 1940 - mai 1941, viidates Göringile, sidusid nad ühel või teisel määral 
Hitleri poolt NSV Liidu vastu ettevalmistatava agressiooni võimaliku 
rahukokkuleppega inglastega. 

Kahjuks seostasime meile saabunud informatsiooni põhjal õigete järelduste tegemise 
ilmselgetest ettevalmistustest sõjaks ka eelseisvate kõrgemal tasemel Saksa- 
Nõukogude läbirääkimiste tulemusega territoriaalsete probleemide üle, vastavalt 
teadetele Inglismaalt (Philby, Cairncross ja teised), ka võimaliku Inglise-Saksa sõja 
lõpetamise küsimustega. Mul on raske otsustada, kui tõsiselt kavatses Hitler tegelikult 
Staliniga kokkuleppele jõuda. Meenuvad andmed selle kohta, et kuni Hitleri lõpliku 
otsuseni astus Ribbentrop järjekindlalt välja sõja vastu Venemaaga, vähemalt seni, 
kuni pole reguleeritud Inglise-Saksa sõjaline vastasseis. 

Kuigi Stalinit ärritasid saabunud luurematerjalid, üritas ta neid siiski kasutada, et 
püüda salajaste diplomaatiliste läbi-raäkimiste teel territoriaalsetes küsimustes ära 
hoida sõda ning samal ajal — see tejjt; ülesandeks otseselt meile - viia sakslaste 
sõjaväeliste ringkondadeni informatsioon, et Saksamaad ootab 

vältimatult ees pikaajaline sõda Venemaaga. Rõhk asetati meje Uuralisse rajatud 
sõjatööstuslikule baasile, mis oli sakslaste sissetungi eest kaitstud. 

Lõpliku otsuse kallaletungi kohta võttis Hitler vastu 14. juunil 1941, järgmisel päeval 
pärast TASS-i teadaannet kuulujuttude alusetusest Saksa-Nõukogude sõja kohta. 
Huvitav on siinjuures see, et TASS-i teade levis esmalt Saksamaal ja alles järgmisel 
päeval avaldati see ,,Pravdas". 

Kahjuks nii meie sõjaline kui poliitiline luure, saanud oma käsutusse andmed rünnaku 
tähtaegade kohta ja hinnanud õigesti eelseisva sõja vältimatust, ei näinud ette 
hitlerlaste ülemjuhatuse panust välksõja taktikale. See oli saatuslik viga, kuna otsus 
välksõja kasuks näitas, et sakslased planeerisid oma rünnaku olenemata sellest, 
milline on Inglismaaga peetava sõja tulemus. Meie luure suureks puuduseks oli 
agentuuridelt saabunud informatsiooni nõrk analüüs. Sellise järelduse veenvaks 
tõestuseks on see, et alles sõja käigus loodi nii Luurevalitsuses kui ka NKVD-s 
osakonnad välisallikatest saabunud informatsiooni pidevaks läbitöötamiseks ja 
hindamiseks. 


Il. Sõja algus, diversioonitegevuse hoogustumine vaenlase 
tagalas 


Sõja esimesel päeval tehti mulle ülesandeks juhtida kogu Nõukogude julgeoleku 
luure-diversioonitegevust Saksa armee tagalas. Selleks formeeriti spetsiaalne NKVD 
üksus - Siseasjade rahvakomissari Erigrupp. Minu määramine selle grupi juhiks 
vormistati rahvakomissari käskkirjaga 5. juulil 1941. aastal. Minu asetäitjad olid 
Aitingon, Melnikov ja Kakutšaja. Peasuundi võitluses Baltikumi, Valgevenesse ja 
Ukrainasse tunginud Saksa relvajõududega hakkasid juhatama Serebrjanski, 
Makljarski-Drozdov, Gudimovitš, Orlov, Kisseljov, Massja, Lebedev, Timaškov ja 
Mordvinov. Kõikide NKVD teenistuste ülemad ja üksuste komandörid olid vastavalt 
rahvakomissari käskkirja kohustatud osutama Erigrupile igakülgset toetust ja abi nii 
ini- 

meste, tehnika kui ka relvastuse osas, et arendada luure- ja jjversioonitegevust Saksa 
vägede tagalas. 

Erigrupi peamisteks ülesanneteks olid: luureoperatsioonide läbiviimine Saksamaa ja 
tema satelliitriikide vastu, partisanisõja organiseerimine, agentuurvõrgu loomine 
Saksa okupatsiooni alla jäänud territooriumidel ning Saksamaa ja meie luure vaheliste 
spetsiaalsete raadiomängude juhtimine, et desinformeerida vaenlast. 

Me lõime kohe Erigrupi väeüksuse - NSVL NKVD Eriülesannetega üksiku 
motolaskurbrigaadi, mida eri aegadel juhtisid Gridnjov ja Orlov. Partei Keskkomitee 
ja Komintemi otsusel pakuti kõigile poliitilistele emigrantidele, kes asusid Nõuko- 
gude Liidus, võimalust astuda NKVD Erigrupi üksuse liikmeks. Brigaad formeeriti 
kohe sõja esimestel päevadel ,, Dünamo" staadionil. Meie alluvuses oli üle kahekümne 
viie tuhande sõduri ja komandöri, neist üle kahe tuhande välismaalase - sakslased, 
austerlased, hispaanlased, ameeriklased, hiinlased, vietnamlased, poolakad, tšehhid, 
bulgaarlased ja rumeenlased. Meie käsutuses olid parimad nõukogude sportlased, 
sealhulgas kergejõustiku- ja poksitšempionid, kes moodustasid diversioo- 
niformeeringute tuumiku ja kes saadeti nii rindele kui ka vaenlase tagalasse. 

Seoses luuretegevuse laiendamisega reorganiseeriti Erigrupp 1941. aasta oktoobris 
NKVD iseseisvaks 2. osakonnaks, mis jäi endiselt Beria otsesesse alluvusse. Mina 
olin samal ajal endiselt NKVD piiritaguse luure ülema asetäitja. 

Sõda muutis järsult Nõukogude juhtkonna suhtumist luure-tegevusse ja saabuvasse 
informatsiooni. 1942. aastal viidi kiiresti läbi luureorganite reorganiseerimine. 
Kindralstaabis loodi kaks luurevalitsust: üks (ülem Kuznetsov) rinde ja kindralstaabi 
peseks teenindamiseks ja teine (eesotsas Iljitšoviga) piiritaguse luure 
koordineerimiseks neis riikides, sealhulgas ka USA-s, mis ei asunud Saksa 
okupatsiooni tsoonis. 

NKVD Esimene Valitsus (luuretegevus) jagunes samuti kaheks: 4. Valitsus (endine 
Erigrupp ja seejärel ka 2. osakond eesotsas minuga), mis asus teostama luure- 
diversioonitööd 

sakslaste ja jaapanlaste vastu nii meie territooriumil kui ka Euroopa ja Lähis-Ida 
okupeeritud riikides, ning 1. Valitsus (Fitin), mille tegevussfäär ulatus USA-sse, 
Inglismaale, Ladina Ameerikasse, Indiasse ja Austraaliasse. Sõjalaevastik jättis oma 
luurevalitsuse (Vorontsov) struktuurid muutmata. 

1943. aastal rajas Sõjaväe Vastuluure SMERŠ iseseisva osakonna (Selivanovski) 
agentuuri ja diversioonigruppide saatmiseks Saksa vägede tagalasse. Luureosakond 
tegutses ka Partisaniliikumise keskstaabis. 

Kuid see täitis põhiliselt vaid koordineerivaid funktsioone ega teostanud iseseisvat 
agentuurluuret Saksa vägede tagalas ilma sõjaväe- ja vastuluurega koostööd tegemata. 
Mingil määral ilmutasid iseseisvust vaid partei- ja komsomoliaktivistid, kes enamjaolt 
viisid läbi propagandatööd vaenlase tagalas. Kuid oma tegevuse olid nad siiski 
reeglina rajanud sellele, et nende tegevuse konspiratiivsuse kindlustavad meie 
sõjaväeluure ja NKVD. 

Kogutud tähtis informatsioon edastati Stalinile, kuid luure-töö otsest koordineerimist 
teostasid algul Molotov, seejärel Golikov ning sõja lõpul Beria. Seoses 
lahingutegevuse algusega loodi lisaks sellele igas luurevalitsuses osakonnad 
väärtuslike andmete läbitöötamiseks ja analüüsiks, mis kergendas märkimisväärselt 
otsuste vastuvõtmist Peakorteris. 

Sõja algul tundsime teravat puudust kvalifitseeritud kaadrist. Tegime Aitingoniga 
ettepaneku, et vanglatest vabastataks endised luure- ja julgeolekutöötajad. Beria 
küünilisus ja lihtsameelsus inimsaatuste üle otsustamisel avaldus selgesti tema reakt- 
sioonis meie ettepanekule. 

Beriat ei huvitanud üldse, kas need, keda me tööle soovitasime, olid ka tegelikult 
olnud süüdlased või mitte. Ta esitas mulle vaid ühe küsimuse: ,,Kas te olete kindel, et 
me neid vajame?" 

»Täiesti kindel,” vastasin mina. 

»Siis võtke ühendust Kobuloviga, las ta vabastab nad. Ja kasutage neid viivitamatult.” 
Sain soovitud inimeste toimikud läbivaatamiseks. Tegin järel- 

duse, et kõik nad olid arreteeritud kõrgema juhtkonna - Stalini ja Molotovi initsiatiivil 
ja otsesel käsul. Kahjuks olid Spiegel-glas, Karin, Mali ja teised luurajad selleks ajaks 
juba maha lastud. 

Pärast vabanemist olid mõned minu lähemad sõbrad jäänud Moskvas ilma 
elamispinnata, kuna nende perekonnad olid pealinnast välja saadetud. Niisiis asusid 
nad kõik elama minu korterisse Gorki tänaval, majja, kus asus sporditarvete kauplus 
Dünamo". Korrus kõrgemal elas Beria esimene asetäitja Merkulov, kes tuli mõne 
kiireloomulise küsimuse arutamiseks mõnikord alla minu poole. Meie kortereid 
kasutati ka konspiratiivsetel eesmärkidel kohtumisteks välismaa diplomaatidega. 
Juhtus nii, et Merkulov helistas mulle just sel ajal, kui võõrastetoas istusid üürilised ja 
kuna tal oli kavatsus korraks sisse astuda, et edasilükkamatuid probleeme arutada, tuli 
mul nad peita magamistuppa, et vältida rahvakomissari kohtumist vabadusse lastud 
endiste ,,kurjategijatega”. 

Nende nelja sõbra hulgas, kes minu korteris elasid, oli ka väga suurte kogemustega 
luuretöötaja Kaminski. Ta oli minu juures seni, kuni ta saadeti Žitomiri, sakslaste 
tagalasse. Näpits-prillide ning pintsaku, pükste ja vestiga meenutas Kaminski tüüpilist 
prantsuse ärimeest. Teda teele saates ei suutnud mu naine pisaraid tagasi hoida. 

Kaminski ise aga otse kiirgas optimismi. Tema sõnul oli ta tööle tagasikutsumise üle 
tõeliselt õnnelik. Vürtsitades jutuajamist prantsuse anekdootidega, et mu naist pisutki 
rahustada, rääkis Kaminski sellest võimalusest kui suurest vedamisest, isegi kui ta 
peaks surma saama. Ta reedeti otsekohe pärast Žitomiri saabumist. Seda tegi õigeusu 
preester, kohaliku NKVD agent, kes selleks ajaks oli juba asunud koostööle 
gestaapoga. Kaminski märkas kohe konspiratiivkorterisse sisse seatud varitsust ja 
laskis enese maha. Tema saatusest kuulsime kolme-nelja kuu pärast. Need, kes 
temaga koos oud, lasti tulevahetuses maha. Teised varem vallandatud ja nüüd 
vanglast vabastatud tšekistid asusid küll tööle luureorganis kuid sedapuhku 
madalamates auastmetes. Enamus neist saadeti erigruppide eesotsas sakslaste 
tagalasse. Osa neist hukkus, 

kuid mõned, nagu Medvedjev ja Prokopjuk, said sakslaste tagalas läbiviidud edukate 
partisanioperatsioonide eest Nõukogude Liidu kangelasteks. 

1938.-1939. aastate repressioonid õpetasid mulle palju: ma ei olnud nüüd enam nii 
naiivne, et kirjutada alla nende oma sõprade rehabiliteerimise dokumentidele, kes 
vabastati vanglast 1941. aastal. Minu reputatsioon oli juba ,,määritud sidemete tõttu 
nende inimestega", kes olid arreteeritud kui rahvavaenlased. Selleks, et nende 
rehabiliteerimine näeks välja objektiivselt õigustatuna, palusin Fitinil alla kirjutada 
dokumentidele, mis olid hädavajalikud mulle eriti lähedaste inimeste taas rivvi 
astumiseks. See oli ettenägelik samm: aastatel 1946 ja 1953, kui mind süüdistati 
selles, et aitasin kaasa oma sõprade vabastamisele, kes olid tunnistatud 
rahvavaenlasteks, oli mul võimalik viidata Fitini allkirjale. Serebrjanski saatuses 
mängis minu palve ennistada ta 1941. aastal parteisse, saatuslikku rolli: 1953. aastal 
süüdistati teda, et tal õnnestus vältida kõrgeimat karistusmäära ainult tänu minutaolise 
reeturi eestkostele. Ta suri vanglas ülekuulamise ajal uurija Tsaregradski juures 1956. 
aastal. 

26. juunil 1941. aastal määrati mind NKVD staabiülema asetäitjaks võitluses sakslaste 
langevarjudessantidega. 1942. aastal anti minu alluvusse dessantväelaste eliitüksus. 
Sellele lisati juurde veel transpordilennukite ja kaugpommitajate eskadrill. Kogu sõja 
vältel tegime tihedat koostööd kauglennuväe komandöri, marssal Golovanoviga, kes 
oli Aitingoni lähedane sõber juba sõjaväeakadeemia ajast. 

Pärast sakslaste sissetungi kujunes situatsioon rindel, nagu teada, traagiliseks. Saksa 
tankiarmaada võimsus ületas kõik meie käsutuses olnud sellekohaste andmete põhjal 
eeldatu. Punaarmee lüüasaamise ulatus Baltimaades, Valgevenes ja Ukrainas oli lausa 
jahmatav. Kuni augustikuuni võtsime ette mitmeid diversioonioperatsioone, et päästa 
piiramisrõngasse sattunud Punaarmee üksusi, kuid meie plaanid ei õnnestunud: 
üksused olid hajutatud ning neid ei saanud enam kasutada partisanisõja arendamiseks. 

Seejärel hakkasime koostöös rajoonide ja kohalike partei-organisatsioonidega saatma 
sakslaste tagalasse partisanifomeeringuid, lülitades nende koosseisu kogenud 
luureohvitsere ja radiste. Sõja-aastatel täitsid NKVD 4. Valitsus ja selle väe- 
koondised, nagu nähtub ametlikest dokumentidest, vastutusrikkaid ülesandeid, mis 
tulid Kõrgema Ülemjuhatuse Peakorterist (1941-1945), Moskva Kaitsestaabist 
(oktoober-detsember 1941), Läänerinde juhatajalt (1941-1943), Kaukasuse 
mäeaheliku leaitse staabist (1942-1943), Põhja-Kaukaasia rinde juhatajalt (1942- 
1943), Taga-Kaukaasia rinde juhatajalt (1942-1943), Keskrinde juhatajalt (1943) ja 1. 
Valgevene rinde juhatajalt (1943-1944). 

Sõja-aastatel sai meie üksusest julgeolekuorganite luure- ja diversioonitegevuse 
peamine keskus vaenlase tagalas. Sellele kuulus tähtis roll massilise partisaniliikumise 
algatamisel ja arendamisel fašistliku armee tagalas. ÜK(b)P KK ja valitsuse määruse 
»» Võitluse organiseerimisest Saksa vägede tagalas" täitmise kohaselt tekkisid juba sõja 
esimesel perioodil just nimelt NKVD Neljandate osakondade baasil esimesed 
partisaniüksused ja hävitusgrupid. Seoses Partisaniliikumise kesk-staabi loomisega 
1942. aastal, andsime omalt poolt selle käsutusse arvukalt väesalku ja gruppe. Erilist 
rolli mängis meie aparaat massilise partisaniliikumise konspiratiivsuse kindlustamisel 
Valgevenes, Baltimaades ja Ukrainas. 

Sealjuures aga, nagu järeldub 13. juulil 1942. aastal välja antud NKVD direktiivist, ei 
antud partisaniliikumise staapidele üle vaenlase tagalas tegutsevaid eriülesannetega 
luure-diversioonigruppe, luureagentuure, kullereid ja sidemehi ning residente 
sakslaste tagalas, samuti partisaniformeeringute omavahelist kirjavahetust (teated, 
ettekanded, raportid, raadiogrammid jne.). 

Seda tohutut lahingualast tööd püüdsid lakkamatute laimujuttude, väljamõeldiste ja 
võltsingute abil moonutatud kujul näidata vaksbergid, bobrenjovid, rjazantsevid, 
petrovid ja teised, kes mustavad meie luurajate kangelaslikku võitlust fašismiga. 

Vaenlase tagalasse saadeti üle kahe tuhande operatiivgrupi koguarvuga 15 000 
inimest. Kakskümmend kolm meie ohvitseri said valitsuse kõrgema autasu - neile anti 
Nõukogude Liidu kangelase nimetus. Üle kaheksa tuhande inimese autasustati 
ordenite ja medalitega. Marssalid Žukov ja Rokossovski pöördusid spetsiaalselt 
NKVD poole palvega eraldada neile NKVD 4. Valitsuse koosseisust rühmi vaenlase 
kommunikatsioonide hävitamiseks ja Punaarmee pealetungioperatsioonide toetuseks 
Valgevenes, Poolas ja Kaukaasias. 4. Valitsuse üksused ja eriülesannetega üksik 
motolaskurbrigaad hävitasid 157 000 saksa sõdurit ja ohvitseri, likvideerisid 87 
kõrgemat ametnikku, paljastasid ja tegid kahjutuks 2045 vastase agentuurgruppi. 
Mulle ja Aitingonile oli tehtud ülesandeks juhtida kõiki neid operatsioone. NKVD 
ajaloos on see arvatavasti ainus peatükk, mille üle selle järeltulijad siiani uhked on. 
Kõigil ametlikel üritustel, mis on pühendatud järjekordsele Moskva või Stalingradi 
lahingu aastapäevale, samuti Valgevene vabastamisele, meenutatakse alati partisane ja 
põrandaaluseid, kes allusid meie juhtkonnale. Kuznetsov, Medvedjev, Prokopjuk, 
Vaupšassov, Karasjov, Mirkovski, Prudnikov, Šihhov, Kudrja ja Ljagin on meie 
inimeste silmis fašismivastase võitluse kangelased okupeeritud territooriumidel. 
Alates 1945. aastast kuni 1992. aastani on meil välja antud ja avaldatud umbes viis 
tuhat raamatut ja artiklit Erigrupi ja 4. Valitsuse lahinguoperatsioonidest Suures 
Isamaasõjas. Neil aastail olin ma tegevteenistuses, siis mind arreteeriti, olin vanglas, 
lõpuks mind vabastati ja rehabiliteeriti. Mitte ühestki neist kirjutistest ei leia te minu 
nime. Dokumentides oli minu allkirja asemele pandud kolm punkti. Esialgu ei 
mainitud rnind salastatuse kaalutlustel, hiljem aga oli mu nimi juba määritud, kuna 
mind peeti süüdimõistetud kurjategijaks ja soovimatuks tunnistajaks. 

Ma ei hakka üksikasjalikult kirjeldama nende sõdurite ja ohvitseride kuulsaid 
kangelastegusid, kes sõja-aastatel võitlesid koos minuga. Minu toimetatud kogumikes, 
mis on välja antud aastatel 1970-1992, on nimetatud üle kolme tuhande kangelase, 

kes võitlesid eriülesannetega üksikus motolaskurbrigaadis. Aga järgnevalt tahaksin 
peatuda nõukogude luure tähtsaimatel operatsioonidel ja jutustada salajase sõja 
kangelastest, kellest teatakse üpris vähe, kuid kes mängisid märkimisväärset osa tolle 
aja sõjalis-poliitilistes sündmustes. 

Il. Legendaarne Kuznetsov 


Olulise panuse meie luure diversioonioperatsioonide läbiviimiseks vaenlase tagalas 
andis partisanikoondis polkovnik Medvedjevi juhtimisel. Temal õnnestus esimesena 
jõuda välja hitlerlaste julgeolekuteenistuse erioperatsioonide juhi Otto Skorzenyni. 
Medvedjev ja Kuznetsov tegid kindlaks, et Saksa diversioonigrupid treenisid oma 
inimesi Karpaadi eelmäestikus, et rünnata USA ja Nõukogude saatkondi Teheranis, 
kus 1943. aastal pidi toimuma ,,Suure kolmiku" esimene konverents. Skorzeny 
löögirühmlased tegid ettevalmistusi Vinnitsa lähedal, kus tegutses Medvedjevi 
partisanisalk. Nimelt siia, natside poolt hõivatud territooriumile, oli Hitler paigutanud 
oma Peakorteri filiaali. Meie noor kaastöötaja, Wehrmachti vanemleitnandina esinev 
Nikolai Kuznetsov seadis sisse sõbralikud suhted Saksa eriteenistuse ohvitseri 
Osteriga, kes parasjagu otsis neid, kel oleks kogemusi võitluses vene partisanidega. 
Neid inimesi oli tal vaja operatsioonides Nõukogude kõrgema väejuhatuse vastu. 
Olles Kuznetsovile võlgu, pakkus Oster välja võimaluse maksta talle iraani vaipadega, 
mida kavatses Vinnitsasse tuua oma ärireisilt Teheranist. See teade, mis otsekohe 
edastati Moskvasse, langes kokku informatsiooniga teistest allikatest ja aitas meil ära 
hoida aktsioonid ,,Suure kolmiku" vastu Teheranis. 

Kuznetsov (koodnimega ,,Puh" - ,,Udusulg") likvideeris isiklikult Galiitsias mitu 
Saksa kuberneri. Nõukogude inimeste vastase terrori organisaatoritele sooritas ta 
kättemaksuakte erakordse vaprusega otse päise päeva ajal Rovno ja Lvovi tänavatel. 
Riietatud sõjaväevormi, lähenes ta julgelt vaenlasele, teatas 

talle langetatud surmaotsusest ja tulistas teda lühikese vahemaa tagant. Iga selletaolist, 
hoolega ettevalmistatud aktsiooni kindlustas lahingugrupp. Ükskord võttis teda vastu 
Poola ja Galiitsia administratsiooni ülem, Hitleri abi, gauleiter Erich Koch. Kuznetsov 
pidi ta tapma. Kui aga Koch ütles Kuznetsovile, et too võimalikult kiiresti oma 
üksusesse tagasi pöörduks, kuna Kurski lähedal algab lähema kümne päeva jooksul 
suur pealetung, võttis Kuznetsov vastu otsuse Kochi mitte tappa, et tal oleks võimalus 
pääseda tagasi Medvedjevi juurde ja edastada sealt kiire raadiogramm Moskvasse. 
Kuznetsovi informatsiooni sakslaste strateegilise pealetungi-operatsiooni 
ettevalmistustest kontrolliti Peakorteri ülesandel ja see leidis kinnitust okupeeritud 
Orjoli saadetud luurajate Aleksahhini ja Vorobjovi teadetes. 

Kuznetsovi isiku ümber keerlevad iga liiki kuulujutud, mis panevad kahtluse alla tema 
võime nii kaua ja edukalt mängida saksa ohvitseri rolli. On olnud kuulda ka seda, et ta 
oli saadetud Saksamaale juba enne sõja algust. , Memoriaali" aktivistid ja endiste 
GULAG-i vangide organisatsiooni liikmed püüdsid siduda tema nime Siberist ja 
Volgamaalt Kasahstani deporteeritud sakslaste vastaste repressioonidega. Kuznetsovil 
polnud sellega mingit pistmist. Nagu ma juba varem mainisin, oli ta Siberi venelane, 
kes rääkis vabalt saksa keelt, kuna oli elanud sakslaste keskel. Tema kutsus tööle 
kohalik NKVD ja saatis 1939. aastal õppima Moskvasse. Teda koolitati individuaalse 
programmi järgi kui eriagenti, keda saaks vajaduse korral kasutada Saksa saatkonna 
vastu Moskvas. Kuna ta oli kena blondiin, siis võis teda vabalt sakslaseks pidada, ehk 
siis saksa päritoluga nõukogude kodanikuks. Tal oli Moskva artistide hulgas oma 
informaatorite võrk. Teda esitleti kui näitlejat nii mitmelegi välismaa diplomaadile. 
Tasapisi hakkasid Saksa saatkonna töötajad tähelepanu pöörama sellele huvitavale 
isikule, tüüpilisele aariatõugu noormehele, kes oli oma reputatsiooni veelgi 
kinnistanud asjatundlikkusega balleti alal. Teda juhendasid Vastuluurevalitsuse ülema 

asetäitja Reichmann ja julgeoleku komissar intelligentsiga töötamise alal Iljin. Nende 
ülesandel 

täitev Kuznetsov sai alati maksimaalset informatsiooni mitte ajnult diplomaatidelt, 
vaid ka sõpradelt näitlejate ja kirjanike seas. Agent Kuznetsovi isiklik toimik sisaldab 
andmeid temast kui enamiku Moskva balletiartistide armukesest, kellest mõningaid 
jagas ta asja nuvides ka Saksa diplomaatidega. 


Kuznetsov võttis osa operatsioonidest Saksa diplomaatilise posti hõivamisel, kuna 
kullerid peatusid aeg ajalt hotellides ,,Metropol" ja ,, Natsionaal", mitte aga Saksa 
saatkonnas. Kasutades oma diplomaatilisi sidemeid, oli Kuznetsovil võimalus meid 
ette hoiatada, millal saabuvad kullerid ja millal hotellis viibivatel meie agentidel, kes 
olid varustatud vajalike foto-tarvetega, on võimalik kiiresti dokumente pildistada. 
1942. aastal heideti Kuznetsov langevarjuga Rovno lähedale. Ta ilmus sinna Saksa 
intendanditeenistuse ohvitseri vormis. Meie kavandatud legendi järgi viibis 
Kuznetsov pärast haavatasaamist puhkusel ja talle oli tehtud ülesandeks organiseerida 
toiduainete ning soojade riiete kohaletoimetamine oma diviisi, mis asus Leningradi 
all. Ta esines sakslasena, kes oli mitu aastat elanud Baltikumis, kus ta mobiliseeriti. 
Tema sõnade järgi pöördus ta repatrieerituna Saksamaale tagasi alles 1940. aastal. 
Käis sõda, inimeste liikumine oli küllaltki intensiivne ning Abwehr'il ja gestaapol 
oleks kulunud rohkesti aega tema isiku kindlakstegemiseks. Kuznetsovi andis mulle 
üle Iljin. Saksa tagalas töötamiseks vajalikud dokumendid tegi talle austerlane Miller 
koos oma õpilase Gromuškiniga. Kuznetsovi ettevalmistamisel operatsioonideks 
sakslaste tagalas osales aktiivselt ka meie operatiivtöötaja Okun. Mul tuli veeta Kuz- 
netsoviga palju tunde, et selgitada talle tema tulevasi ülesandeid. Mäletan teda kui 
inimest, kellel oli haruldane anne jääda lahinguülesannete täitmisel täiesti rahulikuks 
ja säilitada oma tegudes kaine mõistus. Kuid pikapeale hakkas ta liialt uskuma onia 
edusse ja tegi sellega saatusliku vea siis, kui püüdis ületada rindejoont, et kohtuda 
Punaarmee üksustega. 

Sakslastega koostööd tegevad banderalased võtsid Kuznetsovi ja tema kaaslased 
kinni. See juhtus 1944. aastal ühes Lvovi 

äärses külas. Meie juurdlus näitas, et Kuznetsov oli end käsi granaadiga õhku lasknud: 
avastasime gestaapo arhiividest telegrammi, milles banderalased teatasid gestaapole 
Punaarmee ohvitseridegrupi kinnivõtmisest, kelle hulgast üks oli kandnud saksa 
vormi. Banderalased arvasid, et seda inimest, kes tulevahetuses tapeti, oligi Saksa 
eriteenistus kogu selle aja edutult taga otsinud. Sakslastele anti üle mõned võltsitud 
dokumendid mis meie olime valmistanud ooberleitnant Paul Sieberti nimele 
(Kuznetsovi pseudonüüm) ja osa Kuznetsovi ettekandest Keskusele kahtlastest 
üksikasjadest Saksa kõrgemate ametiisikute hävitamise kohta Ukrainas. Talle anti 
postuumselt Nõukogude Liidu Kangelase nimetus. Kuna Kuznetsov ei olnud abielus 
siis võttis autasu vastu tema vend. 1991. aastal oleks Kuznetsov saanud 
kaheksakümne aastaseks. Ma esinesin tema mälestusele pühendatud õhtul KGB 
klubis. 

Partisanide lahingugruppide operatsioonid omandasid mõnikord strateegilise iseloomu 
ja mängisid tähtsat osa tagala ühendusteede desorganiseerimises, kui 1944. aastal 
algas meie pealetung Valgevenes. Need operatsioonid on tuntud kui ,,Rööpasõda" või 
»»Kontsert”. Vahetult enne meie pealetungi Valgevenes viisime rivist välja peamised 
raudteeliinid, mida mööda varustati Saksa armeed. 

IV. Moskva kaitsmine 


Eriülesannetega üksiku brigaadi partisanid osutasid Punaarmee väeosadele lahingutes 
Moskva all küllaltki olulist abi. Kui sakslased olid 1941. aasta sügiseks jõudnud 
pealinna lähistele, sai meie üksik brigaad ülesande kaitsta iga hinna eest Moskva 
keskust ja Kremlit. Meie inimesed asusid positsioonidele Ametiühingute Majas, 
Kremli vahetus läheduses. Sellel pealinnale nii kriitilisel momendil oli meie brigaad 
arvatavasti ainus lahinguformeering, millel oli küllaldaselt miine ja inimesi, keS olid 
võimelised neid paigaldama. Kindralstaabi ja Žukovi enda otsesel korraldusel 
mineerisime nii kaug- kui lähijuurdepääsud 

Moskvale, meie motoriseeritud üksus aitas aga likvideerida saksa mootorrattureid ja 
soomustransportööre, mis murdsid kaitsest läbi Moskva jõe sillale Šeremetjevo 
lennujaama rajoonis. Sealt sakslased enam Moskvale lähemale tungida ei suutud. 
Nende päevade mälestuseks seisavad täna siin tohutu suured tankitõrjerahnud - 
pealinna kaitsjate mehisuse sümbolid. 

Juhuks, kui sakslastel peaks õnnestuma linn vallutada, mineeris meie brigaad 
Moskvas rea hooneid, kus Saksa kõrgem ülemjuhatus oleks võinud pidada oma 
nõupidamisi, lisaks teisi tähtsamaid rajatisi nii pealinnas kui selle ümbruses. Minee- 
risime ka mitmed valitsuse suvilad Moskva lähedal (tõsi küll, nende hulgas ei olnud 
Stalini suvilat). Meie Makljarskiga instrueerisime noort töötajat Igor Stšorsi, kes astus 
NKVD teenistusse 1940. aastal, varustasime ta dokumentidega ja sokutasime tööle 
veemajanduse peainseneriks Moskva eeslinna, Stalini suvila lähedale. Juhul, kui 
sakslased oleksid selle rajooni hõivanud, pidi tema kasutama veevärgi- ja 
kanalisatsioonisüsteemi diversioonideks ja agentide varjamiseks. Pommitamiste 
tulemusena langes osa veevärgitorustikust rivist välja, mis häiris Stalini suvila 
normaalset veega varustamist. Stšors juhatas remonditöid, mida tegid 
kaitsemeeskonna töötajad. Avarii õnnestus kiiresti likvideerida, kolme tunniga. Teda 
autasustati ordeniga ,, Austuse märk", kuid autasu ta ei saanud, sest see oli määratud 
inimesele, kelle dokumente Stšors kasutas tööle asumiseks, aga tol ajal ei saanud 
paljastada tema õiget nime. 1945. aastal saadeti Stšors Bulgaariasse, kus ta pidi 
kindlustama uraani hankimise ja toimetamise Nõukogude Liitu meie äatomitööstuse 
vajadusteks. 

Pärast arreteerimist 1953. aastal sain teada, et mind süüdistatakse ka selles, et 
kavatsesin kasutada valitsuse suvilatesse paigutatud miine Nõukogude juhtide 
hävitamiseks. Uurijad väitsid, et miine võis panna Beria käsul plahvatama kaugjuhti- 
mise teel, Stalini järglaste hävitamiseks. Kõik see oli jõhker väljamõeldis. 

1941. aasta oktoobris ähvardas Moskvat tõsine oht ja Beria laskis meil organiseerida 
linnas luurevõrk pärast sakslaste 

sissetungi. Meie perekonnad olid evakueeritud, nagu ka enamik NKVD töötajaist. 
Kolisime Lubjankalt üle tuletõrjekooli ruumidesse Moskva põhjapoolses eeslinnas, 
Kominterni staab lähedal. Istusin toas koos Serovi, Tšernõšovi ja Beria asetäitja 
Bogdan Kobuloviga. Kasutasime seda ruumi NKVD tagavara komandopunktina, mis 
loodi juhuks, kui sakslased oleksid meie kaitsest läbi murdnud ja linnas alanuks 
lahingutegevus. 

Moskvas organiseerisime kolm üksteisest sõltumatut luurevõrku. Ühte juhtis minu 
vana sõber Ukrainast major Drozdov (sai hiljem kindraliks). Konspiratsiooni silmas 

pidades tehti temast Moskva apteekide valitsuse ülema asetäitja. Ta pidi juhul, kui 
Moskva oleks hõivatud, muretsema ravimeid Saksa väejuhatusele ja võitma nende 
usalduse. Pealinnas teda ei tuntud, kuna ta oli määratud Moskva miilitsaülema 
asetäitjaks kõigest mõni kuu enne sõja algust. Väga suurt tööd põrandaaluste 
ettevalmistamisel ja meie agentuuri mobiliseerimisel sakslaste diversioonide 
nurjamiseks Moskvas tegi Fedossejev - NKVD Moskva Vastuluurevalitsuse osakonna 
ülem. Meie liinis vastutasid selle töö eest Makljarski ja Massja. Üheks põrandaaluseks 
valis Beria välja Mešiki - 1953. aastal lasti ta koos Beriaga maha. Paralleelselt nende 
kahe agentuurvõrguga lõime veel ühe autonoomse grupi, kes pidi hävitama Hitleri ja 
tema lähikonna, kui nad oleksid ilmunud Moskvasse pärast selle vallutamist. 
Operatsiooni läbiviimine tehti ülesandeks helilooja Knipperile, Olga Tšehhova 
vennale ja tema naisele Marina Garikovnale. Põrandaalust tegevust pidi juhtima 
NKVD Vastuluure Peavalitsuse ülem Fedotov. 

Mitmetes raamatutes, iseäranis Hruštšovi memuaarides räägitakse sõja esimestel 
päevadel Stalinit vallanud paanikast. Omalt poolt võin öelda, et mina ei märganud 
midagi taolist. Stalin ei varjunud oma suvilasse. Kremli külastajate ülestähendused 
külalisteraamatus näitavad, et ta võttis regulaarselt inimesi vastu ja jälgis ise iga 
päevaga järjest halvenevat olukorda. Kohe sõja algusest peale võttis Stalin Kremlis 
vastu Beria ja Merkulovi kaks või kolm korda päevas. Tavaliselt pöördusid nad tagasi 
NKVD-sse hilja õhtul, aga mõnikord andsid oma 

käsud edasi otse Kremlist. Mulle tundus, et juhtimis- ja kontrollmehhanism käskude 
täitmise üle töötas igasuguste tõrgeteta. Elasime Aitingoniga neil päevil sügavas usus 
lõplikku võitu sakslaste üle, mida võis suurel määral seletada sellega, et igapäevane 
juhtimine kõrgemalt poolt toimus rahulikus ja asjalikus miljöös. 

Pean märkima, et mõnikord oli erakordselt raske täita meile antud käske. 1941. aasta 
oktoobris kutsuti mind Beria kabinetti, kus viibis ka Melnikov ning kästi mineerida 
tähtsamad ehitused Moskvas ja selle ümbruses: peamised raudteejaamad, kaitsetöös- 
tuse objektid, mõned elumajad, osa metroojaamu ja ,, Dünamo” staadion. Lõhkeaine 
pidi olema valmis juba kahekümne nelja tunni pärast. Nägime ööpäev läbi vaeva, et 
seda käsku täita. Malenkov ja Beria töötasid aga samal ajal ilma puhkuseta rahulikult 
NKVD-s Lubjankal. 

6. novembril 1941. aastal sain kutse Oktoobrirevolutsiooni aastapäevale pühendatud 
pidulikule koosolekule. Need kogunemised olid traditsiooniliselt toimunud Suures 
Teatris, kuid lähtudes julgeoleku kaalutlustest, koguneti seekord metroojaama 
»Majakovskaja" platvormile. Sõitsime eskalaatoriga alla ja väljusime platvormile. 
Ühes küljes seisis avatud ustega elektrirong, kus olid lauad võileibade ja 
karastusjookidega. Platvormi lõppu oli paigutatud tribüün Poliitbüroo liikmetele. 
Valitsus saabus rongiga platvormi teisest küljest. Stalin väljus vagunist Beria ja 
Malenkovi saatel. Koosoleku avas Moskva linnanõukogu esimees Pronin. Stalin 
esines umbes pooletunnise kõnega. Minule avaldas tema kõne sügavat muljet: juhi 
kindlus ja tugevus veensid mind, et me suudame vaenlasele vastu astuda. Järgmisel 
päeval toimus Punasel väljakul traditsiooniline Paraad, mis vaatamata ohtrale 
lumesajule, viidi läbi tohutu entusiasmiga. Minu loal oli tempel: ,,Läbipääs kõikjale", 
mis tähendas, et ma võisin minna ka Mausoleumi peatribüünile, kus seisid paraadi 
vastu võtvad Nõukogude juhid. 


Beria ja Merkulov teatasid mulle, et kui juhtub midagi erakordset, pean sellest 


otsekohe neile ette kandma, minnes Mausoleumi 

tribüünile. Tegelikult oligi situatsioon kriitiline: sakslaste eelüksused asusid linnale 
üsna lähedal. Paraadi teenindavate operatiivtöötajate hulgas olid meie teenistuse 
sideosakonna ülem, noor Ficsher ja radist vajaliku varustusega. Hoidsime pidevat 
sidet Moskvat kaitsva brigaadi staabiga. Lumesadu oli nii tihe, et sakslased ei saanud 
löögi andmiseks Punasele väljakule pommituslennukeid välja saata. Paraadil 
osalevatele vägedele oli antud lühike käsk: mis ka ei juhtuks, jääda rahulikuks ja 
hoida distsipliini. See paraad kinnistas veel rohkem usku meie võimesse kaitsta 
Moskvat ja saavutada lõpuks võit vaenlase üle. 


V. Sorge. ,, Punane kapell" hitlerlaste tagalas 


Isegi neil, meie riigile nii ärevatel päevadel, otsisime vaenlase nõrku külgi, et pöörata 
sündmuste käiku meie kasuks. Meil õnnestus saada väärtuslikku informatsiooni krahv 
Nelidovilt, endiselt tsaariarmee ja valgekaardi ohvitserilt, tähtsalt topelt-agendilt, kes 
töötas nii Abwehri kui inglise luure kasuks. Canarise ülesandel võttis krahv Nelidov 
osa Saksa kindralstaabi strateegilistest ,,sõjamängudest" aastatel 1936-1937. Vahetult 
enne sakslaste sissetungi Poolasse (tema oli sel ajal luuremis-siooniga Varssavis), 
arreteeris Nelidovi Poola vastuluure. Pärast Lääne-Ukraina hõivamist 1939. aastal, 
leidsime ta Lvovi vanglast ja tõime Moskvasse. 

Nelidoviga tegelesid Vassili Zarubin, Zoja Rõbkina ja NKVD luure saksa suuna ülem 
Pavel Žuravljov. Aastatel 1941— 1942 kavatseti Nelidovit kasutada Moskvas asuvate 
inglise luureagentide vastu. Žuravljov, Rõbkina ega mina ei omistanud tookord erilist 
tähtsust Nelidovi tunnistustele, et Abwehr on orienteeritud peamiselt luure- ja 
diversioonitegevusele välksõja tingimustes. Kuid olukord muutus järsult pärast meie 
kaotusi sõja esimestel päevadel ja kuudel. Niisiis pöördusime tagasi Nelidovi esimese 
ülekuulamise juurde. Tema tunnistusi kõrvutati materjalidega, mis olime saanud 1937. 
aastal Spiegelglasilt sõjalis-strateegiliste ,, mängude" kohta Wehrmachti 

staabis ja nii tuli ilmsiks sakslaste panus välksõjale. Stalin reageeris meie teatele 
viivitamatult. Nelidovi üksikasjaliseks ülekuulamiseks ja kõigi NKVD 30. aastate 
operatiivdokumentidega tutvumiseks saabusid kohale Punaarmee Luurevalitsuse ülem 
Golikov ja kindralstaabi Operatiivvalitsuse ülem, kindralmajor Vassilevski. Neile 
avaldasid sügavat muljet tema informeeritus, sidemed ja andmed Saksa kõrgema 
ülemjuhatuse meeleoludest. 

Nelidov jutustas, et sakslased võivad meid lüüa vaid juhul, kui sõda kestab ainult kaks 
või kolm kuud. Kui nad aga selle ajajooksul ei hõiva Leningradi, Moskvat, Kiievit, 
Donbassi, põhja Kaukaasiat ja muidugi Bakuud selle naftaga, siis on Saksamaa 
kallaletung määratud läbikukkumisele. Tohutu hulk tanke ja motoriseeritud üksusi, 
mis on välksõjaks hädavajalikud, võisid efektiivselt tegutseda vaid küllaltki hästi 
arenenud teedevõrguga territooriumil, aga pikaleveniva sõja pidamiseks ei olnud 
sakslastel piisavalt kütusereserve, eriti puudutas see Saksa laevastikku, sealhulgas ka 
allveelaevu. 

1941. aasta oktoobris ja novembris saabus Berliinist usaldusväärne informatsioon, et 
Saksa armee oli peaaegu ammendanud lahingumoona-, nafta- ja bensiinivarud, mis 
olid mõeldud aktiivsete pealetungioperatsioonide jätkamiseks. Kõik osutas sakslaste 
pealetungide peatsele seiskumisele. Need andmed edastas Arvid Harnack (koodnimi 
»Korsiklane”), antifašist ja Saksamaa majandusministeeriumi nõunik. Ta oli kuulsate 
kirjanike ja filosoofide perekonna liige ning värvati koostööle ühe oma visiidi ajal 

Nõukogude Liitu 1932. aastal. Sellest ajast alates varustas ta tervelt kümne aasta 
vältel Nõukogude luuret vajaliku informatsiooniga, kuni ta paljastati. 1942. aasta 
detsembris mõisteti ta süüdi ja poodi üles. Tema naine, ameeriklanna Mildred Fish 
Harnack, kellega ta oli tutvunud õpingute ajal Wisconsini ülikoolis, arreteeriti samuti 
ja hukati 1945. aas-tal antifašistliku tegevuse pärast. 

1939. aasta märtsis, kui minust sai NKVD luureülema asetäitja, kujunes minu üheks 
peamiseks ülesandeks illegaalide juurutamine Lääne-Euroopas ja agentuurvõrgu 
loomine, mis oli seotud sakslastega, kel oli diplomaatiline puutumatus. See 

puudutas eriti Saksamaad, mis oli kogu meie töös tähelepanu keskpunktiks. Pärast 
1937.-1938. aastate repressioone hakkasin Saksa küsimustega luures tegelema uued 
inimesed ja meie kontaktid ajutiselt katkesid. Võeti vastu otsus neid kontakte järsult 
aktiviseerida. Aleksander Orlovi põgenemine 1938. aastal seadis kahtluse alla 
Välisosakonna juhtiva kaadri: arreteeriti Spiegelglas, Mali, Belkin, Serebrjanski ja 
teised kaastöötajad kes kontrollisid meie agentuurvõrke Lääne-Euroopas, niis 
omakorda tegi oluliselt raskemaks luurealase informatsiooni hankimise. Kui mina 
seda lõiku juhtisin, tuli mul saata piiri taha uusi ja sageli kogenematuid inimesi. Selle 
tulemusena vähenes järsult luureandmete saabumine Lääne-Euroopast alates 1938. 
aasta novembrist kuni 1939. aasta märtsini. Beria ja Stalini 1939. aastal vastu võetud 
otsus avada vastava kaadri ettevalmistamiseks spetsiaalne luurekool, tähendas aga 
seda, et me saame esimesed spetsialistid mitte varem kui kahe aasta pärast. Seejuures 
muutus vajadus selle kaadri järele üha teravamaks. Meile oli hädasti vaja uusi inimesi. 
Olukord pingestus iga päevaga: Hitler valmistus hõivama Poolat. Aina selgemaks 
kujunes perspektiiv sõja vallapuhkemisest Euroopas. Stalin nõudis Berialt üksikasju 
Saksa sõjaliste formeeringute ja Berliini strateegiliste plaanide kohta. 

Kuna neist, kes varem vastutasid agentuurvõrgu eest Lääne-Euroopas (Orlov 
Hispaanias, Krivitski Hollandis, Reiss ja Steinberg Šveitsis), said kas ülejooksikud 
või repressiooniohv-rid, oli äärmiselt raske veenda Beriat ja Merkulovit minema välja 
riskile ja aktiviseerima neidsamu struktuure, mida nad ise omal ajal juhtisid. Õnneks 
ei represseeritud mitte kõiki, kes tegelesid agentide valimise ja värbamisega. Mõned 
neist, näiteks Lang, Parparov, Fisher-Abel ja Girchfeldt olid kirjas ajutiselt 
tegevreservis, kuni kõrgemal pool otsustati nende edasine saatus. Berliinis ja Pariisis 
olid endiselt meie inimesed. Oma tegevuse taastas Cambridge'i grupp, hoolimata 
kartustest, et sellele võis valgust heita Läände põgenenud Orlov. Lõppude lõpuks 
õnnestus mul veenda Fitinit, et meil tuleb siiski riskee- 

rida ja taastada oma vanad agentuursidemed, olgu see nii ohtlik kui tahes. Kandsime 
oma otsusest ette Beriale ja tema toetas jueid- Raske otsus - taastada pool aastat tagasi 
katkenud kontaktid meie agentidega, võeti siiski vastu, kuigi me kartsime, et selle aja 
jooksul on mõned neist juba ümber värvatud. Kuid Oli 1940. aasta aprilli lõpp ja 
silmapiiril paistis üha selgemini läheneva sõjaohu viirastus. 

Mäletan, et just siis otsustati ka Kim Philby edasine saatus. Kui Londonist küsiti 
sanktsiooni tema ülemineku kohta Briti luure staapi, andsin isiklikult nõusoleku, 
tingimusel, et ta võtab vabatahtlikult vastu otsuse ,,kahekordse mängu" suhtes, arves- 
tades sellega kaasnevat enlist riski. 

Philby tulek operatiivtööle Nõukogude luuresse ei pannud mitte ainult teda keerulisse 
olukorda, vaid püstitas ka hoopis uut moodi küsimuse tema usaldusväärsusest 
tähtsaima infoallikana vastase kavatsuste kohta. 

Luures kehtib kord, et kõigi vastase eriteenistusest värvatud allikate teated kuuluvad 
kohustuslikus korras ülekontrollimisele. Philby, kes teatas Briti luure käsutuses 

olevatest andmetest Moskvas töötava Briti saadiku Cripsi vestluse kohta välisasjade 
rahvakomissari asetäitja Võšinskiga ja saatkonna telegrammist Suurbritannia 
välisministeeriumile 15. ja 28. märtsil 1941. aastal, ei andnud täielikult edasi nende 
dokumentide sisu. Telegrammi sõnastuses ei olnud ära toodud andmeid inglaste ja 
ameeriklaste omavahelistest, kooskõlastatud sammudest, mis võetakse ette, et hoida 
suhteid Nõukogude juhtkonnaga. Vahepeal saabus tunduvalt mahukam informatsioon 
nende küsimuste kohta Suurbritannia välisministeeriumi töötajalt Macleanilt. NKVD 
Luurevalitsuse analüütik, alampolkovnik Mordšinskaja, 1960-1970. aastatel tuntud 
filosoof, Teaduste Akadeemia Filosoofiainstituudi professor, kahtlustas kokkuvõttes 
Philbyt ebasiiruses ja osavõtus Briti luure poolt käiku lastud desinformatsiooni 
operatsioonist. Philby elas ja lootas nende kahtlustuste all pikki aastaid. Keskuses 
räägiti mulle, et ta pidi Moskvas isegi 1960. aastatel läbima esialgu lojaalsuse 
kontrolli alandava protseduuri. 

Prantsusmaale saadeti uueks residentuuri ülemaks Vassilevski, kes pidi taastama 
katkenud sidemed. Grupp ohvitsere said lähetuse Saksamaale, Soome, Poolasse ja 
Tsehhoslovakkiasse. Neil läks vaja umbes pool aastat, et kontrollida olukorda meie 
agentuurvõrgus ja selle usaldusväärsust, sest viimasel ajal olid kontaktid katkenud. 
Aastatel 1939-1940 taastasime sidemed ja asusime aktiivselt tööle. Sõjaväeluure ja 
NKVD loodud põrandaalune võrk tuntud ,,Punase kapelli" nime all, tegutses peaaegu 
kogu Teise maailmasõja vältel. ,,Punase kapelli" agendid andsid Keskusele raadio teel 
edasi kodeeritud teateid. 

Mõni sõna sellest, kuidas see kõik praktikas teoks sai. Sõjaväeluurel oli oma 
agentuurvõrk Saksamaal, Prantsusmaal, Belgias ja Šveitsis ning see tegutses täiesti 
sõltumatult NKVD-st. Aastatel 1938-1939, enne sõja algust, osutusid sõjaväelased 
küllaltki ettenägelikeks ning saatsid Prantsusmaale ja Belgiasse kaks oma kaastöötajat 
- Trepperi ja Gurevitši koos radistidega, et nad asuksid tööle sõjaaja tingimustes. Sel 
perioodil oli sõjaväelastel ka oma illegaalne agentuurvõrk Šveitsis, mida juhtisid 
endine Kominterni Ungari sektsiooni töötaja Šandor Rado ja Ursula Kutšinskaja 
(koodnimi ,,Sonja”), kellest hiljem, 1941. aastal sai sidepidaja meie ja Inglismaal 
töötava saksa füüsiku Klaus Fuchsi vahel. 

Residentuuride ja operatiivtegevuse ettevalmistamisel Lääne-Euroopas 
sõjaseisukorras üleminekuks illegaalsesse olukorda, tehti tõsiseid vigu. Trepperi, 
Rado ja Gurevitši agentuurvõrk oli liiga tugevalt seotud juudi rahvusest allikatega, 
mis tegi selle haavatavaks Saksa eriteenistuste poolt. Luure valitsuse juhtkond, nagu 
ka NKVD Välisosakond, ei olnud pidanud vajalikuks anda radistidele vastavat 
väljaõpet sidepidamiseks sõja tingimustes. Sõja eelõhtul õnnestus NKVD-1 luua 
võimas agentuurvõrk Saksamaal, mida juhtisid Amajak Kobulov, Korotkov ja 
Žuravljov. Sõjaväelisel luurel olid Saksamaal samuti tähtsad agendid - Ilsa Schtebe 
välisministeeriumi pitsatite osakonnas ja Rudolf Schelia, tähtis Saksa diplomaat. 
1941. aasta juunis, kui Saksamaa tungis kallale NSV Liidule, 

puudus meie luurel tsentraliseeritud kontroll kõigi nende agentuurvõrkude üle, mis 
saatsid oma teateid üksteisest sõltumata, punaarmee Luurevalitsus oli paremini ette 
valmistatud selleks, et kullerite ja diplomaatilise postiga tegelemiselt lülituda ümber 
põrandaalusele raadiosidele: agentidel oli vajalik varustus olemas. Meie aga saatsime 
alles 1941. aasta aprillis Lääneeuroopa residentuuridele korralduse asuda tegema 
ettevalmistusi tööks läheneva sõja tingimustes. Euroopas asuvaid Amajak Kobulovit 
ja Korotkovi kohustati kiirendama radistide õppusi ja kindlustama neid usaldusväärse 
aparatuuriga, samuti looma dubleerivaid raadiokorterid. 

Schultz-Boisen (,, Vanem"), Harnack (,,Korsiklane”) ja Kuckhoff (,, Vanamees") olid 
Kobulovi ja Korotkovi poolt halvasti instrueeritud, rikkudes elementaarseid 
konspiratsioonireegleid pidasid nad otsesidet. Pealegi oli kõigil kolmel üks radist. 
Kaotanud ebakvaliteetse aparatuuri ja meie agentidega koos tegutsevate radistide 
oskamatu töö tõttu side Berliiniga 1941. aasta oktoobris, tegid Sõjaväe Luurevalitsus 
ja NKVD andestamatu vea. Brüsseli resident Gurevitš (,,Kent”) sai raadio teel 
šifreeritud telegrammi, mille kohaselt tal tuli sõita Berliini, kaasas raadiosaatja. Selle 
andis ta edasi ,,Korsiklasele" ja ,, Vanemale". Jõudnud Brüsselisse tagasi, saatis ,,Kent" 
raadio teel kinnituse ülesande eduka täitmise kohta, andes samas Moskvasse edasi ka 
Berliinist saadud informatsiooni nendest raskustest, mis olid sakslastel varustuse ja 
reservide täiendamise osas, Saksa ülemjuhatuse realistliku hinnangu välksõja 
läbikukkumisele ja vaenlase võimaliku pealetungi aja 1942. aasta kevad-suvel 
eesmärgiga hõivata meie naftatööstusette-võtted. 

Sedavõrd väärtuslikud andmed, mis saadi 1941. aasta aovembris ja mis leidsid kolme 
kuu pärast kinnitust, edastati ka valitsusele, kuid kahjuks ei mänginud need olulist 
rolli, Astades seda, et 13. detsembril 1941. aastal võttis Saksa vastuluure kinni 
»Kenti” radisti ja šifreerija koos koodidega. Gestaapole ei valmistanud erilisi raskusi 
pärast kinnivõetute lühi- 

kest töötlemist arreteerida 1942. aastal ,,Punase kapelli" juhid Berliinis ja teistes 
Lääne-Euroopa linnades. 

5. augustil 1942. aastal heitsime Saksamaale kaks meie agenti-langevarjurit - Artur 
Hessleri ja Albert Barti. Sakslased aga hoidsid juba tähelepanu all seda gruppi, 
millega nad olid saadetud ühendust võtma, ning nad arreteeriti. Hessler hukkus 
gestaapos, Barti aga värbasid sakslased ja ta hakkas meiega läbi viima raadiomängu, 
mille me muide kohe ka avastasime Ülekuulamise ajal andis Bart välja meie agendi 
Willi Lehmani (,,Braitenbach"), kes tegi meiega koostööd juba 1935. aastast. Lehman 
töötas gestaapos ja varustas meid erakordselt tähtsa informatsiooniga. Aastatel 1935- 
1941 andis ta meile edasi äärmiselt tähtsad materjalid gestaapo kavandatud plaanidest 
oma agentuuri sisseseadmise kohta vene emigrantide hulgas ja põrandaalustes 
kommunistlikes ringkondades. Lehmanilt saime ka teada, millised Poola vastuluure 
allikad olid ümber värvatud ja sakslaste poolt kasutusele võetud pärast poola residendi 
Sosnovski paljastamist Berliinis 1936. aastal. Pealegi sattus viimane meie kätte 1939. 
aastal ja andis üksikasjaliku kirjelduse Poola agentuuri võimalustest Saksamaal. 
Lehman arreteeriti otse tänaval ja hukati salaja, ilma kohtuta. Gestaapo teatas tema 
naisele, et mees on kadunud ja teda otsitakse hoolikalt. Pärast sõda leidsime 
Pletzensee vangla arhiividest vaid tema registreerimiskaardi - teisi jälgi temast järele 
ei jäänud. Lehman oli sõja-aastatel ainus gestaapo ohvitser, kes tegi meiega koostööd. 
Gestaapo arhiividest avastasime andmeid ka ,,Punase kapelli" kohta. Seal figureeris 
küll Barti nimi, kuid Lehmani isegi ei mainitud. Võimalik, et see oli seotud sooviga 
mitte heita varju gestaapole, kelle ridadesse sattus nõukogude agent. Ei saa ka 
välistada, et gestaapo kartis sellest Hitlerile ette kanda. Barti võtsid vangi inglased ja 
ta anti meile üle 1946. aastal. Ta toimetati Moskvasse, mõisteti süüdi reetmises ja lasti 
maha. 


Mõni sõna Sorge (,,Ramzai") tööst Tokyos. Informatsiooni, mis saabus selle liini 
kaudu peaminister Konoe ringkonnast ja 

avaldustesse, mida tegi Saksa suursaadik Otta, suhtuti Moskvas mõningase umbusuga. 
Asi polnud mitte ainult selles, et Sorge värbasid 20.-30. aastatel Punaarmee 

Luurevalitsuse ülemateks olnud Berzin ja Borovitš, kes hiljem represseeriti. Veel 
enne, kui arreteeriti Borovitš, kes otseselt kureeris Sorget, sai viimane kõrgemalt 
juhtkonnalt sanktsiooni koostööks Saksa sõjaväeluurega Jaapanis. Loa ta küll sai, kuid 
langes toos sellega ka kahtluse alla, kuna sedasorti eriagente tavaliselt ei usaldata ja 
kontrollitakse regulaarselt üle kõikides eriteenis-tustes. Luurevalitsuse ülema 
kohustusi täitev Gendin rõhutas oma ettekandes Stalinile 1937. aastal, et väärtagent 
Sorge mängib topeltmängu, hankides informatsiooni ka Ottale, Saksa Abwehri 
residendile Tokyos, ning tegi järelduse, et nimetatud agendi kui infoallika suhtes ei 
saa ilmutada täielikku usaldust. 

Sorge tragöödia seisnes selles, et meie ülemjuhatus ei kasutanud tema kangelasliku 
töö tulemusena saadud andmeid. Erakordselt tähtsad teated Jaapani eelseisvast 
kallaletungist USA-le ja Jaapani mitteühinemisest Saksa agressiooniga NSV Liidu 
vastu septembris-oktoobris 1941. aastal jäidki seisma meie arhiividesse. Kaug-Ida 
diviisid paisati Moskva alla 1941. aasta oktoobris ainult seetõttu, et Stalinil ei olnud 
parajasti teisi lahinguvalmis reserve. Kui seejuures ka võeti arvesse Sorge 
informatsiooni, siis otsuste vastuvõtmisel ei mänginud see olulist rolli. Teated sellest, 
et jaapanlased ei kavatse meiega sõdima hakata, saabusid regulaarselt alates 1941. 
kuni 1945. aastani meie kontrollagentidelt, kellest üks töötas Jaapani saatkonna 
nõunikuna Moskvas ja teine Kvantungi armee sandarmeeriateenistuse ülemana, 
varustades meid lisaks ka andme-tega jaapani väekoondiste dislokatsiooni kohta 
Mandžuurias. Peale selle õnnestus meil dešifreerida Moskvas asuva Jaapani saatkonna 
kirjavahetus Tokyoga, millest järeldus, et Jaapan ei kavandanud sissetungi NSV Liitu 
1941. aasta oktoobris. 

Sorge käitumine uurimise ajal, pärast tema arreteerimist Jaapani võimude poolt, 
kutsus Moskvas esile tõsise ärevuse, “a oli rikkunud Nõukogude luure põhimõtet: 
mitte kunagi unistada end süüdi ükskõik millist liiki spionaažis Nõukogude 

201 

Liidu kasuks. Kuigi arreteeritud agentide ja luurajate väljavahetamist praktiseeriti 30. 
aastatel küllaltki harva, mindi mõnikord siiski selle peale välja. Poolakad näiteks 
vabastasid meie illegaali Feditškini 1930. aastal, ameeriklased NKVD residendi New 
Yorgis Ovakimjani 1941. aasta septembris. Arvestades Sorge tunnistusi, ei tõstatanud 
Luurevalitsuse juhtkond üldse küsimust tema võimalikust väljavahetamisest. 

1942. aasta augustiks oli ,,Punane kapell", mille koosseisus oli ka Sõjaväeluure ja 
NKVD agente, Berliinis likvideeritud. Kuid Saksamaale jäi alles rida tähtsaid 
infoallikaid ja mõjutus-agente. Mõned agendid Hamburgi grupist, mille lõid Sere- 
brjanski ja Aitingon ning mis polnud seotud Harnacki-Schultz-Boiseni grupiga, 
seadsid end sisse ,,Farben Industrie” ja ,,Thysseni" kontsernides Hamburgi sadamas, 
jäid puutumata ning läksid põranda alla. Arreteerimist vältis ka agent ,,Juna", kes 
tegutses Ribbentropi ametkonnas - Saksa Välisministeeriumis. Ennast ei olnud 
kompromiteerinud Olga Tšehhova ja poola vürst Janus Radziwill. Kuid puudusid 
usaldusväärsed sidemehed, kes oleksid nendega kontakti pidanud. Kaks meie agenti - 
rootsi ettevõtja Strindberg (,,Gustav”) ja populaarne näitleja Karl Gerhard 
(..Sansonett”") sobisid kõige enam ehk kulleri rolli. Strindbergi sõidud Saksamaale ei 
andnud tulemusi, aga Gerhardi peilisid sakslased õige pea välja, kuna ta ei varjanud 
oma Hitleri-vastaseid meeleolusid. Agentuurvõrk Prantsusmaal ja Šveitsis töötas 
edasi. 

VI. Inglise luure topeltmäng koos ,,Punase kapelli” 
kasutamisega fašistide tagalas 


1941. aasta algul lõi Vassilevski illegaalide võrgu Prantsusmaal-Tähtsaim figuur 
nendega side pidamises oli Abwehri šifreerimisteenistuse vastutav töötaja, ooberst 
Šmidt. Vassilevski sai teada, et 1930. aastate algul oli Šmidti värvanud Prantsuse 
luure. Prantsuse kommunistid, kes abistasid Vassilevski inimesi, tegid kindlaks, et 
Šmidt töötas samuti ka Briti eriteenistuse 

heaks. Selle inglise agendi nime, kellega Šmidt Prantsusmaal kontakti pidas, oli 
Maclean teatanud meile juba 1939. aastal- Materjalide põhjal, mis Šmidt andis üle 
Vassilevskile, võis arvata, et inglased püüavad kinni ja šifreerivad regulaarselt 
sakslaste raadiogramme. Sakslased said jälile Šmidti kahtlasele sidemetele ja ta kadus 
jäljetult. 

Sajad ,,Punase kapelli" raadiogrammid, mis saadeti Šveit-sist Moskvasse alates juulist 
1941 kuni oktoobrini 1943, sisaldasid äärmiselt väärtuslikku informatsiooni: Saksa 
kõrgema ülemjuhatuse käskkirjad, andmed vägede liikumisest ja massiliselt 
operatiivseid üksikasju lahingutegevusest. Selle informatsiooni andis edasi Rudolf 
Rössler (,, Lucy"), kuid ta keeldus visalt avaldamast oma allikat Nõukogude 
residendile, illegaal Šandor Radole. 

Saksa emigrant Rössler kohtus Radoga siis, kui Hitler tungis kallale Nõukogude 
Liidule. Ta andis mõista, et peab Radot seotuks Nõukogude luurega ja pakkus talle 
informatsiooni Saksamaa sõjaväelistest ringkondadest. Seda teades, arvasime, et 
»Lucy"” püüab lihtsalt hoida saladuses oma infoallikat - agenti Saksa kindralstaabis. 
Tegelikult andis Rössler meile edasi inglastelt saadud informatsiooni. Inglise luure 
teadis Rado grupist, sest juba vahetult enne sõda olid nad sokutanud oma agendi 
Punasesse kapelli" Šveitsis. Inglased ei edastanud seda informatsiooni diplomaatilisi 
kanaleid pidi Londonist inglise sidemissioonile Moskvasse kartusest, et me ei usu 
neid ja nõuame allika nimetamist. Tol ajal me ei teadnud, et inglastel oli sakslaste 
šifreerimismasina »Enigma" analoog, mille 1938. aastal monteeris Briti eriteenis-tUse 
jaoks poola insener, kes oli varem töötanud ühes salajases ettevõttes, kus neid 
masinaid valmistati. Inglased hoidsid "Enigrna" olemasolu rangeimas saladuses, kuna 
see masin atldis neile võimaluse dešifreferida sakslaste raadiogramme. *ndmed selle 
kohta saabusid meile alles 1945. aastal Philbylt JaCairncrossilt. 

Stalin ei usaldanud inglasi, ja selleks oli ka alust. Kui me võrdlesime meie agentidelt 
Šveitsist ja Londonist saadetud 

luureandmeid, siis võis märgata hämmastavat kokkulangevust. Ometi oli Cambridge'i 
grupilt Londonist saabunud informatsioon tunduvalt täiuslikum, aga , Lucy" grupilt 
saadu oli ilmselgelt redigeeritud. Oli selge, et ,, Lucy" saatis teateid, mida Briti 
eriteenistused olid doseerinud ja kärpinud. Meie Londoni residentuuri varustas 
perioodiliselt dešifreeritud raadiogrammidega John Cairncross, kes töötas Briti luure 
šifreerimiskeskuses ,,Blachley Park'is". Hiljem, vesteldes minu sõbra Kukiniga - ta oli 
resident Londonis aastatel 1943-1947 ja juhtis Cambridge“ gruppi - tunnistasime, et 
Cairncrossi panus meie ühisesse üritusse oli suur ja temalt saadud materjalid aitasid 
meid märkimisväärselt Saksa operatiivplaanide paljastamisel. Cairncrossilt saabunud 

dešifreeritud materjalidel ei olnud mitte ainult sõjaline tähtsus, vaid nende kaudu 
saime jälgida ka inglise eriteenistuse sissetungi Rado gruppi. 

1943. aasta kevadel, mõni nädal enne Kurski lahingut, sai meie residentuur Londonis 
Cambridge'i grupilt informatsiooni sakslaste kavatsetava pealetungi, koodnimetusega 
operatsioon ,.Tsitadell" konkreetsete eesmärkide kohta. Selles teates toodi ära 
lahingus kasutatavate Saksa diviiside koguarv ning rõhutati, et operatsioon ,,Tsitadell" 
on sihitud Kurskile, mitte aga Velikije Lükile, seega mitte Moskvast läände, vaid 
edelasse - seal me sakslaste pealetungi ei oodanud. NKVD saatis selle informatsiooni 
Nõukogude Kõrgemale Ülemjuhatusele 7. mail 1943. aastal. Teade Londonist sisaldas 
täpsemaid ja põhjalikumaid andmeid sakslaste pealetungiplaanide kohta kui see, mis 
olid saadud sõjaväeluure liinis ,,Lucylt" Genfist. Sõjaväeluure ja NKVD juhtidele sai 
täiesti selgeks, et inglased annavad meile doseeritud informatsiooni, kuid samal ajal 
tahavad, et meie ajaksime nurja sakslaste pealetungi. Sellest tegime järelduse, et nad 
on huvitatud mitte niivõrd meie võidust, kui sellest, et venitada sõjategevusega, mis 
viiks mõlema poole jõudude ära-kurnamiseni. 

1943. aasta algul pöördus Sõjaväeluure ülem kindral Iljitšov NKVD-sse ja Sõjaväe 
Vastuluure SMERŠ ülema asetäitja kindral Selivanovski poole kirjaga, milles oli 
teade, et Saksa 

eriteenistused on tunginud ,,Punasesse kapelli". Brüsseli agent Gurevitš (,, Kent") oli 
saatnud šifreeritud hoiatuse, et ta töötab sakslaste kontrolli all. Võeti vastu otsus 
jätkata sakslastega raadiomängu. 1943. aasta sügisel arreteeriti Genfis ja Lausan-ne's 
»»Punase kapelli" radistid, kuid meie saime ikka veel informatsiooni Londoni 
residendilt Kukinilt, kes oli vahetanud välja Gorski. 

Briti luure pole siiani tunnistanud fakti, et nad andsid meie agentuurvõrgule Šveitsis 
redigeeritud luureandmeid. Moskvas aga suhtuti ,,Punasesse kapelli" alati teatud 
kahtlusega. Nende kangelaslik tegevus Saksamaal, Prantsusmaal ja Šveitsis ei tee- 
ninud loorbereid ei NKVD luure ega ka Punaarmee Luurevalitsuse silmis. Mitte keegi 
ei suhtunud nende töösse kui prioriteetsesse, sest sakslaste käsud, mis saadeti meile 
dešifreeritud kujul inglaste poolt, sisaldasid vaieldavaid andmeid, mis ei baseerunud 
mitte autentsetel dokumentidel, vaid informaatoritelt saadud suulisel teabel. 

Läänes peetakse ,,Punast kapelli" siiani sõja-aastatel Nõukogude Liitu saabunud 
luureinformatsiooni peamiseks allikaks, tegelikult oli sellel aga meie jaoks 
teisejärguline tähtsus. Sellegipoolest peab tunnistama, et selle agendid tegutsesid väga 
mehiselt ja kõrge professionaalsusega ning paljud neist hukkusid kangelaslikult. 
»»Punase kapelli" juhte Trepperit (,,Suur šeff), Gurevitšit (,, Väike šeff või ,,Kent") ja 
Radot (,,Dora") peeti Punaarmee Luurevalitsuses reeturiteks. Trepper ja Rado püüdsid 
Nõukogude võimuorganite eest varjuda, kuid inglased otsisid nad üles ja saatsid 
Moskvasse. Moskvas nad arreteeriti ja pandi Lubjanka vanglasse. 

Trepper ja Rado veetsid vanglas kümme aastat, enne kui nad 50. aastate lõpus 
vabastati ja rehabiliteeriti. Oma memuaarides esitlesid nad Gurevitšit kui reeturit, kuid 
just tema tabas, värbas ja toimetas 1945. aastal Moskvasse tähtsa gestaapo uurija, kes 
oli tegelenud ,,Punase kapelli" toimikuga. Kui gestaapo Gurevitši 1942. aasta 
novembris kinni võttis, õnnestus tal saata raadiogramm, milles ta hoiatas, et asub 
nüüdsest sakslaste kontrolli all. Meie saadetud instruktsioon kohustas teda jätkama 
raadiomängu, 

mida ta ka tegi. Kui sõda lõppes, suutis Gurevitš veenda gestaapo ohvitseri Heinz 
Pannwitzi, kes uuris ,,Punase kapelli" juhtumit, astuma meiega kontakti. Gurevitši 
sõnul pidi temast saama Nõukogude luurele väärtuslik isik, kuna tema käsutuses oli 

informatsiooni, mis lubas meil identifitseerida nii neid, kes tundsid meie vastu 
sümpaatiat, kui ka neid, kes olid meie vaenlased. See, rääkis ta, kindlustab 
Pannwitzile amnestia ja töö Nõukogude julgeolekuorganeis. Olles Saksamaa 
kaotusest šokis, võttis Pannwitz vastu Gurevitši ettepaneku kohtuda salaja meie 
esindajaga. Ta peeti kinni koos Gurevitšiga ja toimetati viivitamatult Moskvasse. 
Pannwitzi paljastamise vastu ilmutas luure juhtkond siiski piiratud huvi. Pannwitzi lai 
tuntus Läänes välistas võimaluse kasutada teda aktiivselt meie operatsioonides. Kuna 
ta võis anda teateid nende gestaapo informaatorite kohta, keda me koos briti luurega 
ikka veel otsisime, võeti vastu otsus teda mitte likvideerida, vaid hoida edasi vanglas. 
Trepper. Rado ja Gurevitš jagasid tema saatust: nad jäid ellu vaid seetõttu, et nende 
tunnistusi võis hiljem vaja minna. Pärast kümneaastast vangistust repatrieeriti 
Pannwitz Saksamaale. 

Alates 1946. aastast teatasid Rado ja Trepper, et ,,Punase kapelli" sissekukkumise 
põhjustas Gurevitši reeturlikkus. Nagu mulle räägiti, taotlesid Kominterni veteranid 
pärast Stalini surma 1953. aastal Rado ja Trepperi rehabiliteerimist. Nende kohtuasi 
vaadati veelkord läbi ja 1955. aastal võeti neilt maha süüdistus kodumaa reetmises, 
kuigi kindralstaabi Luurevalitsus vaidles sellele vastu, tuues esile ka oma 
süüdistusmaterjali -konspiratsioonireeglite rikkumise ja raha kulutamise ilma vastava 
sanktsioonita. Gurevitš vabastati 1955. aastal selle amnestia alusel, mis käis nende 
kohta, keda oli süüdistatud koostöös sakslastega ning kes jäid rehabiliteerimata. 
Gurevitš pöördus isiklikult Hruštšovi poole palvega uurida tema kohtuasja, kuid KGB 
ja Sõjaväeluure jäid endale kindlaks, tehes temast ettekavatsetult patuoina ,,Punase 
kapelli" sissekukkumises. Spetsiaalse teatise järgi, mille valmistasid ette KGB 
luureülemad Sahharovski ja Korotkov, arreteeriti Gurevitš 

taas 1958. aastal. Arreteerimisorderile kirjutas alla Serov, kes oli selleks ajaks saanud 
KGB ülemaks, ja peaprokurör Rudenko. Gurevitšile mõisteti kahekümne viie aastane 
vanglakaristus, kuid vastavalt uuele kriminaalkoodeksile lühendati seda tähtaega 
viieteistkümnele. Kuna ta oli sellest juba peaaegu kümme vanglas veetnud, siis 
vabastati ta viie aasta pärast. 

Pärast vanglakaristuse täielikku ärakandmist asus Gurevitš elama Leningradi, kus 
töötas tõlgina. Igal aastal andis ta sisse palve oma kohtuasi ümber vaadata, kuid KGB 
ja Sõjaväeluure puiklesid kõrvale, keeldudes endiselt tema rehabiliteerimi-sest ja 
kohtuasja ümbervaatamisest. Nõukogude sõjaväeluure ametlikus ajaloos, mis koostati 
60-70. aastatel, on Gurevitšit esitatud kui reeturit, kelle tegevus viis ,,Punase kapelli" 
sissekukkumiseni Prantsusmaal ja Saksamaal. Läänes öeldakse Gilles Perrault' 
raamatus ,,Punane kapell" välja sama seisukoht. 

1990. aastal pöördus Sõjaväeprokuratuur minu poole Gurevitši küsimuses, kuna ta jäi 
endiselt kindlaks oma nõudmise juurde teda rehabiliteerida. Prokuratuur leidis 
erakordse tähtsusega dokumendi - kindralstaabi teenistusraporti, mis oli saadetud 
NKVD aadressil ning milles avaldati heakskiitu Gurevitši (,, Kenti") raadiomängule 
sakslastega. Kui Gurevitši kohtuasja asuti ümber vaatama, selgus, et tema ainus süü 
seisnes selles, et ta oli ilma Keskuse loata soetanud Läänes (Prantsusmaal) perekonna. 
Sõjaväeluure juhtkond puikles visalt kõrvale tema õiguste taastamisest. Pärast seda, 
kui Gurevitš 1991. aastal lõpuks siiski rehabiliteeriti, keeldus kindralstaabi 
Luurevalitsus kategooriliselt maksmast talle kompensatsiooni ja ettenähtud 
sõjaväepensioni ning määramast talle sõjaveterani staatust. 

See inimene on elus. Tema naine suri Euroopas, aga poeg sõitis koos oma naise ja 
lastega Peterburi, et isaga kohtuda. Gurevitši lugu valgustati vene ajakirjanduse 

lehekülgedel, kuid keegi ei esitanud küsimust:- kelle kuri tahe jätkas NSV Liidu 
luureorganites kõik need aastad süü veeretamist selle inimese kaela. 
207 


VII. Katse teha salajast diplomaatilist sondeerimist ja 
desinformeerivat mängu sakslastega Bulgaaria NSV Liidu 
suursaadiku Stamenovi kaudu 


Meile, kes me teadsime sakslaste probleemidest armee varustamisel, tundus Stalini 
direktiiv, mille kohaselt tuli aastatel 1941 ja 1942 lõpuni vastu pidada ja vaenlane iga 
hinna eest peatada, täiesti mõistlik ja loomulik. Tagasivaates on ilmne, et Punaarmee 
traagiline lüüasaamine Valgevenes ning miljonite inimeste kaotamine surnute ja 
vangilangenutena Kiievi all oli Wehrmachti jaoks kõigest taktikaline edu. Sakslasi 
ähvardas pikale-veniv sõda, mille võitmiseks neil ei jätkunud vajalikke ressursse. 
1941. aasta juuli keskpaiku saime kaks tähtsat teadet. Üks tuli raadio teel Berliinist, 
teine aga meie diplomaatidelt ja luurajatelt, kelle sakslased olid sõja algul Itaalias ja 
Berliinis interneerinud. Pärast nende väljavahetamist Moskvas interneeritud Saksa 
diplomaatide vastu teatasid Berliini Nõukogude saatkonna esimene sekretär Berežkov 
ja NKVD resident Amajak Kobulov, Beria asetäitja Bogdan Kobulovi noorem vend, 
et parun Bothman, kes saatis Saksamaalt väljasaadetud Nõukogude diplomaatide 
rongi, oli neile vihjanud: võib saabuda aeg, mil Saksamaa ja NSV Liit eelistavad 
reguleerida oma suhteid vastastikkuste järeleandmiste teel. 


Kurnavates lahingutes Smolenski all peatati kindral Guderiani tankiarmee. Saksa 
kõrgema ülemjuhatuse seas oli tunda järjest kasvavat pettumust, mille põhjuseks oli 
vägede edasiliikumise aeglane tempo 1941. aasta juulis. Sellest teatas meile ka Arvid 
Harnack (,,Korsiklane") Berliinist. 25. juulil käskis Beria mul ühendust võtta meie 
agendi Stamenoviga, Bulgaaria suursaadikuga Moskvas, ja informeerida teda 
diplomaatilistes ringkondades liikuvatest kuuldustest, nagu oleks Nõukogude-Saksa 
sõjalise kokkupõrke rahumeelne reguleerimine võimalik territoriaalsete 
järeleandmiste teel. Beria hoiatas, et minu missioon on täiesti salajane. Peeti silmas, et 
Stamenov edastab kuuldu informatsiooni omal initsiatiivil tsaar Borissile. 

Mololotovi teadmisel käskis Beria mul kategooriliselt keelata uursaadikust agendil 
nende andmete edastamist Bulgaaria juhtkonnale, sest ta võis aimata, et osaleb meie 
poolt kavandatud desinformatsioonioperatsioonis. See käivitati lootuses võita aega ja 
tugevdada nende Saksa sõjaliste ja diplomaatiliste "gkondade positsioone, kes polnud 
jätnud lootust jõuda kompromissile sõja rahumeelseks lõpetamiseks. 

1953. aasta augustis tunnistas Beria uurimisel, et Stamenoviga peetud vestluse sisu 
olid sanktsioneerinud Stalin ja Molotov, et paisata vaenlase leeri desinformatsiooni ja 
võita aega jõudude kontsentreerimiseks ning olemasolevate reservide 
mobiliseerimiseks. 

Stamenovi oli värvanud meie kogenud luuraja Žuravljov 1934. aastal Roomas. Ta 
töötas siis Bulgaaria saatkonna kolmanda sekretärina, tundis sümpaatiat Nõukogude 
Liidu vastu ja tegi meiega koostööd puhtalt patriootilistel kaalutlustel. Ta oli 
veendunud Bulgaaria ja NSV Liidu tugeva liidu vajalikkuses ja pidas seda ainukeseks 
Bulgaaria huvide garantiiks Balkanil ja Euroopa poliitikas tervikuna. 

Kui Beria oli andnud mulle käsu kohtuda Stamenoviga, võttis ta ise kohe telefoni teel 
ühendust Molotoviga ja ma kuulsin, et Molotov mitte ainult ei kiitnud seda kohtumist 
heaks, vaid lubas hoolitseda ka selle eest, et Stamenovi naine saaks tööle Teaduste 

Akadeemia Biokeemia Instituuti. Sealjuures keelas Molotov Berial endal kohtuda 
Stamenoviga, öeldes, et Stalin käskis kohtumise läbi viia sellel NKVD töötajal, ellega 
ta hakkab sidet pidama, et mitte anda eelseisvale jutuajamisele Stamenovi silmis 
liigset tähendust. Kuna mina olingi Seesama töötaja, siis kohtusin suursaadikuga 
Aitingoni korbis, seejärel aga veel korra restoranis ,,Aragvi", kus meie omaette 
kabinet oli varustatud pealtkuulamisaparaadiga: kogu jutuajamine lindistati. Ma 
edastasin talle inglasi hirmutava kuulujutu olukorra rahumeelse reguleerimise 
võimalikkusest vastutasuks territoriaalsete järeleandmiste eest. Selleks ajaks oli selge, 
et lahingud Smolenski all olid omandanud pikaleveniva iseloomu ja sakslaste 
tankigrupeeringud kandsid juba 

raskeid kaotusi. Stamenov ei väljendanud kuuldu üle erilist imestust. See näis talle 
täiesti usaldusväärsena. Tema sõnul teadsid kõik, et sakslaste pealetung ei arenenud 
vastavalt Hitleri plaanidele ja sõda venis ilmselgelt pikale. Ta kinnitas, et on kindel 
meie lõplikus võidus Saksamaa üle. 

Vastuseks tema sõnadele märkisin: ,,Sõda on sõda. Võib-olia on siiski mõtet uurida 
võimalusi läbirääkimisteks.” 

»Kahtlen, kas sellest midagi välja tuleb," vaidles Stamenov mulle vastu. 


Ühesõnaga, meie tegutsesime samuti nagu Saksa pool. Vestlus kujutas endast tüüpilist 
sondeerimist. Ma juba mainisin, et Saksamaa Välisministeeriumi ametnik Bothman 
rääkis samuti ka vestluses Berežkoviga. 

Stamenov ei edastanud minu räägitud kuulujuttu Sofiasse, millega me olime 
arvestanud. Olime selles veendunud, sest kontrollisime täielikult kogu šifreeritud 
kirjavahetust Bulgaaria Moskva saatkonna ja Sofia vahel, kuna meil oli juurdepääs 
nende šifritele, mida omavahel kutsusime ,,bulgaaria värssideks". Aitingoni abikaasa 
Šura Kotšergina, meie kogenud operatiivtöötaja, võttis ühendust oma agentidega 
Bulgaaria diplomaatilistes ja emigrantlikes ringkondades Moskvas, tehes kindlaks, et 
Stamenov ei võtnud ette mingeid samme meie poolt käiku lastud kuulujuttude 
kontrollimiseks ja levitamiseks. Kui ma oleksin andnud Stamenovile vastava käsu, 
arvatavasti oleks ta selle ka täitnud. Nii see lugu lõppeski 1941. aasta juuli lõpul - 
augusti algul. 

Tänapäeval on selle vestluse sisu moonutatud. Käsikirjalise eksemplari minu 
selgitustega selles küsimuses on teadmata põhjustel hävitatud 11. novembril 1974. 
aastal Nõukogude Ludu Kommunistliku Partei KK üldosakonna instruktor E. Haziflj 
Presidendi arhiivi dokumentides on Stamenoviga toimunu vestluse kuupäevaks 
märgitud 25. juuni 1941. Välisluure nõusolekul puuduvad minu osaliselt avalikustatud 
selgitustes viite Stamenovi koostööle NKVD-ga. Dokumendi koopias on aga puudu 
terved lõigud. Siiski, teisel publikatsioonil, mis on käinud 

läbi välisluure tsensuurist, on ära näidatud isegi Stamenovi ahiividokumendi number 
(nr. 34467, leht 134) ning seal on 10 otsesed viited tema meeleolule ja tunnistusele 
koostööst NKVD-ga. 

Minu selgitusest, mis on praeguseks avalikustatud, võib välja tuua neli küsimust, mis 
ma esitasin Stamenovile vestluse käigus ja millele antud vastused huvitasid 
Nõukogude juhtkonda. Need olid esitatud ühel eesmärgil - selgitada välja võimalused 
lahingutegevuse lõpetamiseks. 

1953. aastal aga süüdistati Beriat Stalini ja Nõukogude valitsuse kukutamise plaani 
ettevalmistamises. See plaan olevat näinud ette salajasi läbirääkimisi hitlerlaste 
agentidega, kellele pakuti reeturlikku separaatrahu tingimusel, et minnakse terri- 

toriaalsetele järeleandmistele. Ülekuulamisel 1953. aasta augustis tunnistas Beria, et 
ta tegutses Stalini käsul ja välisminister Molotovi täielikul heakskiidul. 

Kaks nädalat enne Beria ülekuulamist kutsuti mind Stamenovi toimikuga Kremlisse, 
kus rääkisin meie jutuajamise üksikasjadest Hruštšovile, Bulganinile, Molotovile ja 
Malenkovile. Nad kuulasid mu tähelepanelikult ära, tegemata ühtegi märkust, kuid 
hiljem süüdistati mind selles, et olin mänginud Beria sidemehe rolli katses kasutada 
Stamenovit rahu sõlmimiseks Hitleriga. Soovides esitleda Beriat Saksa agendina ja 
teda sel moel kompromiteerida, tegi Malenkov korralduse saata Ülemnõukogu 
Presiidiumi sekretär Pegov koos uurijatega Sofiasse. Nad pidid tooma Moskvasse 
Stamenovi sellekohased ülestunnistused. Kuid Stamenov keeldus igasugustest kirjali- 
kest tunnistustest. 

Tõsi küll, ta kinnitas suulises vormis, et oli olnud NKVD IMnt ja teinud koostööd 
Nõukogude luurega fašismi üle võidu saavutamise huvides nii Saksamaal kui ka 
liitlasmaades. Mitte kuhugi ei viinud ka katsed teda šŠantažeerida, nagu näiteks 
ähvardused jätta ta ilma pensionist, mida Nõukogude valitsus maksis talle sõja-aegse 
tegevuse eest. Nagu tunnistas Malenkovi abi Suhhanov ja teatas minu noorem vend 
(tema naine töötas Malenkovi sekretariaadis), tuli Pegov Sofiast tagasi tühjade 

kätega - ei tõendeid, ei tunnistusi. Kõike seda hoiti saladuses, kuid see figureeris Beria 
kohtuotsuses ja minu toimikus Oma memuaarides eelistab Hruštšov, kes teadis kõigist 
neist üksikasjadest, jääda siiski endise versiooni juurde, mille kohaselt Beria pidas 
läbirääkimisi Hitleriga separaatrahu sõlmimise küsimustes, mis oli algselt esile 
kutsutud Stalinit vallanud paanikast. Minu arvates tundsid nii Stalin kui ka kogu 
juhtkond, et katse sõlmida separaatrahu selles pretsedenditult raskes sõjas oleks jätnud 
nad automaatselt võimust ilma. Rääkimata juba nende ülipatriootlikest tunnetest, 
mille olemasolus olen täiesti veendunud. Nende jaoks oleks olnud igasugune 
läbirääkimiste variant vastuvõetamatu. Suurriigi kogenud poliitikute ja juhtidena 
kasutasid nad saadud luureandmeid sageli sondeerimis-aktsioonides, aga ka 
konkurentide ja isegi oma liitlaste Šantažeerimiseks. 

Nii näiteks uuris meie agentuur, millel oli juurdepääs noorele Rumeenia kuningale 
Mihaile, tema õukonna ja Nõukogude juhtkonna võimalikku huvitatust Rumeenia 
väljaastumisest hitlerlikust koalitsioonist. Nagu Soome puhul, nii valmistasid ka nüüd 
meie diplomaadid ette ja vormistasid kokkuleppe Rumeenia väljaastumise kohta 
sõjast NSV Liidu, Inglismaa ja USA vastu ning tema sõtta astumisest Saksamaa vastu. 
Sellele eelnes veel üks tähtis sündmus: meie operatiivtöötajate juhtimisel võttis 
rumeenia kompartei võitlejate grupp kinni fašistide liidri, peaminister Antonescu, kui 
ta parasjagu kuningat külastas. 

Suure Isamaasõja vähemtuntud kulissidetaguste sündmuste hulgas tuleb ära märkida 
ka NKVD 4. Valitsuse ülema asetäitja Melnikovi ja meie 1930. aastate illegaalide 
Parparovi ja Jarikovi erakordselt suurt tööd vastase vägede demoraliseerimises 
Sõjavangide antifašistliku komitee loomiseks kaasati Melnikovi otsesel juhtimisel 
koostööle Nõukogude võimuorganitega pärast Stalingradi lahingut meie kätte vangi 
langenud kindralid von Seydlitz ja Paulus. Neid kuulsaid väeülemaid vaadati kui või- 
malikke kandidaate Saksamaa antifašistlikku eksiilvalitsusse, mille Beria pani ette 
organiseerida Moskvas 1944. aastal. A 

Sellest episoodist kirjutab köitvalt oma publikatsioonides 

meie ajaloolane Leonid Retin. Muuhulgas märgib ta, et NKVD gttepanekuid luua 
Saksa valitsus eksiilis, torpedeerisid nii saksa kommunistid Moskvas kui ka 
Kominterni juhtkond. 

NKVD ettepaneku tagasilükkamise põhjustasid USA juhtkonna, aga samuti ka 
Tšehhoslovakkia ja Poola Londonis asuvate emigrantlike valitsuste väga tugevad 
vastuväited selles küsimuses. Meie residentuur Londonis ja Washingtonis edastas 
NSV Liidu juhtkonnale poolakate, tšehhide ja ameeriklaste kartused Stalini ja 
Molotovi kavatsuste suhtes laiendada 1944. aasta augustis antifašistliku komitee 
tegevust. Siiski jääb mõistatuseks, kuidas said neist plaanidest teada meie liitlased'. 
Ettepanekud luua saksa antifašistlik valitsus eksiilis olid tallel vaid NSVL NKVD 4. 
Valitsuse ning Sõjavangide ja interneeritute Peavalitsuse vastavates toimikutes. 


VIII. NKVD diversioonigrupid ja -rühmad lahingutes Kaukaasia 
pärast 


Sõja-aastatel tuli mul osa võtta otsuste vastuvõtmisest ka sõjalistes küsimustes. Selles 
plaanis osutusid eriti vajalikeks minu kontaktid mereväe staabiülema admirali 
Issakovi ja kindralstaabi Operatiivvalitsuse ohvitseridega. 

1942. aasta augustis tegid Beria ja Merkulov (vestluse juures viibis ka Malenkov) 
mulle ülesandeks varustada kõigest kahekümne nelja tunni jooksul 150 alpinisti 
sõjategevuse pidamiseks Kaukaasias. Niipea, kui alpinistid olid lahinguülesande 
täitmiseks valmis, käskis Beria minul ja Merkulovil lennata *os temaga mitme 
transpordilennukiga Moskvast Kaukaasiasse. Lend oli väga pikk. Tbilisi lendasime 
üle Kesk-Aasia "S-47-ga", Ameerikast lendliisi alusel saadud lennukiga. Meie 
operatsioonid pidid peatama Saksa vägede edasiliikumise Kaukaasiasse otsustava 
lahingu eelõhtul Stalingradi all. Kõigepealt Randusime Krasnovodskis, seejärel 
Bakuus, kus Operatiiv-Valitsuse Kaukaasia suuna ülem polkovnik Štemenko kandis 
korrast ette. Võeti vastu otsus, et meie eriüksus püüab blokeerida 

mägiteed ja peatada vastase mägiküttide väeosa edasiliikumise. 

Kohe pärast meid saabus Tbilisi grupp kogenud partisani, komandöre ja 
dessantväelasi, kelle juhiks oli üks minu asetäitjaid, polkovnik Mihhail Orlov. Nad ei 
lasknud sakslastel tungida Kabardiini-Balkaariasse ja tekitasid neile enne kavandatava 
pealetungi algust suuri kaotusi. Samal ajal lasksid alpinistid õhku tsisterne naftaga ja 
hävitasid mägedes asuva Saksa jalaväe motoriseeritud üksusi. 

Meie kaotused olid samuti suured, sest alpinistide ettevalmistus sõdimiseks jättis 
kohati soovida. Nende eeliseks oli professionaalsus ja mägiolude hea tundmine, aga 
ka mägilaste aktiivne toetus. Ainult Tšetšeenias ei osutanud kohalik elanikkond neile 
abi. 

Staabinõupidamistel Tbilisis, mis toimusid Peakorteri peaesindaja Beria juhtimisel, 
olin sageli raskustes ja segaduses, kui jutt läks puhtsõjalistele küsimustele. Kord 
püüdsin neid adresseerida Štemenkole ja ütlesin, et olen sõjalises strateegias ja 
taktikas ebakompetentne. Beria katkestas mind. ,,On vaja tõsiselt tegeleda sõjaliste 
küsimustega, seltsimees Sudoplatov. Pole vaja öelda, et olete ebakompetentne. Teid 
saadetakse õppima sõjaväeakadeemiasse pärast sõja lõppu." Peale sõda astusin 
tõepoolest akadeemiasse ja vahetult enne arreteerimist, 1953. aastal ka lõpetasin selle. 
Põhja-Kaukaasias toimusid 1942. aasta augustis ja septembris väga rasked lahingud. 
Just sel ajal viibisin ka mina seal. Meie eriüksus mineeris naftapuuraugud ja 
puurtornid Mozdoki piirkonnas ja ohkis need hetkel, kui neile lähenesid saksa 
mootorratturid. Jälgisime koos Merkuloviga, et plahvatus toimuks rangelt käsu järgi 
ning ühinesime meie mägedessse taganeva diversioonigrupiga viimasel hetkel. Hiljem 
saim dešifreerimisgrupilt Šveitsist teate: sakslased ei saanud kasutada Põhja- 
Kaukaasia naftavarusid ja puurauke, millele na olid pannud suuri lootusi. 

Peapesu, mille saime oma eduka tegevuse eest, jäi rnu” kauaks meelde. Kui 
pöördusime Tbilisist tagasi, teatas Beria, 

Stalin tegi Beria asetäitjale Merkulovile noomituse õigustajata riski pärast 
mineerimisoperatsiooni läbiviimisel: ta seadis jjtu otna em Ja oleks võinud Saksa 
eelväeosade kätte vangi lageda. Beria tormas mulle kallale: kuidas ma tohtisin lasta 
sel sündida. Sel ajal sai mitu Kaukaasias viibinud Peakorteri ohvitseri Saksa 
lennurünnakute käigus surma. Poliitbüroo liige Kaganovitš sai aga pommitamise ajal 
peast raskesti haavata. Samuti sai haavata ka admiral Issakov, aga üks meie kõige 
kogenenumaid gruusia tšekiste Sadžaja hukkus selle rünnaku ajal. 


Kartused, et vaenlane võiks hõivata Tbilisi ja kogu Kaukaasia, olid täiesti reaalsed. 
Minu ülesannete hulka kuulus põrandaaluse agentuurvõrgu loomine juhuks, kui 
sakslased peaksid vallutama Tbilisi. Professor Konstantin Gamsahhurdia (Zviad 
Gamsahhurdia isa) oli üks kandidaate agentuurvõrgu juhi kohale Gruusias. Ta oli 
kõige eakam NKVD informaator. Koostööle värbas tema juba Beria, pärast mitmeid 
arreteerimisi, kui teda oli süüdistatud nõukogudevastaste väljenduste ja natsio- 
nalistliku separatismi levitamises. Saatuse irooniana oli ta enne sõda tuntud oma 
saksameelsete vaadete poolest: ta andis kõigile mõista, et Gruusia õitseng sõltub 
koostööst Saksamaaga. Ma tahtsin neid kuulujutte kontrollida ja vastavalt Beria 
nõusolekule korraldasin koos Sadžajaga hotellis , Inturist" vestluse professor 
Gamsahhurdiaga. Mulle ei tundunud ta just kõige usaldusväärsema inimesena. Pealegi 
seisnes kogu tema eelnev informaatoritöö kogemus inimeste kohta salakaebuste 
esitamises, mitte nende mõjutamises. Ja veel: ta oli liiga hõivatud oma loominguga. 
(Muide, ta kirjutas Stalini eluloo gruusia keeles.) Üldkokkuvõttes oli sel inimesel 
kalduvus intriigitsemisele, ta püüdis kasutada igati ära Beria positsiooni oma huvides: 
mõlemad olid megreelid. 

Pidanud nõu kohalike töötajatega, tulime järeldusele, et Gamsahhurdiat on parem 
siiski kasutada mõnes teises rollis. Peaosa määrati aga Matšivarianile, dramaturgile, 
kellel oli Tbilisis soliidne reputatsioon. Teda tunti kui omakasupüüdmatut, 

ausat inimest. Usaldasime rahulikult tema kätte suuri raha summasid, samuti kuld- ja 
hõbeesemeid, mida hädavajadus korral võis kasutada põrandaaluses töös. 

Hulk aega hiljem jutustas üks minu kambrikaaslastest, akadeemik Šaria, Beria abi, kes 
vastutas parteilise propaganda eest Gruusias, et pärastpoole kaotas Beria igasuguse 
huvi Gamsahhurdia vastu. Viimane jäi aga Gruusias siiski küllalt mõjukaks isikuks - 
omamoodi ikooniks kultuurimaailmas. On teada, et Stalin ise keelas tema 
arreteerimise. 1954. aastal, kui Beria oli juba maha lastud, tahtsid Gruusia võimud 
vabaneda ka Gamsahhurdiast ja kohalik KGB pöördus Moskva poole, et taotleda 
sanktsiooni tema kui Beria käsilase arreteerimiseks, kes oli teeninud endale poliitilist 
kapitali isiklike sidemete kaudu rahvavaenlasega. Kirjanik Kirill Stoljarov, kes uuris 
1953-1954. aastate sündmusi, jutustas mulle, et Gamsahhurdiat taheti süüdistada 
selles, et ta Šantažeeris Beria käsul gruusia intelligentsi esindajaid, sundides neid 
sõlmima salajasi sidemeid Saksa eriteenistustega. Uurijad väitsid, et just selle eest 
saigi ta sõja-aastatel Berialt ja Mikojanilt suuri rahasummasid ja ameerika ,,Willyse”. 
Šaria sõnul oli Gamsahhurdia lõpuks rahule jäetud: niipalju kui mina tean, suri ta 
loomulikku surma Tbilisis 70. aastatel. Tema pojast sai sõltumatu Gruusia riigi 
esimene president, 1992. aastal ta kukutati ja 1993. aasta lõpul, nagu teatati, lõpetas ta 
oma elu enesetapuga. 

1953. aastal süüdistati Beriat ka selles, et ta tekitas kahju meie kaitsele lahingute ajal 
Kaukaasias. Samal ajal vallandati sidemete eest Beriaga armeest Štemenko. Kuid 
valitseva ladviku huvides ei hakatud süüd Štemenko kaela veeretama. Tolleaegne 
kaitseministri asetäitja marssal Gretško võitles sõja aja Kaukaasias Beria alluvuses. 
Selge, et süüdistused Beria aadressil oleksid bumerangina löönud kõrgema juhtkonna 
pihta. Seepärast ei sisaldanudki Beria kohtuotsust kajastavad pressiteated süüdistust 
reetmises lahingute perioodil Kaukaasias. 

Sadšaja hukkus pommirünnaku ajal, aga kuna Štemenko maininud häid suhteid 
minuga, siis Kaukaasia kaitsmist puudutavates 

küsimustes seoses Beria süüasjaga mind ülekuulamisele ei kutsutud. Hiljem kaotasid 
minu uurijad üldse selle vastu huvi, kuigi mul tuli nendelt kuulda märkusi, et olin 
saanud teenimast medali ,,Kaukaasia kaitsmise eest", kuna tegelesin koos Beriaga 
Nõukogude valitsuse petmisega. 


IX. Saksa luurega peetavad strateegilised raadiomängud 
»Klooster” ja , Berezino” 


Pärast sakslaste purustamist Stalingradi all, 1943. aasta algul, hakkas Moskva 
elavnema. Üksteise järel avati taas teatrid. See andis tunnistust sellest, et rindel oli 
toimunud pööre paremuse poole. Minu naine saabus koos väikeste laste, Andrei ja 
Anatoliga tagasi evakuatsioonist Ufaast, kus ta oli töötanud NKVD Kõrgemas 
Erikoolis õppejõuna. Asusime ajutiselt elama hotelli , Moskva", kuna meie majas küte 
ei töötanud. Mõne kuu pärast kolisime väikesesse, kõigest üheksa korteriga majja 
põiktänavasse Lubjanka lähedal. 

Tol ajal jälgis kogu Moskva erilise tähelepanuga tuntud luuletaja Konstantin 
Simonovi ja mitte vähem tuntud näitlejatari Valentina Serova romaani. Nende abielu 
ei kujunenud eriti õnnelikuks ja pärast sõda läks Simonov Serovast lahku. Meie 
abikaasaga kohtasime mitmel korral seda paari eriteenistuse sööklas. 
Julgeolekukomissar Iljin, kes kureeris ,,kultuuririnnet"”, kaebas: kas mul muud tööd 
veel vähe on, nüüd tuleb isiklikult vastutada ka Simonovi julgeoleku eest! Simonov 
oli haruldaselt uljas autojuht. Kasutades oma privilegeeritud positsiooni, lubas ta 
endale kõike, mida süda igatses. Pealegi oli ta heades suhetes Vassili Staliniga, kes oli 
tuntud oma kiindumuse poolest alkoholi ja tormilistesse seiklustesse. 

Ijin jutustas mulle, kuidas Stalin reageeris (nüüd on see laialt tuntud) Simonovi 1942. 
aastal ilmunud ja sõna otseses mõttes lugejat vapustanud lüürilise luule kogumikule 
»Sinuga ja sinuta", mis oli pühendatud Valentina Serovale. Selle populaarsus oli nii 
suur, et hankida oli seda praktiliselt võimatu. 

Sel ajal tegi Stalinile tõsist muret tema tütre Svetlana suhe filmidramaturg Kapleriga. 
Tema filmidel ,, Lenin Oktoobris” ja ,, Lenin 1918. aastal" olid tol ajal suur menu. 
Svetlana oli kõigest kuueteistkümneaastane, aga mees oli juba üle kolmekümne. 
Hiljem süüdistati Beriat selles, et ta organiseeris Kapleri läbipeksmise tänaval. Kui 
see tõesti nii oli, siis võis ta seda teha üksnes Stalini käsul. Enne arreteerimist ei 
teadnud ma sellest midagi. Mis puutub aga Kaplerisse, siis lõppude lõpuks ta 
arreteeriti ja saadeti GULAG-i. Operatiivmaterjalide põhjal vormistati talle kui 
»inglise spioonile" formaalne süüdistus alaealiste võrgutamises ja nõukogudevastaste 
anekdootide levitamises. 

Kõige tähtsamad ja suuremad raadiomängud olid operatsioonid ,,Berezino" ja 
»Klooster". Esialgselt töötasid operatsiooni ,,Klooster” välja meie grupp ja NKVD 
Salajane Poliitvalitsus, aga alates 1941. aasta juulist tegutsesime juba tihedas koostöös 
GRU-ga. Operatsiooni ,,Klooster" eesmärgiks oli tungida Abwehri agentuurvõrku, 
mis tegutses Nõukogude Liidu territooriumil. Selleks lõime kiiresti ,,saksameelse 
nõukogudevastase organisatsiooni", mis otsis kontakte Saksa kõrgema väejuhatusega. 
Vaatamata põhjalikule puhastusele 20.-30. aastatel jäid paljud vene aristokraatia 
esindajad siiski ellu. Tõsi küll, kõiki neid jälgiti, kuid mõnedest said siiski meile 
vajalikud informaatorid ja agendid. 

Analüüsides materjale ja agentuuri koosseisu, mille andis meie käsutusse NKVD 
vastuluure, otsustasime söödana kasutada kedagi Glebovit, endist Nižni Novgorodi 
aadelkonna eestseisjat. Selleks ajaks oli Glebov juba üle seitsmekümne aasta vana. Ta 
oli endises aristokraatide ringkonnas tuntud inimene: just tema tervitas Kostromas 
1915. aastal tsaariperekonda Romanovite dünastia 300. aasta juubelipidustustel. 
Glebovi naine oli Venemaa viimase keisrinna Aleksandra Fjodorovna õukonnas 
omainimene. Ühesõnaga, kõigist elusolevatest vene aristokraatide esindajatest näis 
Glebovi kandidatuur olevat kõige sobilikum. 1941. aasta juulis elutses ta peaaegu 
kerjusena Novodevitši kloostris. 

Muidugi ei tundnud ta kõige elementaarsemaidki luuretöö 

võtteid. Meie plaan seisnes selles, et Glebov ja keegi teine mees, samuti kuulsast soost 
(see oli meie agent), saavutaksid sakslaste ualduse. Meie agent Aleksandr Demjanov 
(,.Heine") ja tema naine, samuti NKVD agent, külastasid Novodevitši kloostri kirikut 
ettekäändega saada õnnistus enne Aleksandri siirdumist rindele, ratsaväeüksusesse. 
Enamus kloostriteenritest olid «NKVD salajased informaatorid. Kirikuskäimise ajal 
tutvustati Demjanovit ja Glebovit teineteisele. Nende vahel tekkisid südamlikud 
suhted. Demjanov ilmutas sügavat huvi Venemaa ajaloo vastu, Glebov aga meenutas 
nostalgiliselt möödunud aegu. Glebov pidas kalliks oma uue sõbra seltskonda, too aga 
hakkas nende omavahelistele kohtumistele kaasa tooma ka teisi inimesi, kes 
sümpatiseerisid Glebovile ja ihkasid temaga lähemalt tutvuda. Need olid kas NKVD 
usaldusisikud või operatiivtöötajad. Kõiki neid kohtumisi organiseeris Makljarski, kes 
isiklikult juhendas agent Demjanovit. 

Aleksandr Demjanov kuulus tõepoolest väärikasse suguvõssa: tema vanaisa Golovatõi 
oli olnud Kubanimaa kasakate esimene ataman, isa aga tsaariarmee ohvitser, kes 
langes kangelasena 1915. aastal. Demjanovi onu, tema isa noorem vend oli 
valgekaartlaste vastuluure ülem Põhja-Kaukaasias. Tšekistide poolt kinnivõetuna suri 
ta tüüfusesse teel Moskvasse. Aleksandri ema, Bestuževi kursuste lõpetanu, Peterburi 
tunnustatud iludus, oli laialt tuntud endise pealinna aristokraatlikes ringkondades. 
Talle tehti mitmel korra ettepanek emigreeruda Prantsusmaale, kuid ta keeldus sellest. 
Teda tundis isiklikult kindral Ulagai, üks valgekaartliku emigratsiooni liidreid, kes 
tegi aktiivselt koostööd sakslastega 1941.-1945. aastani. Aleksandri enda lapsepõlve 
varjutasid aga nii punane kui valge |error, mida ta koges kodusõja aastatel, kui tema 
onu võitles Ulagai juhtimise all. 

Pärast seda, kui tema ema oli keeldunud emigreerumast, Pöördusid nad tagasi 
Petrogradi, kus Demjanov hakkas tööle elektrikuna: ta heideti välja Polütehnikumist, 
kuhu oli õppima asunud, varjates oma minevikku (kõrgemat polütehnilist haridust 
oleks tal tol ajal olnud võimatu saada oma mitteproletaarse 

päritolu tõttu). 1929. aastal arreteeris Leningradi GPU Demjanovi tema sõbra 
Ternovski pealekaebusel, relva ebaseaduslik omamise ja nõukogudevastase 

propaganda eest. Tegelikult oli püstol talle nimme sokutatud. Selle aktsiooni 
tulemusena sun. niti Aleksandr tegema salajast koostööd GPU-ga. Tänu tema 
päritolule suunati ta looma sidemeid NSV Liitu jäänud aadlike ja välismaal 
tegutsevate valgeemigrantide vahel ning tõkestama terroriakte. Muide, 1927. aastal oli 
Aleksandr tunnistajaks Leningradi Poliitharidusmajas toimunud plahvatusele, mille 
korraldasid valged terroristid. Aleksandr hakkas meie heaks tööle, kasutades selleks 
oma perekondlikke sidemeid. 

Õige varsti viidi ta üle Moskvasse, insener-elektrikuks Mosfilmi. Tol ajal koondus 
pealinna kultuurielu filmistuudio ümber. Meeldiv välimus ja viisakad kombed 
võimaldasid Demjanovil ilma raskusteta lülituda filminäitlejate, kirjanike, 
dramaturgide ja luuletajate seltskonda. Oma tuba Moskva kesklinna kommu- 
naalkorteris jagas ta ühe Moskva Kunstiteatri näitlejaga. Meil õnnestus organiseerida 
tema jaoks tolle aja kohta üsna suur haruldus - tal oli Maneežis oma hobune! Täiesti 
loomulik, et see asjaolu juba iseenesest andis talle võimaluse laiendada kontakte 
diplomaatidega. Aleksandr sõbrustas tuntud filmi-režissööri Mihhail Rommi ja teiste 
silmapaistvate kultuuritegelastega. NKVD lubas kunstiintelligentsi ja endise 
aristokraatia esindajate eliitgrupil elada seltskonnaelu, piiramata neid milleski, kuid 
osa neist inimestest oli värvatud, teisi jälgiti aga hoolikalt, et neid vajaduse korral 
tulevikus kasutada. 

Demjanovit , juhtisid” Iljin ja Makljarski. Teda ei kasutatud tavalise informaatorina, 
tema ülesanne oli laiendada tutvusringkonda välismaa diplomaatide ja ajakirjanike 
seas - alaliik hipodroomi ja teatrite esietenduste külastaja, nagu ta oli. Dein' janovi 
ilmumine näitlejate, kirjanike ja lavastajate seltskondao' sedavõrd loomulik, et tal 
õnnestus kergesti sõlmida vajalik sidemeid. Ta ei varjanud kunagi oma päritolu ja 
seda võis kergesti kontrollida Pariisi, Berliini ja Belgradi emigrantlikes ringkondades. 
Lõpuks hakkasid Demjanovi vastu tõsist huvi tundma ka Saksa saatkonna töötajad ja 
Abwehr. 

Sõja eelõhtul teatas Aleksandr, et Saksamaa Moskva kaubandusesinduse töötaja 
mainis nagu möödaminnes mõningaid nimesid, kes olid Demjanovite perekonnale 
olnud lähedased enne revolutsiooni. Saanud Iljinilt vastavad instruktsioonid, ei 
näidanud Demjanov sakslaselt kuuldu vastu üles mingit huvi: tegu oli ilmse katsega 
teda värvata, aga taolistel juhtudel ei olnud tark ilmutada liigset huvi. Võimalik, et 
sellest hetkest figureeris ta Saksa luure operatiivaruannetes mingi koodnime all. 
Hiljem, nagu nähtub Saksa maavägede kindralstaabi luurešefi Gehleni meenutustest, 
sai ta hüüdnimeks ,,Max". 

Esimene kontakt Saksa luurega muutis põhjalikult tema saatust: nüüdsest ilmus tema 
toimikusse spetsiaalne märge, mille pani Makljarski. See tähendas, et sõja puhul 
sakslastega võis Demjanov saada üheks peafiguuriks, kelle vastu Saksa eriteenistused 
hakkavad huvi tundma. Sõja alguseks oli Aleksandril agentuuris töötamise staaži 
peaaegu kümme aastat. Seejuures on jutt tõsistest vastuluureoperatsioonidest, kus tal 
tuli kontakteeruda inimestega, kes ei mõelnudki varjata oma Nõukogudevastaseid 
veendumusi. Päris sõja alguses pani Aleksandr end kirja vabatahtlikuna ratsaväkke, 
kuid talle oli määratud teistsugune saatus: temast sai üks väärtuslikumaid agente, kes 
anti minu käsutusse eriülesannete täitmiseks. 1941. aasta juulis pöördusin koos 
NKVD Salajase Poliitvalitsuse ülema Gorlinskiga Beria poole, et saada luba kasutada 
Demjanovit koos Gleboviga operatsiooni ,,Klooster” läbiviimisel vaenlase tagalas. 
Operatsiooni ,,Klooster” oli tõepärasuse mõttes kaasatud ka poeet Sadovski ja 
skulptor Sidorov, kes õppisid omal ajal Saksamaal ja kes polnud Saksa eriteenistustele 
tundmatud, nende kortereid kasutati konspiratiivsetel eesmärkidel. 

Nagu ma juba mainisin, olime tulnud mõttele luua aktiivne ssksameelne põrandaalune 
organisatsioon ,,Troon", mis võiks pakkuda Saksa kõrgemale väejuhatusele oma abi 
tingimusel, et tema juhid saavad vastavad ametipostid uues bolševismivastases 
administratsioonis sakslaste poolt hõivatud territooriumil. 

Lootsime sel moel välja peilida saksa agente ning tungida sakslaste luurekeskusesse 
Nõukogude Liidus. Toimikud ,,Troon" ja 

»Klooster” täienesid kiiresti, muutudes peagi mitmeköitelisteks. Vaatamata sellele, et 
need operatsioonid olid algatatud ja heaks kiidetud hiljem represseeritud 
kõrgemalseisvate julgeolekuorganite töötajate Beria, Merkulovi, Bogdan Kobulovi ja 
teiste initsiatiivil, jäävad nad klassikaliseks näiteks kõrgest professionaalsest tasemest. 
Nad on kirjas õpikutes ning neist räägitakse erikoolides, loomulikult viiteta 
operatsioonidesse kaasatud agentide ja operatiivtöötajate tõelistele nimedele. 
Raadiomäng, mis oli algselt planeeritud nende isikute kindlakstegemiseks, kes tegid 
koostööd sakslastega, kasvas praktiliselt üle NKVD ja Abwehri kahevõitluseks. 
Pärast hoolikat ettevalmistust ületas Demjanov (,,Heine") 1941. aasta detsembris 
nõukogudevastase ja saksameelse organisatsiooni ,,Troon” saadikuna rindejoone. 
Sakslaste Abwehri rindegrupp suhtus ülejooksikusse ilmse umbusuga. Kõige rohkem 
huvitas sakslasi, kuidas tal õnnestus suuskadel läbida miiniväli. Aleksandr ise ei 
kahtlustanudki hädaohtu ja jäi imekombel ellu. Teda kuulati kaua üle, nõuti teateid 
vägede dislokatsiooni kohta rindejoonel, seejärel instseneeriti tema mahalaskmine, et 
sundida teda surmahirmus üles tunnistama oma koostöö Nõukogude luurega. Midagi 
saavutamata viidi Aleksandr Smolenskisse. Seal kuulasid teda üle Abwehri ohvitserid 
»» Wally” staabist. Umbusk hakkas tasapisi hajuma. Demjanovit hakati uskuma pärast 
seda, kui tema kohta oli kogutud andmeid vene emigrantide hulgast, veendudes, et ta 
polnud seotud enne sõda luureoperatsioonidega, mida korraldasid OGPU-NKVD vene 
emigrantide kaudu. Sakslastele oli teada, et vene emigratsioon oli üle ujutatud NKVD 
agentidega, kes tegutsesid küllaltki efektiivselt: paljud emigrandid tegid meiega 
meeleldi koostööd patriootilistel kaalutlustel ja süütundest kodumaa ees. See 
võimaldas viia miinimumini kõik valgete katsed üritada läbi viia terroriakte või 
organiseerida diversioone. Peale selle selgus, et enne sõda olid Abwehri agendid 
temaga kontakti astunud, uurides teda kui võimalikku infoallikat ja ettekandes Berliini 
figureeris ta koodnime all ,, Max". Abwehr tegigi nüu panuse ,,Maxile". 

Aleksandr tegi läbi kursuse Abwehri koolis. Ainus raskus ejsnes selles, kuidas varjata, 
et ta oskab töötada raadiojaamaga tunneb šifriasjandust. Sakslased olid sõna otseses 
mõttes vai-Ljstuses, et suutsid värvata nii võimeka agendi. See kergendas "a meie 
tööd, kuna teda võidi nüüd saata meie tagalasse ilma radistita- 

Lõpuks andsid sakslased Demjanovile (,,Maxile") konkreetse ülesande: ta pidi end 
Moskvas sisse seadma ja, kasutades oma organisatsiooni ja sidemeid, looma 
agentuurvõrgu, et sisse imbuda mõnda Punaarmee staapi. Tema ülesanne oli ka orga- 
niseerida diversioone raudteedel. 

1942. aasta veebruaris heitsid sakslased langevarjudega ,,Maxi" ja tema kaks abilist 
meie territooriumile. Nad valisid selleks ebasobiva aja: lumetormis kaotasid kõik 
kolm üksteist silmist ja jõudsid suure vaevaga igaüks eraldi Jaroslavlist Moskvasse. 
Aleksandr võttis meiega ühendust ja kohanes kiiresti Saksa luure residendi 
kohustustega. Mõlemad abilised arreteeriti peagi. Sakslased hakkasid saatma kullereid 
sidepidamiseks ,,Maxiga". Enamuse nendest kulleritest värbasime topeltagentideks, 
mõned arreteerisime. Kokku pidasime kinni üle viiekümne Abwehri agendi, kes 
saadeti side pidamiseks meie territooriumile. 

Aleksandril oli luurajana oma perekonna täielik toetus, mida võis meie seisukohalt 
pidada suureks õnnestumiseks. Tema luuretegevuse üksikasjad olid teada nii naisele 
kui äiale. Rikkusime reegleid, kuid läksime selle peale välja lihtsal põhjusel. Ja 
nimelt. 

Tema naine Tatjana Berezantsova töötas Mosfilmis režis-sööri assistendina, tal oli 
suur autoriteet kino- ja teatritegelaste hulgas. Äia, professor Berezantsovit peeti 
Moskva akadeemilistes ringkondades meditsiinikorüfeeks ja ta oli Kremli kliinikute 
juhtiv konsultant. Temal kui ühel vähestest selle tasemega *Petsialistidest, lubati 
pidada erapraksist. Berezantsovit tunti 

asti ka diplomaatilises korpuses, mis oli meie jaoks eriti tähtis. 

Tol ajal oli ta üle viiekümneaastane, kõrgesti haritud, rääkis Vat»alt saksa keelt (ta oli 
saanud hariduse Saksamaal), valdas ka 

P. Sudoplatov koos kaastööta 
(paremalt kolmas), 1923. aasta. 


Paremalt esimene — tema otsene ülem V. Potaševitš 


jatega Ukraina GPU piirivalvesalgast 


prantsuse ja inglise keelt. Tema korterit kasutati konspiratijv korterina põrandaaluse 
organisatsiooni ,,Troon” vajadusteks, hiljem aga kontaktide pidamiseks sakslastega. 
NKVD-s mõisteti, et sakslased võivad kergesti kontrollida, kes selles korteris elab. 
Tundus loomulik, et kogu pere, mille juured ulatuvad tsaariaegsele Venemaale, on 
kaasatud nõukogudevastasesse vandenõusse. 

Minu ettepanekul pidi saksa agentide esimene grupp jäarn vabadusse kümneks 
päevaks, et saaksime kontrollida nende konspiratiivkortereid ning kindlaks teha, kas 
neil on veel side-meid kellegagi peale Aleksandri (,,Maxi"). Beria ja Kobulov 
hoiatasid mind, et kui see grupp korraldab Moskvas mõne diversiooni- või terroriakti, 
siis võetakse minul pea maha. 

Aleksandri naine lahustas tee ja viina segus spetsiaalsed tabletid, kostitas saksa agente 
oma korteris ja sel ajal, kui nad unerohu mõjul magasid, jõudsid meie eksperdid teha 
kahjutuks nende käsigranaadid, lahinguvarustuse ja mürgid. Tõsi, osa varustust oli 
kaugjuhtimisega, kuid spetsialistid arvasid, et üldiselt on agendid niikuinii kahjutuks 
tehtud. Taolised operatsioonid Aleksandri korteris olid küllaltki riskantsed: ,,küla- 
lised" olid reeglina märkimisväärsete füüsiliste omadustega ja nii mõnelgi korral, 
vaatamata tablettidele, ärkasid nad ootamatult enne õiget aega. 

Mõningatel saksa kulleritel, eriti neil, kes olid pärit Balti riikidest, lubasime tagasi 
pöörduda Abwehri staapi, tingimusel, et nad kannavad seal ette Saksa agentuurvõrgu 
edukast tegevusest Moskvas. 

Vastavalt meie väljatöötatud legendile, paigutasime Demjanovi Punaarmee 
kindralstaapi noorema sideohvitseri kohale Selle järgi, kuidas me otsisime sakslaste 
jaoks välja fiktiivseid, infoallikaid endiste tsaariarmee ohvitseride seast, kes teenisal 
marssal Šapošnikovi juures, hakkas kogu operatsioonist kuju' nema tähtis 
desinformatsioonikanal. Raadiomäng Abwehriga muutus üha intensiivsemaks. 1942. 
aasta keskel tehti mängu raadiotehnilise poole kindlustamine ülesandeks Fischer- 
Abelile 

Vahepeal õnnestus Demjanovil luua mulje, et tema grupp viis läbi diversiooniakti 
Gorki lähedal raudteel. Et anda aktsioone kinnitust ja tugevdada Aleksandri 
reputatsiooni, organiseerime ajakirjanduses avaldamiseks mõned teated kahjurlusest 
taudteel. 

Operatsioon ,,Klooster” on Saksa arhiivides tuntud kui agent ,,Maxi" toimik". Oma 
memuaarides, pealkirjaga ,,Teenistus", hindab Gehlen kõrgelt agent ,, Maxi" rolli 
peamise infoallikana Nõukogude Kõrgema Ülemjuhatuse sõjalis-stra-gegiliste 
plaanide kohta kõige raskematel sõja-aastatel. Ta heidab Wehrmachti väejuhatusele 
ette, et seal ignoreeriti õigeaegsel teateid Nõukogude vägede vastupealetungi kohta, 
mida ,, Max" edastas raadiojaama kaudu Moskvast. Ameerika eriteenistustele tuleb 
anda au: nemad ei uskunud Gehlenit ja reas publikatsioonides ütlesid otse välja, et 
Saksa luure sattus NKVD õnge otsa. Gehlen jäi aga ikkagi oma seisukoha juurde, et 
»Max" oli üks tähelepanuväärseimaid näiteid Abwehri edukast tegevusest sõja- 
aastatel. Saksa julgeolekuteenistuse ülem Walter Schellenberg väidab oma 
memuaarides, et väärtuslik informatsioon saabus Rokossovskile lähedasest allikast. 
Tol ajal teenis ,, Max" Rokossovski staabis sideohvitserina, aga marssal juhatas 
Valgevene rinde vägesid. Schellenbergi sõnul oli see ohvitser Rokossovski 
lähikonnast meelestatud nõukogudevastaselt ja vihkas Stalinit, ma oli langenud 30. 
aastatel repressioonide ohvriks ja istunud kaks aastat vanglas. 

»Maxi” prestiiž Abwehri juhtkonna silmis oli tõepoolest kõrge - ta sai sakslastelt 
»Raudristi Mõõkadega". Meie omakorda autasustasime teda ,,Punatähe” ordeniga. 
Aleksandri naine ja tema isa said medali ,,Lahinguliste teete eest", riskantse ja 
ülitähtsa ülesande täitmise eest. Saksa arhiivimaterjalidest on teada, et Wehrmachti 
ülematus tegi mitmeid saatuslikke vigu osalt seetõttu, et lootis täielikult Abwehri 
informatsioonile, mis saadi Nõukogude Kõrgema Ülemjuhatuse allikatest. 
Desinformatsioon, mille andis edasi ,,Heine"-,,Max", valmistati ette meie 
kindralstaabi 

Operatiivvalitsuses ühe selle juhi, Štemenko osavõtul, seega viseeriti kindralstaabi 
Luurevalitsuses ja anti edasi NKVD-ie kindlustada selle kättesaamine usutavatel 
asjaoludel. Štemenko plaani kohaselt teostati Punaarmee tähtsaid operatsioone 

aastatel 1942-1943 tõepoolest seal, kus seda sakslastele niiöelda ,,ette ütles” ,,Heine"- 
»Max", kuid neil operatsioonidel oli tähelepanu kõrvalejuhtiv ja abistav iseloom. 
Desinformatsioonil oli kohati strateegiline iseloom. Näiteks 4. novembril 1942. aastal 
teatas ,,Heine”-,, Max", et Punaarmee annab sakslastele löögi 15. novembril mitte 
Stalingradi all, vaid Põhja-Kaukaasias ja Rževi lähedal. Sakslased ootasid nüüd lööki 
just sealt ja tõrjusid selle ka tagasi. Seevastu Pauluse grupeeringu ümberpiiramine 
Stalingradi all tuli neile täieliku üllatusena. 

Teadmata raadiomängust midagi, maksis Zukov selle eest kallist hinda - pealetungi 
käigus Rževi all langes tuhandeid meie sõdureid, kes võitlesid tema juhtimise all. 
Oma memuaarides tunnistab ta, et selle pealetungioperatsiooni lõpplahendus oli 
ebarahuldav. Kuid ta ei saanud kunagi teada, et sakslasi oli ette hoiatatud meie 
pealetungi kohta Rževi suunal, seepärast paiskasidki nad sinna sellisel arvul sõjaväge. 
»Heine”-,, Maxi" desinformatsioon, nagu järeldub Gehleni mälestustest, aitas kaasa ka 
sellele, et sakslased tõstsid korduvalt edasi pealetungitähtaegu Kurski kaarel, mis aga 
omakorda sobis Punaarmeele. 

Osa informatsioonist, mis läks Berliini, tuli meile ka sakslastelt tagasi. See oli nii. 
Aastatel 1942-1943 töötas meiega koos lühikest aega, kuni ta paljastati, polkovnik 
Šmidt, üks Abwehn šifreerimisteenistuse juhte. Ta andis meie inimestele Prantsus- 
maal luurematerjale, mis olid saadud Abwehrilt Moskvast Analüüsi tulemusena 
selgus, et see oli meie desinformatsiooni mille oli edastatud ,,Heine"-,,Max". 

Ühe šifreeringu saime koguni kolmel korral. Esimene tu Prantsusmaalt Šmidti kaudu 
1943. aasta veebruaris. Teine säa bus 1943. aasta märtsis Anthony Bluntilt 
(Cambridge'i grupp, kes töötas Briti luures: ta teatas meie Londoni residendile 
Gorskile, et sakslastel on Moskva sõjaväejuhtkonnas tähtis 

imfoallikas. Kolmandal korral, 1943. aasta aprillis andsid inglased meie luure 
sidemissiooni kaudu Londonis edasi sama teate, jiagu oleks see inglise luure poolt 
kinni püütud Saksamaal, tegelikult said inglased selle informatsiooni 
dešifreerimismasina ,,Enigma" abil ja esitasid ta meile tugevasti lühendatud kujul, 
mida nad ka hiljem praktiseerisid. Saksa kõrgem ülemjuhatus kasutas ,,Heine"-,, Maxi" 
edastatud informatsiooni oma laninguväeosade ohvitseride suunamiseks Balkanil. 
Briti luure püüdis kinni need teated, mis olid saadetud Berliinist Balkanile, nii et 
lõppude lõpuks saime tagasi meie enda andmed Bluntilt, Cairncrossilt ja Philbylt. See 
tõestas, et meie desinformatsioon toimib. Nagu ma juba mainisin, andis Briti eri- 
teenistus Šveitsis ,,Enigma" abil dešifreeritud ja redigeeritud tekstid oma agendile, kes 
pidas kontakti Rössleriga. Tema omakorda andis selle informatsiooni edasi ,,Punasele 
kapellile", kust see saabus Keskusesse. Niisiis oli meie käsutuses kaks versiooni, mis 
olid algselt pärit , Maxi" edastatud desinformatsioonist. 

1943. aasta veebruaris tuli Londonist Demjanovilt Berliini läkitatud teatest 
modifitseeritud versioon koos märkusega, et Saksa luurel on Moskva 
sõjaväejuhtkonnas oma infoallikas. Hiljem hoiatas Briti eriteenistus meid Londoni 
residendi Tšitšajevi kaudu: on alust arvata, et sakslastel on Moskvas tähtis allikas, 
kelle kaudu kombitakse läbi sõjalist informatsiooni. Mõistsime, et jutt on 
Aleksandrist. 

Tuleb märkida, et operatsioon ,,Klooster", mis viidi läbi «Heine"-,, Maxi" osavõtul, oli 
algselt kavandatud puht vastu-luureoperatsioonina. Tõesti, kui ta pöördus Saksa luure 
residendina 1942. aastal tagasi Moskvasse, võtsime kinni rohkem kui 50 vastase 
agenti. Hiljem omandas operatsioon aga siiski strateegilise desinformatsioonialase 
raadiomängu iseloomu. 

Lisaks operatsioonile ,,Klooster", viis meie teenistus sõja läbi umbes 
kaheksakümmend samalaadset raadiomängu Abwehri ja gestaapoga. 

Aastatel 1942-1943 õnnestus meil haarata initsiatiiv raadiomänudes Saksa luurega 
lõplikult enda kätte. See oli tingitud 

sellest, et me paigutasime usaldusväärseid agente Abwehri koolidesse, kus õpetati 
välja luurajaid-diversante. Need saadeti omakorda meie tagalasse Smolenski all, 
Ukrainas ja Valgevenes. Meie õnnestunud operatsioon diversantide kinnivõtmisel on 
fikseeritud toimikus ,,Kool". Värvanud ümber Katõnj õppekeskuse passibüroo ülema, 
saime endi käsutusse andmed rohkem kui 200 saksa agendi kohta, kes olid heidetud 
meie tagalasse. Kõik nad tehti kas kahjutuks või sunniti tegema meiega koostööd. 
Nende materjalide põhjal ja V. Ardamatski romaani ,,Saturn on peaaegu nähtamatu” 
järgi on vändatud mitmeseerialine film. 

Usbekistani müütiline natsionalistlik keskus ,.Pärija”, millel oli gestaapo täielik 
usaldus, ajas 1943. aastal meie ülesandel nurja fašistide ulatuslikud diversiooniaktid 
Kesk-Aasias. Märkimisväärset rolli selle tähtsa ülesande täitmisel etendasid 4. 
Valitsuse operatiivtöötajad Makljarski ja Garbuz. Viimane neist saatis sakslaste 

» Turkestani leegioni" demoraliseerimiseks üle rindejoone tähtsa agendi, kes oli pärit 
ühe 1937. aastal represseeritud Usbekistani juhtivtöötaja perest. 


X. SMERŠ-i juhtkonna ja NKVD omavahelised intriigid, NKVD 
salajase poliitosakonna ülema lljini traagiline saatus 


Hiljem algasid bürokraatlikud intriigid Sõjaväe Vastuluure (SMERŠ), NKVD ja 
Sõjaväeluure vahel. SMERŠ-i ülem Abaku-mov ilmus ootamatult minu kabinetti ja 
teatas, et Nõukogude Kõrgema Ülemjuhatuse korraldusel tuleb mul temale üle anda 
raadiomängude juhtimine: selle asjaga peab tegelema Sõjaväe Vastuluure, mis asub 
Kaitse rahvakomissariaadi alluvuses, mitte aga NKVD. Nõustusin, kuid tingimusel, et 
selle kohta oleks kõrgema juhtkonna käskkiri. Järgmisel päeval ilmus ka käskkiri ning 
meie pädevusse jäeti kaks raadiomängu: ,,Klooster ,,Usuvennad" (veel üks sakslasi 
desinformeeriv raadiomäng). Abakumov oli äärmiselt rahulolematu, teades, et nende 


raadiomängude tulemustest kantakse ette otse Stalinile. 

Operatsioon ,,Usuvennad” viidi läbi Kuibõševis, näiliselt eksisteeriva religioosse, 
Moskva vene õigeusu kiriku toetuse saanud nõukogudevastase põrandaaluse 
organisatsiooni katte all. legendi järgi juhtis seda organisatsiooni piiskop Ratmirov. 
Ta töötas Zoja Rõbkina kontrolli all Kalininis sel ajal, kui linn oli sakslaste käes. 
Piiskop Ratmirovi ja metropoliit Sergiuse kaas-abil õnnestus meil lähetada kaks noort 
NKVD ohvitseri kiriku-ringkondadesse, kes tegid sakslastega koostööd okupeeritud 
territooriumil. Pärast linna vabastamist sõitis piiskop Kuibõševi. Tema nimel saatsime 
ohvitserid Kuibõševist kuulekate usu-vendadena Pihkva kloostrisse, kaasas 
informatsioon kloostri -ülemale, kes tegi koostööd saksa okupantidega. Mõlemad usu- 
vennad olid sakslastele teada. 

Sakslased saatsid Kuibõševi vene sõjavangide hulgast värvatud radiste, keda meil 
õnnestus kiiresti ümber värvata. Samal ajal arendasid kaks meie ,,usuvendadest” 
ohvitseri kloostris tormilist tegevust. Kirikuteenrite hulgas oli üsna palju NKVD 
agente, mis kergendas meie tööd. Sakslased uskusid, et neil on Kuibõševis tugev 
spionaaživõrk. Hoides regulaarset raadiosidet oma luureagentuuriga Pihkva all, said 
nad pidevalt meilt valeandmeid kütuse ja lahinguvarustuse ümberpaigutustest Siberist 

rindele. Kuna meie käsutuses oli agentidelt saadud usaldusväärne informatsioon, 
suutsime edukalt vastu seista sakslastega koostööd tegevate Pihkva kirikutegelaste 
katsetele võtta endale volitused kontrollida ja kasutada õigeusu kiriku sissetulekuid 
okupeeritud territooriumil. 

Meie poolt ettevalmistatud materjalid vene õigeusu kiriku patriootilisest positsioonist 
ja tema konsolideerivast rollist slaavi rahvaste järjest jõudu koguvas fašismivastases 
liikumises Balkanil, ning Rooseveldi mitteametlikud, pinda sondeerivad taotlused 
parandada õigeusu kiriku poliitilist ja juriidilist olukorda, mis Harrimani kaudu anti 
edasi Stalinile, nähtavasti veensid viimast leppima liitlaste sooviga ajada kiriku suhtes 
mitte eriti julma poliitikat. Stalin tegi ootamatu sammu: ta andis loa korraldada vene 
õigeusu kiriku patriarhi valimised. 

Patriarhi ametikoht oli kaotatud juba Peeter 1 ajal, kui kirikuhierarhia 

hakkas vastu tema reformidele. Selline olukord kestis peaaegu kaks sajandit, kuni 
1917. aastani. Pärast monarhia kukutamist Venemaal lubas Ajutine Valitsus õigeusu 
kirikul läbi viia patriarhi valimised. Selleks sai Tihhon. Pärast tema surma ei lubanud 
Nõukogude valitsus uue patriarhi valimik ning alles Suure Isamaasõja ajal, kui Stalin 
tunnistas kiriku tähtsust rahva ühteliitmisel, valiti 1943. aastal kogu Venemaa 
patriarh. Meie naisega viibisime sellel pühitsemistseremoonial 

Stalini käsul autasustati piiskop Ratmirovit pärast sõda kuldkella ja medaliga. 
Vahetult tema tööd juhtinud ja temaga koos sakslaste tagalas viibinud pühameeste 
sildi all tegutsenud meie ohvitserid Ivanov ja Mihhejev said lahinguordenid. 

Pärast seda, kui Abakumovil ei õnnestunud allutada endale raadiomänge ,,Klooster” ja 
»»Usuvennad", hoiatas ta mind ähvardavalt: 

»Arvestage, et seda ma ei unusta. Otsustasin teiega tulevikus enam mitte mingit 
tegemist teha!" 

Keeruline oli tol ajal ka Abakumovi ja Beria vastasseis. Kogu sõja vältel oli Kaitse 
rahvakomissariks Stalin. Tema ajal anti Sõjaväe Vastuluure (SMERŠ) NKVD 
alluvusest üle Kaitse rahvakomissariaadile ja SMERS-i ülemaks kinnitati Beria 
soovitusel Abakumov. Tänu sellele ametikohale sai Abakumo-vist kohe ka Stalini, kui 
Kaitse rahvakomissari asetäitja, mis tõstis märkimisväärselt tema seisundit ning 
võimaldas tal otsese juurdepääsu Peremehele. Nüüd oli ta praktiliselt Beriast 
sõltumatu ja muutus alluvast tema võistlejaks. 1943. aastal arreteeris Abakumov ilma 
Beria sanktsioonita julgeolekukomissan Iljini, suurte kogemustega NKVD Salajase 
Poliitvalitsuse kolmanda osakonna ülema, kes tegeles loomingulise intelligentsi 
küsimustega. Vastavalt reeglitele, mis muudeti ära alles Gorbatšovi ajal, polnud 
kellelgi õigust arreteerida kõrgemalseisvaid isikuid ilma nende ülemuse nõusolekuta. 
Tõsi, esines erandeid, kuid iga kord suhtuti sellesse kui erakordsesse sündmusse. 
Arreteerimisorderile kirjutas alla prokurör, kuid selle alumises vasakus nurgas pidi 
tingimata alati olema arreteeritava isiku vahetu ülemuse sanktsioon: ,,Kooskõlastatud” 
- ja allkiri. 

Nagu ma juba ütlesin, puudus antud juhul Beria sellekohane märge- 
pehmeloomuline, akadeemiliste kalduvustega Iljin oli NKVD-s seas kirjas ning 
temasse suhtuti suure lugupidamisega. Viie aasta jooksul, enne seda kui algas 
operatsioon ,,Klooster”, juhendas ta Demjanovit ja osales ka raadiomängus 
sakslastega selle algstaadiumis. Kuigi ta oli vanemoperatiivtöötaja, õnnestus tal 
aastatel 1937-1938 arreteerimist vältida, sest tol ajal vastutas ta töö eest menševikega, 
kes Stalinile enam huvi ei pakkunud. 1938. aasta lõpul saatis Beria ta Orjoli ja 

Rostovisse uurima niinimetatud trotskistide diversiooniakte raudteedel. Arvati, et 
kohalike nõukogude- ja parteiorganite juhtide ridadesse olid tunginud vandenõulased. 
Ta pöördus tagasi Moskvasse, vapustatuna primitiivsetest valesüüdistustest, millega 
tal seal tuli kokku puutuda ja kandis ülemustele ette: Orjoli ja Rostovi NKVD 
valitsused lihtsalt fabritseerisid need toimikud, selleks, et kindlustada oma positsiooni 
ja tugevdada reputatsiooni. Pärast tema ettekannet vaadati juhtum uuesti läbi, aga Iljin 
määrati NKVD Salajase Poliitvalitsuse kolmanda osakonna ülemaks, mis lubas tal 
taotleda kahe tähtsa informaatori arreteerimist, kes varustasid meid ilmse 
valeinformatsiooniga vastutavate töötajate hulgas valitsevatest nõukogudevastastest 
meeleoludest. 

Iljin kutsus informaatorid Moskvasse ja käskis neil esitada üksikasjalikud andmed 
kahe kahtlustatava kohta. Saanud kätte nende informatsiooni, veendus ta, et nad olid 
repressiooniaastatel suurepäraselt selgeks õppinud laimamise kunsti nende arvel, keda 
töödeldi. Informaatorid-võltsijad arreteeriti ja mõisteti kümneks aastaks 
vangilaagrisse, aga Iljin sai autasu - ,, Au-tsekisti" märgi. Arvestades Iljini isiklikke 
kontakte selliste kirjanikega nagu Aleksei Tolstoi ning kuulsate muusikute ja heli- 
loojatega, võttis teda sageli enda juures vastu Beria. Iljin oli sJbralikes suhetes ka 
Merkuloviga. 

» Siis aga, 1943. aastal, lõppes Iljini teenistus organites konflikti tõttu Abakumoviga. 
Juba kodusõja ajal sõbrustas Iljin Teplinskiga, kellega nad teenisid koos ratsaväes. 
Hiljem hakkas 

Iljin tööle OGPU-s, Teplinski läks aga lennuväkke ja tegi seal päris head karjääri: 
1943. aastal oli ta juba kindralmajor ja ta määrati lennuväe staabi inspektsiooni 
ülemaks. 

Ootamatult Teplinski teenistusalane edutamine pidurdus: selgus, et organid on tema 
uue määramise vastu. Siis pöördus ta Iljini poole, püüdes välja selgitada, milles asi. 
Tal õnnestus kiiresti kindlaks teha: ainus põhjus, mis sundis julgeolekut keelduma 
Teplinskile usaldust avaldamast, oli tema osavõtt sõjaväeakadeemia piduõhtust 1936. 
aastal, enne Tuhhatševski arreteerimist, kus ta olevat endale lubanud öelda kiitvaid 
sõnu ohvitseride ja kindralite kohta, kes peagi langesid repressioonide ohvriks. 
Teplinski oli oma õnnetuseks tuttav kindral Truhhiniga, kes jooksis üle Vlassovi 
poole. Iljin hoiatas Teplinskit, et ta oleks ettevaatlik oma väljendustes ja tutvuste 
sobitamisel, kuid tegi seda telefoni teel. 

Abakumov sai otsekohe nende vestlusest teada ja, väljendades oma nördimust, nõudis 
Berialt, et too kõrvaldaks Iljini töölt. Selle asemel tegi Beria Merkulovile ülesandeks 
piirduda vaid lihtsa noomitusega, sealjuures sõbralikus toonis. Selleks ajaks olid 
suhted Abakumovi ja Beria vahel tugevasti rikutud. Abakumov otsustas kasutada seda 
lugu Beria ja Merkulovi kompromiteerimiseks. Ta kandis ette Stalinile, et 
julgeolekukomissar Iljin ajab nurja SMERS-i teostatava Punaarmee lennuväe 
kommunistide koosseisu operatiivkontrolli, mis toimus seoses uute 
kohalemääramistega. Kõik see omandas erilise tähtsuse, kuna üks põhjustest, mis 
ärgitas Stalinit tooma SMERFŠ-i oma isikliku kontrolli alla, seisnes selles, et ta tahtis 
välistada igasugust Beria ja NKVD vahelesegamist ametikõrgenduste andmistesse 
armees. Stalin käskis Abakumovil otsekohe arreteerida Teplinski. Isegi sõja-aastatel 
püüdis Stalin endiselt iga hinna eest isiklikult kontrollida temale alluvate 
ametkondade tööd. Antud juhul oli aga jutt eriti tähtsast ametkonnast - Kaitse 
rahvakomissariaadist. 

Ülekuulamisel, mis toimus väga julmalt (Abakumov lõi tal kohe esimesel ööl kaks 
esihammast välja), tunnistas Teplinsli, et Iljin oli talle soovitanud, kuidas oleks õigem 
käituda, et mitte 

anda alust süüdistusteks sümpaatia avaldamises rahvavaenlaste vastu. Peale selle 
tunnistas ta, et jagas Iljiniga oma poolehoidu rea kõrgemate ohvitseride suhtes, kes 
arreteeriti 1938. aastal, nädala pärast kandis Abakumov arreteeritu tunnistustest ette 
isiklikult Stalinile ja sai temalt sanktsiooni Iljini arreteerimiseks. 

Ilmudes Merkulovi juurde Lubjankale, nõudis Abakumov, et kutsutaks välja Iljin, 
tuletan siinkohal meelde, et jutt on rahvakomissariaadi juhtivtöötajast, 
julgeolekukomissarist. Ja siis tehti see mees relvituks ning pandi Lubjanka 
sisevanglasse. Kuigi vangla kuulus NKVD-le, polnud tšekistidel õigust Iljini üle 
kuulata, kuna ta asus SMERS-i võimupiirkonnas. Järgmisel päeval korraldas 
Abakumov Teplinski ja Iljini vastandamise. Teplinski, kes oli äsja läbi pekstud, 
kordas kõiki ,,oma tunnistusi”, Iljin andis talle ärritunult kõrvakiilu, nimetades teda 
eideks. 

Leidmata Teplinski öeldule kinnituseks tunnistajaid, sattus Abakumov raskesse 
olukorda: lausa hädavajalik oli kindlustada end kahe tunnistajaga. Kuna mitte keegi 
Teplinski lähikonnast sõjaväeladvikus isegi ei teadnud Iljini olemasolust, ega võinud 
seega anda ka tunnistusi tema vastu, kujunes süüdistuse tarvis teise tunnistaja 
leidmine problemaatiliseks, ilma selleta ei saanud aga anda toimikut edasi 
arutamiseks Sõjaväekolleegiumile. Iljini peksti, tal ei võimaldatud magada, kuid ta 
mitte ainult et keeldus end süüdi tunnistamast, vaid ta ei kirjutanud ka alla üle- 
kuulamisprotokollidele. Süüasja vormistamiseks oli need vaja ilmtingimata esitada 
Stalinile, et tema saaks otsustada uurimisaluse edasise saatuse. Abakumov kartis 
seista Stalini ees ilma veenva süüdistuskokkuvõtteta. Kuigi Abakumov ei suutnud 
toestada Iljini süüd, jäi too endiselt vanglasse. 

Ijini kutsuti ülekuulamistele veel järgmise nelja aasta vältel- 1943-1947. Teda hoiti 
üksikkambris ja peksti perioodiliselt, et saada tema käest tunnistusi. Nelja aasta pärast 
löödi talle lõpuks käega, kuid ta jäi veel tervelt viieks aastaks vanglasse, kus tema 
kambrikaaslasteks olid eri aegadel lennundustööstuse minister Šahhurin, 
lennuväemarssal Novikov ja välisminister Rumõnin. Iljin ei rääkinud kellelegi, et ta 
on julgeolekuohvitser. 

Tema versiooni kohaselt töötas ta dokumentaalfilmide stuudio tehnikaosakonnas. 
Mõistes, et ta langes võimuvõitluse ohvriks andis Iljin endale sõna mitte milleski end 
süüdi tunnistada ja pigem surra, kui määrida oma au. Tal õnnestus säilitada isegi 
huumorimeel. Kord küsis ta oma uurijalt, kes teda ülekuulamisele viis: ,, Mida 
tähendab see ordenilint teie rinnal?" 

Ohvitser vastas, et see on Lenini orden. Seepeale märkis Iljin: ,,Vaata siis, milline au 
on mulle osaks langenud - asi on usaldatud inimesele, keda on autasustatud Lenini 
ordeniga Tähendab minu juhtum on väga tähtis!" 

1951. aastal viidi Iljin üle Matrosskaja Tišinasse ja paigutati partei Keskkomitee 
vangla eriblokki. Sealsete uurimisalustega tegeles Parteikontrolli Komitee, mis uuris 
KK liikmete jä julgeolekuohvitseride süüasju. Vangla ülem hoiatas teda tõsiste 
tagajärgede eest, kui ta ei tunnista oma süüd partei ees. Uus uurija, kes ilmus 
järjekordsele ülekuulamisele kindralmajori auastmes, oli Nõukogude Liidu 
sõjaväeprokuröri asetäitja Kitajev. Iljini suureks üllatuseks nõudis Kitajev temalt 
tunnistusi Abakumovi reeturliku tegevuse kohta. Vastuseks palus Iljin esitada tõendid, 

et see ei ole provokatsioon. Valvur viis ta koridori ja lükkas lähedase kambri ukse 
vaateava juurde. Iljin nägi kambris istumas oma verivaenlast Abakumovit. 
Sellegipoolest keeldus Iljin tunnistamast Abakumovi vastu, arutledes ettenägelikult, et 
Abakumov kandis omal ajal kõigest ette Stalinile ja kui nüüd tema, Iljin, jutustab 
Abakumovi poolt fabritseeritud süüasjadest, siis võidakse teda süüdistada nendele 
kuritegudele kaasaaitamises. Iljin tunnistas, et pärast 1933. aastat ei olnud tal 
Abakumoviga mingeid tööalaseid kontakte, kohtas teda vaid harva Lubjankal ja 
inspektsioonireisidel Ros-tovisse 1938. aastal. Kitajev ei olnud tema avaldusega rahul 
ja saatis ta tagasi Lubjankale, kus ülekuulamised otsekohe jätkusid. Nende toon oli 
aga muutunud hoopis teiseks. Nüüd süüdistati teda selles, et ta mõistis valesti oma 
ametikohust, pidades kontakti ja hoides sõbralikke suhteid kahtlaste inimestega. Poole 
aasta pärast teatas Julgeolekuministeeriumi (MGB) komandafl' tuuri ülem 
kindralmajor Blohhin, et Erinõupidamine mõistab 

Iljini süüdi ametialaste möödalaskmiste eest ja määrab talle kaheksa aastat 
vanglakaristust. 

Karistusaeg oli möödas - Iljin oli istunud vanglas üheksa aastat. Enne vabastamist 
pandi talle ette minna kabinetti vajalike dokumentide vormistamiseks. Iljin jutustas 
mulle, et Blohhin oli mitte ainult komandantuuri ülem, vaid vastutas ka surmaotsuste 
täideviimise eest (real juhtudel viis ta need ise täide), seetõttu, kui ta kutsuti Blohhini 
juurde, libises mõne sekundi jooksul tema silme eest läbi kogu ta elu. Ta oli kindel, et 
nüüd, otsekohe viiakse ta komandantuuri mahalaskmisele. Kuid tema viidi tavalisse 
kabinetti, kus ta andis allkirja vaikimise kohta süüasja arutelu ja kinnipidamise 
tingimuste osas. Ta sai tõendi vabastamise kohta, ajutise passi ja oma vana 
julgeolekukomissari, nüüd paguniteta ja aastatega korralikult lagunenud kindralmajori 
mundri. 

Hilisel õhtutunnil vabadusse lastud, ilma rahata, otsustas Iljin otsida varjupaika MGB 
vastuvõtuhoones Kuznetski silla juures. Ta teadis, et sõda oli lõppenud, kuid ei 
teadnud, kuidas see oli muutnud inimeste elu: tal polnud aimugi, et riigis oli vahepeal 
toimunud rahareform ning käibel olid hoopis teised rahapaberid. Ta ei teadnud midagi 
ka oma perekonnast. Hommikul selgus, et naine oli temast lahutanud, kuna polnud 
saanud oma mehe kohta mingeid teateid ja arvas, et ta on hukkunud. Ta oli uuesti 
mehele läinud ning tütar elas tema juures. 

Iljin proovis võtta ühendust Merkuloviga, kellest oli saanud Riigikontrolli minister. 
Ta ilmus ministeeriumisse, sekretär kandis temast ette Merkulovile, pärast aga teatas, 
et Iljini nimi ei ütle ministrile midagi. Tal ei olnud kusagile minna ja nii Pöördus ta 
uuesti tagasi MGB vastuvõtutuppa, tehes katset helistada oma endisele asetäitjale 
Šubnjakovile. 

Ijin ei teadnud aga tema telefoninumbrit ja tal polnud ka münte, et automaadist 
helistada, seega valis ta oma vana numbri, kasutades MGB vastuvõtutoa sisetelefoni. 
Vastas korrapidajaohvitser, kes tundis ta ära ning rääkides avaldas tema suhtes ilmset 
sümpaatiat: Iljini reputatsioon oli jäänud NKVD veteranide hulgas siiski endiselt 
kõrgeks. Selgus, et Šubnjakov 

oli arreteeritud 1951. aastal, kohe pärast Abakumovit. MGB vastuvõtutoa ohvitser 
laenas Iljinile viissada rubla (tol ajal oli see küllaltki suur summa) ja soovitas tal 
otsekohe Moskvast ära sõita. 

Ijin sõitis Rjazanisse, kus elas ta onupoeg. Seal asus ta tööle laadijana raudteejaamas. 
Oma saabumisest sellesse linna teatas ta raudtee kohalikku julgeolekuosakonda ja 
kahe kuu pärast aidati tal saada laadijate brigadiriks. Tõsi küll, temalt nõuti, et ta 

ütleks oma töökaaslastele, et ta mõisteti süüdi mitte poliitilistel põhjustel, vaid 
raiskamise ja teiste ametialaste kuritarvituste tõttu ning lubati teha tööraamatusse 
vastav sissekanne Kuid Iljin keeldus, kartes, et teda võidakse süüdistada oma 
mineviku varjamises. Nii alustas ta neljakümne kaheksa aastaselt uut elu. 

Pärast Stalini surma andis ta avalduse enda rehabiliteerimiseks. Esimene palve lükati 
tagasi, kuid tal lubati naasta Moskvasse. Iljin asus tööle Moskva Nõukogu 
transpordiosakonda. Ta rehabiliteeriti 1954. aastal, pärast Beria mahalaskmist ja minu 
arreteerimist. Aasta otsa keelduti talle maksmast julgeolekutöötajatele ettenähtud 
täispensioni. Selle vastu oli olnud Serov, öeldes, et Iljin oli end kompromiteerinud 
sidemete tõttu Teplinskiga, kes ikka veel kandis karistust kui rahvavaenlane. 

Kolm päeva pärast minu vanglast vabastamist, 1968. aastal külastas mind Iljin. Sain 
teada, et saatus oli talle jälle naeratanud. 1956. aastal sai tema endine kuraator KK 
kultuuriosakonna juhataja asetäitjaks. Tal oli Kirjanike Liidu Moskva osakonna 
sekretäri kohale vaja ausat ja kogenud administraatorit. Iljini eelnev töökogemus 
julgeolekukomissarina kultuuri küsimustes tegi tema kandidatuuri sellele kohale 
täiesti sobivaks. Pealegi toetasid teda sellised kirjanikud nagu Fedin ja Simonov. 
Partei juhtkonnale oli vaja Kirjanike Liitu sellist inimest, keS tunneks kõiki, kaasa 
arvatud ka informaatoreid. Iljin sobis oma uuele kohale ideaalselt ja töötas Kirjanike 
Liidus kuni 1977. aastani. Ta suri 1990. aastal, kui jäi auto alla. 

Ijini saatuse keerdkäikude kohta levitatud A. Vaksberg väljamõeldis, nagu oleks selle 
86-aastase vanakese ,,kõrvaldanud 

KGB”, kartes mingeid paljastusi, sunnib mind kommentee-J]jma ka üht teist lugu, mis 
on seotud kuuldustega N. Hruštšovi ;a Leonidi saatusest. Ta oli lendur, vanemleitnant, 
ning jäi 1943. aastal teadmata kadunuks. Rida ajakirjanikke ja mõningad 
julgeolekuveteranid on kirjutanud minu arvele Leonid 'rustšovi kinnivõtmise 
müütilise operatsiooni sakslaste tagalas ja tema likvideerimine ,,kodumaa reetmise 
eest". Tegelikkuses ei toimunud midagi taolist. NKVD ja SMERŠ-i liinis oli antud 
korraldus tema tagaotsimiseks. Tõsi, N. Hruštšovi poja otsinguid hoiti erilise kontrolli 
all, kuid need ei andnud mingeid tulemusi. Stalin võttis isiklikult vastu otsuse 
kuulutada Leonid Hruštšov langenuks lahinguülesande täitmisel, mitte aga teadmata 
kadunuks. Neis tingimustes oli sel otsusel eriline tähendus N. Hruštšovi poliitilisele 
karjäärile, välistades võimaluse kompromiteerida antud episoodiga ühte Nõukogude 
juhtkonna liiget. Hruštšovi poega, erinevalt teistest teadmata kadunutest, autasustati 
peagi postuumselt Isamaasõja esimese järgu ordeniga. 

Pärast sõda pööras Hruštšov olulist tähelepanu poja saatuse väljaselgitamisele. Mitte 
keegi polnud näinud, kuidas tema poeg hukkus, sealhulgas ka lendurid, kes olid 
asunud koos temaga lahinguülesande täitmisele. Julgeolekuorganeist tehti 
järelpärimisi ja küsitleti filtreerimislaagrites asuvaid nõukogude sõjavange. Huvitav 
on siinjuures see, nagu mulle öeldi, et protokolle nende küsitluste kohta arhiivides 
säilinud ei ole. Tagaotsimisjuhtumite kohta pärast 1953.-1954. aasta puhastust” 
allesjäänud dokumentidest on kadunud üle saja lehekülje. Kes viis läbi nende 
toimikute revisjoni ning kõrvaldas sealt materjale, on siiani teadmata. Kuigi, pole 
raske oletada, kust tulid juhised Kaitseministeeriumi, KGB, ja NSVL Sisemi- 
nisteeriumi ametkondadesse 1943. aastal teadmata kadunuks Jäänute kohta käivate 
arvestuslike materjalide ja arhiivide puhastamiseks. 

XI. Nõukogude luure sõjalise vastasseisu lõpuperioodil 


1944. aastal hakkas operatsioon ,,Klooster" arenema uues suunas. Punaarmee 
pealetungi eel Valgevenes kutsus Stalin välja Luurevalitsuse ülema Kuznetsovi, 
Sõjaväe Vastuluure SMERŽŠ-i ülema Abakumovi, julgeoleku rahvakomissari 
Merkulovi ja minu. Minu tuju oli ülev: meie töö kulges edukalt ja kuu aega tagasi 
autasustati mind ja Aitingoni Suvorovi ordeniga lahingu-operatsioonide eest sakslaste 
tagalas. Reeglina anti selline kõrge autasu ainult rindeüksuste komandöridele võidetud 
lahingute eest, ja fakt, et seekord said selle julgeolekuohvitserid rääkis paljugi. Sel 
põhjusel läksingi kohtumisele kindlustundega ja ka Merkulov kui operatsiooni 
»Klooster” üks kuraatoreid, oli suurepärases tujus. 

Kuid Stalin võttis meid vastu küllaltki jahedalt. Ta heitis meile ette, et me ei tunneta 
sõja reaalsust ja küsis, kuidas saaks meie arvates kasutada ,,Kloostrit” ja teisi 
raadiomänge meie armee abistamiseks pealetungioperatsioonides. Samas tegi ta 
ettepaneku laiendada raadiomängude raame, märkides sealjuures, et vanad võtted 
uues olukorras enam ei sobi. Kuznetsov pani ette saata uus informatsioon ,,Heine"- 
»Maxi" kaudu oletatava pealetungi kohta Ukrainas. Mina polnud jutuajamise selliseks 
pöördeks valmis ega teadnud absoluutselt midagi Nõukogude Kõrgema Ülemjuhatuse 
plaanidest. Pealegi meenus mulle marssal Šapošnikovi nõuanne mitte kunagi toppida 
oma nina asjadesse, mis ei kuulu sinu kompetentsi. Seepärast vaikisingi, kui 
Abakumov kordas katset allutada operatsioon ,,Klooster” SMERFŠ-ile, öeldes, et tema 
aparaadil on kindralstaabiga tunduvalt tihedamad sidemed kui NKVD-1. 

Stalin kutsus välja kindralstaabi operatiivvalitsuse ülema kindral Štemenko ja too 
luges ette käskkirja, mis oli ette valmistatud juba enne meie jutuajamist. Vastavalt 
käskkirjad pidime viima Saksa väejuhatuse eksiteele, luues mulje meie pealetungi 
käigus piiramisrõngasse sattunud Saksa vägede riismete aktiivsest tegevusest 
Punaarmee tagalas. Stalini plaan seisnes selles, et pettuse teel sundida sakslasi 
kasutama oma 

ressursse nende väeosade toetamiseks ja ,,aitama" neil teha tõsist katset 
piiramisrõngast läbi murda. Kavandatava operatsiooni maht ja julgus ning ulatus 
avaldasid meile sügavat muljet. Ma tundsin entusiasmi ja samaaegselt ka ärevust: uus 
ülesanne väljus endiste raadiomängude raamidest, mida oli peetud üksnes selleks, et 
vastast desinformeerida. 


19. augustil 1944. aastal sai Saksa maavägede kindralstaap Abwehrilt ,, Maxi" kaudu 
teate, et 2500-meheline üksus ooberst-leitnant Scherhorni juhtimisel on Punaarmee 


poolt blokeeritud Berezina jõe lähedal. Nii algas operatsioon ,,Berezino”' - järg 
operatsioonile ,,Klooster”. 


Operatsiooni ,,Berezino” töötas välja 4. Valitsuse kolmanda osakonna ülem polkovnik 
Makljarski, mina toetasin seda ideed. Kavandatud oli ahvatlev raadiomäng Saksa 
kõrgema väejuhatusega. Keskuse juhiste täitmise plaan kanti ette isiklikult Stalinile, 
Molotovile ja Beriale. Saadi sanktsioon operatsiooni läbiviimiseks. 

Selle operatsiooni vahetuks juhtimiseks sõitsid Valgevenesse, otse sündmuste keskele, 
minu asetäitja Aitingon, Makljarski, Fischer, Serebrjanski ja Mordvinov. 
Tegelikkuses ei eksisteerinud Punaarmee tagalas Scherhorni gruppi. Saksa üksus 
sellesama ohvitseri juhtimisel, koguarvuga 1500 meest, kes oli kaitsnud Berezina jõe 
ülepääsu, oli purustatud ja vangi võetud. Aitingon, Makljarski, Fischer, Mordvitov, 
Grimovitš, T. Ivanova ja Garbuz värbasid ,,Heine"-,, Maxi" aktiivsel osavõtul 

Scherhorni ja tema radistid meiega koostööle. Valgevenesse saadeti eriülesandega 
brigaadi võitlejad ja ohvitserid, koos nendega saabusid ka saksa antifašistid- 
komintemnlased. Mängus osalesid samuti nõukogude luure poolt värvatud Saksa 
sõjavangid. Sel moel loodi mulje reaalselt eksisteerivast arvukast sakslaste 
grupeeringust Punaarmee tagalas. Niiviisi, alates 19. augustist 1944 kuni 5. maini 
1945 viisime läbi küllap kõige edukama raadiomängu Saksa kõrgema väejuhatusega. 
Kuid operatiivtöötajaid, kes osalesid operatsioonis ,,Berezino", 

ei autasustatud tol ajal, ei järgnevatel aastatel, ega ka võidu 50. aastapäeval, kuigi neid 
esitati autasu saamiseks. 

Saksa julgeolekuteenistus ja Saksa maavägede kindralstaap pidasid tõsist plaani 
rikkuda Punaarmee tagalakommunikatsioonid, kasutades selleks Scherhorni üksust. 
Sel eesmärgil ja vastuseks Scherhorni palvele osutada talle abi, saadeti välja spet- 
sialistid diversiooni alal ja vastav tehnika. Vahepeal õnnestus meil kinni võtta 
Scherhorni suunas liikuv grupp SS-i rünnakrühmlasi. 

Scherhomn saatis Berliini aruandeid diversiooniaktide kohta Punaarmee tagalas. Need 
olid kirjutanud Aitingon, Makljarski ja Mordvinov. ,, Max" sai Berliinist käsu 
kontrollida Scherhorni teadete usaldusväärsust tema tegevuse kohta Punaarmee taga- 
las - kuid need leidsid täielikku kinnitust. Hitler ülendas Scherhomni ooberstiks ja 
autasustas teda ,,Rüütliristiga", Guderian saatis koguni isiklikult õnnitluse. 
Scherhornile anti käsk murda läbi rindejoone ja liikuda edasi Poolasse, seejärel aga 
Ida-Preisi-maale. Scherhorn nõudis, et selle operatsiooni kordamineku 
kindlustamiseks heidetaks langevarjuga alla poola teejuhid, kes tegid koostööd 
sakslastega. Berliin nõustus ja selle tulemusena võtsime meie kinni Saksa luure heaks 
tegutsevad poola agendid. Hitler planeeris omalt poolt saata kohale erioperatsioonide 
ja diversiooniteenistuse ülema Skorzeny ja tema grupi, kuid sellest plaanist tuli 
sakslastel loobuda, kuna 1945. aasta aprillis halvenes tunduvalt olukord Nõukogude- 
Saksa rindel. 

5. mail 1945, veidi aega enne sõja lõppu, soovitas Wehrmachti ja Abwehri 
ülemjuhatus oma viimases telegrammis tegutseda Scherhomnil vastavalt olukorrale. 
»Maxü" kästi konserveerida infoallikad ja katkestada kontaktid saksa ohvitseride ja 
sõduritega, kes olid piiramisrõngas ja keda ähvardas vangilangemine, pöörduda 
seejärel tagasi Moskvasse, varjuda Ja püüda säilitada oma sidemed. Scherhorni ja 
tema grupi inter' neerisime Moskva lähedale, kus nad viibisid kuni vabastamiseni 
1950. aastate algul. 

Tähelepanuväärne on siinjuures see, et Gehlen, kes juhtlS Canarise järel Saksa 
sõjaväeluuret ja püüdis võita ameeriklaste 

usaldust, pakkus pärast sõda välja , Maxi" kui usaldusväärset allikat. Kuid USA 
sõjaväeluure suhtus Gehleni ettepanekusse umbusuga. 

Suuri teeneid operatsioonide ,,Klooster" ja ,,Berezino" läbiviimisel oli osakonna 
ülemal Massjal, kes võttis aastatel 1945-1950 koos naisega aktiivselt osa luuretööst 
aatomiprobleemi alal USA-s. 

Samuti paistis eriliselt silma V. Fischer-P. Abel, kes, esinedes saksa ohvitseri rollis, 
võttis isiklikult välilennuväljal vastu Skorzeny diversante. 

Ei saa märkimata jätta ka Sõjaväe Vastuluure (SMERŠ) kogenud ja resultatiivsete 
töötajate Barõšnikovi ja Utehhini suurt kaasabi raadiomängude ,,Klooster" ja 
»»Berezino" edukal läbiviimisel. 

Mul küpses plaan kasutada Scherhorni, et värvata Saksa admiral Raederit, mereväe 
ülemat, kelle Hitler kõrvaldas ametikohustuste täitmiselt 1943. aastal. Vanglas olles 


134 


asus Raeder Moskvas. Hiljem kolis tema palvel Moskvasse üle ka ta naine. Tundus, et 
ta on häälestatud meiega koostööle - vastutasuks lubaduse eest mitte esitada talle 
süüdistust kui sõja-kurjategijale Nürnbergi protsessil, kuigi Briti pool taotles tema 
kohtu alla võtmist Saksa allveelaevade operatsiooni eest Briti laevastiku ja kaitsetute 
kaubalaevade vastu. 

Ma paigutasin tema ja ta naise enda suvilasse, kuid peagi veendusin, et minu plaan 
mõjutada admirali Scherhorni kaudu ei ole reaalne kuna nad ei sobinud teineteisega. 
Tunduvalt soodsamat mõju avaldas admiralile Serebrjanski, kes asus linu suvilas 
koduarestis kui ,,sõjavang" (ta mängis saksa ärimehe rolli). Serebrjanskil õnnestus 
admirali veenda, et too taastaks Saksamaal oma tutvused ja sidemed. Mäletan, et 
Raederile meeldisid väga lõbusõidud Moskva jõe ääres trofee-limusiiniga ,,Horch” - 
täpselt selline oli tal olnud ka Saksamaal. 

1945. aasta lõpul saatsime Raederi Saksamaale. Briti pool taotles endiselt tema kui 
sõjakurjategija kohtu alla andmist. "Palju kui ma mäletan, saavutasime selles 
küsimuses siiski 

kokkuleppe inglaste ja ameeriklastega. Raeder, mõned teised Saksa mereväe 
kõrgemad ohvitserid ja veel üks ohvitseride grupp anti liitlastele üle ning vahetati 
välja endise tsaarikindrali Krasnovi vastu, kes juhtis kodusõja ajal kasakavägesid, 
Teise maa-ilmasõja ajal teenis aga Wehrmachti staabis, ning nende nõukogude 
ohvitseride vastu, kes võitlesid Vlassovi armees. Ka Scherhorn saadeti tagasi 
Saksamaale ja minu sidemed nende inimestega katkesid. 

Pärast sõda tegime katset panna uuesti tegutsema Aleksandr Demjanovi (,,Heine"- 
»Max"), sedakorda Pariisis, kuid peagi selgus, et emigrantlikud ringkonnad ei 
ilmutanud seal tema vastu mingit huvi ja ta pöördus koos naisega tagasi Moskvasse. 
Rohkem ei võtnud ei tema ega ta naine osa mingitest luureope-ratsioonidest. 
Demjanov töötas hiljem insener-elektrikuna ühes teadusliku uurimise instituudis. Ta 
suri 1975. aastal südame-atakki, sõites paadiga mööda Moskva jõge. Ta oli siis kuue- 
kümne nelja aastane. 


XII. NKVD osa Teherani, Potsdami ja Jalta konverentsil 


Nii sõjaline kui poliitiline luure mängisid tähtsat rolli meie riigi ettevalmistustes 
Hitleri-vastase koalitsiooni maade välisministrite nõupidamiste ja kohtumiste ning 
Teherani, Jalta ja Potsdami konverentside läbiviimisel aastatel 1943-1945. NSVL 
NKVD käskkirja alusel 8. jaanuarist 1945. aastast, vahetult enne Jalta konverentsi, 
tehti mulle ülesandeks lahendada kiiremas korras NSVL NKVD-NKGB keskaparaadi 
tööküsimused vajalike ürituste läbiviimiseks seoses Moskvas toimuva konverentsiga. 
Stalini, Rooseveldi ja Churchilli kohtumisele Teheranis ja Jaltas eelnesid 
mitteametlikud vestlused, kus osalesime ka mina ja Fitin ühelt poolt ja USA sõjalise 
missiooni ülem Moskvas, kindral Dean, kontraadmiral Olsen, USA saadik Harriman 
ning Briti saatkonna nõunik Roberts teiselt Poolt. Me seadsime paika võimalikud 
lähenemisteed vaidlusaluste küsimuste 

lahendamiseks: luurealase informatsiooni vahetus, sisse-Jdcunud agentuuri ja tabatud 
Saksa sõjaliste spetsialistide vastastikkune väljaandmine, sõjajärgsete suhete 
võimaliku reguleerimise delikaatsed probleemid Ida-Euroopa maades. Harriman ei 
vaielnud vastu Stalini ja Molotovi ettepanekule luua koalitsioonivalitsus sõjajärgses 
Poolas. 

Viimastel kohtumistel Ameerika ja Inglise luure esindajatega tehti kokkuvõtteid 
liitlaste eriteenistuste vastastikkusest koostööst sõja ajal. Kõige resultatiivsem oli see 
olnud Afganistanis, kus meie luure residendil Alahverdovil õnnestus halvata Saksa 
agentuuri tegevus piiriäärsetes rajoonides. Koostöös inglastega purustati Saksa ja 
Jaapani luure diversiooniagentuuri võrk Indias ja Birmas. Hinnates kõrgelt meie 
toetust Inglise uure tegevusele Indias ja Birmas, andsid inglased omalt poolt meile 
välja mitmeid sakslaste värvatud agente Afganistanis ja Kesk-Aasias, keda oli 
kavatsetud kasutada meie tagalasse saatuseks. 

Kaugemale üldsõnalisest arutelust sakslaste vastu suunatud diversioonioperatsioonide 
korraldamisel Lääne-Euroopas koosas Inglise ja Ameerika eriteenistustega asi ei 
läinudki. Siiski eadsime sisse ametliku kontakti inglise luuretöötajatega, kes egutsesid 
marssal Tito staabis Jugoslaavias. Alampolkovnik Kvašninil tekkisid head isiklikud 
suhted Churchilli poja Ran-Wphiga ja ta osutas suurt abi inglise ohvitseridele 
sakslaste Wamisrõngast väljamurdmisel. Kvašninilt saadud informat-ioonil oli 
märkimisväärne tähtsus hinnangu andmisel Briti valitsevate ringkondade kavatsustele 
ja nende sõjajärgsele poliitikale Jugoslaavias. 

Ameerika ametlikud ringkonnad ilmutasid huvi juudiküsimuse võimalike lahenduste 
vastu, pakkudes omalt poolt finantsabi Gomeli piirkonna taastamisel niinimetatud 
Juudi asunduse joonel ja Krimmis, kus kavandati luua juudi vabariik. 

Mitteametlikes vestlustes Harrimaniga, mis toimusid restoranis ,, Aragvi" ja võeti 
magnetofonilindile, esines minu tõlgina meie mõjutusagent vürst Janus Radziwill, 
Harrimani perekonna äripartner finantsoperatsioonides Poolas ja Ida-Euroopa maades. 

Ta arreteeriti uuesti NKVD poolt Poolas 1945. aasta jaanuaris. 

Jalta konverentsi eel toimus algul Golikovi, seejärel Beria eesistumisel kogu sõja 
kestel kõige pikem nõupidamine Kaitse rahvakomissariaadi, sõjalaevastiku ja NKVD- 
NKGB luure juhtide vahel. Peamine küsimus - hinnang Saksa relvajõudude 
potentsiaalsetele võimalustele edasise vastupanu osutamisel liitlastele - vaadati läbi 
kahe päeva jooksul. Meie prognoos selle kohta, et sõda Euroopas kestab mitte rohkem 
kui kolm kuud, arvestades sakslaste kütuse ja lahingumoona nappust osutus õigeks. 
Viimane, kolmas nõupidamise päev pühendati ameeriklaste ja inglaste poliitiliste 
eesmärkide ja kavatsuste kõrvutamisele Jalta konverentsi olemasolevate materjalide 
põhjal. Kõik me nõustusime sellega, et ei Roosevelt ega Churchill suuda vastu seista 
meie delegatsiooni seisukohale tugevdada NSV Liidu positsioone Ida-Euroopas. 

Me lähtusime usaldusväärsest informatsioonist, et ameeriklased ja inglased võtavad 
paindliku positsiooni ja teevad järeleandmisi, arvestades nende huvi Nõukogude Liidu 
kiire sõtta-astumise vastu Jaapaniga. NKVD ja Sõjaväeluure prognoos jaapanlaste 
madalast võimekusest seista vastu meie mobiilsete väekoondiste võimsatele löökidele 
ja tiibhaarangutele kindlustatud rajoonides, mis jaapanlased olid ehitanud piki 
Nõukogude piiri, leidis kinnitust 1945. aasta augustis. Kuid vaatamata üksikasjalikele 
andmetele aatomipomni alaste tööde lõpuleviimise kohta, ei näinud me ette, et 
ameeriklased võtavad Jaapani vastu kasutusele tuumarelva. 

Potsdami konverentsi eel olid meie hinnangud veelgi optimistlikumad. Beria ja 
Golikov ei maininud üldse sotsialistliku arengu perspektiive Poolas, 
Tšehhoslovakkias, Ungaris ja Rumeenias. Sotsialistlik arengutee kui reaalsus Euroopa 


näi 295 koss et materjale «liste operatsioonide kohta/fägu C 75 a 
AKlooster", kasutavad õppematerjalidena f*-egu ameerika ja meie 
eriteenistused. 


maades oli meie jaoks enam vähem selgekujuline ainuüksi Jugoslaavia Me lähtusime 
sellest, et Tito kui riigi ja kompartei juht toetus reaalsele sõjalisele jõule. Muudes 
riikides oli aga olukord teine. Seoses sellega olime üksmeelelel, et meie sõjaline 
kohalolek ja laiade elanikkonna masside sümpaatia Nõukogude Liidu vastu 

kindlustab stabiilse võimu Poola, Tšehhoslovakkia ja Ungari sellistele valitsustele, 
kes orienteeruvad tihedatele sidemetele, liidule ja koostööle meiega. 

Meie sõjalis-poliitilised nõuanded Saksamaa suhtes olid samuti kaugel sellest, et meie 
poolt okupeeritud tsoonis üles ehitada sotsialismi. Jutt käis pigem sellest, et tulevikus 
igaveseks neutraalsel, desarmeeritud Saksamaal luua võimas, stabiilne, Venemaale 
orienteeritud progressiivne grupp Saksamaa juhtkonnas. 

Meie nõupidamise otsuste praktiliseks tulemuseks salaprotokollide osas, mis kirjutati 
alla Jalta konverentsil 11. veebruari 1945. aastal Molotovi, Helli ja Edeni poolt, oli ka 
ülesanne KKGB 1. Valitsuse (luure) ülema asetäitjale Korotkovile, leppida kokku 
USA ja Suurbritannia luureteenistuste esindajatega, et meile antaks välja Vlassovi 
armee juhtiv koosseis, eriti aga Šilenkov, vahetuseks inglasi ja ameeriklasi huvitavate 
Saksa kindralite ja admiralide vastu. See puudutas ka Moskva vanglas viibivat 
suuradmiral Raederit. 


Ma peatusin vaid põhilistel luureoperatsioonidel Saksa-Nõu-kogude sõjas ning 
Nõukogude Liidu sõjalis-poliitilise juhtkonna hinnangutel nende käsutuses olevatele 
luurematerjalidele. Peab tunnistama, et süstemaatilise tähelepanu osutamine meie 
luure-töole oli tingitud tõsisest ebaedust sõja algul. Hinnates enne sõda saabunud 
materjale, arvestas Stalin rohkem oma isikliku nägemusega sündmuste arengust, 
lootes oma intuitsioonile. Tagasivaates on ilmne, et me saavutasime küllalt olulisi 
tulemusi mitte sõjaeelse agentuuri kasutamise tõttu Lääne-Euroopas ja Saksamaal, 
vaid tänu ettevalmistatud ja täideviidud aktsioonidele otseselt sõja käigus. Edu 
pandiks oli Sõjaväeluure ja NKVD organite tihe koostöö ning kindralstaabi kõrge 
kvalifiktsiooniga spetsialistide lülitamine operatsioonidesse, mis olid mõeldud vastase 
strateegiliseks desinformeerimiseks. Kõik see aitas kaasa, et materjale selliste 
operatsioonide kohta, nagu näiteks raadiomäng ,.Klooster”, kasutavad 
õppematerjalidena ka praegu ameerika ja meie eriteenistused 

Muidugi oleks vale arvata, et meie tööd saatis aina edu. Abwehr ja gestaapo tekitasid 
NKVD ja Kaitse rahvakomissariaadi luureorganitele tõsist kahju. Lisaks väärtuslike 
agentide ja operatiivtöötajate hukkumisele Lääne-Euroopas aastatel 1941-1943, 
kaotasime Saksa vastuluure tegevuse tulemusena ka meie residentuuride juhid 
Smolenskis, Kiievis, Odessas, Hersonis, Nikolajevis, ühesõnaga - peamistes suurtes 
linnades, mis asusid okupeeritud tsoonis. Hukkunute hulgas olid tuntud nõukogude 
luuretöötajad: Kaminski - üks ,,Punase kapelli" loojaid Saksamaal, Kudrja - resident 
Smolenskis ja Kiievis, Molodtsov -Odessas, Ljagin (sõja eel NKVD Luurevalitsuse 
ülema asetäitja) - Hersonis ja Nikolajevis. Kaminskist kirjutasin juba eelnevalt - ta 
laskis end arreteerimiskatsel maha. 

1942. aastal hukkus Afganistanis Fridgud, kuulus Grigulevitši värbaja. Ta viis koos 
Alahverdoviga läbi saksa agentide neutraliseerimise operatsiooni. Vaenlase tagalasse 
heidetud Viktor Ljagini võtsid sakslased kinni ja lasksid maha: kedagi reetmata 
keeldus ta põgenemast, kuna vastasel juhul oleks ta pidanud maha jätma haavatud 
radisti. Ivan Kudrja (tema ettevalmistusega tegeles minu naine) tungis Abwehri 
agentuurvõrku ja andis Moskvasse edasi tähtsat informatsiooni, kuni ta reedeti. 
Vladimir Molodtsov võeti kinni rumeenlaste poolt. Kohus tema ja ta grupi üle leidis 

suurt vastukaja. Sellest protsessist kirjutas kogu rumeenia ajakirjandus. Kui tema ja ta 
grupi liikmed mõisteti mahalaskmisele, tegi kohtu esimees neile ettepaneku esitada 
Rumeenia kuningale armuandmispalve. Molodtsov vastas: ma ei hakka mitte kunagi 
vaenlaselt halastust paluma ega pöördu taolise palvega selle võõrriigi juhi poole, kelle 
sõdurid tallavad meie maad. Minu esildise põhjal omistati Ljaginile, Molotsovile ja 
Kuznetsovile pärast sõda postuumselt Nõukogude Liidu kangelase nimetus. Kuni 
arreteerimiseni hoolitsesin selle eest, et nende perekonnad saaksid 
julgeolekuorganitelt regulaarset abi ja toetust. 

Operatiivtöötajad Z. Zarubina ja A. Kuprina hoolitsesid isiklikult hukkunud tšekistide 
perekondade eest rasketel sõja-aas-tatel ja pärast sõda. Me aitasime neid riiete ja 
toiduga ning võimaldasime abi laste õppima asumisel. 

Nõukogude Liidu kangelase nimetuse saamiseks esitati ohvitserid-partisanid 
Morozov, Kolesnikov', põrandaalune Heft, Gordienko ja paljud teised. Oma autasusid 
ei saanud operatsioonist ,,Berezino" osavõtjad ja norra vastupanuliikumise hukkusid 
kangelased. Kuid meie püha kohus on õiglaselt hinnata kõiki hukkunud luurajaid, 
partisane ja antifašiste, keda ei tunnustatud vajalikul määral sõjas ja pärast sõda. 

Sõja lõpp püsib mul siiani mälus kui grandioosne sündmus, mis kustutas ühekorraga 
ära kõik mu kahtlused meie riigi juhtkonna tarkuse suhtes. Möödunud kangelaslikud 
ja traagilised sündmused, inimkaotused ja isegi massirepressioonid - kõik see tundus 
olevat õigustatud Hitleri üle saavutatud Suure Võidu palge ees. 

Mäletan pidulikku vastuvõttu Kremli Georgi saalis, kus mulle langes osaks au istuda 
ühe laua taga kindralstaabi ülema asetäitja kindral Štemenkoga, NKVD 
Luurevalitsuse ülema Fitiniga, kindralstaabi Luurevalitsuse ülema kindral Iljitšoviga 
ja Sõjaväeluure ülema kindralpolkovnik Kuznetsoviga. Mäletan, kuidas Stalin tuli 
meie laua juurde, tervitas Issakovi, kes oli kaotanud jala sakslaste pommirünnaku ajal 
1942. aastal Kaukaasias ja ütles toosti tema auks. Issakov ei saanud minna sellise 
auditooriumi ette karkudega ja meid kõiki liigutas hingepõhjani see Stalini žest. Me 
tundsime end tema laste ja järglastena. Stalini rõhutatud tähelepanu noorte kindralite 
ja admiralide suhtes näitas, et maa tuleviku sidus ta meie põlvkonnaga. 


J- Kolesnikov sai 50 aastat hiljem Vene Föderatsiooni kangelaseks, seoses Samaa üle 
saavutatud võidu poole sajandi juubeliga. 

7. peatükk Nõukogude luure ja aatomiprobleem 


1943. aastal palus ülemaailmselt tuntud füüsik Niels Bohr, kes oli pagenud sakslaste 
poolt okupeeritud Taanist Rootsi, seal asuvaid kuulsaid teadlasi Lise Meitnerit ja 
Hannes Alfveni informeerida Nõukogude esindajaid ja teadlasi, eriti Kapitsat, sellest, 
et teda oli külastanud saksa füüsik Heisenberg ja teatanud: Saksamaal arutatakse 
aatomirelva loomise küsimust. Heisenberg tegi rahvusvahelisele teadlaskonnale 
ettepaneku keelduda selle relva loomisest, vaatamata valitsuste survele. Ma ei mäleta 
kumb, kas Meitner või Alfven kohtus Göteborgis TASS-i korrespondendi ja meie 
luure töötaja Kossoiga ning teatas talle, et Bohr on mures aatomirelva loomise pärast 
hitlerlikul Saksamaal. Analoogilist informatsiooni sai Bohrilt veel enne tema Taanist 
põgenemist ka Briti luure. Lääne teadlased hindasid kõrgelt nõukogude füüsikute 
teaduslikku potentsiaali, nad tundsid hästi selliseid kuulsaid teadlasi nagu Joffe ja 
Kapitsa, ning arvasid siiralt, et edastades informatsiooni aatomisaladustest 

Nõukogude Liidule ja ühendades oma jõupingutused, võib aatomipommi loomisel 
sakslastest ette jõuda. 

Need märkmed, mis puudutavad NKVD osa aatomirelva omisel NSV Liidus, 
põhinevad minu isiklikel mälestustel ja katkenditel arhiividokumentidest, ka vene 
emigrantide osast pole selles seoses veel räägitud. Kuna mina kureerisin NKVD- 
MGB tööd vene emigratsiooniga aastatel 1938-1953, siis pean oma kohuseks sellest 
kirjutada. 

1. Kuuldused ,,ülirelva” teaduslikust kavandamisest leiavad 
kinnitust 


Juba 1940. aastal võtsid Nõukogude teadlased, kelleni jõudsid Lääne-Euroopas 
liikuvad kuuldused tööst ülivõimsa relva kallal, ette esimesi samme, et selgitada välja 
võimalused aatomipommi loomiseks. Kuid nende arvates oli sellise relva loomine 
võimalik üksnes teoreetiliselt ning vaevalt et lähemas tulevikus praktiliselt teostatav. 
Teaduste Akadeemia aatomienergia probleemide uurimise komisjon raadiokeemia 
spetsialisti akadeemik Hlopini eesistumisel soovitas siiski valitsusel ja teadusasutustel 
jälgida Lääne spetsialistide sellealaseid probleeme käsitlevaid teaduslikke artikleid. 
Kuigi valitsus ei eraldanud vahendeid aatomiuuringuteks, saatis NKVD teaduslik- 
tehnilise luure osakonna ülem Kvasnikov ringkirja residentuuridele Skandinaavias, 
Saksamaal, Inglismaal ja USA-s, kohustades neid koguma olemasolevat 
informatsiooni ,,ülirelva" - uraanipommi väljatöötamise kohta. 

Kvasnikovi initsiatiiv oli seotud teiste dramaatiliste sündmustega kaua enne seda, kui 
Saksamaa, USA ja Inglismaa füüsika-teadlased asusid uurima võimalusi tuumarelva 
loomiseks, ja km ameerika valitsus organiseeris aatomipommi loomise erikeskuse Los 
Alamoses. 

1939. aasta sügisel koondati Saksamaa juhtivad füüsikatead lased E. Schumanni 
(tuntud helilooja lähedane sugulane) juhti- 

misel armee juhitavasse ,,Uraaniühingusse”, kuhu teiste hulgas kuulusid ka Werner 
Karl Heisenberg, Karl-Friedrich von Weizsäcker. Paul Gratek, Otto Hahn, Wilhelm 
Groth ja teised. Aato-jfliuuringute teaduslikuks keskuseks sai Keiser Wilhelmi Seltsi 
Füüsikainstituut Berliinis, rektoriks määrati aga professor Hei-senberg. Teaduslikesse 
uuringutesse lülitati Hamburgi, Leipzigi, Greifswaldi, Heidelbergi ja Rostocki 
ülikoolide füüsikainstituudid. 

Kahe aasta jooksul viis Heisenbergi grupp läbi esialgsed teoreetilised uuringud ja 
eksperimendid, mis olid hädavajalikud uraani ja rasket vett kasutava aatomireaktori 
loomiseks. Tehti ka kindlaks, et lõhkeainena võivad kõne alla tulla uraan-238 ja 
uraan-235, mida sisaldab tavaline uraanimaak. 


Nimetatud uuringuteks oli Saksamaal vaja suures koguses uraanimaaki ja rasket vett 
või puhast grafiiti. Laboratoorseks töötlemiseks piisas sellest maagist, mida 
kaevandati Jachyraovi maardlast Tšehhoslovakkias, kuid edaspidi läks uraani vaja 
tunduvalt rohkem. Veelgi keerulisemaks kujunes olukord raske veega. Kuid peagi 
need probleemid lahenesid. Pärast Belgia okupeerimist 1940. aasta kevadel said 
sakslased kontserni ,,Union Miniere'i" rikastusvabrikust enda käsutusse ligi 1200 
tonni uraanikontsentraati, mis moodustas peaaegu poole maailma olemasolevatest 
uraanivarudest (teine osa varudest saadeti sama aasta septembris salaja Kongost New 


Yorki). Seoses Norra okupeerimisega sattus saksa aatomiprojekti juhtide kätte firma 

»Norsk-Hydro" tehas Rjukanis, mis oli tol ajal maailma amuke raske vee tootja ja 
turustaja (okupatsiooni eel viidi 185 kilo rasket vett Joliot-Curie palvel Pariisi, see aga 
sattus USA-sse). 

1940. aasta detsembris jõudis Heisenbergi juhtimisel lõpule esNeiese katsereaktori 
ehitus, aga firma ,, Auergesellschaft" asus tootma metalluraani Oranienburgis. 

»» Siemensi" salajastes laboratooriumides hakati samaaegselt otsima teid grafiidi 
tööstuseks puhastamiseks, et seda kasutada neutronite aeglustajana reaktoris raske vee 
puudumisel. Hoogustus ka elektrienergiaga varustamise projekti kavandamine. 

Tähelepanuväärne on siinjuures see, et peaaegu samal ajal saadeti NKVD 
Erinõupidamise otsusega aprillist 1940 NSV Liidust välja tuntud saksa füüsik F. 
Houtermans. Ta oli pikka aega töötanud Harkovi Füüsikainstituudis ning tegeles koos 
tuntud füüsiku Landauga tuumafüüsika küsimustega. Houtermans arreteeriti 1937. 
aasta detsembris kui ,,antifašistist põgenikku teesklev kahtlane välismaalane”. 
Houtermansi kaitseks astusid välja maailma tuntuimad füüsikud: Bohr, Einstein, 
Joliot-Curie. Asudes vangistuses, andis Houtermans nõusoleku teha pärast enda 
vabastamist koostööd NKVD-ga Saksamaal. See asjaolu kujunes puht formaalseks. 
Houtermansi kui kommunistide vastu sümpaatiat tundva isiku arreteeris gestaapo 
otsekohe. Sellegipoolest lasti ta tänu saksa füüsikute eestkostele peagi vabadusse ja ta 
lülitus teaduslikku töösse Saksamaal. 

Pööre Houtermansi saatuses viis aga selleni, et järsult aktiviseerusid kõik uuringud, 
mis seotud võimaluste otsimisega aatomirelva loomiseks USA-s ja Inglismaal 1941. 
aastal. Houtermans tegi oma usaldusisikule, saksa füüsikule F. Reichele, kes lahkus 
Saksamaalt 1941. aastal, ülesandeks informeerida füüsikuid fašistlikul Saksamaal 
alustatud töödest aatomirelva loomisel. 

Meie luure resident New Yorgis Ovakimjan informeeris meid 1941. aasta aprillis 
Saksamaalt põgenenud F. Reiche kohtumisest tuntuimate läänemaailma füüsikutega, 
kes asusid USA-s. Kohtumisel oli arutluse all uraaniprobleemi tohutu sõjaline tähtsus. 
Kuid sõja eel ei pööratud neile materjalidele erilist tähelepanu. 

Meie luuretegevuse selles prioriteetses suunas saavutasime suurt edu pärast seda, kui 
saatsime residendiks Washingtoni Zarubini (,,Cooper”, ,, Maksim") - saatkonna 
sekretäri Zubilim valenime all - koos tema naise Lisaga, luure veteraniga. 

Stalin võttis Zarubini vastu 12. oktoobril 1941. aastal, vahetult enne tema ärasõitu 
Washingtoni. Sel ajal olid sakslased juba Moskva all. Stalin ütles Zarubinile, et tema 
peamiseks ülesandeks järgmisel aastal kujuneb poliitilise surve avaldanud USA-le 
meie mõjutusagentuuri kaudu. 

Enne seda oli luuretegevus poliitilise informatsiooni kogumisel Ameerikas olnud 
minimaalne, sest meil polnud USA-ga konfliktseid huve geopoliitilises sfääris. Kuid 
sõja algul hakkas penil tundma suurt muret USA-st saabuvate andmete pärast, millest 
nähtus, et Ameerika valitsevad ringkonnad kaaluvad vöimalust tunnistada Kerenski 
valitsust Venemaa seadusliku võimuna juhul, kui Nõukogude Liit peaks kaotama sõja 
Saksamaaga. Seetõttu tunnistas Nõukogude juhtkond informatsiooni hankimise 
tähtsust ja vajalikkust USA valitsuse kavatsuste kohta, seda enam, et USA osavõtt 
sõjas Hitleri vastu hakkas omandama üha suuremat tähendust. 

Zarubin pidi looma mastaapse ja efektiivse agentuurluure süsteemi mitte ainult 
sündmuste jälgimiseks, vaid ka nende mõjutamiseks. Kuid Keskusesse poole aasta 
jooksul Inglismaalt, USA-st, Skandinaaviast ja Saksamaalt saabunud luure-materjalid 
tööde kohta aatomirelva loomisel muutsid kardinaalselt meie jõupinguste suunda. 

Vähem kui kuu enne Zarubini ärasõitu teatas meie kontroll-agent Cambridge'i grupist, 
briti diplomaat Maclean, kes tol ajal töötas pseudonüümi all ,,Leht", dokumentaalsete 
materjalide olemasolust selle kohta, et Briti valitsus pöörab tõsist tähelepanu 
aatomienergial baseeruva erakordse purustusjõuga pommi loomisele. 

Alates 1939. aastast kureerisin ma luureoperatsioone, mis olid seotud kuulsa 
Cambridge'i grupiga, sealhulgas ka Philby jaMacleani töösse kaasamisega. 1939. 
aasta juulis võtsin vastu otsuse uuendada sidemeid Macleani, Philby, Burgessi, 
Cairncrossi ja Bluntiga, vaatamata sellele, et Läände põgenenud Orlov võis olla nad 
paljastanud. 

Kui Prantsusmaa sai 1940. aastal sõjas lüüa, pöördus Maclean, kes töötas tookord 
Briti saatkonnas Prantsusmaal, tagasi Londoni välisministeeriumisse. Londonis töötas 
ta resident Gorski (üks tema pseudonüüme oli ,, Vadim") operatiivse juhtimise all. 

16. septembril 1941. aastal vaatas Briti Sõjakabinet - nii nimetati sõja ajal ministrite 
kabinetti - läbi spetsiaalse ettekande 

kaheks aastaks kavandatavast projektist uraanipommi loomise kohta. Projekt kandis 
nimetust ,,Torusulam”. Nendeks töödel olid briti suurkontsernile ,,Imperial Chemical 
Industry” eraldatud tohutud vahendid. Maclean andis meile edasi Briti Sõja. kabineti 
kuuekümne-leheküljelise ettekande, mis käsitles sel]e projekti arutelu. 


Meie teine allikas - agent ,, Imperial Chemical Industryst” - teatas, et kontserni 
juhtkond käsitleb aatomipommi küsimust ainult teoreetilises plaanis. Samaaegselt sai 
aga meile teatavaks, et Suurbritannia Staabiülemate Komitee võttis samuti vastu 
otsuse ehitada tehas aatomipommi loomiseks. Meie Londoni resident Gorski palus 
Keskusel kiiresti läbi viia saabunud materjalide ekspertiis. 

Esialgselt andsid teadlased neile materjalidele negatiivse hinnangu. Et meie teadlased 
käsitlesid aatomirelva loomist ainult kui teoreetilist võimalust, siis ei tulnud see meile 
üllatusena, et informatsioon uraanipommi kohta kandis vastuolulist iseloomu. 

Meie luuretegevus USA-s oli tol ajal suunatud Saksamaa ja Jaapani vastu. Heifetz, 
resident San Franciscos, püüdis USA-s värvata agentuuri selle hilisemaks 
kasutamiseks Saksamaal, kuid ta ei saavutanud olulisi tulemusi, sest tal oli sidemeid 
põhiliselt vaid Ameerika Vaikse ookeani ranniku juudi kogukonnas. 

Heifetzi ja Zarubini ülesannete hulka kuulus valgeemigrantide nõukogudevastase 
tegevuse neutraliseerimine USA-s, mis oli esindatud selliste isikutega nagu Ajutise 
Valitsuse endine peaminister Kerenski ja esseeride partei liider Tšernov, kes oli 
Venemaalt välja saadetud Lenini käsul 1922. aastal. 

Asi oli nimelt selles, et me hakkasime saama abi lendliisi kaudu ja meie jaoks oli 
äärmiselt tähtis luua ameeriklaste silmis kõige meeldivam mulje meie maast, seda 
enam, et Roose veidi valitsus reageeris väga valuliselt kriitikale tema sidemel16 kohta 
Nõukogude Liiduga, mis vallandus Kongressis ja ajakirjandusveergudel. Püüdsime 
selgitada, mil määral oli see kriitika inspireeritud valgeemigrantide tegevusest. 

Kuid kõik see vajus tahaplaanile, kui Heifetz ja meie operatiivtöötaja Semjonov 
teatasid, et ameerika võimud kavatsevad kaasata väljapaistvaid teadlasi, sealhulgas 
Nobeli preemia jalireaate, töösse eriti salajase probleemiga, ning sel eesmärgil eraldab 
valitsus kakskümmend protsenti sõjalis-tehnilisteks kulutusteks määratud 
üldsummast. Heifetz teatas, et USA kompartei illegaalse võrguga seotud tuntud füüsik 
Oppenheimer ja tema kolleegid lahkuvad Californiast ja sõidavad uude kohta, et seal 
teostada töid aatomipomni loomise alal. 

Kuni 1942. aasta veebruarini töötasin Välisluure ülema asetäitjana ja mäletan neid 
teateid. Need sisaldasid erakordselt tähtsat informatsiooni, mis muutis meie skeptilist 
suhtumist aatomiprobleemidesse. 

Ameeriklaste otsus eraldada sellised suured summad aatomi-projekti jaoks liitlastele 
sedavõrd ohtlikul sõjaperioodil veenis meid, et see on eluliselt tähtis ja seda on 
võimalik ka praktiliselt ellu viia. 

Heifetzi ja Oppenheimeri esimene kohtumine leidis aset 1941. aasta detsembris San 
Franciscos Hispaania kodusõja põgenike ja veteranide abistamise ja neile annetuste 
jagamise koosolekul. Heifetz osales seal Nõukogude asekonsulina. Ta rääkis hästi 
inglise, saksa ja prantsuse keelt ja oli üldse erakordne isiksus. Juba 30. aastatel, kui ta 
oli residendi asetäitja Itaalias, äratasid tema tähelepanu Fermi koos oma noore õpilase 
Pontecorvoga, kes paistsid mõlemad silma antifašistlike vaadete poolest ning võisid 
saada teaduslik-tehnilise informatsiooni allikaks. 

Mina tutvusin Heifetziga 30. aastatel, kui ta saabus Moskvasse, ning ta avaldas mulle 
otsekohe muljet luuraja kõrge professionaalsusega. Heifetz oli töötanud mõnda aega 
Krupskaja sekretärina. Tema onu oli üks USA kompartei asutajaliikmeid, kui ta veel 
Kominternis töötas. Asudes Saksamaal illegaalselt, lüpetas Heifetz Jena Polütehnilise 
Instituudi ja sai inseneri diplomi. Heifetz oli rahvuselt juut ning Saksamaal viibimine 
oli tema jaoks äärmiselt riskantne, kuid tänu oma tõmmule nahale sai ta kasutada 
valedokumente, mis näitasid teda üliõpilase- 

põgenikuna Indiast, kes jätkab oma õpinguid Saksamaal. 


Heifetz liikus San Francisco erinevates ringkondades, olles kommunistide ja 
vasakpoolsete (nad kutsusid teda ,,mister Browniks”) hulgas väga lugupeetud. Tema 
eestkostel tegutsevat proua Brahmsoni seltskonnasalongi külastasid sageli USA. 
kompartei illegaalsed liikmed Robert Oppenheimer ja tema vend Frank. Heifetz 
jutustas mulle, et ta oli kahel korral kohtunud Oppenheimeri ja tema naisega 
kokteiliõhtul. Selleks ajaks olid Heifetzini jõudnud ka kuuldused tööde alustamisest 
ülivõimsa pommi kallal, kuid Moskvas kaheldi ikka veel aatomi-probleemi tähtsuses 
ja edasilükkamatuses. 

Siis teatas Heifetz, et Oppenheimer oli maininud Albert Einsteini salajast kirja 
Rooseveldile 1939. aastal, milles viimane pööras presidendi tähelepanu hädavajalikele 
uuringutele uue relva loomiseks seoses järjest kasvava fašismiohuga. 

Oppenheimer oli pettunud, et Einsteini kirjale ei järgnenud võimude poolt kiiret 
reaktsiooni ning et tööd selles vallas arenesid aeglaselt. 

Kogenud professionaal Heifetz teadis suurepäraselt, kuidas võita Oppenheimeri 
sümpaatiat. Sellest, et talle raha pakkuda või ähvardada Šantaažiga, kasutades 
kompromiteerivaid materjale, ei saanud olla juttugi. Tänu oma isiklikule sarmile 
seadis ta sisse usaldusväärsed suhted Oppenheimeriga tema venna Franki kaudu, 
arutades temaga keerulist situatsiooni seoses jaapanlaste rünnakuga Pearl Harborile 
ning maailma kohal rippuva fašismiohuga. 

Oppenheimer, Fermi ja Szilard pole kunagi olnud meie agendid selle sõna 
traditsioonilises tähenduses. Seda väitis ka Kvašnikov, kes juhtis aastatel 1947-1960 
Nõukogude teadus-lik-tehnilist luuret: ,,Teadlasi, kes töötasid koos meie luurega-ei 
saanud nimetada agentideks.” 

Heifetzi informatsioonil oli erakordselt suur tähtsus. Kesk tegi Semjonovile 
(koodnimega ,,Twain") ülesandeks kontrollida Heifetzilt saadud teadet. Semjonov pidi 
välja selgitama 

kõige tuntumad teadlased-spetsialistid, kes olid kaasatud tööle salajase relva 
projektiga ja kindlaks tegema igaühe konkse osa selles. 

Semjonov tuli julgeolekuorganitesse 1937. aastal. Tema oli neist vähestest, kel oli 
kõrgem tehniline haridus ning ta saadeti õppima USA-sse, Massachusettsi 
Tehnoloogiainstituuti, et teda edaspidi kasutada teaduslik-tehnilise luure liinis. Ta 
tegutses operatiivtöötajana efektiivselt Ovakimjani otsese juhti-mise all, kes töötas 
Nõukogude väliskaubandusfirma ,, Amtorg" katte all New Yorgis. Nimelt Semjonovil 
ja tema abilisel Kurnakovil õnnestus sisse seada tugevad kontaktid Oppenheimerile 
lähedaste füüsikutega Los Alamosest, kes olid töötanud 20.-30. aastatel Nõukogude 
Liidus ja omasid sidemeid USA vene ja antifašistliku emigratsiooni hulgas. Nii 
hakkas regulaarselt tegutsema aatomipommi puudutava informatsiooni peamine 
kanal. Semjonov kaasas koostööle abielupaar Coehenid, kes täitsid kullerite rolli. 
Lorna Coehen andis meile 1945. aastal edasi äärmiselt tähtsad aatomipommi 
konstruktsiooni puudutavad teaduslikud materjalid. 

Kasutades oma sidemeid Massachusettsi Tehnoloogiainstituudis, tegi Semjonov 
kindlaks, kes tuntud teadlastest võtab osa niinimetatud Manhattani projektist 
aatomipommi loomisel ja teatas sõltumatult Heifetzist 1942. aasta kevadel, et mitte 
ainult teadlased, vaid ka Ameerika valitsus ilmutab selle probleemi vastu tõsist huvi. 
Samuti teatas Semjonov, et projektis osaleb ka tuntud lõhkeainete spetsialist 
Kistjakovski, rahvuselt ukrainlane. 

Andsime otsekohe korralduse kasutada vene emigrantide hulgas tegutsevat agentuuri, 
et kindlustada lähenemistee Kistjakovskile. Kuid kaks meie tähtsat agenti USA-s - 
endine tsaariarmee kindral Jahhontov, kes oli abielus NSVL Julgeoleku 
rahvakomissari Merkulovi naiseõega, ning oli pärast kodusõda emigreerunud USA- 
sse, ja Sergei Kurnakov, GPU 'ratsioonide veteran emigratsiooni alal USA-s, ei 
suutnud Kristjakovskile läheneda. Semjonoviga olid mõnda aega seotud abikaasad 
Julius ja 

Ethel Rosenbergid, kes kaasati koostööle meie luurega oVa kimjani poolt juba 30. 
aastatel. Rosenbergide käest saadud teaduslik-tehniline informatsioon ei omanud 
siiski erilist tähtsust - nemad olid koos oma sugulastega vaid kindlustavaks lüliks, 
jäädes tegelikest operatsioonidest kaugele. Hiljem köitis nende arreteerimine ja kohus 
nende üle kogu maailma tähele panu. 

Semjonovile kuulub vahest kõige olulisem osa kanali loomisel, mida mööda saabus 
aatomipommiga seotud luureinformatsioon ning mille kaudu saime aastatel 1941- 
1945, nagu kirjutab Terletski oma mälestustes, ameeriklaste salajasi aruandeid samuti 
inglaste materjale peamiste eksperimentide kirjeldustega tuumareaktsioonide, 
reaktorite, erinevat tüüpi uraanikatelde ja difuussete hajutusseadmete parameetrite 
määramise kohta, aga ka päeviku vormis ülestähendusi aatomipommi ja muu taolise 
katsetustest. 

1942. aasta märtsis andis Maclean meie käsutusse dokumentaalsed tõendid, mis 
kinnitasid, et Inglismaal käivad intensiivsed tööd aatomiprobleemi lahendamisel. 
Samal aastal kaasas Nõukogude Sõjaväeluure koostööle Fuchsi. 


II. Fljorovi teade võimalikest töödest aatomipommi loomisel, 
NKVD Harkovi põrandaaluse grupi teated sakslaste huvist 
aatomiprobleemide vastu 

Meie maal toimusid tähtsad sündmused. 1942. aasta mais sai Stalin kirja noorelt 
füüsikateadlaselt, spetsialistilt tuumareaktsioonide alal, tulevaselt akadeemikult 
Fljorovilt, kes oli pööranud tähelepanu kahtlasele ilmingule välismaises pressis - 
alates 1940. aastast puudusid seal täielikult materjalid uraaniprobleemide kohta, mis 
andis tema arvates tunnistust sellest, et olid algamas tööd aatomirelva loomiseks 
Saksamaal ja teistes maades. Fljorov hoiatas, et sakslased võivad esimesena luua 
aatomipommi. 

Selle kirja saabumise aeg langes kokku informatsiooniga 

meie residentuurilt sakslaste poolt okupeeritud Harkovist. Meile teatati, et endine 
NSV Liidus elanud poliitiline emigrant F. Houtermans saabus Harkovisse spetsiaalse 
missiooniga, mille oli saatnud Saksamaa sõjaväeline juhtkond, et hankida täiendavaid 
andmeid Ukraina Füüsikainstituudis uraaniprobleemi alal teostatavate uuringute 
kasutamisest sõjalistel eesmärkidel. Houtermansist sai Saksa okupatsiooni perioodil 
praküliselt üks Ukraina Füüsikainstituudi juhte. Agentuuri teadetes märgiti, et 
Houtermans saabus Harkovisse ,,SS-i vormis". 

Saanud juhtkonna sanktsiooni, informeerisin viivitamatult Kapitsat Houtermansi 
saabumisest Harkovisse ja Kiievisse Saksa sõjaväelise missiooni koosseisus, et 
demonteerida teadustöödeks vajalikke seadmeid. Kapitsa pööras sellele teatele suurt 
tähelepanu, kinnitades, et see tõendab uraanipommi loomisega seotud tööde 
läbiviimist Saksamaal. 

Mulle (tegelesin tol ajal partisaniliikumise organiseerimise ja luureinformatsiooni 
kogumisega Saksamaalt ja Jaapanist) tehti ülesandeks välja selgitada kõik, mis 
puudutas aatomiala-seid uuringuid Saksamaal. 

Agentuuri kogutud informatsioon Rootsi äri- ja tööstusringkondadest oli vasturääkiva 
iseloomuga. Saksamaal ja Skandinaavias liikusid visalt kuuldused sakslaste töödest 
»ülirelva" loomisel, kuid mingeid üksikasju me selle kohta ei teadnud. Alles pärast 
sõda sai selgeks, et ,,ülirelva” all peeti silmas kaheastmelist raketti, mis põhines 
mudelil ,,V-2" ning mis võis jõuda kuni USA rannikuni. 

Aatomipommialane informatsioon, mis saabus USA-st ja Inglismaalt, langes kokku. 
See leidis kinnitust, kui saime tea-teid aatomipommi võimalikust loomisest tuntud 
tuumafüüsikult Lise Meitnerilt. Meitner asus meie luure vaateväljas juba ellest ajast, 
kui 1938. aastal kerkis küsimus tema võimalikust pidust tööle Nõukogude Liitu. 
Pärast tuli tal põgeneda fašistlikult Saksamaalt Rootsi, kus Niels Bohr aitas tal asuda 
tööle Teaduste Akadeemia Füüsikainstituuti. Neid naisagente, kes jõudsid välja 
Meitnerini, instrueeris Beria korraldusel NKVD sidendi asetäitja Stockholmis Zoja 
Rõbkina. 

1942. aasta märtsis saatis Beria Stalinile kogu informatsiooni, mis saabus USA-st, 
Inglismaalt, Skandinaaviast ja okupeeritud Harkovist. 

Kirjas märkis ta, et Ameerikas ja Inglismaal tehakse teadus likku tööd aatomirelva 
loomise alal. 

1943. aasta veebruaris, kui Briti eriteenistused korraldasid diversioonioperatsiooni 
Rjukanis (Norra), kus asus aatomireaktori jaoks hädavajaliku komponendi - raske vee 
tehas, jäi Stalin, uskuma, et aatomiprojekt omandab reaalse sisu. Diversiooni 
üksikasjadest teatasid meie allikad Norrast ning Philby ja Cambridge'i grupp 
Londonist. Ma ei omistanud neile teadetele erilist tähtsust, kuna tekitatud kahju 
tundus olevat tühine ning olin imestunud, kui Beria käskis mul see operatsioon 
vaatluse 

alla võtta. Teda tegi loomulikult ettevaatlikuks, et vaatamata olemasolevale 

kokkuleppele inglastega meie agentuurgruppide vastastikkusest kasutamisest 
Skandinaavias, Lääne-Euroopas ja Afganistanis suurte operatsioonide läbiviimiseks 
diversiooni ja 

sabotaaži alal, ei palunud inglased meilt toetust oma reidile Vemorgis. See andis 
tunnistust sellest, et inglased omistasid diversiooni operatsioonidele Norras erilist 
tähtsust. 

Kuni 1943. aastani ei teostatud meil mingeid praktilisi töid aatomipommi loomise 
vallas. Veel enne sakslaste sissetungi lükkas Sõjalis-tööstuslike Uuringute Riiklik 
Komisjon tagasi Harkovi Füüsikainstituudi noorte tuumafüüsikute ja saksa teadlase, 
emigrant Lange ettepanekud alustada töödega ülivõimsa lõhkeseadeldise loomiseks. 
Ettepanek suunati Kaitse rahvakomissariaadi leiutiste osakonda, kuid seal peeti seda 
enneaegseks ega antud oma toetust. 

1942. aasta märtsis tegi Beria Stalinile ettepaneku luua Riikliku Kaitsekomitee juurde 
teaduslik konsulteerimisgrupp, mis koosneks tuntud teadlastest ja vastutavatest 
töötajatest, kes koordineeriksid teaduslike organisatsioonide tööd aatomienergia 
uurimisel. Ta palus Stalinilt luba tutvustada meie silmapaistvatele teadlastele 
aatomiprobleemidega seotud informatsiooni, mis oli saadetud agentuuride poolt meile 
hindamiseks. Stalin andis nõusoleku, tehes omapoolse ettepaneku, et mõned teadla- 

annaksid selles küsimuses oma üksteisest sõltumatu hinnangu. 

Aatomipommi loomise kohta lähemas tulevikus ütlesid oma arvamuse välja ühelt 
poolt akadeemik Joffe ja tema noor õpilane professor Kurtšatov, keda tutvustati 
luurematerjalidega, ja teiselt poolt - akadeemik Kapitsa (teda informeeriti suuliselt 
aatomipommialastest töödest USA-s, Inglismaal ja Saksani). 

Joffe kaasati aatomienergia uuringutesse akadeemik Vernadski soovitusel. Ta oli 
Lääne teadlastele tuntud, kuna 20.-30. aastatel tegi tutvumissõite Lääne-Euroopa ja 
USA laboratooriumidesse. Asudes 1934. aastal Belgias, lükkas Joffe tagasi ettepaneku 
sõita tööle USA-sse, kuigi tol ajal teravnesid teadusringdades järsult vastuolud 
füüsikute vahel. Eriti teravas konfliktis olid Moskva ja Leningradi teadlased. Iseäranis 
leppimatu positsiooni Joffe koolkonna vastu võtsid ka mõned mõjukad Moskva 
Ülikooli professorid. See kestis rohkem kui aasta. (Ma mäletan, kui üks Moskva 
professor ütles mulle: ,,Pavel Ana-toljevitš, miks te konsulteerite nende Leningradi 
Füüsikainstituudi tegelaste juures? See on ju bande!"). Joffe oskas hinnata Ameerikas 
läbiviidavate aatomialaste uuringutega seotud informatsiooni tohutut tähtsust ja toetas 
tööde alustamist Nõukogude aatomipommi loomisel. Edaspidi mängis Joffe 
silmapaistvat osa Moskva Ülikooli ja Teaduste Akadeemia teadlaste omavaheliste 
konfliktide silumisel ning kohe pärast sõda oli tema üks kolme peamise 
aatomiuurimiskeskuse loomise initsiaatoreid. 

Kapitsa arvas, et aatomipommi loomise probleem heidab väljakutse kaasaegsele 
füüsikale ja selle lahendamine on võimlik ainult meie, USA ja Inglismaa teadlaste 
ühiste jõupingutuste tulemusena, mille käigus viiakse läbi fundamentaalsed uuringud 
aatomienergia alal. 

Mulle räägiti, et 1942. aasta oktoobris võttis Stalin oma suvilas Kuntsevos vastu ainult 
Vernadski ja Joffe. Viidates maailma tuntumate füüsikute mitteformaalsele 
kokkuleppele vas-lastikkuse koostöö suhtes, tegi Vernadski Stalinile ettepaneku 

pöörduda Niels Bohri ja teiste teadlaste poole, kes olid emigreerunud USA-sse, 
samuti Ameerika ja Suurbritannia valitsuse poole palvega jagada meiega 
informatsiooni ja teha koostööd aatomienergia alal. Selle peale vastas Stalin, et 
teadlased on poliitiliselt naiivsed, kui arvavad, et Lääne valitsused annavad meie 

käsutusse informatsiooni relva kohta, mis annab võimaluse valitseda tulevikus 
maailma. Kuid Stalin nõustus siiski, et mitteametlikud lähenemiskatsed Lääne 
spetsialistidele meie teadlaste nimel võivad osutuda kasulikeks. 

Pärast nimetatud kohtumist, nagu mulle hiljem jutustas Van-nikov, lahinguvarustuse 
rahvakomissar, üks aatomiprogrammi juhte, veendus riigi juhtkond esimest korda 
lõplikult reaalses võimaluses luua aatomirelv, ning Stalin oli sedavõrd võlutud 
aatomipommi ülivõimsast purustusjõust, et 1942. aasta oktoobri lõpus tegi ettepaneku 
anda meie vastupealetungile Stalingradi all koodnimetus - operatsioon ,,Uraan". Tema 
kõigis ideedes ja ettepanekutes oli nüüd alati tunda seda sisemist motiivi, mis jäi 
vestluskaaslasele arusaamatuks. 

Londonist saabunud informatsiooni alusel, mis saadi kontserni ,,Imperial Chemical 
Industry” allikatest, ja mis mängis tähtsat osa inglaste projektis ,,Torusulam", käskis 
Stalin keemiatööstuse rahvakomissaril Pervuhhinil osutada kõige tõsisemat 
tähelepanu teadlaste toetamisele aatomirelva loomisel. 


III. Kapitsa ja Kurtšatov: aatomipommi loomise probleemi on 
võimalik lahendada 


Möödus aasta. Kapitsa, kes oli informeerinud NKVD-d aastatel 1942-1943 
Houtermansi missioonist okupeeritud Harkovis ja aatomirelvaga seoses olevate tööde 
alustamisest USA-s ja Saksamaal, pöördus mitmel korral Stalini ja Beria poole ette- 
panekuga kutsuda Bohr juhtima meie aatomiprogrammi. Kooskõlastades selle 
Molotoviga, kirjutas ta Bohrile kirja, milleS palus teda sõita Nõukogude Liitu, kus 
talle garanteeritakse kõige 

paremad töötingimused. Kui Bohr oli Inglismaal, kutsuti ta Nõukogude saatkonda, 
kus ta kohtus NKVD residendi Gorskoviga, kes tegutses saatkonna nõuniku sildi all, 
kuid vestluse käigus vältis Bohr arutelu aatomiuuringute küsimuses. 

1943. aasta jaanuari lõpul saadi informatsiooni Semjonovilt («Twain"), et 1942. aasta 
detsembris teostas Fermi Chicagos gsimese tuumaahelreaktsiooni. Meie allikas, 
niipalju kui mäletan, oli see noor Pontecorvo, teatas Fermi fenomenaalsest edust 
kokkulepitud fraasiga: , Itaalia meresõitja jõudis Uude Maailma". Kuid see 
informatsioon kandis siiski kõige üldisemat iseloomu ning mõne kuu möödudes küsis 
Kurtšatov täiendavaid materjale esimese tuumareaktsiooni kohta. 

Samal ajal edastas Barkovski Londonist Lääne teadlaste salajasi teaduslikke töid 
aatomienergia alal aastatest 1940-1942. Need esimesed sellelaadsed teaduslikud 
materjalid kinnitasid, et Lääne teadlased on saavutanud suurt edu aatomipommi loo- 
misel. 

Niisiis olid meie käsutuses mitte ainult suulised teated, vaid ka Briti Sõjakabineti 
arutelude protokollid perspektiividest kasutada aatomienergiat ülivõimsa relva 
loomiseks. 

1943. aastal määrati residendiks Mehhikosse Vassilevski. Ta sobis selleks tööks 
täielikult: tal olid kogemused Hispaania sõjast partisanide diversioonirühma juhina, ta 
oli viinud edukalt läbi agentuuroperatsioone Pariisis aastatel 1939-1941 ning 
kohanenud suurepäraselt eluga Läänes Ta käis alati hästi riides, oli korrektne, valdas 
prantsuse ja hispaania keelt, ja tal oli vastupandamatu võime saada hästi läbi 
inimestega, kes teda ümbritsesid, ning kaasata neid koostööle neile sobival 
ettekäändel. Vassilevskil õnnestus sisse seada sidemed agentuuriga USA-s Jä 


146 


Mehhikos, mis oli loodud Aitingoni ja Grigulevitši poolt Trotski likvideerimise 
operatsiooni läbiviimiseks. 

Aastatel 1939-1941, kui Aitingon viibis USA-s, anti talle efakordne õigus värvata ja 
kaasata koostööle inimesi ilma oskuse sanktsioonita, kasutades selleks 
sugulussidemeid. Vassilevski tundis seda agentuuri, kuna oli olnud üks aktiivseid 
osalejaid operatsioonides Mehhikos. Enne ärasõitu Mehhikosse 

sai ta eriloa nende inimeste kasutamiseks. Teatud ajaks sanktsioneeritud kanalite 
kaudu seadis Vassilevski sisse sidemed Pontecorvoga Kanadas ja mõningate 
spetsialistidega Fermi laboratooriumist Chicagos, minnes mööda meie residentuurist 
New Yorgis. Pontecorvo teatas Vassilevskile, et Fermi suhtus positiivselt ideesse 
jagada aatomienergiaalast informatsiooni Hitleri vastase koalitsiooni maadega. 

11. veebruaril 1943. aastal kirjutas Stalin alla valitsuse määrusele tööde 
organiseerimisest aatomienergia kasutamisest sõjalistel eesmärkidel. Seda tööd juhtis 
Molotov. Samal ajal võeti ka vastu otsus, arvestades aatomiprobleemi tähtsust, teha 
see prioriteetseks NKVD luuretegevuses. Beria oli esialgu Molotovi asetäitja, 
vastutades sõjaväelaste ja teadlaste variustamise eest luureinformatsiooniga. Ma 
mäletan, kuidas ta käskis mul tutvustada Joffet, Kurtšatovit, Kikoini ja Alihhanovit 
teaduslike materjalidega, mis saadi agentuurilt ilma infoallikaid paljastamata. 
Lugenud läbi ettekande esimese tuumaahelreaktsiooni kohta, sattus Kikoin ärevusse, 
ja kuigi ma ei öelnud talle, kes oli selle teoks teinud, reageeris ta otsekohe: ,,See on 
Fermi töö. Tema on ainuke teadlane maailmas, kes on võimeline sellist imet korda 
saatma." Olin sunnitud neile näitama mõningaid materjale originaalis, inglise keeles. 
Et mitte avaldada konkreetseid infoallikaid, katsin peopesaga selle osa dokumendist, 
kus olid allkirjad ning üles loetletud allikad. Teadlased rääkisid erutatult: ,, Kuulge, 
Pavel Anatoljevitš, te olete liiga naiivne. Me teame, kes on füüsikamaailmas millekski 
võimeline. Andke meile oma materjalid ja meie ütleme, kes on autorid." Joffe nimetas 
samas teiste materjalide põhjal autori - Frisch. Kandsin sellest viivitamatult ette 
Beriale ja sain loa avaldada Joffele, Kurtšatovile, Kikomnile ja Alihhanovile 
informatsiooniallikad. 

1943. aasta aprillis loodi aatomiprobleemide uurimiseks NSVL Teaduste Akadeemias 
Erilaboratoorium nr. 2, mille juhatajaks määrati Kurtšatov. Ta oli napilt neljakümne 
aastane. oli julge otsus. Kuid me teadsime, et ameeriklaste aatomiprojekti juhtis 44- 
aastane Oppenheimer, kes polnud Nobeli preemia 

laureaat. Meie vanema põlve füüsikud ei suutnud uskuda, et Bohr ja Fermi töötavad 
Oppenheimeri alluvuses. Juba 1943. aasta detsembris valiti Kurtšatov Stalini otsesel 
korraldusel Teaduste Akadeemia tegevliikmeks. 


IV. ,,9" grupp 


Saanud NKVD-Õ-lIt ettekande Fermi teostatud esimese aatomituuma ahelreaktsiooni 
kohta, pöördus Kurtšatov Pervuhhini poole palvega teha luureorganitele ülesandeks 
selgitada välja rida tähtsaid küsimusi, mis puudutasid aatomiuuringuid USA-s. Seoses 
sellega reorganiseeriti NKVD Kaitse rahvakomissariaadi luureteenistused. Viie aasta 
jooksul, aastatel 1940-1945 viisid teaduslik-tehnilist luuret läbi Punaarmee 
spetsiaalsed üksused ja NKVD-NKGB 1. Valitsuse osakonnad, kus ma olin ülema 
asetäitja kuni 1942. aasta veebruarini. 1944. aastal võeti vastu otsus, et 
aatomiprobleemidega seotud luuretegevust hakkab koordineerima NKVD. Seoses 

sellega hakkas minu alluvuses tööle ,,S" grupp (Sudoplatovi grupp), mis hiljem, 1945. 
aastal muutus iseseisvaks ,,S" osakonnaks. Peale Luurevalitsuse ja NKVD 
aatomiprobleemialase informatsiooni kogumise koordineerimise lasus sellel grupil, 
hiljem osakonnal, ülesanne realiseerida saadud andmed riigisiseselt. Suure töö 
aatomipommi puudutava teaduslik-tehnilise informatsiooni läbitöötamisel tegid ,,S" 
osakonna töötajad Zoja Zarubina, Zemskov, Massja, Groznova ja Pokrovski. Niipalju 
kui ma mäletan, tõlkisid Zarubina ja Zemskov Terletski juhtimisel tähtsaid materjale 
tuumareaktori ja aatomipommi konstruktsiooni kohta. Selleks ajaks oli Zoja Zarubina 
omandanud suured kogemused operatiiv- ja tõlketöös ning võttis osa üritustest seoses 
liitlaste Jalta ja Potsdami konverentsidega 1945. aastal. Vastavalt valitsuse otsusele 
Sai , S" osakonnast NSVL valitsuse Erikomitee Büroo nr. 2 tegevaparaat lahendamaks 
probleemi nr. 1". Osakonnas töötavad kvalifitseeritud spetsialistid ja teadlased 
kandsid regulaarselt ette saadud luurematerjalidest komitee istungitel ja teadus- 

lik-tehnilises nõukogus, mida juhtis lahinguvarustuse rahva komissar Vannikov. 
Kurtšatov ja tema grupi teadlased viibisid sageli Beria juures nõupidamistel, arutades 
töö organiseerimisega seotud küsimusi vastavalt NKVD-st saadud informatsioonile. 
Kurtšatov ja Joffe tõstatasid Stalini ees küsimuse Molotovi asendamisest Beriaga, kes 
hakkaks juhtima kõiki aatomialaste probleemidega seotud töid. 

Pärast Beria kabineti külastamist Lubjankal tulid Kurtšatov Kikoin, Alihhanov ja 
Joffe tavaliselt minu juurde, kus me puhketoas lõunatasime ning seejärel sukeldusid 
nad töösse välismaalt saabunud dokumentidega. 

Et kiirendada aatomienergiaalaste teaduslike tööde viimist praktikasse, hakkasid meie 
teadlased järjekindlalt huvituma USA-s tehtavatest samalaadsetest töödest. Oma kirjas 
77. märtsist 1943. aastast NSVL Rahvakomissaride Nõukogu esimehe asetäitjale 
Pervuhhinile kirjutas Kurtšatov: 

»» Antud materjalil on tohutu, hindamatu tähtsus meie riigile ja teadusele. Nüüd on 
meie käsutuses vajalikud orientiirid järgnevateks teaduslikeks uuringuteks, mis 
annavad võimaluse vältida paljusid, küllalt töömahukaid uraaniprobleeme käsitlevaid 
uuringufaase ning tundma õppida uusi teaduslik-tehnilisi võimalusi nende 
lahendamiseks.” 

Kurtšatov rõhutas, ,,et andmete kogun ... osutab tehnilistele võimalustele probleemi 
lahendamiseks tunduvalt lühema aja jooksul, kui arvavad meie teadlased, kes pole 
veel tuttavad sellelaadsete probleemidega seotud tööde käiguga välismaal". 

Teises kirjas 22. märtsist 1943. aastast teatas Kurtšatov, et ta vaatas tähelepanelikult 
läbi ameeriklaste viimased tööd uraani-rühma elementide kohta ja tegi kindlaks uue 
suuna kogu uraani-probleemi lahendamisel. ,, Siiani," kirjutab Kurtšatov, ,,ei teostatud 
meie maal töid uraanirühma elementide alal. Seoses sellega pöördun teie poole 
palvega anda luureorganitele korraldus välja selgitada, mida on nimetatud suunas ette 
võetud Ameerikas. 

Meie infoallikad ja agentuurid Inglismaal ning Ameerikas hankisid ühtekokku 286 
salajast aatomienergiat käsitlevat tea- 

jglikku dokumenti ja avaldamata artiklit. Oma märkmetes pjrrietas Kurtšatov 1943. 
aasta märtsis-aprillis seitset tähtsamat teaduskeskust ja 26 spetsialisti USA-s, kelle 
informatsioonil oli tohutu tähtsus. Luuretegevuse seisukohalt tähendas see Ameerika 
teadlaste operatiivset kasutamist tähtsate infoallikatena. 1944. aasta veebruaris toimus 
Sõjaväeluure ja NKVD juhtide esimene nõupidamine aatomiprobleemi küsimustes 
Beria kabinetis Lubjankal. Sõjaväelastest osalesid Iljitšov ja Milštein, NKVD-st Fitin 
ja Ovakimjan. Mina olin ametlikult esindatud kui ,,S" grupi juht, kes koordineeris 

jõupingutusi selles valdkonnas. Pärast seda nõupidamist hakkas Kaitse 
rahvakomissariaadi luure suunama regulaarselt meile kogu aatomiprobleeme käsit- 
levat informatsiooni. 

Pean tunnistama, et mind ei rõõmustanud Berialt saadud ülesanne. Juhtides ,,S" grupi 
tööd aatomipomni alaste luure-andmete hankimise koordineerimisel ja nende 
realiseerimisel, olin raskustes, kuna mul ei olnud tehnilist haridust, rääkimata juba 
teadmistest füüsika alal. Samaaegselt juhtisin ka partisani-salkade diversioonirühmade 
tegevust Saksa armee tagalas, mis oli mu põhikohustus. 

1944. aasta sügisel hakkas Beria kui valitsuse esimehe asetäitja, kes kureeris 
relvastuse ja lahingumoona tootmist, ka ametlikult juhtima tööd aatomirelva loomisel. 
Selle initsiaatoriks oli Kurtšatov. Tema kiri on erakordselt tähtis ning väärib 
avaldamist kärbeteta. 


NSVL Rahvakomissaride Nõukogu esimehe asetäitjale 
seltsimees L. P. Beriale 


Sm. M. G. Pervuhhini ja minu kirjas Teie nimele teatasime tööde seisust 
uraaniprobleemi alal ja selle kolossaalsest arengust välismaal. 

Viimase kuu jooksul tegelesin eeluuringutega uute, küllaltki kulukate (3000 Ik. teksti) 
materjalidega, mis puudutavad uraaniprobleeme. 

See uuring näitas veel kord, et selle probleemi ümber on välismaal loodud oma 
mastaapidelt maailma teaduses enneolematu teaduslike ja insener-tehniliste jõudude 
kontsentratsioon, mis on juba saavutanud hinnatud tulemusi. Meil aga, vaatamata 
suurele edasiminekule uraanialaste tööde arengus aastatel 1943-1944. on asjade seis 
jäänud täiesti ebarahuldavaks. 

Eriti ebasoodsad on lood toorainega ja lahustumise küsimustega. Laboratooriumi nr. 2 
töö on mitteküllaldaselt kindlustatud materiaal-tehnilise baasiga. Paljude 
naaberorganisat-sioonide töö ei arene vajalikul tasemel ühtse juhtimise puudumise ja 
probleemide alahindamise tõttu. 

Teades Teie erakordset hõivatust, julgen siiski, arvestades uraaniprobleemi ajaloolist 
tähtsust, Teid tülitada ja paluda anda korraldus tööde selliseks organiseerimiseks, mis 
vastaks meie Suure Riigi võimalustele ja tähendusele maailma kultuuris. 


1. Kurtšatov 
Moskva 
29. sept. 1944. a. 


1944. aastal saabus Heifetz tagasi Moskvasse ja kandis mulle ning Beriale ette oma 
tähelepanekutest kohtumistelt Oppenheimeri ja teiste tuntud teadlastega, kes tegelesid 
aatomiprojektiga. Ta ütles, et Oppenheimer ja tema lähikondlased tunnevad sügavat 
muret selle üle, et sakslased võivad edastada Ameerikat aatomipommi loomisel. 
Kuulanud ära Heifetzi ettekande, ütles Beria, et on kätte jõudnud aeg tunduvalt 
tihedamaks koostööks julgeolekuorganite ja teadlaste vahel. Et suhteid parandada, 
kõrvaldada kahtlustused ja spetsialistide kriitiline häälestatus NKVD suhtes, tegi 
Beria ettepaneku seada Kurtšatovi, Kikoini ja Alihhanoviga sisse usalduslikud, 
isiklikud suhted. Mina kutsusin teadlasel enda juurde koju lõunale. Kuid see ei olnud 
sugugi mitte ainult külalislahke žest: mina ja mu asetäitjad - kindralid Aitmg: ja 
Sazõkin - kui operatiivtöötajad pidid Beria käsul hindama 

Kurtšatovi, Alihhanovi ja Kikoini tugevaid ja nõrku külgi. Me käitusime nendega 
nagu sõbrad, usaldusisikud, kelle juurde nad võisid pöörduda oma igapäevaste murede 
ja küsimustega. 

Kord õhtul, pärast tööd järjekordsete materjalide kallal, õhtustasime puhketoas. 
Kaetud laual seisis pudel parimat armeenia konjakit. Mina ei kannata üldse alkoholi, 
isegi väike kogus kutsub esile tugeva peavalu ja mulle tundus, et meie juhtivad 
teadlased juba oma elulaadi ja pingelise vaimse töö tõttu ei tarvita alkohoolseid jooke. 
Seepärast pakkusin neile teelusikatäie konjakit tee sisse. Nad vaatasid mind 
hämmastunult, puhkesid naerma ja valasid pitsid täis, juues meie ühise ürituse 
terviseks. 

1944. aasta algul käskis Beria suunata minu käsutusse kõik agentuurmaterjalid, muud 
käsitlused ja signaalid, mis puudutasid nii neid isikuid, kes olid seotud 
aatomiprobleemiga, kui ka nende sugulasi. Peagi sain eriteate, et Kikoini noorem 
vend oli naiivselt jaganud oma kahtlusi meie juhtkonna arukuse suhtes ühe kolleegiga, 
too aga teatas sellest otsekohe operatiivtöötajale, kellega ta sidet pidas. 

Kui ma informeerisin kuuldust Beriat, käskis ta Kikoini välja kutsuda ja öelda talle, et 
ta mõjutaks oma venda. Otsustasin Kikoini mitte kutsuda. Sõitsin tema juurde 
laboratooriumisse ja jutustasin talle ta noorema venna ,,vempudest". Kikoin lubas 
temaga rääkida. Nende vestlus fikseeriti pealtkuulamistehnika abil, mis oli üles seatud 
juhtivate aatomiteadlaste korteritesse. 

Olin üllatunud, kui järgmisel päeval ilmus Beria isiklikult Kikoini juurde 
laboratooriumisse, et lõplikult hajutada tema kartused venna suhtes. Ta kutsus kokku 
kogu kolmiku - Kurtšatovi, Alihhanovi ja Kikoini - ja ütles minu juuresolekul, et 
kindral Sudoplatov on antud nende käsutusse, et osutada neile nende töös täielikku 
kaasabi, ja neil on seltsimees Stalini täielik usaldus. Kogu informatsioon, mis nende 
käsutusse antakse, peab aitama täita Nõukogude valitsuse poolt antud ülesannet. Beria 
kordas: ei ole mingit põhjust muretseda oma sugulaste või nende inimeste saatuse 
pärast, keda nad usaldavad — neile on garanteeritud absoluutne julgeolek. Teadlastele 
luuakse sellised 

tingimused, mis annavad võimaluse kontsentreeruda ainult riigile strateegiliselt 
tähtsate küsimuste lahendamisele. 

Beria korraldusel kindlustati kõik teadlased, kes osalesid Nõukogude aatomiprojektis, 
korraliku elamispinna ja suvila tega, nad kasutasid erikaupluste teenuseid, kus võisid 
võrdselt valitsusjuhtidega osta kaupu erikaartide alusel; kogu aatomi-projektiga 
tegelev personal kindlustati eritoitlustamisega ja kõrgekvaliteetse meditsiiniabiga. 
Samal ajal anti kõigi otseselt aatomiprobleemiga seotud projektiga või luureandmete 
vastuvõtmisega tegelevate teadlaste, spetsialistide ja operatiivtöötajate isiklikud 
toimikud kaadriosakonnast üle Beria sekreta-riaati. Sel ajal antigi Beria sekretariaati 
Ameerika osakonnast väga tähtsad luure poolt hangitud aatomienergiat käsitlevad 
operatiivmaterjalid. Operatiivtoimikust ,,Enommos”, mis käsitles aatomipommi 
loomist ning mida siiani hoitakse Välisluure arhiivis, on ära võetud üle kahesaja 
lehekülje. Julgeolekure-žŽiimi tugevdamise eesmärgil ei pääsenud keegi ilma Beria 
sanktsioonita neile materjalidele ligi. Mäletan konflikti Beria asetäitja Zavenjaginiga, 
kes nõudis, et teda tutvustataks dokumentidega. Ma keeldusin ja me läksime kõvasti 
tülli; ta pääses luurematerjalidele ligi alles pärast seda, kui Beria oli selleks loa 
andnud. 

Beria silmapaistvaid administratiivseid võimeid aatomiprobleemi lahendamisel 
tunnistavad ka meie aatomiprogrammist osavõtnud, näiteks akadeemik Hariton oma 
intervjuus aatomipommi loomisest ajakirjas ,,Ogonjok" (1993. a.). 

Kui me saime andmed selle kohta, et Ameerika võimud omistavad erilist tähelepanu 
oma aatomiprojekti salastatusele, tegime koos Aitingoniga ettepaneku kasutada 
kulleritena ja 

tööks infoallikatega illegaale: mõistsime, et USA vastuluure jälgib Heifetzi sidemeid 
kommunismimeelsete ringkondadega, 

kel on ligipääs Manhattani projektiga tegelevatele spetsialistidele. Saanud Moskvast 
vastava direktiivi, käskis Zarubin Heifetzil otsekohe katkestada need 
luureoperatsioonid, kus kasutati kompartei aktiviste. 

Kuid rida aktiviste jätkas siiski tegutsemist oma initsiatiivil. 

1943. aastal, rikkudes Zarubinilt saadud korraldust ning teaduta midagi meie 
juurdepääsust Oppenheimeri perekonnale, pöördusid nad tema poole palvega edastada 
Nõukogude Liidule informatsiooni töödest Los Alamoses. Oppenheimer, kes kartis, et 
tema sidemed naise ja venna kaudu meie inimestega avastatakse, oli sunnitud teatama 
komparteiga seotud tuttava füüsiku palvest USA eriteenistusele. See lõppes sellega, et 
kõik sidemed tuntud füüsikutega, kes osalesid aatomipommi loomisel, lülitati ümber 
illegaalse luure kanalile ja erikullerite kasutamisele, kel oli laitmatu kate ameerika 
vastuluure silmis. 


V. Agentuur USA-s suunatakse Oppenheimerile lähedastesse, 
kompartei, juutide ja vene emigratsiooni ringkondadesse 


Aastatel 1943-1944 kasutasime erinevaid kanaleid juurdepääsuks Ameerika 
aatomisaladustele. Meie peamisteks eesmärkideks olid Los Alamose laboratooriumid, 
Oak Ridge'i tehased ja tuumauuringute laboratooriumid Berkeley's. Püüdsime tungida 
ka tööstusfinnadesse, mis täitsid aatomirelvaga seotud tellimusi. 

1943. aastal tegi tuntud näitleja, Moskva Juudi teatri peanäitejuht Mihhoels Juudi 
Antifašistliku Komitee juhina koos juudi luuletaja, meie kontrolliagendi Phefferiga 
pika sõidu mööda USA-d. Mihhoelsi visiidi kindlustas ja tema sidemete arendamisele 
juudi kogukonnas aitas operatiivselt kaasa Heifetz. 

Beria võttis Mihhoelsi ja Phefferi vastu vahetult enne nende ärasõitu ning andis neile 
juhised viia USA-s läbi laiaulatuslikku Propagandat juudi rahva suurest panusest 
Nõukogude Liidu teaduse ja kultuuri arengusse ning veenda ameerika ühiskondlikku 
arvamust, et antisemitism on stalinliku rahvuspoliitika tagajärjel NSV Liidus täielikult 
likvideeritud. 

Zarubin ja Heifetz informeerisid usaldusisikute kaudu Oppenheimerit ja Einsteini 
juutide olukorrast NSV Liidus. Nende teatel olid Oppenheimer ja Einstein väga 
liigutatud, et NSV Liidus oli juutidele garanteeritud julgeolek ja õnnelik elu. Samal 
aja] jõudsid aga Oppenheimeri ja Einsteinini kuuldused 

Stalini plaanist luua Krimmis, pärast võitu fašismi üle, juudi. autonoomne vabariik. 
Oppenheimer ja Fermi ei teadnud, et juba tol ajal figureerisid nad infoallikatena 
operatiivmaterjalides koodnimetuste all ,,Reservaadi direktor”, ,,Veksel" ja ,,Ernst”. 
Pseudonüümi ,,Veksel" kasutati mõnikord ka nende üldmaterjalide puhul, mis 
saabusid füüsikateadlastelt, kes osalesid USA aatomiprojektis. Niipalju kui ma 
mäletan, figureerisid üldpseudonüümi all ,,Star" mõnikord ka Oppenheimer ja Fermi. 
Kordan veelkord - mitte keegi neist polnud kunagi meie värvatud luureagent. 

Tuntud skulptori Konenkovi naine, meie kontrollagent, kes tegutses Lisa Zarubina käe 
all, sai lähedalt tuttavaks Oppenheimeri ja Einsteiniga Princetonis. Ta suutis ära 
võluda Oppenheimeri lähedased. Pärast seda, kui Oppenheimer katkestas sidemed 
Ameerika komparteiga, mõjutas Konenkova Lisa Zarubina ja meie New Yorgi 
residentuuri kaastöötaja Pastelnjaki (,,Vibu”) juhtimisel pidevalt Oppenheimerit, 
veendes teda võtma tööle vasakpoolsete vaadete poolest tuntud spetsialiste, kellega 
kavatsesid hakata tegelema meie illegaalid ning Semjonovi residentuur. 


Lisa Zarubina, meie USA residendi Vassili Zarubini naine, oli väljapaistev isiksus. 
Veetlev ja suhtlemisaldis, sõlmis ta raskusteta sõbralikke sidemeid kõige laiemates 
ringkondades. Elegantse naisena, kel olid klassikalised näojooned ja peen natuur, 
tõmbas ta lausa magnetina inimesi ligi. Lisa oli üks kõige kvalifitseeritumaid 
värbajaid agentuuris. Ta kaasas töösse põgenikke Poolast ja ka ühe Szilardi abilistest. 
Ta leidis juurdepääsu Szilardile ühe tema sugulase kaudu Moskvas, kes töötas NKVD 
erilaboratooriumis, mis tegeles lennundustehnikaga-Lisa rääkis suurepäraselt inglise, 
saksa, prantsuse ja rumeenia keelt. Ta nägi välja tüüpilise Kesk-Euroopa esindajana, 
kui võis ka vajaduse korral muuta tundmatuseni oma välimust Ja käitumismaneere. 
Lisa oli sugulussidemetes Anna Paukeriga, tuntud Rumeenia kompartei tegelasega. 
Lisa vanem vend ju rumeenia kommunistide võitlusorganisatsiooni ja kui sõjatri- 

nal tema üle kohut mõistis, põgenes ta kahel korral kohtuvälist. Ta hukkus 1922. 
aastal tulevahetuses. 

Lisa sai luureteenistuse kaastöötajaks juba 1919. aastal. Mõnda aega töötas ta ka 
Dzeržinski sekretariaadis. Tema esimene mees oli Bljumkin, kes laskis 1918. aastal 
Moskvas maha Saksa suursaadiku krahv Mirbachi. Bljumkin oli võtmefiguur 
esseeride vandenõus Lenini vastu 1918. aasta juulis. Kui esseeride mäss läbi kukkus, 
tunnistas Bljumkin oma süü üles, talle anti armu ja ta jätkas tööd Tšekaas-GPU-s, 
täites Dzeržinski ja mõnikord ka Trotski ülesandeid. 

1929. aastal lõi Bljumkin illegaalse residentuuri Türgis kaubandusfirma sildi all, 
kasutades selleks finantse hassidi juudi käsikirjade müügist, mis anti tema käsutusse 
V.I. Lenini nimelise Riikliku Raamatukogu fondidest. See raha olid määratud 
inglaste-vastase diversiooniorganisatsiooni loomiseks Türgis ja Lähis Idas. Kuid 
Bljumkin andis osa vahendeid Trotskile, kes pärast väljasaatmist NSV Liidust elas 
Türgis. Peale selle tõi ta Moskvasse ka kirja Trotskilt, mis oli adresseeritud Radekile. 
Lisa oli vapustatud. Ta andis sellest teada juhtkonnale. Bljumkin arreteeriti ja lasti 
hiljem maha. 

Mõne aasta pärast abiellus Lisa Vassili Zarubiniga, kes oli tagasi tulnud Hiinast. Nad 
suunati illegaalsele tööle Euroopasse valedokumentidega - äritegelastest abielupaarina 
Tšehhoslovakkiast. Seitse aastat asusid Zarubinid erinevates Lääne-Euroopa riikides, 
viisid edukalt läbi rea vajalikke luureoperatsioone, sealhulgas gestaapo töötaja 
Lehmani (,.Braitenbach") ja saksamaa välisministri abi naise (,,Juna") värbamise. 
Viimasega hoidis Lisa sidet kuni 1941. aasta maini. 

1941. aastal anti Lisa Zarubinale riikliku julgeoleku kapteni auaste. USA-s sõitis ta 
sageli Californiasse, kus Heifetz viis ta Oppenheimeri perekonnale lähedastesse 
ringkondadesse. Tänu sidemetele Heifetziga sai Lisa kõik vajalikud andmed 
Oppenheimeri pereliikmete ja sugulaste kohta, kes olid tuntud oma vasakpoolsete 
vaadete poolest. Heifetz organiseeris Lisale kohase Oppenheimeri abikaasa 
Catherine'ga, kes tundis sümpaatiat Nõukogude Liidu ja kommunistlike ideaalide 
vastu. 

Niipalju kui ma mäletan, ei figureerinud Catherine Oppenhej mer 
operatiivdokumentides infoallikana, kuid me tegime tööd Oppenheimerile lähedase 
naise kaudu, ja nagu mulle tundub oli selleks naiseks tema abikaasa. 

CIA veteranid, kes töötasid 1992. aasta kevadel NLKP KK arhiivides, puutusid kokku 
Kominterni materjalidega, milles oli juttu ka Oppenheimeri sidemetest USA 
kompartei rakukese konspireeritud liikmetega. Nad avastasid ka meie luure poolt 
esitatud järelpärimise Kominterni esimehele Dimitrovile 1943 aasta juunis, mis 
sisaldas palvet anda meie käsutusse andmed nende sidemete kasutamiseks. 

Lisa Zarubina ja Heifetz veensid Oppenheimerit tema naise Catherine'i kaudu 
hoiduma kommuniste ja vasakringkondi-toetavate vaadete avalikustamisest, et mitte 
äratada USA eriteenistuste tähelepanu. Samuti mõjutasid nad Oppenheimerit jagama 
informatsiooni nende teadlastega, kes olid põgenenud natside jälitamise eest. 
Oppenheimer nõustus seda tegema ning lubama neid inimesi lähedale teaduslikule 
tööle aatomiprojekti kallal, kui ta saab kinnitust nende antifašistlikele vaadetele. 

Nii aitasid Oppenheimer, Fermi ja Szilard juurutada agentuuri usaldusväärseid 
infoallikaid Oak Ridge'i, Los Alamose ja Chicago laboratooriumidesse. Niipalju kui 
ma mäletan, asus USA-s neli tähtsat infoallikat, kes edastasid teavet laboratoo- 
riumides tehtavatest töödest meie residentuuridele New Yorgis ja Washingtonis. Nad 
pidasid ka sidet meie illegaalse residentuuriga, kasutades kattena apteeki Santa Fe's. 
Materjalid, mis jõudsid New Yorgis Semjonovi, hiljem Jatskovi kätte, saabusid 
Fuchilt ja ühelt meie sügavalt konspireeritud agendilt kullerite kaudu. 

Üheks kulleriks oli Lorna Coehen. Tema mehe, Maurice Coeheni värbas Semjonov. 
1939. aastal abiellus Maurice Lornaga ja kaasas ka tema luuretööle. Algul Lorna 
keeldus, suhtudes sellesse kui reetmisse, kuid Maurice veenis teda, et nad tegutsevad 
kõrgeima õigluse nimel, ning et sellist koostöö ei peeta üldse reetmiseks. Keskus 
andis nõusoleku, pidades silmas, et illegaalsete operatsioonide läbiviimisel tegutsevad 
abielupaarid tunduvalt efektiivsemalt. 

Kui Maurice 1942. aasta juulis sõjaväeteenistusse kutsuti, otsustati kullerina kasutada 
tema naist. Nõukogude saatkonna töötaja New Yorgis Jatskov (,,Johny") võttis Lorna 
Coeheni sidepidajaks üle Semjonovilt. Et varjata oma sõitude tegelikku põhjust New 
Mexico osariiki, külastas Lorna profülaktika ettekäändel tuberkuloosisanatooriumi. 
Fiktiivse tõendi tema haiguse kohta tegid meie illegaalid Santa Fe's. 1992. aastal 
mäletas Jatskov teda kui kena noort naist. Peagi pärast seda, kui 1945. aasta augustis 
heideti aatomipommid Jaapani linnadele, tegi Lorna riskantse sõidu väikesesse 
linnakesse Albuguergue'sse. Lorna kohtus agentidega ,,Mlad" ja ,,Ernst". ,, Mladi" ehk 
noore füüsiku T. Halli, kelle isa töötas köösnerina Aitingoni sugulastele kuuluvas 
vabrikus USA-s, oli värvanud koostööle valgeemigrantide seas tegutsev NKVD 
suuragent S. Kurnakov (pseudonüümid ,,Beck", ,, Kaardiväelane"). Seal pidi talle üle 
antama erakordselt tähtsad dokumendid Moskva Keskusele. Lorna saabus väärtuslike 
paberitega raudteejaama vahetult enne rongi väljumist, kaasas kohver, kott ja väike 
ridikül. Vastavalt selle linna seadustele, ning arvestades seal kehtestatud erirežiimi, 
kontrollis julgeolekuteenistus kõigi reisijate dokumente ja pagasit. Siin ilmutaski 
Lorna oma kõrget professionaalsust. Ta asetas kohvri kontrolöride ette ja hakkas 
närviliselt ümber tõstma koti sisu, et leida kaotsiläinud sõidupiletit. Ta andis ridiküli, 
kus salvrätikute all lebas ümbrik jooniste ja maailma esimese aatomipomni ehituse 
detailse kirjeldusega, konduktorile, kes seda hoidis, kuni tema piletit otsis. Lorna istus 
rongi, olles kindel, et konduktor tagastab talle kindlasti ridiküli. Nii juhtuski. Kui 
'atskov teda New Yorgis kohtas, ütles ta, et kõik on korras, “igi politsei oli neid 
materjale juba peaaegu käes hoidnud. Sellest episoodist jutustas esmakordselt 

luureajaloolane Tšikov. Pärast Julius ja Ethel Rosenbergide arreteerimist 1950. aastal 
õnnestus Coehenitel USA võimude käest ära libiseda. Moskvas olid nad läbi 
spetsiaalse ettevalmistuse agentide-illegaalidena. Saanud meie teenistuselt Uus- 
Meremaa passid Peter ja Holen Krogeri nimele, seadsid Coehenid end sisse Londonis. 
Nad hakkasid pidama bukinistikauplust ning osutasid oma väikeses 

majakeses Londoni eeslinnas märkimisväärset abi raadioside korraldamisel KGB 
residendile Konon Molodoile, kes teguts Gordon Lonsdale'i nime all. Coehenid 
arreteeriti koos temaga 1961. aastal ning mõisteti kahekümneks aastaks vangi, kus 
nad veetsid kuus aastat ning vahetati seejärel välja. Pärast vabastamist elasid nad 
Moskvas. Lorna suri 1992. aastal, Maurice elas temast kolm aastat kauem. 
Tuntumate teadlaste seas, keda me aktiivselt töötlesime kasutades nende 
sugulussidemeid ja antifašistlikke meeleolusid' oli ka Georgi Gamov - vene füüsik, 
kes põgenes USA-sse 1933. aastal Brüsselist, kus toimus rahvusvaheline füüsikute 
kongress Gamovi kasutamise võimalusest ja talle lähenemisest tema NSV Liidus 
asuvate sugulaste kaudu, kes olid praktiliselt meie pantvangid, andis teada Joffe. 
Gamovil olid laiad sidemed Ameerika füüsikutega ja sõbralikud suhted Niels Bohriga. 
Tegime Lisa Zarubinale ülesandeks üritada kaasata teda meiega koostööle. Lisa 
lähenes Gamovile tema naise, samuti füüsiku kaudu. Gamov oli Washingtonis 
Georgetowni ülikooli õppejõud ja mis eriti tähtis - ta juhatas Washingtonis iga-aastasi 
seminare teoreetilise füüsika alal. Sel moel võis ta arutada maailma juhtivate 
füüsikutega viimaseid, kõige perspektiivsemaid teema-käsitlusi. 

Meil õnnestus kasutada Gamovi laia tutvusringkonda. Lisa Zarubina mõjutas Gamovi 
naist asuma meiega koostööle vastutasuks garantii eest, et tema sugulastele NSV 
Liidus osutatakse abi rasketel sõja-aastatel. 

Mulle meenub, et mõningatel juhtudel rikkusid ameerika spetsialistid reegleid 
töötamisel salajaste dokumentidega ja näitasid Gamovile katsete aruandeid ning 
konsulteerisid tema juures. Töörežiimi rikkumine toimus teadlaste ühisel nõusoleku 
FBI kontrolli tulemusena 1948. aastal Los Alamoses tehti kindlaks, et aatomipommi 
loomisega kaasaskäivast aruandedokumentatsioonist on kaduma läinud rohkem kui 
1500 lehekülge. 

Kuid Gamovitelt õnnestus saada suulises vormis teadlaste üldkarakteristikad, ning 
hinnangud nende meelestatuse ja reaasete võimaluste kohta aatomipommi loomiseks. 
Mulle tundub, et 

Bohri, Fermi, Oppenheimeri ja Szilardi vahel eksisteeris mitteformaalne kokkulepe 
jagada aatomirelva saladusi vasakpoolee vaadetega teadlaste-antifašistidega. 

Teine infoallikas Tennessees, kes sai andmeid Fermilt ja Pontecorvolt, oli seotud 
illegaalse grupiga, kes samuti kasutas kattena apteeki Santa Fe's, kust materjalid 
saadeti kulleriga Mehhikosse. Niipalju kui ma mäletan, kopeerisid kolm inimest - 
teaduslikud töötajad ja ametnikud - tähtsamaid dokumente, saades neile ligi 
Oppenheimeri, Fermi ja Weisskopfi kaudu. 

Apteek Santa Fe's (New Mexico osariik), mis oli USA-s sisse seatud Aitingoni ja 
Grigulevitši poolt Trotski vastase operatsiooni ettevalmistuste käigus, oli 1940. aastal 
illegaalse residentuuri varukonspiratiivkorter. Nagu ma juba kirjutasin, said Aitingon 
ja Grigulevitš tol ajal Berialt suured volitused värvata agente ilma Keskuse eelneva 
sanktsioonita. 1940. aastaks oli Grigulevitšil selja taga märkimisväärne luuretöö 
kogemus. 30-aastatel võttis ta Leedus osa ohranka provokaatorite likvideerimisest, 
kes olid tunginud leedu komsomoli ridadesse, seejärel osales ta operatsioonides 

trotskistide vastu välismaal, sõdis Hispaanias. Ladina-Ameerikas oli Grigulevitšil 
kindel kate - apteekide võrk Argentinas, mida haldas tema isa. 

Peatükis Trotskist kirjutasin, et Aitingon ja Grigulevitš lõid paralleelse illegaalide 
võrgu, mida võis kasutada USA-s ja Mehhikos väljaspool kontakte hispaania 
emigrantidega neis laades. Sõites ära Ameerikast 1941. aastal, vormistasid Aitin-ja 
Grigulevitš apteegi ühe oma gruppi kuuluva agendi nimele. Nüüd aitas see võrk välja 
jõuda meid huvitavate infoallikateni aatomiprobleemide alal. 

VI. Maailma juhtivate füüsikute varjatud solidaarsus. Teadlased 
tuumaajastul 


Oppenheimer tegi projekti direktorile, kindral Grovesile ett paneku kutsuda 
Ameerikasse tööle Euroopa tuntud teadlasi. Nende hulgas oli ka Niels Bohr. Kuigi 
Bohr ei olnud meie agent, osutas ta meile siiski hindamatuid teeneid. Pärast jutu 
ajamist Meitneriga 1943. aastal Rootsis, astus ta aktiivselt välja selle eest, et jagada 
aatomisaladusi teadlaste rahvusvahelise antifašistliku ühendusega. Bohri ja Meitneri 
vaadete kujundamisel mängis suurt rolli tuntud soome naiskirjanik Wuolijoki, meie 
luure silmapaistev agent. Wuolijokile mõisteti Soomes spionaaži eest NSV Liidu 
kasuks surmanuhtlus, kuid ta vabastati ühiskondliku surve mõjul (üks tema õemees oli 
Rootsi välisministri asetäitja, teine üks Inglismaa kompartei juhte - Palme Dutt) ja ta 
sattus Rootsi. 

Selle tulemusena õnnestus meil Wuolijoki ja Meitneri kaudu leida lähenemisteid 
Bohrile ja korraldada talle kohtumine meie kaastöötajate Vassilevski ja Terletskiga 
1945. aasta novembris Kopenhaagenis. 

1943. aastal, nagu kirjutab üks meie aatomiprobleemidega seotud operatsioonist 
osavõtnu Feklissov, tegi Oppenheimer ettepaneku lülitada Klaus Fuchs inglise 
spetsialistide grupi koosseisu, mis saabus Los Alamosesse osavõtuks tööst aatomi- 
pommi loomisel. 

1933. aastal oli see saksa kommunist sunnitud otsima varjupaika Inglismaal. Saanud 
hariduse Bristoli ülikoolis, jätkas ta seal töötamist füüsikuna. 1941. aastal teatas Fuchs 
oma osavõtust aatomiuuringutest silmapaistvale kommunistliku- Ja töölisliikumise 
tegelasele Jürgen Kutšinskile. Tema omakorda informeeris sellest meie Inglismaa 
suursaadikut Maiskit. Maiski oli aga pingelistes suhetes NKVD Londoni residendi 
Gorskiga ning tegi seetõttu sõjaväeatašeele Kremerile ülesandeks astuda kontakti 
Fuchsiga. Algul kohtus Fuchs Ursula Kutšinskiga (,,Sonja"), Sõjaväeluure agendi ja 
ühe ,,Punase kapelli" organisaatoriga. 

278 

Enne ärasõitu USA-sse instrueeriti Fuchsi temaga sidemete taastamise tingimustest. 
Fuchs pidi USA-s ameerika kolleegidega suheldes rõhutama, et tema on inglise 
spetsialistide grupis see, keda ähvardab saksa koonduslaager. See oli ka põhjus, miks 
Fuchsil oli Oppenheimeri täielik usaldus ning tema näpunäidetel ka juurdepääs 
materjalidele, millega tal polnud formaalselt mingit pistmist. Oppenheimer sattus 
teravasse konflikti kindral Grovesiga, kes vaidles kategooriliselt vastu, et inglise 
teadlastele saaks teatavaks koondinformatsioon uuringute ja eksperimentide 
tulemustest (meile teatas sellest Fuchs). 

Muide, Briti võimud ja luure andsid oma spetsialistidele ülesande koguda 
olemasolevat informatsiooni aatomipommi kohta, sest ameeriklased ei kavatsenud 
nendega aatomisaladusi jagada. 

Võimalik, et oli veel üks põhjus, mille tõttu Oppenheimer kutsus Fuchsi Los 
Alamosesse, aga hiljem - Teadusliku Uurimise Keskusesse Princetone'is. Võib-olla 
Oppenheimer teadis, et Fuchs ei jää pärast sõda Ameerikasse. Ma mäletan, et agen- 
luurmaterjalides on fikseeritud tema sõnad: informatsioon tuleb edasi anda nende 
poolt, kes isiklikel põhjustel lahkuvad Los Alamosest ja kogu riigist pärast töö 
lõpetamist aatomipomni kallal. Peale selle oli Oppenheimeril alust oletada, et Fuchs 
on seotud kommunistidega ning ka see võis mängida oma osa. 

Lisa Zarubina taastas sidemed sügavalt konspireeritud agendiga, kahe poola juudiga 
läänerannikul. Nad olid legaliseeritud Aitingoni poolt 30. aastatel tema lühiajalise 
illegaalse komandeeringu ajal USA-s. Esialgselt planeeriti, et need agendid asuvad 
elama Californiasse, et organiseerida diversioone transpordilaevadel, mis veavad 
Jaapanisse strateegilist toorainet (süsi, nafta, metallid) sõjalise konflikti tekkimise 
puhul NSV Liidu ja Jaapani vahel. Neid agente ei olnud kaasatud aktiivsele 
tegutsemisele rohkem kui kümme aastat. 


Üks neist oli hambaarst (koodnimega ,,Maletaja"), kes sai prantsuse meditsiinidiplomi 
20. aastate lõpul. Tema õpingud 

maksis kinni GPU. Hambaarsti naisel õnnestus luua suht Oppenheimeri perekonnaga. 
Nii loodi konspiratiivne side penheimeri pere ja tema lähima ümbruskonnaga, mis oli 
USA vastuluure tähelepanu alt kõrvale jäänud. Niipalju kui ma mäletan, ei olnud FBI 
teadlik ka Zarubina konspiratiivsetest kontaktidest. Alles 1946. aastal, seoses teiste 
paljastustega, tegi FBI kahtlusteta kindlaks, et Zarubina oli Nõukogude luure töötaja 
kuid asjaosaline ise viibis siis juba Moskvas. 

Niiviisi lõid Semjonov ja Lisa Zarubina usaldusväärse kon-taktsüsteemi. Kvasnikov ja 
Jatskov kindlustasid Ovakimjani juhtimisel aatomirelva puudutava informatsiooni 
pideva edastamise tööde lõppetapil Los Alamoses 1945. aastal. 


VII. Salajased ettekanded NSVL valitsuse Aatomiprobleemide 
Erikomitee istungil 


Tuleb märkida, et meie teadlaste tutvustamisel ameerika aatomirelva loojate - 
Oppenheimeri, Fermi ja Szilardi - teaduslike töödega oli suur tähtsus 
aatomipommialaste tööde laiaulatuslikuks käivitamiseks meie maal. Tahan siinkohal 
rõhutada, et see informatsioon saabus meile konspiratiivsel teel ja eelpoolnimetatute 
teadmisel. Niipalju kui ma mäletan, saime sel moel ,,Robertilt" ja , Reservaadi 
direktorilt", nagu neid nimetati meie kirjavahetuses Los Alamosega, viis üldistatud 
salajast ettekannet tööde käigust aatomipommi loomisel. Taoline materjal saadeti 
mitte ainult meile, vaid ka rootsi teadlastele. Meie luure-andmete kohaselt, kui ma 
õigesti mäletan, oli aastatel 1945-1946 Rootsi valitsuse käsutuses detailne 
informatsioon aatomipommi kohta. Rootslased loobusid oma tuumarelva loomisest 
selleks vajaminevate kolossaalsete kulutuste tõttu. Kuid fakt, et neil oli küllaldaselt 
andmeid, et võtta vastu otsus selles küsimuse lubab teha järelduse: rootslased said, 
nagu meiegi, informatsioon1 aatomipommi kohta just Bohrilt, pärast seda, kui ta oli 
lahkunud Los Alamosest. 

NSVL Kaitsekomitee määras Riigikaitse Komitee (GKO) 

otsusega nr. 7357 kindlaks Leningradi Füüsikainstituudi juurde 
tsüklotronilaboratooriumi ehitamise tähtaja - 1. jaanuar 1946. Vastutus ülesande 
täitmise eest pandi kahele akadeemikule — sama asutuse direktorile A. Joffele ja 
objekti ülemale A. Alih-hanovile. Kuu aja pärast, 21. veebruaril kirjutas Stalin alla 
OKO määrusele nr. 7572 ,, Aatomifüüsika spetsialistide ettevalmistamisest” 
Erilaboratooriumile nr. 2 ja selle sidusasutustele. Määruses oli 16 punkti, milles toodi 
ära üksikasjalikud ihustused õppe-materiaalse baasi sisseseadmise ja finantseerimise, 
laboratooriumile ruumide eraldamise, teenindava personaliga kindlustamise ja 
tsüklotroni ehitamise kohta Moskva Ülikoolile. Et õpitavate arvu suurendada, nähti 
ette komplekteerida kursus aatomifüüsikat õppivate vanemate kursuste üliõpilaste 
seast, lisaks tuues ka edukaid üliõpilasi teistest ülikoolidest. Plaanilised ülesanded 
radioaktiivse keemia ja haruldaste metallide ning kompressormasinate ja 
molekulaarfüüsika spetsialistide ettevalmistamisel määrati Leningradi Ülikoolile ja 
Polütehnilisele Instituudile ning Moskva Täppiskeemia Tehnoloogia Instituudile. 
Peale selle viis Statistika Keskvalitsus kuu aja jooksul läbi nende füüsikute- 
spetsialistide arvestuse ja registreemise, kes töötasid kõigis rahvamajandusharudes ja 
teadusliku uurimise ning teistes asutustes. Seejärel tehti Kurtšatovile ettepanek valida 
välja talle vajalikud spetsialistid. 

Me teadsime, et Ameerikas mängivad sõjaväeeksperdid ja lõhkeainete spetsialistid 
aatomipommi loomisega seotud töödes juhtivat osa. Ka meie võtsime omalt poolt 
vastu otsuse, arvestades ameeriklaste kogemust, määrata lõhkeainete tootmise 
väljapaistva spetsialisti ja sõjatööstuse silmapaistva tegelase Vannikovi vastutavaks 
meie aatomiprojekti inseneritööde ja administratiivse tagamise eest. Vannikov mängis 
NSV Liidus aatomialastes töödes samasugust rolli nagu kindral Groves USA-s. Me 
olime informeeritud mitte ainult ameerika aatomipommi nilise väljatöötamise 
üksikasjadest, vaid ka Los Alamoses töötavate teadlaste ja spetsialistide sisemistest, 
puht inimlikest konfliktidest ning omavahelisest konkurentsist, samuti nende 
pingelistest suhetest projekti direktori, kindral Grovesiga. Eriti 

tähtsaks pidasime informatsiooni tõsistest lahkhelidest kindral Grovesi ja Szilardi 
vahel. Grovesis tekitas raevu Szilardi teadusliku töö akadeemiline stiil ja tema 
keeldumine alluda salastatuse režiimile ja sõjaväedistsipliinile. Võitlus kindraliga oli 
Szilardile muutunud omalaadseks hobiks. Groves ei usaldanud teda ja pidas tema 
osavõttu projektist riskantseks. Ta püüdis koguni kõrvaldada teda töölt, vaatamata 
Szilardi tohutule panusele maailma esimese uraanituuma ahelreaktsiooni teostamisel. 
Oppenheimer oli Heifetzi sõnul mitmekülgse mõtteviisiga inimene, kes nägi ette nii 
kolossaalseid võimalusi kui ka ohte aatomienergia kasutamisel rahumeelsetel ja 
sõjalistel eesmärkidel. Me teadsime, et ta jääb mõjukaks figuuriks Ameerikas ka 
pärast sõda ja seepärast oli hädavajalik hoolikalt varjata kontakte tema ja ta lähema 
ümbruskonnaga. Me mõistsime, et lähenemine Oppenheimerile ja teistele tuntud 
teadlastele peab baseeruma olemasolevatel sõbralikel sidemetel, mitte aga agentuursel 
koostööl ning meie ülesandeks oli ära kasutada seda asjaolu, et Oppenheimer, Bohr ja 
Fermi olid veendunud vägivalla vastased. Nad arvasid, et tuumasõda saab ära hoida, 
luues maailmas jõudude tasakaalu võrdväärsete võimalustega kõigile pooltele pääseda 
ligi aatomienergia saladustele, mis nende arvates võis põhjalikult mõjutada maailma 
poliitikat ja muuta ajaloo käiku. 

Luuretöös on kasulike sidemete, tutvuste ja usaldussuhete piiritlemine küllaltki 
suhteline. Ametlikes dokumentides on käibel spetsiaalne mõiste - agentuurluure, mis 
tähendab materjalide hankimist agentide ja luureohvitseride kaudu, kes tegutsevad 
mõne ametliku töökoha katte all. Kuid sageli saabub kõige väärtuslikum 


157 


informatsioon just sellelt allikalt, kes ei ole küll agent, kuid kes on võtnud endale 
formaalse kohustuse teha koostööd luurega ning saada selle eest raha. 
Operatiivmaterjalides on ta kirjas sellegipoolest kui agentuuri infoallikas, kuna temale 
lähenemine baseerub kontaktidel ja sidemetel agentide või talle lähedasest 
keskkonnast pärit usaldusisikutega. 

Mind hämmastas, et paljude tuntud Lääne füüsikute ja meie teadlaste maailmavaade 
langes kokku. Nagu ma juba kirjutasin, 

tegi Vernadski 1943. aastal Stalinile täiesti siiralt ettepaneku paluda USA ja Briti 
valitsust jagada meiega informatsiooni aatomiuuringute kohta ning pakkuda võimalust 
töötada koos Jjiäne teadlastega aatomipommi loomisel. Samu vaateid toetagid ka 
Joffe, Kapitsa ja Niels Bohr. 


Saanud nähtavasti teada, et infoleke on jõudnud nõukogude ja rootsi teadlasteni, 
kohtus Bohr pärast vestlust Oppenheimeriga president Rooseveldiga, püüdes teda 
veenda vajalikkuses jagada venelastega Manhattani projekti saladusi, et kiirendada 
töid pommi loomisel. Meie allikad Inglismaal teatasid, et Bohr mitte ainult ei teinud 
seda ettepanekut president Rooseveldile, vaid olevat tema ülesandel naasnud koguni 
Inglismaale, kus üritas veenda Briti valitsust selle sammu hädavajalikkuses. Churchill 
kohkus kuuldust niivõrd, et tegi korralduse võtta tarvitusele abinõud hoidmaks ära 
Bohri võimalikke kontakte venelastega. 

Vaatamata saavutatud töötulemustele, ei jäänud abikaasad Zarubinid Washingtoni 
kauaks. See juhtus mitte nende süü tõttu ega ka FBI aktiivsuse pärast. Üks Zarubini 
alluvatest, NKVD residentuuri töötaja saatkonnas, alampolkovnik Mironov saatis 
kirja Stalinile, milles süüdistas Zarubinit koostöös USA eri-teenistustega. Mironov 
märkis oma kirjas ära - ta oli jälginud Zarubinit - kuupäevad ja kellaajad, mil Zarubin 
kohtus agentide ja infoallikatega, nimetades seda kontaktideks FBI esindajatega. 
Esitatud süüdistuste kontrollimiseks kutsutigi Zarubinid tagasi Moskvasse. 
Kontrollimine võttis aega peaaegu pool aastat. Tehti kindlaks, et kõik kohtumised olid 
Keskuse poolt sanktsioneeritud ning Zarubinilt saadud väärtuslik informatsioon ei 
heitnud talle kahtluse varjugi koostöö suhtes FBI-ga. Mironov kutsuti Washingtonist 
tagasi ja arreteeriti süüdistatuna laimus. Kui ta aga kohtu ette astus, selgus, et ta põeb 
skisofreeniat. Ta vallandati teenistusest ja saadeti haiglaravile. 


1943. aastal võeti Keskuses vastu otsus seada sisse kontaktid aatomiteadlastega, 
kasutades selleks illegaalseid kanaleid. Illegaalide 

tegevuse otsene juhtimine tehti ülesandeks meie Meh hiko residendile Vassilevskile. 
Pärast Zarubinite ärasõitu juhtis Vassilevski agentide võrku Mehhikos, külastades 
mõnikord ka Washingtoni, kuid seal ta pikemalt ei peatunud, et mitte äratada USA 
vastuluure tähelepanu. Residentuuri tugipunktide kasutamine Washingtonis otsustati 
viia miinimumini. 

Meenub, et Vassilevski jutustas mulle, kuidas ta 1944. aastal sõitis Washingtoni ning 
muuhulgas pidi andma Keskusele üle ka Fermilt saadud materjalid. Oma õuduseks sai 
ta teada, et puudub šifreerija. Järgmisel päeval toimetas politsei Šifreerija saatkonda, 
olles ta üles korjanud mingist baarist, kus too oli end teadvuse kaotuseni purju joonud. 
Vassilevski võttis viivitamatult vastu otsuse mitte kasutada saatkonda Washingtonis 
eriti tähtsate teadete edasiandmiseks. 1945. aastal määrati Vassilevski eduka töö eest 
Fermi liini väljatöötamisel USA-s minu asetäitjaks ,,S" osakonnas. Ta juhatas peaaegu 
kaks aastat tea-duslik-tehnilise luure osakonda NKVD-s, pärast 

Informatsioonikomitees - meie luure keskametkonnas, mis eksisteeris 1947. kuni 
1951. aastani. Vassilevski vallandati julgeolekuorganeist 1947. aastal - temast sai üks 
esimesi ohvreid algavas antisemiitlikus kampaanias. 1953. aasta aprillis-juulis hakkas 
ta uuesti tööle luureaparaadis, kuid vallandati taas - sedakorda koosseisude 
koondamise tõttu kui ,,kahtlane element". Vassilevski suri 1979. aastal. 


Esimese aatomipommi konstruktsiooni kirjelduse saime 1945. aasta jaanuaris. Meie 
USA residentuur teatas, et ameeriklastel läheb vaja minimaalselt aasta, maksimaalselt 
viis, et luua märkimisväärne aatomirelvastuse arsenal. Teates märgiti-et esimese kahe 
pommi plahvatus võib toimuda 2-3 kuu pärast. 

Samal ajal aktiviseerus meie luure tegevus ja me saime olulist informatsiooni 
Manhattani projekti kohta, mis sisaldas plaani kasutada uraanimaagi leiukohti Belgia 
Kongos, Tšehhoslovakkias, Austraalias ja Madagaskari saarel. Sõjaväeluure agentidel 
õnnestus tungida Kanada firmasse, mis oli loonud 

spetsiaalse korporatsiooni uraanimaagi töötlemiseks. Sõjaväeluure resident ,,Moliere" 
ehk asekonsul New Yorgis Mihhailov teatas töödest uraanimaagi analüüsi alal 
Berkeley laboratooriumis San Francisco lähedal. Umbes samal ajal saime informat- 
siooni meiega koostööd tegevalt, Londonis asuva Tšehhoslovakkia valitsuse 
luureülemalt Moravetsilt, et Inglise ja Ameerika eriteenistused ilmutasid suurt huvi 
uraani leiukohtade töötlemise vastu Sudeedi mäestikus. Ta sai juurdepääsu Inglise- 
tšehhi läbirääkimiste materjalidele uraani leiukohtade ekspluateerimise küsimustes 
sõjajärgsel perioodil. 

Selle järgi, kuidas hakkas lähenema sõja lõpp, asuti ka Nõukogude Liidus tegema 
esimesi samme uraanimaagi geoloogilistel otsingutel. 

1945. aasta veebruaris saime informatsiooni ja enda käsutusse ka sakslaste 
dokumentatsiooni kõrgekvaliteediliste uraani-varude kohta Bulgaaria Buhhovo 
rajoonis - Rodope'i mäestikus. Pöördusime Dimitrovi, tol ajal Bulgaaria valitsusjuhi 
poole ja Bulgaaria võimud osutasid meile kaasabi uraanileiukohtade töötlemisel. 
GKO määrus nr. 7408, 27. jaanuarist 1945. aastast, Stalini allkirjaga, oli adresseeritud 
ainult Molotovile ja Beriale. Toon selle ära täielikult. 


»Täiesti salajane, eriti tähtis: 

1. Organiseerida Bulgaarias uraanimaagi otsingud, luure ja tootmine uraani leiukohas 
Hotenis ja sellega paiknevas rajoonis, samuti uurida geoloogiliselt ka teisi tuntud ja 
võimalikke uraanimaagi ja mineraalide leiukohti. 

2. Teha ülesandeks NSVL Välisasjade rahvakomissarile (sm. Molotovile) korraldada 
läbirääkimised Bulgaaria valitsusega Bulgaaria-Nõukogude sega-aktsiaseltsi 
loomiseks, kasutades Nõukogude kapitali uraanimaagi otsinguteks, luureks ja toot- 
miseks Hoteni uraanileiukohas ja sellega paiknevas rajoonis, aga ka teiste tuntud ja 
võimalike uraanimaagi ja mineraalide leiukohtade geoloogilisteks uuringuteks 
Bulgaarias. 

Korraldada läbirääkimised Bulgaaria võimudega ja koostada 

raadiumiks nimetatava toorme hankimise aktsiaseltsi loomise ja vormistamise 
dokumentatsioon.” 

Nõukogude-Bulgaaria mäeühingut juhtis meie luure töötaja Štšors, hariduselt 
mäeinsener. 

Buhhovost saadud uraani kasutasime esimese aatomireaktori käivitamisel. Sudeedi 
mäestikus Tšehhoslovakkias kaevandatud uraan oli tunduvalt madalama kvaliteediga, 
kuid me kasutasime ka seda. Seda tööd varjasime ameeriklaste ja inglaste eest. Meie 
luure ja vastuluure tegevuse koordineerimiseks suunati Tšehho-Slovakkiasse kogenud 
luuretöötaja, endine resident Itaalias Rogatnjov. 

Bulgaariast kaevandatud uraanile, arvestades selle kõrget kvaliteeti, pöörati 
erakordselt suurt tähelepanu. Dimitrov jälgis isiklikult uraanisaadetiste 
kohaletoimetamist. Saatsime Bulgaariasse üle kolmesaja mäeinseneri, kutsudes nad 
kiiresti armeest tagasi. Buhhovo rajooni kaitsesid NKVD siseväed. Kuid peagi sai 
meile agentuuri kaudu teatavaks, et ameerika eriteenistused valmistavad ette 
diversiooniakti eesmärgiga nurjata uraani saatmine Nõukogude Liitu ning selgitada 
samaaegselt välja tööde tõeline ulatus, et kindlaks teha tuumarelva loomise tähtajad 
NSV Liidus. Ameeriklased püüdsid isegi organiseerida Štšorsi röövimist. Võtsime 
tarvitusele vastuabinõud: Aitingon hakkas tegelema ameerika luurajate ja nende naiste 
ümbervärbamisega, kes olid kinni peetud kaasabi osutamisel meie agentuurile, mis 
koosnes kohalikest türklastest uraanikaevanduste lähedalt, kuid ei saavutanud edu. 
Buhhovost saabus umbes poolteist tonni uraanimaaki nädalas. Meie luure kindlustas 
uraanikaevandustes töötajaid ameerika instruktsioonide ja metoodikaga uraani 
kaevandamisel ja arvelevõtmisel. 1946. aastal avastati NSV Liidus ja hakati ka kohe 
töötlema suuri, kõrge kvaliteediga uraani leiukohti. Kuid intensiivsed tööd Buhhovos 
jätkusid: me tahtsime luua ameeriklastele muljet, et bulgaaria uraan on meile 
hädavajalik Kokkulepe Bulgaaria valitsusega, mis oli alla kirjutatud Beria asetäitja 
Zavenjagini poolt uraani hankimise ja töötlemise kohta 

ja desinformatsioonilised üritused, mida organiseeris Aitingon koos grupi 
ohvitseridega, andsid tunnistust sellest, kui tähtis oli neile uraani kaevandamine ja 
töötlemine. 

1945. aasta märtsis saatsime Beria nimele üldettekande tööde edukast arengust 
aatomipommi loomisel USA-s. Selles ettekandes oli detailselt kirjas ameeriklaste 
vastavad keskused, sealhulgas laboratooriumid Los Alamoses ja tehased Oak Ridge'is, 
Oli antud üksikasjalik iseloomustus Ameerika firma ,,Kelex", kompanii ,,Kellogg" 
tütarettevõtte tegevusele ning ära märgitud tööd aatomipomni alal, mida viisid läbi 
sellised USA suurfirmad, nagu ,,Jones Construction", ,,Du Pont", ,,Union Carbide”, 
Chemical Company” ja teised. Ettekandes märgiti, et USA valitsus kulutas 2 
miljardit dollarit aatomirelva väljatöötamiseks ja tootmiseks ning et üldkokkuvõttes 
oli projektiga seotud üle saja kolmekümne tuhande inimese. 

Lisaks sellele andis agentuur teada rangelt piiratud ringist isikutest, kes teadsid tehtud 
töö tõelist tähendust; sellest, et andmete juurde lubati valitsusametnikke ainult USA 
presidendi eriloaga; projekti raames loodi oma vastuluure, politsei ja teised 
teenistused; USA raamatukogudest võeti ära kõik varem avaldatud tööd 
aatomienergia vallas teostatud uuringute kohta; nende teadlaste ja spetsialistide 
tõelised nimed, kes töötasid vahetult sellistes aatomikeskustes, nagu Los Alamos, Oak 
Ridge ja Hanford, asendati pseudonüümidega; vastutavate isikute füüsilisest kaitsest 
ning muudest ettevõtmistest. 

1945. aasta aprillis sai Kurtšatov meilt väga väärtusliku materjali tuumaseadme 
plahvatuse karakteristikute, aatomipomni aktiviseerimismeetodite ja uraani 
isotoopide lahutamise elektromagnetilise meetodi kohta. Materjal oli niivõrd tähtis, et 
juba järgmisel päeval said luureorganid sellele hinnangu. 

Kurtšatov saatis Stalinile ettekande, mis põhines luureandmetel aatomienergia 
kasutamise perspektiividest ja vajalikkusest võtta ette laiaulatuslikke töid 
aatomipommi loomiseks. 

12 päeva pärast esimese aatomipommi kokkumonteerimist Los Alamoses saime 
Washingtonist ja New Yorgist selle seadme 

287 

kirjelduse. Esimene telegramm saabus Keskusesse 13. juunil teine 4. juulil 1945. 
aastal. Muide, viis aastat hiljem ameerika lased arvatavasti dešifreerisid need 
telegrammid, mis andis neile alust mõjutada Fuchsi, et ta tunnistaks end süüdi 
spionaa-žis. Ma ei saa seda siiski täielikult uskuda, kuigi kinnitan, et telegrammis 
mainitud allikad ,,Charles" ja ,, Mlad" olid vastavalt Fuchs ja Pontecorvo. 

Kandsime Beriale ette, et kaks teineteisest sõltumatut allikat teatasid tuumaseadme 
eelseisvatest katsetustest. 

Pärast aatomirünnakut Hiroshimale ja Nagasakile omandasid meie tööd aatomipommi 
loomisel suure ulatuse. Sel ajal saime USA-st eriti väärtuslikku materjali. 

Fuchsi (,,Charles") üksikasjalik ettekanne toimetati meie kätte diplomaatilise postiga 
pärast seda, kui ta oli 19. septembril kohtunud oma kulleri Harry Goldiga. Ettekanne 
sisaldas kolmkümmend kolm lehekülge teksti aatomipommi konstruktsiooni 
kirjeldusega. Hiljem saime täiendavad teated Lorna Coehenilt aatomipomni ehituse 
kohta Halli (,,Mlad") sidekanalite kaudu. Ei mäleta, kumb neist kirjeldustest oli 
üksikasjalikum. Kuid sarnasus oli hämmastav. Mulle tundub, et materjalid sisaldasid 
sõnastust ettekande peatükist USA valitsusele ja Kongressile aatomipommi 
konstruktsiooni kohta, mis salastatuse kaalutlustel oli välja jäetud ametlikust 
publikatsioonist - Smithi komisjoni ettekandest, mis avaldati 12. augustil 1945. aastal. 
Me teadsime, et Oppenheimer ja kindral Groves redigeerisid seda ettekannet. Fuchs 
teatas, et Oppenheimer keeldus komisjoni avaldatud ettekandele alla kirjutamast, 
kuna, nagu ta arvas, see sisaldas desinformatsiooni, mis oli suunatud aatomiuuringute 
pidurdamisele teistes maades. 

1945. aasta septembris-oktoobris meieni jõudnud materjalide seas olid mõned lõigud 
ettekandest, mis ei sattunud Smithi komisjoni aruandesse ning fotod Oak Ridge'i 
tehase ruumidest. Need olid eriti väärtuslikud, sest ka meie asusime vastavate 
ettevõtete ehitamisele ning forsseerisime töid esimese aatomireaktori loomisel. Mulle 
meenub, et kaheteistkümne leheküljeline Semjonovi koostatud teatis-ettekandele 
aatomipommi 

ehituse kohta oli alla kirjutanud Vassilevski ja see saadeti Beriale ja Stalinile. See 
dokument pani aluse kogu edaspidiste tööde programmile järgnevaks 3-4 aastaks. 
USA-st ja Inglismaalt saadud informatsiooni kvaliteet ja maht oli küllalt suure 
tähtsusega selleks, et ka meil organiseerida ja välja arendada oma aatomiprogramm. 
Üksikasjalikud ettekanded, mis sisaldasid andmeid esimeste aatomireaktori te 
ekspluatatsiooni kohta ning spetsifikatsioone uraani- ja plu-tooniumpommi tootmise 
alal, mängisid tähtsat rolli meie töö kiiremas teostamises. Väärtuslikud olid andmed 
fokuseerivate plahvatusläätsede konstruktsioonist ning uraani ja plutooniumi kriitilise 
massi määrast, mis on vajalik tuumaseadme plahvatuseks; Fuchsi formuleeritud 
implosiooni printsiip - fookustatud plahvatusest tuuma sisemuses; andmed 
plutoonium-240, detonaatorseadme, pommi tootmise ning kokkumonteerimise aja ja 
järjestuse ning selles sisalduva initsiaatori tegevussera-kendamise kohta. Saadi 
andmed uraani isotoopide puhastus- ja lahutustehaste ehitamisest, mis lühendas 
tunduvalt uraanimaagi ümbertöötlemiseks vajaminevat aega, samuti päevikuvormis 
märkmed aatomipomni esimesest katseplahvatusest USA-s 1945. aasta juulis. 

Pärast ameeriklaste aatomirünnakut Hiroshimale ja Nagasakile võtsid Poliitbüroo ja 
Riiklik Kaitsekomitee 20. augustil 1945. aastal vastu otsuse aatomienergia-alase töö - 
probleem nr. 1 - kardinaalse reorganiseerimise kohta. Selleks loodi valitsuse juurde 
erakorraliste volitustega Erikomitee. Beria kui Poliitbüroo liige ja Kaitsekomitee 
ülema asetäitja määrati selle esimeheks, Pervuhhin - asetäitjaks, kindral Mahnjov - 
sekretäriks. 

Komiteesse kuulusid Poliitbüroo liikmed - Malenkov (ÜK(b)P KK sekretär kaadrite 
alal), Voznessenski (Plaanikomitee esimees); akadeemikud Kurtšatov ja Kapitsa; 
lahinguvarustuse rahvakomissar Vannikov ja siseasjade rahvakomissari asetäitja 
Zavenjagin. Komitee tööaparaadiks loodi spetsiaalselt 1. Peavalitsus NSVL 
Rahvakomissaride Nõukogu juures. Valitsuse ülemaks määrati “annikov, tema 
esimeseks asetäitjaks sai Zavenjagin. Erikomitee juurde kuulus teaduslik-tehniline 
nõukogu, selle esimees oli 

Vannikov, esimehe asetäitja - Joffe. ,,S" osakond, mida juhtisin mina NKVD-NKGB- 
s, oli komitee niinimetatud 2. büroo töö aparaat. 

Stalin tegi ettepaneku, et Joffe ja Kapitsa hakkaksid Erikomitee liikmeteks seoses 
probleemiga nr. 1. Kuid Joffe keeldus viidates oma kõrgele eale. Ta ütles, et temast on 
tunduvalt rohkem kasu teaduslik-tehnilises nõukogus. Joffe soovitas määrata 
professor Kurtšatovi aatomiprogrammi teaduslikuks juhendajaks. 

Osaledes Erikomitee istungitel, tajusin esmakordselt, kui suurt tähtsust omasid 
isiklikud suhted valitsuse liikmete vahel ja nende ambitsioonid tähtsate riiklike otsuste 
vastuvõtmisel. Selle komitee liikmed, rahvakomissarid, püüdsid iga hinna eest kin- 
nistada oma positsioone. Väga sageli puhkesid ägedad vaidlused, mille käigus 
avaldati otsekoheselt oma arvamust. Beria esines kohtuniku osas ja saavutas kõigi 
valitsuse direktiivide tingimusteta ja vastuvaidlematu täitmise. 

Mul olid sõbralikud suhted nii Joffe kui Kapitsaga. Beria ettepanekul kinkisin 
Kapitsale jahipüssi. Kapitsa mainis kunagi, et tal oli säilinud ainult üks halvas 
seisukorras eksemplar raamatust, mis rääkis vene inseneridest ja mille oli kirjutanud 
tema äi, akadeemik Krõlov, tuntud laevaehitusinsener. Ma kasutasin valitsuse 
eritrükikoja teeneid - raamat trükiti kahes eksemplaris ja väga hea kvaliteediga 
paberile. Kapitsa saatis ühe eksemplari Stalinile, lootuses pääseda tema vastuvõtule. 
Erikomitee istungitel tuli mul olla tunnistajaks järjest kasvavale konkurentsivõitlusele 
Kapitsa ja Kurtšatovi vahel. Kapitsa oli väljapaistev isiksus, suurepärane taktik, 
strateeg ja organisaator. Sageli kommenteeris ta oma ettekandeid suure huumoriga. 
Mäletan, et 1945. aastal transleeriti Erikomitee istungi ajal Londonist jalgpallimatsi 
meie ja inglise meeskondade vahel. Poliitbüroo ja valitsuse liikmed olid šokeeritud, 
kui Kapitsa tegi ettepaneku katkestada istung ja kuulata matsi ülekannet. Tekkis 
piinlik paus, kuid Beria, kes oskas huumorit hinnata kuulutas kõigi üllatuseks välja 
vaheaja. Pinge langes. Siis aga tõusis kohalviibijate tuju märgatavalt kuna meie 
meeskond võitis. 

Kapitsa, kes mängis tähtsat rolli meie aatomialaste tööde initsiaatorina ja kontaktide 
loojana Lääne teadlastega, eriti Terletski ja Bohriga, pretendeeris loomulikult ka 
juhtivale positronile aatomiprojekti realiseerimisel. 

Peagi aga halvenesid suhted Kapitsa, Beria ja Voznessenski vahel. Kapitsa tegi 
Kurtšatovile ettepaneku, et too konsulteeriks temaga hinnangu andmisel tööde 
tulemuste ja nendest tulenevatele järelduste osas, enne kui neid ette kanda Erikomitee 
istungitel. Pervuhhin toetas Kapitsat, kuid Beria ja Voznessenski ei olnud sellega 
nõus. Beria nõudis, et Kapitsa ja Kurtšatov esitasid valitsusele oma alternatiivsed 

ettepanekud. Veel enam, Iria pakkus Kapitsale tema instituudi baasil dubleerida osa 
Kurtšatovi eksperimente. 

Kapitsa oli nördinud ja kinnitas, et tema instituudi taoline ümberorienteerumine pärsib 
tööde käiku teoreetilise füüsika slal Nõukogude Liidus. Ma ei mäleta täpselt, kuid 
minu arvates pöördus Kapitsa kuu aega hiljem, 1945. aasta novembris, Beria 
Voznessenski poole selgituse saamiseks, miks temaga ei konsulteeritud, kui võeti 
vastu otsus uute õppeinstituutide loomiseks tuumafüüsika spetsialistide 
ettevalmistamisel väljaspool Teaduste Akadeemiat - Moskva Insener-tehnilise 
Füüsikainstituut (MFTI) ja Moskva Füüsika Instituut (MIFI). 

Kapitsa kirjutas Stalinile, et Beria ja Voznessenski ei kuula teadlaste arvamust ning et 
ainult teadlastele võib usaldada aatomi-projekti juhtimise. Pärast ebaõnnestunud 
katseid saavutada selles konfliktis Stalini toetus, lülitati Kapitsa peagi Erikomitee 
koosseisust välja. Ta jäeti rahule, kuid talt võeti võimalus pää-seda ligi aatomialastele 
töödele. 

Reas publikatsioonides Inglismaal ja USA-s aastatel 1950-1960 kujutati aga Kapitsat 
kui ,,luure ja aatomirelvastuse alaste tööde koordinaatorit". 1946. aastal pöördus ta 
Einsteini poole ettepanekuga sõita NSV Liitu tööle füüsika alal, ,,loomingu suhtes 
kõige vabamale maale". See kutsus USA eriteenistuste hulgas ja Ameerika saatkonnas 
Moskvas esile suure segaduse. FBI hakkas aktiivselt töötlema Einsteini, pidades teda 
seotuks mingite salajaste kokkulepetega 

Kapitsaga, kelle roll Nõukogude aatomiprojektis 1945 aastal oli ameeriklastele 
teadmata. 

Erikomiteel aatomiprobleemide alal olid erakordsed volitused iga liiki ressursside ja 
reservide mobiliseerimisel aatomipommi loomiseks. Praktikas tähendas see, et kui 
Siberis alustati uraanimaagi töötlemise tehaste ehitust, tuli tugevasti piirata rea 
ettevõtete energiavarustust. Mäletan raevukaid vaidlusi ja ebatsensuurset sõimu 
komitee liikmete Pervuhhini ja Voznes-senski vahel, kui arutati küsimust, millistele 
ettevõtetele jätta alles elektrienergiaga varustatus täies mahus. Minule tuli täieliku 
ootamatusena, et Pervuhhin, kaitstes tema kureerimisel asuvaid keemiatööstuse 
ettevõtteid, ründas Voznessenskit, Poliitbüroo liiget, kes asus positsioonilt temast 
kõrgemal. 

Esimestel sõjajärgsetel aastatel suhtuti aatomiprobleemidega seotud 
luureoperatsioonidesse erilise prioriteediga. 1945. aasta detsembris jättis Beria 
siseasjade rahvakomissari ameti ja kolis Lubjankalt üle Kremlisse, Rahvakomissaride 
Nõukogu esimehe asetäitja kabinetti. Erikomitee istungid aatomiprobleemi alal 
hakkasid samuti toimuma Kremlis, mitte NKVD-s. Komitee 2. büroo ülemana ja 
valitsusaparaadi töötajana sain ma alalise loa Kremlisse sisenemiseks ükskõik mis 
ajal. 

27. detsembril 1945. aastal saatsime Beria aadressil valitsuse Erikomiteesse 
läbivaatamiseks inglise keelest tõlgitud materjalid aatomipommi konstruktsiooni 
kohta ja pomni detonaatorikorpuse näidised, mis olid saadud julgeolekuorganite ja 
sõjaväeluure kaudu. 

Erikomitee istungid toimusid tavaliselt Beria kabinetis. Need olid ägedad 
diskussioonid. Teravate vaidluste kõrval elektrienergia jaotamise küsimustes jätkas 
Pervuhhin rünnakuid Voz-nessenskile, nõudes värvilise metalli fondide suurendamist 
nende keemiatööstuse ettevõtete vajadusteks, mis olid hõivatud tuumakütuse 
tootmisega. Mind üllatasid valitsuse liikmete vastastikused pretensioonid. Beria 
sekkus nendesse vaidlustesse, kutsudes Pervuhhinit ja Voznessenskit üles säilitama 

korrektsust. Ma nägin esmakordselt, et kõik selles valitsuse eriorgaru5 pidasid end 
ametialaselt teistega võrdseks, sõltumata sellest: kes neist oli KK või Poliitbüroo liige. 

Säilitasin kuni oma arreteerimiseni head suhted Vannikovi ja komitee sekretäri, 
kindral Mahnjoviga. Nad olid meie tööstuse fciilgavad asjatundjad ning võisid 
eksimatult öelda, millisele tehasele teha ülesandeks aatomiprojektialaste tellimuste 
täitmine. 

Ma astusin sageli sisse Mahnjovi kabinetti. Teda peetakse millegipärast NKVD 
kindraliks, kuid see pole õige. Olles suurepärane organisaator lahinguvarustuse 
tootmise ja aatomialaste tööde alal, ei teeninud ta ometi kunagi julgeolekuorganeis. 
Mahnjovi huvitas väga informatsioon nende Ameerika tööstusettevõtete ja firmade 
töö kohta, mis osalesid aatomiprogrammis. Aeg-ajalt saime informatsiooni avatud 
allikatest ehk TASS-i kaudu ja koostasime regulaarselt majanduslike näitajate ja teh- 
noloogilise potentsiaali kirjeldusi, mis olid laenatud teaduslik-tehnilistest ajakirjadest 
ning andsid ülevaate valitsuse aatomi-pommialaste üksikute tellimustega seotud 
Ameerika firmadest. 

Alles siis mõistsin, kui suurt huvi ilmutas Beria majandusküsimuste ja tööstuse 
arengu vastu. Ma sain teada, et Beria kui Riikliku Kaitsekomitee esimehe asetäitja, 
vastutas sõja-aastatel mitte ainult eriteenistuste tegevuse, vaid ka relvastuse ja lahin- 
guvarustuse tootmise ning kütuse-energeetika kompleksi töö eest. Eriti huvitasid teda 
nafta hangete ja töötlemise küsimused. Beria kabinetis seisis naftatöötlemistehaste 
makett. Tema initsiatiivil edutati Vannikov, Ustinov ja Baibakov (nad ei olnud siis 
veel 40-aastasedki) rahvakomissari kõrgele ametipostile lahinguvarustuse, relvastuse 
ja naftatööstuse alal. 

Osavõtt istungitest, mis viidi läbi Beria eesistumisel, avasid minu jaoks uue, seni 
tundmatu maailma. Ma teadsin, et luure-tegevusel oli suur tähtsus riigi välispoliitikas 
ja julgeoleku kindlustamisel, kuid mitte väiksem tähtsus ei olnud tal ka rah- 
vamajanduse taastamisel ja aatomipommi loomisel. Meenutan siiani meie andekaid 
tööstuse organisaatoreid ja tehaste direktoreid, kes osalesid kõige keerulisemate 
organisatsiooniliste ja tehniliste küsimuste lahendamisel. Vastavate otsuste väljatöö- 
tamine osutus tunduvalt huvitavamaks kui agentuurvõrgu juhtimine rahuajal. 
Majandustegevus võimaldas inimestel ilmutada oma andekust ja võimeid selliste 
probleemide lahendamisel, 

nagu puudujäägi ületamine ressursside osas ja seadmete ning materjalide katkenud 
hangete taastamine. Organiseerida sujuvat tööd paljudes tööstus- ja tootmisharudes 
aatomiprogramni realiseerimise eesmärgil oli mitte vähem keeruline ettevõtmine kui 
luure edukas diversioonioperatsioonide läbiviimine sõja-aastatel. 

Beria, kes käitus alluvatega suheldes sageli jämedalt ja koguni julmalt, võis ilmutada 
tähelepanelikkust, viisakust ja osutada igapäevast toetust inimestele, kes olid hõivatud 
riiklikult tähtsa tööga, kaitstes neid kõikvõimalike NKVD või siis parteiinstantsides 
asetleidvate intriigide eest. Ta tuletas alati ettevõtete juhtidele meelde nende isiklikku 
vastutust ülesande tingimusteta täitmise eest, omades samal ajal unikaalset võimet 
sisendada inimestesse nii hirmu kui ka innustada neid tööle. Loomulikult, 
tööstusettevõtete direktoritel samastus tema isik paljuski julgeolekuorganite 
võimsusega. Mulle tundub aga, et algul oli nende pool ülekaalus siiski hirm. Tasapisi 
aga neil, kes olid temaga aastaid koos töötanud, hirmutunne kadus, asendudes 
kindlusetundega, et Beria toetab neid, kui nad täidavad edukalt ülimalt tähtsaid 
rahvamajanduse ülesandeid. Beria ergutas asja huvides sageli suurte majandusmeeste 
tegevusvabadust keeruliste küsimuste lahendamisel. Mulle tundub, et ta võttis need 

omadused üle Stalinilt - range kontroll, erakordselt kõrge nõudlikkus ning koos 
sellega oskus luua juhile selline kind-lusetunne, et ülesande eduka lahendamise korral 
oli talle toetus kindlustatud. 


VIII. Niels Bohri abi 


1945. aasta sügisel saabus meie töödes aatomipommiga seotud programmi täitmisel 
kriitiline moment. Oli vaja asuda esimese Nõukogude aatomireaktori loomisele. Kuid 
teadlased ei olnud üksmeelsed neile esitatud luurematerjalide hindamisel, kuna saadud 
informatsioon oli vasturääkiv. Ameeriklased kasutasid kahte tüüpi reaktoreid: 
grafiidiga ja raske veega töötavaid-Sõjaväeluure poolt hangitud uraan-235 näidiste 
kasutamine oli 

seotud tohutu riskiga. Tuli vastu võtta otsus, millist teed pidi minna esimese reaktori 
ehitamisel. Kuidas probleemi lahendada? Toodi välja fantastiline idee - saata USA-sse 
grupp teadlasi, kes kohtuksid salaja Oppenheimeriga. Kuid Oppen-eimeri positsioon 
ühiskonnas oli järsult muutunud. Meie katset taastada 1945. aastal temaga katkenud 
otsekontakte ühiste tuttavate kaudu Chicagos ei krooninud edu. Esitati ka teine ettepa- 
nek - saata Kapitsa Niels Bohri juurde. Kapitsat tunti Läänes hästi ja tal oli suur 
autoriteet teadusemaailmas. Kahtlemata aitas tema 1943. aastal Bohrile saadetud kiri 
kaasa mitteformaalsete kontaktide loomisele luure vahendusel nende Lääne 
teadlastega, kes töötasid aatomiuuringute alal. Kuid Kapitsa käitus sõltumatult, ja see 
ei meeldinud juhtkonnale, aga Beria ja Voznessenski ebasõbralik suhtumine välistas 
täiesti tema välismaale sõidu võimaluse. 

Kurtšatov ja Kikoin tegid ettepaneku, et kohtumisele Bohriga Taani sõidaks 
luureohvitseride saatel oma ala tunnustatud spetsialist, professor Zeldovitš, kes töötas 
Kurtšatovi juures. Kuid Zeldovitš ei sobinud selle osa jaoks, kuna ta polnud 
luuretöötaja ja vajaduse korral poleks me saanud talle komandeeringu ajal avaldada 
agentuuri sidemeid välismaal. See asjaolu sundis meid panema kõiki lootusi nendele 
teadlastele, kes töötasid luureorganeis. Valik ei olnud suur. ,,S" osakonna koosseisus 
oli kaks ohvitseri - teaduslikud töötajad, hariduselt füüsikud, kes valdasid mõningal 
määral ka inglise keelt. Pärast seda, kui nad olid võetud tööle NKVD-sse, külastasid 
mõlemad Kapitsa ja Landau seminare. Üks neist, teadlane Rõlov ilmutas kalduvust 
analüütilis-uurimuslikuks tööks. Teine, Terletski, äsja kaitsnud kandidaadi väitekirja, 
hilisem Riikliku preemia laureaat, ei olnud seotud oma teaduslike huvide poolest 
Kurtšatovi, Joffe, Alihhanovi ja Kikoini grupiga ja võis anda teaduslikele 
materjalidele oma sõltumatu hinnangu. 1943. aastal lükkas ta tagasi Kurtšatovi 
ettepaneku asuda tööle tema juures. Terletski ja Rõlov tõlkisid ja toimetasid meile 
saabunud materjale aatomi-alaste tööde kohta ja tegid ettekandeid Erikomitee 
teaduslik-tehnilise nõukogu istungitel. 

Kuigi Terletski töötas luures, jäi ta siiski loominguliseks inimeseks. Koos Ameerika 
aatomipommi kohta käiva hinnangu ja läbitöötatud informatsiooniga pakkus ta 
teaduslik-tehnilises nõukogus sageli välja ka oma sellekohaseid järeldusi, mis tekitas 
probleeme. Me pidime kaks korda päevas esitama kõrgemale juhtkonnale kogu 
saadud informatsiooni, aga kuna Terletski hilines mõnikord oma hinnangute 
formuleerimisega, siis tuli minul kuulata juhtkonnapoolseid ebasõbralikke märkusi. 
Otsustasime siiski peatada valiku Terletskil - tema võis oma suure eruditsiooni ja 
informeeritusega jätta Niels Bohrile vajaliku mulje. 

Beria kinnitas minu ettepaneku läkitada Terletski Kopenhaagenisse. Sellest, et saata 
niivõrd tähtsat ülesannet täitma Terletski üksi, ei saanud juttugi olla. Tal ei olnud 
operatiivtööst üldse mingit ettekujutust ning seetõttu võeti vastu otsus, et polkovnik 
Vassilevski, kes kureeris otseselt Fermi liini, peab sõitma koos temaga. Eeldati, et 
Vassilevski alustab jutuajamist Bohriga, aga Terletski läheb sujuvalt üle tehniliste 
küsimuste arutamisele. Nendega oli kaasas ka tõlk, meie töötaja, kahjuks ei mäleta ma 
tema nime. Vassilevski sõitis Taani Grebetski nime all, Terletski jäi oma nime juurde. 
Oma memuaarides kirjutab Terletski, et vahetult enne sõitu Kopenhaagenisse võttis 
teda vastu Kapitsa ja soovitas mitte esitada Bohrile liiga palju küsimusi, ,,vaid lihtsalt 
end esitleda, anda üle kiri ja kingitus minu poolt, rääkida talle nõukogude füüsikutest, 
ning küll Bohr ise annab teada paljugi sellest, mis meid huvitab”. 

Eelnev kokkulepe kohtumise kohta Bohriga oli saavutatud tänu soome naiskirjanikule 
Wuolijokile, kellest ma juba kirjutasin ja taani kirjanikule Martin Andersen Nex0'le. 
Tema ei olnud meie agent, kuid ta osutas 40. aastatel suurt abi Rõbkinale kasulike 
kontaktide ja tutvuste sõlmimisel mõjukate inimestega Skandinaavia riikides. 

1993. aasta juulis, vestluse käigus Terletskiga, meenutasime selle loo mõningaid 
üksikasju. Kohtumise eel teatas Bohr Nõukogude saatkonda, et võtab vastu meie 
delegatsiooni. Kohtumise algul Bohr närvitses, meenutas Terletski, ja tema käed väri- 

sesid kergelt. Bohr nähtavasti mõistis, et tal on esmakordselt tegu Nõukogude 
valitsuse esindajatega ning on kätte jõudnud aeg täita tema ja teiste füüsikute poolt 
vastu võetud otsus jagada aatomipommi saladusi rahvusvahelise teadlaskonnaga ja 
Nõukogude füüsikutega. 

Pärast esimest kohtumist Vassilevskiga meie saatkonna vastuvõtul 6. novembril 1945. 
aastal, eelistas Bohr jutuajamist teaduslikes küsimustes ainult Terletskiga. Valikut ei 
olnud ning tuli nõustuda Terletski ja Bohri omavahelise kohtumisega vaid tõlgi 
osavõtul. Kurtšatov ja Kikoin olid küsimused juba varakult ette valmistanud. 
Kirjutada, et Vassilevski olevat katsunud Bohri värvata, võivad vaid sellised täiesti 
ebakompetentsed inimesed nagu Tšikov, Gevorkjan jt. Nagu avaldatud dokumentidest 
nähtub, oli jutt juba varem Nõukogude Liidu vastu sümpaatiat tundnud silmapaistva 
teadlase poolt edastatud luureinformatsiooni kontrollimisest. 

Terletski ütles Bohrile, et teda meenutatakse soojade sõnadega Moskva Ülikoolis, 
andis talle edasi soovituskirja ja kingitused Kapitsalt, tervituse Joffelt ja teistelt 
Nõukogude teadlastelt ning tänas teda valmisoleku eest konsulteerida Nõukogude 
spetsialiste aatomiprogramni alal. 

Bohr vastas küsimustele, mis puudutasid uraani saamist USA-s difusiooni ja aine 
spektrograafia meetodil, nende meetodite kombineerimist ning mil moel saavutatakse 
suur tootlikkus spektrograafia meetodi abil. Ta teatas, et USA-s töötavad kõik katlad 
grafiit-moderaatoritega kuna raske vee tootmine nõuab tohutul hulgal elektrienergiat. 
Terletski sai vastused tervele reale põhimõtteliselt tähtsatele küsimustele, sealhulgas 
ka plutoonium-240 kohta, millest Bohrilt ja USA-st saadud Smithi ametlikus 
ettekandes polnud sõnagi. Kurtšatovi arvates oli kohtumisel suur tähendus meie 
spetsialistide jaoks, et õigeks tunnistada luure käsutuses olevad Fermi, Szilardi, 
Bethe'i ja teiste välismaa teadlaste mitusada selleteemalist tööd ja aruannet. Nagu 
meenutab Kvasnikov, vaadati läbi 690 teaduslikku materjali. Tuntud inglise 
tuumafüüsiku, London's Imperial Col- 

lege'i liikme John Hassardi arvates andis Bohr suulises vormis olulist informatsiooni 
venelastele ameerika aatomipommi konstruktsiooni osas. Aatomipomni ühe looja 

H.Bethe'i õpilane, füüsikateoreetik Jack Sarfatti arvas samuti, et Bohri vastused 
sisaldasid tähtsat strateegilist informatsiooni tuumarelva loomise kohta. 
Tähelepanuväärne on siinjuures see, et Bohr andis formaalselt ka inglise 
eriteenistusele teada kohtumisest ja vestlusest Nõukogude spetsialistidega ja Smithi 
Komisjoni ettekande üleandmisest venelastele, kuid samas ei rääkinud ta midagi 
temale esitatud küsimuste sisust. Sel moel ei omanud Lääne eriteenistused enne 
Fuchsi arreteerimist ettekujutust sellest, millised põhimõtteliselt tähtsad küsimused 
aatomipommi loomise kohta on meile juba teada. 

Muuseas, kohe pärast aatomiplahvatusi Jaapanis kuulutas Szilard ette, et Nõukogude 
Liit loob oma aatomirelva 2-3 aasta pärast. Bohr aga astus juba siis välja 
rahvusvahelise kontrolli sisseseadmise eest aatomienergia kasutamise üle. 

Pärast Terletski edukat välismaasõitu kujunesid mul sõbralikud suhted Kurtšatovi, 
Alihhanovi ja Kikoiniga. Me veetsime naisega mitmel puhkepäeval koos nende ja 
nende abikaasadega valitsuse puhkekodus. Meie korteris, Lubjanka lähedal korral- 
dasime teadlastele päris mitu lõunasööki. 

Reas meie maal aatomirelva loomise ajalugu puudutavates publikatsioonides on 
julgeolekuorganite osavõttu selle probleemi lahendamisest, samuti ,,S" osakonna tööd 
käsitletud mõnevõrra moonutatud kujul. Näiteks meie välisluure veteran V. 
Barkovski, kes võttis resident Gorski juhtimisel osa agentuuri operatsioonidest 
Inglismaal aastatel 1941-1945, väidab, et ,,S" osakond ei teinud üldse midagi 
kasulikku ei riigisiseselt ega ka välismaal. Olgu öeldud, et juba enne ameeriklaste 
aatomirelva katsetusi, 1945. aasta juunis, viis meie aparaat perekondade viisi 
Saksamaalt välja tuntud saksa teadlasi: Nobeli preemia laureaat H.Hertz, professorid 
R. Doppel, M.Wolmer, H. Poze ja P. Thyssen - kokku umbes kakssada spetsialisti, 
nende hulgas 33 teaduste doktorit ja 77 inseneri. 

Tuntud saksa füüsikutega töötasid mitme aasta vältel sellised meie luure ässad nagu 
illegaal Parparov ja sakslaste tagalas erakordselt tulemusrikkalt tegutsenud luuraja, 
polkovnik Mihhejev. Moskva lähedal, Malojaroslavets 10-s - praeguses Obnins-is - 
loodi meie kontrolli all saksa spetsialistidest komplekteeritud uraanimaagi ja 
uraanimetallurgia töötlemise, tootmise ja rikastamise salajane keskus. 

Meie operatiivtöötajad toimetasid Tšeljabinski oblasti põhjapiirkonda rahvusvaheliselt 
tuntud saksa tuumafüüsikud G.Borni, R. Rompe, K. Zimmeri ja teised. 

Tähtsat tööd tegi Nobeli preemia laureaat H. Hertz ja tema rupp Suhhumis uraani-235 
ja uraani-238 isotoopide eraldamise alal. 

»S" osakonna töötajad aitasid J. Haritoni otsingugrupil Saksamaal avastada ja 
toimetada Nõukogude Liitu sada tonni uraan-oksiidi otse Ameerika 
okupatsioonivägede nina alt. 

Minu juhitava Erikomitee 2. büroo ettepanekul jagati kõik NSV Liitu toodud saksa 
füüsikud gruppidesse ameeriklaste poolt uraani rikastamise tehnoloogia kolme 
variandi - gaasi-difusioon-, elektromagnetilise- ja tsentrifugaalmeetodi raken- 
damiseks. Saksa professor Steinbeck hakkas juhtima tsentri-fugaaltehnoloogia-alaseid 
uuringuid uraani isotoopide eraldamisel. Muidugi andis oma suure panuse sellesse 
töösse ka adeemik Kikoin, kes kontrollis sakslasi. Kurtšatov pidas väga tähtsaks luure 
organiseeritud erikonsul-tatsioone Saksamaalt väljatoimetatud Nobeli preemia 
laureaadi Nichols Rieliga. Viimane oli Saksamaal tegelenud tooriumi saamisega 
seotud küsimustega, sõja-aastatel aga omandanud puhta metalluraani saamise 
tehnoloogia. 

Teenete eest Nõukogude aatomirelva loomisel omistati N. Rielile kõrgem autasu - 
Sotsialistliku töö kangelase nimetus, mille andis talle kätte Beria isiklikult. 

»»S" Osakond tegi tihedat koostööd ka teiste Nõukogude juhtkonna luure 
eriteenistustega, mis ei kuulunud julgeolekuorganite ja sõjaväeluure süsteemi. Jutt on 
agentuurluure Erigrupist Rahvakomissaride Nõukogu (NSVL Ministrite Nõukogu) 
esi- 

299 


mehe I. V. Stalini juures, mis tegutses aastatel 1945-1953. ,,S" osakonna kontaktid on 
vormikohaselt fikseeritud NSVL Riigikaitse Komitee määrusega nr. 9887 ss/op 20. 
augustist 1945. aastast järgmiselt: ,teha seltsimees Beriale ülesandeks võtta 
tarvitusele abinõud luuretöö organiseerimiseks, mida teevad NKGB, Punaarmee ja 
teiste ametkondade luureorganid". 

9" osakonna ja valitsusjuhi eriteenistuse vastastikkuse koostööga oli kursis minu 
asetäitja ja ühtlasi ka NKGB Teaduslik-tehnilise luure ülem, polkovnik Vassilevski. 
Mida ka ei kirjutaks ja räägiks Barkovski ja Tšikov oma telesaadetes Vassilevskist, 
Heifetzist ja Semjonovist, kellesse need autorid suhtuvad põlglikult, olid need siiski 
tol ajal ainsad Nõukogude luureohvitserid, kes suutsid ise meelitada tööle Nõukogude 
Liitu lääneriikide tuntumaid ja autoriteetsemaid teadlasi ja poliitikuid. Jatskov, 
Feklissov ja Kvasnikov (viimane ei vallanud võõrkeeli) kasutasid vaid nende poolt 
paika pandud töösuundi. Nad kuulusid väiksearvulisse Nõukogude luurajate rühma, 
kes ei istunud mitte kabinettides, vaid suutsid, arvestades nende taset, töötada 
iseseisvalt tuntud välismaalaste ja emigrantide seast värvatud agentuuriga. 

Üldiselt ei pane imestama oma elu luures ära elanud ametnike ja ajakirjanike 
hoolimatu suhtumine inimestesse, kellest said tagakiusamiste ja repressioonide 
ohvrid. Tšikov, kes uuris minu käest talle veel seni teadmata episoode, omastas 
Smithi komisjoni unikaalse aatomiprobleeme käsitleva aruande eksemplari ega soovi 
siiani tagastada seda bibliograafilist haruldust. 

Koos Vassilevskiga pidin välja valima tuumafüüsikud sõiduks USA-sse, Inglismaale 
ja Kanadasse, et meelitada Lääne tuumakeskuste spetsialiste tööle Nõukogude Liitu. 
Samal perioodil sõitis Vassilevski mitmel korral Šveitsi ja Itaaliasse kohtumisele 
Bruno Pontecorvoga. Nende sõitude katteks kasutas ta Nõukogude kultuuritegelaste 
delegatsioonide visiite eesotsas tuntud filmirežissööri Grigori Aleksandrovi ja 
filmitähe Ljubov Orlovaga. Pontecorvoga kohtumiste operatiivse kindlustatuse eest 
hoolitsesid Gorškov ja Jatskov, kes töötasid eri aegadel Itaalias ja USA-s. 

Vassilevski kohtus ka Joliot-Curie'ga. Kuid Beria ja Stalin otsustasid teda mitte 
kaasata aatomialastesse uuringutesse NSV Liidus, kuigi ta tahtis siia sõita. Läänes oli 
Joliot-Curie palju kasulikum, mõjutades meile sobivate patsifistlike positsioonide 
kujunemist tuntud aatomiteadlaste hulgas. 

Edukate aktsioonide läbiviimise eest Taanis, Šveitsis ja Itaalias ergutati Vassilevskit 
tolle aja kohta soliidse rahalise preemiaga kogusummas tuhat dollarit ja omaette 
korteriga Moskva südalinnas, mis oli tol ajal suur haruldus. 

Meie aktiivsed operatsioonid Lääne-Euroopas langesid kokku külma sõja algusega. 
Me andsime endale aru, et USA vastuluure oli liikunud küllaltki lähedale meie 
infoallikatele ja neid teenindavale agentuurile. Operatiivolukord muutus 
keerulisemaks. Kui 1946. aastal lasti käiku meie esimene reaktor, käskis Beria 
katkestada kõik kontaktid ameerika allikatega. Kohtumisel minuga tegi ta ettepaneku 
hoolikalt läbi mõelda, kuidas kasutada Oppenheimeri, Fermi, Szilardi ja teiste neile 
lähedaste teadlaste autoriteetset positsiooni sõjavastases liikumises. Me arvasime, et 
sõjavastane kampaania ja võitlus tuumadesarmee-rimise eest võib takistada 
ameeriklastel meie šantažeerimist aatomipommiga ning alustasime laiahaardelist 

poliitilist kampaaniat USA tuumarelvastuse ülekaalu vastu. Me tahtsime siduda 
Ameerika valitsevaid ringkondi poliitiliste piirangutega tuumarelva kasutamisel - meil 
siis veel aatomipomni ei olnud. Beria käskis kategooriliselt mitte tekitada olukordi, 
kus tuntud ääne teadlasi võiksid kompromiteerida sidemed meie luurega: meile oli 
tähtis, et Lääne teadlased kujutaksid endast iseseisvat, utoriteeti ja mõjujõudu omavat 
poliitilist jõudu, kellel on bralikud suhted Nõukogude Liiduga. 

Fuchsi kaudu levitati tuumaajastu teadlaste poliitilise vastutuse ideed ka Fermi, 
Oppenheimeri ja Szilardini, kes astusid otsustavalt välja vesinikupommi loomise 
vastu. Oma järeldustes olid nad täiesti siirad ega kahtlustanud, et Fuchs juhtis neid 
meie mõjutusel loogiliselt selle otsuse juurde. Tegutsedes anti-fašistidena, muutusid 
nad objektiivselt NSV Liidu poliitilisteks liitlasteks. 

Beria direktiivi aluseks oli informatsioon, mis tuli Fuchsüt 1946. aastal, ning rääkis 
tõsistest lahkhelidest ameerika füüsikute vahel aatomirelva täiustamise ja 
vesinikupommi loomise küsimustes. 1945. aasta lõpus või 1946. aasta alguses 
toimunud nõupidamisel esinesid teadlased koos Fuchsiga ,,ülivõirnsa pommi" 
väljatöötamise vastu ja põrkusid kokku Telleri järskude vastuväidetega. 

Klaus Fuchs lükkas tagasi Oppenheimeri ettepaneku jätkata temaga tööd Princetonis, 
pöördus tagasi Inglismaale ja jätkas meie varustamist erakordselt tähtsa 
informatsiooniga. 1947. aasta sügisest kuni 1949. aasta maini edastas Fuchs meie 
operatiivtöötajale Feklissovile põhiteooria, mis käsitles vesinikupommi loomist ning 
tööde alguse plaani, mille realiseerimisele asuti USA-s ja Inglismaal 1948. aastal. 
Eriti väärtuslik oli Fuchsilt saadud informatsioon, mis puudutas plutooniumi ja uraani 
aatomipommi katsetuste tulemusi Eniwetoki atollis. Fuchs kohtus Feklissoviga 
Londonis kord 3-4 kuu jooksul. Iga kohtumine valmistati hoolikalt ette ja kestis mitte 
rohkem kui nelikümmend minutit. Feklissovit saatsid kolm operatiivtöötajat, et 
välistada Briti vastuluure sisejälgi-misteenistusel võimalust seda kohtumist fikseerida. 
Fuchs ja Feklissov jäidki avastamata. Fuchs aitas ise tahtmatult kaasa oma 
sissekukkumisele, teatades julgeolekuteenistusele, mis kureeris inglise 
aatomiuuringuid, et tema isa sai teoloogia õppejõu koha Leipzigi ülikoolis Ida- 
Saksamaal. Sel ajal paljastasid USA eriteenistused meie agendi, Fuchsi kulleri Goldi, 
kes tundis Fuchsi foto järgi ära. Ameeriklased teatasid sellest Briti vastuluurele. 1950. 
aastal Fuchs arreteeriti. Pärast pingelisi ülekuulamisi tunnistas Fuchs, et edastas 
salajasi andmeid Nõukogude Liitu. Tema üle mõisteti kohut. Süüdistuskokkuvõttes 
mainiti vaid üht kohtumist Nõukogude agendiga 1947. aastal, seegi põhines täielikult 
tema enda ülestunnistusel. Fuchsi koostööst meie luurega ja tema arreteerimise 
asjaoludest jutustas Feklissov minu poolt mainitud essees ,,Klaus Fuchsi kange- 
lastegu” ja oma raamatus ,,Saarel ja ookeani taga". 

Fuchsi edastatud teated 1948. aastal aatomiuuringutest Inglis- 

maal ja tuumarelva varudest USA-s langesid kokku erakordselt tähtsa 
informatsiooniga Washingtonist, Macleanilt, kes oli 1944. Igtal Suurbritannia 
saatkonna sekretäriks USA-s ning kontrollis kogu selle ametkonna kirjavahetust. Ta 
teatas, et USA tuumarelvasse potentsiaal ei ole piisav sõja pidamiseks Nõukogude 
Liiduga. 

USA ja NSV Liidu teaduslikes ringkondades mängisid tähtsat rolli tuntud teadlased 
oma sõltumatute poliitiliste vaadetega. 

Näiteks Oppenheimer meenutab mulle suurel määral meie akadeemilist tüüpi teadlasi 
- Vernadskit, Kapitsat, Sahharovi. Nad püüdsid alati säilitada oma nägu, elada 
maailmas, mis oli loodud nende kujutluses koos illusiooniga sõltumatusest. Kuid 

sõltumatusetunne teadlasel, kes on kaasatud riikliku tähtsusega töösse, jääb alati 
illusoorseks. 

Kurtšatov asetas teaduslikus töös alati esikohale riiklikud huvid. Ta oli vähem 
kangekaelne ning sõltus palju rohkem võimudest, kui Kapitsa ja Joffe. Beria, 
Pervuhhin ja Stalin märkasid kohe, et tema kujutab endast teadusintelligentsi uut 
põlvkonda, mis pole enam niipalju seotud vene teadlaste vanade traditsioonidega. Nad 
mõistsid, et ta on ambitsioonikas ja täis otsustavust allutada kogu teaduslik töö 
riiklikele huvidele. Valitsus püüdis iga hinna eest kiirendada esimese aatomipommi 
katsetusi ja Kurtšatov koopeeris ameerika tuumaseadme. Sealjuures kestis 
paralleelselt töö nõukogude konstruktsiooniga aatomipommi loomisel. See katkes 
1951. aastal. USA-s oli analoogilisel positsioonil Teller, kes püüdis kinnistada USA 
monopoli tuumarelvale. 

Tõeliste teadlastena olid Kurtšatov ja Oppenheimer samaaegselt ka 
administratiivjuhid tähtsaimate projektide elluviimisel, millel olid lõppkokkuvõttes 
saatuslikud tagajärjed kogu maailmale. Konflikt isiklike veendumuste, teaduslike 
huvide ja administratiivsete kohustuste vahel on sellistel juhtudel vältimatu. Meie ei 
saa olla neile kohtunikeks. Nende inimeste töö pommi loomisel avas uue ajastu 
teaduses. Kuid asi pole siiski ainult avastuses, probleemi tuum on selles, et 
esmakordselt tegutsesid maailma suurimad teadlased mitte ainult kui teaduslike 
ideede kandjad, vaid ka kui riigitegelased. 

Siinkohal tuleb märkida, et esialgu polnud ei Kurtšatov ega ka Oppenheimer 
ümbritsetud niinimetatud ,,teadusbürokraatiast" ehk teisisõnu teadusametnikest, keda 
tekkis arvukalt 50. aastate teisel poolel. 

40. aastatel ei suutnud ükski valitsus maailmas küllalt täielikult ja efektiivselt 
kontrollida teaduslik-tehnilist progressi. Paradoks seisnes selles, et nii USA kui ka 
Nõukogude valitsus olid sunnitud aatomiprobleemi eduka lahendamise huvides 
lootma vastastikkusele koostööle erineva maailmavaatega teadlastega, võimalik, et ka 
võimu suhtes vaenulikega, ning kohandama end nende nõudmiste, vajaduste ja 
ekstravakantse käitumisega. Maailma tuntumad teadlased, kes jagasid antifašistlikke 
ja patsifistlikke vaateid ning olid loonud endile illusiooni teadlaste juhtiva rolli 
võimalikkusest kogu maailma valitsemisel pärast aatomienergia avastamist, kaldusid 
jagama informatsiooni oma saavutuste kohta selles vallas teiste sõbralike riikide 
teadlaste-mõttekaaslastega. 

Jäädes truuks oma ideaalidele, esinesid Bohr ja Oppenheimer sisuliselt samasuguses 
dissidentide-teadlaste rollis kapitalistlikus maailmas, nagu akadeemik Sahharov 1960. 
aastatel, kes astus avalikult välja ülivõimsa, uut tüüpi tuumarelva loomise vastu, 
saades sel moel Nõukogude režiimi poliitiliseks vastaseks. 

Seoses külma sõja algusega muutusid teadlaste meeleolud järsult. See oli ka põhjus, 
miks ameerika füüsikud lükkasid 1948. aastal tagasi meie illegaali Fischeri (Abel) 
ettepaneku uuendada taas nendega koostööd. Nad mõistsid, et see pole enam mitte 
koostöö, vaid spionaaž. 


IX. Nõukogude aatomipommi plahvatus 


Aatomipommialastel luurematerjalidel oli hindamatu väärtus mitte ainult sõjalises 
poliitikas, vaid ka diplomaatiasfääris. Kui Fuchs edastas meile andmeid Smithi 

komisjoni avaldamata ettekandest aatomipommi konstruktsiooni kohta, andis ta meile 
ka 

erakordselt väärtusliku teabe uraan-235 tootmise ulatusest. Fuchsi edastatud 
informatsioon võimaldas välja arvestada, kui palju ameeriklased tootsid uraani ja 
plutooniumi iga kuu ning määrata kindlaks reaalne kogus aatomipomme, mis oli 
nende käsutuses. ! Andmed, mis me saime Fuchsilt ja Macleanilt, lubasid teha 
järelduse, et ameeriklased ei olnud valmis alustama tuumasõda ei 40. aastate lõpus 
ega ka isegi mitte 50. aastate alguses. Oma tähenduselt võib neid andmeid võrrelda 
Penkovski informatsiooniga Nõukogude tuumarakettide reaalse potentsiaali kohta, 
mille ta edastas 60. aastate algul ameeriklastele. Sarnaselt Fuchsile, teatas Penkovski, 
et Hruštšov blufib ega ole valmis konfrontatsiooniks USA-ga, samuti nagu 
ameeriklased polnud valmis täie-ulatuslikuks aatomisõjaks NSV Liiduga 40. aastate 
lõpul. 

Kui algas külm sõda, juhtis Stalin kindlalt suunda konfrontatsioonile USA-ga. Ta 
teadis, et Ameerika võimaliku tuumarünnaku ähvardus oli kuni 40. aastate lõpuni 
väheusutav. Meie andmetel pidid USA ja Inglismaa looma alles 1955. aastaks sellised 
tuumarelvastuse varud, millest oleks jätkunud Nõukogude Liidu hävitamiseks. 
Fuchsi ja Macleani informatsioonil oli suur tähtsus Nõukogude juhtkonna strateegilise 
otsuse tegemisel, mis seisnes hiina kommunistide toetamises kodusõjas aastatel 1947- 
1948. Meie käsutuses olid andmed, et president Truman kaalub võimalust kasutada 
aatomirelva, takistamaks kommunistide võimulepääsemist Hiinas. Stalin läks 
teadlikult välja olukorra teravdamisele Saksamaal ja nii tekkis 1948. aastal Berliini 
kriis. Lääne ajakirjanduses ilmusid teated, et president Truman ja Inglismaa pea- 
minister Attlee on valmis kasutusele võtma aatomirelva, et takistada Lääne-Berliini 
sattumist meie mõjusfääri. Me teadsime - ameeriklastel puudus vajalik kogus 
aatomipomme, et meile vastu seista üheaegselt nii Saksamaal kui Kaug-Idas, kus 
otsustati Hiina kodusõja saatus. Ameerika juhtkond hindas üle iieie ähvardust, mis 
puudutas Saksamaad, lastes mööda võimaluse kasutada oma tuumaarsenali hiina 
natsionalistide toetuseks. 

1951. aastal, kui töötasime välja sõjaliste diversioonioperatsioonide 

plaani Ameerika baaside vastu, märkis Molotov meie ettepanekuid kommenteerides, 
et sellised operatsioonid tuleb läbi viia mitte ainult sõjalisi kaalutlusi silmas pidades, 
vaid eelkõige vastavalt poliitilistele otsustele. Ta ütles, et meie positsioon ja otsustav 
tegevus Berliini blokeerimisel olid suurel määral abiks hiina kommunistele. Stalinile 
tähendas kommunistide võit Hiinas tohutut toetust tema vastasseisus USA-ga. 
Mäletan hästi, et Stalini strateegia viis NSVL-Hiina tugevale ühendusele vastuseisus 
läänemaailmaga. 


1949. aasta augustis katsetasime oma esimest aatomipommi. See sündmus oli 
kokkuvõtteks uskumatult pingelisele seitsmeaastasele tööle. Meie ajakirjanduses 
sellekohast teadet ei ilmunud - kartsime USA ennetavat vastulööki. Vähemalt nii 
rääkis mulle Beria abi aatomiküsimustes kindral Sazõkin. Seetõttu, kui katsetusest 
ilmus teade Ameerika ajakirjanduses 25. septembril 1949. aastal, kutsus see esile 
täieliku soki nii Stalinis kui ka aatomiprojekti juhtkonnas, eriti aga neis, kes vastutasid 
salastatuse kindlustamise eest. Meie esmane reaktsioon oli - ameerika agentuuril 
õnnestus hankida andmeid toimunud katsetuse kohta. Kui meie suutsime tungida 
Manhattani projekti saladustesse, siis ei saanud välistada võimalust, et ka ameerika 

luure võis tegutseda analoogiliselt. Üldiseks kergenduseks teatasid aga meie teadlased 
mõne nädala pärast, et lennukitele paigaldatud teaduslik-tehnilised seadmed võivad 
tavaliste, regulaarsete õhuproovide võtmise käigus avastada aatomiplahvatuse jälgi 
atmosfääris. Teadlaste selgitus andis julgeolekuorganitele võimaluse vältida 
süüdistusi selle kohta, et ameerika luurel oli õnnestunud juurutada oma agent meie 
aatomirelva loojate sekka. 

Kurtšatovit ja Beriat autasustati väljapaistvate teenete eest meie kodumaa võimsuse 
kindlustamisel kõrgeimate autasudega, suurte rahaliste preemiate ja spetsiaalsete 
aukirjadega ning neile anti Nõukogude Liidu aukodaniku eluaegne staatus. Kõik 
Nõukogude aatomiprogrammis osalejad said vastavate privileegide osaliseks: tasuta 
sõit transpordis, riiklikud suvilad, nende lastel oli õigus astuda kõrgematesse 
õppeasutustesse 

ilma sisseastumiseksamiteta. Viimane privileeg säilis kuni 1991. aastani neile 
luuretöötajatele, kes täitsid illegaalselt oma ametikohustusi välismaal. 

Ülemnõukogu Presiidiumi määrusega 29. oktoobrist 1949. aastast autasustati 
ordenitega suurt gruppi luuretöötajaid, kes võtsid osa aatomirelva loomisega seotud 
operatsioonidest: Gorski, Kvasnikov ja Feklissov said Lenini ordeni; Barkovski, 
Semjonov ja Jatskov - Tööpunalipu ordeni. 1996. aastal anti Kvasnikovile ja 
Jatskovile (mõlemale postuumselt) Vene Föderatsiooni kangelase nimetus. Feklissov 
ja Barkovski said selle kõrge autasu oma eluajal. 

Hinnates aatomipomni projekti puudutavaid materjale, mis käisid läbi ,,S" osakonna, 
tuleb minu arvates võtta tähelepanu alla akadeemikute Haritoni ja Aleksandrovi 
avaldused koosolekul, mis oli pühendatud Kurtšatovi 85. juubelile. Nad rõhutasid 
tema geniaalsust aatomipommi konstrueerimisel ja üli-jiialt vastutusrikka otsuse 
tegemisel alustada uraani ja plutooniumi tootvate tehaste ehitamist sel ajal, kui meie 
käsutuses oli vaid tühine osa laboratoorsel teel saadud materjalidest. Aatomipomm 
loodi NSV Liidus nelja aastaga. Luureandmed kahtlemata kiirendasid meie 
aatomirelva loomist. 

Minu jaoks jääb Kurtšatov üheks väljapaistvaks teadlaseks, kel oli teaduses sama roll, 
mis Oppenheimerilgi, kuigi loomulikult ei olnud ta selline teadusgigant, kui Niels 
Bohr ja Enrico Fermi. Kurtšatovi anne, tema organisaatori võimed ja Beria visatus 
mängisid tähtsat osa aatomiprobleemi edukal lahendamisel Nõukogude Liidus. 

Kui Niels Bohr külastas 1961. aastal Moskva Ülikooli, võttes osa ka üliõpilaspeost 
»Füüsikute päev”, soovitas KGB, et professor, Riikliku preemia laureaat Terletski 
talle silma alla ei satuks. Terletski tuli siiski vastuvõtule, kuid Bohr, peatades oma 
pilgu temal, tegi näo, et ei tundnud teda ära. Neil aastatel istusin ma vanglas, aga 
Vassilevski käis ringi häbimärgistatult kui ohtlik inimene, kes oli parteist välja 
heidetud ,,reeturliku Parteivastase tegevuse eest Pariisis ja Mexicos". 

KGB toimis siiski mõistlikult, jättes Bohrile meenutamata 

tema kohtumisi meie luurajatega Taanis. Mõni aeg enne Bohri surma külastas teda 
Kopenhaagenis meie luureohvitser Rõlov Rahvusvahelise Aatomienergia Agentuuri 
töötaja, minevikus ,,S" osakonna noor kaastöötaja, ja alles siis meenutas Bohr oma 
kohtumist Nõukogude spetsialistidega 1945. aastal. 

Vassilevski arvestas sellega, et Lääne eriteenistused fikseerivad varem või hiljem 
meie kontaktid Pontecorvoga Itaalias ja Šveitsis ning juba siis võeti vastu otsus 
töötada välja võimalikud variandid tema põgenemiseks NSV Liitu. 1950. aastal, kohe 
pärast Fuchsi arreteerimist, põgenes Pontecorvo Soome kaudu Nõukogude Liitu. 
Nimetatud luureoperatsioon blokeeris edukalt kõik FBI ja Briti vastuluure 

jõupingutused avastada Fuchsi kõrval ka teisi aatomiprobleemiga seotud infoallikaid. 
Pontecorvo hakkas tegelema teadusliku tööga Moskva lähedal asuvas Dubnas. Ta 
kirjutas suurepärase autobiograafilise raamatu, milles jutustas küll palju huvitavat 
Fermist, kuid vaikis oma kontaktidest Nõukogude luurega. 

Kuigi Vassilevski jäi ebasoosingusse peaaegu seitsmeks aastaks - kuni 1961. aastani, 
kohtus ta siiski Pontecorvoga 60.-70. aastatel, kutsudes teda lõunale Kirjanike maja 
restorani. 1968. aastal, kui mind vanglast vabastati, tegi Vassilevski ka mulle 
ettepaneku kohtuda ja lõunatada koos Pontecorvoga. Kuna restoran asus KGB pideva 
tähelepanu all, luure juhid olid aga kategooriliselt vastu Vassilevski ja Pontecorvo 
omavahelistele kohtumistele, siis ma keeldusin. 

1970. aastal sai minust Moskva Kirjanike Liidu liige ja ma külastasin kirjanike klubi 
regulaarselt. Sealses restoranis kohtusime me Vassilevskiga lõunalauas Ramon 
Mercaderiga. Mulle ei meeldi endale tähelepanu tõmmata, seetõttu palusin, et Ramon 
ei paneks rinda Nõukogude Liidu kangelase tähte. Kuid Mercader ja Vassilevski said 
sellest rahulduse, et heitsid väljakutse võimudele oma autasudega. Vassilevski jätkas 
elu lõpu"1 kirjade kirjutamist NLKP KK-le, paljastades tolleaegset KGB luureülemat 
kindral Sahharovskit tema läbikukkumiste Ja vigade pärast töös agentuuriga. 

X. Tõde Rosenbergidest, FBI riukad 


Rosenbergidc abielupaari värbasid koostööle meie luurega 1938. aastal Ovakimjan ja 
Semjonov. Saatuse iroonia seisnes selles, et nii meie kui ameeriklased on Rosenberge 
kujutanud kirjanduses võtmefiguuridena aatomispionaažis NSV Liidu kasuks. 
Tegelikkuses ei olnud nende roll kaugeltki nii oluline. Nad tegutsesid absoluutselt 
väljaspool sidet peamiste infoallikaga aatomipommi puudutavates küsimustes, mida 
koordineeris eri luureaparaat. 

Aastatel 1943-1945 juhtisid New Yorgi residentuuri Kvasnikov ja Pastelnjak, hiljem 
mõnda aega ka Apresjan (pseudonüüm ,,Mai"), kelle alluvuses töötasid Semjonov, 
Feklissov ja Jatskov. Muide, Kvasnikov tunnistas ühes oma intervjuus ameerika 
lelevisioonile 1990. aastal, et meie luuret lennunduse, keemia ja raadiotehnika 
valdkonnas informatsiooni saamisel abistanud Rosenbergidel ei olnud siiski mingit 
pistmist aatomipommi loomisega seotud tähtsate materjalidega. Rosenbergi äi, 
ameerika armee vanemseersant Greenglas ,,Kaliiber"), kes töötas Los Alamose 
töökodades, valmistas vahetult enne esimese aatomipommi katsetusi, 1945. aasta 
suvel, meie jaoks ette väikese teate kontroll-läbilaskepunktide tegutsemisrežiimi 
kohta. Kuller ei saanud sõita temaga kohtumisele, mistõttu Kvasnikov andis Keskuse 
sanktsioonil agent Goldile (,, Raimond") korralduse pärast plaanilist kohtumist 
Fuchsiga Santa Fe's sõita Albuguergue'sse ja tuua sealt ära Rosenbergi äia koostatud 
teade. Keskus rikkus oma direktiiviga luure tähtsaimat reeglit - mitte mingil juhul 
lubada, et ühe luuregrupi agent või kuller võtaks kontakti temaga mitte seotud teise 
luure võrguga. Greenglasi informatsioon aatomiprobleemi kohta oli minimaalne ja 
vähetähtis, sel põhjusel ei taastanud meie luure temaga kontakte pärast seda 
kohtumist, Goldiga. Kui Gold arreteeriti 1950. aastal, osutas ta Greenglasile, viimane 
aga Rosenbergidele. Saatuslikku osa Rosenbergide tuleviku suhtes mängis MGB 
Washingtoni luureresidendi Pandini ja teaduslik-tehnilise luure ülema Raina korraldus 

operatiivtöötaja Kamenevile taastada side Goldiga 1948. aastal y viimane oli juba FBI 
vaateväljas. Samal ajal töötas teadusk1 tehnilise luure residentuuris USA-s ka 
Barkovski. 

Ma sain esmakordselt teada Rosenbergide arreteerimiSes TASS-i teate kaudu ja pean 
kohe ütlema, et see ei pannud min([ üldse muretsema. Mõnele võib see tunduda 
imelik, kuid siinkohal on vajalik ära märkida, et vastutades mitme tuhande diversandi 
ja agendi tegevuse eest sakslaste tagalas ja sadade agentuurallikate informatsiooni eest 
USA-s, kaasaarvatud illegaalide operatsioonid, ei tundnud ma muret meie peamiste 
luureoperatsioonide saatuse pärast. Töötades omal ajal ,,S" osa-konna ülemana, olin 
ma kahtlemata teadlik peamistest infoallikatest ega suuda meenutada, et nende hulgas, 
vähemalt luure-materjalide põhjal, mis olid seotud aatomipommiga, oleks Rosen- 
bergid figureerinud tähtsa allikana. Ma tulin tookord mõttele, et võib-olla olid 
Rosenbergid seotud meie luureoperatsioonide läbiviimisega, kuid mingil juhul ei 
mänginud nad sealgi iseseisvat osa. Kokkuvõttes ei kujutanud nende arreteerimine 
minu jaoks sellist sündmust, mis oleks vajanud tähelepanu. 

Möödus aasta ja järgmise aasta suve lõpul olin siiralt üllatunud, kui kindralleitnant 
Savtšenko, tol ajal MGB Luurevalitsuse ülema asetäitja, tuli minu kabinetti ja teatas, 
et äsja Riikliku Julgeoleku ministriks määratud Ignatjev käskis talle ette kanda kõigist 
materjalidest meie läbikukkunud luureoperatsioonide kohta USA-s ja Inglismaal 
seoses Rosenbergidega. Ta ütles, et KK-s on loodud erikomisjon võimalike 
tagajärgede hindamiseks seoses Goldi, Greenglasi ja Rosenbergide arreteerimisega. 
Niipalju kui ma mõistsin, käis jutt operatiiv-luuretöö reeglite rikkumisest 
julgeolekuorganite töötajate poolt. 

Savtšenkot tundsin ma juba 20. aastatest, kui ta juhtis piirivalvevägede staabi 
operatiivosakonda Rumeenia piiril. 1946. aastal sai temast Ukraina 
julgeolekuminister, aga hiljem, 1948. aastal läks Hruštšovi eestkostel üle tööle 
Informatsioonikomiteesse ning sai seejärel MGB Luurevalitsuse ülema asetäitjaks. 40. 
aastate lõpul ja 50. aastate algul kinnitas ta isiklikult peamiste luureoperatsioonide 
läbiviimise USA-s ja Inglismaal. 

Kuid Savtšenko ütles mulle, et ta ei või olla kindel oma aparaadi järeldustes seoses 
Rosenbergide juhtumiga, kuna nende koostöö meiega algas juba enne sõda ja jätkus 
ka sõja ajal. Meie endised residendid USA-s ja Mehhikos, Gorski ja Vassilevski, 
tuntud neis maades kui Gromov ja Tarassov, olid selleks ajaks juba luureorganeist 
vallandatud. Analoogiline saatus oli tabard ka abikaasasid Zarubineid, kes olid 
tuttavad meie agentuuri operatiivtöö olukorraga USA-s 40. aastate keskel. Heifetz oli 
selleks ajaks istunud juba kaks aastat vanglas kui ,,sionistlikust vandenõust" osavõtja. 
Savtšenkol polnud seetõttu mingit võimalust nende poole pöörduda arhiivis asuvatele 
operatiivmaterjalidele kommentaari saamiseks, et koostada ettekanne KK-le. Palju 
tähtsamad tunnistajad Ovakimjan ja Zarubin, kes juhtisid luure Ameerika suunda 
sõja-aastatel, ei varjanud oma ebasõbralikku suhtumist Savtšenkosse tema 
ebakompetentsuse pärast luureküsimustes ja nimetasid teda avalikult ,,koerapojaks”. 
Nad keeldusid temaga vestlemast, teatades, et annavad oma selgitused ainult KK-le. 
Jatskov, Sokolov ja Semjonov, kel oli nende asjadega kokkupuuteid, asusid sel ajal 
välismaal, kuid Savtšenko ei tahtnud loota nende seletustele või siis teaduslik- 
tehnilise luure ülema Kvasnikovi kui asjast huvitatu järeldustele. 

Savtšenkot ja mind kutsuti KK-sse ühes ja ainsas küsimuses: kes vastutas õnnetu 
telegramni eest, mis sanktsioneeris fataalse kohtumise Goldi ja Greenglasi vahel 
Albuguergue's. 

KK-sse esitati õiend komisjoni töö tulemuste kohta, mille ettevalmistamises osalesid 
Savtšenko ja julgeolekuorganite luure Ameerika suuna töötajad. Niipalju kui ma 
mäletan, väideti selles, et läbikukkumistes oli süüdi viga, mille tegi Semjonov, 
värvates ja instrueerides Goldi. Õiendis öeldi samuti, et konspiratiivkohtumise 
Greenglasi ja Goldi vahel sanktsioneeris keskus. Oli mainitud, et Ameerika suuna 
ülem 40. aastatel Ovakimjan on vallandatud julgeolekuorganeist. Tema tohututest 
teenetest ei olnud õiendis muidugi sõnagi. 

Mina vaidlesin kategooriliselt nende järelduste vastu, kuna Semjonov ja Ovakimjan 
näitasid end konkreetsetes juhtumites kõrge kvalifikatsiooniga operatiivtöötajatena. 
Just nemad lõid 

30. aastate lõpul teaduslik-tehnilistele infoallikatele toetuva küllaltki tähtsa 
agentuurvõrgu USA-s. Kuid KK-s ja MGB Kaadri-valitsuses lükati minu kaalutlused 
selles küsimuses tagasi, Semjonovile ja Ovakimjanile pandi süüks läbikukkumine ja 
nad vallandati luureorganeist suuresti antisemitismi taaspuhkemise tõttu, kuna 
Semjonov oli juut. Ma mäletan, kuidas me raha kogusime, et toetada Semjonovit, kuni 
tal õnnestus tööle saada Teaduste Akadeemia Teaduslik-tehnilisse Instituuti 
konsultandi ja tõlgina. 

Järgmisel aastal see skandaalne lugu ootamatult jätkus. Mind kutsuti uuesti KK-sse 
Malenkovi abi Kisseljovi juurde. Nägin endale üllatuseks seal ka Savtšenkot. 
Kisseljov oli kategooriline ja järsk. Tema suust kuulsin mulle juba 1938-1939. 
aastatest tuttavaid süüdistusi: KK paljastas MGB üksikute töötajate ja rea juhtivate 
isikute katsed petta parteid, alahinnates Rosenbergide osa luuretöös. MGB töötaja 
anonüümkirjas, mis saabus KK-le, ütles Kisseljov, märgiti ära Rosenbergide 
märkimisväärset rolli aatomiprobleemi käsitleva informatsiooni hankimisel. 
Lõpetuseks rõhutas Kisseljov, et Parteikontrolli Komitee vaatab läbi nendeni jõudnud 
signaalid katsete kohta viia KK Rosenbergide juhtumi asjus eksiteele. 

Savtšenko ja mina vaidlesime kategooriliselt Kisseljovile vastu, selgitades, et meie 
luureoperatsioonid USA-s aatomiprobleemi alal katkesid praktiliselt 1946. aastal ja 
me olime sunnitud lootma Inglismaal asuvale allikale. Me viitasime 1946. aastal 
saadud Beria korraldusele hoida infoallikaid meile kasulike poliitiliste kampaaniate 
jaoks tuumadesarmeerimise propaganda levitamiseks lääneriikide teadusringkondades 
ja intelligentsi hulgas. 

Kisseljov süüdistas meid ebasiiruses ja katses alahinnata meie luurekontaktide 
tähtsust Rosenbergidega. Ma vastasin talle, et vastutan täielikult töö eest meie 
agentuuri sissetungimi' sel USA aatomiobjektidele aastatel 1944-1946. Sealjuures 
rõhutasin, et loomulikult agentuuri sissetungi ja meid huvitavale objektile lähenemise 
väärtus erines järsult, olenedes infoalli' kate ametialasest positsioonist. Rosenbergid 
olid vaid vähetäht- 

saks lüliks meie perifeerses tegevuses Ameerika aatomiobjektidel- Rosenbergide ja 
nende sugulase Greenglasi materjale ei saanud liigitada tähtsa informatsiooni 
kategooriasse. Rosenbergid olid naiivsed, kuid vastavalt oma kommunistlikele 
veendumustele samaaegselt ka meile ustavad, valmis meiega igati Soostööd tegema. 
Kuid nende tegevusel ei olnud põhimõttelist tiihtsust Ameerika aatomisaladuste 
hankimisel. 

Kisseljov teatas ametlikul toonil, et annab edasi KK-le ja isiklikult Malenkovile meie 
selgitused ning Parteikontrolli Komitee teeb kindlaks, kes konkreetselt on süüdi 
luureoperatsiooni läbikukkumises USA-s. 

Rosenbergid käitusid kangelaslikult nii uurimise käigus kui ka kohtuprotsessil. See oli 
ka põhjus, miks meie juhtivad instantsid lõpetasid patuoinaste otsimise. 

Heites tookordsetele sündmustele retrospektiivse tagasivaate, saab ilmselgeks, et 
Rosenbergide juhtum omandas algusest peale ereda poliitilise värvingu, mis varjutas 
nende grupi tähtsusetu teaduslik-tehnilise informatsiooni hankimise aatomi-relvastuse 
vallas. Nemad andsid informatsiooni keemia ja raa-diolokatsiooni alal. Palju 
tähtsamaks osutusid Ameerika võimudele ja Nõukogude juhtkonnale nende 
kommunistlik maailmavaade ja ideaalid, mis olid nii vajalikud Nõukogude Liidule 
külma sõja teravnemise ja kommunismivastase hüsteeria perioodil. Erakordselt 
rasketes tingimustes pidasid nad end üleval kui Nõukogude Liidu kindlameelsed 
pooldajad ja sõbrad. 

Rosenbergide kiire arreteerimine kohe pärast Greenglasi ülestunnistust osutab sellele, 
et FBI tegutses samuti nagu NKVD, järgides poliitilisi vaatekohti ja juhtnööre, selle 
asemel, et läheneda asjale professionaalselt. FBI ei hoolinud kõigi nende isikute 
kindlakstegemisest, kes olid seotud Rosenbergidega. See oleks nõudnud mitte ainult 
hoolikat sisejälgimist, vaid ka Rosenbergide agentuurialast töötlust, et välja selgitada 
see operatiivtöötaja või illegaal - eriagent, kellega nad olid sidemetes. Ainult nii oli 
võimalik kindlaks määrata nende osavõtt Nõukogude luureoperatsioonidest. FBI 
külastamine segas Ameerika vastuluurel jõuda Fischerini (polkovnik Abelini), 
Nõuko- 

gude illegaalini, kes asus elama USA-sse 1948. aastal ning arreteeriti alles 1957. 
aastal. Rosenbergide grupi liikme Morton Sobelli naise Eileen Sobelli foto koos tema 
koodnimega leidsid FBI agendid alles Fischeri arreteerimisel tema rahataskust. 

Kui mulle loeti ette katkendeid Lamfiere'i ja Shachtmani raamatust FBI tegevusest 50. 
aastatel Nõukogude agentuuri vastu, olin hämmastunud, kui sarnaseid võtteid ja 
meetodeid kasutasid FBI ja NKVD poliitilise tagapõhjaga spionaažijuhtumite uuri- 
misel. Praktiliselt oli kogu Rosenbergide süüasi üles ehitatud nende endi 
ülestunnistustele. Mind hämmastasid eriti Rosenbergide kaitsja järeldused, et FBI oli 
eelnevalt treeninud ja instrueerinud Goldi ja Greenglasi nende tulevaste ülestunnis- 
tuste jaoks asja kohtulikul arutusel. Muidugi, FBI tegevus oli täiesti loogiline, sest ta 
ei tulnud toime oma peamise ülesandega: selgitada Rosenbergide tegelik osa salajase 
informatsiooni hankimisel ja edasiandmisel Nõukogude Liidule. Niinimetatud 
Greenglasi ,,visandid ja skeemid”, mis figureerisid süüasjas, ei saanud olla mingil 
määral aluseks järelduste tegemisel luuretöö iseloomu ja meile toimetatud 
informatsiooni kohta. 

Rosenbergid olid külma sõja ohvrid. Ameeriklased püüdsid, nagu meiegi, lõigata 
kohtuprotsessist maksimaalset kasu. Tähelepanuväärne on siinjuures see, et tol 
perioodil, kui meie maal märatses antisemitism ja paljastati niinimetatud ,,sionistlikud 
vandenõud”, kirjutas meie propaganda ameeriklaste arvele anti-semitistliku 
kampaania korraldamise ja juutide jälitamise seoses Rosenbergide protsessiga. 

Mulle tundub siiski, et USA-s kutsus Rosenbergide protsess esile antisemitistlike 
meeleolude kasvu. Me kasutasime selle ära: tõlkisime kiiresti vene keelde ameerika 
kirjaniku, tol ajal veel kommunisti Howard Fasti antisemitismi teemalisi näidendeid ja 
pamflette. Rosenbergide süüasi muutus võimsaks faktoriks meie propaganda käes ja 
Ülemaailmse Rahunõukogu tegevuses, mis loodi meie aktiivsel toetusel 40. aastate 
lõpul. 

Niipalju kui ma mäletan, tegutses USA-s 40. aastatel edukalt ja üksteisest sõltumatult 
neli meie agentuurvõrku: San Franciscos, kus asus konsulaat; Washingtonis, kus asus 
saatkond; 

New Yorgis - kaubandusesinduse ,, Amtorg" ja konsulaadi baasil; ja lõpuks agentuur 
Washingtonis, mille juhiks oli illegaalne resident Ahmerov. Ta juhtis ühe meie 
luuretöö pealise organisaatori Golosi tegevust, kes oli 30. aastatel tihedalt seotud 
komparteiga. Lisaks sellele tegutses Mehhikos aktiivselt iseseisev agentuurgrupp 
Vassilevski juhtimisel. 

Ma mäletan, et sõjaväeatašee šifreerija Guzenko põgenemisel Kanadasse 1945. aastal 
olid kaugeleulatuvad tagajärjed. Guzenko andis USA ja Kanada vastuluurele 
andmeid, mis võimaldasid neile ligipääsu meie sõja-aastatel USA-s aktiivselt 
tegutsevale agentuurvõrgule. Veel enam, ta andis nende käsutusse nimekirja 
Ameerika ja Kanada aatomiteadlaste koodnimedega, keda meie luure ja sõjaväeluure 
aktiivselt töötlesid. Need aatomi teadlased ei olnud meie agendid, kuid olid tähtsad 
infoallikad aatomipomni alal. 

Guzenkolt saadud andmed ja ka meie sõjaväeluure agendi Bantly ülestunnistused, 
kelle FBI hiljem ümber värbas, võimaldasid Ameerika vastuluurel tungida meie 
agentuurvõrku. Kuid igasugune informatsioon, mida Guzenko teatas FBI-le, nõudis 
hoolikat kontrolli, aga sellest kujunes aastatepikkune vaevanõudev töö. Kui Ameerika 
vastuluure pärast pikaaegset tööd jõudis välja meie infoallikateni, saime meie juba 
väga tähtsaid aatomipommi loomisse puudutavaid andmeid ja konserveeri-sime 
sidemed agentuuriga. FBI väitis, et Guzenko aitas dešif-reerida meie eritelegramme 
ning see aitas paljastada meie agente Goldi, Nani ja Fuchsi. 

Ma siiski ei arva, et telegrammide dešifreerimine mängis otsustavat rolli meie 
luureoperatsioonide avastamisel. Juba 1941. aasta detsembris teatas meile agent 
Schultz-Boisen C. Vanem") Berliinist, et sakslased said oma käsutusse ühe meie 
äriraamatutest Petsamos. Loomulikult me muutsime oma noodiraamatuid. Ma 
mäletan, et 1944. aastal kerkis Stalini ja Tito vastastikkuse koostöö raames üles 
küsimus šifreerimis-tehnika õpetamisest meie juurde lähetatud Jugoslaavia julge- 
olekutöötajatele. Kuid NKVD Luurevalitsuse ülema asetäitja Ja Ameerika suuna ülem 
Ovakimjan vaidles kategooriliselt 

vastu jugoslaavlaste väljaõpetamisele. Ma mäletan, kui ta rääkis: ,, Meie muutsime 
kardinaalselt oma šifrikoode pärast põrandaaluste gruppide läbikukkumist Saksamaal. 
Miks me peame jagama kogemusi Tito saadikutega, kui meil on küllalt alust 
kahtlustada neid topeltmängus - koostöös Briti luurega.” Ova-kimjani vastuväited 
võeti arvesse. 

Juba 1944. aastal, kui Zarubin USA-st tagasi tuli, avaldas Ovakimjan kartust, et FBI-1 
õnnestus juurutada oma agente meie agentuuri gruppidesse. Kui Zarubin andis 
selgitusi tema vastu esitatud põhjendamatutele süüdistustele, muutsime siiski jälle 
uuesti ettevaatusest šifreeritud kirjavahetuse koode. Seetõttu ma ei arva, et FBI jõudis 
Petsamos hõivatud koodiraa-matu dešifreerimisega meie agentuurvõrgu jälile. 

FBI ei avalikustanud oma töömeetodeid ning hoidus igati kõrvale kasutusel olnud 
infoallikate arutamisest. Endine Ameerika vastuluure töötaja Lamfiere jutustab oma 
raamatus ,,FBI ja KGB vaheline sõda" meie koodiraamatu taastamise keerulisest 
protsessist: see põles osaliselt ära. Võimalik, et see nii ka oli. Ma ei saa täielikult 
eitada, et dešifreerimine ei mänginud oma osa USA ja Kanada vastuluure jõudmisel 
meie agentuuri infoallikateni. Seda enam leian, et püüdes varjata oma agentuuri 
allikat, nõudis FBI spetsiaalselt meie kirjavahetuse dešifreerimist. 

FBI käsutuses olid spetsiaalsed sõjaväeluure šifreerijad -Guzenko ja Petrovide 
abielupaar, kes olid töötanud Nõukogude julgeolekuorganite šifferside süsteemis üle 
kümne aasta. 

Ameeriklastel ja inglastel õnnestus dešifreerida meie Washingtoni, San Francisco, 
New Yorgi, Londoni, Mexico, Stockholmi, Istanbuli, Sofia ja Canberra residentuuride 
kirjavahetus Moskvaga. 

Me tegime ameeriklastel selle töö kergemaks, andes NKVD liinis saadud šifreeritud 
telegrammi teksti täielikult edasi Kominterni aadressil. 

Arvestades seda, et alates 1940. aastast jälgisid Ameerika eriteenistused pidevalt meie 
raadioteateid, pole midagi imestada» et neil õnnestus kindlaks määrata hetk, kui meie 
ajakirjandus 

avalikustas üle kahesaja nõukogude luureagendi, kes võtsid osa aatomipommiga 
seoses olevate materjalide ja ameerika valitsusorganite, sealhulgas ka eriteenistuste 
salajase dokumentatsiooni hankimisest. Kuid rida võtmepositsioonil olevaid 
koodnimesid jäidki avastamata. 

1995. aasta mais lükkas FBI ümber minu versiooni sellest, kuidas meie luure sai 
andmeid aatomipommi kohta. FBI märkis, et Fermi, Oppenheimer, Szilard ja Bohr ei 
olnud nende andmetel spioonid. Mina polegi seda väitnud. 

1992. aasta septembris kohtusin ma KGB sõjaväehaiglas erupolkovniku ja 
luureveterani Jatskoviga, kellega aastatel 1945-1946 oli pidanud sidet Gold. Me 
meenutasime kogu seda lugu, mida jutustab oma raamatus Lamfiere - meie New 
Yorgi konsulaadist Moskvasse teel olnud telegrammist, mis püüti kinni ja mis olevat 
olnud põhjuseks, et Ameerika vastuluure jõudis välja Fuchsini, sealhulgas ka meie 
konsulaadist Keskusesse saadetud dešifreeritud telegrammist Goldi ja Fuchsi 
kohtumise kohta 1945. aasta jaanuaris Fuchsi õe Christeli majas. Nagu kirjutas 
Feklissov oma raamatus, kasutati süütõendina Fuchsi vastu New Mexicos, Los 
Alamose lähedal asuva Santa Fe kaarti, kus oli ära märgitud Goldi ja Fuchsi 
kohtumispaik. Väideti, et sellel kaardil, mis avastati läbiotsimisel Goldi korterist, olid 
Fuchsi sõrmejäljed. 

Minu kui luure professionaali jaoks, on asjaolud, mis võimaldasid FBI-1 tungida meie 
agentuurvõrku, täiesti arusaadavad. Ameerika administratsioon komplekteeris 
Manhattani personali ja tehnilise kaadri kiirustades - tööle kaasati palju välismaalasi. 
FBI-1 polnud lihtsalt aega pooleteise aasta jooksul organiseerida ja tegevusse lülitada 
võimsat vastuluure agentuurvõrku teaduslike töötajate hulgas. Aatomiteadlaste ja 
Nõukogude luureagen-tjde ning kullerite sügavalt konspireeritud kontaktide avasta- 
mise hädavajalikuks eeltingimuseks oli efektiivne agentuur-Vaatlus ja töö 
aatomiprojekti personaliga. NSV Liidus oli meie Vastuluure käsutuses tunduvalt 
suuremad võimalused aatomi-Projekti kaasatud teadusliku- ja 
abipersonaj“igakülgseks kontrollimiseks. See toetus hästiarenenud operatiivarvestuse 
süsteemile. 

Me peame siinjuures silmas pidama ka ajaloolisi faktoreid. Sõja algperioodil oli FBI 
peamine ülesanne vältida aatomirelva puudutava informatsiooni sattumist sakslaste 
valdusesse. Minu oletused viivad selleni, et aastatel 1942-1943 tegeles FBI esialgu 
aktiivselt juurdepääsudega nende teadlaste ,,saksa" sidemetele ja kontaktidele, kes 
asusid tööle Los Alamose laboratooriumides. Nõukogudesõbralikke sümpaatiaid 
arvestati ja need ka fikseeriti, kuid nad omandasid olulise tähenduse alles 
lõppstaadiumis, 1945. aasta algul. Niipalju kui ma tean, direktiivi 
kommunismisõbralike ringkondade intensiivsete sidemete väljaselgitamiseks hakkas 
projekti administratsioon ellu viima alles 1944. aasta lõpul, pärast seda, kui FBI 
fikseeris meie ilmse huvi radiatsiooni uurimise laboratooriumide vastu Berkeley's. 

Kuigi meil õnnestus tungida Oppenheimeri, Fermi ja Szilardi lähikonda Fuchsi, 
Pontecorvo ja teiste kaudu, ei katkestanud me oma jõupingutusi, et saada materjale 
Berkeley laboratooriumist, sest selle töö oli tihedalt seotud uurimustega Los 
Alamoses. FBI fikseeris meie huvi selle laboratooriumi vastu, kuid hindas seda üle, 
keskendudes meile vastutöötamisele. Pealegi mängis see suund tagasihoidlikumat 
rolli. 

Tööde viimases staadiumis, vahetult enne katseplahvatust ja esimeste pommide 
loomist, saime aatomipommi kohta erakordselt väärtuslikku informatsiooni. Sel 
perioodil, kui Ameerika vastuluure tõhustas märkimisväärselt oma tööd, katkestasime 
meie kõik kontaktid agentidega, kes olid projekti kaasatud ning seotud kompartei ja 
teiste ,,vasakpoolsete” organisatsioonidega. Tulemuseks oli see, et mitte kedagi 
meiega koostööd teinutest ei peetud kinni Ameerika vastuluure poolt informatsiooni 
üleandmise hetkel koos süütõenditega. 

Pärast minu ,,Mälestuste” esialgse variandi ilmumist 1994. aastal, vallandus selle 
mõjul Ameerikas ulatuslik kampaania, et ,,rehabiliteerida" tuntud Ameerika teadlased, 
sealhulgas ka Niels Bohr, keda oleks nagu nimme raamatus laimatud. Sellel lähtudes 
kontsentreeriti kogu jõud tõestamaks, et tuntud Lääne mõttehiiglased ei olnud 
Nõukogude luure agendid. Avalikkuse 

survel võtsid Ameerika eriteenistused 1995. aastal vastu otsuse avalikustada 
materjalid Nõukogude luure dešifreeritud telegrammide kohta, mis sattusid nende 
kätte aastatel 1941-1945. Selle operatsiooni materjalide avaldamine nimetuse all 

»» Ver-non” oli kahtlemata tähelepanuväärne sündmus USA-s. Kuid mitmeköiteline 

» Vernoni" väljaanne kinnitab seda, mis on kirjas raamatus. ,,Reservaadi direktor” 
Oppenheimerit on mitte oletatavasti, vaid kindlalt nimetatud infoallikaks ameeriklaste 
avaldatud šifreeritud telegrammides 23. märtsist 1945. aastast ja 2. detsembrist 1944. 
Vene ajaloolase, NSVL riikliku preemia laureaadi V. Malkovi valesti tsiteeritud 
telegrammis, nagu nähtub tekstist, kohustatakse kuller-agent Guroni (,,Ernst") mitte 
looma, vaid taastama side infoallikaga ,,Veksel" ehk Oppen-heimeriga eelseisva sõidu 
käigus Chicagosse. Et sõit ei saanud teoks, on juba teine küsimus. 

Aastatel 1944-1945 edastas Ameerika vastuluure, kasutades meie residentuuri töötajat 
Andrei Raini, kes töötas Nõukogude kokkuostukomisjonis lendliisi süsteemis, oma 
võltsagendi kaudu meile massiliselt desinformatsiooni aatomipommiga seotud 
materjalide kohta. See valeinfo paljastati aastatel 1945-1949 meie tuntud füüsikute, 
sealhulgas Kurtšatovi, Joffe, Alih-hanovi ja Kikoini poolt meie teaduslik-tehnilise 
luure töötajate Rõlovi, Terletski ja teiste kaasabil. 

Kuid siinkohal tuleb rõhutada, kui soovite, ka selle desinformatsiooni positiivset 
tähendust, kuna see kinnitas veel kord aatomivõidujooksu tõelist ulatust USA-s. Sest 
valeinfo, mis sisaldas moonutatud andmeid, ei lämmatanud Manhattani projekti kallal 
töötavate ameerika füüsikute ühiseid jõupingutusi. 

Lõpetuseks tahan öelda: Nõukogude luure oli NSV Liidus aatomirelva loomisega 
seotud laiaulatuslike tööde käivitamise mitsiaator ja osutas meie teadlastele 
märkimisväärset abi. Kuid ei maksa unustada, et aatomirelv loodi tänu meie juhtivate 
aatomiteadlaste ja tööstustegelaste kolossaalsetele jõupingutustele. 

8. peatükk Külm sõda 

1. Tee Jaltasse ja rahuliku vastasseisu algus 


On saanud tavaks arvata, et külm sõda sai alguse Winston Churchilli kuulsast kõnest 
Fultonis 6. märtsil 1946. aastal, kus ta esmakordselt mainis ,,raudse eesriide" 
olemasolu. Kuid meie jaoks algas konfrontatsioon lääneliitlastega kohe kui 
Punaarmee astus Ida-Euroopa riikide territooriumile. Huvide konflikt oli silmanähtav. 
Mitmeparteilise valimise printsiip vabastatud maades ja koalitsioonivalitsuste teke 
(praküliselt orientatsiooniga Läände), nagu pakkus Jaltas välja president Roosevelt, 
võis olla meile vastuvõetav vaid üleminekuperioodil pärast hitlerliku Saksamaa 
lüüasaamist. Mäletan neid märkusi, mida tegid välisminister Molotov ja Beria: 
koalitsioonivalitsused ei pea Ida-Euroopas kaua vastu. Hiljem, 1947. aastal, 
Informatsioonikomitee istungitel, mida juhtis Molotov, omandasid need sõnad uue 
mõtte. Märgin, et alates 1947. aastast kuni 1951. aastani oli komitee peamiseks 
luureorganiks, kuhu voolas kokku peaaegu kogu välismaalt saabuv sõjalisi ja 
poliitilisi küsimusi puudutav informatsioon. 

Jalta kokkuleppe, milles oli ametlikult fikseeritud maailma sõjajärgne jaotus USA, 
IMglismaa ja NSV Liidu vahel, põhjuses, nii paradoksaalne kui see ka pole, just 
Molotovi-Ribbent-r°pi pakt. See 1939. aasta kokkulepe, nagu nüüd räägitakse, ei 
kilanud kõrgete moraaliprintsiipidega, kuid siiski tunnistas See esmakordselt NSV 
Liidu kui maailma suurriigi olemasolu. Pärast Jaltat sai Venemaast üks 
maailmapoliitika keskusi, millest 

329 

olenes kogu maailma edasine saatus ja inimkonna tulevik. 

Meie päevil osutavad paljud analüütikud Stalini ja Hitleri sarnasele suhtumisele 
maailma jagamisse. Stalinit kritiseeritakse ägedalt selle eest, et ta reetis inimliku 
moraali printsiibid ja normid, kirjutades alla paktile Hitleriga. Sealjuures aga ei 
pöörata tähelepanu sellele, et ta kirjutas koos Rooseveldi, Chur-chilli ja Trumaniga 
alla ka salajasele kokkuleppele Euroopa jagamise suhtes ning protokollidele 
emigrantide ja ümberasujate väljaandmise kohta Nõukogude Liidule. 

Ideoloogilised põhimõtted ei oma suurriikidevaheliste salajaste sobingute juures 
kaugeltki alati otsustavat tähtsust: selline on juba kord üks meie elu reaalsusi. 1941. 
aasta detsembris kohtusin Beria kabinetis meie USA suursaadiku Umanskiga, kes oli 
äsja naasnud Washingtonist pärast jaapanlaste kallaletungi Pearl Harborile. Ta 
jutustas mulle, et Harry Hopkins, Rooseveldi lähedane sõber ja tema isiklik saadik 
eriti tähtsates küsimustes, püstitas presidendi nimel meie ette küsimuse Komin-terni 
laialisaatmisest ja lepituse otsimisest vene õigeusu kirikuga. Tema sõnul oli see 
hädavajalik, et võtta opositsioonilt vajadus takistada lendliisi alusel abi osutamist ja 
sõja-aastatel poliitilise koostöö kindlustamist USA-ga. Stalin võttis need 
mitteametlikud soovitused arvesse juba 1943. aastal, luues soodsa eelduse 
kohtumisteks Teheranis, seejärel ka Jaltas. See näitas ameeriklastele, et Staliniga võis 
jõuda kokkuleppele ka kõige delikaatsemates küsimustes juhul, kui arvestatakse tema 
huve. 

Olgu öeldud, et nii meie kui ka ameeriklased keeldume visalt avaldamast lindistusi 
Hopkinsi vestlustest Nõukogude juhtidega. Põhjus on lihtne - usalduslikud arutelud 
delikaatsetes küsimustes lükkavad ümber paljud stereotüüpsed ettekujutused ja anna- 
vad tunnistust sellest, et Lääne sobing Staliniga maailma mõjusfääride jagamisel 
pärast sõda oli täiesti reaalne. Lääneriikide juhid leppisid kommunistide osalusega 
maailma poliitikas, veel enam, nad ei pidanud kommunistlikku režiimi takistuseks 
kokkuleppe saavutamisel sõjajärgse maailmakorralduse küsimustes. 

Valmistudes 1944. aasta lõpul Jalta konverentsiks, mis avati, nagu teada, 1945. aasta 
veebruaris, viisime Molotovi eesistumisel läbi nõupidamise NKVD-NKGB, Kaitse 
rahvakomissariaadi ja mereväe juhtidega. Selle üheks eesmärgiks oli välja selgitada, 
kas Saksamaa suudab sõda jätkata ning teiseks, analüüsida informatsiooni võimalike 
kokkulepete kohta meie liitlaste - Ameerika ja Inglismaaga sõjajärgse 
maailmakorralduse osas. Konverentsi avamise täpset aega meile ei teatatud: Molotov 
ütles lihtsalt, et see toimub Krimmis mitte hiljem kui kahe kuu pärast. 

Pärast seda nõupidamist määras Beria mind Jalta konverentsi materjalide kontrolli 
erigrupi ülemaks. Ma pidin regulaarselt informeerima Molotovi ja Stalinit. Beria ise 
sõitis Jaltasse, kuid konverentsist osa ei võtnud. Viies läbi ettevalmistusi Krimmi 
kohtumiseks, kogusime andmeid liitlasriikide juhtide kohta, koostades saadu põhjal 
nende psühholoogilised portreed, et meie delegatsioon teaks, millega neil 
läbirääkimiste käigus tuleb kokku puutuda. Meil oli teada, et ameeriklastel ja inglastel 
polnud välja töötatud Ida-Euroopa sõjajärgset tulevikku puudutavat konkreetset 
poliitikat. Liitlastel ei eksisteerinud ei omavahelist kokkulepet selles küsimuses ega 
ka spetsiaalset programmi. Kõik, mida nad soovisid, oli - tuua Poolas ja 
Tšehhoslovakkias tagasi võimule valitsused, mis asusid emigratsioonis Inglismaal. 
Sõjaväeluure ja meie andmed osutasid sellele, et ameeriklased on valmis minema 
kompromissile. Seega võis meie positsioonide paindlikkus kindlustada Nõukogude 
poolele vastuvõetava mõjusfääride jagamise sõjajärgses Euroopas ja Kaug-Idas. Me 
olime nõus sellega, et Poola emigratsioonivalitsus peab saama uues Poola 
koalitsioonivalitsuses mitu tähtsat kohta. Rooseveldi ja Churchilli Jaltas esitatud 
nõudmised tundusid meile äärmiselt naiivsetena: meie seisukohalt pidid Poola sõja- 
järgse valitsuse koosseisu määrama need struktuurid, millel oli Punaarmee toetus. 
Jalta konverentsile eelnenud perioodil pidas Punaarmee aktiivset sõjategevust 
sakslaste vasttjr ning suutis vabastada märkimisväärse osa Poola territooriumist. 
Meile soodsat pööret 

poliitilises situatsioonis kõigis Ida-Euroopa maades oli ette arvata üsna raske - eriti 
seal, kus komparteid mängisid aktiivset osa rahvuslikes päästekomiteedes, endistes de 
facto ajutistes valitsustes, mis asusid meie mõju ja osaliselt ka kontrolli all. 

Meile ei valmistanud raskusi ilmutada paindlikkust demokraatlike valimiste 
läbiviimisel, kuna emigratsioonivalitsused ei suutnud meie mõjuvõimule midagi vastu 
panna. Beneš näiteks põgenes Tšehhoslovakkiast Inglismaale ning viis NKVD raha- 
dega talle vajalikke inimesi riigist välja, asudes samal ajal meie tugeva mõju all. 
Ludvig Svoboda, kellest sai hiljem Tšehhoslovakkia president, orienteerus alati 
Nõukogude Liidu huvidele. Tšehhoslovakkia luure juht polkovnik Moravets, hiljem 
kindral, tegi alates 1935. aastast koostööd Nõukogude luureorganitega, algul 
sõjaväeluure, pärast NKVD-ga, mis ei lasknud tal toetada nõukogudevastaseid 
meeleolusid. Ta oli tihedas kontaktis meie Londoni residendi Tšitšajeviga. Noorele 
Rumeenia kuningale Mihaile kulus ära toetus meie sügavalt konspireeritud gruppidelt, 
mis olid seotud Rumeenia kompartei juhtkonnaga, et arreteerida kindral Antonescu, 
purustada liit Hitleriga ning astuda Hitleri-vastasesse koalitsiooni. Situatsioon 
Bulgaarias kujunes meile äärmiselt soodsaks, arvestades legendaarse Georgi 
Dimitrovi, endise Komintemi juhi kohalolekut ja suurt mõjujõudu. Jalta konverentsi 
ajal valmistusime juba Bulgaariast, Rodope mägedest kaevandatud uraanimaagi 
salajaseks väljaveoks (uraani oli vaja meie aatomiprogrammi jaoks). 

Il. Harrimani missioon 


1945. aastal kohtusin ma Harrimaniga, USA suursaadikuga Nõukogude Liidus. 
Esimene kohtumine toimus välisministeeriumis: mind tutvustati kui Pavel Matvejevit, 
Molotovi sekretariaadi töötajat, kes vastutab Jalta konverentsi tehnilise ettevalmistuse 
eest. Pärast esimest ametlikku kohtumist kutsusin Harrimani lõunale ,,Aragvisse”, 
restorani, mis oli tuntud oma rafineeritud gruusia köögi poolest. Harriman võttis minu 
kutse 

332 


vastu ilmse rahuloluga. Võtsin lõunale tõlgina kaasa vürst Janus Radziwilli, esitledes 
teda Harrimanile poola patrioodina, kes elab Moskvas emigratsioonis (tol ajal oli ta 
meie agent, pidades isiklikult sidet Beriaga). 

Harriman ja Radziwill kohtusid kui vanad sõbrad. Harrimanil oli keemiatehas, 
portselanivabrik ja kaks söe- ja tsingikaevandust Poolas. Mis aga veelgi tähtsam, 
Radziwill ja Harriman haldasid koos söe- ja metallurgiakompleksi, kus oli ligi 
nelikümmend tuhat töölist. Janus Radziwill oli oma kodumaal olnud küllaltki tuntud 
poliitiline figuur, senaator ja Seimi välisasjade komisjoni esimees. 1930. aastatel 
abistas ta Harrimani mõningate Poola ettevõtete aktsiate omandamisel küllaltki julmas 
konkurentsis prantsuse ja belgia ettevõtjatega. 

Ma juba kirjutasin, et me hakkasime 30. aastatel tundma aktiivselt huvi Radziwilli 
vastu. Pärast seda, kui Punaarmee jõudis 17. septembril 1939. aastal Poola 
idarajoonidesse, sattus ta meie kätte ja Beria värbas ta niinimetatud mõjutusagendiks. 
Seejärel organiseerisin tema tagasipöördumise Berliini, kus meie residentuur pidas 
mõnda aega tema järele valvet ja kandis sellest regulaarselt ette Moskvasse. Tol ajal 
nähti teda sageli diplomaatilistel vastuvõttudel Göringi seltskonnas, kellega ta varem 
oli jahil käinud ja sõitnud ka aeg ajalt oma mõisasse Vilniuse lähedal (siis kuulus see 
territoorium Poolale). 

1944.lõpul või 1945. algul teatati mulle: Radziwill on kinni peetud ja Moskvasse 
toimetatud; Beria käskis kasutada teda sondeerimiskontaktides ameeriklastega Jalta 
konverentsi eel. Tol ajal olid meie suhted Poolaga pingelised. Kommunismimeelne 
ajutine komitee Lublinis kuulutas end riigi valitsuseks, vastukaaluks Londonis asuvale 
Poola emigratsioonivalitsusele. Me kavatsesime Radziwilli aktiivselt kasutada, et 
rahustada inglise-sõbralikult meelestatud poolakaid. Meile sai teatavaks, et Briti ja 
Ameerika valitsus asusid koguma andmeid Radziwilli asukoha kohta, sest ta oli nende 
vaateväljalt kadunud. 

Mis puudutas Radziwilli sõjaeelseid sidemeid, siis tavapärane kontroll näitas, et tal 
olid Harrimaniga ärisuhted. Saanud sellest teada, tegi Beria kohe korralduse viia 
Radziwill Lubjan- 

kalt, kus ta oli selleks ajaks jõudnud istuda juba peaaegu kuu, ühte Moskva eeslinna 
konspiratiivkorterisse kodusesse aresti. Beria otsustas kasutada Radziwilli 
vahendajana suhete sisseseadmisel Harrimaniga. 

Harrimani ja Radziwilliga ,, Aragvis” lõunatades kavatsesin rääkida meie kannatlikust 
suhtumisest katoliku-, protestantliku- ja õigeusutegelastesse, isegi neisse, kes tegid 
sõja-aastatel koostööd Saksa võimudega okupeeritud territooriumidel (mina võtsin 
isiklikult vastu kreeka-katoliku piiskopi Slipovi, Ukraina uniaadi kiriku vaimuliku; 
vaatamata sellele, et ta tegi tihedat koostööd hitlerlastega, lubati tal Lvovi tagasi 
pöörduda, kuid juba pärast Jalta konverentsi ta arreteeriti ja saadeti Hruštšovi käsul 
GULAG-i). Samuti kavatsesin ,, Aragvi" lõunalauas arutada vene õigeusu kiriku 

preestrite saatust ja kinnitada Harri-manile, et Nõukogude valitsus ei kiusa taga 
õigeusu vaimulik-konda. 

Kui ma sellest rääkisin, märkis Harriman, et hiljutised vene õigeusu patriarhi 
valimised olid jätnud Ameerika üldsusele küllaltki meeldiva mulje. Rohkem ei 
õnnestunud arutada ühtki teist minu poolt varem ettevalmistatud küsimust - Harriman 
tundis, et Radziwill ei ole üldse ametlik tõlk ja asus temaga arutlema võimalike 
äriperspektiivide üle, mis puudutasid ühisettevõtete loomist Nõukogude Liidus pärast 
sõda. Harrimani sõnul võis Saksamaa purustamine viia loogiliselt selleni, et 
Nõukogude-Ameerika majanduslik koostöö muutub reaalsuseks. Me vajame 
majanduslikku abi, seetõttu laseme käiku Ameerika kapitali, et tõsta jalule sõjast 
laastatud rahvamajanduse. Harriman arvestas, et Ameerika pool võib lõigata suuri 
kasumeid, osaledes meie majanduse taastamisel. Ta mainis ühisettevõtete loomist söe- 
ja metallurgiatööstuses kui majandusliku koostöö vormi. Asjade selliseks pöördeks ei 
olnud ma valmis. 

Ma ütlesin suursaadikule, et me oleme tänulikud meile diplomaatilisi kanaleid pidi 
edastatud informatsiooni eest Ameerika agentide kontaktidest Gerdeleri ja kindral 
Becki volitatud isikutega Šveitsis. Ameeriklased teatasid meile avalikult oma 
plaanidest viia Saksamaa sõjast välja. Mainisin ka seda, et me 

334 

informeerisime USA Riigidepartemangu oma salajastest kontaktidest soomlastega, et 
kirjutada alla rahukokkuleppele, milles olid vahendajateks Wallenbergid. 

Lõpuks küsisin Harrimanilt, mida ootavad ameeriklased Jalta konverentsilt. Minu 
eesmärk seisnes selles, et varakult ette valmistada meie positsioon ameeriklasi 
puudutavates eriti delikaatsetes küsimustes. Näiteks Poola tulevik, sõjajärgsed piirid 
Euroopas või Jugoslaavia, Kreeka ja Austria saatus. Harriman aga ei olnud selliseks 
vestluseks valmis. Mõistsin, et tal on vaja instruktsioone, mida tal esialgu polnud. 
Teda huvitas rohkem see, kui kauaks kavatseb Radziwill jääda Moskvasse. 
Kinnitasin, et Radziwill võib vabalt sõita Londonisse, kuid eelistab minna otse 
Poolasse, kui riik sakslastest vabaneb. 

Ootamatult tõstatas Harriman küsimuse juudi kapitali kaasamisest meie sõja tõttu 
laastatud majanduse taastamiseks. Sealhulgas andis ta eriti mõista, et Ameerika 
äriringkonnad toetavad ideed kasutada juudi kapitali Gomeli oblasti ja Valgevene, 
juutide kogukonna traditsioonilise paikkonna ülesehitamiseks. 

Ma üritasin igati juhtida jutuajamist isiklikele teemadele. Niisiis soovitasin Harrimanil 
pöörata tähelepanu tema tütre käitumisele, kelle seiklused Moskva noormeestega 
võivad tuua talle palju kahju: linnas on hulgaliselt igasugust huligaanset elementi, mis 
pole ka ime, arvestades sõja-aja raskusi. Esitasin oma märkused pehmes, sõbralikus 
vormis, kriipsutades alla, et muidugi püüab meie valitsus mitte lasta tekkida olukorral, 
mis võiks kompromiteerida nii Harrimani ennast kui ka tema perekonda. Sealjuures 
rõhutasin eriti, et Harrimani austatakse väga meie riigi juhtkonna hulgas. Need 
hoiatused ei olnud ähvardus ega šantaaž. Vastupidi, meie eesmärk oli näidata talle, et 
mingitest provokatsioonidest tema vastu ei saa juttugi olla. Fakt, et me arutasime 
temaga mitte ainult diplomaatilisi, vaid ka puht isiklikke küsimusi, kusjuures küllaltki 
delikaatse iseloomuga, näitas vaid meiepoolse usalduse taset. Kuid Harriman ei rea- 
geerinud mitte kuidagi minu hoiatavatele repliikidele, ilmutades tunduvalt suuremat 
hoolitsust viina musta kalamarja varude eest eelseisva Krimmi konverentsi osavõtjate 
jaoks. 

Vesteldes Radziwilliga, märkis Harriman, et Jalta peab andma rohelise tule 
perspektiivsetele ärialgatustele sõjajärgses Ida-Euroopas ja Nõukogude Liidus. 

Jutuajamist omalt poolt toetades ütlesin, et Radziwilli salajase Moskvas viibimise 
mõte seisneb selles, et peletada igasugused kuulujutud, nagu ilmuks Göringi sõber 
rahuettepanekutega kui Hitleri kuller iga> hetk Šveitsi või Inglismaale. Radziwill 
mitte ainult et tõlkis sjamas mu sõnu, vaid ka toetas mind omalt poolt, kinnitades oma 
kavatsust ilmuda Euroopasse alles pärast sõja lõppu. Kuna ma esinesin kohtumisel kui 
valitsuse kõrgemalseisev ametnik, siis andsin meie juhtkonna nimel Harrimanile edasi 
ka kingituse -teeserviisi. 

Minu jutuajamine Harrimaniga ,,Aragvis", seejärel hotellis ,,Sovetskaja” (tol ajal 
peatusid seal tavaliselt Moskvasse saabunud Lääne delegatsioonid), võeti lindile. 
Pärast kuulasime lindistust, püüdes leida selles mingeidki täiendavaid jooni, et luua 
Ameerika delegatsiooni liikmete psühholoogilised portreed Jalta konverentsiks. Need 
psühholoogilised nüansid olid Stalinile antud juhul vajalikumad kui luureandmed: 
võimalus sisse seada isiklikud kontaktid Lääne delegatsioonide juhtide Rooseveldi ja 
Churchilliga oli tema jaoks otsustava tähtsusega. Tõepoolest, isiklikud suhted 
maailma liidrite vahel mängisid kolossaalset rolli Jalta konverentsi dokumentide 
arutelul ja vastuvõtmistel. 

1945. aasta novembris, kui Stalin oli Krimmis puhkusel, püüdis Harriman edutult 
temaga kohtuda, et arutada majanduse ja poliitilise koostöö plaane. Mulle räägiti, 
kuidas ta oli tulnud Molotovi juurde ning püüdnud teda veenda, et ta on meie sõber, 
kes paljude aastate vältel arutas väsimatult kõige delikaatsemaid küsimusi Nõukogude 
ametlike isikute ja isiklikult Staliniga. Kuid seekord jäi Molotov osavõtmatuks ja 
üksnes ametlikuks. See omakorda tähendas, et nüüdsest ei paku Harriman enam meie 
poolele huvi ning ligipääs kõrgematesse võimukoridoridesse on talle suletud. 
Harriman lahkus Moskvast 1946. aasta jaanuaris. 

Ill. Rooseveldi saadikud ja emissarid 


1941. aasta suvel tegi president Rooseveldi nõunik Harry Hopkins meie suursaadikule 
Washingtonis Umanskile ettepaneku seada sisse konfidentsiaalsed suhted. See, nagu 
jutustas mulle Tjmanski, oli tehtud presidendi otsesel korraldusel. 1941. aasta 
detsembris määras Stalin suursaadikuks USA-sse Umanski asemel Litvinovi, ja 
Hopkins seadis temaga otsekohe sisse lähedased suhted. Sedavõrd lähedased, et 
Litvinov viibis sageli Hopkinsi kodus. Litvinov ise jutustas mulle, kuidas ükskord, kui 
presidendi nõunik oli haige, istus ta tema voodi ääres ja nad arutasid jooksvaid 
küsimusi. Nii Umanski kui Litvinov, kellega ma Moskvas kohtusin, seadsid nende 
endi sõnul sisse mitteametlikud suhted ka Riigidepartemangu ja Valge Maja tööta- 
jatega. Meie residendid Zarubin ja hiljem tema välja vahetanud Gorski laiendasid neid 
kontakte liitlassuhete ajal Ameerikaga Teise maailmasõja aastatel. 

Enne iga ametlikku visiiti anti tulevastest läbirääkimistest osavõtjate nimekiri 
kohustuslikus korras üle NKVD-le (või NKGB-le). Antud juhul sain mina kõigi Jalta 
konverentsist osavõtvate Ameerika delegatsiooni liikmete nimekirja. See sisaldas iga 
osavõtja kohta üksikasjalikke tutvustavaid andmeid, kaasa arvatud sidemed meiega ja 
suhtumine meie maasse. Saadud materjalid, mis olid mõeldud psühholoogilise 
iseloomustuse koostamiseks, sisaldasid informatsiooni isiksuse omadustest, salajases 
lisas aga võimalusi nende agentuurseks koostööks Nõukogude luurega. 

Üks USA ametiisik, kellega meil olid konfidentsiaalsed suhted, kuulus Ameerika 
delegatsiooni ametlike liikmete hulka Jalta läbirääkimistel. See oli Hopkinsi 
usaldusisik Aldger Hiss. Vestluses Umanskiga, seejärel aga Litvinoviga paljastas Hiss 
Washingtoni plaanid. Peale selle oli ta küllaltki lähedane mõningate ,,allikatega", kes 

tegid koostööd Nõukogude sõjaväeluure ja meie aktiivsete agentidega Ühendriikides. 
Sõjaväelastega erikanalite kaudu infot vahetades teadsime, et Hissilt saabus 
teadaanne: ameeriklased on valrrrfs meiega kokku lep-pima Euroopa tuleviku suhtes. 
337 

Meie nimekirjas oli Hissi nime taga märge, et ta suhtub suure sümpaatiaga 
Nõukogude Liitu ning pooldab Ameerika ja Nõukogude valitsuse vahelist sõjajärgset 
koostööd. Kuid polnud sõnagi sellest, et Hiss, Riigidepartemangu töötaja, on meie 
luure agent. 

1993. aasta juunis rääkisin ühe oma endise kolleegiga, kes oli mõnda aega olnud 
sõjaväeluure resident Londonis ja New Yorgis. Tema sõnul sai Hissist meie 
infoallikas Washingtonis 30. aastatel. Sellesse gruppi, mille eesotsas oli Venemaalt 
pärit ökonomist Natan Silvermaster, kuulusid nii meie agendid kui ka need, kes olid 
mitteametliku informatsiooni allikad, kuid kelle tegevus ei olnud fikseeritud mitte 
üheski värbamisdoku-mendis, sest mitte keegi neist polnud kirjutanud alla koostöö- 
kohustusele. Värbamiskohustused meie vastu sümpaatiat tundvate mõjukate inimeste 
suhtes Läänes ei omanud 30. aastatel erilist tähtsust. 40. aastatel viidi aga juba sisse 
range kord Nõukogude luurega koostöö dokumentaalsel vormistamisel. 

Vene keelde tõlgitud agentuur-raportid kandsime ette Stali-nile ja Molotovile reeglina 
ilma igasuguste kommentaarideta. Ainsaks lisaks dokumendile võis olla tõend, et 
antud agent või infoallikas kas väärib või ei vääri usaldust või siis et eriteate andmete 
usaldusväärsuse eest me ei vastuta. Niipalju kui ma mäletan, kuigi võin ka eksida, 
figureeris Hiss infoallikana ,,Marss", kuid tal endal polnud sellest vähimatki aimu. 
Kui 40. aastate lõpul süüdistati Hissi spionaažis NSV Liidu kasuks, ei esitatud selle 
kohta mitte mingeid veenvaid tõendeid, ja neid ei saanudki olla. Hiss oli lähedane 
nende inimestega, kes tegid koostööd Nõukogude sõjaväeluurega, võimalik, et ta oli 
ka infoallikaks, kuid ta polnud kunagi meie agent selle sõna otseses mõttes. Samal 
seisukohal on ka üks minu vana tuttav, meie sõjaväeluure veteran. Ta ütles mulle, et 
Jalta konverentsi eel tõukasid Hissi kontaktidele Nõukogude esindajatega Hop-kins ja 
USA riigisekretär Hull, tehes seda Rooseveldi ülesandel, kes teadis tema sümpaatiast 
Nõukogude Liidu vastu. Ameerika võimudele oli tähtis omada Hissi kui vahendajat, 
kes võis aeg-ajalt edasi anda tähtsat mitteametlikku informatsiooni Nõukogude 
valitsevatele ringkondadele. 

Minu sõber, sõjaväeluure eruohvitser meenutab, et Rooseveldi administratsiooni 
kuulus meile väga tähtis infoallikas. See oli Rooseveldi abi luure alal. Tal olid halvad 
suhted William Donovani ja Edgar Hooveriga, vastavalt Strateegilise Luurevalitsuse 
ja FBI juhtidega. Mu sõber kaldub arvama, et goosevelt ja Hopkins omalt poolt ei 
usaldanud samuti täielikult kuurevalitsust ja FBI-d. Roosevelt lõi neil aastail koguni 
oma mitteametliku luurevõrgu, mille teeneid ta kasutas delikaatsete missioonide 
läbiviimiseks. Hiss, samuti nagu Hopkins ja Har-fiman, kuulus sellesse kitsasse 
usaldusisikute ringi. 

Võimalik, et sellega ongi seletatav, miks Truman, kes vahetas välja Rooseveldi, ei 
kõrvaldanud kohe Hissi. Pehme kohtuotsus ja tema vastu esitatud segased süüdistused 
ning lõpuks neutraalne hoiak, mille võttis antud küsimuses Ameerika valitsus, näitab, 
et Hiss teadis liiga palju, mis oleks omakorda võinud mõjutada nii Rooseveldi kui 
Trumani positsiooni. Mu sõber arvab, et FBI arhiivides on Hissi kohta tunduvalt 
rohkem materjali, kui kohtule esitati. Väga võimalik, et Trumani ja Hooveri vahel 
eksisteeris salajane kokkulepe piirduda süüdistuses Hissi vastu vaid valetunnistusega. 
Tuleb silmas pidada, et 80 protsenti poliitilisi küsimusi puudutavast 
luureinformatsioonist saabub mitte agentidelt, vaid ametlikest allikatest. Tavaliselt 

märgib need allikad ära vastuluure, kuid spionaaži fakti kui sellist, on alati raske 
tõestada ning see tekitab probleeme. Nõukogude luure seisukoht oli, et kompartei 
liikmed ei osalenud meie luuretegevuses. Kui aga infoallikas kujutas endast meile 
liiga suurt tähtsust, siis sellisel inimesel kästi parteist lahkuda, et demonstreerida oma 
pettumust kommunismis. 

Huvitav on jälgida, kuidas muutusid diplomaatilised suhted Ameerika ja Nõukogude 
esindajate vahel. Sõja-aastatel pidasid Hopkins ja Harriman nii isiklikke, 
mitteametlikke kui ka diplomaatilisi suhteid Nõukogude juhtkonnaga - ma arvan, et 
nad tegutsesid Rooseveldi enda korraldusel. Mis puutub aga Stali-nisse, siis tema otsis 
tuge mitteametlikest suhetest vaid sõja esimesel perioodil, kasutades selleks Umanskit 
ja Litvinovit. 

339 

Niipea aga, kui ta seadis Teheranis sisse isiklikud kontaktid Rooseveldiga, langes tal 
ära vajadus hoida Ameerikas Litvinovit, kogenud diplomaati, kes rääkis vabalt 
inglise, prantsuse ja saksa keelt. Gromõko määramine suursaadikuks Ameerikasse 
1944. aastal andis tunnistust sellest, et on sisse seatud isiklik kontakt Stalini ja 
Rooseveldi vahel. Tal ei läinud enam vaja tugevaid vahendajaid - selliseid, nagu 
Litvinov või Umanski. 

Hiljem loobus Stalin kõigist, kes toetasid mitteametlikke kontakte Rooseveldi 
saadikutega. Et Rooseveldi isiklik tõlk oli Nõukogude Venemaa Varssavi suursaadiku 
Voikovi tapmisest osa võtnud valgekaartliku terroriorganisatsiooni ,,Ooberi liiga” juhi 
poeg, saime teada kõigest kaks päeva enne Jalta konverentsi algust. Ma kandsin 
sellest otsekohe ette Bogdan Kobulo-vile, tema Beriale, kes oli juba Jaltas, ning tolle 
käsul informeeris Kruglov, kes vastutas ametlikult delegatsiooni kaitse eest ning 
hoidis regulaarselt kontakti Ameerika ja Inglise eriteenis-tustega, Ameerika 
kaitseteenistuse ülemat. Tõlk toimetati viivitamatult Jaltast USA laevale, mis seisis 
ankrus Krimmi rannikul. 


IV. Marshalli plaan. Sündmused Bulgaarias ja Tšehhoslovakkias 
1946-1948 


Esialgu kaalus Nõukogude juhtkond NSV Liidu osavõttu Marshalli plaanist. Mäletan 
oma kohtumist Molotovi abi Vetroviga enne tema ärasõitu Pariisi koos Molotoviga, et 
osa võtta läbirääkimistest Euroopa tuleviku üle. See oli 1947. aasta juunis. Vetrov, kes 
oli mu vana sõber juba Riia päevist 1940. aastal, jutustas, et meie poliitika on üles 
ehitatud koostööle lääneliitlastega Marshalli plaani realiseerimisel, pidades sellega 
silmas eelkõige sõjast laastatud tööstuse taastamist Ukrainas, Valgevenes ja 
Leningradis. 

Ootamatult meie poliitiline kurss muutus. Mind kutsuti formatsioonikomiteesse. 
Molotovi äraolekul komisjoni esimehe kohuseid täitev Võšinski ja tema asetäitja 
Fedotov teatasid, et 

oli saabunud tähtis informatsioon agendilt koodnimega ,,Stewart” (see oli Donald 
Maclean). Olles Suurbritannia Washingtoni saatkonna esimene sekretär ning täites 
saatkonna kantseleiülema kohustusi, omas Maclean juurdepääsu tähtsale salajasele 
kirjavahetusele. Ettekandes väideti: Marshalli plaani eesmärk seisneb Ameerika 
majanduslikus ülemvõimus Euroopas. Uus rahvusvaheline majandusorganisatsioon, 
mis loodi Euroopa tööstuse taastamiseks, hakkab tegutsema Ameerika kapitali kont- 

rolli all. Selle informatsiooni allikaks oli ei keegi muu, kui Suurbritannia välisminister 
Ernest Bevin. See plaan määraski tulevikus erinevused Ida- ja Lääne-Euroopa 
majanduslikus arengus. 

Üldiselt oli D. Macleani informatsioonil Nõukogude juhtkonna välispoliitiliste otsuste 
tegemisel mõõtmatult suurem tähtsus, kui materjalidel, mis saabusid K. Philbylt. 
Viimane aga kujutas endast erilist väärtust julgeolekuorganitele nende operatsioonide 
tarvis. Tema andmed võimaldasid nurja ajada rea Inglise ja Ameerika luure 
ulatuslikke aktsioone Albaanias ja Lääne-Ukrainas 1951. aastal. 

Võšinski tahtis otsekohe sellest teatest ette kanda Stalinile. Kuid enne, kui seda teha, 
oli tal vaja saada kinnitust informatsiooni saatnud agendi usaldusväärsuse kohta, 
kusjuures mitte ainult Macleani enda, vaid ka teiste agentide kohta, kes kuulusid 
Cambridge'i gruppi - Philby, Burgess, Cairncross ja Blunt. Võšinski kartis, et need 
inimesed on kompromiteeritud sidemete tõttu Orloviga. Kas ei mängi nad nüüd ehk 
kahekordset mängu? 

1939. aastal, pärast seda, kui Orlov põgenes Läände, andsin just mina käsu sidemete 
taastamiseks Philby ja Macleaniga. Kuna Macleani ettekandes oli säilinud see 
telegramm minu allkirjaga, esitas Võšinski mulle küsimuse, kas võib usaldada sellist 
agenti nagu Maclean. Ma vastasin, et kannan vastutust minu poolt allakirjutatud 
direktiivide eest, kuid Macleani töö kohta on mul andmed vaid kuni 1939. aastani aga 
alates 1942. aastast pole mul üldse temast mingeid teateid? Sealjuures lisasin: ,. Iga 
tähtsat infoallikat peab kohustuslikus korras regulaarselt kontrollima 

ja uuesti hindama, seega ei saa siin ka Cambridge'i grupp olla erandiks”. 

Jutuajamise lõpus meenutasin Võšinskile, et Stalin andis isiklikult NKVD-le 
korralduse mitte otsida Orlovi ega jälitada tema perekonnaliikmeid välismaal. 

Pärast minu meeldetuletust näis Võšinski olevat veendunud, et pole alust meie agendi 
mitteusaldamiseks, tähendab, Stalinile tuleb teatest ette kanda. Kui Macleani 
informatsioon oligi niiöelda kopitanud, siis Võšinski mõistis, et võib sellest oma käed 
puhtaks pesta, viidates Stalini käsule jätta Orlov rahule. Peale selle toimus meie 
jutuajamine Võšinskiga Fedotovi juuresolekul, keda võis kasutada tunnistajana minu 
vastu, kui Macleani informatsioon peaks osutuma valeks. 

Macleani teadetes oli samuti juttu sellest, et Marshalli plaan näeb ette Saksamaa 
reparatsioonide väljamaksmise lõpetamise. See tegi Nõukogude juhtkonna otsekohe 
valvsaks, kuna tol ajal olid reparatsioonid sisuliselt ainsaks välišvahendiks sõja tõttu 
lagunenud rahvamajanduse taastamisel. 

Jaltas ja Potsdamis jõudsid pooled kokkuleppele, et Saksamaa hakkab maksma 
reparatsioone tööstuse sisseseade, tööpin-kide ja masinate, sõiduautode, veoautode ja 
ehitusmaterjalide näol regulaarselt - viie aasta jooksul. Eriti vajalikud olid need tarned 
meie keemia- ja masinaehitustööstusele, mis vajasid moderniseerimist. Sealjuures ei 
kuulunud Nõukogude Liitu saabunud saadetiste kasutamine rahvusvahelise kontrolli 
alla, mis tähendas, et me võisime neid kasutada nii, nagu pidasime vajalikuks. 
Marshalli plaan nägi ette, et kõigi välismajandusabi projektide realiseerimine pidi 
toimuma rahvusvahelise, praktiliselt aga Ameerika kontrolli all. See plaan võis olla 
vastuvõetav, kui ta oleks olnud täiendiks reparatsioonide regulaarsele saabumisele 
Saksamaalt ja Soomest. Kuid Macleanilt saadud teade andis selgelt mõista, et Briti ja 
Ameerika valitsused soovisid Marshalli plaani abil peatada reparatsioonid Nõukogude 
Liidule ja Ida-Euroopa maadesse ning osutada rahvusvahelist abi mitte kahepoolsete 
lepete alusel, vaid rahvusvahelise kontrolli all. 

Taoline situatsioon oli meile täiesti vastuvõetamatu ning Oleks takistanud omakorda 
meie kontrolli Ida-Euroopa üle. See aga tähendas, et end juba Rumeenias, Bulgaarias, 
Poolas, Tšeh-noslovakkias ja Ungaris kinnistanud kommunistlikud parteid oleksid 
jäänud ilma võimu majanduslikest hoobadest. Tähelepanuväärne on siinjuures see, et 
pool aastat pärast seda, kui Marshalli plaan oli meie poolt tagasi lükatud, likvideeriti 
meie aktiivsel osavõtul mitmeparteiline süsteem Ida-Euroopas. 

Stalini korraldusel saatis Võšinski Pariisis asuvale Moloto-vile šifreeringu, milles oli 
võetud lühidalt kokku Macleani teate sisu. Lähtudes saadud informatsioonist, tegi 
Stalin Molotovile ettepaneku astuda välja Marshalli plaani realiseerimise vastu Ida 
Euroopas. 

Vastutegevus selle plaani suhtes toimus mitmeid teid pidi. Näiteks pidas Võšinski 
isiklikult läbirääkimisi Rumeenia kuninga Mihaiga tema plaanist loobumise üle, 
vastutasuks garanteeriti talle elamistingimused Mexicos. Autasustasime teda ka Võidu 
ordeniga ning Rumeenia valitsus kehtestas talle kõrge eluaegse pensioni. 

Aastad 1946-1947 kujunesid Nõukogude Liidule välispoliitikas pingelisteks 
sündmuste tõttu Poolas. Nõukogude Liidule lähedase Poola juhtkonna trumpässaks sai 
küsimus uuest piirist ja maa-aladest, mis läksid Saksamaalt üle Poola valdusesse 
1946. aastal Potsdamis NSV Liidu, Inglismaa ja USA ühise otsuse põhjal. 
Valimiskampaania käigus osutasime kõige tõsisemat organisatsioonilist ja tehnilist 
toetust Bierutile. Poolasse sõitis mitmel korral ka Riikliku Julgeoleku ministri 
asetäitja Seliva-novski suure grupi meie operatiivtehnilise teenistuse töötajatega 
eesotsas operatiivtehnika osakonna ülema Palkiniga. 

Luure- ja diversiooniteenistuse liini mööda saadeti Poolasse °Peratiivgrupp eesotsas 
Nõukogude Liidu kangelase polkovnik irkovskiga. Sellest sai oluline tugi Poola 
julgeolekuteenistusele võitluses Krajowa armee partisaniformeeringute jäänustega, 
Samuti organiseerisid nad Inglise ja Ameerika luure vastaseid 
desinformatsioonioperatsioone, mis kestsid kuni 1952. aastani. Selle käigus õnnestus, 
halvates efektiivselt Poola emigrantlike 

ringkondade agentuuride tegevust, kinni võtta ja ümber värvata Inglise ja Ameerika 
luure kullereid. 

Unikaalne situatsioon kujunes välja Bulgaarias. Sõja ajal tuli mul sageli kohtuda 
Georgi Dimitroviga, kes juhtis Kominterni enne seda, kui see 1943. aastal laiali 
saadeti. Aasta oli ta ÜK(b)P KK rahvusvahelise osakonna juhataja. Kui Dimitrov 
1944. aastal Bulgaariasse tagasi pöördus, lubas ta tsaarinnal koos poja, troonipärijaga, 
riigist lahkuda, võttes kaasa kõik perekonna väärtasjad. Teades, millist hädaohtu 
võivad endast kujutada monarhistlikud ringkonnad emigratsioonis, otsustas Dimitrov 
hävitada kogu riigisisese poliitilise opositsiooni: Bulgaaria endise parlamendi ja 
tsaarivalitsuse võtmefiguurid langesid repressioonide ohvriks ja likvideeriti. Aktsiooni 
tulemusena sai Dimitrovist ainus kommunistlik riigijuht Ida-Euroopas, kel puudus 
emigratsiooni hulgas organiseeritud opositsioon, mis pretendeeriks reaalselt võimule. 
Dimitrovi järeltulijad kasutasid selle olukorra vilju veel rohkem kui kolmkümmend 
aastat hiljemgi. Kindral Ivan Vinarov, üks Bulgaaria luure juhtidest, kes töötas sõja- 
aastatel minu alluvuses 4. Valitsuses, rääkis hiljem, kui me temaga 70. aastatel 
Moskvas kohtusime: ,,Me kasutasime teie kogemust ja hävitasime dissidente enne 
veel, kui neil õnnestus põgeneda Läände." 

Sellegipoolest kujunes olukord Bulgaarias kohati erakordselt pingeliseks. 1947. 
aastal, poliitilise kriisi teravnemise kriitilistel päevadel saatsime Dimitrovi käsutusse 
suure grupi meie teenistuse töötajaid eesotsas polkovnik Studnikoviga. Meie inimeste 
ülesanne seisnes igakülgse kaasabi osutamises Bulgaaria julgeolekuteenistusele 

Dimitrovi poliitiliste vastaste neutraliseerimisel ja vajaduse korral ka kõrvaldamisel. 
Meie ja Bulgaaria eriteenistuste tegevuse koordineerimist pidi otseselt juhtima 
bulgaaria juhtkonna liige Tšervenkov, kes oli pealegi ka Dimitrovi sugulane. 
Tšehhoslovakkias oli olukord teine. Meie resident Prahas Boriss Rõbkin 1õ1 1947. 
aasta lõpuks illegaalse residentuuri, mIS tegutses metall-ehistoodete ekspordi-impordi 
kompanii katte all, kasutades seda baasina võimalike diversioonioperatsioonide 

läbiviimiseks Lääne-Euroopas ja Lähis-Idas. Tšehhi metall-ehistooted on tuntud kogu 
maailmas ja see kergendas Rõbkini ülesannet luua tütarettevõtteid ehk Jaotajaid" 
Lääne-Euroopa ja Lähis-Ida tähtsamates pealinnades. Rõbkini ülesannete hulka 
kuulus ka kurdide liikumise ärakasutamine Iraani Šahhi ja Iraagi valitsejate vastu, 
kuningas Feisal II ja peaminister Nuri Saidi vastu. 1947. aasta lõpul hukkus Rõbkin 
autoõnnetuses Prahas, kuid selleks ajaks oli tema organisatsioon asunud juba 
aktiivselt tegutsema. 

1948. aastal, vahetult enne võimu üleminekut Edvard Benešilt Klement Gottwaldile, 
kutsus Molotov mind oma Kremli kabinetti ja käskis sõita Prahasse, organiseerida 
seal salajane kohtumine Benešiga ning teha talle ettepanek lahkuda väärikalt oma 
ametist, andes võimu üle Tšehhoslovakkia kompartei liidrile Gottwaldile. Et 
meenutada Benešile tema tihedaid mitteametlikke sidemeid Kremliga, pidin esitama 
talle 10 000-dollarilise kviitungi, millele oli alla kirjutanud tema sekretär 1938. aastal, 
kui seda raha oli läinud vaja Benešile ja tema inimestele Suurbritanniasse elama 
asumiseks. Vastasel juhul oli mulle antud korraldus öelda talle, et me leiame 
võimaluse, kuidas organiseerida kuulujutte tema riigist põgenemise asjaolude ning 
selleks talle osutatud abi ning Tšehhi ja Nõukogude luure vahelise salajase 
koostöökokkuleppe kohta, mis kirjutati alla 1935. aastal Moskvas. Samuti saadakse 
teada salajasest kokkuleppest Karpaatia Ukraina meile üleandmise kohta ning Beneši 
enda osavõtust poliitilise riigipöörde ettevalmistamisel 1938. aastal ja atentaadist 
Jugoslaavia peaministrile. 

Molotov rõhutas, et mina pole volitatud pidama mingeid läbirääkimisi Tšehhi 
poliitika küsimustes: minu ülesanne seisnes vaid selles, et anda edasi meie 
tingimused, jättes Benešile õiguse otsustada, kuidas ta neid täidab. Molotov kordas 
oma mstruktsioone väga täpselt, silmitsedes mind teraselt läbi näpits-prillide. Ma 
vastasin, et pean sellist delikaatset ülesannet palju sobilikumaks inimesele, kes tunneb 
Benešit isiklikult ja on temaga otseselt seotud endise töö kaudu. Selline inimene oli 
Zubov, meie resident Prahas sõjaeelsetel aastatel, kelle Stalin 

ja Molotov omal ajal vanglasse panid selle eest, et ta 1938. aastal teatas Beneši 
põhjendamatust plaanist toetuda kahtlastele inimestele Belgradis, veel enam - keeldus 
andmast neile raha. Molotov ütles, et mina isiklikult täidaksin antud ülesande, kaa- 
sates selleks vajalikke inimesi, aga kuidas - see on juba minu teha. Oli selge, et ta ei 
tahtnud võtta endale vastutust teadmise eest, milliste meetoditega ma tegutsema 
hakkan: teda huvitas üksnes tulemus. Ma pidin lahkuma Prahast kaksteist tundi pärast 
jutuajamist Benešiga, ootamata ära tema vastust. 

Koos Zuboviga (1946. aasta septembrist oli Zubov pensionil; pärast süstemaatilisi 
peksmisi vanglas, mida teostas uurija Rodos, jäi ta praktiliselt invaliidiks: lonkas 
märgatavalt ja käis kepile toetudes) sõitsime 1948. aasta jaanuaris rongiga Prahasse, 
kuid me ei peatunud saatkonnas, vaid tagasihoidlikus hotellis, kus esitlesime end 
Nõukogude kaubandusmissiooni esindajatena. Meie eriülesannetega brigaad - 400 
erariides inimest - asus juba Prahas. See grupp oli salaja kohale saadetud, et vajadusel 
kaitsta Gottwaldi. 

Nõukogude ametlikud esindajad osutasid niigi Benešile tugevat survet, aga nüüd 
pidime meie lisama veel oma panuse. Veetsime Zuboviga Prahas terve nädala. Selle 
ajajooksul õnnestus Zubovil, kes oli enne sõda kohtunud Benešiga meie suursaadiku, 
Aleksandrovski juuresolekul, kasutada kogu oma oskust ja endisi sidemeid ning 
kohtuda Benešiga veerand tunni jooksul tema residentsis, mis asus otse Praha 
südalinnas. Ta andis meie läkituse mõtte edasi presidendile, öeldes, et riigis toimuvad 
kardinaalsed muudatused, sõltumata sellest, kas praegune juhtkond jääb eksisteerima 
või mitte. Kuid tema arvates oli Beneš ainus, kes võis kindlustada võimu sujuva ja 
veretu ülemineku. 

Vastavalt instruktsioonidele ütles Zubov Benešile, et ta ei oota vastust, vaid annab 
talle edasi kõigest mitteametliku läkituse. Zubovi sõnul tundus Beneš olevat murtud ja 
haige inimene, kes püüab teha kõik mis võimalik, et vältida vägivalla-puhanguid ja 
korralagedusi Tšehhoslovakkias. 

Täitnud oma missiooni, istusime Praha-Moskva rongi. Kui 

rong ületas piiri, saatsin käsukohaselt, partei kohaliku oblastikomitee sidekanaleid 
kasutades, šifreeritud teksti Molotovile ja koopia Abakumovile, tolleaegsele 
julgeolekuministrile: ,,Lev sai audientsi, ta andis läkituse edasi" (,,Lev" oli Zubovi 
koodnimi). Kuu aja pärast loovutas Beneš rahumeelsel teel valitsusohjad Gottwaldile. 


V. Luure- ja julgeolekuorganite reorganiseerimine 1946-1947 


Sõja lõpul tugevnes minu ametialane seisund veelgi: 4. Valitsus, mida ma juhtisin, 
andis üldtunnustatud panuse võidu saavutamiseks. Kahekümne kaheksa tšekisti 
hulgas, kes said kõrgema autasu - Nõukogude Liidu kangelase nimetuse, oli kaksküm- 
mend kolm minu valitsuse töötajat ja ohvitseri. 1945. aasta detsembris sain ma 
haruldase au osaliseks esineda ametliku ettekandega NKGB-NKVD töötajate iga- 
aastasel koosolekul, mis oli pühendatud Tšekaa asutamise järjekordsele aastapäevale. 
Peagi valiti mind Riikliku Julgeoleku ministeeriumi (MGB) parteikomitee liikmeks: 
1946. aasta kevadel hakkas Riikliku Julgeoleku Rahvakomissariaat (NKGB) kandma 
ministeeriumi nimetust. 

Juba 1945. aasta juulis, kohe pärast sõja lõppu ja vahetult enne Potsdami konverentsi, 
kirjutas Stalin alla valitsuse määrusele kehtestada julgeolekuorganite ja siseasjade 
juhtivale koosseisule ja ohvitseridele sõjaväelised auastmed, mis oleksid analoogilised 
Punaarmees kasutusel olevatega (vanem-major - polkovnik, julgeoleku komissar - 
kindralmajor; 3. järgu julgeoleku komissar - kindralleitnant, 2. järgu komissar - 
kindralpolkovnik, 1. järgu komissar - armeekindral; kindralkomissar - marssal). Beria 
sai marssaliks 1945. aasta juulis. Fitinile ja minule omistati valitsuse sama määruse 
alusel kindralleitnandi, Aitingonile aga kindralmajori auaste. Niisiis mainiti minu ja 
Aitingoni nime esmakordselt meie pressi lehekülgedel NKVD juhtivate töötajate 
hulgas, kellele anti kindrali auaste. 

Vahepeal võttis aga külm sõda äärmiselt terava iseloomu, tnis viis omakorda 1947. 
aastal tähtsate reorganiseerimisteni 

meie luureorganites. Sõda näitas, et poliitiline ja sõjaline luure ei tulnud mitte alati 
kvaliteetselt toime nende kanaleid pidi saabunud informatsiooni hindamise ja 
analüüsimisega. Molotov, kes enne Jalta konverentsi oli mitu korda eesistujaks luure- 
ülemate nõupidamistel, tegi ettepaneku koondada nad ühte organisatsiooni. Stalin 

nõustus sellega - nii loodigi Informatsioonikomitee, kuhu kuulusid MGB 1. Valitsus 
ja Kaitseministeeriumi Luure Peavalitsus (GRU). Mis puutub aga Julgeoleku- 
ministeeriumisse, siis otsustati säilitada selle koosseisus ka luure ja diversiooni 
eriteenistus, et kasutada seda võimaliku sõja puhul või lokaalsete sõjaliste konfliktide 
puhkemisel Lähis-Idas, Euroopas, Balkanil või Kaug-Idas. Analoogiline eriüksus oli 
alles jäetud ka Kaitseministeeriumile. 

Heites pilgu tagasi minevikku, näen, et täiesti mõistlikku ideed - luua üks ja ühine 
analüüsikeskus luureinformatsiooni läbitöötamiseks, ei realiseeritud praktikas nii, 
nagu seda oleks pidanud tegema. Luureoperatsioonide operatiivset juhtimist poleks 
pidanud andma võõrastesse kätesse. Mis aga puutub uude Informatsioonikomiteesse, 
siis selle ülesandeks oleks pidanud jätma ainuüksi luurematerjalide analüüsi. 
Julgeolekuorganite ja relvajõudude kindralstaabi välisluure teenistuse operatsioonide 
efektiivsus ja läbimõeldus sõltus märkimisväärsel määral nende teenistuste 
vastastikkusest koostööst. MGB luureteenistus tegi koostööd vastuluurega, aga GRU 
kontakteerus kindralstaabi vastavate osakondadega. Ei GRU ega MGB, mis paistsid 
silma kõrge professionaalsuse poolest sõjalise ja poliitilise iseloomuga ülesannete 
täitmisel, ei määranud ise oma tegevuse prioriteete ja eesmärke selles, mis puudutas 
meie eriteenistuste sissetungi ja agentide juurutamist vastase objektidele. Vastavalt 
uuele süsteemile saabusid kõik järelpärimised kõrgemast sõjaväejuhtkonnast või 
Riikliku Julgeoleku ministeeriumist kaasabi ja koostöö kohta eelkõige Stalinile, see- 
järel aga Molotovile kui Informatsioonikomitee ülemale. See suurendas loomulikult 
bürokraatlikku asjaajamist ja vältimatuid kooskõlastamisi, raskendades sel moel kogu 
otsuste vastuvõtmise protsessi. 

NKVD-NKGB endine luure valitsus, mis oli peamine instrument riigi julgeoleku 
huvide kindlustamisel välismaal, muutus sisuliselt Välisministeeriumi ripatsiks. Selle 
peamine tegevus Oli diplomaatia, mitte luure. Nagu Informatsioonikomitee, nii allus 
ka ministeerium Molotovi kontrollile. Selle tulemusena hakkasid need operatsioonid, 
mida varem teostas edukalt NKVD-NKGB, nagu tungimine emigrantlikesse 
organisatsioonidesse, meie agentide juurutamine Briti ja Ameerika eriteenistustesse ja 
koostöö vastuluureorganitega natsionalistlike jõudude mahasurumisel Baltimaades ja 
Lääne-Ukrainas, kaotama ilmselgelt oma tähendust. Informatsioonikomitee oli 
asutatud üheaegselt koos CIA-ga Ühendriikides. See oli katse - kusjuures sügavalt 
ekslik! - analoogilisel moel reageerida toimuvatele muudatustele Ameerikas. 

Isegi nüüd, pärast Nõukogude Liidu lagunemist, olen ikka veel veendunud: Venemaa 
eriteenistuste efektiivne funktsioneerimine sõltub nende tihedast koostööst 
julgeolekuorganitega. Meil ei ole tugevat ja iseseisvat operatiivbaasi tööks, ütleme 
maksupolitseiga, tolliteenistusega jmt. Läänes on neil teenistustel tõsised 
kontrollallikad ühiskonna tähtsate elusfääride üle. Venemaal neid aga alles luuakse. 
Samal ajal peab luurematerjalide analüüsi ja hinnanguga tegelev organ tegutsema 
iseseisvalt ja teenima otseselt riigi juhtkonda, mitte aga alluma bürokraatidele, 
mõjukatele poliitikutele või eriteenistuste juhtidele. 

Hädavajadust sellise aparaadi järele on eriti teravalt tunda praegu, just sel põhjusel, et 
presidendi lauale, nagu mulle räägitakse, satub sageli vastuoluline informatsioon, 
millega varustavad riigi juhtkonda praktiliselt üksteisega konkureerivad eritee- 
nistused: Sõjaväeluure, Föderaalne Julgeolekuteenistus ja teised ametkonnad. 
Sellisele järeldusele ei tuldud kohe, vaid järk-järgult aastaks 1951. täpsemalt 1952, 
kui Stalin andis korralduse, et kogu ope-ratiivluure töö tuleb uuesti koondada 
Kaitseministeeriumi Uuri-Misvalitsuse ja uue Riikliku Julgeolekuministeeriumi 1. Pea- 

valitsuse (välisluure) kätte. Informatsiaonikomiteest sai sõja-väelise ja poliitilise luure 
materjalidega tegelev analüüsikeskus. 

Seal hakkasid tööle Burgess ja Maclean pärast seda, kui neil õnnestus põgeneda 
Nõukogude Liitu. 

Võimalik, et neil põhjustel lõi Hruštšov 1960. aastatel NLKP KK juurde 
Rahvusvahefase Informatsiooniosakonna välismajanduslike ja -poliitiliste 
küsimustega seotud materjalide analüüsiks ja läbitöötlemiseks. Pärast 1991. aasta 
augustisündmusi tegid Gorbatšov ja Jeltsin sama vea: selle asemel, et luua eri- 
teenistuste ühiskondlik-demokraatliku ja parlamentaarse kontrollimise mehhanism, 
ühendasid nad analüüsi- ja operatiivtöö ning lõid välisluureteenistuse, mis oma piiri 
taguses tegevuses ei saa jätta toetumata vastuluure materjalidele. Efektiivse koordi- 
neerimise puudumine sisejulgeolekuorganite, maksupolitsei ja tolliteenistuse tegevuse 
vahel jääb haavatavaks kohaks nende töös. 

Eelpoolmainitud Informatsioonikomiteed juhtis algul Molotov, siis kolm kuud 
Võšinski, pärast teda aga Zorin, kellest sai hiljem meie esindaja Ühinenud Rahvaste 
Organisatsioonis. Mul tuli viibida mitmel Võšinski juhitaval nõupidamisel: kuni vii- 
mase päevani, mil ta asus komitee esimehe kohal, jätkus tal oskust mitte ühelegi 
vähegi tähtsale dokumendile oma käega alla kirjutada, veeretades kogu vastutuse oma 
asetäitjatele. Sealjuures kordas ta väsimatult: ,,Sedavõrd tähtsas küsimuses olen ma 
täiesti ebakompetentne.” 

Tema sõnul oli ta kahel korral rääkinud seltsimees Stalinile oma ebakompetentsusest 
luuretegevuse küsimustes. Iga kord, olles Stalini juures, võttis Võšinski kaasa ka oma 
asetäitja. Ta soovis täiesti ilmselgelt, et keegi jagaks koos temaga vastutust otsuste 
tegemisel: see andis talle võimaluse ebaõnne korral veeretada süü kellegi teise kaela. 
Muide, Võšinski oli tunduvalt kompetentsem, kui ta seda välja näitas. Kord tunnistas 
ta mitteametlikus õhkkonnas, et luure kui töö on reeglina seotud ebameeldivuste, 
mitte edukusega. Tal oli õigus: meie töös ei saa tõesti loota ainult edule - risk jääb 
alati küllaltki suureks. Lõppude lõpuks õnnestus tal veenda Stalinit, et teda tuleb 
sellest töökoormast vabastada. Võšinski palve rahuldati ning Informatsioonikomitee 
esimeheks määrati Zorin. 

Veel enne neid muudatusi, 1946. aasta juunis võeti minu üllatuseks Riikliku 
Julgeoleku ministri kohalt maha Merkulov. Tehti uduseid vihjeid, et eriteenistused 
poleks nagu oma ülesannetega toime tulnud, tehes vigu 1. mai traditsiooniliste pidus- 
tuste läbiviimisel. Jutt oli maipidustuste ajal toimunud ummikutest pealinna tänavatel. 
Varsti sai mulle täiesti selgeks, et see oli lihtsalt ettekääne Merkulovi vallandamiseks. 
Pärast sõja lõppu tõusis esiplaanile relvajõudude reorganiseerimise küsimus. Kohe 
selle järel tegi Stalin Poliitbüroole ettepaneku läbi vaadata julgeolekuorganite tegevus 
ja seada nende ette uued ülesanded. Hiljem jutustasid mulle Mamulov ja Ljudvigov, et 
Merkulovilt nõuti Riikliku Julgeolekuministeeriumi reorganiseerimise plaani, mis tuli 
esitada Poliitbüroole. Nende sõnul (mõlemad juhtisid, nagu ma mäletan, Beria sek- 
retariaati) oli Beria sööstnud Merkulovile kallale viimase võimetuse pärast määrata 
vastuluure töösuundi sõjajärgseks ajaks. Temaga ühines ka Stalin, süüdistades 
Merkulovit täielikus ebakompetentsuses. 

Nõupidamisel, kus viibisid ka Merkulovi asetäitjad, pidid tulema arutlusele Riikliku 
Julgeolekuministeeriumi uued ülesanded. Sõjaväe Vastuluure (SMERŠ), mis asus 
sõja-aastatel Kaitse rahvakomissariaadi alluvuses ja mida juhtis Abakumov ning 
kontrollis Stalin, läks tagasi Riikliku Julgeolekuministeeriumi koosseisu, kuna Stalin 
ei juhtinud enam Kaitse rahvako-missariaati. Kaitseministriks määrati Bulganin, 

läbinisti tsiviil-isik, kellel polnud isegi sõjaväelist haridust - talle anti kiiresti marssali 
auaste, millele järgnes tema ametissemääramine. 

Tookord, nõupidamisel toimus huvitav stseen. Stalin küsis, miks sõjaväe vastuluure 
ülem ei või olla üheaegselt julgeoleku ministri asetäitja. Merkulov nõustus temaga 
kohe, et Abakumov määrataks ministri esimeseks asetäitjaks. Siinjuures märgis Stalin 
sarkastiliselt, et Merkulov käitub Poliitbürool kahelisena ning otstarbekas on ta 
Riikliku Julgeoleku ministri kohal välja vahetada. Võib arvata, et Merkulov tegi vea, 
nõustudes nii kergelt Stalini ettepanekuga, kuid tegelikult otsis Stalin vaid sobivat 
ettekäänet, et teda ametist tagandada. Stalinil 

oli juba kandidaat valmis vaadatud - Ogoltsov, aus inimene, kuid provintsliku 
mõttelaadiga, kes polnud kunagi töötanud Keskuses; kõigest pool aastat tagasi oli ta 
Kuibõševi Julgeolekuvalit-susest Moskvasse üfe toodud. Ogoltsov palus Stalinit mitte 
määrata teda sellele ametikohale. Nagu aus kommunist, teatas ta Poliitbürool: ma ei 
sobi üldse nii kõrgele ametipostile, kuna mul ei jätku sedavõrd vastutusrikka töö jaoks 
vajalikke teadmisi ja kogemusi. Stalin tegi otsekohe ettepaneku määrata ministriks 
Abakumov. Beria ja Molotov vaikisid, seevastu Poliitbüroo liige Ždanov toetas 
tuliselt seda ideed. 

Nädala pärast kutsuti mind ja Aitingoni Abakumovi juurde. ,,Peaaegu kaks aastat 
tagasi," alustas ta, ,,võtsin ma vastu otsuse mitte kunagi teiega koos töötada. Kui ma 
aga tegin seltsimees Stalinile ettepaneku teid teie kohustustest vabastada, siis tema 
ütles, et teie peate jääma tööle oma endistele ametikohtadele. Nii et," tegi minister 
kokkuvõtte, ,,peame üksteisega harjuma.” 

Esialgu tundsime Aitingoniga kergendust - võitsime ta siirusega enda poole. 
Hilisemad sündmused aga näitasid, et meil ei tasunud liialt loota tema 
heasüdamlikkusele. Mõne päeva pärast kutsuti meid NLKP KK Erikomisjoni 
istungile, mille eesistujaks oli julgeolekuorganite uus kuraator, KK sekretär A. 
Kuznetsov. 

Komisjon käsitles ,,kuritahtlikke vigu" ja ametialase lohakuse juhtumeid, mis olid läbi 
lastud Riikliku Julgeolekuministeeriumi endise juhtkonna poolt. See oli juba tavaline 
praktika: iga kord, kui ministeeriumides (kaitse-, julgeoleku- või välis- 
ministeeriumis) toimus juhtkonna vahetus, määras Keskkomitee komisjoni endise 
juhtkonna tegevuse läbivaatamiseks ning asjade üleandmiseks. 

Nende küsimuste hulgas, mida Kuznetsovi komisjon uuris, oli ka selline: Trotski 
pooldajate jälitamise peatamine Merkulovi poolt aastatel 1941-1945. Ootamatult tulid 
päevavalgele minu ja Aitingoni kahtlased sidemed tuntud ,,rahvavaenlas-tega" - 
OGPU-NKVD luure juhtidega 30. aastatel. Abakumov süüdistas mind ja Aitingoni 
sõna otseses mõttes ,,kuritegelikes mahhinatsioonides": me olime 1941. aastal oma 
»sõpru” vanglast 

välja toimetanud ja aidanud neil vältida teenitud karistust. Öeldu tekitas minus 
sügavat nördimust: siin oli tegu ilmse laiaga meie üritusele ustavate inimeste, 
sõjakangelaste aadressil. Raevununa katkestasin teda järsult. 

»Ma ei luba tallata saabastega nende kangelaste mälestusel, kes hukkusid sõjas, 
ilmutades mehisust ja ustavust oma kodumaale võitluses fašismi vastu. Keskkomitee 
esindaja juuresolekul tõestan, et nende tšekistide kohtuasjad olid fabritseeritud Ježovi 
kuritegeliku tegevuse tulemusena,” teatasin tormakalt. 

Kuznetsov (ta tundis mind isiklikult - me olime kohtunud naabersuvilas, Jemeljan 
Jaroslavski leske külastades) kiirustas mind katkestades teatama, et küsimus on 
ammendatud. Sellega arutelu lõppes ja ma lahkusin. 

Pöördunud tagasi oma kabinetti, kutsusin otsekohe välja Serebrjanski, Zubovi, 
Prokopjuki, Medvedjevi ja teised töötajad, kes olid arreteeritud või vallandatud 1930. 
aastatel ning tegin neile ettepaneku minna viivitamatult erru. Eriti haavatavas 
olukorras olid Zubov ja Serebrjanski, kelle kohtuasjaga tegeles omal ajal Abakumov. 
1946. aasta juulis - esmakordselt kaheksa aasta jooksul -võtsin puhkuse ning asusin 
koos naise ja lastega teele Riia lähedale Maiorisse, Baltimaade kuurorti. Algul 
elasime sõjaväe sanatooriumis, kuid tuntud Läti kirjanik Vilis Läcis, endine Läti 
siseasjade rahvakomissar, seejärel Ministrite Nõukogu esimees, kutsus meid oma 
residentsi. Kui ma pärast puhkust tagasi Moskvasse jõudsin, teatas Riikliku 
Julgeolekuministeeriumi sekretariaadi ülem Tšernov, et 4. Valitsus, mida ma juhtisin, 
on ümber formeeritud. Kuna meie üksust enam ei eksisteerinud, Sain ministrilt 
korralduse esitada talle oma ettepanekud isikkoosseisu edasise kasutamise kohta. Mul 
ei olnud praktiliselt mingisugust manööverdamisvõimalust: ühest küljest - Molotov, 
kes kavatses luua Informatsioonikomisjoni, teisest - Abakumov, Julgeolekuminister. 
Ma olin ikka veel aatomiprobleemiga tegeleva valitsuse Erikomitee luurebüroo ülem. 
Ogoltsovilt sain teada: Abakumovit ärritas see, et ma olin siiani sellel ametipostil ning 
mul oli 

otsene juurdepääs Kremlisse. Sinna ei saanud ta midagi parata kuna aatomiprobleem 
ei kuulunud tema kompetentsi. 

Oli ette nähtud, et uus Informatsioonikomitee peab endas ühendama sõjaväelis'ja 
poliitilise luure, mis ei saanud jätta puutumata aatomiprobleemiga tegeleva 
Erikomitee luurebüroo tööd, mis tegeles GRU ja MGB tegevuse koordineerimisega 
tuumarelvaga seotud luureandmete kogumisel. Millega pidi siis antud üksus hakkama 
nüüd tegelema? 1946. aasta lõpul vajas see küsimus kategoorilist lahendust, aga minul 
ei õnnestunud kuidagi kokkuleppele jõuda Beriaga, kes oli tol ajal valitsusjuhi 
asetäitja ja Poliitbüroo liige. Lõpuks helistasin talle ja küsisin, milline staatus peab 
seoses Informatsioonikomitee loomisega jääma valitsuse Erikomitee luurebüroole ja 
kellele see peab alluma, arvestades, et ta tegeleb ,,probleemiga number üks”. 

Beria vastus ajas mind segadusse. ,,Teil on oma minister selliste küsimuste 
lahendamiseks," käratas ta järsult ja viskas toru ära. 

Mõistsin, et seni, kuni minu minister on Abakumov, ei toeta tema mind iialgi. 
Seetõttu tegingi kohe ettepaneku, et 2. büroo funktsioonid antaks edasi 
Informatsioonikomiteele. Arvestades aatomiprob-leemi tähtsust, pidi nende 
küsimustega tegelema teaduslik-teh-nilise luure iseseisev osakond, mille ülemaks 
soovitasin Vassi-levskit. Fedotov, kes algul vahetas välja Fitini MGB luureülema 
ametikohal, pärast sai aga Molotovi asetäitjaks Informatsiooni-komitees, nõustus. 
Kuid Vassilevski sai selles ametis töötada vaid mõned kuud. Ta kõrvaldati 
Informatsioonikomi teest riigis alanud antisemiitliku kampaania ajal, mis võimaldas 
tal, tõsi küll, minna 1948. aastal väljateenitud pensionile polkovniku auastmes. 

VI. Eriüksuse loomine rahuajal 


Minu ametipositsioon määrati kindlaks alles 1946. aasta sügisel, kui KK ja valitsuse 
otsusega loodi NSVL Riikliku Julgeoleku ministeeriumi juurde luure ja diversiooni 
eriteenistus (alates 1950. aastast nimetati seda - MGB Büroo nr. 1, piiri-tagune 
diversioonitöö) ning mind määrati selle ülemaks, Aitin-gon aga minu asetäitjaks. 
1950. aastal oli kahe kuu jooksul lisaks Aitingonile minu asetäitjaks ka Korotkpv. 
1951. aasta oktoobrist kuni 1953. aasta märtsini täitis minu asetäitja kohustusi büroos 

üks tuntumaid partisanikomandöre sõja-aastatel, Nõukogude Liidu kangelane 
Prudnikov, tol ajal polkovnik. Minu ülesanne seisnes selles, et organiseerida iseseisev 
teenistus, mida võiks sõja korral kõige lühema ajaga ümber formeerida 
lahingutegevuseks. Juttu oli ka tegevusest juhul, kui peaks tekkima Nõukogude Liidu 
siseseid pingekoldeid, mis võiksid üle kasvada relvastatud konfliktideks seoses 
banditismi vohamisega Baltikumis ja Lääne-Ukrainas. 

Seoses sellega ei saa jätta peatumata seni vähe teada lõikudel meie luure pingelises 
töös 1940. aastate lõpul. Stalini eri-käsul tehti minu asetäitjale Aitingonile ülesandeks 
viia läbi operatsioonid abi osutamiseks Hiina kompartei julgeolekuorganeile uiguuri 
separatistide liikumise mahasurumisel niinimetatud Ida-Turkestanis, rohkem tuntud 
Hiina Rahvavabariigi Sin Tsjani rajoonina. 

Punaarmee ja meie eriteenistused kasutasid juba 1937. aastal Sin Tsjani kui Hiina 
piirivalveterritooriumi, et osutada olulist abi Hiina armee relvastatud võitlusele. 1940- 
1944 teravnes olukord selles rajoonis järsult, arvestades Jaapani agentuuri pro- 
votseeritud uiguuride ja kasahhide tegevust Osman Batõri juhtimise all Nõukogude ja 
Hiina vägede vastu. Jaapanlaste abiga avastatud ülestõusnud viisid läbi rea 
diversiooniakte Nõukogude lennundusettevõtete vastu, mis asusid tol ajal Sin Tsjanis. 
1944. aastal astus Mao Zedongi vastu tuntud uiguuride tegelane Ali-han Tere, kes 
kuulutas välja Ida-Turkestani sõltumatuse 

Jiang Jeshi vaikival nõusolekul. Viimane oli huvitatud hiina kommunistide tagala 
destabiliseerimisest. 

Aitingon ja meie partisaniliikumise kuulus komandör, Nõukogude Liidu kangelane 
Prokopjuk organiseerisid tõhusa vastu löögi Jiang Jeshi eri teenistustele. Uiguuri 
natsionalistid said kokkupõrgetes aastatel 1946-1949 täielikult lüüa. 

Erilist tähelepanu väärib siiski asjaolu, et Aitingon koordineeris tegevust NSVL 
Ministrite Nõukogu ja ÜK(b)P KK esimehele alluva niinimetatud eriteenistuse 
töötajatega. Ülesanne oli niivõrd salajane, et mind kui Aitingoni otsest ülemust 
informeeriti sellest vaid üldjoontes, pidades silmas tema pikaajalisi komandeeringuid 
Sin Tsjani. Hiljem, oma avaldustes Aitingoni rehabiliteerimise kohta, mainisin 
Hruštšovile seda Ministrite Nõukogult saadud ülesannet. Vanglas jutustas Aitingon, et 
tegevuse koordineerimiseks tema juurde suunatud Sta-lini abil, nimega Vassiljev, oli 
agentuurseid sidemeid Hiina kompartei salajaste liikmete hulgas. 

Selle iseseisva, aastatel 1930-1950 riigi juhtkonna juures eksisteerinud luureüksuse 
operatsioon jääb omamoodi ,,valgeks laiguks" meie ajaloos. Kuid üksikud faktid ja 
viited reas dokumentides teiste luureorganite olemasolule, peale NKVD-NKGB 
Sõjaväeluure, kinnitavad selle eksisteerimist. 

Ma säilitasin oma positsiooni iseseisva üksuse ülemana Riikliku 
Julgeolekuministeeriumi süsteemis. Abakumov ilmutas küllaldaselt taktitunnet, et 
mitte jätta mind ilma neist privileegidest, mis olid mulle ette nähtud sõja-aastatel: 
mulle säilitati riigi suvila, mind kanti edasi nende inimeste nimekirja, kes said 
riigipalga kõrval ka igakuise rahalise hüvituse, samuti oli mul õigus eriteenindamisele 
ja -toidule Kremli sööklas. Minu olukord muutus vaid ühes suhtes: mind ei kutsutud 
enam regulaarsetele valitsuseülemate nõupidamistele ministri eesistumisel nagu see 
oli olnud sõja ajal. Huvitav, et kolleegiumi MGB-s Stalini ajal ei loodudki. 
Abakumoviga me praktiliselt ei suhelnud, kuni ühel ilusal päeval kuulsin ootamatult 
telefonis nagu tavaliselt Abakumovi nõudlikku ja enesekindlat häält: 

»Minuni jõudsid kuuldused, et teie pojad kavandavad atentaati seltsimees Stalinile.” 
»Mida te silmas peate?" 


195 


»»Seda, mida ütlesin," vastas Abakumov. 

»Kas te teate, kui vanad nad on?" küsisin mina. 

»»MIs tähtsust sellel on,” vastas minister. 

»»Seltsimees minister, ma ei tea, kes teile sellest ette kandis, kuid taoline süüdistus on 
lihtsalt uskumatu. Sest mu noorem poeg on viie ja vanem kaheksa aastane.” 
Abakumov viskas toru hargile. Aasta jooksul ei kuulnud ma temalt enam ainsatki 
sõna töövälistel teemadel. Ta ei kohtunud minuga kordagi, kuigi asusin tema otseses 
alluvuses. Kõik küsimused lahendasime ainult telefoni teel. 

1946. aasta lõpus ja 1947. alguses jätkus luurevalitsuse tõsine reorganiseerimine: 
1946. aasta juulis likvideeriti 4. Valitsus; 1946. aasta lõpus ja 1947. alguses kaotati 
Informatsiooni-komitee juures MGB Luurevalitsus, mis oli loodud alles 1947. aasta 
märtsis - ,,agentuuraparaadi jaotus” kestis pool aastat. Fischer, kes töötas minu 
alluvuses 4. Valitsuses kogu sõja-aja ja vastutas raadioluureteenistuse eest, viidi üle 
Informatsiooni-komiteesse. Abakumovi esimese asetäitja Ogoltsovi abiga õnnestus 
mul veenda Fedotovit, Molotovi asetäitjat, et minu teenistusele on kindlasti vaja oma 
raadiokeskust. Vastuvõetud otsuse kohaselt pidid komitee ja büroo kasutama ühe ja 
sellesama raa-diokeskuse teeneid. See ei rõõmustanud mind sugugi. Komitee määras 
illegaalidega tegeleva valitsuse ülemaks Korotkovi -tema töötaski välja plaani, kuidas 
kasutada Fischerit (sai hiljem tuntuks pseudonüüni all ,, Rudolf Abel") illegaalide 
võrgu juhina USA-s ja Lääne-Euroopas. 

Algul pidi Korotkovi plaan saama minu heakskiidu, kuna üheks selle peamiseks 
ülesandeks oli tungida sõjaväebaasidesse ja -ehitustele Bergenis (Norra), Le Havre'is 
ja Cherbourg's (Prantsusmaa). Olin kategooriliselt Fischeri kasutamise vastu eelpool 
mainitud kombel, kuna arvasin, et Fischer, kes töötab välismaal, on seal palju 
kasulikum meie raadiosidesüsteemi täiustades, selle asemel, et mõttetult riskida 
illegaalide võrku 

juhtides. Illegaalsed radistid ja agendid-illegaalid pidid olema kas abielupaar või 
töötama üksteisest eraldi, hoides ühendust vaid sidemehe kaudu, et vähendada 
maksimaalselt riski olla koos kinni võetud ja hukutada niiviisi kogu võrk. Just selle 
reegli rikkumine viiski sõja ajal traagiliste kaotusteni ,,Punases kapellis". Korotkov jäi 
aga sisuliselt selle juurde kindlaks, et Fischer koordineeriks agentuurvõrgu juhtimist 
ja kontrolli radistide üle. 


VII. Abel-Fischeri ja teiste agentuuroperatsioonid Lääne- 
Euroopas ja Ameerikas 


Otsus saata Fischer välismaale võeti vastu alles 1947. aasta lõpul. Ma tegin Fedotovile 
ettepaneku suunata ta Lääne-Euroo-passe ja Põhja Ameerikasse, et kontrollida 
kohapeal, mis on jäänud meie agentuurvõrgu käsutusse Prantsusmaal, Norras, 
Ameerika Ühendriikides ja Kanadas. Tema pidi kindlustama juurdepääsu sõjalistele 
objektidele, ladudele ja laskemoona-hoidlatele. Meil oli vaja hädasti teada, kui kiiresti 
suudavad ameeriklased paisata täiendust Euroopasse juhul, kui külm sõda kasvab üle 
kuumaks. 

Aitingon tegi omakorda Fischerile ettepaneku taotleda USA kodakondsus ja seada 
sisse isiklik raadioside süsteem Moskvaga ning seda ka ise üleval pidada. Legendi 
järgi pidi ta harrastama vaba eluviisi ega pidanud panema end sõltuvusse radistist. Ta 
ise oli väga kõrge kvalifikatsiooniga radist. Ma nõustusin Aitingoniga, rõhutades, et 

Fischer ei tohiks mingil juhul loota vanadele infoallikatele. Ta peab sisse seadma 
uued konfidentsiaalsed kontaktid, siis aga kontrollima neid inimesi, keda me 
kasutasime 30.-40. aastatel: igal üksikul juhul otsustab ta ise, kas tasub võtta nendega 
ühendust või mitte, seega ei hakka meie neile teatama uue kuraatori saabumisest 
Läände. 

USA-s oli meie jaoks esmatähtis Läänerannik - nimelt seal, Long Beachis, asusid 
sõjalised objektid. Fischer sai korralduse teatada meile ameeriklaste sõjalistest 
hangetest hiina natsionaostidele, 

kes pidasid tol ajal ikka veel ägedat võitlust Hiina Rahvavabastusarmeega. 

Fischeril õnnestus luua uus agentuurvõrk, mis ühendas agente Californias ja illegaale, 
kes varjasid end tšehhi emigrantide sildi all Brasiilias, Mehhikos ja Argentinas. Tema 
inimesed kandsid ette sõjatehnika ja lahingumoona liikumistest, mis saadeti USA 
sadamatest Vaikse ookeani rannikul Kaug-Ida sadamatesse. Illegaalid sõitsid üsna 
sageli Ladina-Ameerikast Ühendriikidesse äriasjus, mis oli nende tegevusele 
suurepäraseks katteks. Nad kõik olid tõelised spetsialistid diversioonioperat-sioonide 
läbiviimisel, olles saanud sellel alal suure kogemuse sakslaste vastu peetud 
partisanisõja käigus. Sellesse ladinaameerika gruppi kuulusid Grintšenko, Filonenko 
ja Trotski endine sekretär Maria de Las Aras (koodnimi ,,Patria"). Saanud Keskusest 
vastava käsu, võisid nad diversioonioperatsioonidesse kaasata ka agente Californiast. 
Polkovnik Filonenko ja tema naine, luureteenistuse major, elasid oma kolme lapsega 
Argentinas, Brasiilias ja Paraguays, esinedes seal tšehhi äri tegelastena, kes olid 
põgenenud hiina kommunistide eest Šanghaist. Vajaduse korral võisid abikaasad 
Filonenkod kasutada Californias elavaid hiinlasi, et viia lõhkeaine Ameerika 
laevadele, mis vedasid sõjalaadungeid Kaug-Itta. Minimaalse riski nimel eelistas 
Filonenko pidevale Ühendriikides elamisele teha sinna regulaarseid visiite. Õnneks 
jäigi tulemata käsk viia läbi diversioone Ameerika laevadel. 

Fischeri teine agentuurvõrk olid saksa immigrandid USA Idarannikul. Siinjuures 
tuleks eriti ära märkida Kurt Wieselit, endist Ernst Vollweberi abilist, 
diversioonispetsialisti veel sõjaeelsest Euroopast. Ameerikas õnnestus tal 
ametikõrgendust saada ning jõuda laevaehituskompanii peainseneri ametikohale, mis 
võimaldas ligipääsu salajasele informatsioonile. See kompanii asus kas Norfolki või 
Philadelphia lähedal ja tal olid laialdased sidemed sealses saksa koloonias. 
Dokitöölised ja teenindav personal, kes vajasid täiendavaid rahalisi vahendid, aitasid 
Wieselil luua usaldusväärse grupi diversiooniaktide läbiviimiseks. Aastatel 1949-1950 
olid tema käsutuses mitmed 

konspiratiivkorterid, mis asusid sadamaehitiste vahetus läheduses. 

40. aastate lõpul tekkis kellelgi suur kiusatus varustada Wie-selit ja Filonenkot 
lõhkeseadeldistega, kuid mina vaidlesin sellele kategooriliselt vastu. Leidsin, et pole 
mingit vajadust seada meie inimesi olukorda, kus nad on sunnitud minema täiesti 
õigustamata riskile. Kui 1950. aasta sügisel jõudis kriis Korea sõjas haripunkti, sõitsid 
Ladina-Ameerikast Ühendriikidesse meie spetsialistid, kes võisid lõhkeseadmeid 
kohapeal kokku monteerida. Nad veetsid Ühendriikides kaks kuud, kuid oma võimeid 
neil töös rakendada ei õnnestunudki, kuna Keskusest vastavat käsku ei järgnenud. 
Meie ohvitserid jõudsid õnnelikult tagasi Argentinasse, sealt aga Viini kaudu 
Moskvasse. 

Võimalik, et see päästiski hukkumisest meie illegaalid Ladina-Ameerikas. Nagu 
nähtub reast meie kätte sattunud dokumentidest, otsis Ameerika luure, tehes tihedat 

koostööd Ladina-Ameerika riikide eri teenistustega, aastatel 1950-1960 aktiivselt 
mõningaid lähenemisviise meie illegaalidele. Ameeriklased teadsid kindlalt, et 
Nõukogude luure illegaal ,, Artur" ehk ,.Juzik" (nii nimetati operatiivkirjavahetuses 
Grigulevitšit) lõi sõja-aastatel luure-diversioonigrupi Argentinas. Õnneks viidi 
Grigulevitš löögi alt välja 1944. aastal. Ta saabus NSV Liitu ja tegi polkovnik 
Makljarski juures läbi operatiivettevalmistuse süvendatud kursuse. Seejärel toimetati 
ta Lääne-Euroopasse. Kuid ameeriklased tegutsesid visalt neile tol ajal müütilisena 
tunduva ,, Arturi" kontaktide uurimisel ja kindlakstegemisel. Nad otsisid ka ,,Zinat" - 
polkovnik Filonenko naist, kelle kirjeldus oli neile teada, sest 1945. aastal oli ta 
töötanud meie luure illegaalse aparaadi koosseisus kaubandusesinduses Montevideos. 
Informatsioonikomitee illegaalse teenistuse, hiljem KGB li Valitsuse juhid läksid 
välja täiesti õigustamata riskile, kutsudes Filonenko konspiratiivkohtumistele 
Uruguaysse, Montevideosse. Kuigi sõit Rio de Janeirost Montevideosse oli suhteliselt 
kerge, arvestades piiriületusrežiimi, sõitis resident-illegaal ,,Firin" (Filonenko) 
sellesse riiki siiski õigustamatult riskides, sest 

360 

kohalikul vastuluurel olid lähteandmed tema naise kohta, kusjuures, mida juhtub 
äärmiselt harva, teati ka tema tõelist nime. 

Sel ajal, kui Fischer viibis Moskvas puhkusel, tõstatas Abakumov, või siis koguni 
Molotov küsimuse Orlovi asukoha kindlakstegemisest. Ma vaidlesin sellele 
otsustavalt vastu, tuletades meelde, et Keskkomitee keelas meil tema jälitamise. 
Pealegi märkab Orlov kohe, kui meie agendid tema vastu huvi tunnevad või püüavad 
leida lähenemisteid tema sugulastele. Mõte kasutada Fischerit Orlovi otsinguil, tuli 
Korotkovilt (koodnimi ,,Pikk") - omal ajal arvati, et temast saab Orlovi abi agentuur- 
võrgu juhtimisel Prantsusmaal ning ta teadis plaanist kasutada Fischerit Orlovi 
radistina, mis 30. aastatel jäigi realiseerimata. 

Hiljem jäi nimelt Korotkov süüdlaseks Fischeri sissekukkumises. 1955. aastal saatis ta 
Fischerile abiks agent Reino Hei-haneni, rahvuselt soomlase. Too armastas napsitada 
ja raiskas ära operatiivvajadusteks antud raha, rikkudes seega konspiratsioonireegleid. 
Kui aga otsustati ta Moskvasse tagasi kutsuda, jäi ta Ameerikasse ja andis üles 
Fischeri - ,, Rudolf Abeli". 

Kuna me ei teinudki teoks diversiooniplaani Ühendriikides Korea sõja ajal, siis viidi 
Fischer üle Informatsioonikomitee illegaalse luure valitsusse, ehkki minul olid tema 
suhtes endiselt teatud lootused. 1951. või 1952. aastal andis uus Riikliku Julgeoleku 
minister Ignatjev välja käskkirja, mille kohaselt minu büroo koos GRU-ga pidi ette 
valmistama plaani diver-sioonioperatsioonide läbiviimiseks Ameerika sõjalistel 
objektidel ja baasides - sõja korral või võimalike piiratud sõjaliste konfliktide puhul 
meie piiride läheduses. Me määrasime ära sada sihtmärki, jagades need kolme 
kategooriasse: sõjaväebaasid, kus asusid strateegilised lennuväeüksused ja tuumarelv; 
sõjalised ehitised laskemoona ja lahingutehnika ladudega, mis olid mõeldud USA 
armeele Euroopas ja Kaug-Idas; lõpuks naftajuhtmed ja kütusehoidlad Euroopas 
paiknevate USA ja NATO väeüksuste varustamiseks, samuti vägede jaoks, mis asusid 
Lähis- ja Kaug-Idas meie piiride läheduses. 

50. aastate alguseks olid meie käsutuses agendid, kes võisid tungida 
sõjaväebaasidesse ja -objektidele Norras, Prantsusmaal, 

Austrias, Saksamaal, Ameerika Ühendriikides ja Kanadas. Plaan seisnes pideva 
jälgimise ja kontrolli sisseseadmises NATO strateegiliste objektide üle, fikseerides 
seal iga liikumise. Fischer, meie peamine resident-illegaal Ühendriikides, pidi sisse 
seadma pideva ja usaldusväärse raadioside meie võitlusgruppidega, mida hoidsime 

reservis Ladina-Ameerikas. Vajaduse korral olid kõik need inimesed, riietatuna 
hooajatöölisteks, valmis liikuma Mehhiko piiri kaudu USA-sse. 

Euroopas oli vahepeal vürst Gagarin, meie vana agent, kes esines nõukogude korra 
vastu meelestatud emigrandina ja Teise maailmasõja ajal Vlassovi armees teeninud 
sõjaväelasena, asunud elama Saksamaalt Prantsusmaale. Tema ülesannete hulka 
kuulus baasi loomine diversioonitegevuseks sadamates ja sõja-väelennuväljadel. 
Samuti tuli tal organiseerida võitlejate grupp, kes sõja korral või pingesituatsiooni 
tekkimisel meie piiride läheduses oleks võimeline rivist välja viima 
kommunikatsioonisüsteemid ja side NATO peakorteriga, mis asus Fontainebleau's, 
Pariisi eeslinnas. 

Tähtsat rolli meie agentuurvõrgus mängis ka üks Prantsuse poliitikategelasi, kelle 
1930. aastatel värbas Serebrjanski, kui ta töötas tolleaegse peaministri Daladier'i 
kantseleis. Moskvas anti minu käsutusse grupp spetsialiste nafta, naftatöötlemise ja 
kütuse säilitamise alal, kellega me arutasime Lääne-Euroopas paiknevate peamiste 
naftajuhtmete tehnilisi karakteristikaid. Seejärel andsime oma ohvitseridele ülesande 
värvata agente-diversante naftatöötlemistehaste ja naftajuhtme majanduse teenindava 
personali hulgast. 

1952. aastal sain ma teada, et Fischerile anti USA kodakondsus, see oli talle kindlaks 
»katuseks". Nüüd võis ta tegeleda täiesti ametlikult ühega oma elukutsetest - esineda 
kas näitleja või vabakunstnikuna. Tal õnnestus sisse seada kolm raadiokor-terit: New 
Yorgi ja Norfolgi vahel, Suure järvistu ääres ja Läänerannikul. See oli viimane, mida 
ma tema kohta kuulsin enne oma arreteerimist ja kuni selle momendini, mil ta vahetati 
välja Ameerika sõjaväelenduri Powersi vastu, kes kandis oma karistust Vladimiri 
vanglas, kus ka mina tol ajal asusin. 

Abakumovi Riikliku Julgeoleku ministri kohal välja vahetanud Ignatjev ja 
kaitseminister, marssal Vassilevski kiitsid 1952. aastal heaks tegevusplaani, mis oli 
suunatud Ameerika ja NATO strateegiliste sõjaväebaaside vastu sõja korral või 
kontrolli alt väljunud lokaalsete konfliktide puhul. Plaan nägi ette, et esimeseks 
aktsiooniks sõjalise konflikti tekkimisel Euroopas peab saama NATO peakorteri 
kommunikatsioonide hävitamine. Plaan oli alla kirjutatud minu ja tolleaegse GRU 
ülema, kindral Zahharovi poolt. Kuid minu ettepanek meie agentide tegevusbaasi 
laiendamise kohta Pariisis põrkus täiesti ootamatult tõsistele takistustele. 


Hohlov (koodnimega ,,Svistun"-,, Vilistaja"), üks meie agen-tidest-veteranidest, kes 
tegi sõja-aastatel aktiivselt kaastööd, osutus äkki ,,läbivalgustatuks" vastase vastuluure 
poolt ning põgenes hiljem Läände. Hohlov oli professionaalne näitleja, meeldiva 
välimusega (helesiniste silmadega blondiin) ning rääkis pealegi vabalt saksa keelt, 
mis tegi temast Makljarski ja Iljini jaoks üpris väärtusliku agendi. Enne sõda ,,töötas” 
Hohlov peamiselt Moskva intelligentsi hulgas. Me kavatsesime teda kasutada 
sidemehena agentuurvõrgu tarbeks, mis loodi Moskvas juhuks, kui sakslased peaksid 
linna hõivama. Hiljem esines ta Minskis puhkusel oleva saksa ohvitserina. Tal 
õnnestus sobitada tutvus Valgevene gauleiteri majas teeniva toatüdrukuga. 1943. 
aastal pandi majaperemehe magamistuppa voodimadratsi alla kellamehhanismiga 
miin ning gauleiter Kube hukkus miini-plahvatuse tagajärjel. 

Ma võtsin Hohlovi endaga kaasa Rumeeniasse, kus ta mõnda aega elades kohaneks 
eluga Läänes. Pöördunud tagasi Moskvasse, jäi Hohlov MGB reservi, ekspertagentide 
gruppi, mida kavatseti kasutada ,,sügavaks imbumiseks" Läände. Kõigi jaoks oli ta 
tavaline Nõukogude üliõpilane, kes sai tegelikult palka minu büroost, olles varjatud 
koosseisu nimekirjas luure nooremohvitserina. Tema õpingud instituudis oli 

katkestanud sõda ja ma sokutasin ta ilma sisseastumiseksamiteta MGU filoloogiatea- 
duskonda. Tõsi, hea korteri hankimisel ma teda aidata ei saanud 

ja abielludes jäi ta elama oma endisesse elukohta, kus muutus eriti kitsaks pärast poja 
sündi. 1950. aastast hakkas Hohlov sõitma regulaarselt Läände. Me varustasime teda 
valedokumentidega Hoffbaueri nim Minu büroos oli Hohlovi kuraatoriks Tamara 
Ivanova, illegaalide ettevalmistamise osakonna ülem. Ta oli edukalt töötanud Ungaris 
ja Austrias ning 1945. aastal võtnud osa sakslaste ümbervärbamisest seoses 
operatsiooniga ,,Berezino", kuid 1948. aastal kutsuti ta tagasi vastavalt direktiivile, 
mis nägi ette töö katkestamist ja kõikide illegaalide tagasipöördumist Ida-Euroopa 
sotsialistlikest riikidest. 

Hohlov sõitis mitmeid kordi Saksamaale, Austriasse ja Šveitsi. Ma tahtsin, et ta oma 
välimust ja artistlikkust kasutades tutvuks gruusia päritolu baleriiniga, kes tantsis 
Pariisi ooperis ja keda nähti sageli ameerika ohvitseride ja NATO peakorteri personali 
seltskonnas. Hohlovi head kombed ja seltskondlikkus aitasid tal luua info kogumise 
grupi, ja mis veel tähtsam, organiseerida reservrühm võitluseks eriolukorras. 

Hohlov ise ei teadnud neist plaanidest midagi. Minu suureks kurvastuseks ja 
äärmiseks pahameeleks tegi ta andestamatu vea, mida ise esialgu tõsiselt ei võtnud. 
Minu silmis kriipsutas see aga läbi kogu tema karjääri illegaalina. 

Lugu ise oli aga selline. Hohlov püüdis salaja Austriasse toimetada Sveitsist ostetud 
akordeoni. Tollitöötajad pidasid ta kinni, kontrollisid hoolega dokumente ja võtsid 
mõneks tunniks ära tema passi. Niipea, kui Hohlov kandis juhtunust ette Keskusele, 
sai mulle selgeks: legendile härra Hoffbauerist on tulnud lõpp. Esmapilgul tühise 
piiri-intsidendi tulemusena äratas Hohlov võimude tähelepanu ja sattus arvatavasti 
kahtlaste isikute nimekirja. Nüüdsest ei jäta Lääne eriteenistused teda isegi tavalise 
kontrolli puhul rahule. Selge, et lahinguoperatsioonide ettevalmistamiseks selle 
legendi järgi ta enam ei sobinud. Hohlov palus ise end vabastada oma kohustuste 
täitmisest ja ma rahuldasin tema palve. Tema isiklikus toimikus peab olema veel alles 
minu käega alla kirjutatud raport tema büroo koosseisust mahaarvamise kohta. 
Õnnetuseks saadeti ta hiljem operatiivtöötaja-tõlgina meie 

esindusse Saksamaal, aga 1954. aastal, juba pärast minu arreteerimist, tehti talle 
ülesandeks juhtida võitlusgruppi, mis pidi likvideerima Okolovitši, vene 
natsionalistide organisatsiooni NTS juhi, kes tegi sakslastega sõja ajal aktiivset 
koostööd. Hohlov peeti kinni ning värvati CIA-sse ja temast sai ,,kuulsus": 
ameeriklased kasutasid teda kui , tähte" Nõukogudevastases propagandistlikus shows, 
sundides teda mängima talle pealesurutud rolli. Ajakirjanduses kujutati teda Lääne 
tulise pooldajana, kes otsustas olla Okolovitši ees avameelne ja jutustada 
ameeriklastele kavatsetavast tapmisest. Skandaal puhkes Frankfurdis, CIA 
korraldatud pressikonverentsil, kus Hohlov esines avalikult oma paljastustega. Eriti 
hämmastas kõiki tema väide, nagu oleks tema naine palunud tal saadud ülesannet 
mitte täita. Naine arreteeriti Moskvas otsekohe ja ta veetis vanglas koos pojaga terve 
aasta, mille järel nad saadeti viieks aastaks Siberisse. Hohlov iseloomustas naist kui 
nõukogudevaenulikku inimest, kes olevat õhutanud teda põgenema. Samuti rääkis ta, 
et naine on sügavalt usklik. See kõik ei vastanud tegelikkusele. 1957. aastal teatas 
Hohlov, et KGB tegi katset teda mürgitada, puistates tema kokteili radioaktiivset 
talliumi, millest tema päästsid CIA arstid. 

1992. aasta mais, pärast seda, kui Jeltsin oli alla kirjutanud käskkirjale Hohlovile 
armuandmise kohta, ilmus ta lühikeseks ajaks Moskvasse, kuid sõitis peagi taas 
Ühendriikidesse. Lord Batley Europarlamendist pöördus minu poole palvega vestelda 

temaga Hohlovi küsimuses ning pärast loa saamist prokuratuurilt, kus hakati uuesti 
uurima Hohlovi Läände põgenemisega seotud asjaolusid, toimuski meie vestlus. 
Tema artikkel ilmus ajalehes ,,Daily Telegraph" ja ajakirjas ,, Novoje Vremja”, kuid 
seal on puudu rida üsna tähtsaid üksikasju. 

Üks Hohlovi viimaseid ülemusi, minu endine asetäitja, Nõukogude Liidu kangelane 
Mirkovski jutustas mulle, et tema hoolealune ei tahtnud sõita oma viimast ülesannet 
täitma. Teda ei saadetud mitte Okolovitšit likvideerima, vaid seda aktsiooni ette 
valmistama, mille pidi lõpuks teoks tegema grupp saksa agente. Samuti ei tahtnud 
Hohlov endaga Austriasse kaasa võtta naist ja 

poega. See tähendas, et tal polnud kavatsust Läände põgeneda CIA-s peetud 
pressikonverentsil ta aga teatas, et nad naisega olevat aina unistanud põgenemisest. Ta 
omandas kärarikka kuulsuse lääne ajakirjanduses oma pöördumistega ,,vaba maailma" 
valitsuste poole tema naise ja poja Nõukogude Liidust väljasõidu taotlustega. 
Mirkovski arvab, et meie poolt oli viga lubada Hohlovil ilmuda Läände passiga, mis 
kord oli juba eriteenistuste tähelepanu köitnud. Nii nagu me arvasime, sattuski ta CIA 
kätesse ning sunniti koostööd tegema. Sellises meeleheitlikus situatsioonis õnnestus 
tal siiski saata naisele kokkulepitud postkaart. Kuigi CIA vaatas selle läbi, ei 
avastatud hoiatavat signaali selle kohta, et ta töötab ,,vastase kontrolli all". Ja ometi tal 
Hohlovi juurde, võtsid ameeriklased kinni: teda sunniti neid välja andma. 

Oma raamatus ,,Südametunnistuse nimel" (1957) räägib Hoh-lov endast kui 
partisanioperatsioonide spetsialistist sõja-aasta-tel, kuid ei puuduta üldse oma 
luurekarjääri. Muide, töötades CIA-s eriliste lepingute alusel (õpetas 
partisanioperatsioonide vastast taktikat Taivanis ja Lõuna Vietnamis), kukkus ta 
samuti läbi, kuna tal olid vaid agent-illegaali, köitva välimusega naiste värbamise ja 
informaatori kogemused, mitte aga spetsialisti kogemused lahinguoperatsioonide alal. 
Minu arvates talitas Hohlov täiesti õigesti, valides hiljem teadusliku karjääri, jättes 
igaveseks hüvasti luuraja eluga. Hohlovi ümberasumise tõttu Läände kannatas tema 
perekond, eriti raske oli aga tema naisel. Ta ei rääkinudki pojale midagi isast, kes 
põgenes Läände. Hohlo-vide pojast sai Moskva Ülikooli bioloogiaprofessor ja ta käis 
Ühendriikides kui teaduslik ekspert. Muide, oma isaga kohtus ta esmakordselt alles 
siis, kui too ilmus 1992. aastal nende Moskva korterisse. 

366 


VIII. Relvastatud põrandaaluste natsionalistide purustamine 
Lääne-Ukrainas ja Baltimaades 


Külma sõja teke on tihedalt seotud Lääne toetusega relvastatud natsionalistide 
väljaastumistele Balti riikides ja Lääne-Ukrainas. Peamiselt võitlesid nendega 
kohalikud julgeolekuorganid, kuid Moskva hoidis operatsioone oma kontrolli all, 
toetades kohalikke võime relvade ja nõuandjatega. Mina osutusin kaasa-tõmmatuks 
sündmuste keerisesse Lääne-Ukrainas - arvestati minu kogemust võitluses ukraina 
natsionalistidega. 

Kord 1946. aasta suvel kutsuti mind koos Abakumoviga partei Keskkomiteesse 
Staraja väljakul. KK sekretäri Kuznetsovi kabinetis, kes vaatamata meie formaalsele 
tutvusele käitus haruldaselt ametlikult, nägin ma Hruštšovi, Ukraina Kommunistliku 
Partei esimest sekretäri. Kuznetsov informeeris mind sellest, et Keskkomitee nõustus 
Kaganovitši ja Hruštšovi ettepanekuga likvideerida salaja ukraina natsionalistide juht 
Sumski. Ukraina MGB andmetel oli Šumski loonud kontakti Lääne emigrantlike 

ringkondadega ja arendas kulissidetaguseid intriige selleks, et saada emigratsioonis 
loodud ajutise valitsuse -Ukraina Vabastusraada koosseisu. Samuti oli teada, et 
vestlustes oma sõpradega ilmutas ta lugupidamatust Stalini vastu, lubas vaidlustada 
Stalini arvamust enda kohta ja arutelul Stali-niga esitas oma versiooni ukraina 
valitsuse koosseisu kohta 20.-30. aastatel. Šumskit tunti natsionalistlikes 
ringkondades kui inimest, kes oli langenud repressioonide ohvriks juba 30. aastate 
algul parteisisese võitluse käigus. Tema nimi kõlas kõigil vabariigi parteikongressidel, 
kuid vabaduses oli ta vaid seetõttu, et oli osaliselt halvatud ning ta tuli vanglast välja 
lasta. 

Olles Saraatovis asumisel, jätkus Šumskil rumalust astuda kontakti ukraina 
kultuuritegelastega Kiievis ja välismaal. Kuznetsovi sõnul hindas ta ilmselgelt üle 
oma autoriteeti ukraina Migrantide hulgas ja pöördus Stalini poole järsus toonis kir- 
ega, ähvardades oma elu kallale kippuda, kui tal ei lubata Ukrainasse tagasi pöörduda. 
Hruštšov omalt poolt lisas, et tema käsutuses 

olevate andmete kohaselt ostis Šumski juba rongipiietj ja kavatseb Ukrainasse sõita, et 
organiseerida seal relvastatud natsionalistlikku liikumist või põgeneda piiri taha ja 
astuda ukraina emigratsioon/alitsuse koosseisu. 

Seepeale märkis Abakumov, et kuna mina olen spetsialist ukraina küsimustes, siis 
tuleb mul jälgida Šumski sidemeid põrandaaluste natsionalistide ja ukraina 
emigrantidega. Samuti ütles Abakumov, et saadab Saraatovisse erigrupi Šumski likvi- 
deerimiseks, aga minu ülesanne on korraldada nii, et tema pooldajad teada ei saaks, et 
ta likvideeriti. Mairanovski, tol ajal MGB toksikoloogialaboratooriumi ülem, kutsuti 
kiiresti Saraatovisse, kus oli haiglaravil Šumski. Mürk Mairanovski laboratooriumist 
tegi oma töö: ametlikult arvati, et Šumski suri südamepuudulikkuse tõttu. Muide, 
tema välissidemeid ei õnnestunudki meil kindlaks teha. Moskvas omistati sellele 
operatsioonile enneolematut tähtsust. Saraatovisse sõitsid julgeolekuministri asetäitja 
Ogoltsov, kellele allus Mairanovski, ja Šumskit isiklikult tundnud Kaganovitš. 

Meie kinnitused Rooseveldile Jalta konverentsi eel, et Nõukogude kodanikel on 
usuvabadus, ei tähendanud sugugi vastasseisu lõppemist ukraina katoliiklaste või 
uniaatidega. Meie. Rooma agent Grigulevitš, kellel oli Costa Rica kodakondsus ning 
kes oli saanud pärast sõda Costa Rica suursaadikuks Vatikanis ja Jugoslaavias, 
informeeris meid sellest, et Vatikan kavatseb võtta kindla hoiaku Moskva suhtes 
ukraina katoliku kiriku tagakiusamise pärast. 

Mis puutub aga uniaadi kirikusse endasse, siis see oli üsna omapärases olukorras: 
alludes Vatikanile, viisid uniaadid läbi jumalateenistusi ukraina keeles. Kiriku pea oli 
metropoliit Andrei Šeptitski, poola krahv ja endine Austria armee ohvitser. Ukraina 
uniaatide kirikupeaks määrati ta paavsti poolt veel enne Esimest maailmasõda ja ta 
ohverdas kirikule oma sõjaväelase karjääri. Esimese maailmasõja ajal tegi Šeptitski 
koostööd Austria luurega. Tsaari vastuluure arreteeris ta ning ta saadeti asumisele. 
Ajutine Valitsus vabastas Šeptitski 1917. aastal ja ta pöördus tagasi Lvovi, kus loodi 
ukraina sõjaväeline natsionalistlik organisatsioon eesotsas polkovnik Konovaletsiga. 

1941. aastal, kui algas sõda ja sakslased okupeerisid Lvovi, saatis Šeptitski uniaadi 
kiriku üksused Hitleri juurde, lootes, et Ukraina vabastatakse bolševikest. Ta läks 
isegi nii kaugele, et Õnnistas 1943. aasta novembris loodud diviisi ,,Galitšinaks". See 
oli spetsiaalne ukraina formeering, mis asus gestaapo ohvitseride juhtimise all. Diviis 
vandus ustavust Hitlerile ja seda kasutati karistusaktsioonides rahulike elanike ja 
juutide vastu, keda hävitati Ukrainas, Slovakkias ja Jugoslaavias. Diviisi kaplaniks 
määras Šeptitski katoliku piiskopi Jossif Slipõi. 

Selle diviisi üksikud üksused langesid inglaste kätte vangi Itaalias ja Austrias, aga 
1947. aasta mais saadeti nende üksuste komandörid Inglismaale. 1951. aastal kasutas 
Intelligence Service neid kui agente-di versante, paisates nad langevarjudega Lääne- 
Ukrainasse, kus nad pidid hakkama juhtima vastupanuliikumist. 

1944. aastal oli Šeptitski juba vana ja suremas. Muretsedes ukraina uniaadi kiriku 
saatuse pärast, ilmutas ta niipalju tarkust, et saatis Moskvasse missiooni, mille 
koosseisu lülitas oma noorema venna, katoliku piiskopi Jossif Slipõi ja katoliku 
piiskopi Gavrila Kostelniki. Nad esitasid Ülemnõukogu Presiidiumi kaudu palve vene 
õigeusu kiriku patriarhile, kes polnud kunagi olnud uniaatidega heades suhetes, et too 
nad vastu võtaks. Kuid Ülemnõukogu Presiidium saatis delegatsiooni NKVD-sse, et 
välja selgitada uniaadi kiriku juhtkonna koostöö sakslastega. Mulle ja NKVD 
sekretariaadi ülemale, kindral Mamulovile anti käsk võtta vastu ukraina kiriku 
delegatsioon. Esitasin neile üllatuseks lääne-ukraina dialektis andmed uniaadi kiriku 
juhtkonna koostöö kohta sakslastega ja, nagu oli käsk, veensin neid, et kui nad 
kahetsevad, ning selgub, et kiriku juhtkond isiklikult pole sõjakuritegusid sooritanud, 
siis neid taga kiusama ei hakata. 

Järgnevad sündmused arenesid aga traagiliselt. Pärast metropoliit Aleksander 
Šeptitski surma 1945. aastal puhkes uniaadi usutegelaste vahel terav konflikt. Lugu 
oli selles, et uniaadi 

kirikus eksisteeris ammu tugev liikumine liitumiseks õigeusu kirikuga. Need 
jumalateenrid Aleksander Šeptitski lähikonnast, kes olid taolise liidu vastu, osutusid 
tõsiselt kompromiteerituiks oma koosö tõttu sakslastega. Katoliku piiskop Gavril 
Kostelnik, kes oli juba peaaegu kolm aastakümmet võidelnud ühendamise eest 
õigeusu kirikuga, sai selle liikumise etteotsa. Sageli oli kuulda, nagu oleks ta NKVD 
agent, kuid sel väitel polnud mingit alust. Tegelikult olid tema kaks poega kaasa 
kistud banderalaste liikumisse ja mõlemad hukkusid lahingutes NKVD üksustega. 
1946. aastal kogus Kostelnik kokku uniaadi kirikutegelaste kongregatsiooni, kus 
hääletati õigeusu kirikuga taasühinemise poolt. Katoliku piiskop Jossif Slipõi 
arreteeriti ja saadeti asumisele. Taasühinemine andis otsustava löögi ukraina 
natsionalistlikule partisaniliikumisele Bandera juhtimisel - enamus tema komandöre 
oli pärit uniaadi kirikutegelaste perekondadest. 

Püüdes kõigest väest säilitada natsionalistlikku liikumist, otsis Bandera tuge 
terrorismist, mis sai igapäevaseks nähtuseks Lääne-Ukrainas. Kohalikud võimud 
kaotasid sisuliselt kontrolli maaelanikkonrta üle. Natsionalistide juhid keelasid noortel 
minna Punaarmee kutsealuste kogunemispunktidesse; Bandera inimesed hävitasid 
kutsealuste perekondi ja põletasid nende maju, püüdes kehtestada OUN-i võimu 
külades. Kostelniki tapmine Lvovi peakiriku trepiastmetel, kui ta pärast jumalateenis- 
tust parajasti kirikust väljumas oli, kujunes kogu terrorikam-paania kulminatsiooniks. 
Mõrvarit ümbritses hulk usklikke ja ta laskis end maha; ta tunti ära - see oli keegi 
terroristlikust grupist, mida juhtis Bandera asetäitja Suhhevitš, kes oli ukraina 
põrandaaluse organisatsiooni eesotsas olnud seitse aastat. Sõja ajal kandis Suhhevitš 
hauptsturmführeri auastet ja ta oli üks karistuspataljoni ,, Nachtigal" komandöre. 
Pataljoni juhtisid peamiselt sakslased, see koosnes aga banderalastest. Pärast 1941. 
aasta juulis Lvovis toimunud massilisi juutide ja poola intelligentsi esindajate 
mahalaskmisi kuulutasid banderalased välja sõltumatu Ukraina valitsuse eesotsas 
Stetskoga. 

Kuid Saksa võimud ajasid selle valitsuse otsekohe laiali. 

Rida OUN-i poliitikategelasi interneeriti, sealhulgas ka Bandera. Hitler vaatas 
ounlaste liikumisele vaid kui politseijõule Saksamaa ülemvõimu kehtestamisel slaavi 
territooriumil. Sakslased toetasid ukraina natsionalismi ainult kohalike valit- 
susorganite loomisel ja nende endi kontrolli all ning keeldusid lõpuni, 1944. aastani 
tunnistamast OUN-i kui poliitilist jõudu. 

Hiljem, 1945. aastal liitus osa ,, Nachtigali" pataljonist Saksamaa relvajõudude 
eliitkaristusüksusega - diviisiga ,,Galitšina”. 

1947. aastal välismaalt saadud informatsioon selle kohta, et Vatikan otsib USA ja 
Briti võimude toetust abi osutamiseks uniaadi kirikule ja sellega tihedalt seotud 
banderalaste formee-ringutele, anti edasi Stalinile, Molotovile ja Ukraina Kommu- 
nistliku Partei esimesele sekretärile Hruštšovile. Viimane pöördus Stalini poole 
palvega lubada tal salaja likvideerida kogu uniaadi kiriku ladvik endises ungari linnas 
Užgorodis. Kirjas, mis oli saadetud kahel aadressil - Stalinile ja Abakumovile, väitsid 
Hruštšov ja Ukraina Riikliku Julgeoleku minister Savt-šenko, et ukraina uniaadi 
kiriku katoliku piiskop Romža teeb aktiivset koostööd bandiitide peameestega ning 
peab sidet Vatikani salajaste emissaridega, kes võitlevad sihikindlalt Nõukogude 
võimu vastu ja osutavad igakülgset kaasabi bande-ralastele. Nad kirjutasid, et Romža 
ja tema grupp kujutavad endast tõsist ohtu poliitilisele stabiilsusele regioonis, mis 
alles hiljaaegu läks Nõukogude Liidu koosseisu. 

Lisaks sellele teadis Hruštšov, et Romžal on andmeid olukorrast Ukraina juhtivates 
ringkondades ja kavandatavatest ettevõtmistest ukraina natsionalistliku liikumise 
mahasurumisel. Need andmed tulid uniaadi nunnadelt, kes olid tihedas kontaktis 
partei oblastikomitee esimese sekretäri, oblastinõukogu Täitevkomitee esimehe 
Turenitsa naisega. Ta pidas mõle-mat ametit üheaegselt, olles elanikkonna hulgas 
austatud ja *gupeetud. Novembripühadeks Užgorodis üles riputatud loosungitel ja 
transparentidel oli kiri: ,,Elagu Oktoobrirevolutsiooni u- aastapäev ja Ivan Ivanovitš 
Turenitsa!" 

Romža kaudu saadud informatsioon olukorrast ukraina juhtkonnas 

371 

imbus välismaale ja sealt edasi bumerangina Moskvasse Kõik see kujutas reaalset 
ohtu Hruštšovile. Suutmata olukorraga toime tulla, haaras Hruštšov initsiatiivi 
salajases füüsiliSes arveteõiendamises Rdrhžaga enda kätte. 

NSVL julgeolekuminister Abakumov näitas mulle Hruštšovi ja Savtšenko kirja ning 
hoiatas: mitte osutada ukraina julgeolekuorganitele ükskõik millist kaasabi selles 
aktsioonis enne kui pole tulnud Stalini otsest korraldust. 

Stalin nõustus Hruštšovi ettepanekuga, et on kätte jõudnud aeg hävitada Vatikani 
»terroristlik pesa” UŽgorodis. 

Kuid kallaletung Romžale oli halvasti ette valmistatud: Savtšenko ja tema inimeste 
organiseeritud autoavariis sai Romža üksnes haavata ja toimetati UžŽgorodi haiglasse. 
Hruštšov sattus paanikasse ja pöördus abi saamiseks uuesti Stalini poole, väites, et 
Romža oli valmistunud kohtumiseks sidepidajatega Vatikani kõrgemalseisvatest 
ringkondadest. 

Mina sõitsin oma grupiga UŽžgorodi, et välja selgitada Romža sidemed ja kontaktid, 
kuna tundsin isiklikult kogu ukraina natsionalistide juhtkonda juba sellest ajast, kui 
olin sisse imbunud OUN-i peakorterisse. 

Veetsin Užgorodis peaaegu kaks nädalat. Sel ajal helistas mulle Abakumov ja ütles, et 
nädala pärast sõidavad Užgorodi Savtšenko ja toksikoloogialaboratooriumi ülem 
Mairanovski käsuga likvideerida Romža. Savtšenko ja Mairanovski jutustasid mulle, 
et Kiievi vaksalis võttis neid oma raudteevagunis vastu Hruštšov, andis täpsed 
juhtnöörid ja soovis edu. Kaks päeva hiljem kandis Savtšenko Hruštšovile telefoni 

teel ette, et operatsiooni läbiviimiseks on kõik valmis ja Hruštšov andis käsu aktsioon 
teoks teha. Mairanovski andis kuraare mürgiga ampulli kohaliku julgeoleku agendile - 
selle haigla meditsiiniõele, kus Romža ravil oli. Tema tegigi surmava süsti. 
Nimetatud operatsiooni tulemusena edutati Savtšenkot ning aasta pärast viidi ta üle 
Moskvasse ja määrati Molotovi asetäitjaks Informatsioonikomitees... 

Jaroslav Galan, ukraina kirjanik, kes paljastas raevukalt ukraina uniaadi kiriku 
hierarhia sidemeid hitlerlaste ja Vatikaniga, 

löödi 1949. aasta septembris hutsuuli kirvega surnuks tema enda korteris Lvovis. 
peaaegu aasta pärast Romža likvideerimist ei olnud mul Abakumoviga mingeid 
kontakte, kuid ükskord, umbes kell neli hommikul helises telefon. 

Olge kell kümme valmis täitma kiireloomulist ülesannet. Väljalend Vnukovost.” 
Saabusin lennuväljale koos mind saatva Aitingoniga. Seal ootas mind juba 
Abakumovi asetäitja kindralleitnant Selivanovski. Alles siis, kui jõudsime Kiievi 
kohale, ütles ta: meie lennu lõppeesmärk on Lvov. Kuid tihe udu segas lennuki 
maandumist Lvovis ja see pöördus Kiievisse tagasi. Sealt sõitsime rongiga edasi 
Lvovi. Teel jutustas Selivanovski Galani metsikust tapmisest banderalaste poolt. 
Tema sõnul polnud seltsimees Stalin absoluutselt rahul julgeolekuorganite tööga 
võitluses banditismiga Lääne-Ukrainas. Seoses sellega kästi mul keskenduda 
banderalaste põrandaaluse organisatsiooni juhtide jälitamisele ja likvideerimisele. 
Seda öeldi vastuvaidlematus toonis. Mulle oli selge, et minu tulevik sõltus selle 
ülesande lahendamisest. 

Lvovis sattusime kohe parteiaktiivi nõupidamisele, mida juhatas Hruštšov, kes oli 
spetsiaalselt saabunud Kiievist, et isiklikult kontrollida Galani tapjate tagaotsimist. 
Nõupidamisel tekkis mul Hruštšoviga vaidlus. Ta oli ilmselgelt halvas tujus: tema 
kohal rippus oht sattuda Stalini silmis ebasoosingusse, kuna tal polnud õnnestunud 
teha lõppu banditismile Lääne-Ukrainas. Mina viisin teda veelgi rohkem endast välja 
sellega, et vaidlesin vastu tema ettepanekule kehtestada Lääne-Ukraina elanikele 
eripassid. Samuti tegi Hruštšov ettepaneku mobiliseerida noored tööle Donbassi ja 
õppima Ida-Ukraina vabrikute-tehaste õppeasutustesse, jättes sellisel omapärasel moel 
bande-ralaste formeeringud ilma täiendusest. Teatasin kindlalt, et eri-passide 
sisseseadmine ning noorte mujale ümberasustamine, eesmärgiga purustada igasugune 
side nende natsionalistlikult meelestatud vanemate ja sõpradega - on ilmne 
diskrimineerime; see võib veelgi rohkem ärritada kohalikku elanikkonda. Mis puutub 
aga noortesse, siis, hoides kõrvale vägivaldsest 

väljasaatmisest, lähevad nad kindlasti metsadesse ja ühinevad bandiitide bandedega. 
Hruštšov vastas ärritunult, et see pole minu asi, kuna minu ülesanne on üks - jätta 
relvastatud põrandaalune organisatsioon ilma nende juhtidest, aga teiste küsimustega 
tegelevad need, kes on selleks kutsutud ja seatud. 

Minu vahelesegamine oli siiski õigeaegne ning eripasside idee maeti maha. Noorte 
mobiliseerimise plaan tehti teoks osaliselt - neid saadeti ainult vabriku- ja 
tehasekoolidesse õppima. Peagi väljakuulutatud amnestia laienes neile, kes nõustusid 
relvad vabatahtlikult ära andma miilitsaosakonda või kohalikesse 
julgeolekuorganeisse: see samm oli eriti efektiivne ning juba uue, 1950. aasta 
esimesel nädalal andis relva ära kaheksa tuhat inimest. Valdavas enamuses neid 
tõepoolest taga ei kiusatud. Muide, nagu meil õnnestus välja selgitada, neist kaheksast 
tuhandest oli umbes viis tuhat noort viieteistkümnendast kahekümnenda eluaastani, 
kes põgenesid kodudest ja läksid bandedesse pärast seda, kui kuulsid sundkorras tööle 
saatmisest Donbassi kaevandustesse. 

Meie andmetel koordineeris relvastatud vastupanu ka Šuhhevitš. 1943. kuni 1950. 
aastani oli ta Ukraina banderalaste põrandaaluse organisatsiooni eesotsas. See mees 
paistis silma erakordse vaprusega, tal oli seejuures ka konspiratiivtöö kogemusi, tänu 
millele tal õnnestus seitsme aasta vältel pärast sakslaste lahkumist tegeleda aktiivse 
õõnestustegevusega. Sel ajal, kui meie otsisime teda Lvovi ümbrusest, asus ta hoopis 
Musta mere ääres Odessa lähedases kardioloogia sanatooriumis. Pärast, nagu meile 
sai teatavaks, ilmus ta välja Lvovis, kus kohtus mitme tuntud kultuuritegelasega ja 
saatis koguni enda nimel pärja nendest ühe matustele. Tema riskantne žest äratas 
linnas tähelepanu ja meie agent, endine Harkovi teatri ,,Berezil" näitlejatar, kes 
kirjutas ,Izvestijale", kinnitas Šuhhevitši viibimist Lvovi piirkonnas. Meil omakorda 
õnnestus kindlaks teha nelja tema naisihukaitsja, samaaegselt ka tema armukeste, 
isikud. 

Tol ajal toetas relvastatud vastupanu Nõukogude võimule ka Lvovi piirkonna 
elanikkond. Koos Lebediga, minevikus OUN-1 tuntud tegelasega, asusime teele 
Lvovi lähedale üksikusse 

külla. Seal otsisime üles Lebedi sugulased - kaks tema vennapoega juhtisid kohalikku 
bandiitide gruppi. Mõni aeg varem olid banderalased Lebedi onupoja maha lasknud, 
kuna ta oli nõustunud hakkama kolhoosiesimeheks, kuigi neil oli väga hästi teada, et 
nii tema tütar kui ka selle kaks poega olid aktiivsed nõukogudevastase põrandaaluse 
organisatsiooni liikmed. Lebed tahtis veenda oma vennapoegi relvastatud võitlusest 
loobuma. Mahalastud kolhoosiesimehe tütar aga pidas, vaatamata saadud vapustusele, 
oma isa hukkumist kättemaksuks selle eest, et too asus koostööle Nõukogude 
võimuga. 

Jäin Lvovi pooleks aastaks - kuigi lõpplahendus oli vältimatu, osutus see, nagu elus 
sageli juhtub, siiski ootamatuks. Šuhhevitš lootis liialt oma vanadele sidemetele, mis 
olid säilinud veel sõja ajast, ja nõrgendas valvsust. Vahepeal jõudsime välja 
advokaadi ja banderalaste liikumise mõjuka tegelase Gor-bovoi perekonnani. Nagu 
selgus, tahtsid Gorbovoi ja tema pere minna kompromissile Nõukogude võimuga ega 
soovinud isiklikult osa võtta tapmistest. Ma suutsin leida lähenemistee Gor-bovoile ja 
tema sõpradele ning tegin talle Nõukogude juhtkonna nimel ettepaneku: sõda tuleb nii 
kiiresti kui võimalik lõpetada ning inimesed normaalsesse ellu tagasi tuua. Lubasin 
hea seista selle eest, et Gorbovoi vennatütar vabastataks Venemaa vangilaagrist, kuhu 
ta oli saadetud vaid seetõttu, et ta oli tema sugulane. Pidasin oma lubadust - pärast 
minu telefonikõnet isiklikult Abakumovile" vabastati Gorbovoi vennatütar otsekohe 
ja toimetati lennukiga Lvovi. 

Vastutasuks näitas Gorbovoi mulle kätte koha, kus võis end varjata Šuhhevitš. Selleks 
ajaks õnnestus meil tõmmata enda poole ka Šuhhevitši sidemees, kohaliku 
jalgpallimeeskonna ,,Dünamo" mängija. Gorbovoi ja tema mõttekaaslane, akadeemik 
Kripjakevitš, kelle poeg võttis aktiivselt osa banderalaste liikumisest, kahetsesid oma 
tegu ja teatasid avalikult oma poliitiliste vaadete ekslikkusest; neid ei represseeritud. 
Vahepeal tegi Šuhhevitš veel ühe saatusliku vea. Kui majja, kUs ta elas koos ühe oma 
ihukaitsja Darja Gusjakiga, ilmus miilits, nagu tavaliselt, dokumente kontrollima, ei 
pidanud ta 

närvid vastu. Šuhhevitš laskis miilitsa maha ja kõik kolm -tema ise, Darja ja tema ema 
- põgenesid. Meie otsingud tõid meid sügavasse kolkakülla, kust leidsime vaid Darja 
ema. Šuh-hevitšit seal ei olnu, kuid selle naise kohalolek tõestas, et kaugele minna 
ta ei saanud. Hiljem, kui Darja oli juba arreteeritud tunnistas ta, et palus Šuhhevitšit 

mitte tappa tema ema, kellel oli puust jalaprotees, ja mees kartis, et sellises olukorras 
on temaga raske põgeneda. Nii jätsidki nad ta külla. 

Meie haarangugrupp seadis end sisse samas majas, kus elas Darja ema. Üsna pea 
ilmus sinna noor, sümpaatne medit-siiniüliõpilane Lvovist, Darja õetütar. Ta sõitis 
sugulastele külla ja esinema, nagu ta ütles, instituudi komsomoli komitee ülesandel 
loengutega natsionalismi kahjulikkusest. Meie sõbraliku vestluse ajal (mina esitlesin 
end rajooni täitevkomitee uue esimehena), vastates minu ettevaatlikule küsimusele, 
kus asub antud momendil tema tädi, ütles tütarlaps, et ta elab tema instituudi 
ühiselamus ja käib aeg ajalt Metsaakadeemias, kuhu kavatseb peagi õppima asuda. 
Välisvaatlusgrupp tegi kiiresti kindlaks, millises akadeemias” käib Darja: ta sõitis 
regulaarselt Lvovi lähedasse külla, kus jäi tundideks ühte kooperatiivpoodi pidama. 
See viis meid mõttele, et seal viibib samal ajal ka Šuhhevitš. Kahjuks olid noored 
ohvitserid, kes 1950. aasta märtsis jälgimist toimetasid, väheste kogemustega, üritades 
kattevarjuks Darjaga kurameerida. Kui leitnant Revenko sirutas Darja poole käe ja 
ütles selges ukraina keeles, et tahaks sellise võluva naisterahvaga lähemalt tutvuda, 
haistis too lõksu ning laskis ta pikemalt mõtlemata kohapeal maha. Ta võeti kohe 
kinni, kuid mitte minu inimeste, vaid kohalike elanike poolt, kes olid selle teo 
tunnistajaiks. 

Minu inimestel õnnestus ta rahvahulgast kätte saada ja viia kohalikku MGB osakonda. 
Poole tunni pärast oli kohal ka grup1 vanem, minu lähim abiline, andes otsekohe käsu 
levitada turul juttu, et naine laskis armastuse pärast maha enne leitnandi Ja siis ka 
enda. Darja isoleeriti kindlalt. Mina ja kindral Drozdov koos kahekümne 
operatiivtöötajaga piirasime ümber kooperatiivi maja, et blokeerida Šuhhevitši 
võimalikud põgenemisteed. 

Drozdov nõudis Šuhhevitšilt relvade mahapanekut - sel juhul garanteeritakse talle elu. 
" Vastuseks kõlas automaadivalang. Püüdes piiramisrõngast läbi murda, viskas 
Šuhhevitš kaks käsigranaati. Algas tulevahetus, mille tulemusena Šuhhevitš sai surma. 
Pärast Šuhhevitši surma hakkas vastupanuliikumine Lääne-Ukrainas kahanema ja 
vaibus peagi. Meil õnnestus kindlaks teha, et Šuhhevitš oli loonud küllaltki ohtliku 
agentuurvõrgu. pool aastat enne kirjeldatud sündmusi, 1949. aasta juunis, elas Darja, 
nagu selgus, kaks nädalat Moskvas, hotellis , Metropol" võõra passiga. Tema 
hotellitoas hoiti lõhkeseadeldisi. Selle kahe nädala jooksul käis ta korduvalt Punasel 
väljakul sobiva ,,märklaua” otsinguil. Oletati, et plahvatus avaldab muljet Läänes ja 
OUN saab rahalist toetust. 

Banderalaste liikumist käsitlevad arhiivimaterjalid viidi salaja natsionalistide poolt 
Lvovist Leningradi ja peideti M. E. Saltõkov-Štšedrini nimelise Avaliku 
Raamatukogu haruldaste käsikirjade osakonda. 


Ukraina ,,epopöa" jõudis krahhini aasta pärast. Tšekistidel ja isiklikult Hamazjukil, 
minu grupi operatiivtöötajal, õnnestus saata agent ühte banderalaste veel allesjäänud 
rühma, mis oli tolleks ajaks Ukrainast ümber baseerunud Tšehhoslovakkiasse, sealt 
edasi aga Saksamaale. Saanud nende inimestega kontakti, suunas Briti luure nad 
Inglismaale, lõhkamistööde alasele väljaõppele. Meie inimest esitleti banderalastele 
kui üht aktivisti Šuhhevitši lähikonnast. Münchenis pidas ta meiega kontakti, kuid 
niipea, kui grupp asus ümber Inglismaale, otsustasime esialgu riski vältida ja temaga 
ühendusse mitte astuda. OUN -i juhte välismaal ajas ärevusse raadioside puudumine 
Suhhevitšiga. Saanud inglastelt toetust, otsustasid nad saata Ukrainasse ounlaste 
julgeolekuteenistuse ülema Matvieiko. Talle tehti ülesandeks välja uurida, miks 
Šuhhevitš vaikib ja aktiviseerida põrandaalust liikumist. Andsime oma agendile 

korralduse saata Saksamaale šifreeritud postkaart kindlaksmää-ratud aadressil, teatega 
Matvieiko grupi marsruudi kohta. 

Arvati, et Bandera emissarid maanduvad Rovno linna ümbru ses. Meie 
õhutõrjeteenistus sai käsu mitte tulistada Briti le” nukit, mis pidi õhku tõusma Maltalt 
ning, võttes peale Matvieik0 grupi, heitma selle"*langevarjudega alla Rovno 
ümbrusesse Tegime seda mitte ainult, et kaitsta meie agenti, kes oli samuti 
diversantide grupi koosseisus, vaid ka seepärast, et me kavatsesime nad kõik elusalt 
kinni võtta. 

Grupi liikmed võeti soojalt vastu konspiratiivkorteris vastuluure ülema asetäitja 
Reichmanni inimeste poolt, kes mängisid neid põrandaaluseid, keda Matvieiko 
lootiski seal kohata. Pärast napsitamist - alkoholisse oli segatud unerohtu - jäid 
»külalised” rahulikult magama ning ärkasid juba MGB oblastivalitsuse sisevanglas. 


Kõik see toimus 1951. aasta mais. Kell kolm öösel helises minu korteris telefon. 
Helistas Abakumovi sekretär: pidin kiiremas korras ilmuma ministri kabinetti. 
Abakumovi juures toimus Matvieiko ülekuulamine, mida toimetas minister isiklikult 
koos oma asetäitja Pitovranoviga. Algul esinesin tõlgi rollis kuna Matvieiko rääkis 
ainult lääne-ukraina dialektis. Ülekuulamine kestis kaks tundi. Seejärel käskis 
Abakumov hakata minul tegelema Matvieikoga. Töötasin temaga umbes kuu aega. 
Need polnud ülekuulamised; vaid vestlused. Seega neid ei protokollitud. Meie 
jutuajamised toimusid sisevangla ülema Mironovi kabinetis, kus Matvieikol oli 
võimalus isegi televiisorit vaadata. Mäletan, kuidas teda vapustas ooper ,,Bogdan 
Hmelnitski" ukraina keeles. Etendus anti Ukraina kunstidekaa raames, mis toimus 
Moskvas. Ei Poolas ega ka Lääne-Ukrain polnud Matvieiko kunagi käinud 
ooperietendustel, mis kan ette tema emakeeles. Talle tundus see uskumatuna ja et te 
lõplikult veenda nähtu tõepärasuses, võtsin Matvieiko kaas teatrisse, Ukraina 
dekaadile, tõsi küll, ,,eskordi" saatel. 

Pärast neid jutuajamisi minuga veendus Matvieiko: peal võib-olla et mõne 
teisejärgulise agendi perekonnanime, oli me sisuliselt teada kõik ukraina 
emigrantlikust organisatsioonist ja banderalaste liikumisest. Ta oli vapustatud, kui 
hakkasin välja 

laduma talle tuntud ukraina natsionalistide juhtide elulugusid, tooma esile üksikasju 
nende isiklikust elust ning jutustama nende omavahelistest lahkhelidest. Kinnitades 
Matvieikole, et ma ei kavatse teda värvata, selgitasin: kõige tähtsam on meile see, et 
õppeks relvastatud võitlus Lääne-Ukrainas. Abakumovi loal helistasin Melnikovile, 
Ukraina Kommunistliku Partei esimesele sekretärile, kes oli selle kohal välja 
vahetanud Hruštšovi, ja palusin Matvieiko Kiievis vastu võtta ning näidata talle, et 
Ukraina, eriti aga Lääne-Ukraina - see pole mitte venelaste poolt okupeeritud 
territoorium, vaid vaba maa, kus elavad vabad inimesed. 

Matvieikoga ma enam ei kohtunud. Kiievis paigutati ta konspiratiivkorterisse 
kodusesse aresti, kusjuures anti võimalus vabalt linnas liikuda. Seejärel viidi ta üle 
Lvovi, kus ta elas ühes eramajas. Sealt ta põgeneski. Milline segadus sellest tekkis 
Kiievis ja Moskvas! Ta kuulutati üleliiduliselt tagaotsitavaks. Ukraina Riikliku 
Julgeoleku minister käskis otsekohe arreteerida kõik, kes vastutasid Matvieiko valve 
eest. Selgus, et ta oli lahkunud väga lihtsalt: ta jättis hüvasti valvuriga, kes oli viimase 
kümne päeva jooksul harjunud, et Matvieiko tuleb ja läheb vabalt, kuhu soovib (tõsi, 
julgeolekuohvitseri saatel) ega peatanud teda, kuigi seekord tal mingit saatjat kaasas 
polnud, ning kõndis seejärel väravast välja. 

Need päevad elas ta ühe oma vana tuttava korteris, kes polnud banderalastega seotud. 
Matvieiko ütles talle, et ta oli saabunud ametiasjus Moskvast ja elab tema juures 
lühikest aega. Selle ajaga käis ta läbi banderalaste konspiratiivkorterid ja kontrollis 
Lvovi sidemeid, mille kohta ta Moskvas ei andnud mingeid tunnistusi. Oma õuduseks 
avastas ta, et nende agentuur-võrku ei olegi olemas: kaks aadressi osutusid valeks, aga 
need mimesed, kes olevat seotud põrandaaluse organisatsiooniga, olid lihtsalt 
väljamõeldud. Kõik see oli nende fantaasia, kes koostasid banderalaste liikumise 
edusammudest ülespuhutud aruandeid, mis saadeti OUN-i peakorterisse Londonis ja 
Münchenis. Matvieiko oli piisavalt kogenud luuraja, et mõista: Järelejäänud 
konspiratiivkorterid on kindlasti Nõukogude vastuluure 

jälgimise all ja neid hoiti alles üksnes selleks, et kasutad" neid lõksudena 
lihtsameelsete külastajate jaoks, kes saabuvad välismaalt. 

Kolme päeva päfcast andis Matvieiko end ise Lvovi julgeolekuorganite kätte. Ukraina 
juhtkonna korraldatud pressikonverentsil esines ta banderalaste liikumise suhtes 
hukkamõistva kõnega. Kasutades oma autoriteeti, kutsus Matvieiko emigrante ja 
ounlasi, kes võitlesid bandiitide rühmades, üles leppimisele. Pärastpoole alustas ta uut 
elu - töötas raamatupidajana, abiellus, kasvatas üles kolm last ja suri loomulikku 
surma 1974. aastal. 

Lugu Matvieikoga omandab Ukraina sõltumatuse väljakuulutamise taustal uue kõla. 
Läänes ei antud endale iial aru, et pärast 1917. aasta revolutsiooni sai Ukraina endale 
esmakordselt oma ajaloos riikluse Nõukogude Liidu koosseisus. Täielik õitseng 
saabus rahvakunstis, kirjanduses ja emakeelses haridussüsteemis, mis oli täiesti 
mõeldamatu nii tsaarivalitsuse kui ka Austria ja Poola ülemvõimu ajal Galiitsias. 
Ukraina parteijuhte, erinevalt nende kolleegidest teistes liiduvabariikides, võeti 
Moskvas alati vastu erilise austuse ja lugupidamisega ning nad mõjutasid oluliselt 
Kremli juhtkonda sise- ja välispoliitika kujundamisel. Ukraina oli pidev reserv kaadri 
edutamisel juhtivatele ametikohtadele Moskvas. Ukraina komparteil oli oma 
poliitbüroo, mida polnud üheski teises liiduvabariigis, ta oli esindatud Ühinenud 
Rahvaste Organisatsioonis. Tõsi, kuni 1992. aastani ei olnud Ukraina täiesti sõltumatu 
riik, kuid mina pean end endiselt ukrainlaseks - üheks nendest, kes mingil määral 
aitasid kaasa selle positsiooni loomisele, mille ta omandas Nõukogude Liidu raames. 
See mõju, mida omas Ukraina, tema prestiiži tugevnemine NSV Liidus ja välismaal 
kujunes eelmänguks täiesti uue, sõltumatu riigi staatuse omandamisele pärast 
Nõukogude Liidu lagunemist. 

IX. Nõukogude juhtkond ja kurdide küsimus Lähis-Idas 1947- 
1953 


1947. aastal astusid kurdide rühmad mulla Mustafa Barzani juhtimisel võitlusse Iraani 
šahhi vägedega, ületasid meie ja Iraani vahelise piiri ning sattusid Aserbaidžaani 
territooriumile. 

Kurdid, kes elasid Iraagis, Iraanis ja Türgis, kannatasid tagakiusamise all, aga Briti 
võimuesindajad, kes kasutasid kurde ära saksameelsete meeleolude elavnemise 
perioodil Teherani juhtivates ringkondades aastatel 1939-1941, osutasid pärast Inglise 
ja Nõukogude vägede sisseviimist Iraani neile toetust. 

Üle piiri tunginud Barzani-võitlussalkades oli kokku kuni kaks tuhat meest ning 
umbes sama palju nende perekonnaliikmeid. Nõukogude võimuesindajad interneerisid 
algul kurdid ja paigutasid nad laagrisse. 1947. aastal aga käskis Abakumov mul 

alustada läbirääkimisi Barzaniga ja pakkuda talle ja temaga koos saabunud inimestele 
poliitilist varjupaika sellele järgneva ajutise ümberasustamisega Usbekistani 
maarajoonidesse Taškendi lähedal. 

Barzanile esitleti mind Matvejevina, TASS-i peadirektori asetäitja ja Nõukogude 
valitsuse ametliku esindajana. Kohtusin esmakordselt elus tõelise suurfeodaaliga. 
Sealjuures jättis Barzani mulje kui küllaltki läbinägelik poliitik ja kogenud väejuht. Ta 
ütles, et viimase saja aasta jooksul on kurdid kaheksakümnel korral üles tõusnud 
pärslaste, iraaklaste, türklaste ja inglaste vastu ja enam kui kuuekümnel korral olid 
nad pöördunud abi saamiseks Venemaa poole ning reeglina seda ka saanud. Seepärast 
oli tema sõnul nende seisukohast täiesti loomulik pöörduda jällegi abipalvega meie 
poole neile nii raskel ajal, kui haani võimud likvideerisid Kurdi vabariigi. 

Mõni aeg enne neid sündmusi sattusid iraani kurdide-üles-tõusnute juhid šahhi 
korraldatud lõksu: nad olid kutsutud Teherani läbirääkimistele, võeti seal aga kinni ja 
poodi üles. Ainult Sarzanil õnnestus seda vältida. Kui šahh kutsus läbirääkimistele 
Barzani enda, vastas too, et tuleb ainult sel juhul, kui Šahh saadab oma 
perekonnaliikmed pantvangidena tema peakorterisse. 

Kuni toimusid eelläbirääkimised Šahhiga, paiskas Barzani suure osa oma jõududest 
Iraani põhjarajoonidesse, Nõukogude piirile lähemale. Meie aga omalt poolt olime 
huvitatud kurdide kasu. tamisest inglaste ja aftneeriklaste mõjujõu nõrgendamisel neis 
Lähis-Ida maades, mis piirnesid Nõukogude Liiduga. Ma teatasin Barzanile, et 
Nõukogude pool on nõus läbi viima osale tema ohvitseridest eriõppused meie 
sõjakoolides ja akadeemiates. Samuti kinnitasin talle, et laialiasustamine Kesk-Aasias 
on ajutine, kuni tingimused muutuvad sobivamaks nende tagasipöördumiseks 
Kurdistani. 

Abakumov keelas mul teatada Aserbaidžaani kompartei juhile Bagirovile 
läbirääkimiste sisust Barzaniga, eriti aga Stalini nõusolekust anda kurdi ohvitseridele 
võimalus saada ettevalmistus meie sõjalistes õppeasutustes. 

Asi oli selles, et Bagirov püüdis kasutada Barzanit ja tema inimesi olukorra 
destabiliseerimiseks Iraani Aserbaidžaanis. Kuid Moskvas arvati, et Barzani võib 
mängida palju tähtsamat rolli inglisemeelse režiimi kukutamisel Iraagis. Peale selle, ja 
mis on eriti tähtis, kurdide abiga võisime pikaks ajaks rivist välja viia Iraagi (Mosul) 
naftatööstusettevõtted, millel oli tookord erakordne tähtsus Inglise- Ameerika sõjaliste 
grupeeringute varustamisel naftatoodetega Lähis-Idas ja Vahemerel. 

Pärast läbirääkimisi Barzaniga, lendasin Taškenti ja informeerisin Usbekistani 
juhtkonda tema eelseisvast saabumisest. Seejärel pöördusin tagasi Moskvasse. 
Barzani saadeti koos relvituks tehtud meeste ja nende perekonnaliikmetega 
Usbekistani. Viis aastat hiljem, 1952. aasta märtsis lähetati mind Usbekistani, 
Taškendi lähedale, kohtuma Barzaniga, et lahendada üleskerkinud probleeme. 
Barzanit ei rahuldanud passiivne ootamine ja kohalike võimude suhtumine. Ta 
pöördus abi saamiseks Stalini poole, nõudes varem antud lubaduste täitmist. Ta 
nõudis kurdi sõjaliste üksuste formeerimist. Barzani tahtis ka säilitada oma mõjuja 
kontrolli hõimukaaslaste üle, kes olid asustatud kolhoosidesse Taškendi lähedal. 
Kohtumine Barzaniga leidis aset valitsuse suvilas. Minu tõlgiks oli major Zemskov. 
Nii tema kui Barzani rääkisid vabalt 

inglise keelt. Barzani jutustas mulle, kuidas ameeriklased ja jnglased tahtsid teda ära 
osta, et viia läbi aktsioone iraagi, iraani ja türgi valitsustele surve avaldamiseks. 

Saanud uuelt julgeolekuministrilt Ignatjevilt vastava korralduse, töötasin välja plaani 
formeerida kurdide eribrigaad (poolteist tuhat inimest) diversioonioperatsioonideks 
Lähis-Idas. Seda võis kasutada ka Nuri Saidi valitsuse kukutamiseks Bagdadis, mis 
oleks tõsiselt ruineerinud inglaste mõju kogu Lähis-Ida regioonis. (Kurdide abiga 
õnnestus see teoks teha 1958. aastal, kui mina juba vanglas istusin.) Kurdid pidid 
mängima kindlat osa ka neis plaanides, mis olid seotud naftatööstusettevõtete rivist 
välja löömisega Iraagi, Iraani ja Süüria territooriumidel juhul, kui peaks puhkema 
sõjategevus või tekkima otsene ähvardus tuumarünnakuks NSV Liidule. 


Barzani väljendas nõusolekut kirjutada alla kokkuleppele koostöö kohta Nõukogude 
valitsusega vastutasuks meiepoolse garantii eest osutada kaasabi Kurdi vabariigi 
loomisel, mida Barzani nägi eelkõige kurdide kompaktse elualana rajoonis Põhja 
Iraagi, Iraani ja Türgi piiril. 

Kuulanud ära Barzani, vastasin, et mul pole volitusi arutada sedasorti kokkulepet. 
Kuid me ei vaielnud vastu kurdi emigrat-sioonivalitsuse loomisele. Mind saatev ja 
läbirääkimistel osalev Partei KK Rahvusvahelise osakonna vastutav töötaja Mantšha 
tegi ettepaneku luua Kurdistani demokraatlik partei eesotsas Barzaniga. Mantšha idee 
kohaselt pidi partei koordineerima Barzani valitsuse esindajate tegevust kõigis kurdi 
elanikkonnaga asustatud rajoonides. Partei peakorter oleks võinud tema sõnul 
paikneda kolhoosi juhatuses, mis asus viieteistkümne kilomeetri kaugusel Taškendist. 
Ma ei sekkunud vestlusesse, kuid kuulasin tähelepanelikult. Kui jutuajamine lõppes, 
kutsus Barzani mind kohtumisele oma staabi ohvitseridega. Meie ilmumisel tõmbusid 
toas viibivad kolmkümmend meest valveseisangusse. Seejärel, justkui käskluse peale, 
langesid kõik põlvili ja roomasid Barzani juurde, Paludes luba suudelda tema 
rõivasiile ja saapaid. Illusioonid 

demokraatlikust Kurdistanist mida siiani ehk võisingi luua kadusid seda nähes 
otsekohe. Mulle sai täiesti selgeks, et see oli jälle üks neid ideoloogilisi initsiatiive, 
mis kerkivad aeg ajalt päevakorrale kk4? Staraja väljakul. 

1952. aasta aprillis asus Barzani, ümbritsetuna oma pere- ja hõimuliikmetest, elama 
suurde Taškendi lähedasse kolhoosi Moskvas võeti vastu otsus omistada kurdidele 
autonoomse rajooni staatus. Riikliku Julgeoleku ministeeriumile tehti korraldus 
organiseerida kurdidele sõjaline väljaõpe ja osutada neile kaasabi sidemete sõlmimisel 
välismaal asuvate kaasmaalastega. Meie katsed juurutada Barzani lähikonda oma 
inimesi ja värvata kedagi kurdide endi seast, blokeeriti edukalt nende julgeoleku- 
teenistuse poolt. Tõsi, Zemskovil, kel oli kurdidega suhtlemisel üsna suuri kogemusi, 
õnnestus värvata üks meie sõjaväeakadeemias õppiv nooremohvitser, kuid pärast 
Taškenti tagasipöördumist kadus ta jäljetult. Teda üles leida meil ei õnnestunudki ja 
tegime järelduse, et Barzani käsul ta likvideeriti. 

Tänu kurdide küsimusele tutvusin ma esmakordselt bürokraatliku asjaajamisega 
dokumentide ettevalmistamisel Poliitbüroole. Ignatjev käskis mul jääda seniks 
Mantšhi kabinetti, kuni dokument meie ettepanekutega kurdide probleemi lahen- 
damiseks seal kooskõlastatakse. Ignatjev oli alati muutumatult viisakas ja korrektne, 
kuid kui ma ütlesin, et mul on Moskva hotellis kokkulepitud kohtumine Barzaniga, 
noomis ta mind järsus toonis poliitilise küsimuse tähtsuse mittemõistmise pärast ja 
käskis kohtumine tühistada: kurdide küsimuses on meil eelkõige vaja nii kiiresti kui 
võimalik saada Poliitbüroo otsus. Koos minu ja Mantšhaga käis Ignatjev Molotovi ja 
Võšinski juures, et saada projektile nende'viisad. Muide, Molotov ja Võšinski 
tundusid mulle siis esmakordselt vanade, tahtejõuetute ja ääretult väsinutena. Kuid 
neil jätkus visadust, et dokumendist maha kriipsutada üks kui teine punkt, mis 

puudutas Välisministeeriumit ja sisaldas ülesannet pidada kurdide küsimuses 
läbirääkimisi ja konsultatsioone. Samuti jäid nad selle juurde, et küsimust tuleb 
arutada Poliitbürool ja Riikliku Julgeoleku ministeeriumi esindajatega, aga mitte kui 
Välisministee- 

riumi ja meie vahelist ühist ettepanekut. Kui me väljusime valveohvitseri saatel, kelle 
portfellis oli dokumendi projekt, tegin Mantšhale ettepaneku sõita minu poole 
Lubjankale ja trükkida seal valmis dokumendi lõplik tekst, võttes arvesse jylolotovi ja 
Võšinski kommentaare. Ignatjev nõustus. 

Nüüd algas aga midagi, mida ma üldse ei mõistnud. Esitasime Ignatjevile lõpliku 
teksti ja ta kiitis selle heaks. Kuid ministrile polnud sugugi vähem tähtis ka kaaskiri - 
selgitav sedelike otsuse teksti juurde, mis saadetakse Poliitbüroo liikmetele. Ignatjev 
sundis mind kolmel korral muutma Poliitbüroo liikmete järjekorda nimekirjas. Ta 
küsis isegi Mantšhalt, kas saadetised peavad vastama tähestikulisele järjekorrale või 
tuleb kõigepealt üles lugeda Poliitbüroo välispoliitika komisjoni liikmed. Sel juhul 
peab Hruštšov jääma nimekirjas Bulganini ette. Kuidas jääb aga Beriaga? Kas tema 
peab olema enne Malenkovi? Need nüansid, millest mul polnud vähimatki ette- 
kujutust, lihtsalt hämmastasid mind. Seevastu Mantšha osutus tõeliseks eksperdiks 
saatekirjade koostamisel ja andis Ignatjevile vastavat nõu. Masinakirjutajad ei 
mõistnud, miks trükkida ümber dokument, milles kõik jääb endiseks, peale KK ja 
valitsuse liikmete nimede järjekorra. 

1953. aasta kevadel juhtus minuga kurioosne lugu, mis rikkus konspiratsioonireegleid. 
Barzani käis loengutel sõjaväeakadeemias, kus kä mina õppisin. Ükskord nägi ta mind 
seal kindralleitnandi vormis. Mulle kavalalt silma pilgutades ütles ta oma tõlgi, noore 
leitnandi kaudu: 

»»Rõõm kohtuda sedavõrd kõrges sõjaväelises auastmes Nõukogude valitsuse 
esindajaga.” 

Mina omalt poolt soovisin talle edu sõjaväelise hariduse omandamisel. 

Viimane kord kohtasin Barzanit juhuslikult vahetult enne °rna arreteerimist Gorki 
tänaval. Olin erariietes. Ta märkas mind ja tahtis nähtavasti lähemale tulla, kuid minu 
olukorda kestades leidsin, et mulle polnud seda kohtumist enam vaja ning eelistades 
teha nägu, nagu poleks teda näinudki, kadusin kiiresti rahvasumma. 

Barzani oli küllalt tark, et mõista: kurdide tulevik sõltub sellest, kuidas õnnestub 
mängida nende suurriikide omavahelistel vastuoludel, kelle huvisfääri kuulub Lähis- 
Ida. Heites retrospektiivis pilgu tagagi minevikku, peab märkima, et suurriigid ei 
püüdnud üldse kurdide probleemi õiglaselt lahendada. Kurdistani saatust tema enda 
huvide seisukohalt ei arutatud Kremlis kunagi, nagu muide ka Londonis ja 
Washingtonis. Nii Lääs kui meie olime huvitatud vaid ühest - juurdepääsust 
naftaleiukohtadele Lähis-Idas, nii küüniline kui see ka ei tundu. Suslov, kellele tehti 
hiljem ülesandeks tegeleda kurdide küsimusega, lubas Barzanile igakülgset toetust 
võitluses autonoomia eest ainult seetõttu, et kurdide abiga kukutada Nuri Said Iraagis. 
Ameeriklased omalt poolt lubasid samuti toetust Barzanile, et tema abiga kukutada 
Iraagis inglisemeelne valitsus, asendades see neile sobivaga, kuid kriitilisel momendil 
asusid nad, kokkuleppel inglastega, äraootavale positsioonile. Ühesõnaga, kurdide 
saatusega mängiti kuis iganes. 

40.-50. aastatel seisnes meie eesmärk selles, et kasutada kurdide liikumist 
konfrontatsioonis Läänega külma sõja olukorras. Kurdi vabariigi loomise idee 
võimaldas meil viia ellu poliitikat, mis oli suunatud Briti ja Ameerika positsioonide 

nõrgendamisele Lähis-Idas, kuid suurem osa kurdi elanikkonnast oli täiesti ükskõikne 
tegevuse suhtes, mis oli sihitud inglaste ja ameeriklaste vastu selles regioonis. 

50. aastate teise pooleni olid kurdid meie ainukesed liitlased Lähis-Idas. Kui Nuri 
Saidi režiim sõjaväelise riigipöörde tulemusena kukutati (meie toetusel), saime endale 
sellised liitlased nagu Iraak, Süüria ja Egiptus, mis olid Nõukogude Liidu geo- 
poliitilisi huve silmas pidades palju tähtsamad, kui kurdid. Iraak ja Süüria hakkasid 
mängima peaosa meie Lähis-Ida poliitikas ja vastasseisus Läänega selles rahutus 
regioonis. 

Barzani enda ja tema rahva tragöödia seisnes selles, et NSV Liidu ja Lääne (teatud 
määral ka araabia riikide ja Iraani) huvides hinnati kurde kui hirmutavat jõudu või 
omamoodi vahetusraha regiooni konfliktsituatsioonides Türgi, Iraani Ja Iraagi 
valitsejate vahel. 

Kurdi probleemi mõistlikuks lahenduseks oleksid võinud saada rahvusvahelised 
garantiid autonoomia suhtes, nii piiratud, kui need ka poleks olnud. Sisuliselt ei 
tahtnud mitte keegi ei Läänes ega Araabia Idamaades, et Mosuli naftaleiukohad sat- 
tuksid sõltumatu kurdi riigi territooriumile ning jääksid sel moel tema kontrolli alla. 
1963. aastal, kui meil tekkisid raskused Kassemi valitsusega ja teda välja vahetanud 
iraagi natsionalistidega, saatsin vanglas olles sealt oma ettepanekud võimalike 
kontaktide kohta Barza-niga ning mulle teatati, et need võeti vastu. Kurdidele saadeti 
abi - relvastust ja laskemoona - et nad saaksid kaitsta oma maad Iraagi armee 
karistusekspeditsioonide vastu. Siiski, meie katsed teha kurdidest strateegilised 
liitlased, mis omakorda võimaldanuks mõjutada sündmusi Iraagis, ei saavutanud edu. 


9. peatükk Raoul Wallenberg, ,,Laboratoorium X" ja teised 
Kremli poliitika saladused 


1. Raoul Wallenberg ja salajane diplomaatia Teise maailmasõja 
ajal 


Saladus, mis ümbritseb Rootsi diplomaati Raoul Wallenbergi, kes on maailmas laialt 
tuntuks saanud tänu oma tegevusele juutide päästmisel Teise maailmasõja ajal ja kes 
kadus jäljetult 1945. aastal, on siiani avastamata. Wallenbergi pidas kinni Sõjaväe 
Vastuluure SMERŠ 1945. aastal Budapestis ja minu arvates likvideeriti ta suure 
saladuskatte all MGB sisevanglas 1947. aastal. Peaaegu pool sajandit on möödunud 
viljatutes otsingutes nii KGB ametlike isikute kui ajakirjanike poolt, kuid Wallenbergi 
uurimis- ja vanglatoimikuid pole leitud. 

Hiljaaegu leiti NSVL NKGB Luurevalitsuse ülema Fitini kiri, mis oli adresseeritud 
Wallenbergi 1945. aastal arreteerinud SMERŠ-iie, palvega anda ta üle luure käsutusse 
operatiivsetel eesmärkidel. Kuid Abakumov lükkas selle esildise tagasi, püüdes 
nähtavasti Wallenbergiga edukalt töötades lõigata loorbereid oma aparaadile. 

Raoul Wallenberg kuulus tuntud finantsmagnaatide perekonda, kes pidas 1944. aasta 
algusest peale salajasi kontakte Nõukogude valitsuse esindajatega. Kuigi mulle tehti 
ülesandeks uurida Wallenbergi ning tema sidemeid Saksa ja Ameerika eri- 
teenistustega, teadsin ma sellest panusest, mille andis tema pere separaatrahu 
sõlmimisel Soomega. Sõjaväe Vastuluure ettekannete iseloom Raoul Wallenbergi ja 

kogu tema pere kontaktidest andis tunnistust sellest, et diplomaat on sobiv 
värbamisobjekt Ja pantvang. Wallenbergi arreteerimine, ülekuulamised ja hukkumise 

asjaolud - kõik see kinnitab, et toimus katse teda värvata, kuid ta keeldus meiega 
koostööd tegemast. Võimalik, et hirm selle ees, et ebaõnnestunud värbamiskatse saab 
kõigile teatavaks, kui Wallenberg vabaks lastakse, sundiski teda likvideerima. 
Sõja-aastatel sai meie residentuur Stockholmis ülesande leida Rootsi ühiskonnast 
mõjukaid tegelasi, kellest võiksid saada vahendajad läbirääkimistel soomlastega 
separaatrahu sõlmimisel. Siis lõimegi kontakti Wallenbergide perekonnaga. 

Stalin muretses selle pärast, et Soome, Saksamaa liitlane alates 1941. aastast, võib alla 
kirjutada rahulepingule ameeriklastega, arvestamata meie huve Baltikumis. 
Ameeriklased aga omakorda kartsid, et me võime okupeerida Soome. Kuid sellist 
vajadust meil ei olnud: meile oli tähtis lähima naaberriigi neutraliteet, et kasutada 
seda oma huvides mõjutusagentide kaudu Soome peamistes poliitilistes parteides. 
Need inimesed nõustusid meiega koostööd tegema, kui me kindlustame Soome riigi 
neutraliteedi. Peale selle tahtsid nad mängida vahendaja rolli Ida ja Lääne vahel. 
Tähelepanuväärne on see, et 70.-80. aastatel püüdsid Soome eeskujule järgneda 
mõjukad poliitilised ringkonnad Poolas, Bulgaarias, Rumeenias, Tšehhoslovakkias, 
Ungaris ja isegi Balti vabariikides, kus astuti välja sõltumatu omariikluse taassünni 
eest. Mõlemad pooled, nii need, kes astusid vastavaid samme kui ka need, kes sellele 
vastu seisid, nimetasid seda soomendamiseks. 

Ma mäletan, kuidas 1938. aastal, aasta enne Nõukogude-Soome sõda, andis Stalin 
korralduse eraldada kakssada tuhat dollarit Soome väiketalunike partei poliitiliseks 
toetamiseks, et too mängiks kindlaksmääratud osa valitsuse hoiakute kujunda-misel 
piiri reguleerimise küsimustes. Raha andis soomlastele edasi polkovnik Rõbkin, minu 
sõber, kes oli tol ajal Nõukogude saatkonna esimene sekretär Soomes ja tuntud seal 
Jartsevi nime all. Stalin isiklikult instrueeris teda, kuidas vestelda poliitikategelastega, 
kes saavad meilt raha, ning kuidas valmistada ette Salajasi läbirääkimisi Soome 
valitsuse esindajatega, et sõlmida 

mittekallaletungi ja vastastikkuse koostöö pakt, mida planeeriti läbi viia Nõukogude 
valitsuse usaldusisiku osavõtul, kes on Soome valitsusjuhile, Mannerheimile isiklikult 
tuttav. See oli krahv Ignatjev, raamatu ,, Viiskümmend aastat rivis" autor. Jartsevi 
edastatud ettepanekud Soome valitsusele lükkas Mannerheim tagasi, kuid informeeris 
Nõukogude poole ebatavalisest sammust Hitlerit. Seega, võttes vastu otsuse alustada 
meiega läbirääkimisi mittekallaletungi pakti sõlmimiseks, teadis Saksa juhtkond 
suurepäraselt, et Moskva ei saa vaadata nende ettepanekut kui täiesti ootamatut ja 
vastuvõetamatut. Märkimisväärne on siinjuures see, et kõik need läbirääkimised 
toimusid rangelt salajas NSV Liidu Soome suursaadiku Derevjanko eest. 
Sõja-aastatel juhtisid Rõbkin ja tema naine residentuuri Stockholmis. Üks nende 
ülesandeid oli toetada kontakte ,,Punase kapelli" agentuurvõrguga Saksamaal rootsi 
kanalite kaudu. Rõbkini naine on paljudele tuntud kui kirjanik, raamatute ,,Ema süda”, 
»Läbi jäise udu”, ,,Lõkked" jt. järgi - ta kasutas oma neiupõlvenime Voskressenskaja. 
Stockholmi ja Moskva diplomaatilistes ringkondades teati seda vene kaunitari kui 
Zoja Jartsevat, kes säras mitte ainult oma iluga, vaid ka väga hea saksa ja soome keele 
oskusega. Rõbkin, kes oli pikka kasvu, hea kehaehitusega ja meeldiv inimene, valdas 
peent huumorit ja oli suurepärane vestleja. Abikaasad olid Stockholmi diplomaatide 
hulgas väga populaarsed, mis andis neile võimaluse olla kursis sakslaste katsetega 
üritada välja selgitada võimalusi separaat-rahu kokkulepeteks Ameerika Ühendriikide 
ja Suurbritanniaga Nõukogude Liidu osavõtuta. Muide, Saksa luure levitas Stock- 

holmis aastatel 1943-1944 provokatsioonilistel eesmärkidel kuuldusi võimalikest 
salajastest läbirääkimistest NSV Liidu ja Saksamaa vahel separaatrahu küsimustes 
ameeriklaste ja inglaste osavõtuta. 

Rõbkinid võtsid aktiivselt osa salajaste majanduskokkule-pete ettevalmistamisest ja 
vormistamisest. 1942. aastal õnnestus neil meie agendi, tuntud rootsi näitleja ja 
satiiriku Karl Gerhardi abiga sõlmida partertehing: meie saime kõrgekvaliteetset 
rootsi terast, mida oli hädasti vaja lennukitööstuses, vastutasuks plaatina 

eest. Rootsi neutraliteeti rikuti jämedalt, kuid pank, kes selle tehingu teostas, sai 
soliidse kasumi. Panga aktsiate kontroll-pakett oli perekond Wallenbergide valduses. 
Karl Gerhardil olid sõbralikud suhted Raouli onu, Markus Wallenbergiga ja Moskvas 
kinnitatud plaani järgi esitles Gerhard talle ühel vastuvõtul Zoja Rõbkinat. 

Markus Wallenberg oli Zoja Rõbkinast vaimustuses. Nad kohtusid veel korra 
nädalalõpul Stockholmi lähedases luksushotellis, mis kuulus Wallenbergide 
perekonnale. Jutt käis sellest, kuidas saaks korraldada kahe sõjajalal oleva riigi - NSV 
Liidu ja Soome - diplomaatide kohtumist, kus nad saaksid arutada separaatrahu 
kokkuleppe sõlmimisega seotud küsimusi. Zoja Rõbkina ütles Wallenbergile, et lausa 
hädavajalik oleks soomlastele teatada: Nõukogude pool garanteerib sõja lõppedes 
Soomele täieliku riikliku sõltumatuse, kuid silmas pidades sõjategevuse jätkumist 
Balti areenil, arvestab ta õigusega piiratud sõjalisele kohalolekule Soome sadamates 
ning mere- ja õhujõudude baaside osalise paigutamisega tema territooriumile. 
Wallenbergide perekonnal omakorda olid aga Soomes finantshuvid ning nad olid väga 
huvitatud Nõukogude-Soome suhete rahumeelsest reguleerimisest. 

Markus Wallenbergil kulus kõigest nädal, et organiseerida Zoja kohtumine Soome 
valitsuse esindaja Juho Kusti Paasikiviga, kellest sai hiljem president, kui ta vahetas 
sel kohal välja Karl Gustav Mannerheimi. Nõukogude poolt esindas neil 
läbirääkimistel Aleksandra Kollontai, meie suursaadik Rootsis, kes jäi pikaks ajaks 
meie ainsaks naissuursaadikuks. Alles 70. aastatel sai suursaadikuks jälle naine - Zoja 
Mironova, kes juhtis Nõukogude missiooni rahvusvaheliste organisatsioonide juures 
ning oli akrediteeritud Genfi. 

Il. Vangistamise võimalikud põhjused ja tulutud katsed sundida 
koostööle Nõukogude võimudega 


Konsultatsioonid kestsid kogu suve ja lõpuks, 4. septembril 1944, aastal sõlmiti 
rahukokkulepe NSV Liidu ja Soome vahel. 

Pärast seda, kui Raoul Wallenberg sattus meie kätte pantvangina ehk võimaliku 
värbamisobjektina, lootsid Stalin ja Molotov arvatavasti ära kasutada Wallenbergide 
positsiooni, et saada Läänest kasulikke krediite. 

1945. aastal levitas Nõukogude juhtkond kuulujuttu, et Krimmis luuakse juudi 
autonoomne vabariik, kuhu võivad sõita juudid kokku kogu maailmast, eriti 
Euroopast, mis on saanud fašismi tõttu kannatada. Stalin bluffis mitmel eesmärgil. 
Esiteks oli see peibutiseks - juudi vabariik - ta lootis rahustada Briti liitlasi, kes 
kartsid, et juudi riik luuakse Palestiinas, mis asus nende protektoraadis. Teiseks 
püüdis Stalin välja selgitada võimalusi Lääne kapitali ligitõmbamiseks sõja tõttu 
purustatud rahvamajanduse taastamiseks. 

Sain Berialt käsu sondeerida selles küsimuses pinda ameeriklaste juures vestluste ajal 
nende suursaadiku Harrimaniga Moskvas (1945. aastal kohtusin temaga Matvejevi 
nime all). 

Enne seda, kui Sõjaväe Vastuluure Raoul Wallenbergi arreteeris, oli ta tuntud kui 
inimene, kelle tegevus oli seotud juutide päästmise ja väljaviimisega Saksamaalt ja 
Ungarist Palestiinasse. Me olime teadlikud Wallenbergi kõrgest reputatsioonist rah- 
vusvaheliste sionistlike organisatsioonide juhtide seas. Ilma Moskva otsese 
korralduseta oli teda, nagu iga teistki Lääne diplomaati, võimatu arreteerida. Isegi kui 
oletada, et ta peeti kinni juhuslikult (samal ajal arreteeriti üle kolmekümne diplomaadi 
Euroopa riikides, kuid peaaegu kõik nad vabastati mõne kuu pärast ja vahetati välja 
Nõukogude sõjavangide ja Nõukogude armee sõjaväelaste vastu, kes olid jäänud 
Läände), siis Sõjaväe Vastuluure juhid Budapestis pidid sellest kindlasti ette kandma 
Moskvasse. Nüüd on teada, et Wallenbergi arreteerimiskäsule kirjutas alla Bulganin, 
Stalini asetäitja Kaitse Rahvakomissariaadis ning käsk täideti viivitamatult. 

Minu endine kolleeg, kindralleitnant Belkin, omal ajal SMERŠ-i ülema asetäitja, oli 
tuttav Wallenbergi toimikuga. Ta jutustas mulle, et 1945. aastal said SMERŠ-i 
rindeorganid Moskvast suunise Wallenbergi kohta, milles oli ära näidatud, et teda 
kahtlustatakse koostöös Saksa, Ameerika ja Inglise luurega ning kohustati seadma 
tema järele sisse pidev valve, jälitus ja kontaktide uurimine, ennekõike aga selles 
osas, mis puudutas Saksa eriteenistusi. 

Nagu ma mäletan, andis meile Wallenbergi tegevusest teada agent Kutuzov (kuulus 
suure väejuhi suguvõssa), emigrant, kes oli värvatud koostööle Nõukogude luurega 
juba 30. aastatel. Kutuzov töötas Punase Risti missioonis Budapestis ja võttis osa 
Wallenbergi jälgimisest. Kutuzovi teatel tegi Wallenberg aktiivset koostööd Saksa 
luurega. Kutuzov interpreteeris tema käitumist kui kahe või isegi kolmekordset 
mängu. Muidugi, sellises riskantses asjas nagu juutide päästmine, oli hädavajalik 
pidada tihedaid kontakte ametlike isikutega Saksa eriteenistustest. Mäletan, et Belkin 
rääkis paarist fikseeritud kohtumistest Wallenbergi ja Saksa luure ülema 
Schellenbergi vahel. 

Asjaolud kujunesid selliseks, et Wallenberg sattus meie luureorganite kõrgendatud 
tähelepanu sfääri. Võib-olla lootis Nõukogude juhtkond tema kaudu saavutada 
tunduvalt tihedamat koostööd Wallenbergide perekonna ja meie Skandinaavia-maades 
asuvate esindajate vahel, et kindlustada rahvusvahelise kapitali usaldus krediitide 
saamiseks. 

Mäletan, et Raoul Wallenbergi nimi figureeris luure operatiivmaterjalides kui 
usaldusisik 1945. aastal alanud salajaste separaatläbirääkimiste käigus vaherahu 
küsimustes Saksamaa, Inglismaa ja USA esindajate vahel Nõukogude Liidu selja taga. 
Pole välistatud, et tema värbamise või pantvangina kasutamise Plaan võimalikus 
poliitilises mängus tekkis seetõttu, et Wallenbergi vaadati kui tähtsat tunnistajat 
kulissidetagustes sidemetes Ameerika äriringkondade ja fašistliku Saksamaa, samuti 
nende riikide eriteenistuste vahel sõja-aastatel. Kui liitlased saavutasid salajase 
kokkuleppe Kolmanda Reichi juhtidele esitatavate süüdistuste 

osas Nümbergi protsessil, siis langes vajadus Wallenbergi järele ära ja ta hävitatigi. 
Raoul Wallenberg peeti kinni (tegelikkuses oli see arreteerimine) tema enda korteris: 
tema juurde ilmusid vastuluure töötajad ja panid ette sõita Nõukogude väegrupi 
staapi. Wallenberg ütles siis ühele oma sõpradest: ei tea, kes ma seal olen, külaline 
või vang. 

Moskvasse viidi ta valve all, kuid magamisvagunis, koheldi kui ,.külalist" ja toitu 
toodi restoranvagunist. Kutuzov toimetati samuti Moskvasse, Wallenbergist eraldi. 
Erinevalt Wallenbergist, vabastati Kutuzov peagi vanglast ja tal lubati emigreeruda 

Läände, loomulikult tingimusel, et ta jätkab aktiivset koostööd Nõukogude luurega. 
Lõpuks seadis ta end sisse Iirimaal, kus ka suri 1967. aastal. 


Ill. Sisevangla eriblokk ja NKVD-MGB Erilaboratoorium 1940- 
1950 


Moskvas paigutati Wallenberg Lubjanka sisevangla eriblokki, kus hoiti valve all eriti 
tähtsaid isikuid, keda mõjutati koostööle; keeldumise korral nad likvideeriti. 

Meie luure saksa osakonnale saadeti pidevalt Wallenbergi ülekuulamise protokolle. 
Võimalik, et uurijad hirmutasid teda, esitades süüdistusi sidemete kohta gestaapoga. 
Ajakirjanduses avaldatud materjalide põhjal on selge: Moskvas hoiti Wallenbergi 
kahes kinnipidamiskohas: Lubjanka sisevanglas ja Lefortovos. MGB-KGB töötajad 
meenutavad, et pärast jõhkraid ülekuulamisi Lefortovos viidi Wallenberg uuesti 
Lubjanka sisevangla eriblokki. 

Sisevangla eriblokk meenutas pigem võõrastemaja. Neid ruume, kus arreteerituid 
hoiti, võis vaid tinglikult kambriteks nimetada: kõrged laed, normaalne mööbel. Toitu 
toodi NKVD sööklast ja restoranist, kvaliteedilt erines see loomulikult suuresti 
vanglas pakutavast. Kuid Stalini ajal oli sel kohal kurjakuulutav kuulsus. Selles 
hoones asus NKVD-MGB komandantuur, 

kus aastatel 1937-1950 viidi täide nende isikute huk-karnine, kellele oli määratud 
surmanuhtlus või keda valitsus pidas vajalikuks likvideerida erilises, see tähendab 
kohtuvälises 

korras. 

Varsonofjevski põiktänavas, Lubjanka vangla taga, asus otseselt ministeeriumile ja 
komandantuurile alluv toksikoloogia laboratoorium koos vastava erikambriga. 
Ametlikes dokumentides oli selle nimetus - ,, Laboratoorium X". Nimetatud asutuse 
ülem, meditsiiniteenistuse polkovnik, professor Mairanovski tegeles uuringutega 
surmavate gaaside ja mürkide mõjust paha-loomulistele kasvajatele. Professorit 
hinnati meditsiiniringkon-dades kõrgelt. 

1937. aastal anti Mairanovski uurimisgrupp Biokeemia Instituudist, mida juhatas 
akadeemik Bach, üle NKVD käsutusse ning see hakkas alluma otseselt NKVD-MGB 
komandantuuri juures asuvale operatiivtehnika eriosakonna ülemale. Koman-dantuur 
vastutas NKVD hoone kaitse, salastatuse režiimi ning julgeoleku, aga ka surmaotsuste 
täideviimise eest. 

Kogu laboratooriumi tööd, selle töötajate kaasamist eriteenistuste operatsioonidesse, 
samuti laboratooriumisse sissepääsu, mis oli rangelt piiratud isegi NKVD-MGB 
juhtivkaadrile, reglementeeriti määrustikuga, mis oli kinnitatud valitsuse ja NKVD- 
MGB vastavate käskkirjadega. Minul ja mu asetäitjal Aitingonil polnud 
sissepääsuluba ,,Laboratooriumi X" ruumidesse ja erikambrisse. 

Laboratooriumi tööd kureeris otseselt julgeolekuminister või tema esimene asetäitja. 
Selle asutuse kohta liigub endiselt õudusttekitavaid lugusid. 

Kontroll, mis viidi läbi veel Stalini ajal, pärast Mairanovski arreteerimist, seejärel aga 
Hruštšovi ajal 1960. aastal, antistalinistlike paljastuste käigus, näitas, et Mairanovskit 
ja tema gruppi rakendati surmaotsuste täideviimisel ja ebasoovitavate rikute 
likvideerimisel valitsuse otsesel käsul aastatel 1937-1947 Ja 1950. aastal, kasutades 

selleks mürke. Mul on teada, et sedasorti aktsioone viis meie luure läbi ka 60.-70. 
aastatel. Sellest rääkis ja kirjutas KGB kindralmajor Oleg Kalugin. 

Wallenbergiga töötasid luure ja vastuluure ohvitserid luureteenistuse ühe juhi, 
Utehhini juhtimisel. Ülekuulamised viidi läbi kriminaaluurimisosjakonna poolt. Kõige 
sagedamini kuulas teda üle alampolkovnik Kopeljanski, kes vallandati organitest 
1951. aastal juudi päritolu tõttu. Kuigi Kopeljanski osavõtt ülekuulamistest on 
dokumentaalselt tõestatud - tema nimi on kirjas uurija juurde ülekuulamisele viidavate 
kinnipeetute registreerimise päevikus -, eitas ta seda, öeldes, et ei mäleta sellise 
nimega uurimisalust. Siiski, päevikumärkmetest on näha, et nimelt Kopeljanski oli 
see, kes kutsus Wallenbergi päev enne tema surma kambrist ülekuulamisele. 

1947. aasta juuli alguseks oli Wallenbergi juhtumi uurimine jõudnud ummikusse. Ta 
keeldus koostööst Nõukogude luurega ning polnud enam vajalik ei salajaste 
poliitiliste mängude tunnistajana ega ka pantvangina - Nürnbergi protsess oli 
lõppenud. 

Näib, et Wallenberg viidi üle ,, Laboratooriumi X" erikamb-risse, kus talle tehti ravi 
ettekäändel (samal ajal jätkas riigi juhtkond rootslaste veenmist, et ei tea mitte midagi 
Wallenbergi asukohast ja tema saatusest) surmav süst. Vangla meditsiiniteenistusel 
polnud sellest kõigest vähimatki aimu ja tema surma konstateeriti tavalises korras. 
Kuid julgeolekuminister Abaku-mov, kes oli ilmselt teadlik Wallenbergi surma 
tõelisest põhjusest, keelas lahkamise ja käskis ta surnukeha tuhastada. 

Valitsuse eriotsusega hävitamisele määratud isikute tuhastamiseks kasutati 
erimenetlust: lahkamist ei teostatud, mitte kellegi poolt taganõutud põrm kuulus 
matmisele ühishauda. Hiljem tunnistasid võimud väga vastumeelselt, et selliste tuntud 
inimeste nagu Tuhhatševski, Jakiri, Uborevitši, Meierholdi ja teiste põrmud on 
maetud samasse ühishauda. Donskoi kloostri krematoorium oli tol ajal ainus 
omataoline, võimalik, et seetõttu on ühes ja samas hauas ka minu ülemuse, sõbra ja 
mõttekaaslase Spiegelglasi ning luure ühe juhi Serebrjanski põrm. Väga tõenäoline, et 
nii Wallenbergi kui ka Beria põrm on maetud sinnasamasse. 

Nagu nähtub endiste MGB-KGB juhtide mälestustest, saadeti erimärkmete päevik, 
mis sisaldas andmeid kõigi likvideerimiste 

kohta viidetega kõrgemate instantside vastavatele otsusele, ja mis asus 
kinnipitseeritud ümbrikus pealdisega ,,ilma ministri loata mitte avada” ja märkega 
«täiesti salajane", pärast geria arreteerimist Suhhanovile, Malenkovi abile. Malenkov 
juhatas NLKP KK Presiidiumi erisektorit. Polkovnik Studni-kov, kellest sai kohe 
pärast minu arreteerimist piiritaguse luure diversioonitöö ülem, tema asetäitja 
Gudimovitš ja polkovnik Vassilevski kinnitasid 1966. aastal KK-s, et see pakett oli 
ära võetud Lubjankal asuvast seifist ja üle antud KK Presiidiumi erisektorisse. Sellest 
ajast asub see kusagil arhiivisügavustes või on kõrgema juhtkonna korraldusel koguni 
hävitatud, kuna sisaldab endas tõendeid mitte ainult Ježovi, Beria, Abakumovi, 
Merkulovi, vaid ka riigi kõrgema juhtkonna - Stalini, Molotovi, Malenkovi, Bulganini 
ja Hruštšovi otsese vastutuse kohta nende aktsioonide eest, mida viis läbi 
»Laboratoorium X”. 

1993. aasta juunis avaldas ,,Izvestija" Maksimova artikli ,, Wallenberg on surnud. 
Kahjuks on tõendeid küllaldaselt", ajalehes ,,Segodnja" ilmus aga Abarinovi artikkel 
»Pestakse mitte ainult raha, vaid ka versioone". Mõlemad materjalid kajastavad 
väljavõtteid Wallenbergi saatust puudutavatest dokumentidest. 

Võšinski teenistuskirjast Molotovile (1947. a.) ilmneb, et 1944. aasta lõpul pöördusid 
rootslased NSVL Välisasjade Rahvakomissariaadi poole ,,palvega võtta kaitse alla 
Rootsi Budapesti missiooni esimene sekretär Raoul Wallenberg”. 

1945. aasta jaanuari algul informeeriti rootslasi Wallenbergi leidmisest ja Nõukogude 
sõjaväeüksuste poolt kaitse alla võtmisest (tegelikult arreteeris Wallenbergi Sõjaväe 
Vastuluure Budapestis). 

Mõne aja pärast teatasid rootslased Välisministeeriumile, et missiooni töötajate seas, 
kes sõitsid ära Budapestist, ei ole Wallenbergi ning palusid ta üles otsida. Selles 
küsimuses saatsid nad vastavatesse Nõukogude instantsidesse kaheksa nooti ja tegid 
viis suulist järelpärimist. Rootsi suursaadik Moskvas Sederblom pöördus 1946. aastal 
Stalini poole (ta võeti ka vastu) isikliku palvega - selgitada välja Wallenbergi saatus. 
Välisministeerium tegi omakorda Wallenbergi kohta mitmeid 

järelpärimisi SMERŠ-ile ja Riikliku Julgeoleku ministeeriumile Lõpuks, 1947. aasta 
veebruaris informeeris R Fedotov, tolleaegne Luurevalitsuse ülem, 
Välisministeeriumit, et Wallenberg asub MGB käsutuses. 

Eelpoolmainitud Võšinski teenistuskirjas seisis: ,, Kuna praeguse ajani pole toimunud 
Wallenbergi asjas edasiminekut, siis palun Teid kohustada sm. Abakumovit esitama 
kirjalik ettekanne asjade seisu kohta ja ettepanekud tema likvideerimiseks”. 

Minu arvates ei saa siin kahelda Võšinski viimaste sõnade julmuses. Ta ei tee 
ettepanekut süüasi lõpetada (siis oleks olnud teine formuleering - ,,süüasi lõpetada”), 
vaid peaaegu et ,,nõuab" Abakumovilt ettepanekuid Wallenbergi kui Nõukogude 
juhtkonnale ebasoovitava isiku hävitamiseks. 

Niisiis esines Võšinski taolise palvega - see on äärmiselt tähtis - olles samal ajal 
Molotovi asetäitja ka luuretöö alal, mis oli neil aastail Informatsioonikomitee 
pädevuses. Fedotov, kes teatas Võšinskile, et Wallenberg asub vanglas, oli samuti tol 
perioodil üks Informatsioonikomitee juhte. 

Molotovi resolutsioon Võšinski kirjal omab samuti suurt tähtsust: ,,Sm. Abakumovile. 
Palun mulle ette kanda 18. V. 47. a.”. 

Praktiliselt oli see valitsusjuhi asetäitja ja luureülema korraldus teha ettepanekud selle 
kohta, kuidas likvideerida Wallenberg. Selline oli neil aastail tavaline tegdtsemisviis. 
(Hiljaaegu avaldati ja näidati televisioonis dokumenti, mis oli saadetud Stalinile ja 
Molotovile 1947. aastal ja mis puudutas USA kodanikku, NKVD piiri tagust agenti 
Isaak Ogginsit, keda kahtlustati kahekordses mängus. Sellel dokumendil on 
samasugune formuleering.) 

Pärast seda, kui ettepanek oli läbi vaadatud, andsid Stalin või Molotov oma nõusoleku 
suulises, mõnikord ka kirjalikus vormis. Kui suulises, siis Abakumov, nagu oli 
kehtestatud teatud kindla isiku süüasja kontrolli ja uurimise käigus, tegi taolisele 
dokumendile märke: ,,Sm. Stalini ja Molotovi nõusolek on saadud” ja pani kuupäeva. 
Ametlikest dokumentidest selgub, et Wallenberg suri 

juulil 1947. aastal. Kuid sama aasta 18. augustil informeeris Võšinski Rootsi 
suursaadikut, et Nõukogude valitsuse käsutuses ej ole andmeid Wallenbergi kohta ja 
võib-olla ei peetudki teda kinni Nõukogude võimude poolt, pigem võis temast saada 
tänavalahingute ohver Budapestis (1945. aasta jaanuaris informeerisime rootslasi, et 
Wallenberg asub Nõukogude sõjaväeüksuste kaitse all). 

aasta märtsis-mais, Moskvas toimuvate Nõukogude-Rootsi läbirääkimiste käigus 
andis Rootsi pool meie valitsuse käsutusse materjalid, mis puudutasid Raoul 

Wallenbergi. Siis võttiski Partei KK vastu otsuse Rootsi diplomaadi hukkumisega 
seotud asjaolude kontrollimise ja väljaselgitamise kohta. 

aastal kinnitas NLKP KK Välisministeeriumi (minister Šepilov) ja KGB (esimees 
Serov) poolt ette valmistatud Nõukogude valitsuse memorandumi Wallenbergi 
saatuse kohta. 

Nõukogude valitsus informeeris Rootsi valitsust, et kompetentsed organid uurisid ja 
kontrollisid rootslaste poolt esitatud andmeid Raoul Wallenbergi kohta. Hoolikad 
otsingud sisevangla arhiivides Lubjankal, Lefortovos ja ka Vladimiris ning teistes 
vanglates ei andnud mingeid tulemusi: andmeid Wallenbergi viibimisest Nõukogude 
Liidus ei leitud (1947. aastal aga olid need olemas: me teatasime 
Välisministeeriumile, et Wallenberg asub MGB käsutuses). Kompetentsed organid 
kontrollisid pärast seda abiteenistuste arhiividokumente ning avastasid Lubjanka 
sisevangla meditsiiniteenistuse dokumentide hulgas teenistusülema Smoltsovi raporti, 
mis oli adresseeritud endisele julgeolekuministrile Abakumovile. Raportis räägiti, et 
ministrile isiklikult tuntud vang Wallenberg suri ootamatult oma kambris 17. juuli 
õhtul 1947. aastal. Surma põhjus - infarkt. 

Nagu ette nähtud, lõppes memorandum sügava kahetsuse ja siira kaastundeavaldusega 
Raoul Wallenbergi surma puhul. 

Tähelepanu köidab sugugi mitte vähem tähtis detail: Smoltsovi raportis 17. juulist 
1947. aastast on juurdekirjutus, et Wallenbergi surmast on ette kantud ministrile 
isiklikult ja käsk on põrm tuhastada ilma lahkamiseta. 

Ma arvan, et arhiivis asuvate uurimismaterjalide hävitamine 

algas memorandumi ettevalmistamise käigus. See oli arvata vasti tingitud sellest, et 
tema arreteerimise ja tapmise otsesed initsiaatorid - Molotov ja Bulganin - olid ikka 
veel võimul ning juhtivatel positsioonidel riigi juhtkonnas. Bulganin, kes kirjutas alla 
Wallenbergi arreteerimiskäsule, oli valitsuse juht, aga Molotov, kes andis käsu Rootsi 
diplomaadi likvideerimiseks, kuulus riigi kõrgemasse juhtkonda. 

Kuid minu arvates on välisluure arhiivides olemas selle loo kohta ulatuslikke 
materjale. Kohe pärast Wallenbergi arreteerimist, niipalju kui ma mäletan, 1945. aasta 
veebruaris, kanti Stalinile NKVD liinis ette fašistliku Saksamaa välisministri 
Ribbentropi salajase memoranduni sisu, mis puudutas võimalikke tingimusi 
separaatrahu sõlmimise kohta Saksamaa, USA ja Inglismaa vahel. Sealjuures märgiti, 
et Raoul Wallenberg esines vahendajana kontaktide sõlmimisel selles küsimuses USA 
ja Saksamaa eriteenistuste vahel. 

Meie valitsus tunnistas ametlikult Wallenbergi arreteerimise fakti, tema paigutamist 
vanglasse ja surma ,,infarkti" tõttu kümme aastat pärast tema hukkumist. Samuti 
teatas valitsus, et Raoul Wallenberg arreteeriti ebaseaduslikult ja selle käsu andis 
Abakumov, kes kandis sooritatud kuritegude, sealhulgas ka Wallenbergi arreteerimise 
eest kõige karmimat karistust. 

See oli küüniline vale. Abakumovi kohtuprotsessi ja uurimise käigus ei esitatud talle 
üldse sellist süüdistust. 

Siiani pole KGB arhiividest leitud Abakumovi kirjalikku ettekannet Molotovile, 
milles peab arvatavasti olema ära toodud Wallenbergi süüasja sisu ja nähtavasti 
sisaldab see ka tema jaoks saatuslikku ettepanekut, mille initsiaator oli Võšinski. 
Kuigi ettekannet pole leitud, võib selle jälgi leida Riikliku Julgeoleku ministeeriumi ja 
Välisministeeriumi, KGB ülema, NLKP KK juhtkonna ja valitsuse omavahelisest 
kirjavahetusest tollel ajavahemikul. Molotovi sekretariaadi registreerimiskaustas on 
olemas koodnumber, mille järgi võib jälgida selle dokumendi liikumist. 

Seevastu KGB arhiividest, nagu teatati minu pojale 199 — tal, õnnestus leida 
dokument, millest järeldub, et KGB ülem 

Serov Palus Molotovi teda vastu võtta Wallenbergi asjas 1957. aasta veebruaris, kui 
Rootsi valitsuse jaoks valmistati ette einorandumi projekti koos Wallenbergi 
arreteerimise ja tema urrna ametliku tunnistamisega. 

Siiani pole avastatud ka Serovi ettekannet, milles too pidi enne veel, kui valmistatakse 
ette Nõukogude valitsuse ametlik mernorandum, teatama Hruštšovile ja Bulganinile, 
vastavalt siis KK esimesele sekretärile ja Ministrite Nõukogu esimehele sellest, mis 
Wallenbergiga tegelikult juhtus. 

Teades Hruštšovi harjumusi, väidan, et ta hoidis oma arhiivis alles seda Serovi 
ettekannet, mis kahtlemata kompromitee-ris tõsiselt Molotovi. Hruštšovile oli 
nimetatud materjal 1957. aasta alguses, teravnenud võimuvõitluse perioodil, olulise 
tähtsusega. Nagu teada, lõppes see Molotovi, Kaganovitši, Malenkovi ja nendega 
liitunud Šepilovi niinimetatud parteivastase grupi paljastamisega. Kuid mulle 
teadmata põhjustel ei kasutanud Hruštšov Wallenbergi toimikut Molotovi vastu. 
Mäletan, kuidas uurijad taotlesid üsna visalt minult andmeid Molotovi osavõtu kohta 
salajastest tehingutest Lääne töösturite ja diplomaatidega ja ma mõistsin, et nad ei 
esita neid küsimusi sugugi juhuslikult. Kuid Wallenbergi nime seal tookord ei 
figureerinud. 

Serov pidi kindlasti pöörduma Hruštšovi poole, et saada luba Wallenbergi 
puudutavate materjalide hävitamiseks. Täiesti tõenäoline, et pärast seda need ka 
hävitati. Põhjus on selge: 1957. aasta veebruaris oli Molotov veel võimul ja juhtkonna 
hulgas küllaltki mõjukas figuur. Tema, nagu ka teised riigitegelased, kel oli otsene 
kokkupuude skandaalsete ja kuritegelike aktsioonidega, oli huvitatud, et 
dokumentaalsed tõendid oleksid hävitatud. 

Alles peab olema ka Serovi teine kiri, milles ta oli kohustatud ette kandma 
Hruštšovile, et Wallenbergi toimik on hävitatud. 

Viimane kord uuriti Wallenbergi süüasja Gorbatšovi käsul KGB ülema Bakatini 
järelvalve all. Uus uurimine kinnitas, et Wallenberg suri tõepoolest vanglas. Samuti 
tehti kindlaks, et arhiivis olnud uurimis- ja vanglatoimikud on hävitatud. 

Arvatavasti teab Wallenbergi toimiku materjalide otsimise mõningatest üksikasjadest 
Molotovi lapselaps, professor Nikonov, fondi ,,Poliitik" esimees ja Bakatini endine 
abiline. 

Kahjuks arhiivid, nagu ka käsikirjad põlevad ja need hävitatakse. Kuid jäljed jäävad. 
Esineb täiesti juhuslikke ja ootamatuid leide. Nii juhtuski, et KGB arhiivi tehniline 
töötaja, kel polnud Wallenbergi loo uurimisega mingit pistmist, avastas tema 
diplomaatilise passi ja isiklikud asjad paberkotist, mis kukkus välja ühest üsnagi 
raskest pakist, kuhu olid kokku kuhjatud sorteerimata dokumendid. 

Pärast kõmulist skandaali, mille kutsus esile minu raamatu ilmumine Läänes, 
kirjutasin 1994. aasta mais Vene-Rootsi komisjoni palvel Wallenbergi asjas selgituse 
Föderaalse juurdlusbüroo arhiivi-arvestusosakonnale. Minu poeg vestles Rootsi 
esindajatega: tõe väljaselgitamine Raoul Wallenbergi süüasjas sõltub suurel määral ka 
rootslastest endist, kes keelduvad visalt avaldamast andmeid tema aruannetest 
kontaktide kohta Saksa ja Ameerika eriteenistustega aastatel 1941-1945. 

Nagu ütles mulle soome ajaloolane Seppo Isotalo, on tänapäeval Rootsi võimude 
käsutuses salajased dokumendid selle kohta, et Wallenberg täitis Ameerika luure 
ülesannet ning osales oma onu, finantsmagnaadi Markus Wallenbergi korraldusel hit- 
lerlaste poolt hõivatud juudi elanikkonna rikkuste ,,rahapesus". 

Ma arvan, et ükskord jõuavad uurijad siiski ka meie välismaiste arhiivimaterjalideni, 
nagu see juhtus Katõni toimikuga, ning panevad punkti Wallenbergi keerulisele ja 
traagilisele loole. 

Meie võimude, peab ütlema, et sugugi mitte edutu katse varjata tõde Wallenbergi 
kohta, meenutab poola sõjavangide mahalaskmist 1940. aastal Katõni metsas 
Smolenski all ja ka teistes kohtades. Alles 1992. aastal avaldati ajakirjanduses seda 
lugu puudutavad arhiivimaterjalid, sealhulgas endise KGB ülema Šelepini raport selle 
kuritegeliku aktsiooniga seotud dokumentide hävitamise kohta (Šelepin pöördus 
1959. aastal Hruštšovi poole, et saada luba nende hävitamiseks). Kõik see annab alust 
arvata, et ka Wallenbergi toimikuga talitati samuti. 

Kuigi Boris Nikolajevitš Jeltsin andis Lech Walezale edasi dokumendid ja toimik 
poola sõjavangide kohta peaks olema juba suletud, pole saladuskate siiski veel 
täielikult langenud. KGB arhiividokumentides pole andmeid, kuidas see aktsioon 
kavandati ja läbi viidi. Isegi need, kes tegelesid aktiivselt poola ohvitseride 
värbamisega, ei kujutlenud, milline saatus ootab sõjavange, kes keelduvad NKVD-ga 
koostööd tegemast. Ma arvan, et seda teadis Reichmann, kes tegeles nende küsimus- 
tega. 

Valitsuse ametlik teadaanne kõlas nii: poola sõjavangid, kes asusid laagrites, sattusid 
sakslaste kätte ja nad lasti maha. Tõepoolest, mõned poola ohvitserid tapeti ka Saksa 
relvadest. Tol ajal uskusid paljud, sealhulgas ka mina, seda versiooni. 

Seda, et poola sõjavangid lasti maha meie poolt, kuulsin ma esimest korda KGB 
kindralmajor Kevorkovilt, TASS-i peadirektori asetäitjalt 80. aastatel. Ta ütles, et 
Falin, kes juhtis NLKP KK Rahvusvahelist osakonda, sai 70. aastatel Andropo-vilt 
noomituse, kui ilmutas huvi Katõni juhtumi vastu ja oli teinud ettepaneku alustada uut 
juurdlust. Mind hämmastas, et Kevorkovi sõnul tundis KK kõige enam muret selle 
üle, kuidas veeretada kogu vastutus juhtunu eest ainult NKVD-le ning varjata seda, et 
poola ohvitseride hävitamise aktsioon rajanes Poliitbüroo otsusel. 

Rääkides poola sõjavangide kuritegelikust massilisest hävitamisest ning Hruštšovi ja 
Gorbatšovi katsetest nimetatud tragöödiat varjata, tuleb märkida ka seda asjaolu: 
võimalik, et poolakate mahalaskmine 1940. aastal oli ka mingil määral omamoodi 
kättemaks, arvete õiendamine raevukate nõukogude vastaste poola ohvitseridega, 
neljakümne tuhande (erinevatel andmetel erinevad arvud) meie sõjavangi hävitamise 
pärast poola koonduslaagrites pärast Punaarmee kaotust 1920. aastal Varssavi all. 
1953. aastal süüdistati mind ja Aitingoni selles, et me organiseerisime Beriale 
ebasoovitavate isikute likvideerimise mürkide abil selleks ettenähtud spetsiaalsetes 
Ifonspiratiivkorterites, linnalähedastes residentsides ning need tapmised kvalifitseeriti 

kui surmad õnnetusjuhtumite läbi. Samuti süüdistati ka Abakumovit talle sobimatute 
inimeste hävitamises. Vaatamata seaduse nõudele, ei figureerinud ,,meie ohvrite" 
nimesid ei süüdistuskokkuvõttes ega kohtuotsuses. See polnud juhus ega uurijate 
hooletu töö tulemus, ei - nemad tundsid oma tööd. Ohvreid lihtsalt ei eksisteerinud. 
Beria ja Abakumovi isiklike arvete klaarimisest nende vastastega ei võtnud osa ei 
mina ega Äitin-gon. 

Kogu topeltagentide ning Stalini, Molotovi ja Hruštšovi poliitiliste vastaste varjatud 
likvideerimine aastatel 1930-1950 toimus valitsuse käsul. Nimelt seetõttu ei pandudki 
mulle ja Aitingonile süüks konkreetseid lahinguoperatsioone, mis toimusid minu 
alluvate ja ,, Laboratooriumi X" töötajate koostöös vaenlaste vastu, kes olid tõepoolest 
ohtlikud Nõukogude riigile, nagu see tookord tundus. Abakumovile, kes andis 
operatsioonide läbiviimiseks isiklikult käske valitsuse nimel, ei pandud seda samuti 

süüks. Berial aga polnud aastatel 1945-1953 nende asjadega mingit pistmist ja ta 
polnud nendest isegi teadlik. 

Kogu ,.Laboratooriumi X" töö, ja mitte ainult teaduslik, oli hästi teada nii neile, kes 
tegelesid Beria ja Abakumovi süüasja uurimisega kui ka valitsusele ja Keskkomiteele, 
kes jälgis ja suunas uurimise käiku ja määras ka selle sisu. 

Minu kohta esitatud süüdistuskokkuvõttes väidetakse, et nimelt mina jälgisin ja 
valvasin tööde järele ülisalajases toksikoloogia laboratooriumis, kus eksperimenteeriti 
mürkidega surmamõistetud vangide kallal ajavahemikul 1942-1946. See süüdistus 
võeti maha minu rehabiliteerimisel, kuna NLKP KK ja KGB arhiividest avastati 
valitsuse määrus, mis reguleeris selle laboratooriumi kogu tegevust ja aruandluse 
korda, laboratoorium X”" ei kuulunud minu alluvusesse. Mina ei saanud käske anda ei 
selle ülemale Mairanovskile ega kasutada ka kellegi vastu mürke, veel vähem viia läbi 
eksperimente inimeste kallal-Ka nüüd püütakse Mairanovskilt (kes olevat osalenud 
MGB sionistlikus vandenõus, mida iial ei eksisteerinud) väljapekstud tunnistustega 
spekuleerides diskrediteerida mind ja Aitingoni-Kusjuures seda teevad Vaksberg ja 
Bobrenjov - professionaalsed 

juristid, ning Petrov ,, Memoriaalist", sealjuures endale aru andmata, et juriidilise 
tähtsuse kaotanud tunnistuste ja protokollide, millele süüdistatavad ja kohtualused 
pole alla kirjutanud, kasutamine rehabiliteeritud inimeste vastu näitab neid kõige 
halvemas valguses ning teeb kaasosalisteks kriminaalasjade võltsimises. 

Tänapäevase pilguga neile sündmustele vaadates ei saa märkimata jätta ka teist tähtsat 
asjaolu. Poliitiliste vastaste ja topeltagentide varjatud likvideerimise praktika oli 
ebameeldiv, kuid vältimatu külma sõja ja autoritaarse juhtimise atribuut. Seda 
reglementeeriti mitte parteiorganite, vaid valitsuse spetsiaalse otsusega, mis omakorda 
märgiti ära vastavates käskudes nii julgeolekuorganite kui ka sõjaväeluure liinis. 
Määruses, mis puudutas luure-diversioonioperatsioonide teeüistuse ülesandeid ja mis 
kuulus tingimusteta ja vastuvaidlematule täitmisele, oli sõnaselgelt kirjas, et 
»teenistus teostab jälgimist ja agentuuri lähendamist teatud isikutele, kes arendavad 
vaenulikku tegevust, mille tõkestamist vajalikel juhtudel ja valitsuse eriloaga võib 
teostada erilisi viise kasutades: kompromiteerimine, salajane tagandamine, füüsiline 
mõjutamine või kõrvaldamine”. 

1951. aastal arreteeriti Mairanovski koos Aitingoni, Reichmanni, Matussovi ja A. 
Sverdloviga, süüdistatuna mürkide ebaseaduslikus hoidmises ning sionistlikust 
vandenõust osavõtus, mille eesmärk oli haarata võim ja hävitada riigi kõrgem 
juhtkond, sealhulgas ka Stalin. Rjuminil, kes juhtis seda juurdlust, õnnestus 
Mairanovskilt välja peksta fantastilised tunnistused (ta ütles neist lahti 1958. aastal), 
samuti Brovermanilt, Abakumovi sekretariaadiülema asetäitjalt. Kui Rjumin 1952. 
aasta lõpul, olles Riikliku Julgeoleku ministri Ignatjevi asetäitja, 

tagandati ametist, ei suutnud uurimisosakond esitada süüdistuskokkuvõtet 
Mairanovski vastu samal kujul, nagu selle oli ette valmistanud Rjumin. 
Toksikoloogialaboratooriumi ülema tunnistusi ei kinnitanud nende arstide 
ülestunnistused, kes olid arreteeritud Abakumovi asjas ning kellel polnud sellest 
laboratooriumist aimugi. 

Mitte keegi arreteeritud arstidest ei teadnud midagi Mairanovski 

salajasest tegevusest: tema viis ise läbi eksperimente mürkidega surmamõistetute 
kallal vastavalt valitsuse ja Riikliku Julgeoleku ministeeriumi poolt kehtestatud 
korrale. Maira-novski tunnistusi täies mahus fikseerida oli ülimal määral riskantne, 
sest ta viitas kõrgematest instantsidest tulnud käskudele ja neilt saadud autasudele. 

Just seetõttu vaadati tema toimik läbi kohtuvälises organis - Riikliku Julgeoleku 
ministeeriumi Erinõupidamisel. Arvatavasti olid olemas mingid plaanid kasutada 
Mairanovskit edaspidi kui tunnistajat ükskõik kelle vastu kõrgemast juhtkonnast. Ta 
jäeti ellu ja 1953. aasta veebruaris mõisteti talle mürkide ebaseadusliku hoidmise ja 
ametiseisundi kuritarvitamise eest kümme aastat vabadusekaotust. 

Mairanovski mõisteti süüdi mõni aeg enne Stalini surma. Kui Beria uuesti 
julgeolekuorganeid juhtima asus, saatis Mairanovski talle tohutul hulgal avaldusi ja 
palveid teda vabastada, rääkides oma süütusest ja viidates tööle Beria vahetu 
juhtimise all aastatel 1938-1945. Beria nähtavasti kavatseski ta vabastada, kuid peagi 
arreteeriti ta ise. Prokuratuur kasutas otsekohe Mairanovski avaldust tema enda, 
Beria, Abakumovi ja Merku-lovi vastu. Nüüd esitleti Mairanovskit kui kaasosalist 
Beria müütilistes plaanides likvideerida Nõukogude juhtkond mürgitamise teel. 


Mul on teada neli fakti Nõukogude riigile ohtlike vaenlaste likvideerimisest, nagu 
seda tol ajal ühetähenduslikult mõisteti, mis viidi läbi Mairanovski osavõtul aastatel 
1946-1947. Ma pean silmas tuntud ukraina natsionaliste, kellest juba rääkisin, aga ka 
välismaalasi - Sametti ja Ogginsit. 

Samett, juudi rahvusest poola insener, kelle me interneeri-sime 1939. aastal, tegeles 
täiesti salajase tööga, mis puudutas Saksa trofeerelvade kasutamist meie 
allveelaevadel, mis pikendas tunduvalt vee all viibimise aega. Samett võttis ühendust 
inglastega: ta kavatses sõita Palestiinasse. Et juurutada agenti Sametti lähikonda ja 
kontrollida tema sidemeid välismaalastega, saadeti Aitingon Uljanovskisse, kus 
sündmused toimusid-Hiljem saabus Mairanovski koos agendiga, tehase polikliiniku 

arstiga, ja tegi Samettile profülaktilise läbivaatuse ajal surmava süsti kuraare mürgiga. 


Kindral Volkogonov esitas 1992. aastal USA Kongressile nimekirja ameeriklastest, 
kes hukkusid Nõukogude Liidus Teise maailmasõja aastatel ja ka külma sõja ajal ning 
väljendas president Jeltsini nimel kahetsust seoses nende surmaga. Selles nimekirjas 
oli ka Oggins. Volkogonovi arvates likvideeriti Oggins seepärast, et ta ei saaks 
rääkida tõtt Nõukogude vanglatest ja koonduslaagritest. 

Läänes teati sel ajal GULAGi-ist juba üsna palju ja põhjus, miks Oggins hävitati, ei 
olnud nii lihtne, nagu sellest meie ajalehtedes kirjutati. Avaldatu põhjal arreteeris 
NKVD Ogginsi ebaseaduslikult ning Erinõupidamine mõistis ta kaheksaks aastaks 
vangi oletatavasti Nõukogudevastase propaganda pärast. Tegelikult saabus Oggins 
Nõukogude Liitu Tšehhoslovakkia valepassiga - sellest polnud ajakirjanduses sõnagi. 
Talle olid tõepoolest sümpaatsed kommunistlikud ideed ning ta oli USA kompartei 
illegaalne liige. Oggins oli ka Kominterni ja NKVD pikaaegne agent Hiinas, Kaug- 
Idas ja USA-s. Tema naine Nora kuulus NKVD agentuurvõrku Ameerikas ja Lääne- 
Euroopas ning vastutas meie konspiratiivkorterite teenindamise eest Prantsusmaal ja 
USA-s aastatel 1938-1941. Oggins arreteeriti 1938. aastal, kahtlustatuna 
topeltmängus. Tema naine pöördus tagasi USA-sse 1939. aastal. Algul arvas ta, et 
mees asub Nõukogude Liidus operatiivsetel kaalutlustel, kuid hiljem mõistis, et ta on 
arreteeritud. Meil oli alust arvata, et Nora hakkas tegema koostööd FBI-ga ja teiste 
Ameerika ja Jaapani eriteenistustega. Võibolla püüdis ta ka ameerika vastuluure 
ülesandel taastada alates 1942. aastast katkenud sidemeid meie agentuuriga 
Ameerikas. Sõja lõpus pöördus Nora Oggins USA võimude poole, et need aitaksid 
tema meest otsida, lootuses saavutada tema vabastamist. Meie heade suhete perioodil 
Ameerikaga lubati USA saatkonna töötajal Moskvas kohtuda Ogginsiga Butõrka 

vanglas, Järgides oma eesmärki - välja selgitada, mida ameeriklased teavad tema 
tegevusest. 

Pärast meie luurevõrgu sissekukkumist USA-s ja Kanadas aastatel 1946-1947 kartis 
Molotov, et kui Oggins vabastada, siis võivad ameeriklased teda kaasa tõmmata 
Ameerikavastase tegevuse uurimise Komisjoni töösse ja kasutada kui tunnistajat USA 
kompartei vastu. Peale selle andsid meie eriteenistuste arvates Nora Ogginsi kontaktid 
Ameerika võimude ja FBI-ga tõsise löögi meie agentuuri positsioonidele USA-s ja 
Prantsusmaal. 

Seda teades tegi Abakumov ettepaneku Oggins likvideerida. Otsuse võtsid vastu 
Stalin ja Molotov. 1947. aastal tegi Maira-novski meditsiiniliste uuringute käigus 
vanglas asuvale Ogghi-sile surmava süsti. Minule ja Aitingonile tehti ülesandeks kor- 
raldada tema matus juudi kalmistul Pensas ja vormistada matmise aeg aastaga 1944 
või 1945. 

Meenutades nüüd seda inimest, tunnen kahetsust. Kuid siis, külma sõja aastatel ei 
mõelnud meie ega ka ameeriklased ohtlike vastaste - topeltagentide, likvideerimise 
moraalsete aspektide üle. 


IV. Kalugini tunnistused mürkide ja toksiliste preparaatide 
kasutamise kohta KGB erioperatsioonides välismaal 1970. 
aastatel 


60.-70. aastatel ja 1990. aastal uurisid prokuratuur, KGB ja NLKP KK juures tegutsev 
Parteikontrolli Komitee mürkide kasutamise juhtumeid eriteenistuste operatsioonides. 
Tehti kindlaks, et Mai-ranovski puutus kokku mürkide kasutamisega eriteenistuste 
poolt aastatel 1937-1947. Alates 1952. aastast võeti mürgid taas kasutusele, nüüd juba 
ilma Mairanovski osavõtuta, ja nagu alati, tehti seda vastavalt valitsuse käsule. Mitte 
kedagi neist, kes reaalselt juhtisid kõiki toiminguid mürkide kasutuselevõtmisel, ei 
KGB komandantuuriteenistusi, ei operatiiv-tehnilisi valitsusi pole võetud isegi mitte 
administratiiv-vastutusele. 


Toksikoloogialaboratoorium loodi 1921. aastal Rahvakomissaride Nõukogu esimehe 
V.I. Lenini ajal, tükk aega enne Beriat 

ning seda nimetati ,,Erikabinetiks". Võimalik, et Lenin palus Stalinit muretseda talle 
mürki nimelt selle laboratooriumi -J;erikabineti" varudest. 

Laboratooriumi esimeseks ülemaks 30. aastatel oli professor Kazakov, kes lasti maha 
seoses Buhharini kohtuprotsessiga 1938. aastal. 

Teaduslikku uurimistööd viisid laboratooriumis läbi Biokeemia Instituudi spetsialistid 
Mairanovski juhtimisel. 1937. aastal anti laboratoorium - ,,kabinet" ja Mairanovski 
uurimisgrupp üle NKVD käsutusse. 60.-70. aastatel sai see nimetuse KGB Eri- ja 
uustehnoloogia instituudi Erilaboratoorium nr. 12. 

Laboratooriumi sünge kuulsus erutas pidevalt Nõukogude juhtide kujutlusvõimet. 
1988. aastal jutustas KGB kindralmajor Šadrin, et kõrgem instants, seega Gorbatšov, 
ilmutab huvi endistel aegadel praktiseeritud poliitiliste vastaste hävitamise vastu. Siis 
levisid kuuldused sellest, et KGB ülem Semitšastnõi olevat keeldunud 1964. aastal 
täitmast Brežnevi vihjekorraldust likvideerida varjatud moel Hruštšov. Šadrini sõnul 

keeldus Semitšastnõi siiski vaid esitamast kirjalikku selgitust selles küsimuses kas 
1988. või siis 1989. aastal. 


1990. aastal kutsuti mind ja Oleg Kaluginit prokuratuuri. Mind kuulati üle Ogginsi, 
Kaluginit aga - bulgaaria dissidendi Markovi asjas, kes tapeti Londonis, kus ta 1978. 
aastal töötas BBC raadiojaamas. Kalugin kinnitas prokuratuuris sama, mida oli 
rääkinud ka oma esinemises ajakirjandusveergudel. 

Asudes KGB Vastuluure Välisteenistuse ülema ametikohal, konsulteeris ta Bulgaaria 
luuret, kuidas teostada Markovi likvideerimise operatsiooni mürgi abil, mida saadi 
varem Mairanovski Poolt juhitud Erilaboratooriumist. Markov hukkus torkest vihma- 
varjuga, mis oli selles laboratooriumis valmistatud. 

Kalugini osavõtt operatsioonist, mille viis läbi Bulgaaria 'uure, vastas tema 
ametikohustustele: ta vastutas ettevõtmiste eest võitluses Lääne eriteenistuste 
agentuuridega välismaal ja Pidi osutama kaasabi sotsialismimaade egrteenistustele. 
Markolt peeti aga tol ajal Briti luure silmapaistvaks agendiks. Nii 

nagu mulle räägiti, autasustas Bulgaaria valitsus Kaluginit selle operatsiooni eest 
ordeni ja brauninguga. Üsna hiljuti andis Kalugin teada, et sai Punalipu ordeni veel 
ühe likvideerimise eest -Viinis rööviti Nõukogude ülejooksik, mereväeohvitser 
Artamonov. Operatsioon viidi läbi toksilisi preparaate kasutades, mille tulemusena 
Artamonov suri otse Kalugini enda käte vahel. 

Kalugini selgitused tema osavõtu kohta likvideerimistest ja Nõukogude valitsusele 
vastuvõetamatute isikute röövimisest olid analoogilised minu omadele. Teine küsimus 
on see, et meie niinimetatud ,,demokraatliku ühiskonna" meelest on Kalugin õigluse 
ja inimõiguste eest võitleja, aga mina, pehmelt öeldes - väärastunud isik. 

Kalugin ja teda toetav ajakirjandus püstitasid õiglase küsimuse eriteenistuste 
toksikoloogiaüksuste töö kontrolli kohta. Kuid minu arvates pole asi ainult kontrollis. 
Toksikoloogialabo-ratooriumid jäävad alati luure ja julgeolekuorganite tegevuse 
kindlustamise tehnilise teenistuse koosseisu. 

Kuritarvitusi selles sfääris on kindlaks tehtud ka LKA operatsioonides. 
Välisministeeriumi töötaja, LKA agent Ogorodnik lõpetas oma elu enesetapuga, 
neelates mürgiampulli alla just hetkel, kui ta arreteeriti. Kuid enne seda likvideeris ta 
LKA heakskiidul USA-s valmistatud pikaajalise toimega mürgi abil täiesti süütu 
naise, Nõukogude kodaniku, kel oli mõningat alust kahtlustada teda spionaažis. 


V. Siseasjade- ja julgeolekuorganite toksikoloogiagruppide 
kontrolli probleemid rahuajal 


Tekib küsimus: kas on õigustatud narkootiliste ainete ja mürkide kasutamine võitluses 
terrorismiga? Muidugi, surmaotsus või terroristi hävitamine peavad olema teostatud 
ranges vastavuses seaduse nõudmistega. Kahjuks pole ei meil ega ka välismaal välja 
töötatud õiguslikke aspekte eriteenistuste tegevuse kohta lahinguolukorras, näiteks 
ohtlike terroristide sundlikvideerimise puhul. 

Kuid oht seisneb selles, et sedavõrd võimsat relva võib valitsev režiim kasutada 
ebasoovitavate inimeste, poliitiliste vastaste ja vaenlaste hävitamiseks, nagu meie 
ajaloos on juba juhtunud. Loomulikult peab toksikoloogiateenistus alluma rangetele 

reeglitele ja asuma pideva kontrolli all. Kuid kordan, asi pole mitte ainult kontrollis - 
tähtis on ka personali staatus. 

Ma arvan, et eriteenistuste toksikoloogiaüksuste töötajad ei tohi olla sõjaväe 
tegevteenistuses. Sel juhul võimaldab see kontrollida nende tegevust prokuratuuri 
reaalse järelvalve all. Kui ei olda sõjaväeteenistujad, pole vaja oma tegevuses alluda 
ka Relvajõudude Määrustikule, mille kohaselt ülema käsk on alluvale seadus. Aga 
ebaseaduslikult antud sõjaväelise käsu andmise eest kannab kriminaalvastutust 
kõrgem ametiisik, see, kes käsu andis. Võib-olla on see mingikski garantiiks, et tok- 
sikoloogiateenistusi ei hakata poliitilises võitluses kasutama kuritegelikel 
eesmärkidel. 

Minu poolt räägitu tundub mõnele skemaatilisena, mõnele katsena varjata ühiskonna 
eest ,, Laboratooriumi X" kohutavat töömehhanismi. Kontroll minu vastu esitatud 
valesüüdistuste osas (et ma kontrollisin laboratooriumi tööd ja andsin selle ülemale 
käske) näitas, et mina, nagu teisedki MGB-KGB iseseisvate teenistuste juhid, omasin 
kõige üldisemat ettekujutust laboratooriumi tööst ega osalenud mingil moel 
toksikoloogia-üksuse tegevuses. 

Esmakordselt esitasin selle materjali, loomulikult teises vormis, NLKP KK-le 60. 
aastatel. Oma avaldustes taotlesin algul vanglast vabastamist, seejärel 
rehabiliteerimist. Ilmaaegu püüavad niinimetatud demokraatlikud ajakirjanikud 
süüdistada mind selles, et tahan hoida salajas minu jaoks ebasoovitavaid asjaolusid, 
samal ajal aga kasutavad nad fakte minu Läänes väljaantud raamatust ilma et nad 
sellele mingil moel viitaksid. 


10. peatükk ,,California Krimmis”' 


1. Juudiküsimus Kremii sise- ja välispoliitikas 1930-1940 


Aastatel 1942-1945 omandas niinimetatud juudiküsimus liitlastega suhtlemise 
valgusel riigi sise- ja välispoliitikas olulise tähtsuse. 

Kremlis loodeti hankida märkimisväärselt suuri vahendeid rahvamajanduse 
taastamiseks ning teha seda abi osutamise sildi all NSV Liidu territooriumil 
paiknevale hitlerliku vägivalla all kannatanud juudi elanikkonnale. Jätkates juba 
tuntud meelitamise taktikat sionistlike ringkondade suhtes, püüdis valitsus kasutada 
»Palestiina küsimust" trumpässana läbirääkimistel inglastega, kes, kartusest kaotada 
oma positsiooni Lähis-Idas, takistasid massilist juutide ümberasumist Palestiinasse ja 
seal juudi riigi loomist. 

1920. aastate algul, kui Nõukogude võim alles jõudu kogus, oli igal tasemel juhtide 
hulgas üsna palju juudi perekonnanimega isikuid. Olgu öeldud, et passe kui selliseid 
tol ajal kasutusel ei olnud, nii et ametlikult ei jagatud inimesi rahvustunnuste järgi. 
Aastatel 1922-1923 likvideeriti meie maal paljud juudi ja teised natsionalistlikud 
organisatsioonid ning nende juhid arreteeriti. Üks kõige aktiivsemaid seda liiki gruppe 
oli näiteks ,,Poalei Tsion" Odessas. Olles neutraliseerinud välisjälgimistee-nistuse, 
meelitasid selle põrandaaluse organisatsiooni liikmed mõningaid operatiivtöötajaid 
mahajäetud kalmistule ja peksid nad seal julmalt läbi. Teine põrandaalune grupp 
»Hagana"-tekkis Zitomiris, kuid saatuse iroonia seisnes selles, et nimelt selle 

linna GPU juutidest töötajatele oli tehtud ülesandeks juhtida operatsiooni tolle juudi 
natsionalistide grupi vastu. Purustatud juudi organisatsioonide hulgas oli ka Bund, 

sotsialistliku internatsionaali liige. Saadeti laiali Juudi Kommunistlik Partei, mis Oli 
juba varem lahku löönud Bundist: see vastas täiesti meie poliitikale - likvideerida 
ükskõik milline kommunistliku partei kõrval tegutsev natsionalistlik fraktsioon, nii 
ÜK(b)P siseselt kui ka väljaspool seda. Muide, samal ajal saadeti laiali ka niini- 
metatud Ukraina kommunistide partei. Ukraina Kommunistlik (bolševike) Partei sai 
ainsaks valitsevaks parteiks vabariigis ja ainsaks, peale ÜK(b)P-NLKP, kel oli ka oma 
Poliitbüroo. 

Nende juudiorganisatsioonide juhid olid kas riigist välja saadetud või sõitsid nad ise 
välismaale. Neile oli see lubatud: kuni 1928. aastani ei eksisteerinud praktiliselt 
mingeid takistusi välismaale sõiduks ning kogu asjaajamise protseduur oli suhteliselt 
lihtne. Nõukogude juutidel polnud enam alles jäänud oma natsionalistlikke 
organisatsioone ja tasapisi toimus see, mida võib nimetada intensiivseks 
assimileerumisprotsessiks. Kui rääkida juudi intelligentsist, siis see kaotas täielikult 
oma poliitilise tähtsuse. 1933. aastal viidi seoses kollektiviseerimisega sisse passide 
süsteem range kontrolli sisseseadmiseks elanikkonna linnades paiknemise ja 
elukohavahetuse üle ning arvestuste tegemise lihtsustamiseks. Kuigi juutidel polnud 
oma riigi-korraldust, paigutati nad siiski omaette rahvusgruppi. 

Kõigis suuremates ametkondades olid juudid tol ajal mõjukatel positsioonidel. 
Mäletan, et 1939. aastal saime suulise direktiivi, mis kohustas meid - see toimus juba 
pärast massilisi repressioone - jälgima, milline protsent sellest või teisest rahvusest 
inimesi asub juhtkonna koosseisus enim tähtsates, pidades silmas julgeolekut, 
ametkondades. Kuid see direktiiv osutus tunduvalt tähenduslikumaks, kui ma arvasin. 
Esmakordselt asus tegevusse niinimetatud kvoodi süsteem. Õnneks oli enamus nünu 
relvakaaslasi jõudnud selleks ajaks saavutada suurt edu ja kestanud oma ustavust 
parteile ega sattunud seega uue direk-uivi mõjusfääri. 

Juudi autonoomse oblasti, keskusega Birobidžan, moodustas 

Stalin piirirežiimi tugevdamiseks Kaug-Idas, eesmärk oli luua sel moel omamoodi 
külgkaitse, mitte aga juudi riik. Hiinlased ja valgekaartlaste terroristlikud grupid 
rikkusid selles kandis korduvalt piiri. Stalini idee seisnes selles, et tõkestada nende tee 
asunduste näol, mille elanikud on meelestatud vaenulikult valge-emigrantide, eriti aga 
kasakkonna vastu. Regiooni staatus oli ettenägelikult määratletud autonoomse 
oblastina, mitte vabariigina, mis tähendas ühte: siia ei tule oma seadusandlikku 
organit, ülemkohut ega ministeeriumi tasemel juhtimisstruktuure. Kuigi tegu oli 
autonoomse oblastiga, oli see siiski kõigest piiriäärne eriterritoorium, mitte aga 
poliitiline keskus. Enne sõda jäid juudi põrandaaluste natsionalistlike 
organisatsioonide juhtkonnad ilma oma juhtidest Baltikumis, Lääne Valgevenes ja 
Bessaraabias. Just sel ajal seati sisse agentuurtoimikud sionistlike organisatsioonide 
»Beitar” ja ,, Irgun-Tsevei-Leumi" vastu. Saanud uued nimetused ,,Utopistõ”, 
»Zabotintsõ" ja ,, Kotševniki", kasutati neid hiljem sionistlikesse organisatsioonidesse 
imbumiseks, eesmärgiga need laiali ajada. Kui algas sõda, tekkis kõrgemas 
juhtkonnas idee kasutada juudi sotsialistliku Bundi liidreid -Heinrich Ehrlichi ja 
Viktor Alterit välispoliitilistel eesmärkidel. Vastuluure 2. Valitsuse ülema endine 
asetäitja kindral Reichman jutustas mulle 1970. aastal, et Bundi liidrid arreteeriti meie 
poolt Ida-Poolas 1939. aasta septembris-oktoobris. Pärast sõja algust Saksamaaga, 
lasti nad 1941. aasta septembris vabadusse. Kohtumisel Beriaga pakuti neile 
võimalust luua hitlerismivastane juudi komitee: esialgselt planeeriti komitee 
esimeheks Ehrlichi, tema asetäitjaks Mihhoelsi ja vastutavaks sekretäriks Alterit. 
Kuid plaanist tuli loobuda, kuna Ehrlich ja Alter teadsid liiga palju Stalini kavatsusest 
kasutada neid vaid Läänest raha väljapumpamiseks. 1941. aasta detsembris arreteeriti 

Alter ja Ehrlich uuesti, kuigi nende vastu ei esitatud mingeid süüdistusi-27. detsembril 
1941. aastal pöördus Ehrlich NSVL Ülemnõukogu Presiidiumi esimehe Kalinini 
poole, avaldades protesti enda arreteerimise vastu ning tõestades, et on Nõukogude 
valitsuse pooldaja ja valmis tegema koostööd NKVD-ga. 

Sellest kirjast nähtus, et just NKVD püüdis luua Ehrlichi 

kaudu Juudi Antifašistlikku Komiteed (JAK). Komitee peamine Ülesanne, öeldi 
kirjas, peab seisnema intensiivses propagandas juudi kogukondade hulgas 
Ühendriikides ja Inglismaal juutide olukorra kohta Nõukogude Liidus, et saada 
maksimaalset abi, mis oli NSV Liidule hädavajalik võitluses hitlerliku agressiooni 
vastu. Kõik JAK ettepanekud said juhtkonna täieliku heakskiidu ja NKVD-le tehti 
ülesandeks valida sobiv koht komitee peakorteriks. JAK etteotsa said Juudi Riikliku 
teatri pearežissöör Mihhoels suurepärane näitleja ja populaarne luuletaja Pheffer ning 
publitsist ja kirjanduskriitik Epštein. 

Ehrlich ei saanudki vastust oma kirjale. Arhiivimaterjalid annavad tunnistust sellest, 
et detsembris tegi Beria korralduse paigutada Ehrlich ja Alter üksikkambrisse, 
numbrite all 41 ja 42 NKVD Kuibõševi vanglas. Neid oli keelatud üle kuulataja täita 
nende kohta registreerimiskaarte. Hiljem jutustas mulle kindral Reichman, et oli 
spetsiaalne käskkiri, mille kohaselt isegi vangla personalil polnud õigust teada nende 
tegelikke nimesid. Vastavad korraldused olid tulnud Stalinilt, Molotovilt ja Berialt. 
1942. aastal saatsid USA poliitikategelane Windell Wilkey ja Ameerika 
Tööföderatsiooni president William Green meile Nõukogude suursaadiku Litvinovi 
kaudu järelepärimise Ehrlichi ja Alteri saatuse kohta. Analoogilise järelepärimisega 
pöördus meie poole ka Poola suursaadik Moskvas Stanislav Kot. Välisministri 
asetäitja Võšinski vihjas oma vastuses Kotile, et Ehr-lichile ja Alterile anti armu 
ekslikult: nagu on kindlaks tehtud, astusid mõlemad salasobingusse sakslastega. 1942. 
aasta lõpul pöördus Wilkey meie poole uue järelepärimisega, kuid kuni 1943. aasta 
veebruarini ei saanud ta mingit vastust. Vahepeal tegi Molotov Litvinovile ülesandeks 
teatada, et 23. detsembril 1941. aastal lasti Ehrlich ja Alter maha, sest sama aasta 
oktoobris ja novembris tegelesid nad süstemaatiliselt reeturliku tegevusega, levitades 
Nõukogude Liidus vaenulikku informatsiooni, mis oli suunatud sõjategevuse 
lõpetamisele ja rahukokkuleppe allakirjutamisele fašistliku Saksamaaga. 

See oli teadlik vale. Ehrlich lõpetas elu enesetapuga. 14. mail 1942. aastal poos ta end 
oma kambris üles. Alter jäi üksikvan- 

gistusse kuni 1943. aasta 17. veebruarini, mil ta lasti Beria salajase käsu kohaselt 
maha. Kirjeldatud sündmuste ajal ei teadnud ma nende saatusest midagi. Kõik, mida 
nende kohta kirjutasin, toimus enne Mihhoelsi visiiti Ühendriikidesse. 

Alles 1992. aasta septembris selgus MVD nädalalehe ,,Kilp ja mõõk" avaldatud 
materjalide põhjal Ehrlichi ja Alteri tegelik saatus. Nad hävitati, et varjata Nõukogude 
juhtkonna mitteametlikke kontakte juudi kogukondade mõjukate esindajatega 
välismaal. Ehrlich ja Alter kõrvaldati veel ka sel põhjusel, et Stalin kartis nende 
poliitilist mõjujõudu väljaspool Nõukogude Liitu. 


II. Juudi Antifašistlik Komitee 


Kohe pärast Juudi Antifašistliku Komitee moodustamist otsustas Nõukogude luure 
kasutada ära juudi intelligentsi sidemeid, et välja selgitada võimalusi sionistlike 

ringkondade kaudu täiendava majandusabi saamiseks võitluses fašistliku Saksamaaga. 
Juba 1925. aastal tegelesime Dzeržinski direktiivi alusel aktiivselt sionistlike 
organisatsioonidega USA-s, Lääne-Euroopas ja Palestiinas. 30. aastatel õnnestus 
Serebrjanskil luua eriti laiahaardeline agentuurvõrk. JAK võis nüüd olla kattevarjuks 
sio-nistliku liikumise seas agentuuri taastamisel, mis oli seoses Serebrjanski grupi 
peaaegu kogu operatiivkoosseisu arreteerimisega 1938. aastal laiali läinud. 


Ill. Mihhoelsi salajane missioon Ameerika kapitali meelitamiseks 
Nõukogude Liitu 1943. aastal 


Sel eesmärgil tehti Mihhoelsile ja meie kontrollagendile Phefferile ülesandeks uurida, 
millist reaktsiooni võiks mõjukates sionistlikes organisatsioonides välismaal esile 
kutsuda juudi vabariigi loomine Krimmis. See spetsiaalne luureuuring - meie USA 
residentuuri juhtimisel kontaktide kindlakstegemine ameerika 

sionistliku liikumisega aastatel 1943-1944 - viidi edukalt lõpule. Samuti meenub 
mulle, et sel perioodil oli Nõukogude juhtkonnal tõepoolest kavatsus luua Krimmis 
seal enne sõda eksisteerinud kolme juudi rahvusringkonna baasil juudi vabariik. 
Molotovi ettepanekul valmistas JAK juhtkond ette kirja, niis oli adresseeritud 
Stalinile ja sisaldas ettepanekut luua Krimmis juudi vabariik. 

Mihhoels ise oli NKVD agentuurjälgimise all alates 1935. aastast, kusjuures üheks 
peamiseks ülesandeks temaga töötamisel oli luua kate ligipääsuks ameerika 
sionistliku organisatsiooni ,,Joint" juhtivatesse ringkondadesse. 

Kirjas räägiti muuhulgas ka sellest, et Juudi Nõukogude vabariigi loomine, mis 
põhineb bolševistlikel printsiipidel ja leninlik-stalinlikus vaimus rahvuspoliitikal, 
lahendab ühekorraga juudi rahva seadusliku riikluse ja sajanditevanuse kultuuri 
edasise arengu probleemi, mida pole õnnestunud sajandite jooksul lahendada kellelgi. 
Lõpuks saab see ometi võimalikuks meie suurel sotsialistlikul kodumaal. 

Seda kirja, mis on fikseeritud registreerimisraamatutes ja mida hoitakse parteiarhiivis, 
pole siiani täielikult avalikustatud. Seda ei näidatud ka siis, kui president Jeltsini 
Washingtoni visiidi ajal 1992. aastal demonstreeriti JAK arhiivimaterjale. 

15. veebruaril 1944. aastal esitati kirja projekt Molotovile, kelle korraldusel tema 
asetäitja Lozovski seda dokumenti redigeeris. Kiri adresseeriti ümber Molotovile ja 
pandi uus kuupäev - 21. veebruar. Kolm päeva hiljem registreeriti see NSVL valitsuse 
sekretariaadis numbri all M-23314 ning saadeti samal päeval Keskkomitee sekretärile 
Malenkovile, partei Moskva linnakomitee sekretärile, Relvajõudude Poliitilise 
Peavalitsuse ülemale Stšerbakovile ja Riikliku Plaanikomitee esimehele 
Voznessenskile, ülesandega nimetatud küsimus läbi vaadata. 

Peab märkima, et Litvinov, kes töötas sõja-aastatel suursaadikuna USA-s, astus 
kirjavahetuses Molotovi ja NKVD-ga otsustavalt välja sidemete sõlmimise vastu 
sionistliku liikumi-Sega, samuti meie aktiivse osavõtu vastu palestiina probleemi 
lahendamisest. Ma ei mäleta, kuidas Litvinov oma seisukohti 

täpselt motiveeris, kuid mõte seisnes selles, et meie potentsiaalne mõju sionistlikule 
liikumisele saab olema äärmiselt tühine. Seetõttu arvas Litvinov olevat 
otstarbekohasem teha kontaktide sõlmimine sionistlike ringkondadega ülesandeks 
üksnes Nõukogude eriteenistuste töötajatele või siis eriti hoolikalt kontrollitud 


230 


agentuurile. Neis soovitustes pole midagi üllatavat: olles juhtinud enne revolutsiooni 
bolševike põrandaalust võitlusorganisatsiooni, oli Litvinovil väga suur agentuur- 
operatiivtöö kogemus, sealhulgas ka isikute värbamisel bolševike parteile vaenulikest 
ringkondadest. 

Meie operatiivtöötaja Heifetz, kes sai küllalt edukalt hakkama aatomipommi 
puudutavate materjalide hankimisega USA-st, jutustas mulle, et kõnesolev kiri oli 
sisuliselt ettepanek luua Krimmis juudi vabariik, kuhu võiksid kokku sõita juudid 
kogu maailmast. See oleks nõudnud loomulikult Krimmi elanike ümberasustamist. 
1944. aasta märtsis ja aprillis deporteeriti krimmi tatarlased: Krimmist saadeti välja ja 
asustati ümber Usbekistani sada viiskümmend tuhat inimest. Asjaolu, et see kiri ja 
käsk deporteerida olid dateeritud praktiliselt samal ajal (vastavalt 15. ja 14. veebruar), 
oli vaid kokkusattumus. Stalin kirjutas alla käsule saata välja krimmi tatarlased, keda 
süüdistati massilises koostöös sakslastega, juba varem, kuid Beria kätte sattus see 
päev enne seda, kui saabus kiri Juudi Antifašistlikult Komiteelt. 

Stalini plaani koordineerimine ja täideviimine juudi kapitali ligitõmbamiseks tehti 
ülesandeks Heifetzile ja meie Washingtoni residendile Zarubinile, kes organiseerisid 
Mihhoelsi sõidu Ameerikasse 1943. aastal. 

Enne Mihhoelsi sõitu Ühendriikidesse kutsus Beria ta Lub-jankale ja instrueeris teda, 
kuidas arendada laiaulatuslikke kontakte ameerika juutidega. Meie plaan seisnes 
selles, et kindlustada endale ameerika üldsuse toetus ja saada krediiti, mis oli 
hädavajalik metallurgia- ja söetööstuse arendamiseks. Mihhoels ja Pheffer tulid oma 
missiooniga hiilgavalt toime. 

Mihhoelsi edukas sõit Ameerikasse tegi ta Stalini silmis otsekohe kahtlaseks. Või 
veel, temast, juudi kultuuri esindajast, 

sai tõeline kangelane, kes sai tuntuks kogu maailmas, ning seetõttu ootas teda Ehrlichi 
ja Alteri saatus. 

Mihhoelsil ja Phefferil oli oluline roll ka luureoperatsioonis, mis puudutas 
juurdepääsu Einsteinile lähedalseisvale teadlaste-spetsialistide ringkonnale, kus 
tegeleti tol ajal kõigile tundmatu ,,ülirelva" loomisega. Nad kohtusid Einsteini 
perekonnale lähedaste vene emigrantide, abikaasade Konenkovidega, kelle kaudu, tõsi 
küll, suulises vormis, saabus meile tähtis informatsioon uue ,,ülirelva" 
perspektiividest, mida arutati Princetonis Fermi ja Oppenheimeri osavõtul. Kogu selle 
töö koordineerimisega meie USA-s tegutseva luure liinis tegelesid peale Zaru-bini 
veel ka Heifetz ja Pastelnjak. 

Räägiti, et Mihhoelsile võidakse pakkuda Ülemnõukogu esimehe kohta juudi 
vabariigis. Peale Molotovi, Lozovski ja mõne välisministeeriumi vastutava töötaja oli 
Mihhoels ainus, kes teadis Stalini plaanist luua Krimmi juudi riik. Sel teel lootis 
Stalin saada Läänest 10 miljardit dollarit sõjast laastatud majanduse taastamiseks. 

Ma ei teadnud Stalinile saadetud Juudi Antifašistliku Komitee kirja üksikasju. Beria 
oli aga kursis sellega, et meie initsiatiivi toetab Ameerika pool, täpsemalt - USA juudi 
organisatsioonid, kuna ta võttis isiklikult vastu nii Mihhoelsi kui Phefferi pärast nende 
tagasitulekut Ameerikast. Juudi vabariigi Nõukogude Liidu raames loomise küsimuse 
arutelu vaatasin mina isiklikult kui pinna sondeerimist Läänes, et välja selgitada, kui 
kaugele nende plaanid lähevad meile majandusliku abi osutamisel pärast sõja lõppu. 
Kuid juudi vabariigi loomise küsimuse lahendamine lükati edasi seniks, kuni sõda 
lõpeb. Nii jäi kiri liikumatult paigale neljaks aastaks, selle sisu kohta liikusid aga 
kõige erinevamad kuuldused. Seejärel, juba 1948. aastal, kasutas Malenkov seda 
kampaania läbiviimiseks JAK liikmete, hiljem ka riigi juhtkonna vana kaardiväe 
vastu. Molotov, Mikojan, Vorošilov, Voznessenski ja lõpuks Beria ise, kes olid 

osalised Juudi vabariigi Krimmi territooriumile loomise küsimuste arutelul, kuid 
omasid sugulussidemeid juutidega, osutusid ise selle kampaania käigus haavatavateks. 

Ameerika kapitali ligimeelitamise plaan oli seotud, nagu ma juba mainisin, ideega 
luua Krimnis juudi vabariik, niinimetatud ,,Krimmi California". Seda ideed arutati 
laialt ameerika juutide ringkonnas, millest jutustas mulle Heifetz. Tema sõnul tundis 
selle projekti vastu eriti huvi Ameerika kaubanduspalati president Eric Johnston, kelle 
koos Ameerika suursaadiku Averell Harrimaniga võttis 1944. aasta juunis vastu 
Stalin, et arutada probleeme, mis tekkisid peamiste juudi asunduste taassünniga 
Valgevenes ning juutide ümberasustamisega Krimmi. Johnston maalis Stalinile 
küllaltki rõõmsailmelise pildi, rääkides, et sel eesmärgil pakub Ameerika kindlasti 
Nõukogude Liidule pärast sõda pikaajalist krediiti. 

Mõtet luua Krimmis juudi sotsialistlik vabariik arutati avalikult Moskvas mitte ainult 
juudi elanikkonna hulgas, vaid ka kõrgemates võimuešelonides. 

On teada, et Mihhoels kui Juudi Antifašistliku Komitee esimees lootis oma tegevuses 
tuntaval määral Phefferile, NKVD suuragendile (Mihhoels loomulikult ei teadnud 
seda), keda ,. juhtis" julgeolekukomissar Reichman. Juhtus, et Phefferi võttis 
konspiratiivkorteris vastu Beria ise, et arutada juudi vabariigi loomise küsimust. 
Tundus, et 1945. aasta juunini jäi see projekt jõusse ja pidi hakkama juba 
realiseeruma. Jalta konverentsi ettevalmistuste käigus küsis Harriman minult ja 
Molotovi abilt Novikovilt, kuidas asjad edenevad juudi vabariigi loomisega, seoses 
tulevaste ameerika krediitidega selle projekti heaks. Mäletan, et nägin teadet selle 
kohta, et Stalin arutas kohe pärast sõda Ameerika senaatorite delegatsiooniga juudi 
vabariigi loomise plaani Krimmis ja juutide kompaktse elupaiga, Gomeli oblasti taas- 
sündi Valgevenes. Ta palus neid mitte piirduda krediitide ja tehnilise abi osas üksnes 
nende kahe regiooniga, vaid eraldada abi, sidumata seda mingite kindlate 
projektidega. 

Seejärel, 1945. aasta juunis, pärast Jaltat ja võitu hitlerliku Saksamaa üle, võttis 
NSVL Ülemnõukogu Presiidium vastu seadluse: Krimmist sai administratiivne oblast 
Vene NFS V koosseisus. Krimm oli olnud enne sõda autonoomne vabariik tatan 

420 

elanikkonna märkimisväärse esindusega kõigis juhtstruktuurides. 1945. aasta 
novembris, kui Harriman püüdis võtta Staliniga ühendust Molotovi kaudu, et arutada 
majandusliku koostöö küsimusi, lükati tema palve kohtuda isiklikult, Stalini korraldu- 
sel tagasi. 

Pärast sõda eelistas Stalin ajada teist liini: sagenesid meie agentide katsed tungida 
sionistliku liikumise ridadesse. Kuni 1948. aastani oli Suurbritannial Rahvasteliidu 
mandaat Palestiina territooriumi juhtimiseks. Stalin ja Molotov lootsid rahustada 
inglasi, kes kartsid, et pärast juudi riigi loomist kihutatakse neid Palestiinast välja. 
Projekt juudi autonoomia loomisest Krimmis pidi juhtima maailma juudiliikumise 
liidrite tähelepanu kõrvale Palestiinalt kui ainsalt variandilt juudi probleemi 
lahendamisel. Kui 1945. aasta lõpul sai selgeks, et Stalin ei pea end seotuks endise 
mitteametliku sondeerimisega, organiseerisid inglased ja ameeriklased Inglise- 
Ameerika komitee Palestiina küsimuses ilma Nõukogude Liidu osavõtuta. See oli 
vastuolus varem saavutatud kokkuleppega sõjaliste liitlaste vastastikkuste konsultat- 
sioonide suhtes Palestiina probleemi puudutavates küsimustes. 

Niisiis saatsid 1946. aasta aprillis välisministri asetäitjad Dekanozov ja Võšinski 
ametliku ettekande valitsusele, milles rõhutasid, et Nõukogude Liidu huve 
ignoreeritakse: Palestiina küsimust lahendatakse ilma meie riigi osavõtuta. Selles 
dokumendis tegid nad ettepaneku viia läbi soodsat poliitikat Palestiina juudi riigi 

loomise suhtes. Molotovi nõusolekul avaldas Võšinski pseudonüümi all artikli 
ajakirjas , Novoje Vremja”, milles räägiti demokraatliku juudi riigi loomise 
vajalikkusest Palestiina mandaadialusel territooriumil. Sellega sooviti tugevdada 
Nõukogude positsioone Lähis-Idas ning ühtlasi purustada Briti mõjuvõim araabia 
maades, kus oldi vastu uue riigi tekkimisele, näidates lõppkokkuvõttes, et inglased 
pole võimelised peatama juute nende püüetes luua oma riik. 

Samaaegselt läbiviidavate poliitiliste sammudega oli 1946. aastal antud ka korraldus 
paisata meie agente Rumeenia kaudu Palestiinasse. Nad pidid seal looma illegaalse 
agentuurvõrgu, mida saaks kasutada lahingu- ja diversioonioperatsioonides inglaste 

vastu. Sel eesmärgil valisin välja kolm ohvitseri: Garbuz, Semjonov (tegelik nimi 
Taubman - Grigulevitši abi leedu põrandaaluses tegevuses, oli kaastegev Rudolf 
Klementi likvideerimisel 1938. aastal Pariisis) ja Kolesnikov. Garbuz ja Kolesni-kov 
olid saanud oma kogemused partisanivõitluses Ukrainas ja Valgevenes, võttes osa 
operatsioonidest Saksa okupatsioonivägede vastu. 

Semjonov ja Kolesnikov seadsid end sisse Haifas ja lõid kaks agentuurvõrku, kuid 
inglaste vastastest diversioonidest nad osa ei võtnud. Kolesnikov suutis organiseerida 
sakslastelt võetud tulirelvade ja tankitõrjegranaatide toimetamise Rumeeniast 
Palestiinasse. Semjonov omalt poolt püüdis aga taastada kontakte meie agendiga 
organisatsioonist ,,Stern". See oli britivastane terroristlik grupp, kuhu Serebrjanskil 
õnnestus 1937. aastal saata oma inimene. Garbuz jäi Rumeeniasse, valides seal kandi- 
daate tulevaseks ümberasustamiseks Iisraeli. 

Mulle oli algusest peale selge, et näiliselt juute abistades olime tegelikult seadnud 
endale ülesandeks luua oma agentuur-võrgud poliitilise ja sõjalise sionistliku 
struktuuri sees. Juudid püüdsid sõltumatuse poole ja olid tihedalt seotud Ameerikaga. 
Kuid meie polnud kindlad, et suudame mõjutada neid samuti nagu Ida-Euroopat. 
Siiski pidasime äärmiselt vajalikuks kindlustada seal oma kohalolek. Heifetz jutustas 
mulle, et Litvinov rõhutas juba 1943. aastal oma Washingtonist saadetud läkituses 
Molotovile, et Palestiina ja juudi riigi loomine muutuvad üheks tähtsamaks 
küsimuseks sõjajärgses maailmapoliitikas. 

1946. aasta teisel poolel asus Stalin aktiivselt tegutsema rahvusvaheliste 
juudiorganisatsioonide ja Briti-Ameerika poliitika vastu palestiina küsimuses - teda 
ärritas Nõukogude juutide nõudmine parandada nende elamistingimusi pärast 
evakuatsioonist tagasipöördumist. Ta asus lõkkele puhuma antisemiitlikku 
kampaaniat NSV Liidus: algasid puhastused parteiaparaadis, diplomaatilises 
teenistuses, sõjaväejuhtkonnas ja luures. Kampaania kulminatsiooniks sai ,,arstide 
vandenõu” ja juutidest arstide süüdistamine sionismis. Antisemiitlik kampaapi3 oli 
oma olemuselt sama nagu ka 30. aastatel, kujutades endast 

Stalini järjekordset manöövrit kogu partei ja Nõukogude aparaadi koosseisu 
ümberpaigutamisel, et asendada vana juhtkond - Molotov, Mikojan, Beria ja teised 
uute inimestega, kes ei ähvardaks riigi ainsa valitseja positsiooni. 


IV. Arveteõiendamine juudi intelligentsiga Nõukogude Liidus 
pärast külma sõja algust 


1946. aasta oktoobris tõusis kommunistliku ideoloogia kohale esmakordselt juudi 
kodanliku natsionalismi ähvardav koletis. Oma kirjas juhile süüdistas äsja Riikliku 

Julgeoleku ministriks määratud Abakumov Juudi Antifašistliku Komitee juhtkonda 
natsionalistlikus propagandas, lisaks sellele seadvat tema arvates juudid oma huve 
kõrgemale Nõukogude riigi huvidest. Taolised süüdistused kõlasid tõsise hoiatusena. 
Heifetz, kes näitas end hiilgavast küljest informatsiooni hankimisel aatomipommi 
puudutavates küsimustes ja kes suutis sisse seada kõrgetasemelised kontaktid 
ameerika juudi kogukonnas, sattus ebasoosingusse. Ta jätkas küll tööd Juudi 
Antifašistlikus Komitees, kuid oli sunnitud katkestama sidemed ameerika juudi 
kogukonnaga. 

Kirjas süüdistas Abakumov komiteed selles, et sõja lõpul võttis see endale 
funktsioonid esindada oma kodukanti tagasi-pöörduva juudi elanikkonna huve nende 
eraomanduse tagastamisel. Tuhanded juudid olid sõja ajal põgenenud Kiievist, 
Minskist, Riiast, Leningradist ja Moskvast, päästes end pealetungivate Saksa vägede 
eest. Natsid tulid loosungite all: vabastada ukrainlased ja baltlased Juudi ülemvõimu" 
alt. See leidis tänuväärse pinnase natsionalistide hulgas, kes hõivasid juutide majad, 
korterid ja muu vara. Kui 1945. aastal hakkasid ellujäänud oma kodudesse tagasi 
pöörduma, avastasid nad, et nende vara on sattunud võõrastesse kätesse. 

Mäletan, kuidas Hruštšov, tolleaegne Ukraina Kommunistliku Partei sekretär, helistas 
Usman Jussupovile, Usbekistani Kommunistliku Partei sekretärile ning kaebas“ et 
sõja ajal Taškenti Ja Samarkandi evakueeritud juudid ,, lendavad nüüd Ukrainasse 

kokku nagu varesed". Selles, 1947. aastal toimunud jutuajamises teatas ta, et tal pole 
lihtsalt kohti kõigi vastuvõtmiseks, kuna linn on purustatud. See vool tuleb tingimata 
peatada, muidu algavad Kiievis pogrommid. Olin tol momendil parasjagu Jus-supovi 
kabinetis ja ta jutustas mulle kõne sisu ümber, sest olin samuti tulnud tema juurde 
palvega majutada kusagile kolm tuhat kurdi, kes olid eesotsas Barzaniga põgenenud 
Iraanist Aserbaidžaani. Kuna äärmiselt ohtlik oli jätta nad Kaukaasiasse, siis otsustas 
juhtkond paigutada kurdid Usbekistani. Tol ajal oli Kiievis raske leida elamispinda 
tagasipöörduva juudi intelligentsi jaoks. Nende majutamise probleemi ei saanud 
lahendada mõne kolhoosi loomise teel, nagu seda tehti kurdi põgenikega. 

Juudi Antifašistliku Komitee esimees Mihhoels püüdis igati kaitsta juutide huve 
nende vara ja elamispinda puudutavates küsimustes. Abakumov omakorda üritas aga 
tõestada, et komitee katse kaitsta juutide-põgenike huve oli tegelikult juudi kodanliku 
natsionalismi väljendus. Tema kiri kajastas ärevust nende kohalike parteijuhtide seas, 
kes pidid selle probleemiga tegelema. Koju tagasipöörduvate juutide huve esindava 
Mihhoelsi käitumine ja tema informeeritus Nõukogude juhtkonna täiesti salajastest 
sondeerimistest sionistide hulgas muutis Stalini mitte ainult rahutuks, vaid tugevdas 
ka tema kahtlusi. Tõepoolest, kujutage ainult ette: Nõukogude süsteemis, ranges 
hierarhias ilmub ootamatult välja inimene, kes omab rahvusvahelist autoriteeti ja 
laitmatut reputatsiooni ning hakkab tegutsema oma initsiatiivil. 

1947. aastal halvenes situatsioon veelgi. Mäletan julgeoleku-ja siseministri asetäitjate 
Obrutšnikovi ja Svinelupovi korraldusi mitte võtta ohvitseri auastmes juute tööle 
julgeolekuorga-neisse. Ma ei suutnud endale ette kujutada, et selline avalikult 
antisemittlik käsk tuli otse Stalinilt ja arvasin, et kõik see on Abakumovi kätetöö. 
Mulle sai selgeks, et grandioosne plaan kasutada juudi intelligentsi, kindlustamaks 
rahvusvahelist koostööd ülemaailmse juudiliikumisega, oli tagasi lükatud. Aitin-gon, 
kes kogu aeg kurtis kitsenduste üle, mis puudutasid tema 

sugulasi ülikoolides ja meditsiiniõppeasutustes, oli veendunud, et antisemitism 
kujuneb riigi poliitika oluliseks koostisosaks. Tagasivaates pean tunnistama, et ta 
oskas hinnata olukorda tunduvalt paremini kui mina. 

Beria ja Bogdan Kobulov rääkisid mulle sageli, et Stalin armastas nalju ja anekdoote, 
mis pilasid muhameedlasi, eriti, kui need olid aserbaidžaanivastase iseloomuga ja kui 
neid räägiti Aserbaidžaani kompartei esimese sekretäri Bagirovi juuresolekul, kes 
lihtsalt ei talunud Kobulovi mõnitavat tooni, kui ta hääldas venekeelseid sõnu 
aserbaidžaani aktsendiga. See paneb mind mõtlema, et kui taoline nali, mis oli 
suunatud ühe või teise rahvusgrupi vastu, meeldis Stalinile, siis ei olnud ta oma 
olemuselt sugugi rohkem antisemiit kui anti muhameedlane. 


Stalin ja tema lähemad abilised ilmutasid huvi juudiküsimuse vastu, et teenida selle 
pealt poliitilisi dividende võitluses võimu pärast ja jõudude konsolideerumises. 
Niiviisi said alguse antisemiitlikud ,,mängud" kõrgemates parteiešelonides. Pärast 
seda, kui Stalin alustas aastatel 1946-1947 kampaaniat kosmopoliitide vastu, hakkasid 
keskastme juhtivkoosseis ja partei reaametnikud võtma antisemitismi kui 
parteipoliitika ametlikku liini. Termin ,,kodumaatu kosmopoliit" sai sünonüümiks 
sõnale ,. juut”, ehk teisisõnu - kuna juudi rahvusest Nõukogude kodanikud jagasid 
lääne maailmavaadet, siis järelikult ei saanud nad olla täiesti ustavad Nõukogude 
riigile. 

Kosmopoliitidevastane kampaania langes kokku Stalini ümber toimuva poliitiliste 
jõudude tasakaalu muutusega. Malen-kov paigutati ametis madalamale kohale, Beria 
aga kõrvaldati kõigi riikliku julgeolekuga seotud ettevõtmiste kureerimiselt. Hakkasid 
liikuma kuulujutud, et tema ja Molotov olid end ümbritsenud juutidega. 

Pärast sõda olid Stalini jõupingutused sihitud sellele, et levitada Nõukogude Liidu 
mõjuvõimu esialgu Ida-Euroopa maades, mis asusid meie piiride ääres, seejärel aga 
kõikjal, kus meile pakkus konkurentsi Suurbritannias Stalin nägi ette, et olles 
Pettunud inglastes ja ameeriklastes, sest nad toetavad Iisraeli, 

pöörduvad araabia riigid Nõukogude Liidu poole. Seetõttu pidid araablased hindama 
antisionistlikke tendentse Nõukogude välispoliitikas. Molotovi abi Vetrov, hiljem 
meie suursaadik Taanis, rääkis mulle, mida Stalin oli öelnud: ,, Nõustugem Iisraeli 
moodustamisega. See on kui naaskel tagumikku araabia riikide]e ja sunnib neid 
pöörama selga Suurbritanniale. Lõppkokkuvõttes murtakse briti mõjujõud täielikult 
Egiptuses, Süürias, Türgis ja Iraagis.” 

Tegelikult algas külm sõda aastatel 1946-1947, mil kadusid illusioonid sõjajärgsest 
koostööst Läänega. Meie sõjaaegsed liitlassuhted Inglismaa ja Ameerikaga pöördusid 
nüüd konfrontatsiooniks. Kodusõda Hiinas muutus üha intensiivsemaks; samuti 
kasvas pingeline olukord Itaalias ja Prantsusmaal, kus kommunistid pidasid teravat 
poliitilist võitlust võimu pärast. Seoses külma sõja pealetungiga hajusid meie lootused 
saada juudi kapitali sootuks. Riigi juhtkonnale sai selgeks, et enam pole loota 
välismaal asuvate juudi äriringkondade toetusele ja nende investeeringutele. 
Esimeseks kursimuutuse ohvriks langes Mihhoels, kes oli olnud otse Krimmi juudi 
vabariigi loomisega seotud diskussioonide keskpunktis. 

Stalini käsutusse olid saabunud operatiivmaterjalid ka selle kohta, et Mihhoels olevat 
püüdnud kindlustada oma äia, G. Morozovi toetust, mis tagaks Nõukogude 
juhtkonnas talle kasulike otsuste vastuvõtmise juudi elanikkonna olukorra 
parandamise ja juudi kultuuri arendamise suhtes. MGB kahtlustas, et Mihhoelsi 
sidemete kaudu sionistlike organisatsioonidega Ameerikas said teatavaks mõningad 
traagilised sündmused Allilujevite, Stalini sugulaste elus. Arvatavasti kartis Stalin, et 

rahvusvaheline sio-nistlik liikumine võib Mihhoelsi suurt autoriteeti kasutada omal 
eesmärgil. Mihhoels oli ülemaailmselt tuntud ja kahtlemata ka väljapaistev isiksus, 
seetõttu ei saanud totalitaarse režiiuu tingimustes tema puhul juttugi olla juba 
väljatöötatud arreteerimise ja arveteõiendamise skeemi kasutuselevõtmisest, mis oleks 
kaetud kohtuliku arutelu kaitsva viigilehega. 

Mihhoels likvideeriti niinimetatud erikorras 1948. aasta jaanuaris. 

Õnneks polnud minul selle operatsiooniga mingit pistmist. Tapmise üksikasjad said 
mulle teatavaks alles 1953. aasta aprillis. Mäletan, et seda operatsiooni juhtisid otse 
kohapeal Abakumovi asetäitja Ogoltsov ja Valgevene Riikliku Julgeoleku minister 
Tsanava. Mihhoels ja teda saatev Golubov meelitati Tsanava suvilasse ettekäändel 
korraldada kohtumine juhtivate valgevene näitlejatega, talle tehti surmav süst ja ta 
visati veoauto rataste alla, et instseneerida bandiitide kallaletungi Minski äärelinna 
tänaval. Veoauto roolis istus MGB Valgevene raudtee transpordiosakonna töötaja. 
Golubov oli MGB agent ja tegutses loomingulise intelligentsi hulgas, mida Mihhoels 
loomulikult ei teadnud. Antud olukorras sai temast aga soovimatu tunnistaja, kuna 
nimelt tema abiga õnnestus Mihhoels viia suvilasse. 

Teade Mihhoelsi hukkumisest äratas minus kahtlust, millest ma ei rääkinud kellelegi. 
Kuid ma ei suutnud ette kujutada, et Ogoltsov ise läheb Minskisse sellist operatsiooni 
juhtima. Tapmise sooritas, nagu ma arvasin, keegi antisemiitlikult meelestatud 
bandiit, kellele varem öeldi, kus ja millal ta võib leida inimese, kes kuulutab end 
olevat juutide huvide kaitsja. 

Ogoltsovi saatus oli tüüpiline tolle aja MGB juhtidele. 1953. aasta aprillis taotles 
Beria tema arreteerimist formaalselt Mihhoelsi ebaseadusliku likvideerimise pärast, 
kuid 1953. aasta augustis, pärast Beria arreteerimist, ta vabastati. Ja mitte keegi isegi 
ei süüdistanud teda selles aktsioonis. Või veel! Tol ajal olid ju kõik, kes Poliitbüroos 
aastatel 1952-1953 ,,arstide süüasja” käigus selle aktsiooni heaks kiitsid, veel võimul. 
Et kompromiteerida Ogoltsovi, kes oli tihedalt seotud Malenkoviga, kes omakorda 
jälgis Stalini käsul Beriat juba 1951. aastast alates, heideti ta alles 1957. aastal parteist 
välja ,,sotsialistliku seaduslikkuse rikkumise pärast uurimistöö käigus Leningradis 
aastatel 1941-1943". 

Suure osa 1948. aastast tegelesin ma Berliini kriisiga ja kurdide põrandaaluse võrgu 
loomisega Iraanis, Iraagis ja Türgis, et kukutada Nuri Saidi ja Feissali valitsus Iraagis, 
aga ka Tšehhoslovakkia küsimustega. Lendasin Prahasse koos Zuboviga, et 

neutraliseerida president Beneši poolehoidjaid võimu üleminekul uuele valitsusele 
eesotsas Gottwaldiga. 

1947. aastal haigestus mu naine tõsiselt ja jäi peagi pensionile. Juba 1940. aastal 
ilmutas ta piisavalt taibukust, et eemalduda operatiivtööst ning ta määrati 
eridistsipliinide vanemõppe-jõuks NKVD (hiljem MGB) Kõrgemas Erikoolis. Aeg- 
ajalt teda siiski kasutati kontaktide pidamiseks nende naisagentidega, kes kujutasid 
endast erilist huvi vastuluure valitsuse juhtkonnale, kuid enamjaolt püüdis ta jääda 
varju ning mitte tõmmata endale tähelepanu. Tema haigus langes ajaliselt kokku 
juudipuhastuse kampaaniaga Sise-, Riikliku Julgeoleku ja Välismimisteeriumis. 
Emma läks erru alampolkovniku auastmes 1949. aastal ning jäi isikkoosseisu 
nimekirjadesse edasi oma neiupõlvenimega Kaga-nova. 

1949. ja 1950. aastal, kui mul tuli sageli sõita Prahasse, Lääne-Ukrainasse, 
Aserbaidžaani ja Usbekistani, täitis minu kohustusi Luure- ja diversioonibüroos 
Aitingon. Ta külastas Emmat ja rääkis talle antisemiitlikust kampaaniast, mis tõstis 
tuure ja võttis järjest suurema ulatuse. Arreteeriti Aitingoni õde Sonja, tuntud terapeut 

ja autotehase (praegu ZIL) polikliiniku peaarst. Minu naise noorem õde Jelizaveta aga 
heideti välja Kiievi Meditsiini-instituudi aspirantuurist. Me püüdsime neid kuidagi 
aidata, kasutades häid sidemeid Muzõtšenkoga, Moskva oblasti Kliiniliste Uuringute 
Teadusliku Instituudi (MONIKD direktoriga. Ta oli 30. aastatel olnud NKVD illegaal 
Prantsusmaal ja Austrias, kuid lahkus 1938. aastal luurest ja suutis oma endise, arsti 
elukutse juurde tagasi pöörduda. Ta aitas Jelizavetal tööle saada samasse instituuti, 
kus ta muide töötab tänaseni. 

Minu jaoks oli teade Heifetzi arreteerimisest kas 1948. või 1949. aastal suur löök: siin 
oleks minu või Aitingoni väljaastumine tema kaitseks olnud kasutu. Nii mina kui 
tema seostasime seda arreteerimist antisemiitliku kampaaniaga. Lõpptulemusena 
arreteeriti peaaegu kõik Juudi Antifašistliku Komitee liikmed ja teised juudi 
kultuuritegelased ning anti kohtu alla süüdistatuna vandenõus, eesmärgiga eraldada 
Krimm NSV Liidust. 

V. Võimuvõitlus Kremlis. Provokatsioonilise vandenõu 
fabritseerimine MGB juhtkonnas koos sionistidest- 
vandenõulastest arstide kaasamisega 


Sisemine võimuvõitlus 1948. kuni 1952. aastani kutsus esile uue antisemitismi laine - 
päevakorda kerkis ,,arstide süüasi". Kuigi see oli osaks antisemiitlikust kampaaniast, 
siis ainuüksi juutidega ei piirdutud. Pigem võib öelda, et ,,arstide süüasi" oli järg riigi 
juhtkonna omavaheliste vanade arvete klaarimisele. Stalin tahtis Malenkovi ja 
Hruštšovi abiga läbi viia puhastust vana kaardiväe ridades ja kõrvaldada Beria. 
Põhifiguurideks kurikuulsas ,,arstide süüasjas” pidid saama Molotov, Vorošilov ja 
Mikojan, need ,,viimased mohikaanlased” stalinlikus Poliitbüroos. Kuid kogu tõde 
»arstide süüasja” kohta polegi avaldatud, isegi mitte gorbatšovlikul avalikustamise 
perioodil. Põhjus on selles, et jutt oli räpasest võitlusest võimu pärast, mis läks lahti 
Kremlis enne Stalini surma ning haaras sisuliselt kogu juhtkonda. 

On saanud tavaks arvata, et ,,arstide süüasi" algas hüsteerilisest kirjast Stalinile, milles 
süüdistati juudi rahvusest arste kavatsuses välja suretada riigi juhtkond ebaõigete 
ravimeetodite ja mürgitamise abil. Kirja autoriks oli skandaalse kuulsusega Lidia 
Timašuk, Kremli polikliiniku arst. Kuid Timašuki kiri oli saadetud Stalinile mitte 
1952. aastal, vahetult enne arstide arreteerimist, vaid 1948. aasta augustis. Selles 
väideti, et akadeemik Vinogradov ravis valesti Ždanovit ja teisi juhte, mille tule- 
musena Ždanov suri. Tol ajal väljendus Stalini reaktsioon põlglikus sõnas , jama", kiri 
kadus aga arhiivi. Sinna jäi see kolmeks aastaks, kuni ta 1951. aasta lõpul avastati. 
Kirja läks vaja relvana võitluses võimu pärast ning sellest teadsid kõik Poliitbüroo 
liikmed - neile oli teada ka Stalini reaktsioon. Kuid kõige tähtsam on siinjuures see, et 
Timašuk ei süüdistanud kedagi vandenõus. Ta saatis üksnes signaali puuduste ja 
vigade kohta, mis tehti partei- ja riigijuhte ravides. Sel põhjusel polegi kirja teksti 
siiani avaldatud, sest tegelikult ajsaldab see üksnes ravi-Personali intrigeeriva 
iseloomuga pretensioone üksteisele. Sellest 

jutustas mulle Vladimiri vanglas polkovnik Ljudvigov, Beria abi Poliitbüroo ja 
Ministrite Nõukogu asjus. 

Ma olin alati arvanud, et ,,arstide süüasja" korraldas Abakumov, nagu kosmopoliitide 
kampaania jätkuks. Kuid sattudes 1990. aastal sõjaväeprokuratuuri, kuhu mind kutsuti 
tunnistajana seoses uuesti alustatud juurdlusega Abakumovi asjas, mis puudutas 

sõjajärgseid aastaid, sain teada hoopis midagi muud. Selgus, et ,,arstide süüasja" 
initsiaatoriks ei olnud tema, vastupidi, Abakumov arreteeriti 1951. aastal, 
süüdistatuna selles, et ta varjas andmeid vandenõu kohta, mille eesmärgiks oli tappa 
Stalin. Tegi ta aga seda oletatavasti selleks, et haarata võim enda kätte. Sealjuures 
toetus Abakumov tema süüdistajate sõnul juutidest arstidele ja juutidest 
kaastöötajatele Riikliku Julgeoleku ministeeriumi aparaadis, eriti aga Aitingonile. 
Kahtlemata püüdsid Malenkov ja Beria kõrvaldada Abaku-movit, olles mõlemad oma 
eesmärgi saavutamiseks valmis kasutama ükskõik mis vahendeid. Malenkovi abi 
Suhhanov võttis 1951. aasta kevadel Keskkomitees vastu Uurimisosakonna uurija eriti 
tähtsates küsimustes, MGB alampolkovnik Rjumini, kes oli tuntud oma antisemiitlike 
vaadete poolest. See kohtumine sai saatuslikuks Nõukogude juudi intelligentsile. Tol 
ajal kartis Rjumin vallandamist julgeolekuorganeist. Ta oli saanud noomituse, kuna 
unustas uurimismaterjalid ametibussi. Pealegi varjas ta partei ja julgeolekuorganite 
kaadrivalitsuse eest, et tema isa oli kulak, tema venda ja õde süüdistati varguses, aga 
äi oli teeninud Koltšaki armees. 

Abakumovile tuleb au anda: ta sai suurepäraselt aru, et Rjumini varem tehtud katsed 
esitada arreteeritud arste terroristidena, olid kõigest eelmänguks ,,arstide süüasjale". 
1950. aastal õnnestus tal Rjuminit mitme kuu jooksul kuidagi lõa otsas hoida. Et 
päästa karjääri ja leida väljapääsu oma antisemiitlikele meeleoludele, võttis Rjumin 
meelsasti vastu Suhhanovi nõudmise kirjutada Stalinile kiri, milles ta paljastab 
Abakumovi. 

Kolmkümmend aastat pärast kirjeldatud sündmusi jutustas mulle mu sugulane, kes 
töötas Malenkovi sekretariaadis masinakirjutajana (tema otsene ülemus oli 
Suhhanov), et Rjumin oli 

sedavõrd harimatu ja kirjaoskamatu, et pidi üksteist korda ümber kirjutama oma kirja 
süüdistustega Abakumovi aadressil. Suhhanov hoidis teda vastuvõtutoas kuni kella 
kuueni, ise aga arutles Malenkoviga Stalinile saadetava kirja sisu üle. Ainult 
Suhhanov teab, miks Abakumovi süüdistamiseks vandenõus valiti välja just Rjumin. 
Kuid asja sellest küljest ei rääkinud Suhhanov midagi, esinedes Venemaa 
televisioonis 1992. aasta juulis, ,,arstide süüasjale" pühendatud ajaloosaates. 


Süüdistades oma kirjas Abakumovit (Malenkovi ettepanekul), teatas Rjumin, et too 
keelas Uurimisosakonnal käiku lasta materjale, mis puudutasid riigi juhtkonna vastu 
suunatud sio-nistlikku vandenõu. 

Selleks ajaks oli Nõukogudevastase sionistliku propaganda pärast arreteeritud juba 
rida tuntud juudi rahvusest arste. Vahest ehk kõige kuulsam neist, maailmanimega 
spetsialist Ettinger hukkus traagiliselt ülekuulamise ajal vanglas. See juhtus veel enne 
Abakumovi arreteerimist. Rjumin süüdistas Abakumovit selles, et nimelt tema oli 
vastutav Ettingeri surma eest, sest oli paigutanud ta spetsiaalselt Lefortovo vangla 
külma kambrisse, et ära koristada üks ,,arstide vandenõus” osalejaid, et ta ei saaks 
välja anda teisi sionistidest kaasosalisi. Süüdistustele kaalukuse lisamiseks tiriti 
arhiivist päevavalgele ka Timašuki kiri. 

Abakumov, kes oli taolistes intriigides enam kogenud kui Rjumin, kartis liigselt üles 
puhuda ,,sionistlikku vandenõu", kui see toetub ilmselgelt läbinähtavatele 
võltsingutele. Ta nägi ette, et Stalin võib selles üsnagi riskantses provokatsioonilises 
mängus hakata nõudma reaalseid süütõendeid. Peale selle teadis Abakumov 
suurepäraselt, et neis asjus, kus initsiatiiv kuulub kõrgemale juhtkonnale, pole ette 
nähtud ilmutada oma isiklikku algatust. Mõned arreteeritud meedikutest olid Stalini 

raviarstid. Paljusid neist sidusid Poliitbüroo liikmetega mitte ainult professionaalsed, 
vaid ka isiklikud, usalduslikud suhted. 

Arvestades kõiki asjaolusid, ei põlenud Abakumov soovist laiendada Juudi 
Antifašistliku Komiteega seotud süüasja raame ülemaailmse tasemega vandenõuni 
välja. Ta teadis, et sellised 

süüdistused kutsuvad kahtlemata esile pingeid kõrgemal pool, eriti aga rahulolematust 
Vorošilovi ja Molotovi juures, kelle abikaasad olid juudi rahvusest. Kaganovitš oli 
aga ise juut. Ettevaatus sai aga Abakumovile saatuslikuks. 

Vahepeal määrati energiline Rjumin eriti tähtsate küsimustega tegeleva 
Uurimisosakonna ülemaks, pärast aga julgeoleku-ministri asetäitjaks uurimistöö alal. 
See vabastas ta käed faktide moonutamiseks talle endale kasulikus suunas Abakumovi 
vastu. Olles ta sel moel kõrvaldanud, tekkis Rjuminil võimalus takistamatult käiku 
lasta ,,arstide vandenõu" ning selles osalevate MGB juhtivate töötajate, rahvuselt 
juutide süüasi. 

Rjumini uurijad nõudsid Abakumovilt, et too nimetaks neid, kes oleks pidanud 
kuuluma tema ministrite kabinetti, mille ta olevat kavatsenud luua pärast Stalini 
kukutamist. Teda süüdistati koguni selles, et ta varjab Molotovi naise Polina 
Zemtšužina reeturlikke kavatsusi, eriti tema kontakte Iisraeli poliitikategelase Golda 
Meiriga. 

Abakumov eitas raevukalt oma süüd, tõestades, et ta pole varjanud mingeid ,,arstide 
vandenõusse” puutuvaid materjale, veel vähem on ta olnud ,,vandenõu” juht ja õhutaja 
või kaasanud sellesse oma alluvaid, Riikliku Julgeoleku ministeeriumi juudi rahvusest 
töötajaid. Ta eitas täielikult talle esitatud süüdistusi isegi piinamiste käigus ning 
»tunnistusi" temalt ei saadudki. Niisiis sõltus Riikliku Julgeoleku ministeeriumi ,,van- 
denõud" puudutava süüasja edasine käik polkovnik Svartsmani, elukutselt 
ajakirjaniku tunnistustest. Uurimisosakonnas töötades ei tegelenud ta kunagi ise 
ülekuulamistega, vaid üksnes redigeeris võltstunnistusi, mis olid vangidelt peksmiste 
ja piinamiste teel saadud. Kui Stalin andis korralduse arreteerida Uurimisosakonna 
ülem Leonov ja tema asetäitjad, oli üks arreteerituid ka Svartsman, rahvuselt juut. Ta 
tunnistas, et on Abakumovi abi sionistlikus terroriorganisatsioonis, kuhu kuulusid 
kõik MGB kõrgemad ohvitserid. Ülekuulamisel ,,tunnistas" ta, et olevat saanud 
Abakumovilt ülesande luua Riikliku Julgeoleku ministeeriumis juutide-vandenõulaste 
grupp terroriaktide läbiviimiseks valitsuse liikmete vastu. 

Samuti tunnistas Svartsman, et olles homoseksualist, on ta olnud intiimsuhetes 
Abakumovi, tema poja ja Suurbritannia ]yloskva suursaadikuga. Homoseksuaalseid 
kontakte Ameerika topeltagentide Gavrilovi ja Lavrentjeviga kasutas ta enda sõnul 
selleks, et nende, USA saatkonda imbunud inimeste kaudu saada instruktsioone ja 
korraldusi juudi vandenõulaste jaoks. 

Svartsman teadis hästi, kuidas töötab uurimismasin, ja selleks, et tõestada oma 
koostöösoovi, tõstatas ta juudi rahvusest ametiisikute vastu ühe süüdistuse teise järel. 
Samal ajal mõtles ta välja kõige uskumatumaid lugusid, selliseid, nagu: terroristlikus 
tegevuses abistasid teda ,,sugulased-sionistid". Samuti rääkis ta uurijatele, et magas 
oma võõrastütrega, olles samal ajal homoseksuaalsetes suhetes oma pojaga. Ta taotles 
enda saatmist psühhiaatrilisse ekspertiisi ja sõjaväeprokuröri asetäitja, polkovnik 
Uspenski tegigi selle ettepaneku. Kui Svartsmani esitatud süüdistustest kolmekümne 
Riikliku Julgeoleku ministeeriumi terrorismiga tegeleva juudi rahvusest töötaja vastu 
kanti ette Stalinile, ütles ta Ignatjevile ja Rjuminile: ,,Te mõlemad olete tolad. See 

jätis lihtsalt venitab. Ei mingit ekspertiisi. Viivitamatult arreteerida kogu grupp.” 
(Sellest rääkis mulle Ljudvi-gov, kui me vanglas olime.) 

Stalini korraldusel arreteeriti kõik juudid - Riikliku Julgeolekuministeeriumi 
keskaparaadi vastutavad töötajad, samuti ,.rida juudi päritolu juhtivtöötajaid". Nii 
sattusid trellide taha Aitingon, Reichman, julgeolekuministri asetäitjad kindralleit- 
nandid Pitovranov ja Selivanovski. Arreteeriti ka erupolkovnik Makljarski, kellest oli 
selleks ajaks saanud tuntud filmidrama-turg ja kes kirjutas peamiselt stsenaariume 
luurajate elust: Svartsman mainis oma tunnistustes ka teda. Vanglasse heideti ka 
esimese Nõukogude riigipea Sverdlovi poeg, polkovnik Andrei Sverdlov. 

Koos nende inimestega arreteeriti ka nende otsesed alluvad, rahvuselt venelased. 
MGB-sse ja Uurimisosakonda ilmu-Sld uued isikud parteiorganitest. Reeglina paistsid 
nad silma eeliku ebakompetentsusega. Jõudu koguva antisemiitliku kampaania ja 
MGB eriti tähtsate küsimustega tegeleva Uurimisosakonna juhtkonna hüsteeria lainel 
tugevdati nimetatud üksust 

aastatel 1951-1953 NLKP KK eriotsustega Konjahhini ja Mesjatseviga. Viimasel oli 
suur kogemus tööst sõja-aastatel uurimisosakonna ülemana Sõjaväe Vastuluure 
(SMERŠ) rindeorganeis. 60.-70. aastatel sai ta NSVL Riikliku Teleraadiokomitee esi- 
meheks, seejärel aga suursaadikuks Austraalias. 

Uurimisosakonda juhtisid inimesed KK-st, võttes mõnikord osa ka ülekuulamistest, 
meenutas endine Uurimisosakonna arvestus- ja registreerimisgrupi ülem, polkovnik, 
hiljem tuntud kirjanik Ananin. 

Uurimisaluseid peksti metsikult, paigutati erilise jahutusega kartseritesse, hoiti 
peaaegu pidevalt käe- ja jalaraudades, ebasoovitavad ülekuulamisprotokollid ja 
otsused aga hävitati. 

Kõigist arreteeritud , MGB vandenõulastest" ei tunnistanud end mitte milleski süüdi 
ainult Abakumov, Aitingon, Pitovranov ja Matussov. 

Rjumini poolt arreteeritud juudi rahvusest arste, kes asusid uurimise all, süüdistati 
selles, et nad täitsid Abakumovi ülesandeid. ,, Arstide vandenõust" osavõtjatele 
külgepoogitud kuriteod tundusid mulle lausa uskumatutena. Üks neist “terroristidest”, 
professor Aleksander Feldmann ravis kogu meie perekonda, olles meie täielik 
usaldusalune ja ma õnnitlesin teda alati pühade puhul ning saatsin lilli. 

Rjumini stsenaariumi järgi pidi arstide ja , MGB vandenõulaste" vahel sidepidaja osas 
esinema Aitingoni õde Sonja. Tema olevat hoidnud sidet teadlastest meedikute ja oma 
venna vahel, kes kavandas riigijuhtide tapmist. 

Avalikult ei teatatud arreteerimistest midagi ja algul ma isegi ei tajunud, millised 
mastaabid oli see puhastus MGB-s võtnud. Tunnetades aga ähvarduste tõsidust, võtsin 
ette katse astuda ühendusse Vastuluure Peavalitsuse ülema asetäitjate polkovnik 
Šubnjakovi ja kindral Utehhiniga. Katse ebaõnnestus, kuigi mul oli samal ajal vaja 
kiiresti ka kontrolltõendit ühe tähtsa agendi kohta. Mulle nii vajalikke andmeid võisid 
anda ainult nemad, kuid Šubnjakov ja Utehhin olid kadunud nagu vits vette. 
Sealjuures ei tahtnud mitte keegi arusaadavalt selgitada* kuhu nad kadusid, kuigi mul 
oli oma ametipositsiooni (luure ja 

434 

diversiooniga tegeleva Eribüroo ülem) ja auastme (kindralleit-1 nant) tõttu õigus seda 
teada saada. Helistasin ärritunult Pitovranovile, ministri asetäitjale ja nende otsesele 
ülemusele, kuid 1 selgus, et ka temaga ei saa ühendust võtta: ta oli saladuslikult 
kadunud. Siis ma taipasin, et kordub täpselt sama lugu, mis juhtus massiliste 
arreteerimiste ajal sõjajärgsetel aastatel. Nii Šubnjakov, Pitovranov kui ka Utehhin 
asusid selleks ajaks juba Lefortovo vanglas. 

1951. aastal, kui arreteeriti Abakumov, helistas mulle Rju-min, kes oli äsja määratud 
MGB Uurimisosakonna ülemaks. Ta teatas, et tema käsutuses on tõsised 
kompromiteerivad materjalid Aitingoni ja tema õe kohta. Aitingon asus sel momendil 
kolmekuulisel komandeeringul Leedus. Ma palusin, et mulle toodaks need materjalid: 
tahtsin nendega isiklikult tutvuda. Tunni aja pärast ilmus Rjumin lahja ettekandega. 
Aitingoni vastu polnud mingeid andmeid, kuid Sonja kohta olid väljalõiked agentuuri 
teadetest, nagu oleks ta keeldunud meditsiinilise abi osutamisest venelastele, andes 
aga samal ajal konsultatsioone ja ravides ainult juute. Ma teatasin Rjuminile, et see ei 
veena mind üldse ja Aitingon jääb minu silmis endiselt kindlaks ja usaldusväärseks 
julgeolekuorganite vastutavaks töötajaks. Rjumin vaidles vastu: ,, Aga Keskkomitee 
leidis, et need andmed on täiesti veenvad," ning haarates samas mu käest kausta, lah- 
kus raevuka ilmega. 

Riikliku Julgeoleku ministeeriumis kujunenud välja segane ja äärmiselt ebakindel 
situatsioon. Minister Abakumov istus arreteerituna ,,Matrosskaja Tišinas", tema koht 
jäi aga vakantseks - järeltulijat ei määratud. Kui ma helistasin ministri asetäitjale 
Ogoltsovile, et temaga arutada Aitingoni õe olukorda, vastas ta: ,,See on poliitiline 
küsimus ja seda saab läbi vaadata ainult KK-s.” 

Ta ütles ka, et kuni ei määrata uut ministrit, ei kirjuta ta aHa mingitele paberitele ega 
anna mingisuguseid käske. 

Pärast jutuajamist Ogoltsoviga jäi ml üle vaid helistada Ignatjevile, tolleaegsele 
Partei KK sekretärile, kes kureeris 

MGB-MVD tööd. Ta oli selle KK komisjoni liige, mille Stalin lõi pärast Abakumovi 
arreteerimist, et reorganiseerida kogu ministeerium. Mind oli juba kutsutud ühele 
nõupidamisele ja pean tunnistama, et ma kritiseerisin ministeeriumi juhtkonda vigade 
pärast, mis tehti luure- ja vastuluureoperatsioonide läbiviimisel välismaal, samuti 
Lääne-Ukrainas ja Kesk-Aasias. Tookord ütles Ignatjev, et vajaduse korral on ta 
valmis minuga arutama üht või teist edasilükkamatut küsimust. Kui ma talle 
helistasin, tundus, et ta oli meeleldi nõus mind vastu võtma KK-s Staraja väljakul. 
Temaga kohtudes ütlesin, et mulle teevad muret katsed laimata Aitingoni ja tema õde, 
kirjutades nende arvele natsionalistlikke vaateid. Ignatjev kutsus kabinetti Rjumini 
koos materjalidega Aitingoni ja tema õe kohta. Avades minu juuresolekul kausta, 
hakkas Rjumin lugema äärmiselt mõttetuid süüdistusi, kus väideti, et nad mõlemad 
ilmutavad vaenulikkust Nõukogude riigi suhtes. Seekord aga isegi ei mainitud 
agentuurand-meid selle kohta, et Sonja keeldus ravimast venelasi. 

»Meie kui partei liikmed," ütlesin mina, ,,oleme kohustatud hindama inimesi mitte 
nende kohta liikuvate kuulujuttude, vaid nende tegude järgi. Aitingoni töö on selline: 
Trotski likvideerimisaktsiooni organiseerimine Mehhikos, edukalt tegutseva 
agentuurvõrgu loomine välismaal ja lõpuks - ta oli üks võtmefiguure meie riigile 
aatomirelva kohta salajase informatsiooni hankimisel.” 

Rjumin vaikis. Ignatjev katkestas mind: ,,Jätkem Aitingon ja tema pere rahule.” 
Pärast kohtumist Ignatjeviga langes mul kivi südamelt: arvasin, et Aitingoni ja tema 
õega ei saa midagi halba juhtuda. 

Umbes kuu aega hiljem määrati Ignatjev Riikliku Julgeoleku ministriks. 1951. aasta 
oktoobris aga arreteeriti tema otsesel käsul Aitingon, kui viimane pöördus tagasi 
Moskvasse Leedust, kus tal õnnestus kahjutuks teha Nõukogudevastase põrandaaluse 
organisatsiooni juhtkond. Tema võõrastütar Zoja Zarubina teatas mulle, et Aitingon 
arreteeriti otse tema silme all Vnukovo lennuväljal. 

Aitingoni arreteerimine tegi lõpu Zoja Zarubina teenistusele meie luureorganeis. Ta 
oli töötanud edukalt aatomirelva loomist käsitlevate materjalidega, samuti Jalta ja 
Potsdami konverentsidel, kuid oli sunnitud organeist lahkuma pärast Aitingoni 
arreteerimist. Tema suurepärane inglise keele oskus võimaldas tal saada üheks 
juhtivaks õppejõuks Võõrkeelte Instituudis, hiljem juhatas ta aga tõlkide 
ettevalmistamist Ühinenud Rahvaste Organisatsioonile. Z. Zarubina on ka praegu 
suurepärane lektor ja ühiskonnategelane, osaledes paljudel rahvusvahelistel konve- 
rentsidel. 

Mõni päev pärast Aitingoni arreteerimist avanes mul võimalus kohtuda Ignatjeviga 
ministeeriumi juhtiva koosseisu nõupidamisel. Viies mind pisut kõrvale, lausus ta 
etteheitval toonil: ,,Te eksisite Aitingoni suhtes. Mida te nüüd temast arvate?" 
Mäletan siiani oma vastust: ,, Minu hinnang põhineb inimeste konkreetsetel 
töötulemustel, partei liinist lähtudes.” 


Siinkohal pean pisut peatuma oma illusioonidel. Ma käsitlesin ,,arstide süüasja" ja 
»sionistide vandenõud” alati kui puhast väljamõeldist, mida levitasid sellised 
kurjategijad nagu Rjumin, kes seejärel kandsid uurimise ,,tulemustest” ette sellistele 
ebakompetentsetele inimestele nagu Ignatjev. Iga kord, kui kohtusin Ignatjeviga, olin 
hämmastunud, kuivõrd ebakompetentne see inimene on. Iga agentuurteate võttis ta 
vastu nagu Ameerika avastamise. Teda võis veenda ükskõik milles: tasus tal vaid läbi 
lugeda mingi dokument, kui ta langes otsekohe selle mõju alla, püüdmatagi fakte 
kontrollida. 

Ignatjev ei sobinud absoluutselt oma ametikohale. Viies kord hommikul läbi 
operatiivnõupidamist oma kabinetis, kus viibis üle kümne inimese, langes ta äkki 
tõelisesse hüsteerikasse, kui tuli telefonikõne kindral Blohhinilt, MGB komandantuuri 
ülemalt. Mäletan, kuidas ta sõna otsese mõttes karjus telefoni: 

» Te olete kohustatud tegutsema seaduse järgi. Mitte keegi Pole andnud teile õigust 
tõmmata mind kaasa oma tegudesse!" 

Visanud toru hargile, selgitas ta: , Ma ei kannata neid Blohhini helistamisi. Alailma ta 
palub, et ma kirjutaksin alla 

käskkirjadele surmaotsuse täideviimise kohta. Räägib, et selle kohta on olemas 
instruktsioon. Mis see kõik minusse puutub ja miks mina pean neile paberitele alla 
kirjutama?! On olemas Ülemkohus, Blohhin tegutsegu seaduse järgi." 

Keegi ei kostnud seepeale midagi ja kabinetis võttis maad piinlik vaikus. 

Ignatjev käivitas kergesti kriminaalasju täiesti süütute inimeste vastu. Hiljem ma 
mõistsin, et ta ei tegutsenud omal initsiatiivil, vaid täitis Stalini, Malenkovi ja teiste 
poolt tulnud käske. 

Kui TASS teatas, et riigis laialt tuntud teadlasi-meedikuid süüdistatakse sionistliku 
vandenõu organiseerimises, eesmärgiga tappa Stalin ja kogu Poliitbüroo, kasutades 
selleks ebaõigeid ravimeetodeid, pidasin seda provokatsiooniks ja varem alustatud 
antisemiitliku kampaania jätkuks. Kui minu kätte sattusid materjalid süüdistustega 
Aitingoni vastu, sain teada, et ta olevat õpetanud vandenõulastest arstidele 
terroristlikke võtteid Stalini ja valitsuse liikmete vastu. Süüdistuskokkuvõttes oli kir- 
jas, et sel otstarbel hoidis Aitingön oma kabinetis tavalistesse elektriseadmetesse 
peidetud miine ja lõhkeseadeldisi. Sealjuures teadsid kõik väga hästi, et need olid 
operatiivtehnika näidised, mis asusid pidevalt meie käsutuses. 

Neil päevil oli Moskva otse üle ujutatud kuulujuttudest, üks hirmsam kui teine: juudi 
arstid ja farmatseudid püüavad mürgitada lihtsaid Nõukogude inimesi. Räägiti ka 
võimalikest pogrommidest. Mind haaras rahutus, kui lapsed - nad olid tookord kümne 

ja kaheteistkümne aastased - olles koolist koju tulnud, jutustasid neist kuuldustest. 
Sattusime naisega üsna raskesse olukorda: julgeolekuorganite juhtivkoosseisu 
töötajate lastel oli äärmiselt riskantne astuda välja selliste häbematute antisemiitlike 
väljenduste vastu, kuna iga selleteemaline vaidlus oleks lihtsalt äratanud tähelepanu 
nende ja nende vanemate suhtes. See oleks kindlasti saanud teatavaks ,,kõrgemal 
pool" - parteiorga-nites, mis hoidsid kontrolli all kõiki ühiskonnaelu sfääre. Meie 
lapsed käisid koolis koos Malenkovi ja Kaganovitši lastega -see aga tähendas, et kool 
oli pideva jälgimise all. Meie lapsed 

ei võinud isegi lubada endale öelda, et Lenin ja Stalin olid alati olnud antisemitismi 
ilmingute vastu, kuna sedasorti väljendeid oleks otsekohe tõlgendatud täiesti teises 
vaimus ja tundmatuseni moonutatult. 

Meie naisega soovitasime poegadele koolis rääkida, et peab olema eriti valvas, ei saa 
levitada kuulujutte, mis on tegelikult provokatsioon. Me kõik pidime tol ajal toetuma 
ajalehes ,,Pravda" avaldatud ametlikule versioonile nende sündmuste kohta. Seal 
polnud vihjetki pogrommidele. Kuulujuttude levitamine - see on mäng tulega, ohtlik 
eriti seetõttu, et sobib hästi rahvavaenlastele, hoopis teine asi on väljendada äärmist 
pahameelt reeturite ja konkreetsete terroristide vastu, õpetasime oma lastele. Huvitav, 
mõtlesin, kuidas nad sellest pioneerikoon-dusel räägivad? Varsti pärast seda 
jutuajamist helistas kooli direktor ja tänas meid laste eeskujuliku kasvatamise eest. 
Tema sõnul oli ta üsnagi raskes olukorras: koolis õppis ju päris palju juudi lapsi. 
Direktor ütles mu naisele: teie laste esinemine pio-neerikoondusel sel teemal, et 
kuulujuttude levitamine on provokatsioon, kutsus üles heakskiidu ja leevendas 
pingelist olukorda. 

»Sionistliku vandenõu" ümber puhkenud kampaania hakkas tasapisi väljuma selle 
organisaatorite kontrolli alt. Rjumin ja Ignatjev toetasid Gruusia Riikliku Julgeoleku 
ministri Ruhhadze süüdistust Beria aadressil, et too varjas oma juudi päritolu ja 
valmistas salaja ette vandenõu Stalini ja kogu Gruusia vastu. Oli selge, et Beria on 
stalinlikus nimekirjas esimene, kes tuleb hävitada. 1952. aasta augustiks lõppes 
niinimetatud ,,Krimmi kohtuasi", mis oli kestnud juba 1948. aastast alates - kõik Juudi 
Antifašistliku Komitee arreteeritud liikmed, peale Lina Sterni ja endise välisministri 
asetäitja Lozovski, olid maha lastud. Minu arvates jäeti Heifetz ellu vaid seetõttu, et ta 
saaks anda tunnistusi Beria ja Molotovi vastu, kui tuleb sobiv aega esitada neile 
süüdistus sidemete sõlmimise pärast rahvusvaheliste sio-nistlike ringkondadega, mille 
dikteerimise järgi olevat algatatud krimmi juudi vabariigi loomise idee. 

Minu arvamus põhineb Abakumo vi toimiku materjalidel, lillega tutvusin 
Sõjaväeprokuratuuris nelikümmend aastat 

pärast kirjeldatud sündmusi ja Kirill Stoljarovi raamatul ,,Kolgata", mis kirjeldas 
Abakumovi hukkumise asjaolusid. Ma arvasin, et Rjumin tegeles ,,arstide süüasja" 
uurimisega kuni Stalini surmani. Kuid Stalin osutus piisavalt ettenägelikuks, et 
mõista: vandenõu sellisel kujul, millisena eksponeeris seda Rjumin, oli liiga 
primitiivne ja vaevalt, et seda üldse sai tõsiselt võtta. Rjumin andis vaid tühipalja 

» Vandenõu” skeemi, suutmata seda täiendada detailidega, mis oleksid lasknud 
väljamõeldistel näida tõepärastena. 12. novembril 1952. aastal käskis Stalin vallan- 
dada Rjumin MGB-st ametikohustustega mittetoimetuleku tõttu ja komandeerida ta 
Partei KK reservi. Rjumin saadeti raamatupidaja tagasihoidlikule ametikohale, kus ta 
oli ka enne orga-neisse tulekut. Veel varem oli Rjumin töötanud arveametnikuna 
Arhangelski tarbijate ühistus. 

Niisiis, alates 1953. aasta jaanuarist, kui avaldati TASS-i teadaanne ,,arstide 
vandenõu" kohta, kannavad vastutust toimunud seadusetuse ja kuritegude 
toimepaneku eest MGB uurimis-aparaadis julgeolekuminister Ignatjev, tema esimene 
asetäitja Goglidze, asetäitja kaadrite alal Jepišev ja eriti tähtsate asjadega tegeleva 
Uurimisosakonna ülemad. Neid, kes tulid julgeoleku-organeisse juhtivatele 
ametikohtadele tol eriti kohutaval ajajärgul - Ignatjevit ja Jepiševi - mitte ainult et ei 
võetud KK otsusega vastutusele, vaid nad määrati 50.-70. aastatel koguni 
vastutusrikastele kohtadele partei ja Nõukogude aparaadis. Patu-oinasteks tehti 
Goglidze kui Beria kaasosaline ja harimatu, patoloogiline antisemiit Rjumin. 

1953. aasta veebruari lõpus, mõni päev enne Stalini surma, märkasin Ignatjevi 
käitumises kasvavat ebakindlust. Intuitsioon ütles mulle, et kogu antisemiitlik 
kampaania on iga hetk lämbumas ja selle organisaatorid muutuvad ebasoovitavateks 
tunnistajateks, kes peagi arreteeritakse. Tõepoolest, pärast Stalini surma süüdistas 
Beria Ignatjevit partei petmises ja taotles tema kriminaalvastutusele võtmist, kuid ei 
leidnud toetust KK Presiidiumis. 

Veel üks selle loo tähtis detail: nende seas, keda kuulasi üle MGB uurijad ,,sionistliku 
vandenõu” kohta, oli ka Riikliku 

Julgeoleku ministeeriumi toksikoloogia laboratooriumi (ALaboratoorium X”) ülem 
Mairanovski. 1951. aastal ta arreteeriti -ja kohe tehti temast võtmefiguur ,,sionistide 
vandenõus", kuna ta tundis kõiki süüdistatavaid arste-akadeemikuid ja töötas"nen- 
dega tihedas kontaktis. Hiljem taheti teha temast ka ,,arstide vandenõust" osavõtja. 
Rjumini versiooni kohaselt tegutses Mairanovski vastavalt Aitingonilt saadud 
korraldustele, mis olid antud eesmärgiga likvideerida riigi kogu kõrgem juhtkond. 
Rjumin ei andnud endale aru, kui õrnale pinnale ta oli astunud: oma ülisalajases töös 
täitis Mairanovski ju Stalini enda käske. ,, Laboratooriumi X" ülem tunnistas 
ülekuulamistel kõike, mida temalt nõuti. Tõsi, Ignatjev tundis peagi, et Rjumin oli 
läinud liiga kaugele ja otsustas Mairanovski ,,arstide vandenõud" puudutavast toimi- 
kust välja jätta. 

Stalini surm tegi küll lõpu ,,arstide juhtumile”, kuid antisemitism jäi edasi üsna 
ähvardavaks jõuks. 


VI. Repressioonipoliitika säilimine rahvusküsimuses 


»Arstide süüasi" tegi tõsist kahju meedikute prestiižile ja kutsus üldsuses esile 
usaldamatuse laine selle elukutse vastu. Pärast võltsvandenõu paljastamist sattusid 
omavahel võistlevad grupid meditsiiniringkondades raskesse olukorda. Minu sõber, 
professor Muzõtšenko, Moskva oblasti Kliiniliste Uuringute Teadusliku Instituudi 
rektor jutustas mulle, et meedikute vaidlusesse on nii või teisiti alati segatud mõjukad 
inimesed valitsusest, sest just nendest sõltub assigneeringute saamine teaduslikeks 
uuringuteks. ,, Arstide süüasi" õpetas ametnikke vältima igasuguseid professionaalseid 
vaidlusi, sest kunagi ei võinud ette teada, milline konfliktis olevatest osapooltest saab 
toetuse kõrgemalt Poolt, milline osutub aga poliitiliseks kaotajaks, nõudes koguni 
Julgeolekuorganite vahelesegamist. See lõi ebameeldiva atmosfääri teaduslikeks 
vaidlusteks ja lükkas edasi riiklike otsuste 

tegemise küsimustes, mis puudutasid assigneeringuid tervishoiu vajadusteks. Siiani on 
säilinud kartused, et konfliktid nii meditsiini kui ka teistes professionaalsetes 
küsimustes võivad lõppeda juurdlusega Lubjankal. 

Nüüd räägitakse sellest, nagu oleks vahetult enne Stalini surma eksisteerinud plaan 
juudid Moskvast deporteerida. Mina ise pole sellest plaanist kunagi kuulnud. Kui see 
oleks olemas olnud, siis oleks julgeolekuorganite ja Moskva parteikomitee arhiividest 
saanud üsna kergesti leida sellekohaseid viiteid, sest oma mastaapidelt pidi taoline 
aktsioon nõudma kahtlemata üsna suurt ettevalmistust. Väljasaatmisoperatsioon on 
küllaltki keeruline ettevõtmine, eriti kui seda tuleb salajas hoida. Sel juhul pidi olema 
ka vastav direktiiv, mis oleks vähemalt kuu aega enne sellise aktsiooni läbiviimist 
pidanud olema valitsuse poolt heaks kiidetud. Seetõttu arvan siiski, et jutt on ainult 
kuuldustest, võimalik, et nende aluseks said Stalini ja Molotovi lausutud 
vastavasisulised repliigid, mis pidid selgitama ühiskonna suhtumist juutidesse seoses 
»arstide süüasjaga”. 

Vaatamata antisemitismist pakatavale atmosfäärile, mis tekkis Stalini ajal ja kestis ka 
Hruštšovi valitsemisperioodil, peeti kinni niinimetatud valikulisest lähenemisest juudi 
intelligentsile. Seoses sellega võimaldati loomingulise intelligentsi ja kõrge 
kvalifikatsiooniga professionaalide ning vastava ala spetsialistide üksikutel väikestel 
gruppidel asuda ühiskonnas silmapaistvatele kohtadele. ,,Sionistide vandenõu" ja 
Beria kõrvaldamine tegid lõpu juutide määramisele vastutusrikastele ametikohtadele 
luureteenistuses ja Partei KK-s. Niipalju kui ma tean, töötasid Riikliku Julgeoleku 
komitees aastatel 1960-1970 kaks juudi rahvusest reaoperatiivtöötajat, keda kasutati 
sionistlikele organisatsioonidele vastutöötamisel. 

Nõukoguliku mõtteviisi seisukohalt võeti kavatsust luua juudi vabariik välismaailma 
toetusel kui jõhkrat vahelesegamist meie siseasjadesse. Välismaine osavõtt - see oli 
meie suletud ühiskonnas ennekuulmatu. 

Kui ma omal ajal sondeerisin pinda Harrimani juures juudi vabariigi loomise 
küsimustes, järgisin Berialt saadud instruktioone. 

Ma teadsin, et taoline sondeerimine ei vii sageli mingite lemusteni, jäädes vaid 
üldiselt omaks võetud ja praktiseeritud uurealase informatsiooni kogumiseks. Tol ajal 
ei osanud ma endale ettegi kujutada, et ainuüksi arutelust osavõtu fakt iseenesest võib 
mind ähvardada surmanuhtlusega. 

Kogu tragöödia seisnes selles, et taolises suletud ühiskonnas, nagu oli seda 
Nõukogude Liit, võeti Iisraeli riigi loomist 1948. aastal kui juutide jaoks ebasoovitava 
teise kodumaa teket. Eriti selgelt väljendus see suhtumine siis, kui Iisrael sundis 
araablasi kaotama sõjas sõltumatuse eest 1948. aastal. Iisraellaste uhkus selles sõjas 
saavutatud võidu üle andis meie riigis elavatele juutidele julgust ja soovi taastada oma 
rahvuskultuur, mis oli 20.-30. aastatel praktiliselt hävitatud. Juudid ja sakslased, kellel 
oli ajalooline kodumaa välismaal ja järelikult seal ka potentsiaalne toetus, ei saanud 
luba luua oma vabariike Liidu koosseisus. Taoliste etniliste gruppide 
diskrimineerimine oli eriti julm. See peegeldus ka türklaste-mesheetide saatuses, kes 
saadeti Kaukaasiast välja Usbekistani. 

Antisemitismi ja kosmopolitismi kasutamine poliitilistes mahhinatsioonides, mis oli 
alati olnud Stalinile omane, sidus käed lahti ka neil juhtidel, kes olid varjanud oma 
hinges viha juudi elanikkonna vastu. Stalinile oli antisemitism relvaks eesmärkide 
saavutamisel, tema alluvate käes muutus see aga riigi kaadripoliitika põhimõtteks. 
Kõrgema juhtkonna toetus antisemitismile jättis lõppkokkuvõttes riigi ilma 
võimekatest inimestest, kes olid omaks võtnud revolutsiooni ideed ja töötasid 
Nõukogude riigi loomise nimel. Kui saabusid rasked ajad ja NSV Liit 1 agunes, siis 

lahkus märkimisväärne osa loomingulisest intelligentsist, teadlastest ja üldse 
ettevõtlikest inimestest Venemaalt, emigreerudes Iisraeli ja Läände. 


11. peatükk Stalini valitsemise viimane periood 


I. Muudatused riigi poliitilises juhtkonnas pärast sõda 


1946. aastal määras Stalin julgeolekuministriks Abakumovi ja see muutis jõudude 
vahekorda tema lähikonnas. Tol ajal varjas ta hoolikalt oma tõelisi eesmärke ja me 
arvasime, et uued kohalemääramised Kremli kõrgemates sfäärides (Ždanov toodi 
Leningradist üle Moskvasse, Kuznetsov paigutati KK sekretariaati, Rodionov sai 
Vene Föderatsiooni Ministrite Nõukogu esimeheks) - on kõigest tavalised tähtsusetud 
ümberpaigutused. Kuid see polnud nii. Stalin viis järjekordselt uusi inimesi 
juhtkonda, et rõhutada oma üleolekut Kremlis konkureerivate grupeeringute vahel. 
Aastatel 1946-1948 oli Stalini järel teine hääl partei ja valitsuse otsuste vastuvõtmisel 
Ždanovi. 

Kaks järgnevat episoodi heidavad võimuvõitlusele uut valgust. Esimene - lugu 
ebakvaliteetse toodangu varjamisest len-nundustööstuses; teine, esimesega seotud - 
marssal Zukovi ja teiste sõjakangelaste erruminek. Kõik sai alguse sellest, et len- 
nunduse peamarssalit Novikovi ja lennundustööstuse rahvakomissari Sahhurinit 
süüdistati lennukite defektide varjamises, mis põhjustas lennukatastroofe. 

1945. aastal teatas Sõjaväe Vastuluure ülem Abakumov lendurite saadetud kirjadest, 
milles nad kaebasid lennukite halva kvaliteedi üle. Kui Abakumov määrati 
julgeolekuministriks, algatas ta Stalini korraldusel kriminaalasja lennundustööstuse 
juhtide ja lennuväe ülema Novikovi vastu, kes olevat«neid kitsaskohti varjanud. 
Küsimus oli küllaltki delikaatne. Stalin sattus 

raevu, kui tema poeg, lennuväekindral Vassili ja Abakumov teatasid, et 
lennundustööstuse kõrgemad ametnikud varjasid teadlikult seadmete defekte, et saada 
preemiaid ja autasusid. Malenkovi positsioon Poliitbüroos nägi ette vastutust 
tööstussfääri eest. Talle anti Sotsialistliku Töö kangelase nimetus ja kuldmedal 
väljapaistvate saavutuste eest sõjatoodangu tootmise organiseerimisel. 

Uurimine näitas, et traagiliste tagajärgedega lennukatastroofide arvu esitati 
moonutatud kujul. Kõik need juhtumid olid põhiliselt kirjas lendurite endi tehtud 
vigadena, mitte aga lennu-seadmete defektidena. Enne sõda oli ebaõnnestumiste 
puhul karistus äärmiselt range. Kui Valeri Tškalov - lendur, kes sooritas 
vahemaandumiseta lennu üle põhjapooluse Ameerikasse -hukkus 1938. aastal 
lennukatastroofis, siis see töötaja, kes vastutas Tškalovi ohutuse eest, arreteeriti ning 
lasti maha hooletuse pärast, mis põhjustas rahvuskangelase hukkumise. 

Kui Stalin MGB kõrgemate ametnike nõupidamisel 1946. aasta juulis küsis 
Abakumovilt: ,, Novikovi ja Sahhurini süü on tõestatud. Milline on teie ettepanek 
karistusmäära suhtes?", vastas too viivitamatult: ,, Mahalaskmine.” 

»Maha lasta on lihtne, keerulisem on nad tööle panna. Me peame sundima neid 
töötama," ütles Stalin ootamatult. 

Novikov ja Sahhurin arreteeriti ning Stalin nõudis neilt tunnistusi, et nende abil 
paljastada sõjaväeline juhtkond. Nende tunnistused lisati marssal Zukovi ja teiste 
kindralite toimikute juurde ja need kujutasid endast tõsist ähvardust Malenkovile. 

Stalin kasutas need ära, et võtta marssal Zukov maha oma asetäitja ja Maavägede 
ülemjuhataja kohalt 1946. aastal. Käskkirjas 9. juunist 1946. aastast, millele on alla 
kirjutanud Kõrgem ülemjuhataja, süüdistatakse Zukovit tagasihoidlikkuse puudu- 
mises”, , liialdatud isiklikes ambitsioonides” ja ,,endale otsustava osa külgepookimises 
sõja kõigis põhilistes lahinguoperat-sioonides, sealhulgas ka neis, milles ta ei 
mänginud üldse mingit rolli". Žukov tagandati ametist ja määrati Odessa sõja- 
väeringkonna ülemaks. Samuti kuuluks küskkiri, et ,tundes vimma, kogus marssal 
Zukov enda ümber ametist vabastatud 

hädavarestest juhte, asudes sel kombel opositsiooni valitsuse ja Kõrgema 
Ülemjuhatusega." 

Need süüdistused põhinesid marssal Novikovi ütlustel, kes oli sunnitud andma surve 
all tunnistusi Žukovi vastu. Oma kirjas Stalinile rääkis ta Žukovi ambitsioonidest ja 
teatas, et pidas temaga ,,Stalinivastaseid jutuajamisi" aidates tal varjata fakti, et ta on 
pärit tsaariaegse kordniku perekonnast. 

Žukovi tagandamine tõi endaga kaasa kaugeleulatuvaid tagajärgi. Algas rea 
väejuhtide, Nõukogude Liidu kangelaste troonilt tõukamise kampaania. Sel moel 
tahtis Stalin vabaneda oma potentsiaalsetest vaenlastest. Peagi segati sellesse ka 
mereväe ülemjuhataja, admiral Kuznetsov ja ümberkorralduste tulemusena sai 
relvajõudude ministriks Bulganin. Tema polnud võimeline toime tulema tõsiste 
probleemidega, mis tekkisid seoses relvajõudude mobiliseerimise ja struktuuri 
muutustega. Puutusin temaga Kremlis mõned korrad kokku luureteenistuste ülemate 
nõupidamisel. Tema ebakompetentsus oli lihtsalt rabav. Bulganin polnud võimeline 
orienteeruma isegi sellistes küsimustes nagu jõudude ja vahendite ümberpaigutamine, 
lahinguvalmidus ja strateegiline planeerimine. Ta ei mõistnud, et diversioonid tagala 
laokommunikatsioonides on tunduvalt suurema tähtsusega, kui otsesed rünnakud 
lennuväljadele. Neid plaane arutades vaidles Bulganin vastu mulle ja Peastaabi 
Luurevalitsuse ülemale, kindral Zahharovile, väites, et plahvatuste asemel 
Innsbruckis, Austrias - rajoonides, kus asuvad ameeriklaste kütuselaod -oleks palju 
resultatiivsem õhata ameerika lennukeid otse Saksamaa ja Prantsusmaa lennuväljadel. 
Ta selgitas, et see laostab ameeriklaste võitlusvaimu, mille tulemusena nad ei suuda 
kasutada oma baase Euroopas. 

Bulganin püüdis kõigi vahenditega vältida vastutust otsuste vastuvõtmisel. Kirjad, mis 
nõudsid viivitamatut reageerimist, jäid kuudeks vedelema ilma allkirjata. Kogu 
Ministrite Nõukogu sekretariaat tundis õudust sellise tööstiili pärast, eriti siis, kui 
Stalin, sõites Kaukaasiasse puhkusele, jättis oma kohusetäitjaks Ministrite Nõukogu 
esimehe Bulganini. Beria isiklikult pöördus Stalini poole palvega kiirendada 
Bulganini käest 

läbikäivate ja tema sekretariaati pidama jäänud aatomipommi puudutavate 
dokumentide liikumist. Stalin lubas oma asetäitjatel alla kirjutada kõige tähtsamatele 
määrustele Bulganinist mööda minnes. Nii tekkis Ministrite Nõukogus pretsedent - 
loodi büroo valitsuse erinevate töösuundade jaoks. 


Bulganini välimus oli petlik. Erinevalt Hruštšovist või Be-riast oli Bulganin alati väga 
hästi riides ning nägi soliidne välja. Hiljem sain ma teada, et ta oli alkohoolik ja 
hindas väga Suure Teatri baleriine ja lauljaid. Sel inimesel polnud mingeid poliitilisi 
põhimõtteid - ta oli iga liidri kuulekas ori. Ustavuse eest määras Stalin ta Ministrite 
Nõukogu esimehe asetäitjaks, Hrušt-Šov tegi temast aga samal põhjusel Ministrite 
Nõukogu esimehe Malenkovi asemel. Hiljem, 1957. aastal, kui Bulganin koos 

Malenkovi, Molotovi, Kaganovitši ja Vorošiloviga püüdis Hrušt-Šovile kätte maksta, 
esitas Nikita Sergejevitš parteiaktiivi koosolekul tema vastu originaalse süüdistuse: 
»la oli stalinlik koputaja. Selle eest tegi Stalin temast Nõukogude Liidu marssali," 
teatas Hruštšov. ,, Muidugi nüüd, kui me paljastasime tema par-teivastase reeturliku 
tegevuse, jätame ta ilma auastmest ja tagandame ametist.” (Sellest jutustas mulle mu 
endine asetäitja, polkovnik Studnikov, kes osales ka ise sellel koosolekul.) 

1958. aasta märtsis määrati Bulganin Riigipanga juhatuse esimeheks. Kolm kuud 
hiljem saadeti ta aga tööle Stavropoli Rahvamajandusnõukogusse, oblastisse, kus tol 
ajal veel kõigile tundmatu Mihhail Gorbatšov alustas oma karjääri. Lõppude lõpuks 
läks Bulganin pensionile ja ma kohtasin teda 70. aastate algul Moskva kesklinnas, 
seismas arbuusijärjekorras. 

Määranud relvajõudude ministriks Bulganini, kellest sõjaväelased lugu ei pidanud, 
saavutas Stalin oma eesmärgi ja hakkas määrama nii tõeliste väejuhatajate - 
Vassilevski, Žukovi, Stemenko, Konevi, Rokossovski ja Bagramjani kui ka Bulganini 
enda saatust. Bulganin poleks kunagi võtnud endale vastutust ükskõik millise tõsise 
otsuse tegemisel, isegi kui see kuulus tema kompetentsi ja keegi ei saanud Ridagi ette 
võtta ilma tema resolutsioonita. Sel kombel ei saanud kumbki pool - ei 

tõelised liidrid, ei too ülespuhutud kuju - tegutseda üksteisest sõltumatult. See külvas 
vaenu ja tekitas sõjaväelaste vahel ebatervet konkurentsi. 

Abakumov arreteeris kindraleid, kes olid Saksamaal olnud Žukovi lähikonnas ning 
tegi seda süüdistuste põhjal, mis esialgu ei tundunudki poliitilistena: fondide 
raiskamine, väärtasjade, mööbli, maalide, väärisesemete väljavedu (isiklikul otstarbel) 
Saksamaalt ja Austriast. Hiljuti avaldatud arhiivimaterjalide põhjal selgub, et neilt 
inimestelt pigistati välja tunnistusi Žukovi Stalinivastaste avalduste kohta. 1944. 
aastal, kui käis veel sõda, käskis Stalin Bogdan Kobulovil, Beria asetäitjal paigutada 
Žukovi korterisse Moskvas pealtkuulamisaparaadid. Žukovi ja admiral Kuznetsovi 
korterite pealtkuulamine ei andnud selliseid tulemusi, nagu loodeti. Kuid mõned 
tuntud marssalid ja kindralid pandi siiski vanglasse, osa neist lasti maha Stalini- 
vastaste väljenduste pärast, mis lindistati pealtkuulamisaparaa-tidega, või siis 
Abakumovi meeste poolt väljapekstud tunnistuste põhjal. 

Säilitades väärikuse, tunnistasid Žukov ja Kuznetsov avalikult oma vigu; Žukov 
»kahetses” seda, et autasustas Punatähe ordeniga tuntud lauljatari Ruslanovat. Kuigi 
tal sõja ajal oli selline õigus, võis rahu ajal autasusid jagada ainult Ülemnõukogu. 
Marssal Kulik ja kindral Rõbaltšenko lasti maha 1959. aastal. Ülejäänud istusid 
vanglas; nad vabastati pärast Stalini surma. Novikov ja admiral Kuznetsov ennistati 
ametisse aastatel 1951-1953 ja pärast Stalini surma võeti neilt maha kõik süüdistused. 
Žukov jäi sõjaväeringkonna ülemjuhatajaks ja 1952. aastal viis Stalin ta KK 
koosseisu. Alles pärast 1953. aasta märtsikuud kutsuti ta tagasi Moskvasse ja määrati 
kaitseministri esimeseks asetäitjaks. 

Arusaadavalt oli Žukov kogu Riikliku Julgeoleku ministeeriumi aparaadi vastu 
vaenulikult meelestatud. Tal oli ükskõik, kes andis käsu teda jälgida - Beria, 
Abakumov või Bogdan Kobulov; nad kõik tungisid tema isiklikku ellu. Žukovi kortsri 
pealtkuulamine lõpetati 1953. aastal, pärast Stalini surma, kuid taastati Hruštšovi ajal 
1957. aastal. Brežnev aga jätkas pealtkuuamist 

kuni Žukovi surmani 1974. aastal. Isegi pensionil olles jäi Žukov potentsiaalseks 
ohuks Hruštšovile ja Brežnevile, sõjakangelaseks, kes võis astuda sõjaväelaste 
opositsiooni etteotsa, kui need oleksid tema kandidatuuri välja pakkunud. 

Viktor Abakumov sündis 1908. aastal. Ta oli julgeolekumi-nister alates 1946. aastast 
kuni 1951.-ni. Abakumov oli pikka kasvu, tumeda juuksepahmaka ja tugeva, 
tahtejõulise näoga. Vaatamata sellele, et tal polnud haridust, suutis ta tänu oma 
loomupäraselt teravale mõistusele ja iseloomukindlusele tõusta kõrgematesse 
võimusfääridesse. Tema töö Tšekaas algas operatsioonide tehnilisest varustamisest, 
agentidega tal pistmist polnud ning ta tegeles vaid konspiratiivkorterite ja 
transpordiga. Hiljem, 30. aastate puhastuse ajal tegi ta endale nime Beria asetäitja, 
Bogdan Kobulovi alluvuses. Veidi aega enne sõda anti Abakumovile 
ametikõrgendust: temast sai siseasjade rahvakomissari asetäitja. Kui Sõjaväe 
Vastuluure ülem Mihhejev end Kiievi all piiramisrõngasse sattudes maha laskis, 
asendas Stalin ta Abakumoviga, kes oli tol ajal kõigest kolmekümne nelja aastane. 
Uues ametis vastutas Abakumov vägede poliitilise usaldusväärsuse eest võitluses 
relvajõududesse pugenud saksa spioonidega; ühtlasi sai ta ka kogemusi luure ja 
vastuluure küsimustes. Teda ei saanud võrrelda Beriaga professionaalsete võimete 
osas, kuid tema asjatundlik tegutsemine eristas teda märgatavalt ülejäänud 
aparaaditöötajatest. 


II. Malenkovi-Beria ja Ždanovi-Kuznetsovi rühmituste 
omavaheline konkurents 


1945. aastal vabastati Beria siseasjade rahvakomissari ametikohalt, kus ta oli olnud 
1938. aastast alates. Ta ei kureerinud enam julgeolekuorganeid, kui see just €i 
puutunud otseselt tema Põhitöösse: nüüd juhtis ta Erikomiteed, mis tegeles 
probleemiga nr. 1 -aatomipomni ja kütuse-energeetika kompleksiga. 

Abakumov määrati 1946. aastal Merkulovi asemel julge- 

olekuministriks. Tema ei kuulunud Beria lähikonda. Vastupidi Stalin andis 
Abakumovile korralduse koguda kompromiteerivaid materjale kõigi kohta, kelle käes 
oli võim, nende hulka kuulus ka Beria. Abakumov suutis tõestada, et Malenkov oli 
täiesti teadlik häiretest lennukitööstuses. 1947. aastal sai Malenkov noomituse, 
vallandati ja saadeti ajutiselt Kasahstani. Ta eemaldati KK Sekretariaadist ning tema 
kohustused läksid üle Kuznetsovile, kelle protežee oli Ždanov. Abakumov ja 
Kuznetsov seadsid sisse tihedad, sõbralikud suhted. 

Kuid kahe kuu pärast määras Stalin Malenkovi Ministrite Nõukogu esimehe 
asetäitjaks. Beria toetas tol ajal Malenkovi ega varjanudki seda, et nad sageli 
kohtuvad. Abakumov omalt poolt teatas Stalinile, et Malenkov ja Beria tunnevad 
kaasa lennukitööstuse represseeritud juhtidele ja sõjaväelastele. Abakumov tutvus 
miilitsa poolt esitatud dokumentidega Beria valvemeeskonna kohta, kes püüdis 
tänavatel naisi, viies nad seejärel Beria juurde, mis kutsus esile nende meeste ja vane- 
mate kaebusi. 

Jõudude paigutus Stalini lähikonnas oli järgmine: nii Beria kui Malenkov hoidsid 
tihedaid tööalaseid suhteid Pervuhhini ja Saburoviga, kes tegelesid majandusalaste 
küsimustega. Kõik nad kuulusid ühte grupeeringusse, esitades oma inimesi valitsuses 
mõjukatele ametikohtadele. Teise gruppi, mida hakati hiljem kutsuma leningradi 
grupiks, kuulusid: Ministrite Nõukogu esimehe esimene asetäitja ja Plaanikomitee 
ülem Voznessenski; Partei KK teine sekretär Ždanov; KK vastutav sekretär kaadrite 
ja julgeolekuorganite alal Kuznetsov; Vene Föderatsiooni Ministrite Nõukogu 
esimees Rodionov; Ministrite Nõukogu esimehe asetäitja kergetööstuse ja finantside 

alal Kossõgin, kes rahareformi ettevalmistuse ja läbiviimise käigus edutati (1948. 
aastal oli ta rahandusminister), aga pärast ,,Leningradi kohtuasja" viidi üle 
väheprestiižikale tööle kergetööstuse ministeeriumisse. Teine grupeering määras oma 
inimesi rajooni parteiorganisatsioonide sekretäride ametikohtadele. 1945. aastal edu- 
tas Kuznetsov Popovi, endise lennukitehase direktori, Moskva parteiorganisatsiooni 
sekretäriks ja Popovist sai üheaegselt nii 

KK Orgbüroo liige kui ka ÜK(b)P KK sekretär. Ždanov soosis tema katseid 
kontrollida ministreid valimiste kaudu Moskva parteikomiteesse. Ždanov ja 
Kuznetsov viisid läbi kahekordse kontrolli valitsuse liikmete üle: Popovi ja 
Keskkomitee kaudu (midagi taolist püüdis teha Jeltsin, saades Moskva parteikomitee 
sekretäriks; see oli ka üheks konflikti põhjuseks tema ja KK aparaadi vahel). 

Sel kombel oli võimalik manipuleerida valitsuse liikmetega ilma Beria, Malenkovi ja 
Pervuhhini vahelesegamiseta. Kui Ždanov 1948. aastal suri, nõudis Popov, et 
ministrid kui partei-liikmed, alluksid temale, Moskva parteikomitee juhile. Malenkov, 
kes püüdis kõrvaldada Popovi, interpreteeris seda nõudmist kui tunnistust sellest, et 
Moskva parteiorganisatsioonis on küpsemas ,,vandenõu" ja tekkimas ,,sõltumatu” 
keskvõim. Malenkovi arvamust toetasid ministrid, kes kaebasid Stalinile, et Popov 
segas pidevalt nende tööd. Hruštšov viibis iganädalastel Poliitbüroo istungitel 
Moskvas, olles neil aastail lähedane just Beria ja Malenkovi grupile. 

Stalin soosis nende gruppide omavahelist konkurentsi; ta mõistis, et tema võim 
sealjuures ei kannata. Pealegi tunnetas Stalin, et võitlus võimu pärast tema vana 
kaardiväe keskel andis talle võimaluse esimesel vajadusel vabaneda neist kõigist. Ta 
võis neid alati asendada noorte parteitöötajatega, kel polnud kõrgemalseisvate 
ringkondade intriigitsemise kogemusi. 

Sel võimuvõitluse perioodil algatasid Stalin ja Ždanov ,,.kosmopoliitidega võitlemise" 
kampaania, et tugevdada veelgi riigi isolatsiooni ja eemaldada intelligentsilt 
igasugused kõrvalised ideoloogilised mõjutused. Stalini eesmärgiks oli kindlustada 
NSV Liidu positsioone Ida-Euroopas ning kehtestada seal praktiliselt sama režiim, 
mis eksisteeris Nõukogude Liidus. 

Üheaegselt sellega tugevdas Iisraeli võit sõjas sõltumatuse eest Nõukogude juutide 
hulgas soovi säilitada oma kultuuri terviklikkus. 

Just see kampaania võimaldas Stalinil vabaneda Juudi Anti-fašistliku Komitee 
liidritest. Nemad nõuded, et peetaks kinni sõja ajal antud lubadustest, millest teati ka 
välismaal. Nende 

sõja-aastatel nii vajalikud sidemed mõjukate inimestega Läänes olid küllaldaseks 
põhjuseks, et Stalin otsustas nad kõik hävitada. Mitte vähem tähtsat rolli mängisid 
sealjuures ka parteijuhtkonna antisemiitlikud vaated. 


Aasta pärast seda, kui Churchill oli pidanud 1946. aastal Fultonis oma kuulsa kõne, ja 
algas külm sõda, järgnes sellele otsekohe jahenemine Nõukogude intellektuaalse elu 
kõigis aspektides. Tekkisid niinimetatud teaduslikud diskussioonid bioloogia, 
kirjanduskriitika, lingvistika, filosoofia ja poliitökonoomia vallas. Mõlemad Kremli 
grupeeringud kasutasid seda kampaaniat ära oma huvides, üritades esile tuua 
vastaspoole ideoloogilisi patukesi. See polnud mitte lihtsalt juutide (kos-mopoliitide) 
ja veendunud kommunistide vastasseis; kampaania seisnes pigem valitseva ladviku 
huvides teostatavas kardinaalses kaadri ümberpaigutuses teadus- ja loomingulistes 
ringkondades. 

Kõik teavad ,,bioloogide kohtuasja": 30. aastatel tekkinud vaidlused geneetika vallas 
kasvasid peagi teadusvaldkonnast üle poliitikasse. Ühel pool asusid ülemaailmselt 
tuntud bioloogid, kes põhjendasid vajadust taotleda edaspidiste geneetikaalaste 
uuringute finantseerimist. Neile seisis vastu grupp karjeriste-teadlasi marksistliku 
ideoloogiaga spekuleeriva Trofim Lõs-senko juhtimise all. Ta maalis valitsusele pildi 
katkematust toiduainetega varustamisest marksistliku bioloogia saavutuste alusel, 
lubas kümne aasta pärast uut külluseajastut ja võitles avalikult geneetikute vastu, 
väites, et nemad loobivad progressi õitsengule kaikaid kodaraisse. 


Tema lubadused olid bluff. Algasid uued vaidlused. Artiklites ja teaduslikes 
ajakirjades kritiseeriti Lõssenkot ja tema mõttekaaslasi. Väljapaistvad teadlased 
kirjutasid KK-sse, lahates Kremli teadlase tõsiseid vigu ja möödalaskmisi. 

NLKP KK Teadusliku osakonna juhatajaks määras Zdanov oma poja Juri, kes oli 
mõnda aega olnud abielus Stalini tütre 

Svetlanaga. Juri Ždanov toetas Lõssenko kriitikuid. Sealjuures kasutati Abakumovi 
informatsiooni bioloogiateaduse valdkonnast, mis oli saadud usaldusväärsetest 
allikatest: akadeemik Lõssenko püüab petta valitsust, pakkudes täiesti põhjendamatult 
välja oma olematuid saavutusi agrobioloogias. Oma kirjades rääkisid teadlased, et 
Lõssenko võimutsemine agrobioloogias 30. aastatel ja tema vastumeelsus igasuguste 
uuringute suhtes geneetika vallas said hukatuslikuks teaduse progressile. 


Beria sekretariaadi ülem Ministrite Nõukogus Ljudvigov jutustas mulle, kuidas 
Zdanov tekkinud situatsiooni ära kasutas, et oma mju teaduslikes ringkondades 
tugevdada. Ta ei olnud tegevusvabaduse pooldaja teaduses ja teaduslikud probleemid 
ei huvitanud teda tegelikult üldse - pigem muretses ta oma mõjuvõimu laiendamine 
pärast. Lõssenko vastased sõnavõtud aitasid tal määrata ametikohtadele oma inimesi, 
kes kontrollisid teadus- ja tööstussfääri. 

Pärast Zdanovi surma hakkas ametlik liin teaduses kalduma jälle Lõssenko toetamise 
ja geneetikavaenulikkuse suunas. Kahjuks ei mainita 40. aastatel avaldatud geneetikat 
käsitlevates töödes peaaegu üldse, et äkilised muutused ametlikus suhtumises 
geneetikute töösse langesid kokku kardinaalsete muudatustega partei juhtkonnas, kes 
vastutas teaduse eest, ning olid paljuski just nende poolt esile kutsutud. 


Ill. Sõjaväe juhtkonna vastu suunatud valikulised repressioonid 
40. aastate lõpul 


40. aastate lõpul sõbrunesin ma partei juhtorganite osakonnajuhataja asetäitja Anna 
Tsukanovaga, kes oli sisuliselt Malen-kovi asetäitja. 

Ma teadsin, et mu naisel oli Anna nimeline sõbratar, kuid ma polnud temaga 
kohtunud enne, kui nad kutsusid mind ükskord lõunale Moskva kesklinnas asuvasse 


restorani ,,Ararat". Tutvusin seal Annaga ja, saanud teada tema täieliku nime, 

mõistsin, et tegu on Malenkovi asetäitjaga. Mulle avaldas kohe muljet tema meeldiv 
välimus ja pikk, tume pats, mis langes pehmelt ta seljale - tõeline vene kaunitar. 
Sellest kohtumisest sai alguse meie pikaajaline sõprus. Vestlesime Annaga nagu 
kolleegid, teades teineteise kohustusi; meil mõlemal oli juurdepääs salajastele 

materjalidele, seega võisime vabalt arutada tööprobleeme. Ka nüüd, neljakümne aasta 
möödudes, oleme 

jäänud sõpradeks. 

Anna rääkis sageli, et Stalini ja tema võitluskaaslase Malenkovi taktika seisneb 
kõrgema taseme parteijuhtkonna ja julge-olekuametnike pidevas ümberpaigutamises, 
mis ei lase neil jääda ühte ja samasse kohta rohkem kui kolmeks aastaks, et nad 
võimuga ära ei harjuks. 

Mulle jättis sügava mulje Anna väide, et KK pole mitte alati võtnud Parteikontrolli 
komisjonist ja julgeolekuorganeist saabunud ettekannete põhjal tarvitusele abinõusid 
altkäemaksu, ,,demoraliseerumise”" ja teiste taoliste faktide suhtes. Stalin ja Molotov 
pidasid paremaks mitte karistada neile ustavaid kõrgemalseisvaid ametnikke. Kui nad 
aga kuulusid vastaste leeri, siis kasutati kompromiteerivaid materjale otsekohe nende 
vallandamiseks ja represseerimiseks. 

Anna rääkis, et juhtkond teadis peaaegu iga suurema ideoloogilise kampaaniaga 
seotud kulutustest, kuid eesmärk, nagu ütles Malenkov, õigustas neid kulutusi. Nüüd 
on saanud ilmselgeks, et see kohutav hind, mida rahvas maksis ideoloogiliste 
kampaaniate ja puhastuste eest, oli tookordsete valitsejate kuritegelik viga ja lõhkus 
lõppkokkuvõttes kogu süsteemi. 

Anna ei kahtlustanudki, et ta avas mu silmad kõrgemal pool eksisteeriva reaalse 
olukorra suhtes, öeldes, et KK teadis: kos-mopoliitidevastane kampaania oli üles 
puhutud ja liialdatud. Tõsi, ta oli veendunud, et ajajooksul need vead parandatakse. 
Just temalt sain ma teada, et Stalin ise võttis vastu otsuse gruusia parteiorganisatsiooni 
puhastusest. Ta ütles, et KK-s kartsid kõik pakkuda välja mingeidki kaadrimuudatusi 
gruusia kompartei juhtkonna koosseisus, kuna küsimus puudutas Stalini isiklikke 
sidemeid ja see oleks võinud teda riivata. Meie 

Annaga arvasime, et Stalin reageeris sel moel altkäemaksuvõtmisele Gruusias. Nüüd 
on arhiividokumentidest selgunud, et niinimetatud ,,megreelide süüasi" on üks 
viimastest puhastustest, mis oli organiseeritud Stalini enda poolt. 

Stalini viimastel valitsemisaastatel kuulusid väikesesse juhtide gruppi Malenkov, 
Bulganin, Hruštšov ja Beria. Stalin õhutas igati nendevahelist konkurentsi. 1951. 
aastal sattus põlu alla Beria. Stalin käskis panna pealtkuulamisaparaadid Beria ema 
korterisse, oletades, et ei Beria ega tema naine luba endale mingeid Stalini vastaseid 
väljendusi, küll aga tema ema, Marta, kes elas Gruusias. Tema võis täiesti vabalt 
kaasa tunda tagakiusatavatele megreeli natsionalistidele. Beria oli rahvuselt megreel, 
aga megreelid ei saanud läbi grusiinlastega, keda Stalin usaldas kõige rohkem. 
Mezreelide süüasi põhines tegelikult fabritseeritud süüdistustel vandenõus, et 
eralduda Nõukogude Liidust. Stalin võttis selle ette soovist vabaneda Beriast. Ta 
nõudis, et Beria hävitaks oma kõige ustavamaid sõpru. Tehes näo, et ta ikka veel 
usaldab Beriat, võimaldas Stalin talle haruldast au pöörduda partei- ja valitsusaktiivi 
poole kõnega Oktoobrirevolutsiooni kolmekümne neljanda aastapäeva puhul, 6. 
novembril 1951. aastal. 

1948. aastal, neli aastat enne puhastuskampaaniat Gruusias, määras Stalin Gruusia 
Riikliku Julgeoleku ministriks kindral Ruhhadze. Sõja-aastatel juhtis ta sõjaväe 
vastuluuret Kaukaasias. Tema Beria-vastased meeleolud olid üldtuntud. Stalini isik- 
likul käsul kogus Ruhhadze halva kuulsusega Rjumini abiga kompromiteerivat 
materjali Beria ja tema lähikondsete vastu. Beria sugulasi Gruusias algul lihtsalt 
jälitati ja valvati iga päev. Beria ei varjanud ei Stalini ega Molotovi eest, et tema naise 
onu, Gegetškori oli Gruusia menševike valitsuse välisminister Pariisis; ei varjanud ka 
seda, et tema onupoeg tegi sõja ajal vangis olles koostööd sakslastega. 

30. aastate lõpul ja ka peale sõda tegeles Nõukogude luure gruusia emigrantidega 
Prantsusmaal. Kõige edukam selles töös oli NKVD ohvitser Vardo Maksimalismi, 
Beria endine sekretär. 

Tol ajal liikusid valitsusringkondades kuuldused, et Beria poeg Sergei kavatseb 
abielluda Svetlana Allilujevaga, pärast viimase lahutust Ždanovi pojast. Beria sekretär 
Ljudvigov, kes mulle seda lugu Vladimiri vanglas jutustas, ütles, et nii Beria naine 
Niina kui ka Beria ise olid otsustavalt selle vastu. Beria teadis, et tema vastased 
Poliitbüroost kasutavad seda abielu ära võimuvõitluses, et Stalini jõud pole enam 
endine ja et kui Beria seob end Staliniga perekonnasidemete kaudu, siis Stalini surma 
korral on ka tema hukkumisele määratud. Selline situatsioon tekitas loomulikult 
nende vahele vaenu ning see selgitab, miks Stalin käskis 1951. aastal kindral 
Ruhhadzel jätkata uurimist seoses gruusia megreelidest ametnike altkäemaksu afää- 
riga. Tuleb märkida, et Gruusia julgeolekuorganeis ja juhtivatel ametikohtadel oli 
megreelide osa märkimisväärne. 

Stalin käskis Ruhhadzel leida tõendeid ja otsida tunnistusi Gruusia megreelide 
sidemete kohta välismaailmaga, siis oleks ta võinud kogu loo lühidalt kokku võtta: 
»Neid megreele ei või üldse usaldada. Ma ei taha, et mind ümbritseksid inimesed, kel 
on kahtlasi sidemeid välismaal." Sellest piisas, et Ruhhadze mõistaks - ta peab 
vandenõu fabritseerima. Kirjanik Stoljarov, raamatu ,,Pretoriaanid" autor, jutustas 
mulle, et õige pea pärast seda kohtumist viibis Ruhhadze pidulikul õhtusöögil, kus 
kõvasti purjus olles kiitles, et ta kuulub Stalini lähikonda ning too andis talle 
instruktsioonid diversioonide ja röövimiste teostamiseks Türgis ning Prantsusmaal. 
Õhtusöögil viibis ka Gruusia siseminister Bziava, rahvuselt megreel, kes järgmisel 
päeval kirjutas äsja julgeolekuministriks määratud Ignatjevile Moskvasse kirja, milles 
kirjeldas Ruhhadze käitumist õhtusöögil. Ignatjev kandis sellest ette Stalinile. Stalin 
käskis näidata seda kirja Ruhhadzele ning tema juuresolekul kiri hävitada. Ignatjev 
hoiatas Ruhhadzet, et kuigi tal on veel Stalini usaldus, ,,ei tohi ennast siiski unustada". 
Ruhhadze järgmiseks sammuks oli arreteerida Gruusia endine julgeolekuminister 
Rapava, peaprokurör Sonia ja akadeemik Šaria, NLKP Ülemnõukogu Rahvuste 
Nõukogu man-daatkomisjoni liige, kes mõnda aega oli töötanud NKVD Välis 

luure ülema asetäitjana. Kõiki neid süüdistati sidemetes emigrantlike 
organisatsioonidega NKVD agendi Gigelia kaudu, kes tuli Pariisist tagasi oma 
prantslannast naisega 1947. aastal. Stalini käsul arreteeriti Gigelia ja ta naine, 
vaatamata tema prantsuse kodakondsusele. Neid piinati, et sundida neid tegutsema 
varem väljatöötatud stsenaariumi järgi. 


»Mezgreelide süüasi" kui Stalini intriig Beria kõrvaldamiseks Kremli juhtkonnast 


Nii algas Gruusia juhtkonna puhastus, mis puudutas Beriale lähedasi inimesi. 
Altkäemaksu vastu võitlemise kampaania Gruusias kasvas kiiresti üle süüdistuseks 
vandenõus, mille eesmärk oli megreelide eraldumine Nõukogude Liidust. Stalin läks 
selle peale välja vaenulikkusest Beria vastu ning soovist jätta Beria ilma mõjuvõimust 
Gruusias. 

Stalin alustas kampaaniat 1951. aastal, varsti pärast Beria populaarsuse märgatavat 
kasvu, mis oli tingitud tema edukast tööst aatomiprobleemi lahendamisel ja 
aatomipomni teise atsetuse korraldamisel. ,,Peremees" teadis, et see oli eriline 
aavutus, sest seekord ei kopeerinud tuumaseadeldis ameerik-aste aatomipommi 

näidiseid. Kuid selle asemel, et ergutada oma protežee edu, tahtis Stalin, et nüüdsest 
hakkaks selle küsimusega tegelema inimene, kes sõltub temast tunduvalt ohkem. 
Poliitbüroo tegi Beriale ettepaneku juhtida partei komisjoni ,,megreelide 
kõrvalekalde” uurimisel, saates ta Tbilisi, et ta paljastaks seal ,,megreelide 
natsionalismi" ja vallandaks oma lähima võitluskaaslase, Gruusia partei KK esimese 
sekretäri Tšarkviani. Tema asemele pandi Stalini käsul Beria ammune vaenlane 
Meeladze. Peale selle pidi Beria sulgema ka megreeli-keelsed ajalehed. 

Sel ajal, kui Beria pöördus Oktoobrirevolutsiooni aastapäevale pühendatud pidulikust 
koosolkust osavõtjate poole kõnega, saatis NSVL Riikliku Julgeoleku ministri 
esimene 

asetäitja Ogoltsov Stalini käsul arreteeritud megreelide juurde Tbilisi uurijate grupi, et 
saada tunnistusi, mis laimaksid Beriat ja tema naist Niinat. Peale selle kinnitas 
Ogoltsov plaani Beria sugulaste ja lähikondsete operatiivseks töötlemiseks. Megreelid 
ei andnud mingeid tunnistusi. Nad veetsid vanglas poolteist aastat. Neil ei lastud 
magada ja neid piinati, ning Beria vabastas nad alles pärast Stalini surma. Kaheksa 
kuud enne oma surma arreteeris Stalin Ruhhadze, kellest oli saanud talle ebasoovitav 
tunnistaja. Ametlikult süüdistati teda aga partei ja valitsuse petmises. 

Kirill Stoljarov kirjeldas mulle hiljuti seda situatsiooni, millesse ma sattusin Gruusias 
1951. (või 1952.) aastal, kui Ignatjev käskis mul sõita Tbilisi. Ma pidin hindama 
Gruusia kohaliku luureteenistuse võimalusi ja aitama neil ette valmistada gruusia 
menševike liidrite, Beria naise Niina Gegetškori sugulaste röövimise Pariisis. Pidin 
ette kandma isiklikult Ignatjevile. Mulle teatati, et selle operatsiooni teostamise idee 
tuli Tbilisist, kindral Ruhhadzelt, ning Stalin oli selle isiklikult heaks kiitnud. 
Ruhhadze nõudis, et gruusia agendid võtaksid operatsiooni läbiviimise enda peale. 
Selle ideega saabus ta Moskvasse ja läks Ignatjevi vastuvõtule. Pöördudes Tbilisi 
tagasi, kutsus ta mind endaga koos ära lendama. Eelistasin sõita rongiga. 

See, mida ma nägin Tbilisis, oli vapustav. Ainus võimekas agent Gigelia, kel olid 
head sidemed Prantsusmaal, istus nüüd vanglas, süüdistatuna spionaažis ja megreeli 
natsionalismis. Ruhhadze agente ei saanud üldse usaldada; nad keeldusid koguni 
minuga vene keeles rääkimast. Ruhhadze asetäitja kavatses sõita Pariisi, polnud aga 
enne kunagi välismaal käinud. Ta oli kindel, et kui viib gruusia emigrantidele šašlõkki 
ja korvitäie gruusia veini ning korraldab võimsa peo Pariisi kõige kuulsamas 
restoranis, siis võidab otsekohe nende usalduse. Tehti ka ettepanek saata Pariisi 
kultuuritegelaste delegatsioon, kuid kõik mõistsid, et need grandioossed plaanid on 
vaid kattevarjuks Ruhhadze tegelikule soovile saata Pariisi oma naine, kes oli küll 
tagasihoidlik inimene ja hea laulja, kuid võis delegatsiooni koosseisus esindada 
üksnes Tbilisi konservatooriumi. Oma mehe plaanidest polnud tal vähimatki aimu. 

Mezreelide juhtumiga tegelevad Moskva uurijad olid vahepeal Ruhhadzele rõõmsalt 
teatanud, et nemad on juba peaaegu sisse seadnud sidemed Beria perekonna ja 
arreteeritud natsionalistide vahel. Siis märkasin Ruhhadze kabinetis, lauaklaasi all 
noore Beria, tema verivaenlase portreed. Üritades igati Stalinile meele järele olla, 
püüdis Ruhhadze algul kompromiteerida Beria endisi alluvaid luureteenistuses, pärast 
aga Beriat ennast. 

Ruhhadze diletantlik avantürism hirmutas mind ja ma kiirustasin tagasi Moskvasse, et 
kõigest Ignatjevile ette kanda. Tema ja ta esimene asetäitja Ogoltsov kuulasid mu 
tähelepanelikult ära, kuid märkisid, et selles asjas ei pea kohut mõistma mitte meie, 
vaid sellekohased ,,instantsid", kuna Ruhhadze peab Staliniga isiklikku kirjavahetust 
gruusia keeles. Stalin aga mõistis, et Ruhhadze ja Rjumin olid muutunud ohtlikeks: 

selle asemel, et lihtsalt taotleda ülestunnistusi reetmises, ilmutasid nad uurimise 
käigus ka suurt huvi intriigide vastu partei ja valitsuse ladvikus. Abakumov kirjutas 
vanglast Beriale ja Malen-kovile 11. oktoobril 1952. aastal, et Rjumin oli huvi 
tundnud Poliitbüroo liikmete vastastikkuste suhete vastu, kasutades informatsioonina 
Stalinile saadetud MGB salajasi ettekandeid. 

Stalin otsustas ohvriks tuua Rjumini ja Ruhhadze. Viimane paigutati peagi 
Lefortovosse; Rjumin tagandati julgeolekuministri asetäitja ametikohalt ja vallandati 
organeist 1952. aasta novembris. Pärast Stalini surma ta arreteeriti. Kui Stalin oleks 
olnud elus, oleks ta Rjumini niikuinii hävitanud. 

Pärast Stalini surma ei lasknud Beria Ruhhadzet vabadusse, tema ohvrid aga 
vabastati. Pöördudes tema kui ,, Suure Inimese" poole, puistasid arreteeritud Ruhhadze 
ja Rjumin Beria üle kir-jadelaviiniga, mis oli täis palveid nad vabastada. Kolm kuud 
hiljem, kui Hruštšov ja Malenkov arreteerisid Beria, mässisid need kirjad nad 
vandenõusse, mille olevat organiseerinud Beria. Ruhhadze lasti 1955. aastal Tbilisis 
maha koos oma endiste ohvritega, kes olid sidemete tõttu Beriaga taas arreteeritud. 
Varjatud motiivid ja ambitsioonid mängisid 40. aastate lõpul ja 50. aastate algul palju 
tähtsamat osa poliitilistes sündmustes, kui see tundus tookord ja praegugi tundub. 
Meie (need, kes 

seda kõike nägid ning lõpptulemusena ise selle all kannatasid) tulime hiljem 
järeldusele, et partei ladvik (Stalin ja need, kes tema jälgedes käisid) kasutas 
kampaaniat ära võitluses kosmopolitismi ja isikukultuse tagajärgedega ainult selleks, 
et koristada teelt oma vaenlasi ja oponente. Nende eesmärk oli haarata enda kätte 
absoluutne võim ning tuua oma lähikonda uusi tegelasi. Nad lootsid, et Parteikontrolli 
Komitee ja julgeolekuorganid varustavad neid pidevalt kompromiteeriva materjaliga. 
Üldreegliks kujunes koguda valgustkartvat informatsiooni absoluutselt kõigi kohta, 
vajaduse korral aga seda informatsiooni kasutada. Minust sai nii selle süsteemi 
instrument kui ka ohver. 

Abakumov kandis kompromiteerivatest materjalidest ette isiklikult Stalinile ning selle 
informatsiooni põhjal võis Stalin Šantažeerida kogu kõrgemat juhtkonda. Pärast 
Zdanovi surma rikuti niigi õrna võimutasakaalu veelgi. Stalin ei lasknud Zda-novil 
lõplikult vabaneda Malenkovist, kui too osutus segatuks skandaali lennukitööstuses; 
selle asemel alandas ta teda ametikohal, kuid jättis edasi Poliitbüroo mõjukaks 
liikmeks. Stalin sundis Malenkovi ,,kureerima"” vigade parandust lennukitööstuses, 
teades, et Malenkov poeb või nahast välja, kartes edasisi paljastusi. Nii jäi ta oma 
kohale, vastukaaluks Zdanovile, kelle järeltulijad peagi maksid selle eest. 

Anna Tsukanovalt kuulsin hämmastavaid fakte ,, Leningradi süüasja" kohta, mille 
puhul kõik Ždanovi poolehoidjad ja Malenkovi ning Beria vastased mõisteti süüdi ja 
lasti maha. 1949. aastal saime teada nende vastu esitatud kohutavatest süüdistustest. 
Tol ajal rääkis Anna mulle vaid seda, et Kuznetsov ja Voznessenski on oma 
ametikohtadelt vabastatud, sest nad olid segatud Leningradi linna parteikonverentsil 
toimunud valimiste tulemuste võltsimisse. Kuznetsovi sõprus Abakumoviga ei 
päästnud teda; Stalin kontrollis Abakumovi siirust, sundides teda hävitama oma sõpra. 
Me peame meeles pidama üht, mis kipub sageli ununema -idealistlikult meelestatud 
kommunistide mentaliteeti 40. aastate lõpul - 50. aastate algul. Meie jaoks oli 
kõrgemalseisvate partei- ja riigitegelaste puhul kõige kohutavam kuritegu reetmine, 

kuid mitte vähema tähtsusega polnud ka parteiliste valimiste tulemuste võltsimine. 
Partei üritus oli püha, eriti aga valimised salajase hääletuse teel, mida peeti kõige 
efektiivsemaks partei-sisese demokraatia instrumendiks. Seetõttu, kui Anna jutustas 

mulle, et Leningradi parteiliidrid võltsisid valimiste tulemusi parteikonverentsil, 
lakkasid need inimesed minu jaoks eksisteerimast. 


IV. Kaadri ümberpaigutused Kremlis ja julgeolekuorganeis enne 
Stalini surma 


»Leningradi süüasja” konkreetsed üksikasjad jäid parteiaktiivi eest saladusse; isegi 
Anna ei kujutanud ette süüdistuste raskust. Nüüd me teame, et asjaosalisi süüdistati 
kompartei lõhestamise katses opositsioonikeskuse loomise teel Leningradis. Üht uuri- 
misalust, Kapustinit süüdistati spionaažis, kuid sellekohaseid tõendeid ei esitatud. 
Kogu süüasi oli fabritseeritud, mille põhjuseks oli Stalini abiliste pidev omavaheline 
võitlus. Motiiv, mis sundis Malenkovi, Beriat ja Hruštšovi hävitama Leningradi 
grupeeringut, olid üheselt selge: tugevdada oma võimu. Nad kartsid, et Leningradi 
noor meeskond astub Stalini asemele. Nüüd me teame, et salajase hääletuse tulemused 
Leningradis 1948. aastal olid tõepoolest võltsitud, kuid süüdimõistetutel polnud 
sellega midagi pistmist. Poliitbüroo, sealhulgas ka Stalin, Malenkov, Hruštšov a 
Beria, võttis täies koosseisus ja ühehäälselt vastu otsuse, mis ohustas Abakumovit 
Leningradi grupi arreteerima ja kohtu alla andma. Ometi, mida ka ei kirjutataks 
kooliõpikutes partei ajaloost ja mida ka ei räägiks Hruštšov oma mälestustes - kogu 
selle 100 initsiaatoriks ei olnud Abakumov. Tõsi küll, tema alluvad fabritseerisid tema 
juhtimisel selle süüasja, kuid Abakumov ise tegutses vastavalt saadud käsule. 

Algul süüdistati kõiki arreteerituid keskmise astme kuritegudes. Näiteks Voznessenski 
oli süüdtjKlokumentide kadumises sekretariaadist ja onupojapoliitikas: tema noorem 
vend ja 

õde olid vastutusrikastel ametikohtadel Moskvas ja Leningradis. Kaudselt puudutas 
see ka Mikojani: üks tema poegadest abiellus Kuznetsovi tütrega. 

»Leningradi süüasi" jäi saladuseks ka pärast Stalini surma, ja isegi mina, kuigi ma olin 
MGB iseseisva teenistuse ülem, ei teadnud midagi nende saatusest, kes hukkusid 
teadmata põhjustel. 

Leningradi MGB ülem, kindral Kubatkin represseeriti ja lasti pärast kinnist 
kohtuistungit maha. Nüüd on dokumendid ,.Leningradi süüasja” kohta osaliselt 
avaldatud. Kõigi tolleaegsete Poliitbüroo liikmete käed on verised, sest just nemad 
kirjutasid alla surmaotsustele kolm nädalat enne kohtuprotsessi algust Leningradis. 
»Leningradi süüasi" langes kokku Molotovi järsu troonilt tõukamisega ning kuigi ta 
jäi edasi Poliitbüroo liikmeks, tagandati ta 1949. aasta märtsis välisministri kohalt. 
Tema asemele sai Võšinski. Molotov elas väga raskelt üle oma naise, juuditari Polina 
Zemtšužina arreteerimist; algul süüdistati naist võimu kuritarvitamises ja salajaste 
dokumentide kaotsiminekus (mis võidi ka Stalini korraldusel varastada). Et 
kompromiteerida Žemtšužinat tema mehe ja Poliitbüroo silmis, sundisid uurijad 
Stalini käsul kahte tema alluvat teda mustama ja tunnistama, et nad olid temaga 
intiimvahekorras. Ta veetis vanglas aasta ning saadeti seejärel asumisele Kasahstani. 
Stalin lootis hankida Zemtšužina kaudu kompromiteerivaid tõendeid Molotovi kohta. 
Tema arreteerimist hoiti saladuses. Mina sain sellest teada alles vahetult enne Stalini 
surma, kui Fitin, tol ajal Kasahstani julge-olekuminister, kaebas mulle, et tal on väga 
raske isiklikult vastutada Zemtšužina eest. Ignatjev küsis kogu aeg tema järele, 
püüdes saada kinnitust tema sidemete kohta sionistidega ja Iisraeli saadikuga NSV 

Liidus Golda Meiriga. 1953. aasta jaanuaris või veebruaris kutsus Fitini välja 
Goglidze, julgeolekuministri esimese asetäitja ja käskis toimetada Zemtšužina tagasi 
Lub-jankale. Fitin mõistis, et selle peamine eesmärk on süüdistada Molotovi 
sidemetes sionistidega, ning muutus rahutuks, kuna muudatused juhtkonnas võisid 
puudutada neid, kes töötasid koos Molotoviga, sealhulgas ka teda. 

Tol ajal, 1952. aasta lõpul - 1953. algul ei teadnud me seda, et Stalin oli KK 
pleenumil Molotovi ja Mikojani vastu avalikult välja astunud, kuulutades nad 
vandenõulasteks. Ta süüdistas Molotovi, et too andis järele imperialistlike 
ringkondade Šantaažile ja survele, pidades sellega silmas Zemtšužina (kuigi tema 
nime ei mainitud) osalust sionistlikus vandenõus ja salajast sidet Golda Meiriga. 
Kohe pärast pleenumit nõuti Molotovilt, et ta tagastaks Välisministeeriumi 
sekretariaadist Stalini kantseleisse Molotovi-Ribbentropi pakti dokumentide 
originaalid, sealhulgas ka sala-rotokollid. Sellest päevast kuni 1992. aastani, mil nad 
avaldati, oiti neid Poliitbüroo salajases arhiivis. Ei saa välistada ka või-alust, et Stalin 
kavatses esitada Molotovile süüdistuse saksa-eelsuses või Hitleri ees lipitsemises 
salajaste läbirääkimiste ajal. 

1950. aasta septembris toodi Moskvasse üle Ukraina julge-lekuministri asetäitja 
Drozdov. Me tundsime teineteist peaaegu olmkümmend aastat. Minu naine sõbrustas 
tema abikaasaga. Sõitnud Lvovi, et leida seal OUN-i põrandaaluste juhti Suh-hevitšit, 
elasin Drozdovi linnalähedases suvilas. Moskvas määrati Drozdov NSVL MGB 
Eribüroo nr. 2 etteotsa, mis pidi tegelema riigi siseselt Stalini vaenlaste salajase 
jälituse ja röövimisega - nii reaalsete kui, nagu ma nüüd mõistan, väljamõeldutega. 
Algul otsustasid Abakumov ja Ogoltsov, et taoliste operatsioonidega, nii riigis endas 
kui ka välismaal, hakkab tegelema minu luure- ja diversioonibüroo, aga Drozdov jääb 
minu asetäitjaks, sest Aitingon oli selleks ajaks juba sattunud ebasoosingusse. 
Abakumovit see siiski ei rahuldanud ning ta organiseeris töö nii, et siseoperatsioonide 
läbiviimine tehti ülesandeks Droz-dovile. Kuigi tal puudusid Moskvas vajalikud 
sidemed, usaldati talle ometi sedavõrd delikaatseid ülesandeid. Kõigepealt pidi ta 
kontrollima pealtkuulamissüsteemi töökindlust ja veenduma, et meie ,,põrnikaid" pole 
avastatud. Just tol korral saingi ma Drozdovilt teada, et 1942. aastal käskis Stalin 
Bogdan Kobulovil, 

Beria asetäitjal paigutada pealtkuulamisaparaadid marssalite Vorošilovi, Budjonnõi ja 
Žukovi korteritesse. Hiljem, 1950. aastal lisati sinna nimekirja ka Molotov ja 
Mikojan. Eksisteeris grandioosne plaan kõikide telefonikõnede pealtkuulamiseks otse 
KK juhtkonnas, kuid see tehti teoks alles Brežnevi ajal, kui tehnika oli jõudnud 
vastavale tasemele. 

Drozdov rõõmustas, et teda ei oldud Stalini käsul kaasa tõmmatud mingitesse 
röövimistesse, kuid tema alluvatel tuli töötada Vastuluure Peavalitsuse heaks: nad 
pidid tänaval kõnetama välismaa diplomaate, kes kohtusid vene kirjanikega ning alus- 
tama nendega kaklust. Esimene asi, mida Beria tegi, saades pärast Stalini surma 
siseministriks - ta vallandas Drozdovi, sest too teadis liiga palju sisemistest 
intriigidest ja tema suhted Bogdan Kobuloviga olid halvad. Drozdovi vallandamine 
viiekümne aastaselt oli tema jaoks lihtsalt pääsemine, kuigi siis tundus see krahhina: 
vastasel juhul oleks ta arreteeritud koos Beriaga. 

1951. aasta juulis arreteeriti Abakumov. Aasta enne seda, eriti aga viimased üheksa 
kuud, oli ta Stalinist täielikult isoleeritud. Kremli külastajate nimekiri näitab, et pärast 
1950. aasta novembrit ei võtnud Stalin Abakumovit vastu. Stalini arvates teadis 
Abakumov liiga palju. Minu jaoks oli tema krahh nagu välk selgest taevast. 

1951. aasta mais või juunis, kui ma veetsin viimast korda mõned tunnid Abakumovi 
kabinetis, nägi ta välja küllaltki enesekindel ning võttis kõhklemata vastu otsuseid. 
Alles hiljem sain oma kambrikaaslaselt Mamulovilt teada, et 1950. aasta viimastel 
kuudel püüdis Abakumov temaga lähemaid suhteid luua, teades, et tal on otsene 
juurdepääs Beriale. Mamulov jutustas, et Abakumov palus teda korraldada asjad nii, 
et Beria ta vastu võtaks, väites, et oli alati olnud talle lojaalne ega võtnud kunagi osa 
temavastastest intriigidest. 

Abakumovit süüdistati uurimise venitamises tähtsate kuritegude puhul ja 
informatsiooni varjamises, et Gavrilov ja Lav-rentjev (homoseksualistid, kes sokutati 
Ameerika saatkonda) olid LKA ja MGB topeltagendid. 

Muidugi, Abakumovi südametunnistusel olid piinamiste teel hangitud ülestunnistused 
ja fabritseeritud valetunnistused, kuid tõde on ka see, et esialgu prokuratuur, pärast 
aga Rjumin süüdistasid teda kuritegudes, mida ta toime ei pannud. Ta polnud kunagi 
olnud poliitik ega võinud seega ka organiseerida vandenõu võimu haaramise 
eesmärgil; ta oli absoluutselt ustav Sta-linile ja uskus temasse. 

Algul ei mõistnud ma Abakumovi krahhi tõelisi asjaolusid; meil olid temaga sageli 
vastandlikud seisukohad ja mulle tundus, et partei juhtkond tahtis parandada tõsiseid 
vigu MGB töös. Poliitbüroo komisjon, millesse kuulusid Beria, Malenkov, Ignatjev ja 
Skirjatov (Parteikontrolli Komisjoni esimees) tundus algusest peale olevat huvitatud 
luure ja vastuluure operatsioonide efektiivsuse kontrollist. Kuid peagi selgus, et 
Abakumovi arreteerimine käivitas uue puhastuskampaania. Selle tulemusena tugevnes 
Malenkovi positsioon veelgi, kuna Stalin määras oma endise sekretäri, hiljem KK 
partei ja Nõukogude juhtorganite osakonna ülema Ignatjevi julgeolekuministriks. 
Abakumovi ja Leningradi grupi kõrvalejäämisega lõid nüüd Malenkov ja Ignatjev 
liidus Hruštšoviga juhtkonnas uue võimutuu-miku. 

Pärast kohtumist Ignatjevi ja tema asetäitjatega välisluure alal Rjasnoi ja Savtšenkoga 
läksin täielikus masenduses oma kabinetti. Nende ettekujutus meie operatsioonidest 
välismaal erines suuresti minu omast. Nad kavatsesid alustada emigratsioonis asuvate 
grupeeringute juhtide likvideerimist Saksamaal ja Pariisis, et kanda nendest 
kõmulistest ettevõtmistest ette Sta-linile. Neid ei huvitanud see, et meile oleks palju 
kasulikum olnud emigratsiooni tegevust mõjutada. Nad kavatsesid kasutada kahte 
agenti, abielupaari, arveteõiendamiseks erukindral Kapustjanskiga, ukraina 
natsionalistiga, kes oli saanud selle auastme tsaarilt eneselt. Ta oli juba üle 
seitsmekümne, poliitikast eemale tõmbunud ega olnud meile ohtlik, kuid Ignatjev 
tahtis kiiresti ette kanda tema likvideerimisest, et avaldada muljet valitsusele. Mina 
olin sellele kategooriliselt vastu, veendes Ignatjevit ja tema asetäitjat Jepiševi plaanist 
loobuma. Kapustjanski 

surm poleks võimaldanud meile enam juurdepääsu tema kirjavahetusele, mis oli meie 
tähtsaim regulaarne infoallikas olukorra kohta emigratsioonis. 

Mind hämmastab isegi praegu see visadus, millega Infor-matsioonikomitee juhid 
püüdsid aastatel 1948-1951 instsenee-rida terroriakte emigratsiooni vastu välismaal ja 
poliitilisi repressioone Ida-Euroopas. Mäletan, kuidas Informatsioonikomitee noor 
kaastöötaja Kondrašov, kes oli sinna vastuluurest üle toodud 1949. aastal ja hiljem 
kindraliks saanud, jäi kindlaks vajadusele korraldada terroriakte Lääne-Saksamaal. 
Minu arvates teatasid tema ja Korotkov Austriast saabunud materjalide põhjal kuulsa 
1953. aasta protsessi ohvriks langenud Tšehhoslovakkia Kommunistliku Partei 
peasekretäri, Rudolf Slanski oletatavast kuritegelikust sionistlikust tegevusest. 

Mäletan, et Ignatjev ja Jepišev kirjutasid alla meie välismaa residentuuridele 
edastatavale direktiivile, mille kohaselt tuli intensiivistada agentide sisseimbumist 
menševistlikesse organisatsioonidesse, mis kuuluvat meie peamiste vaenlaste hulka. 
Pange tähele - see leidis aset 1952. aastal, kolmkümmend viis aastat pärast 1917. 
aastat. Teatasin otsustavalt, et meie residentuur Viinis tegeleb ainult Ameerika 
sõjaliste objektidega Euroopas ja tal pole ei aega ega inimesi, et välja nuhkida menše- 
vikke. Vaatamata sellele, et mõlemad asetäitjad Rjasnoi ja Jepišev toetasid teda, ütles 
Ignatjev: ,,Direktiiv on iseenesest hea, kuid teil on õigus. Paneme selle kõrvale.” 
Mind ja mu naist tegid rahutuks MGB töötajate sagedased arreteerimised. Nii 
antisemitismi kampaanias kui ka valitsuse-sisestes intriigides oli märgata kasvavat 
pinget. Naine tundis, et me mõlemad figureerime nende tunnistustes, kes olid juba 
arreteeritud - Reichmann, Aitingon, Matussov, Sverdlov. Kui Anna meil külas hakkas 
käima, võtsin nõuks esmakordselt elus rääkida naisega teise ameti leidmise 
perspektiividest ja võimalustest. Olla teenistusülem ebakompetentse ministri ja 
Rjumini tüüpi asetäitja alluvuses ning töötada koos avantüristide ja karjeristidega - 
see eeldas vältimatult sattumist keerulisse olukorda. Olin äsja saanud 
sõjaväeakadeemia diplomi, mis andis 

lootust saada uut tööd kas sõjalises või parteisfääris. Anna nõustus mind aitama... 


1952. aastal helistas mulle Malenkov ja teatas, et KK usaldab mulle tähtsa ülesande, 
mille detailidesse pühendab mind Ignatjev. Peagi kutsuti mind tema juurde kabinetti, 
kus ta, nii imelik kui see ka polnud, viibis täiesti üksi. Ta tervitas mind ja ütles: 
»»Kõrgemal pool ollakse väga mures ,,Rahvaste bolše-vismivastase bloki" võimaliku 
tekke pärast eesotsas Kerens-kiga. See Ameerika reaktsionääride initsiatiiv tuleb 
otsustavalt peatada, bloki ladvik aga jätta ilma peata." Mulle anti käsk viivitamatult 
ette valmistada plaan tegutsemiseks Pariisis ja Londonis, kuhu, nagu arvati, Kerenski 
võis sõita. 

Nädala pärast kandsin ma Ignatjevile ette, et operatsiooni ettevalmistamisel on esile 
kerkinud teatud raskused, sest meie inimene Pariisis, Hohlov, kes teadis juurdepääsu 
Kerenskile, sattus vaenlase vastuluure vaatevälja. Kui ta viimane kord piiri ületas, 
huvitus dokumentidest Austria politsei, ning tema vale-pass võeti ära kontrollimiseks. 
Meie illegaalset võitlusgruppi Pariisis juhtis vürst Gagarin, kelle ülesandeks oli otsida 
lähenemisteid NATO peakorterile Fontainebleau's side- ja alarmsüsteemide 
hävitamiseks situatsiooni teravnemise või sõjategevuse alustamise korral. Selle 
võitlusgrupi olemasolust oli erinevatel põhjustel ette kantud Stalinile ja Malenkovile. 
Ma küsisin Ignatjevilt, kas me peame selle agentuuri ümber orienteerima Kerenski 
likvideerimiseks. 

Ignatjev, kes ei läinud iialgi välja riskile, ütles, et seda peab otsustama kõrgem pool. 
Päeva või kahe pärast lugesin TASS-i teadet, et ukraina natsionalistid ja horvaadi 
emigrandid ei nõustunud ,,Bolševikevastase bloki" loomisega Kerenski eestvedamisel 
ega soovinud selle organisatsiooni etteotsa venelast. 

Järgmisel hommikul saatsin Ignatjevile raporti võitlusgrupi töö kohta, pannes sinna 
juurde ka TASS-i informatsiooni, et ta mõistaks - Kerenski ei kujuta endast 
Nõukogude Liidule enam mingit ohtu. Ignatjev kutsus kabinetti rtrtnu, Rjasnoi ja 
Savt-šenko. Ta alustas etteheidetega kahe viimase aadressil, nende 

ettepaneku pärast likvideerida Kerenski, süvenemata sealjuures antikommunistlike 
grupeeringute sisemistesse lahkhelidesse. Ignatjev rõhutas, et seltsimees Malenkov on 

eriti mures selle pärast, et me ei kalduks kõrvale põhiaktsioonist, võitlusest peamise 
vaenlase - Ühendriikidega. 

Pärast nõupidamist andis Ignatjev korralduse koostada ettepanekud luuretöö 
reorganiseerimiseks välismaal. Ümberkorraldusi juhatas Stalin isiklikult. Tema 
initsiatiivil loodi MGB-s 1952. aasta lõpul Luure Peavalitsus. Seda juhtis äsja 
Lefortovo vanglast vabanenud Pitovranov. Töö efektiivsuse tõstmiseks koondati uude 
Peavalitsusse luure ja vastuluure, mille ülem oli ühtlasi ka ministri asetäitja. 

Mind ei kutsutud selles küsimuses Kremlisse nõupidamisele, kus eesistujaks oli 
Stalin, kuid Malenkov teatas MGB nõupidamisel ametlikult otsusest, mida võis 
iseloomustada kui plaani luua ,. luure võimas agentuurvõrk välismaal" aktiivsete 
riigisiseste vastuluureoperatsioonide ,.toetusel". Sealjuures tsiteeris Malenkov Stalinit: 
»Meie peamise vastase vastu on võimatu tegutseda ilma võimsa agentuur- 
diversiooniaparaadi loomiseta välismaal. Ei pea tingimata looma residentuuri otse 
USA-s, kuid me peame tegutsema ameeriklaste vastu otsustavalt kõigepealt Euroopas 
ja Lähis-Idas. Me peame kasutama uusi võimalusi, mis on meile avanenud seoses 
euroopa, balti ja hiina emigratsiooniga Ühendriikidesse. Ameerika haavatavus on 
tema elanikkonna paljurahvuselises struktuuris. Me peame otsima uusi võimalusi 
rahvusvähemuste kasutamiseks Ameerikas. Ühtegi mittepõlisameeriklast, kes meie 
heaks töötab, ei tohi sundida töötama selle maa vastu, kust ta pärit on. Me peame 
Ühendriikides maksimaalselt ära kasutama immigrante Saksamaalt, Itaaliast ja 
Prantsusmaalt, veenma neid, et meid abistades töötavad nad oma kodumaa heaks, mis 
on Aameerika ülemvõimu all.” 

Algas 1953. aasta ja mind panid sügavalt muretsema Stalini initsiatiivil tehtavad 
kaadri ümberpaigutused MGB-s. Ma teadsin, et ka minu nimi oli 213 nimest 
koosnevas nimekirjas, kuhu kuulusid kõrgema astme juhtivtöötajad, kes käisid läbi 
represseeritute 

tunnistustest seoses ,,Leningradi süüasja", Juudi Anti-fašistliku Komitee ja ,,arstide 
vandenõuga". Neid materjale kasutades tagandas Malenkov ametist või saatis üldse 
Moskvast ära paljud töötajad, alustades sel moel tõsiseid kaadri ümberpaigutusi 
kõrgemates partei- ja valitsusstruktuurides. Ta tahtis aparaati kaasata uusi inimesi, kes 
ei tundnud veel hästi Moskva võimumehhanisni ja oleksid täitnud vähimagi kõhklu- 
seta ükskõik milliseid käske. 

See puhastus omandas peagi verise iseloomu. Kindralleitnant Vlassik, Kremli 
kaitsemeeskonna ülem, saadeti Siberisse laagriülema ametikohale ja arreteeriti seal 
salaja. Vlassikule esitati süüdistus L. Timašuki kuulsa kirja varjamises, mida Rjumin 
kasutas ,,arstide süüasja" algatamiseks, ja ,,kahtlaste sidemete pidamises välismaa 
luureagentidega ning salajases sobingus Abakumoviga". 

Pärast arreteerimist peksti ja piinati Vlassikult halastamatult. Tema meeleheitlikud 
kirjad Stalinile, milles ta püüdis tõestada oma süütust, jäid vastuseta. Vlassikut sunniti 
tunnistama, et ta kuritarvitas võimu, lastes kahtlastel isikutel liikuda Kremli ametlikel 
vastuvõttudel, Punasel väljakul ja Suures Teatris, kus viibisid Stalin ja Poliitbüroo 
liikmed, kes oleksid võinud sel kombel langeda terroristide löögi alla. Vlassik jäi 
vangistusse 1955. aastani, mil ta mõisteti süüdi veel ka fondide raiskamises Jalta ja 
Potsdami konverentside läbiviimise käigus, pärast aga amnesteeriti. Vaatamata 
marssal Žukovi toetusele, lükati tema rehabiliteerimistaotlused siiski tagasi. 

Vlassiku vallandamine ei tähendanud sugugi, et Beria võis nüüd vahetada inimesi 
Stalini isiklikus kaitsemeeskonnas. 1952. aastal, pärast Vlassiku arreteerimist, juhatas 
Ignatjev ise Kremli kaitseüksust, ühitades selle ameti julgeolekuministri omaga. 

Kõik kuulujutud sellest, et Stalini tapsid Beria mehed, on alusetud. Ignatjevi ja 
Malenkovi teadmata ei pääsenud keegi Stalini lähikonnast talle ligi. See oli vana ja 
haige inimene, kes põdes progresseeruvat paranoiat, kuid jäi oma elupäevade lõpuni 
kõikvõimsaks valitsejaks. Ta teaMts kahel korral avalikult oma soovist erru minna. 
Esimene kord oli see pärast 

Võidupüha pidustusi Kremlis 1945. aastal ja veel kord Keskkomitee pleenumil 1952. 
aasta oktoobris, kuid need olid lihtsalt peibutised, et välja selgitada jõudude vahekord 
oma lähikonnas ja puhuda lõkkele Poliitbüroo sisemine konkurents. 

1953. aasta jaanuaris andsid Malenkov ja Ignatjev mulle korralduse koostada 
ettepanekud, kuidas kasutada ära meie nõuniku tagasikutsumist Hiinast. Too oli 
informeerinud Stalinit Hiina juhtkonna direktiivist, mille kohaselt anti käsk värvata 
agente seal töötavate Nõukogude spetsialistide hulgast. Malenkovi sõnul otsustas 
seltsimees Stalin saata selle teate koopia Mao Zedongile, andes teada, et me kutsume 
oma saadiku tagasi, sest usaldame täielikult Hiina juhtkonda. Minu arvates oli see 
Kovaljov, kes määrati kohe Stalini abiks Ministrite Nõukogus. Malenkov käskis mul 
nõu pidada Kovaljoviga uue luurevõrgu loomisest Kaug-Idas, et hankida Hiina kohta 
usaldusväärset informatsiooni. Ta rõhutas, et sel võrgul ei tohi olla sidemeid vanade 
allikatega, kes võivad olla hiinlastele teada veel Kominterni aegadest. 

Atmosfäär oli pingeline. 1953. aasta veebruari lõpul kutsuti mind Ignatjevi kabinetti, 
kus viibisid ka tema esimene asetäitja Goglidze ja uurimisosakonna ülema asetäitja 
Konjahhin. Ignatjev ütles, et me sõidame ,,instantsi". Oli hiline õhtutund -Ignatjev, 
Goglidze ja Konjahhin sisenesid Stalini kabinetti ja mina jäin umbes tunniks ajaks 
ooteruumi. Siis väljusid Goglidze ja Konjahhin, mind aga kästi kahe tunni pärast 
ilmuda koos Ignatjeviga Stalini juurde tema Kuntsevo lähisuvilasse ette kandma. 
Kabinetti sisenedes tundsin suurt ärevust, kuid pruukis mul vaid Stalinile pilk heita, 
kui see tunne kadus. Nähtu vapustas mind. Mu ees seisis väsinud vanamees. Stalin oli 
silmanähtavalt muutunud. Tema juuksed olid tugevasti hõrenenud ning kuigi ta oli 
alati aeglaselt rääkinud, siis nüüd hääldas ta sõnu suure pingutusega, hoides pikemaid 
pause. Nähtavasti vastasid kuuldused kahest insuldist tõele: ühe oli ta üle elanud 
pärast Jalta konverentsi, teise aga oma seitsmekümnenda juubeli eel, 1949. aastal. 

Stalin alustas aruteluga välisluure kavatsetavast reorganiseerimisest. Ignatjev küsis, 
kas on vajalik jätta Riiklikku Julgeoleku ministeeriumi alles kaks iseseisvat 
luurekeskust: Välis-diversiooni Büroo ja Luure Peavalitsus. Mulle tehti ettepanek 
selles küsimuses sõna võtta. Selgitasin, et meie piiride läheduses asuvate ameerika 
strateegiliste baaside ja NATO baaside vastaste operatsioonide läbiviimiseks peame 
tegema pidevat koostööd MGB ja Kaitseministeeriumi luureteenistustega. Kiire 
jõudude ümberpaigutamine eriülesannete täitmiseks, nagu seda on diversioonid, 
nõuab vastastikkust koostööd. 

Ma rõhutasin, et meie sakslaste vastu suunatud diversiooni-operatsioonide edu sõltus 
suurel määral kvaliteetsest agentuur-võrgust, mis oli paigutatud hävitamisele mõeldud 
baaside vahetusse lähedusse, ning lisasin, et me olime valmis vastavalt KK 
direktiivile õhkima ka ameeriklaste kütuseladusid Innsbruckis, Austrias. Me ei 
saatnud sinna lihtsalt niisama operatiivgruppi. Meie agentidel oli otsene juurdepääs 
vastavatele objektidele, kuid Abakumovi ootamatu käsk annulleerida operatsioon, mis 
oleks võinud tugevasti raskendada ameeriklaste õhutranspordi vedusid Berliini, lõi 
meil jalad alt. 

Stalin ei vastanud midagi. Piinlik paus kestis mitu minutit. Siis ta ütles: 

»» Välisdiversiooni Büroo tuleb alles jätta iseseisva aparaadina ministri otseses 

alluvuses. See on tähtis lüli sõja puhul vaenlasele tõsise kahju tekitamisel kohe 
sõjategevuse algul. Samuti tuleb Sudoplatovist teha Luure Peavalitsuse ülema 
asetäitja, et ta oleks kursis meie agentuuri kõigi võimalustega ning saaks neid 
kasutada diversioonilistel eesmärkidel.” 

Stalin küsis minult, kas ma tunnen Jepiševi abi Mironovit, endist parteitöötajat, nüüd 
sõjalise vastuluure vastutavat töötajat, ja pani ette, et Mironovist saaks üks MGB 
Luure Peavalitsuse ülema asetäitja. Vastasin, et olen Mironoviga kohtunud vaid korra, 
kui ministri korraldusel viisin ta kurssi büroo peamiste ülesannetega. 

Tekkis veel üks ebamugav paus. Stalin andis mulle käsitsi kirjutatud dokumendi ja 
palus kommentaare. See oli kallaletungiplaan marssal Titole. Ma polnud kunagi 
varem sellist 

dokumenti näinud, kuid Ignatjev selgitas, et initsiatiiv oli tulnud julgeolekuministri 
asetäitjatelt Rjasnoilt ja Savtšenkolt ja et Pitovranov on kavandatava aktsiooniga 
kursis. 

Pitovranov paistis MGB juhtkonna hulgast teravalt välja oma intellekti ja 
maailmavaate poolest. Sõja ajal sai temast NKVD valitsuseülem Gorkis. Rjumin pani 
ta mõneks ajaks vangi, süüdistatuna ,, Abakumovi vandenõus”, kuid ta vabastati 1952. 
aastal. Ta sõbrustas minu asetäitja Aitingoniga, kuid olles sunnitud alluma käsule, 
organiseeris tema arreteerimise 1951. aasta oktoobris. Kahe päeva pärast sattus ta ise 
Lefortovosse ja istus Aitingoni vastaskambris. Hiljem sain teada, et Pitovranov oli 
kirjutanud Stalini nimele vanglast kirja, milles süüdistas Rjuminit meie vastuluure 
aktiivsete operatsiooniplaanide provokatsioonilises läbikukutamises. Ta vabastati ning 
ta pöördus oma endisele ametikohale tagasi, olles kuu aega ravinud end 
Arhangelskojes, kõrgema sõjaväejuhtkonna sanatooriumis. 

Ma ütlesin Stalinile, et dokumendis pakutakse naiivseid meetodeid Tito 
likvideerimiseks, mis väljendavad ohtlikku ebakompetentsust plaani 
ettevalmistamisel. Kiri Stalinile kõlas järgmiselt: 


» NSVL MGB palub luba Tito vastase terroriakti ettevalmistamiseks ja läbiviimiseks, 
kasutades selleks illegaalset agenti ,,Maxi" - sm. 1. R. Grigulevitšit, NSV Liidu 
kodanikku, NLKP liiget 1950. aastast (õiend lisatud). 


»Maxi” olime saatnud Costa Rica passiga Itaaliasse, kus tal õnnestus võita usaldus ja 
imbuda Itaaliat külastavate lõunaameerika maade diplomaatide ning tuntud Costa 
Rica riigitegelaste ja ärimeeste keskkonda. 

Kasutades oma sidemeid ning saanud meilt vastava ülesande, õnnestus ,,Maxil" 
taotleda enda määramist Costa Rica suursaadikuks Itaaliasse ja samaaegselt ka 
Jugoslaaviasse. Täites oma diplomaatilisi kohustusi, külastas ta 1952. aasta.teisel 
poolel kahel korral Jugoslaaviat, kus ta võeti hästi vastu. Tal oli juurdepääs Tito 
lähedastele isikutele ning võimalus isiklikule 

audientsile Tito juures. Praegusel hetkel lubab ,,Maxi" positsioon kasutada tema 
võimalusi Tito vastase aktiivse tegevuse läbiviimiseks. 

Sama aasta veebruari algul kutsusime ,,Maxi" Viini, kus oli organiseeritud kohtumine 
temaga konspiratiivsetes tingimustes. ,, Maxi" võimalusi käsitleva arutelu käigus 
tõstatati küsimus, millega ta võiks, arvestades tema olukorda, tuua kõige enam kasu: 
»Max" tegi ettepaneku asuda tegutsema isiklikult Tito vastu. 

Seoses ülalmainitud ettepanekuga vesteldi temaga ka sellest, kuidas ta seda endale 
ette kujutab, mille tulemusena selgusid võimalikud variandid Tito vastase terroriakti 
sooritamiseks. 

1. Teha ,,Maxile" ülesandeks taotleda Tito juures isiklikku audientsi, mille käigus ta 
peab oma riietesse maskeeritud käratult tegutseva mehhanismi abil laskma välja 
teatud annuse kopsukatku baktereid, mis garanteeriksid Tito ja ruumis viibivate 
isikute nakatumise ja surma. ,,Max" ise ei tea kasutatava preparaadi 
toimemehhanismi. ,,Maxi" elu säilitamiseks võetakse eelnevalt kasutusele 
katkuvastane seerum. 

2. Seoses Tito arvatava sõiduga Londonisse, komandeerida sinna ka ,,Max", kes, 
kasutades oma ametiseisundit ja häid isiklikke suhteid Jugoslaavia suursaadikuga 
Mglismaal Velebitiga, võtab osa, nagu võib arvata, Tito auks korraldatavast 
vastuvõtust Jugoslaavia saatkonnas. 

Terroriakt sooritada käratu lasuga isiklikuks tarbeks mõeldud eseme sisse maskeeritud 
laskemehhanismist, paisates samal ajal õhku pisargaasi ruumis viibijates paanika 
tekitamiseks, et luua sobiv situatsioon ,,Maxi" lahkumiseks ja jälgede varjamiseks. 
3. Kasutada üht ametlikest vastuvõttudest Belgradis, kuhu kutsutakse diplomaatilise 
korpuse liikmed koos abikaasadega. Terroriakt sooritatakse samal kombel, nagu on 
ära toodud teises variandis, tehes selle ülesandeks ,,Maxile" endale, kes Jugoslaavia 
valitsuse juurde akrediteeritud diplomaadina kutsutakse 

sellele vastuvõtule. 

Lisaks sellele teha ,,Maxile" ülesandeks töötada välja ja valmistada ette variant, mille 
kohaselt oleks võimalik anda ühe 

Costa Rica esindaja kaudu edasi kingitus Titole mingite ehete näol, mis on paigutatud 
spetsiaalsesse laekasse, mille avamise korral käivitub vastav mehhanism, paisates 
õhku momentaanse toimega mürkaine. 

"Maxile" tehti ettepanek veel kord kõik läbi kaaluda ja teha oma korrektiivid, mil 
moel saaks ta teostada kõige kindlama variandi Tito vastu. Temaga kooskõlastati 
sidepidamise moodused ning lepiti kokku täiendavate korralduste suhtes. 

Pidasime otstarbekaks kasutada ,,Max1" võimalusi Tito vastase terroriakti 
läbiviimiseks. Oma isiklike omaduste ja luures saadud töökogemuste poolest sobib 
»Max" sellise ülesande täitmiseks. 

Palume Teie nõusolekut.” 


Stalin ei teinud dokumendile mingeid märkusi. Kirjale alla ei kirjutatud. Stalini 
kabinetis ütlesin talle otse silma vaadates, et ,, Max" ei sobi sellise ülesande täitmiseks, 
kuna ta pole kunagi tegelenud võitlusterrorismiga. Ta võttis küll osa operatsioonidest 
Trotski vastu Mehhikos ja ohranka agendi vastu Leedus, osales ka trotskistide liidri A. 
Nini likvideerimisel, kuid tema ülesanne oli ainult kindlustada võitlejate juurdepääs 
aktsiooni objektile. Peale selle ei olnud dokumendis ära näidatud, et otsene juurdepääs 
Titole on garanteeritud. Kuidas me ka Titosse ei suhtunud, pidime temaga siiski 
arvestama kui tõsise vastasega, kes võttis sõja-aastatel osa lahinguoperatsioonidest ja 
on säilitanud endas kahtlemata siiani erksa vaimu ning oskuse rünnakut tagasi tõrjuda. 
Ma viitasin meie agent ,,Valile" - Momo Džurovitšile, kindralmajorile Tito 
kaitsemeeskonnas. Tema aruandest oli teada, et Tito hoidis end Jugoslaavia 
sisepingete tõttu alati valvel. Kahjuks oli ,, Val" sisemiste intriigide pärast, mis ei 
erinenudki nii väga meie omadest, kaotanud Tito usalduse ning istus antud hetkel 
vanglas. 

Märkisin, et mõistlikum on ära kasutada erimeelsusi Tit0 lähikonnas, mõeldes ise 
samal ajal palavikuliselt, kuidas saaks mängu tuua arreteeritud Aitingoni, vastutama 
operatsiooni läbiviimise 

eest, sest Grigulevitš oli teda alati hinnanud - nad töötasid külg külje kõrval viis aastat 
välismaal. 

Ignatjevile minu märkused ei meeldinud, kuid ometi valdas mind ootamatult 
kindlusetunne, sest Tito julgeolekuteenistuses tegutseva kõrgemalseisva infoallika 
mainimine avaldas Stali-nile muljet. 

Stalin siiski katkestas mind ning pöördudes Ignatjevi poole ütles,, et võttes arvesse 
Jugoslaavia juhtkonna sisemisi ,,kähmlusi", tuleb see kõik veelkord läbi mõelda. 
Seejärel vaatas ta mind tähelepanelikult ja ütles, et kuna sel ülesandel on suur tähtsus 
meie positsioonide kindlustamisel Ida-Euroopas ja meie mõjuvõimu säilitamisel 
Balkanil, peab sellesse suhtuma erakordse vastutusega, et vältida taolist 
läbikukkumist, nagu leidis aset Türgis 1942. aastal, kui läks luhta atentaat suursaadik 
Hermann von Pappenile. Kõik mu lootused tõstatada küsimus Aitingoni vabastamisest 
haihtusid momentaanselt. 

Järgmisel päeval anti mulle ministeeriumis üle kaks salajast toimikut - ,,Raisakull" ja 
»Nero", mis sisaldasid kompromiteerivat materjali Tito kohta. Seal olid ka 
iganädalased aruanded meie Belgradi residentuurilt. Ettekanded kajastasid Molotovi 
idiootlikke resolutsioone: otsida Tito sidemeid saksameelsete grupeeringute ja 
horvaadi natsionalistidega. Ma ei leidnud neist mitte mingeid reaalseid fakte, mis 
oleksid võimaldanud pääseda Tito ümbruskonda nii, et meie agendid saaksid anda 
löögi piisavalt lähedalt. 

Kui mind järgmisel päeval Ignatjevi kabinetti kutsuti, seal oli ka kolm Hruštšovi 
meest - Savtšenko, Rjasnoi ja Jepišev -, tundsin end kohe ebamugavalt, sest olin 
varem arutanud sedavõrd delikaatseid küsimusi vaid kas Beria või Staliniga nelja 
silma all. Kohalviibijate seas olin mina ainus professionaalne luuraja, kel oli 
välismaal töötamise kogemusi. Kuidas oli võimalik öelda ministri asetäitjatele, et 
tema plaan on naiivne? Ma ei uskunud oma kõrvu, kui Jepišev pidas 
viieteistminutilise loengu ülesande poliitilisest tähtsusest. Seejärel lülitusid ka Rjasnoi 
ja Savtšenko, öeldes, et Grigulevitš sobib selliseks tööks paremini kui ükski teine. 
Nende sõnade järel näitasid nad tema kirja 

oma naisele, milles ta rääkis kavatsusest ohverdada end ühise ürituse nimel. 
Grigulevitšit oli ilmselt sunnitud seda kirja kirjutama. 

Ma mõistsin, et minu hoiatused ei avalda mõju ja ütlesin, et partei liikmena pean enda 
kohuseks teatada nii neile kui ka seltsimees Stalinile, et meil pole õigust saata agenti 
kindlasse surma rahu ajal. Operatsiooniplaanis peavad kindlasti olema ära näidatud 
võimalused ründaja lahkumiseks pärast aktsiooni teostamist ning ma ei saa nõustuda 
sellise plaaniga, milles agendil on kästud hävitada hoolikalt valvatav objekt ilma 
eelneva operatiivolukorra analüüsita. Kokkuvõtteks rõhutas Ignatjev, et me kõik 
peame mõtlema, mõtlema ja veel kord mõtlema, kuidas täita partei direktiivi. 

See nõupidamine jäi minu viimaseks ametlikuks kohtumiseks Ignatjevi ja Jepiševiga. 
Kümme päeva hiljem viis Ignatjev MGB operatiivkoosseisu ja väeüksused 
häireolukorda ning informeeris valitsuste ja iseseisvate teenistuste ülemaid ametlikult 
Stalini haigusest. Kahe päeva pärast Stalin suri ja Titole kallaletungi idee maeti 
lõplikult maha. 

Samal ajal näis, et minu katsed minna üle tööle parteiorga-nitesse või Ministrite 
Nõukogusse, olid hakanud vilja kandma. 1952. aastal saatsin KK-le informatsiooni, 

mille sain meie residentuurilt Viinis ja mis rääkis ameeriklaste plaanidest röövida 
Austria kompartei KK sekretär. Mind kutsuti KK-sse Suslovi juurde, et andmete üle 
nõu pidada. Mõne aja pärast, 1953. aasta esimestel päevadel öeldi mulle, et minu 
kandidatuuri pakutakse hiljaaegu loodud NLKP KK Väliskomisjoni esimehe asetäitja 
vakantsele kohale, tööks oleks illegaalsete sidemete loomine välismaa kommunistlike 
parteidega. Praktiliselt oli jutt minu määramisest Partei KK juures asuva luure 
eriteenistuse ülemaks. Olime naisega täis lootusi, et ehk saabub lõpp minu 
teenistusele julgeolekuorganeis, mida juhtisid absoluutselt ebakompetentsed inimesed, 
kes sooritasid kuritegusid nii oma võhiklikkuse kui karjeristlike kalduvuste tõttu. 
Kuid kiiresti arenevad sündmused muutsid minu saatust põhjalikult. 5. märtsil suri 
Stalin ja sama päeva hilisõhtul määrati 

Beria laiendatud Siseministeeriumi ministriks, mis koondas ühte nüüd ka miilitsa ja 
julgeolekuaparaadi (MGB). Ma viibisin Stalini matustel ja nägin, kui 
ebaprofessionaalselt kontrollisid olukorda linnas Serov, Goglidze ja Rjasnoi. Enne kui 
pääsesin Sammassaali, et asuda minu ministeeriumi esindajana auvalvesse, ummistas 
tee terve kolonn veoautosid nii et mul tuli edasi tungida läbi autokabiinide. Ei 
mõeldud isegi sellele, kuidas mahutada kõiki delegatsioone, kes olid matustele saa- 
bunud. Toimus mingi idiootlik segadus, mille tõttu rüseluses hukkusid sajad leinavad 
inimesed. 

Stalini matustel tundsin siirast kurbust; mõtlesin, et tema julmused ja 
arveteõiendamised olid vead, mis ta tegi Ježovi, Abakumovi, Ignatjevi ja nende 
käealuste avantürismi ja ebakompetentsuse tõttu. 

Järgmisel päeval pärast matuseid mõistsin, et oli alanud teine ajastu. Beria sekretär 
helistas mulle kell kuus õhtul ja teatas, et uus Peremees lahkus oma kabinetist ning 
käskis tema tagasitulekut mitte ootama jääda. Sellest hetkest võisin hakata töölt 
lahkuma iga päev kell kuus õhtul, erinevalt neist aastatest, kui tuli ametis viibida kella 
kahe-kolmeni öösel, kuni Stalin kas Kremlis või oma suvilas töölaua taga istus. 

Uues ministeeriumis algas kaadri ümberpaigutus. Kruglov, kes töötas koos 
Malenkoviga KK-s 30. aastatel ja oli olnud viimase seitsme aasta jooksul siseminister, 
sai Beria asetäitjaks laiendatud Siseministeeriumis. Goglidze, kes oli tahtmatult 
seotud ,,megreelide süüasjaga", ei jäänud enam ministri asetäitjaks, vaid juhatas nüüd 
Sõjaväe Vastuluuret. Bogdan Kobulov, Beria protežee, kelle Abakumov 1946. aastal 
vallandas julge -olekuorganeist, pöördus tagasi Lubjankale Beria asetäitja 
ametikohale. Rjasnoi ja Savtšenko, kes, nagu ka Serov, töötasid koos Hruštšoviga 
Ukrainas, hakkasid juhatama Luure Peavalit-sust. Alati tasakaalukas ja 
distsiplineeritud Fedotov, kes 1946. aastal asendas mõnda aega Fitinit välisluure 
juhtkonnas, hiljem aga töötas Informatsioonikomitees, asus nüüd uuesti, nagu ka sõja 
ajal, juhtima Vastuluure Peavalitsust*eria määras kindralleitnant Sazõkini, minu 
endise asetäitja ,,aatomiluure” alal, 

ideoloogiliste diversioonide ja natsionalismiga võitlemise valitsuse, tulevase KGB 5. 
»poliitilise" Valitsuse ülemaks. 

Paralleelselt nende kiirete määramistega lõpetati ka sionist-liku vandenõu ja ,,arstide 
süüasjaga"” seotud juurdlused. Aitin-gon, Reichmann, Selivanovski, Belkin, 
Subnjakov ja teised juhtivtöötajad, kes arreteeriti süüdistatuna sionistliku vandenõu 
varjamises või Abakumovi võimuhaaramise plaanidele kaasaaitamises, vabastati 
1953. aasta märtsi lõpul. Žemtšužina kohtuasja lõpetas Beria ise 23. märtsil, tegelikult 
vabastati ta juba järgmisel päeval pärast Stalini matuseid, Molotovi sünnipäeva puhul 

9. märtsil. Beria käskis Aitingoni ja Reichmanni kohtuasjad läbi vaadata ja ajada 
kiiresti korda kõik formaalsused, mis olid vajalikud nende vabastamiseks. 

Hiljem jutustas Aitingon mulle, et kui ta pärast Stalini surma, millest ta ei olnud veel 
kuulnud, kutsuti uurija juurde, siis ei oodanud ta sellest midagi head. Oma imestuseks 
nägi ta seal Goglidzet ja Kobulovit, kes oli vallandatud organeist juba seitse aastat 
tagasi. Ta taipas kohe, et käimas on suured muudatused. Esitati vaid üks küsimus: kas 
ta jätkab teenistust pärast vabanemist? Ta tundis ennast kehvasti, kuid pärast ravi oli 
valmis tööd jätkama. Siis ütles Kobulov Aitingonile, et Stalin on surnud ja tema, 
Kobulov, räägib Beria nimel, kes määrati hiljuti laiendatud Siseministeeriumi 
ülemaks, tema aga Beria asetäitjaks uurimistöö ja vastuluure alal. Kobulov lubas, et 
kuigi formaalsused võtavad mõned päevad aega, võib Aitingon rahulikult puhata oma 
kambris ja oodata vabanemist. Aitingon palus paigutada end uurimisblokist 
kaugemale, et tal ei tuleks kuulata arreteeritute karjeid, kelle peal Rjumin proovis 
»üuurimise aktiivseid meetodeid". Kobulov vastas, et Rjumin ise on oma kuritegude 
pärast arreteeritud, kuid kohe kui Beria sai ministriks, keelas ta oma esimese 
käskkirjaga uurimisaluste peksmised ja piinamised Lubjankal ja Lefortovos. 

Seejärel kutsus Kobulov välja konvoi ja ruumi sisenes vangivalvur, et saata Aitingon 
kambrisse. Soovist Kobulovi ees kannuseid teenida, käsutas valvur Aitingoni: ,,Käed 
seljale!", nagu arreteeritute poole tavaliselt pöörduti. Kobulov katkestas teda 

otsekohe, andes käsu kohelda Aitingoni talle kohase austusega nagu julgeoleku 
kindralmajorit, sest ta pole enam uurimisalune, vaid viibib administratiivarestis. See 
veenis lõpuks Aitingoni, pt kõik toimuv pole lihtsalt mäng. 

Beria käskis minul ja teistel kindralitel kontrollida fabritseeritud süüdistusi sionistliku 
vandenõu kohta. Kõige enam lämmastas mind see, et Molotovi naine Žemtšužina 
olevat iisse seadnud salajased kontaktid Mihhoelsi ja juudi aktivistide caudu oma 
vennaga Ühendriikides. Tema kirjal oma vennale, dateeritud oktoobriga 1944, ei 
olnud aga poliitikaga üldse minut pistmist. Luureohvitserina taipasin kohe, et 
juhtkond lubas ai selle kirja kirjutada, et sisse seada formaalne salajane side-kanal 
ameerika sionistlike organisatsioonidega. Ma ei kujutanud ette, et Žemtšužina oleks 
saanud kirjutada sellist kirja ilma vastava sanktsioonita. 

Mulle meenusid oma kontaktid Harrimaniga Krimmi juudi vabariigi loomise 
küsimustes; Žemtšužina tunnistustest tegin järelduse, et Ameerika esindajate 
sondeerimist teostati mitte ainult minu kaudu, vaid ka teiste, eriti Mihhoelsi kaudu. 
See veenis mind, et kontakt Harrimaniga oli vaid üks paljudest katsetest arutada, 
kuidas saaks kasutada juudi küsimust palju laiemalt Nõukogude-Ameerika suhete 
kontekstis. 

Kui ma hakkasin Beriaga arutama, millist osa võiks Žemtšužina mängida 
mitteformaalsete kontaktide uuendamisel rahvusvahelise juudi kogukonnaga, 
katkestas ta mind, öeldes, et luureoperatsioonidena on see küsimus igaveseks 
ammendatud. 

Selle asemel nimetas ta Maiskit, kes oli tema sõnul palju tähtsam figuur ja ideaalne 
kandidatuur selleks, et sondeerida Läänes pinda meie uutele algatustele. Ta võis luua 
kõrgemal tasemel isiklikke kontakte, et viia pärast Stalini surma läbi järsult muutunud 
poliitikat. Akadeemik Maiski, endine suursaadik Londonis ja välisministri asetäitja oli 
tol ajal juba peaaegu seitsmekümnene. Kunagi oli ta olnud üks menševike liidreid, 
Lenini oponente, kuid saavutas hiljem üllatavalt hea positsiooni Nõukogude 
diplomaatilises teenistuses. Kajeda süüdistati 1952. aastal sionistlikus vandenõus. 
Tema vastu fabritseeriti lausa 

absurdseid süüdistusi: väideti, et juudi organisatsioonid välismaal tahtsid määrata teda 
oma uue valitsuse välisministriks pärast seda, kui ,, Abakumov haarab võimu". 

Beria ütles mulle: ,,Kuna teie tundsite Maiskit sõja ajal, veel enne Jaltat, aga teie naine 
sõbrustas tema naisega, siis peate olema valmis temaga tulevikus koos töötama.” 
Vastuluure ülem Fedotov, kes vaatas üle Maiski toimiku, soovitas mul esialgu temaga 
mitte kohtuda. ,,Pavel Anatoljevitš, juba esimesest kohtumisest alates, kui ma talle 
ametlikult teatasin: te asute vastuluure ülema, kindral Fedotovi vaateväljas, kellele on 
tehtud ülesandeks läbi vaadata teie vastu esitatud absurdsed süüdistused, samuti teie 
ebaseadusliku arreteerimise asjaolud, hakkas ta üles tunnistama, et oli Jaapani, siis 
Inglise, pärast aga Ameerika spioon.", Maiski püüdis muidugi veenda Fedotovit oma 
süüs, et vältida peksmisi ja piinamisi. Ta keeldus uskumast, et Stalin on surnud ja 
maetud mausoleumi; ta rääkis, et see on järjekordne provokatsioon. Fedotov tegi 
mulle ettepaneku lükata kaheks-kolmeks nädalaks edasi kõik diskussioonid temaga 
tähtsates luure ja diplomaatilistes küsimustes. Beria käsul tõi ta Maiski arestikambrist 
oma kabineti kõrval asuvasse puhketuppa, kus Maiski kohtus oma naisega ning talle 
näidati dokumentaalkaadreid Stalini matustest. 

Kolmenädalane viivitus oleks saanud talle peaaegu saatuslikuks, sest erinevalt teistest 
süüdistatavatest ei lõpetatud Maiski kohtuasja 1953. aasta mais. Kui arreteeriti Beria, 
elas Maiski, kellesse Malenkov ja Molotov suhtusid halvasti, koos oma naisega 
Lubjankal, Fedotovi kabineti kõrval asuvas toas. Nüüd süüdistati Maiskit Beria 
vandenõust osavõtus, eesmärgiga saada tema valitsemise ajal välisministriks, ning 
pandi taas vanglasse, kus ta sai närvivapustuse. 

Hiljem kohtus mu naine tema naisega vastuvõtutoas Butõr-kal, kus me Maiskiga 
mõlemad istusime. Maiskaja ütles, et ta elab fantastilist elu - kuigi kogu Maiski raha 
ja riigilaenu obligatsioonid konfiskeeriti, jäid tema viie viimase aasta isiklikud 
obligatsioonid alles ja üks neist võitis riigilaenuga 50 000 rubla (üks rubla võrdus 
nelja USA dollariga). Kui ta kohtus minu 

naisega vanglas, kuhu nad mõlemad tõid toidupakke oma meestele, ei suutnud 
Maiskaja kohe meenutada, kus nad kohtusid. ,,Kas Pariisis, Londonis või Kremli 
vastuvõtul?" küsis ta. Minu naine naeratas ja tuletas talle meelde, et see oli meie 
suvila lähedal asuvas Jemeljan Jaroslavski suvilas ja Jaroslavski korteris Moskva 
kesklinnas. 


Veetnud vanglas neli aastat, astus Maiski lõpuks Ülemkohtu Sõjaväekolleegiumi ette 
süüdistatuna Beria võimuhaaramisele kaasaaitamises ning sidemete pidamises Beria 
ja Briti luure vahel. Maiski lükkas tagasi kõik süüdistused ning Sõjaväekol-leegium ei 
suutnud tema süüd tõestada. Kutsuti välja Gorski (NKVD resident Londonis tol ajal, 
kui Maiski oli seal suursaadik), et ta tõendaks Maiski reeturlike sidemeid Beriaga, 
kuid tema muutis oma esialgseid tunnistusi ega toetanud süüdistust. Süüd vähendati 
kuni suursaadiku volituste ületamiseni, sest Maiski oli saatnud telegramme Londonist 
mitte ainult Välisministeeriumisse, vaid ka NKVD-sse Beriale - nüüd äkki pandi talle 
süüks ka suursaadikutele kehtestatud standardnõudmised eriteadete laialisaatmisel. 
Teda süüdistati koguni selles, et ta tundis otse kuritahtlikku vaimustust Lääne 
eluviisist ja kultiveeris Nõukogude saatkonnas Londonis läänelikke kombeid ja 
käitumistavasid. Maiski mõisteti kümneks aastaks vangi, millest ta oli neli ja pool 
juba ära istunud. Peagi ta amnesteeriti. Ta rehabiliteeriti alles 1964. aastal. 
Akadeemik Maiski avaldas oma mälestused, mainimata kordagi enda arreteerimist ja 
õnnetut tutvust Nõukogude vanglaga. 

Sionistliku vandenõuga seotud kohtuasi julgeolekuorganeis suleti lõpuks 1953. aasta 
maikuu keskpaiku, kui vabastati MGB vastutavad töötajad Andrei Sverdlov ja 
Matussov. Beria määras Sverdlovi anonüümsete signaalide uurimise ja kontrolli eest 
vastutava osakonna ülemaks. Tema kolleeg Matussov, kelle ülestähendustest võis 
saada küllalt huvitava pildi puhastusaas-tete kohta kronoloogilises järjekorras 1930- 
kuni 1950. aastani, vabastati 1953. aastal, kuid ei ennistatud ametisse. Ta suri 60. 

aastate lõpul. Mu naine kasutas tema juriidilisi konsultatsioone, et kindlustada minu 
vabastustaotlusi. Matussov heideti peagi parteist välja ja jäeti represseerimistest 
osavõtu tõttu ilma MGB pensionist. Kasutades Sverdlovi toetust, esitas ta vahetpida- 
mata kaebusi NLKP KK juures asuvale Parteikontrolli Komiteele. 

1963. aastal kutsus Matussovi ja Sverdlovi välja Parteikontrolli Komitee ülema 
asetäitja Serdjuk, Hruštšovi protežee, nõudes lõpetada kirjade saatmine KK-sse. 
Vastasel juhul karistab partei mõlemaid kuulujuttude levitamise ja tuntud kirjaniku 
Aleksander Solženitsõni ebaseadusliku jälitamise eest. 

Sverdlov ja Matussov avaldasid tormilist protesti, väites, et nemad seda süüasja ei 
fabritseerinud. Solženitsõni kirja, milles ta kritiseeris Nõukogude süsteemi ja Stalinit 
isiklikult sõjalise ebaedu pärast, võttis vaatluse alla sõjaväe tsensuur, kes alga-taski 
süüasja Solženitsõni vastu. Sõja tingimustes hinnati kriitikat sõjaväe ülemjuhatuse 
aadressil vähemalt kahtlustäratavaks. Serdjuk katkestas neid, öeldes, et arvestades 
Parteikontrolli Komitee käsutuses olevaid andmeid, on Solženitsõn alati olnud 
vankumatu leninlane, ning näitas neile kirja, mille Solženitsõn oli kirjutanud 
Hruštšovile. 

Sverdlov sai noomituse parteiliinis, kuid jätkas tööd vanem-teadusliku töötajana 
NLKP KK juures asuvas Marksismi-leni-nismi Instituudis, kuhu ta pärast Beria 
arreteerimist üle viidi. Matussov heideti aga parteist välja ,, igaveseks". Selle kohta 
anti välja ametlik teadaanne, mille kohaselt vastavat otsust ei vaadata enam kunagi 
läbi. Kuid ta jäeti siiski rahule ning lubati tegeleda kirjandustegevusega. Koos 
Sverdloviga kirjutas ta rea kriminaalromaane. 

Abakumovit ei vabastatud. Beria ja Malenkov ihusid tema peale hammast. Teda 
süüdistati Zemtšužina toimiku materjalide võltsimises. Tol ajal mind Abakumov ei 
huvitanud ja mul olid omad põhjused teda mitte armastada, kuid ma sain Reich-manilt 
teada, et Abakumov eitas süüdistusi, mis sidusid teda sionistide vandenõuga, 
vaatamata sellele, et Rjumin teda metsikult piinas. Reichmani sõnul käitus ta tõeliselt 
tugeva tahtejõuga 

inimesena. 1990. aastal asus Sõjaväeprokuratuur tema süüasja uuesti läbi vaatama ja 
mind kutsuti välja tunnistajana; ma muutsin oma arvamust temast, sest milliseid 
kuritegusid ta ka ei sooritanud, maksis ta vanglas täielikult kõige eest. Tal tuli taluda 
seal uskumatuid kannatusi (istus ahelates kolm kuud külmutuskambris), kuid ometi 
leidis ta endas jõudu timukatele mitte alla anda. Ta võitles oma elu eest, eitades samal 
ajal kategooriliselt ,,arstide vandenõu”. Tänu tema visadusele ja mehisusele sai 1953. 
aasta märtsis-aprillis võimalikuks nende arreteeritute kiire vabastamine, kes olid 
segatud sellesse niinimetatud vandenõusse, sest just Abakumovit süüdistati selle 
juhtimises. 

Kuid Beria ja Malenkov otsustasid Abakumovile lõpu teha. Nõupidamisel oma 
kabinetis teatas Beria ametlikult, et kuigi Abakumovi vastu esitatud süüdistused 
vandenõus olid alusetud, jääb ta siiski uurimise alla seoses valitsuse vahendite 
raiskamise, võimu kuritarvitamise ja, mis veelgi tähtsam -Lennukitööstuse 

ministeeriumi ja lennuväe endise juhtkonna ning Polina Zemtšužina vastu esitatud 
süüdistuste võltsimise ja Mihhoelsi tapmisega. 

Niipea, kui Aitingon 1953. aasta 23. märtsil vabastati, paigutati ta kohe haiglasse 
maohaava ja üldise kurnatuse tõttu. Ta palus mind kiirendada tema õe Sonja 
vabastamist, kes koos temaga arreteeriti 1951. aastal ja mõisteti kümneks aastaks 
vangi, kuna ta ,,keeldus ravimast vene rahvusest patsiente ja osutas kaasabi 
sionistlikule vandenõule”. Algul mõisteti Sonjale kaheksa aastat, kuid prokurör 
Daron, rahvuselt juut, kes jälgis MGB juurdlust ning kartis süüdistust sümpaatia 
avaldamises juutide vastu, nõudis pikemat karistusaega. Kasutasin ära oma 

järgmise kohtumise Beriaga, et anda talle edasi Aitingoni kiri, kes palus oma õe 
pärast. Sonja õnneks oli sel hetkel kabinetis ka Beria esimene asetäitja Kruglov. Kui 
püüdsin selgitada, milles on asi, katkestas Beria mind, andis kirja alla kirjutamata 
Kruglovile ja ütles: ,,Organiseerige tema viivitamatu vabasta- 

mine.” 

Järgnesin Kruglovile tema kabinetti, kus ta dikteeris lühikese 

esildise Ülemkohtusse: ,,Siseministeeriumi poolt ette võetud kontroll Sonja Isaakovna 
Aitingoni süüasjas näitas, et see on fabritseeritud ning tema süüd tõestavad materjalid 
võltsitud. Siseministeerium esineb Ülemkohtus ettepanekuga kohtuotsus ära muuta ja 
süüasi S. 1. Aitingoni vastu lõpetada kuriteo koosseisu puudumise tõttu.” Allkiri: S. 
Kruglov, NSVL siseministri 

esimene asetäitja. 

Ma jälgisin, et kiri antaks Ülemkohtusse ja püüdsin kiirendada formaalsusi, mis olid 
vajalikud Sonja vabastamiseks. Ülemkohtu määrusele kirjutati alla alles kolme nädala 
pärast, kuid kulus veel nädal, enne kui dokumendi sai kätte ka selle laagri 
administratsioon, kus ta oma karistust kandis. Helistasin isiklikult laagriülemale, 
paludes kiirendada tema vabastamist, kuid mulle vastati, et ta on haiglas, kus talle 
tehakse operatsioon. Kasutades oma positsiooni, andsin käsu, et niipea, kui 
operatsioon on tehtud, tuleb ta viivitamatult laagrist välja kirjutada ning viia üle 
kohalikku haiglasse. 

Sonjal vedas, et see oli nimelt Kruglov, aga mitte Beria, kes kirjutas alla tema 
vabastuskirjale. Mõne nädala pärast Beria arreteeriti ja tema resolutsioon poleks 
võimaldanud Sonjal vanglast pääseda vähemalt lähema kahe aasta jooksul, mil 
vabastati ka teised vangid, kes olid süüdi mõistetud sionistlikus vandenõus ja 
agitatsioonis. Sonja juhtum oli üks esimesi reha-biliteerimiste laines, millele Beria 
pani aluse pärast Stalini surma. 

Muidugi on selge, et isegi selle laine, mis näis olevat suunatud minevikus tehtud 
vigade parandamisele, kutsusid siiski esile Beria ambitsioonikad plaanid. 


Kommunistliku Partei uus Põhikiri kiideti heaks NLKP XIX Kongressil 1952. aastal, 
enne Stalini surma. Selle Põhikirja järgi eksisteeris vaid üks valitsev organ - tugevasti 
laiendatud Keskkomitee Presiidium. Üheteistliikmeline Poliitbüroo saadeti laiali. 
Uues Presiidiumis oli kakskümmend viis inimest, kaasaarvatud vana kaardivägi - 
Molotov, Kaganovitš ja Vorošilov - ja suhteliselt noored, nagu Brežnev, Tšesnokov ja 
Suslov. 

Kuid reaalne võim oli koondunud Presiidiumi Büroo kätte, 

mis oli laiale üldsusele tundmatu ning valitud viimasel KK pleenumil, mis oli 
toimunud 1952. aasta oktoobris ja kus eesistujaks oli Stalin. Büroosse kuulusid Stalin, 
Malenkov, Beria, Hruštšov, Vorošilov, Kaganovitš, Bulganin, Saburov ja Pervuh-hin. 

Sinna ei kuulunud Molotov ja Mikojan, vana kaardiväe mõjukad figuurid, kes olid 
selleks ajaks juba ilma jäetud reaalsest võimust. Uues Büroos valitsesid Stalin ja noor 
põlvkond. 

KK pleenumil, 2. aprillil 1953. aastal, vähem kui kuu pärast Stalini surma, avalikustas 
Beria fakti, et Stalin ja Ignatjev kuritarvitasid võimu, fabritseerides ,,arstide süüasja". 
Ignatjev oli Malenkovi mees. Tema kui julgeolekuorganeid kureeriva KK sekretäri 
kõrvaldamine pärast Stalini surma rahuldas küll Beriat ja Hruštšovi, kuid mitte 
Malenkovi, kes kaotas toetuse Partei KK Sekretariaadis. Malenkovile oli see eriti 
tähtis, kuna 1953. aasta aprillis lahkus ta töölt NLKP KK aparaadis, olles vabastatud 
ka KK sekretäri ametikohalt. 

1953. aasta aprillipleenumi materjalid sisaldavad põhiliselt neidsamu sensatsioonilisi 
süüdistusi, millega Hruštšov üllatas maailma 1956. aastal oma paljastavas ettekandes 
Partei XX kongressil. 

Andmata hinnangut sellele, millistel motiividel Beria 1953. aasta aprillis-juunis 
muudatusi algatas, tuleb tunnistada, et tema ettepanekud likvideerida GULAG, 
vabastada poliitvangid ja normaliseerida suhted Jugoslaaviaga, sisaldasid kõiki põhi- 
lisi abinõusid ,, isikukultuse tagajärgede likvideerimiseks", mis Hruštšov realiseeris 
»sula” aastatel. 

Stalini valitsuse viimastel aastatel kasutas Hruštšov liitu Malenkovi ja Beriaga, et 
tugevdada oma mõju riigis ja valitsuses. Talle langes osaks haruldane au pöörduda 
NLKP XIX Kongressi poole eraldi ettekandega partei Põhikirja kohta. Saavutanud 
võidu vastaste üle intriigide abil, jagas ta oma inimesi mõjukatele ametikohtadele. 
Harva mainitakse, et Hruštšovil jätkus taipu sokutada Stalini viimasel valitsusaastal 
neli oma soosikut MGB-MVD juhtkonda: ministri tffzetäitjateks said Serov, 
Savtšenko, Rjasnoi ja Jepišev. Esimesed kolm olid temaga koos 

485 

töötanud Ukrainas, neljas aga teenis tema alluvuses oblastikomitee sekretärina 
Odessas ja Harkovis. 

Kohe pärast 1953. aasta Keskkomitee aprillipleenumit jäi Malenkov ilma oma 
juhtpositsioonist NLKP KK sekretärina, kel oli kontroll kogu parteiaparaadi jooksva 
töö üle. Kuigi ta oli valitsusjuhina koondanud enda kätte suure võimu, kaotas ta 
kontrolli praktilise olukorra üle oblastites ja vabariikides. Seal koondus võim 
oblastikomiteede sekretäride kätte. Moskvas aga polnud noorel Malenkovil enam 
oblastijuhtide toetust ja ta jäi pantvangina ,,vangistusse" Ministrite Nõukogusse 
kuuluvate KK Presiidiumi liikmete kätte. 

Niisiis sõltus tema positsioon juhtkonnas nüüd täielikult liidust Beriaga. Ta ei 
mõistnud seda ja tähtsustas üle oma autoriteeti, mõeldes ikka veel, et ta on Stalini 
järel teine mees nii parteis kui valitsuses ja et kõik ta ümber, kaasaarvatud KK Pre- 
siidium, on huvitatud sellest, et säilitada temaga häid suhteid. Pärast Stalini surma 
muutus Nõukogude juhtkonna käitumine tunduvalt iseseisvamaks ja igaüks tahtis 
mängida omaenda osa. Uus olukord avas Hruštšovile tee võimukõrgustesse. 

12. peatükk Vandenõu Beria vastu ja tema kukutamine 

1. Beria algatatud ettevõtmised sise- ja välispoliitikas pärast 
Stalini surma 


Ühe ööpäeva jooksul pärast Stalini surma koondati Riikliku Julgeoleku ministeerium 
ja Siseministeerium ühtsena Beria juhtimise alla. 10. märtsil 1953. aastal loodi 
ministeeriumis neli gruppi võltskohtuasjade: ,.sionistide ja arstide vandenõu”, 
»megreelide süüasi" ja , MGB kohtuasi" kontrollimiseks ja läbivaatamiseks. 
Ajakirjandusele edastatud Siseministeeiumi teadaanne arreteeritud arstide 
vabastamise kohta erines tunduvalt NLKP KK vastavasisulisest otsusest. Nimetatud 
teadaandes kasutas Beria palju tugevamaid väljendeid arstide ebaseadusliku 
arreteerimise kohta. Kuid tema ettepaneku rehabiliteerida Juudi Antifašistliku 
Komitee mahalastud liikmed, lükkasid Hruštšov ja Malenkov tagasi. JAK liikmed 
rehabiliteeriti alles 1955. aastal. Beria ettepanekud JAK liikmete ja arstide 
rehabiliteerimise kohta kutsusid esile valekuuldusi tema juudi päritolu ja sidemete 
kohta juutidega. 

1953. aasta aprilli algul saatis Hruštšov parteiorganisatsioonidele kinnise direktiivi 
nõudmisega hoiduda kommenteerimast ajakirjanduses avaldatud Siseministeeriumi 
teadet ja arutarnast antisemitismiga seotud küsimusi parteikoosolekutel. 


2. aprillil 1953. aastal saatis Beria NSVL Ministrite Nõukogule ettekande, milles ta 
konstateeris, et Mihhoelsi laimati ja ta tapeti Stalini käsul julmalt grupi MGB 
töötajate poolt, keda 

juhtisid Ogoltsov ja Tsanava ja kuhu kuulus veel viis operatiivtöötajat. Ta tegi 
ettepaneku tühistada NSVL Ülemnõukogu presiidiumi seadlus nende isikute 
ordenitega autasustamise kohta, aga Ogoltsov ja Tsanava kui julma aktsiooni 
täideviijad, arreteerida, süüdistatuna tapmises. 

Tsanava, kes arreteeriti Beria käsul Mihhoelsi likvideerimise pärast 1953. aasta 
aprillis, muutus vanglas olles sama aasta juulis ,,Beria bande liikmeks" ning suri 
vangistuses 1955. aastal, jõudmatagi kohut ära oodata. 

Ogoltsov ja tema grupp jäeti autasudest ilma, kuid kohtu alla neid ei antud. Parteist 
heideti Ogoltsov välja alles 1957. aastal ühel teisel põhjusel. Seega ei kandnud 
Mihhoelsi tapmise eest karistust tegelikult keegi, kui mitte arvestada seda, et mõned 
inimesed pidid tagastama oma ordenid. 

Muide, Beria esitas NLKP KK Presiidiumile arutelu projekti laiaulatuslikuma 
amnestia väljakuulutamisest poliitvangidele. Kuid tema ettepanekuid ei võetud vastu. 
NSVL Ülemnõukogu Presiidiumi seadlus amnestia kohta puudutas kõiki arreteerituid, 
kaasaarvatud ka poliitvange, kes olid süüdi mõistetud tähtajaga kuni viis aastat. Otsus 
ei olnud läbimõeldud: üle miljoni tavalise kriminaalkurjategija - vargad, vägistajad, 
sulid, huligaanid - lasti laagritest üheaegselt vabadusse. Linnad ja külad ujutati sõna 
otseses mõttes üle bandiitide ja huligaanide jõukudega. Olukord muutus ohtlikuks ja 
pingeliseks. Seoses sellega viis Beria ministeeriumi aparaadi tööle tugevdatud 
režiimile, andes käsu oma asetäitjatele ja valitsuste ülematele kindlustada kord 
pealinnas. MVD väeüksused saadeti patrullima Moskva tänavatele ning algasid 
massilised läbiotsimised pööningutel ja keldrites. Kord taastati kiiresti. Ometi pole 
kahtlust, et seoses amnestiaga vohama hakanud kuritegevus kõigutas Beria pres-tiiži, 
mis oli pärast arstide vabastamist kiiresti tõusma hakanud. Tähelepanuväärne on 
siinjuures see, et Beria võttis vastu otsuse anda GULAG üle MVD alluvusest 
Justiitsministeeriumi käsutusse ja tõstatas küsimuse koguni selle likvideerimisest. 
Pärast Beria arreteerimist see otsus tühistati. 


271 


Hruštšovi ettekandes kuulsal NLKP KK 1953. aasta juulipleenumil 

süüdistati Beriat katses anda reaalne võim partei KK-It üle Ministrite Nõukogule. 
Sellega seostatakse ka tänapäeval tema plaane võimustruktuuride reformeerimisel. 
Need märkused on absoluutselt valed. Juba Stalini valitsuse viimastel aastatel olid 
direktiivfunktsioonid koondunud tema poolt juhitavasse Ministrite Nõukogusse. 
Ministrite Nõukogusse kuulusid ka kõik Poliitbüroo, hiljem ka NLKP KK Presiidiumi 
liikmed. Tuleb meeles pidada, et pöördumised Nõukogude rahva poole aastatel 1949- 
1953 algasid sõnadega: ,,Valitsus ja Keskkomitee annavad Nõukogude rahvale teada, 
et...". Nii algas muuhulgas ka see pöördumine - teade Stalini surmast. 

1953. aasta aprillis hakkasin Beria käitumises tähele panema mõningaid muutusi: 
rääkides minu (mõnikord ka mitme julgeoleku vanemohvitseri) juuresolekul telefonis 
Malenkovi, Bulga-nini ja Hruštšoviga, kritiseeris ta avalikult Partei KK Presiidiumi 
liikmeid, pöördudes nende poole familiaarselt neid ,,sinatades". Ükskord hakkas ta 
Ideoloogilise Vastuluure Valitsuse ülema Sazõkini juuresolekul meenutama, kuidas ta 
oli päästnud Ilja Ehrenburgi Stalini raevu eest. Tema sõnul sai ta 1939. aastal Stalinilt 
käsu arreteerida Ehrenburg niipea, kui ta naaseb Prantsusmaalt. Lubjankal ootas 
Beriat telegramm NKVD residendilt Pariisis Vassilevskilt, milles too hindas kõrgelt 
Ehrenburgi poliitilisi vaateid Nõukogude-Prantsuse suhete arendamisel ja tema 
antifašistlikku tegevust. Selle asemel, et täita Stalini käsku, näitas Beria talle järgmisel 
kohtumisel Vassilevski telegrammi. Vastuseks sellele pomises Stalin: 

» No mis siis ikka, kui sa nii väga armastad seda juuti, eks tööta siis temaga edasi." 
Astudes kord Beria kabinetti, kuulsin, kuidas ta vaidles telefoni teel Hruštšoviga: 
»Sina ise palusid mul leida võimaluse likvideerida Bandera, aga nüüd ei lase teie KK 
määrata Siseministeeriumisse kompetentseid töötajaid, professionaale võitluses 
natsionalismiga.” 

Beria sundimatu toon vestluses Hruštšoviga ajas mind segadusse: varem polnud ta 
kunagi lubanud endale sellist vabadust oma alluvate juuresolekul. 

1953. aasta mais kutsuti Moskvasse tagasi Grigulevitš. Seda tehti kahel põhjusel. 
Esiteks oli vaja veenduda, kas Orlov (Nikolski) polnud mitte temast lobisenud oma 
paljastavates artiklites, mis avaldati kuu aega enne seda ajakirjas ,.Life". Teiseks, kui 
ta on jäänud väljaspool kahtlust olevaks, siis kavatseti ta kaasata Beria plaani, mis 
käsitles Saksamaa ühendamist ja suhete reguleerimist Jugoslaaviaga. 

1953. aasta kevadel oli minu positsioon teenistuses ebakindel. Beria asetäitja Bogdan 
Kobulov tahtis määrata mind MVD inspektsiooni ülemaks ehk teisisõnu kureerima 
kõigi territoriaalsete julgeolekuorganite poolt keskaparaadi käskude ja inst- 
ruktsioonide täitmist. Mind see eriti ei rahuldanud, kuna pidin kandma vastutuse 
raskust kogu ministeeriumi eest ning tegelema kaadrivaliku ja konfliktsete 
situatsioonidega kohtadel. Beria esimene asetäitja Kruglov tegi ettepaneku, et 
Aitingoni ja mind, lisaks meie ametitele Luure-ja diversioonibüroos, määrataks ka 
asjaloodud Ideoloogilise Vastuluure Valitsuse ülema asetäitjateks. Meie 
põhiülesandeks pidi saama põrandaaluse natsionalistliku tegevuse neutraliseerimine 
Nõukogude Liidu territooriumil, esmajärjekorras Balti vabariikides ja Lääne- 
Ukrainas. 

Ma nõustusin, kuid uuele ametikohale siiski ei asunud. Ei möödunud nädalatki, kui 
Beria tegi mulle ettepaneku asendada Vastuluure Peavalitsuse ülemat Fedotovit. Kuid 
järgmisel päeval, kui me koos Fedotoviga astusime Beria kabinetti, pakkus Kobulov. 
mulle täiesti ootamatult Ukraina siseministri kohta; seejärel ütles ta, et arvatavasti 
tuleb mind saata MVD volinikuks Saksamaale, et võimaldada mulle tunduvalt 

mugavamaid elutingimusi. Tundes Bogdan Kobulovi kui suurt intriigimeist-rit, 
vastasin, et mu iseloom ei luba seda ettepanekut vastu võtta. Viitasin oma naise 
tervislikule seisundile ja nimetasin võimaliku kandidaadina Amajak Kobulovi, kes oli 
tol ajal MVD sõjavangidega tegeleva valitsuse ülem. 

Arvan, et Bogdan Kobulov tahtis minust ministeeriumi kesk-aparaadis lihtsalt lahti 
saada. Ma teadsin liiga palju neist operatsioonidest, mida nad koos Beriaga Pariisis 
gruusia emigrantide vastu olid korraldanud. Teadsin ka seda, et Beria naise onupoja, 

kellegi Šavdia olid sakslased vangi võtnud ja ta oli tegutsenud meie topeltagendina, 
tehes Pariisis koostööd gestaapoga 1945. aastal pöördus ta tagasi Moskvasse, seejärel 
sõitis aga Tbilisi. 1951. aastal andis Stalin korralduse ta arreteerida, kuna ta tegi 
koostööd natsidega, olles ka ise üks megreeli natsionaliste. Šavdiale mõisteti 
kakskümmend viis aastat vanglakaristust range režiimiga laagris. Beria ei vabastanud 
teda tol ajal, kui ta juhtis Siseministeeriumit, kuid sugulussidemed süüdimõistetud 
kurjategijaga jäid tumedaks plekiks tema eluloos, varjates endas potentsiaalset 
hädaohtu. 

Beria nõustus sellega, et ma ei või Moskvast ära sõita. Nädala jooksul määrati mind 
MVD uue, 9. Osakonna ülemaks, mis allus otse ministrile. Selle osakonna, enam 
tuntud kui Eriülesannetega Büroo, alluvusse kuulus eriülesannetega erivägede brigaad 
diversioonioperatsioonide läbiviimiseks välismaal. Kuigi keegi ei öelnud otse välja, 
mis iseloomuga need ülesanded on, mida see brigaad peab täitma, vastas mu uus töö 
Stalini pool varem välja öeldule - praktiliselt sain ma Riikliku Julgeolek Luure 
Peavalitsuse ülema asetäitjaks ning mulle anti võimalu mobiliseerida kõik 
luureteenistuse jõud ja vahendid juhuks, k peaks tekkima erakorraline situatsioon. 
Pärast Stalini surma asusime uuesti läbi vaatama kõike, mis puudutas meie peamisi 
tööülesandeid välismaal ja riigis endas. Beria haaras initsiatiivi enda kätte. 

Mina kuulusin nende hulka, kellele ta tegi ülesandeks koostada ettekanne koos 
üksikasjaliku loendi ja analüüsiga neis vigadest, mis tehti parteiorganisatsioonide ja 
julgeolekuorganite poolt võitluses natsionalistliku põrandaaluse tegevusega Leedu” ja 
Ukrainas. Beria pidas hädavajalikuks edutada juhtivatel kohtadele kohalikku kaadrit, 
asetäitjateks määrata aga slaa rahvustest inimesi. Meie ettekannetes olid ära toodud 
mitt millegagi õigustatud juhtumid deporteerimistest ja repressiooni dest nende 
etniliste gruppide suhtes, kes polnud osa võtnu Nõukogudevastasest tegevusest. Beria 
nõudis visalt, et ema keele ja kultuuri vallas tuleb arendada rahvuslikke traditsioone 
Eriti murelikuks tegi teda probleem, kuidas kasvatada rahvus- 

Üku intelligentsi uut põlvkonda, kellele oleksid tõeliselt lähedased sotsialistlikud 
ideaalid. Mäletan Beria ettepanekut viia vabariikides sisse nende endi kohalikud 
ordenid ja autasud -tema sõnul tõstvat see rahvuslikku uhkust. 

Kõik see.tekitas mõnikord piinlikke olukordi. Leedu uus siseminister saatis oma 
naiivsuses Beria sekretariaati ettekande leedu keeles, kutsudes sellega esile tõelise 
segaduse - mitte keegi keskuses ei osanud loomulikult leedu keelt. Vähe sellest, kui 
minister saabus Moskvasse Beriaga kohtuma, ei suutnud ta detailselt kirjeldada 
küllaltki delikaatseid operatsioone - raadio-mänge Briti luurega, sest oli kaotanud oma 
portfelli koos dokumentidega MVD hotelli Kolpatšnõi põiktänavas. Hiljem läks 
käibele kuuldus, et ta oli oma dokumendid nimme kaotanud. Endise 
parteifunktsionäärina, seejärel Vilniuse linna Täitevkomitee sekretärina polnud tal 
vähimatki soovi töötada julgeolekuorganeis. Ta saavutas oma eesmärgi - talle anti 
tööd vabariigi plaanimajandusametkonnas. 

Kahjuks just sel ajal, kui koostati ettekannet vigadest Ukraina rahvuspoliitikas, 
puhkes konflikt taas siseministriks määratud Mešiku, kohalike parteiametnike ja 
Ukraina MVD töötajate vahel. Mešik püüdis iga hinna eest lahti saada Hrušt-Šovi 
protežeest Strokatšist, kes vallandati 1941. aastal organeist seetõttu, et ta ei suutnud 
välja viia osa NKVD arhiividest, kui sakslased Kiievi ümber piirasid. Pealegi ei 
saanud Mešik läbi Ukraina parteijuhtide Serdjuki ja Šelestiga. Serdjuk püüdis MVD-It 
ära võtta maja, kus asus lasteaed ministeeriumi töötajate lastele: ta heitis sellele Lvovi 
eramule silma enda ja oma pere huvides. Serdjuk saatis oma abi lasteaeda, Mešik pani 
aga valve välja. Selest, kes oli tol ajal Kiievi partei oblastikomitee sekretär, võttis 
jahilkäikudeks enda kasutusse tuletõrjekaatri, mida ta ei tagastanudki. Mešik tegi selle 
kohta ettekande M VD-le ja valitsusele. 

Kuigi Ukraina KK istungitel oli kombeks rääkida vene keeles, lubas Mešik endale 
järske pöördumisi kohalviibijate poole ka ukraina keeles, soovitades šokeeritud 
venelastele, kaasaarvatud KK esimesele sekretärile Melnikovile, ukraina keel ära 

õppida. Teda toetas entusiastlikult kirjanik Aleksander Korneit šuk, kes esines samuti 
ukraina keeles, ülistades Beriat, sest üks tema lähedane sugulane määrati tänu Beriale 
MVD Oblasti valitsuse ülemaks ja esitati kindrali auastme saamiseks. 

Mešik rääkis mulle uhkusega neist episoodidest, mis andsid tema sõnul tunnistust 
õigest suunast rahvuspoliitikas. Ütlesin talle, et ta on rumal, kui astub konflikti 
kohaliku võimuga. Hiljem tegin ta tuttavaks Muzõtšenkoga, kes oli omal ajal meie 
illegaal Pariisis ja kellel oli suuri kogemusi töös ukraina natsionalistidega. Me 
teadsime, et ta oskab eraldada tõelisi terroriste tavalistest lobisejatest ja aitab Mešikul 
vältida asjatuid kokkupõrkeid. Muzõtšenkol tuli aga oma sõit Kiievisse edasi lükata, 
kuna sel ajal tegeles Beria Hruštšovi nõudmisel Bandera Siberisse saadetud õdede 
Moskvasse toimetamisega. Nad paigutati konspiratiivkorteris koduaresti ja 
Muzõtšenko pidi veenma neid saatma Banderale Saksamaale läkituse, et sundida teda 
kohtuma meie esindajaga. 

Sel ajal, kui arreteeriti Beria ja Mešik, asus Muzõtšenko Moskvas. Kuna teda polnud 
kinnitatud veel Ukraina siseministri asetäitja kohale, päästis see ta arreteerimisest. Ta 
lihtsalt ei tulnud enam julgeolekuorganeisse tööle ja taastas oma endise arstipraksise 
MONIKI-s. Teda kuulati prokuratuuris kahel korral üle Mešiku oletatavate plaanide 
kohta taastada Ukrainas kodanlik natsionalism. Kuid ta oli piisavalt kogenud 
vastamaks, et tema ei tea sellest midagi, sest ei olnud veel uuele ametikohale asunud. 
Abakumov istus kogu selle aja vanglas, vaatamata sellele, et peaaegu kõik samas 
kohtuasjas arreteeritud julgeolekutöötajad, peale tema sekretariaadiülema ja SMERŠ-i 
ning endise MGB eriti tähtsate asjade Uurimisosakonna juhtide, olid vabastatud. 
Beria tegi lõpu ka niinimetatud ,,megreelide süüasja" uurimisele, mis sai Stalini käsul 
alguse kaks aastat tagasi. Ta vabastas Gruusia kompartei KK sekretärid Baramia ja 
Šaria ning endise julgeolekuministri Rapava, kes vaatamata piinamistele ei murdunud 
ega andnud valetunnistusi. Kuid ,,megreelide süüasja" peaorganisaator Ruhhadze, kes 
oli kõik selle Stalini käsul fabritseerinud 

ning paigaldanud ka pealtkuulamisaparaadid Beria ja tema ema korterisse ja suvilasse 
Abhaasias ja Tbilisis, jäi edasi vanglasse. 

Hruštšov aitas Berial panna punkti ,,megreelide süüasjale", vormistades selle NLKP 
KK otsusena. Pärast seda, kui Gruusia parteiorganisatsioonilt võeti maha süüdistus 
natsionalismis, sõitis Beria ise Tbilisi. Mgeladze, Beria peamine vastane ja intriigide 
sepitseja, võeti maha Gruusia kompartei KK esimese sekretäri kohalt. Hruštšovi 
heakskiidul määras Beria Gruusia kompartei KK Büroo liikmeks kaadrite alal oma 

endise sekre-tariaadiülema Moskvas Mamulovi. Vabariiklikus komparteis leidis aset 
laiaulatuslik puhastus. Hiljem jutustas Mamulov mulle, et selle veretu kampaania, mis 
pidi toimuma ilma arre-teerimisteta, tegi talle ülesandeks läbi viia mitte Beria, vaid 
Hruštšov. Saatuse iroonia seisnes selles, et Mamulovil oli vaja lahti saada neist, kes 
petsid Stalinit ja kirjutasid laimukirju Moskvasse Beria ja Malenkovi sidemete kohta 
menševike ja natsionalistidega, kuigi just Stalin oli see, kes käskis taolisi kirju 
kirjutada, ja pealegi veel gruusia keeles, et kompromiteerida Beriat. Hiljem saime 
teada, et Stalin, Ruhhadze ja Mge-ladze olid lõunalauas arutlenud, milline peaks 
olema nende pealekaebuste sisu. 

Beria megreeli päritolu oli ka varem tema karjäärile takistuseks olnud ning osutus 
lõppkokkuvõttes talle saatuslikuks. Beria ja Malenkovi südamlikule sõprusele tuli 
lõpp 1953. aasta mais. Tuntud dramaturg Mdivani, kes tundis Beriat isiklikult, andis 
tema sekretariaadiülemale Ljudvigovile kirja, milles süüdistas äsja NSVL Ministrite 
Nõukogu esimeheks saanud Malen-kovi selles, et ta olevat kasutanud oma ettekandes 
XIX parteikongressil materjale tsaariaegse siseministri Bulõgini kõnest Riigiduumas, 
kus too rääkis, et on vaja uusi Gogoleid ja Stšed-rine, et tugevdada ühiskonna vaimset 
atmosfääri. Sedasorti süüdistused plagiaadis - jutt oli parteidokumentidest - olid 
tõsised, eriti võimuvõitluse perioodil, mis teravnes pärast Sta-lini surma veelgi. 
Nördinud Beria käskis Ljudvigovil teha sellest kirjast koopia ja lõpetada suhtlemine 
»grusiinlastest 

lurjustega"”. Kuid see kiri saadeti 1953. aasta mais Beria sekretariaadist edasi 
Malenkovi sekretariaati ja - ,,südamlikule sõprusele” tuli lõpp. 


II. Muudatused Kremli juhtkonna jõudude paigutuses 1953. 
aasta aprillis—juunis 


Nimetatud intriigid käivitusid just sel ajal, kui Beria asus teostama veel üht ideed, mis 
sedakorda puudutas ka minu töölõiku. Kaitseministeeriumi luureteenistuste ja MVD 
ülemate nõupidamisel kritiseeris ta ägedalt Rjasnoid, MGB Välisluure viimast ülemat 
ja Hruštšovi soosikut primitiivsete ja väheefektiivsete meetodite pärast: Stalini 
direktiividel, mille kohaselt tuli hävitada igivanu emigratsioonitegelasi (Kerenski) ja 
teisejärgulisi figuure, polnud tema sõnul mitte mingit praktilist mõtet. 

Beria ütles, et praegu on peamine ülesanne luua võimas baas luureoperatsioonide 
läbiviimiseks. Saksamaal tuleb kasutada seda, mis jäi alles endisest ,,Punase kapelli" 
agentuurvõr-gust Hamburgis. Ameerika Ühendriikidega piirnevates riikides tuleb 
tugevdada illegaalide positsioone. Samuti on vajalik, jätkas ta, valmistada ette 
valitsuse otsus, mis kohustab Välisministeeriumit, Väliskaubanduse ministeeriumit, 
TASS-i ja Nõukogude piiri taga tegutsevaid asutusi laiendama toetust Nõukogude 
luureoperatsioonidele välismaal. Samuti märkis ta, et oleks otstarbekohane, kui 
eksisteeriks kaks paralleelset luure-teenistust - Siseministeeriumis ja 
Kaitseministeeriumis. Esimene peaks koguma tavalist tüüpi luureinformatsiooni, teine 
aga läbi viima erioperatsioone juhul, kui tekib sõja vallapäästmise oht. Tema 
argumendid olid sisuliselt Stalini seisukohtade kordamine, kuid selle vahega, et 
nüüdsest peatati, kuni vastava eri-korralduseni, nende operatsioonide 
ettevalmistamine, mis olid seotud valitsusele ebasoovitavate isikute likvideerimise ja 
nendevastaste diversiooniaktidega välismaal. 

Beria andis mulle korralduse koos Sõjaväeluure ülema, 

armeekindral Zahharovi ja kaugtegevuse eripommituslennuväe Ülemjuhataja, marssal 
Golovanoviga koostada nädala jooksul ettekanne abinõudest USA strateegilise 
ülemvõimu neutraliseerimiseks õhus ning diversioonide läbiviimiseks USA ja NATO 
tuuma- ja strateegilistel objektidel. Anti käsk esitada plaan Euroopas asuvate USA 
lennuväe ja mereväe varustusbaaside rivist välja viimiseks. Järgmisel nädalal toimus 
Beria avaras Kremli kabinetis nõupidamine, kus mereväe ülemjuhataja, admiral Kuz- 
netsov avaldas Beriale tänu selle eest, et too rehabiliteeris tema abi, viitseadmiral 
Gontšarovi, kes suri 1948. aastal ülekuulamise ajal. Abakumov süüdistas teda ja 
Kuznetsovi Stalini vas-tastes vaadetes. Peaaegu kõik Kuznetsovi asetäitjad arreteeriti 
1948. aastal, aga Kuznetsov ise degradeeriti kontraadmiraliks ja määrati Vaikse 
ookeani laevastiku juhatajaks. Kolm aastat hiljem kirjutas Kuznetsov Stalinile kirja, 
mis sisaldas ettepanekuid sõjalaevastiku strateegiliseks ümberrelvastamiseks, suure 
allveelaevastiku ehitamiseks ning aatomiallveelaevade loomiseks. Kuznetsovi plaan 
nägi ette märkimisväärseid muudatusi peal- ja allveelaevade osas mereväe koosseisus. 
Stalin toetas Kuznetsovi ettepanekuid ja ennistas ta mereväe ülemjuhatajaks, kuigi 
tema endised asetäitjad jäid edasi vanglasse. Olin alati suhtunud Kuznetsovi suure 
lugupidamisega ja, nagu paljud teisedki, pidasin ka mina teda väljapaistvaks 
väejuhiks, keda meie luureringkondades kõrgelt hinnati. Ka seekord, nagu alati ja 
kõikjal, oli tema nõupidamisel tooniandjaks. 

Kandsin ette plaani, mille kohaselt tuli luua eriresidentuurid, mis on suutelised 
teostama regulaarseid vaatlusi umbes saja viiekümne peamise Lääne strateegilise 
objekti üle Euroopas ja Ameerika Ühendriikides. Admiral Kuznetsov esitas meile 
läbivaatamiseks teise tegevusvariandi. Tema arvates tuli kavandada erioperatsioonid 
ja diversioonid vastavalt kaasaegse sõjapidamise nõuetele. Tänapäeva sõjalised 
konfliktid on kiiresti mööduvad, ütles ta, ning nende lõpplahendus peab olema kiire ja 
otsustav. Kuznetsov tegi ettepaneku arutada võimalusi, kuidas saaks, meie piiratud 
ressursse arvestades, anda hoiatavaid lööke 3-4 USA lennukikandja pihta. See annaks 
omakorda meie 

allveelaevnikele suure eelise operatsiooni käivitamisel vaenlase 
merekommunikatsioonide vastu. Oleks mõttekas, jätkas ta, viia läbi diversioone 
Euroopa mereväebaasides ning sadamates, et takistada täienduse saabumist Ameerika 
vägedele Saksamaal Prantsusmaal ja Itaalias. Armeekindral Zahharov, hiljem kind- 
ralstaabi ülem, märkis, et küsimus ennetavast löögist vaenlase strateegiliste objektide 
pihta on põhimõtteliselt uus sõjakunstis üldse ja et see tuleb tõsiselt läbi töötada. 
Marssal Golovanov ei nõustunud meiega. Ta märkis, et sõja ajal ja piiratud 
ressursside juures oleks realistlikum oletada, et me suudame anda vaenlase 
strateegilise relvastuse pihta mitte rohkem kui 1-2 lööki. Sel juhul tuleb aga rünnata 
mitte laevu vastase baasides, vaid hävitada eelkõige lennuväljadel osa tema võimsast 
lennuväest, mis on võimeline heitma tuumarelva meie linnadele. 

Mina toetasin Zahharovit, tuues näiteid Teise maailmasõja praktikast ja meie vähesest 
kogemusest Korea sõjas - tol ajal oli meie illegaalsetel residentuuridel võimalik teha 
vaid vaatlusi USA Kaug-Ida sõjaväebaaside osas. Mis aga puutub möödunud sõja 
kogemustesse, siis need piirdusid üksikute objektide hõivamise ja nende isikute 
kaasamisega, kelle käsutuses oli tähtis operatiiv-strateegiline informatsioon. Uued 
nõudmised arvatava tuumasõja tingimustes kutsusid ellu vajaduse ümber hinnata kogu 
meie seniste diversioonioperatsioonide ülesehitus. Ma ütlesin, et me vajame mitte 
ainult individuaalselt ettevalmistatud agente, vaid ka mobiilseid löögigruppe, mis 

võiksid toetada kõiki põhilisi illegaalseid residentuure. Nende ülesannetesse peab 
kuuluma rünnak tuumarelvaladudele või baasidele, kus asuvad lennukid 
tuumarelvaga. Meie rünnakutaktika töötas hästi sakslaste vastu aastatel 1941-1944. 
Kuid meie edu võis osaliselt seletada ka sellega, et sakslased tegutsesid neile vae- 
nulikul territooriumil, meie käsutuses oli aga tugev agentuur-võrk. Osutasin ka sellele, 
et Teise maailmasõja ja Korea sõja kogemus näitab: vaenlase varustusliini 
purustamine, eriti kui see on paigutatud pika vahemaa taha, võib osutuda operatiivses 
plaanis palju tähtsamaks, kui otsesed löögid sõjaliste sihtmärkide 

pihta. Tõsi, otseste löökide puhul tekib vastase ridades aanika ja väliselt on see 
küllaltki efektiivne, kuid varustuslii-nide purustamine on palju kasulikum ning selle 
mõju on pikaajalisem. Pealegi asuvad sõjalised objektid tugevdatud valve all ja 
rünnaku puhul ei saa arvestada mitte rohkem kui 2-3 ehitise rivist välja löömisega. 
Minu esitatud plaan diversioonioperatsioonide kasutamisest meie piiratud 
võimalustega lennuväe- ja mereväelöökide andmise asemel tundus 
sõjaväejuhtkonnale olevat küllalt veenev. Kõik Beria kabinetis nõupidamisel osalejad 
nõustusid minuga. 

Beria kuulas mind tähelepanelikult. Kuid ta ei kujutanud veel ette, kuidas nüüd 
tunduvalt suuremate õigustega ja reorganiseeritud diversiooniteenistus oma tööd 
planeerib. Võibolla, küsis ta, on jutt kõigi väeliikide baasil kombineeritud luure- 
diversioonigrupiga? Kui nii, kas pole see sama edutu, nagu Informatsioonikomitee? 
Komitee, mis tegeles operatsioonidega aastatel 1947-1949, lähtus eelkõige 
välispoliitilisest kursist, jättes tahaplaanile sõjalised küsimused. 

Arutelu käigus pakkus kindral Zahharov välja idee, et eriteenistuste 
diversioonioperatsioonid viidaks läbi iga liiki relvajõudude ja Siseministeerium liinis. 
Kuid tema arvates peaks prioriteet agentuuri töös kuuluma minu teenistusele. Samal 
ajal pidi kõike koordineerima pidev töögrupp Sõjaväe Luure valitsuse, 
Siseministeeiumi ja mereväe ning lennuväe luureteenis-tuste ülemate asetäitjate 
tasemel. 

Beria nõustus ja lõpetas nõupidamise. Kuu aja pärast pidime esitama üksikasjaliku 
plaani ettepanekutega diversioonitöö koordineerimiseks välismaal. Mind lubati aidata 
ressursside ja kaadriga, eriti aga ekspertidega relvastuse, naftatöötlemise, transpordi ja 
varustuse alal. 

Järgmisel päeval kutsus Beria välja Kruglovi ja minu ning tegi korralduse eraldada 
mulle täiendavaid koosseise ja vahendeid. Me otsustasime formeerida eriülesannetega 
brigaadi diversioonide läbiviimiseks. Sõja-aastatel oli minu käsutuses samasugune 
brigaad, mille Abakumov saatis laiali 1946. aastal. Beria 

ja Kruglov kiitsid heaks minu ettepaneku kaasata aktiivsele tööle organeisse meie 
spetsialiste luure- ja partisanioperatsioonide alal. Vassilevski, Zarubin ja tema naine, 
Serebrjanski, Afa-nasjev, Semjonov ning Taubman, kes olid organeist vallandatud, 
kutsuti tagasi Lubjankale ja nad asusid kõrgetele kohtadele laiendatud 9. Osakonnas. 
Kolm kuud pärast minu arreteerimist vallandati nad taas. Serebrjanski arreteeriti peagi 
pärast mind ja ta hukkus vanglas. 

Vahepeal pidasin nõu marssal Golovanoviga võimaluste suhtes anda õhulöök NATO 
baaside pihta Lääne-Euroopas. Tegin ettepaneku teostada proovilend lennukitega, mis 
suudavad rünnata strateegilisi objekte ning ühtlasi kontrollida, kas vastase radarid nad 
avastavad. Asi on selles, et me olime juba saanud meie agendilt, NATO peakorteri 
juurde komandeeritud hollandi lennuväeohvitserilt, eriseadme (,,oma - võõras"), mis 
määras radariekraanil ära lennuki kuuluvuse. Selle seadmega varustatud meie 

luurepommitaja startis Murmanskist 1953. aasta mai lõpul ja lendas Norra, seejärel 
Suurbritannia põhjakalda kohal, lähenedes NATO strateegilistele objektidele sellisel 
kõrgusel, millest piisas pommi heitmiseks. NATO õhukaitse seda lendu ei 
fikseerinud. 

Kooskõlastasime proovilennu strateegilise lennuväe ülemjuhatusega. Meie ohvitser, 
kes pidas sidet kindralstaabiga, minu arvates oli see polkovnik Zimin, teatas mulle, et 
operatsioon oli edukas, mina edastasin teate Beriale. Nagu mulle räägiti, avaldas selle 
luureoperatsiooni edu kindral Štemenkole ja Zahharovile sügavat muljet. 

Kasutades oma valitsusjuhi esimese asetäitja positsiooni ning ilma Malenkovi ja 
Hruštšoviga eelnevalt kooskõlastamata, andis Beria sama aasta mais käsu valmistada 
ette ja viia läbi esimese vesinikupommi katsetused. 


Beria kavatsused Saksamaa ja Jugoslaavia suhtes peegeldasid Malenkovi ajal 
valitsenud lahkhelisid riigi juhtkonnas. Mõte Saksamaa taasühendamisest ei kuulunud 
sugugi ainuüksi Beriale: 1951. aastal tuli Stalin välja ideega luua, Nõukogude 

Liidu huve arvestades, üks ühtne Saksamaa (seda probleemi arutati kuni Berliini 
müüri ehituseni 1961. aastal). Ignatjev kinnitas veel enne Stalini surma vastavate 
uuringute läbiviimiseks välismaal meie eriteenistuste jaoks spetsiaalse küsimustiku. 
Vahetult enne 1953. aasta 1. mai pidustusi tegi Beria mulle ülesandeks kavandada 
luuretegevusega seotud salajasi ettevõtmisi, et sondeerida võimalusi Saksamaa 
taasühendamiseks. Ta ütles mulle, et neutraalne, ühendatud Saksamaa, mida juhib 
koalitsioonivalitsus, tugevdab meie positsiooni kogu maailmas. Ida-Saksamaa ehk 
Saksa Demokraatlik Vabariik saaks uue, ühendatud Saksamaa autonoomseks 
provintsiks. Ühendatud Saksamaa pidi saama omamoodi puhvertsooniks Ameerika ja 
Nõukogude Liidu vahel, kelle huvid põrkusid kokku Lääne-Euroopas. See oleks 
tähendanud meiepoolseid järelandmisi, kuid probleemi oleks võinud lahendada ka 
meile kompensatsiooni maksmise teel, kuigi see sarnanenuks rohkem reetmisele. 
Beria plaan nägi ette kasutada Olga Tšehhova ja vürst Janus Radziwilli kontakte 
sakslastega ja Grigulevitši sidemeid: nad pidid Vatikanis levitama kuuldust, et 
Nõukogude Liit on valmis minema Saksamaa ühendamise küsimuses kompromissile. 
Meil oli vaja järele uurida, milline on Vatikani ja Ameerika poliitiliste ringkondade, 
samuti Lääne-Saksamaa kantslerile Konrad Adenauerile lähedalseisvate mõjukate 
isikute reaktsioon. Pärast taolist sondeerimist lootis Beria alustada läbirääkimisi 
Lääne suurriikidega. 

Selle küsimusega tegelemisele kavatseti esialgselt kaasata ka kindral Utehhin, kellega 
Olga Tšehhova hoidis Abakumovi ülesandel isiklikku kontakti aastatel 1945-1951. 
Kuid Utehhinit oli pooleaastase vangistuse käigus sedavõrd metsikult pekstud, et 
pärast vabastamist 1953. aasta kevadel ei olnud ta enam töövõimeline. 
Siseministeeriumi Luurevalitsuse saksa osakonna ülem polkovnik Zoja Rõbkina pidi 
siirduma Berliini ja Viini ning teostama Olga Tšehhova kaudu vastavaid uuringuid, 
mis, nagu me lootsime, pidid lõppema sedalaadi läbirääkimistega, nagu need olid 
olnud Soomega 1944.pastal. Beria hoiatas mind, et see plaan on ülisalajane ning 
Molotovi aparaat, nagu 

ka kogu Välisministeerium, lülitatakse tegevusse alles teises etapis, siis, kui algavad 
läbirääkimised. 

Sündmused Ida-Saksamaal väljusid peagi meie kontrolli alt -osalt ka Beria 
initsiatiivil. (Üksikasju sündmustest Saksamaal 1953. aasta mais-juunis ja debattidest 

Saksamaa poliitika üle, mis toimusid Nõukogude ja Saksa DV juhtkonnas, sain teada 
Zoja Rõbkinalt.) Mais kutsusime Moskvasse kindral Vollwe-beri, SDV 
julgeolekuministri, kes teatas meile riigi juhtkonnas tekkinud tõsistest lahkhelidest. 
Need vallandusid pärast Walter Ulbrichti teadaannet, et SDV peamine eesmärk on 
proletariaadi diktatuuril põhineva sotsialistliku riigi ülesehitamine. Ulbrichti teade 
kutsus esile tuliseid vaidlusi ja ajas Moskva ärevusse, sest tuli ju arvestada Lääne 
ühiskonna ja poliitikute meeleoludega. Meie poliitiline nõunik Ulbrichti juures, 
endine suursaadik Hiinas Judin sai noomituse. Molotov tegi ettepaneku, et partei KK 
Presiidium võtaks vastu spetsiaalse otsuse selle kohta, et ekslik on võtta kurssi 
sotsialismi kiirendatud ülesehitamisele Saksamaal kui peaeesmärki. Kuid Beria, kes 
viis visalt ellu oma liini, spekuleerides loosungitega demokraatlikust, ühendatud ja 
neutraalsest Saksamaast, ütles: meile pole üldse vaja pidevalt ebastabiilset 
sotsialistlikku Saksamaad, mille eksistents sõltub täielikult Nõukogude Liidu 
toetusest. 

Molotov vaidles sellele otsustavalt vastu ning peagi loodi komisjon, koosseisus Beria, 
Malenkov ja Molotov, et välja töötada poliitiline liin Saksamaa suhtes. Komisjon pidi 
ette valmistama kokkuleppe tingimused Saksamaa taasühendamiseks sellise 
arvestusega, et 10 aasta jooksul makstakse reparatsioone seadmete näol tööstuse 
taastamiseks, autotööstuse ülesehitamiseks ning raudteevõrgu arendamiseks NSV 
Liidus, mis pidi meil võimaldama lahendada transpordiprobleeme ja paigutada sõja 
puhul kiiresti vägesid Euroopasse. Reparatsioonid hõlmasid kogusummas umbes 10 
miljardit dollarit - seda raha lootsime varem saada krediitide näol rahvusvahelistelt 
juudi organisatsioonidelt rahvamajanduse taastamiseks. Plaan nägi ette meie 
positsioonide tugevdamist nii Ida-Saksamaal kui Poolas, kus tol ajal võimutsev 
majanduskriis sundis tuhandeid poolakaid 

põgenema Lääne-Saksamaale. Küsimus Saksamaa taasühendamisest seisis teravalt 
päevakorral, kuna meil tuli odavate hindadega varustada tooraine ja toidukaupadega 
ka Ida-Saksamaad ning Poolat, enne kui kollektiivne põllumajandus ja taastatud 
tööstus nendes riikides võisid hakata vilja kandma. 

5. juunil 1953. aastal saabus Saksamaale uueks ülemkomissariks määratud Semjonov. 
Ta pidi jälgima Moskva direktiivide täitmist, mitte forsseerima sotsialismi ülesehituse 
käiku, vaid taotlema Saksamaa taasühendamist. Hiljem jutustas Semjonov Zoja 
Rõbkinale, et Saksa juhtkond palus anda neile kaks nädalat, et omaks võtta 
muudatused poliitilises kursis. Semjonov nõudis kiiremat vastust, väites, et SDV 
muutub autonoomseks oblastiks ühinenud Saksamaa koosseisus. Seetõttu asus SDV 
valitsus alates 5. juunist täieliku halvatuse seisundis - liikusid kuuldused, et Ulbrichti 
päevad on loetud. 

Kindral Vollweber ja meie residendi asetäitja Berliinis, polkovnik Fadeikin rääkisid 
mulle kasvavast rahulolematusest Saksamaal, mille kutsusid esile majandusraskused 
ja valitsevate struktuuride tegevusetus. Ulbricht kutsuti koos teiste SDV juhtidega 
juuni algul Moskvasse, kus neid informeeriti meie poliitika uuest kursist Ida- 
Saksamaa suhtes, mille kiitis 12. juunil heaks partei KK Presiidium. Seoses Molotovi 
teadaandega selle kohta, et praegusel hetkel on sotsialismi kiirendatud ülesehitus 
Saksamaal perspektiivitu, võttis Presiidium vastu otsuse ,,abinõudest poliitilise 
olukorra tervendamiseks SDV-s". See dokument kohustas Wilhelm Piecki ja Walter 
Ulbrichti muutma oma poliitilisi suundi, et peegeldada mingil määral Beria vaateid 
(tänapäeval on reas ametlikes avaldustes küll viiteid sellele otsusele, kuid dokumenti 
ennast pole avaldatud). 

Vaatamata sellele, et ma ei viibinud kohtumisel Ida-Saksamaa delegatsiooniga, kus 
osalesid Beria, Malenkov, Hruštšov, Molotov, Semjonov ja Nõukogude vägede 
ülemjuhataja Saksamaal, kindral Gretško, sain hiljem teada, et Ulbricht esitas meie 
Plaanile tõsiseid vastuväiteid. Seetõttu võtsid Beria, Malenkov Ja Hruštšov vastu 
otsuse ta kõrvaldada. 

17. juunil 1953. aastal puhkes SDV-s lõkkele streigilaine ja 

algasid rahutused. Võimalik, et see kõik oli provotseeritud nende poolt, kes arvasid, et 
valitsus pole võimeline välja töötama vastuabinõusid ning langeb otsekohe Moskva 
surve alla. Teise versiooni kohaselt olid korratused provotseeritud Ulbrichti enda 
poolt, kes oli keeldunud täitmast streikivate tööliste nõudmisi töötasu suurendamise 
osas. Mina arvan, et siin toimisid mõlemad faktorid. Ida-Saksamaal eksisteeris vale 
ettekujutus, et Ulbrichti valitsusel puudub venelaste toetus ning seega ta streikijate 
vastu ka välja ei astu. Kui algasid eelpoolnimetatud sündmused, käskis Beria Gretškol 
ja Semjonovil luua kord majja, kasutades selleks sõjalist jõudu. Tulemus oli traagiline 
-tuhanded inimesed hukkusid. Kuid Beria ei jätnud ikka mõtet Saksamaa 
taasühendamisest. Jõudemonstratsioon, nagu ta lootis, üksnes tugevdab meie šansse 
kompromissi saavutamisel Lääne suurriikidega Saksamaa rahumeelse ühinemise 
küsimustes. Lääs, arvas tema, minetab illusioonid nagu võiks Nõukogude kohalolekut 
Saksamaal likvideerida massiliste väljaastumiste teel. 

Nagu ma juba mainisin, saabus Saksamaa ühinemise küsimustes Berliini Zoja 
Rõbkina, et Lääne reaktsiooni suhtes pinda sondeerida. Ta kohtus Olga Tšehhovaga ja 
teatas mulle eriside-kanalite kaudu, et kontakt on taastatud. Beriale ei jõudnud ma 
ülesande täitmisest ette kanda: ta arreteeriti 26. juunil Kremlis. Rõbkinale midagi 
selgitamata, andsin talle käsu pöörduda kohe sõjaväelennukiga tagasi Moskvasse. 
Kuid kergem oli käsku anda kui seda täita. Lugu oli selles, et kindral Gretško sai 
Moskvast instruktsioonid, mille kohaselt ta oli kohustatud kinni pidama kõik 
Siseministeeriumi töötajad, kes olid hiljuti saabunud Saksamaale. Siseministeeriumi 
esindaja Saksamaal Amajak Kobulov ja Beria poolt hiljaaegu Sõjaväe Vastuluure 
ülemaks määratud Goglidze, kes saabusid Berliini, et seal kord majja luua, arreteeriti 
otsekohe ja saadeti valve all Moskvasse. Kõik sidevahendid olid Gretško kontrolli all. 
Zoja Rõbkina pidi pöörduma isiklikult tema poole palvega võimaldada tal lennata 
Moskvasse. Õnneks ei võtnud kindral naisi kunagi tõsiselt, seda enam, et Rõbkina ei 
maininud sõnagagi oma ülesannet. Sel ajal hoiti Beria arreteerimist veel 

saladuses. Ta ütles vaid, et sai käsu ilmuda otsekohe Moskvasse. Gretškol polnud 
aimugi, kes mina olen ja kes võib olla see naine - julgeolekuteenistuse polkovnik. Ta 
lubas Rõbkinal välja lennata, tõsi, sõjaväe luureohvitseride saatel. Tal ilmselgelt 
vedas: need ohvitserid tundsid Rõbkinat seoses tema sagedaste sõitudega Saksamaale 
ning suutsid Gretškot veenda, et ta teda kinni ei peaks. Nad teadsid ka seda, et 
viimased viis aastat oli Rõbkina juhtinud saksa suunda Informatsioonikomitees, see- 
järel aga Julgeolekuministeeriumi Luurevalitsuses. Ja lõpuks vedas tal ka veel 
seetõttu, et salajane ülesanne oli antud suulises vormis ning mingeid kirjalikke 
tunnistusi selle kohta polnud olemas. Beria sondeerimisplaan Saksamaa 
taasühinemise kohta läks nurja, ilma et see oleks jõudnud alatagi. 29. juunil 1953. 
aastal tühistas NLKP KK Presiidium oma 12. juuni otsuse Saksamaa küsimuses. 
Analoogiline lugu juhtus ka Jugoslaavias. Beria veenis Malenkovi vajalikkuses Titoga 
ära leppida. Tito likvideerimise plaan tühistati. Beria tegi ettepaneku saata oma 
esindaja, polkovnik Fedossejev Jugoslaaviasse, et sealse juhtkonnaga kontakte luua. 
Ta pidi jugoslaavlasi informeerima meie uuest kursist, mille kohaselt tuli taastada 

koostöö kahe riigi vahel. Valik langes Fedossejevile seetõttu, et sel noorel ja 
energilisel luuretöötajal oli juba küllaltki suur kogemus, ta oli määratud hiljuti Luure 
Peavalitsuse ülema asetäitjaks. Mina tundsin teda sõja ajast, kui ta juhtis NKVD 
Moskva linnavalitsuse vastuluureteenistust ja osutas mulle märkimisväärset abi 
raadiomängude läbiviimisel Saksa luurega. Alates. 1947. aastast töötas ta 
Informatsioonikomitees. Kuna ta polnud Läänes käinud, siis oli ta välismaa 
luureteenistustele tundmatu. Beria kinnitas ta residendiks Belgradis ja Malenkov kiitis 
selle kandidaadi heaks, mis on ka dokumentaalselt fikseeritud. 

Teadmata midagi Fedossejevi missioonist, tegelesin ma paralleelsete uuringutega, mis 
olid suunatud Titoga heade suhete taastamisele. Meie agent Grigulevitš kutsuti 
Moskvasse, et Beriaga arutada suhete parandamise vanj[Rnte Jugoslaaviaga. Ka see 
katse luhtus Beria arreteerimise tõttu. 

Pärast Orlovi (Nikolski) artiklite avaldamist ameerika ajakirjas ,.Life", tundus olevat 
riskantne saata Grigulevitš selle missiooniga Läände, kuna ta võis asuda juba Lääne 
eriteenistuste vaateväljas. Lõpptulemusena ei pöördunudki ta tagasi Itaaliasse, aga 
Costa Rica valitsus, mille suursaadik ta oli Vatikanis ja Jugoslaavias, kaotas ta silmist. 
Moskvas sai temast üks juhtivaid teadlasi Ladina-Ameerika küsimustes. Fedossejev, 
nagu ka Grigulevitš, ei sõitnudki Belgradi: kui saabus aeg sinna sõita, siis arreteeriti 
Beria. 

Beria plaanidesse kuulusid kaadri ümberpaigutused ka Ungari juhtkonnas. Ta pakkus 
peaministri kandidaadiks Imre Nagy. 30. aastatest alates oli Imre Nagy olnud NKVD 
koosseisuline agent (koodnimi ,, Volodja") ja meie juhtkond hindas teda kõrgelt. Just 
seetõttu kavatses Beria paigutada ta võtmepositsioonile Ungari valitsuses: polnud 
kahtlustki, et Imre Nagy hakkab kuulekalt täitma kõiki Moskva käske. 

1956. aastal juhtis ta ülestõusu Ungaris. Nagu mulle hiljem räägiti, meelitati ta lõksu - 
näiliselt konspiratiivsele vestlusele Nõukogude valitsuse esindajatega. KGB 
operatiivgrupp eesotsas Serovi, Korotkovi ja Krohhiniga arreteeris ta otsekohe. Imre 
Nagy elus mängis koostöö NKVD-ga saatuslikku rolli. 


5. juunil 1953. aastal saatsime naisega meie lapsed koolivaheaega veetma Kiievisse, 
sugulaste juurde, ise aga kolisime suvilasse. Ukraina siseminister Mešik paigutas 
lapsed ja nende eest hoolitseva õetütre valitsuse puhkekodusse. Kõik sujus paremini 
kui oleks võinud arvata ning mul polnud mingit põhjust muretsemiseks. Moskvas 
edenesid tööasjad normaalselt. Mul polnud neil päevil vajadust ei Beriale ega tema 
asetäitjale Kruglovile ette kanda mingitest kiireloomulistest asjadest ja mind 
omakorda ei tülitanud ka mitte keegi kiirete, kohe lahendamist vajavate ülesannetega. 
Samal ajal aga muutus olukord kõrgemas juhtkonnas üha pingelisemaks, millest mul 
tookord aimugi polnud. Tõsi, ühtteist olin ma tähele pannud. Kandes Beriale ette Zoja 
Rõbkina saatmisest eriülesandega Berliini ja jagades temaga oma plaani 

taastada Saksamaal meie sõjaaegsed agentuursidemed (kasutades ,,Punase kapelli" 
»Jääke" Hamburgis ja endisi kontakte tööstusringkondadega - suurfirmade ,, AEG" ja 
»Ihyssen" juhtkondadega), pöörasin tähelepanu sellele, et ta on mind kuulates 
hajameelne ning silmnähtavalt millegi pärast mures. 

Kirjeldades sündmusi, mis olid seotud Beria arreteerimisega, on rida meie ja välismaa 
ajaloolasi jätnud kahe silma vahele asjaolu, et pärast Stalini surma, 1953. aasta 
märtsis-juunis polnud riigi juhtkond praktiliselt mitte ,,kolmiku” -Malenkovi, Beria ja 
Molotovi, vaid koos Hruštšoviga ,,neliku" kätes. Hruštšovi roll riigitüüri juures oli 
küllaltki tähendusrikas, kuna NLKP KK 1953. aasta 5. märtsi pleenumi otsusega tehti 

nimelt temale, koos Malenkovi ja Beriaga ,,ülesandeks korrastada kõik dokumendid 
seltsimees Stalini sekretariaadis". Hruštšovi positsioon juhtkonnas oli asetanud ta 
erakordselt kasulikku olukorda. Ta võis järgemööda blokeerida iga mõjuka isiku KK 
Presiidiumis. Just tema oli see, kes, tunnetades, et Molotovi on solvanud Beria 
välispoliitilised ambitsioonid, organiseeris vandenõu esialgu Beria, hiljem aga ka 
Malenkovi vastu. 


Ill. Valikuline arveteõiendamine julgeolekuorganite juhtkonnaga 
Hruštšovi ajal 


Saabudes 26. juunil töölt tagasi suvilasse, nägin endale üllatuseks, et kogu maantee oli 
hõivanud liikuv tankikolonn. Mõtlesin, et toimuvad tavalised õppused, mis on pealegi 
veel liiklus-teenistusega halvasti koordineeritud. Kui ma järgmisel päeval Lubjankale 
jõudsin, mõistsin kohe: on juhtunud midagi erakordset. Minu seitsmenda korruse 
vastuvõtutoa seinal rippunud Beria portree oli kadunud. Korrapidajaohvitser teatas, et 
keegi komandantuuri töötajatest oli midagi selgitamata pildi lihtsalt ära viinud. 
Ministeeriumis jäi olukord rahulikuks. Vastupidi laialt levinud kuuldustele ei antud 
mingeid käske Siseministeeriumi vägede paiskamisest Moskvasse. Umbes tunni aja 
pärast kutsuti mind väikesesse konverentsisaali, kuhu olid kogunenud 

kõik iseseisvate osakondade ja valitsuste ülemad ning ministri-asetäitjad, peale 
Bogdan Kobulovi. Kruglov ja Serov istusid eesistujakohtadel. Kruglov teatas, et 
viimaste päevade provokatsioonilise riigivastase tegevuse eest on Beria valitsuse 
korraldusel arreteeritud ja asub vahi all ning siseministriks on määratud tema. 
Kruglov pöördus meie poole palvega jätkata rahulikult oma tööd ja täita kõik käsud. 
Meid kohustati isiklikult talle ette kandma kõigist meile teadaolevatest Beria 
provokatsioo-nilistest sammudest. Serov katkestas Kruglovi, kuulutades, et jääb edasi 
ministri esimeseks asetäitjaks. Ta teatas ka Bogdan Kobulovi, tema venna Amajaki ja 
Sõjaväe Vastuluure ülema Goglidze arreteerimisest kuritegelike sidemete tõttu 
Beriaga. Peale nende, ütles Serov, on arreteeritud Ukraina siseminister Mešik, Beria 
kaitsemeeskonna ülem Sarkissov ja tema sekretariaadi ülem Ljudvigov. Kõik me 
olime vapustatud. Kruglov kiirustas koosolekut lõpetama, öeldes, et kannab ette 
seltsimees Malenkovile: Siseaministeerium ja tema väed jäävad ustavaks valitsusele 
ja parteile. 

Siirdusin kiiresti oma kabinetti ja kutsusin otsekohe välja Aitingoni. Meile mõlemale 
oli selge, et ees seisab suur puhastus. Kuid me olime siiski naiivsed, arvates, et 
Kruglov, kes otsustas juhtivkaadri saatuse, peab sealjuures silmas ka riigi huve. Kaks 
kuud tagasi oli Beria kutsunud Aitingoni ja minu tööle tema alluvusse, kuigi me ei 
kuulunud tema lähikonda. Aitingon osutus suuremaks realistiks kui mina. Tema 
mõistis kohe, et esimene löök antakse juudi rahvusest töötajate pihta, kes olid 
hiljaaegu teenistusse tagasi kutsutud. 

Helistasin kohe 9. Osakonna parteibüroo sekretärile, kutsusin ta välja ja informeerisin 
sellest, mida oli meile öelnud Kruglov: Beria on arreteeritud kui rahvavaenlane. Ta 
põrnitses mind umbusklikult. Kutsusin teda üles ilmutama valvsust, kuid säilitama 
rahu ja hoiatama parteiliikmeid, et nad ei hakkaks levitama mingeid kuulujutte. 
Ütlesin, et Kruglov käskis hoida Beria ja tema käsilaste arreteerimist saladuses, kuni 
avaldatakse valitsuse sellekohane ametlik teadaanne. 

Arreteeritute nimekiri tegi mind murelikuks. Sinna olid sattunud 

mitte ainult suured ülemused, vaid ka lihtsad, Sarkissovi taolised käsutäitjad, kelle 
Beria oli tagandanud kolm nädalat enne oma arreteerimist. Pärast seda määrati 
Sarkissov riigisiseste vastuluure erioperatsioonide osakonna ülema asetäitjaks, kuid 
osakonnaülem, polkovnik Prudnikov keeldus teda enda juurde võtmast. Beria asetäitja 
Bogdan Kobulov teatas Prudnikovile, partisanisõjas osalenud Nõukogude Liidu 
kangelasele: ,,Esiteks, kes sa niisugune oled, et ministri käskudele vastu vaielda? 
Teiseks, ära muretse, Sarkissov sõidab varsti Moskvast ära. Sinu karjääri ta ei 
ohusta.” 

Ühesõnaga, oli täiesti selge, et Sarkissovit ei soosita. See andis tunnistust sellest, et 
otsus Beria arreteerida oli vastu võetud varem, siis, kui Sarkissov oli veel tema 
lähikonnas, või siis võtsid selle vastu inimesed, kes ei teadnud, et Sarkissov oli 
tagandatud ministri kaitsemeeskonna ülema kohalt. 

Beria arreteeriti Malenkovi käsul. Kuid ma ei suuda ikkagi endale ette kujutada, et 
Beria oleks võinud välja astuda Malenkovi vastu, kellega ta oli usalduslikes suhetes. 
Niipea, kui Beria 26. juunil 1953. aastal arreteeriti, tehti sama ka kõigi tema sek- 
retariaadi töötajatega, kes teadsid Mdivani kirjast, mis mustas Malenkovi, ning heideti 
vanglasse. Alles pärast Hruštšovi langemist, üksteist aastat hiljem, nad amnesteeriti. 
Ootamata ära tööpäeva lõppu, sõitsin vaatama oma haiget ema, kes oli juba nädal 
aega viibinud meie hospidalis. Teatasin sellest ka Kruglovi sekretariaati. Helistasin 
naisele suvilasse ja me leppisime kokku kohtuda pärast haiglas käiku kesklinnas ning 
koos lõunatada. Ta oli rohkem mures, kui mina, arvates, et arreteeritute nimekiri 
täieneb ning sinna sattun kindlasti ka mina. Eriti tähtsa üksuse ülemana 
ministeeriumis, mida hästi teadsid Malenkov, Molotov ja Hruštšov, ei saanud ma 
kuidagi nende teravat tähelepanu vältida. Meil ei jäänud muud midagi üle, kui olla 
madalam kui rohi ja vaiksem kui vesi, mitte midagi ette võtta ja nii kiiresti, kui 
võimalik lapsed Kiievist ära tuua. Naine helistas kohe mu vennale, Kiievi 
konservitehase direktorile, ja palus saata lapsed viivitamatult Moskvasse, kasutada 
selleks tema enda kanaleid ja mitte mingil juhul pöörduda 

Ukraina julgeolekuteenistuse poole. Seda öeldes vihjas ta inimesele, kellega mu vend 
oli lõunatanud, pidades silmas Mešikut, kelle arreteerimisest ei oldud veel ametlikult 
teatatud. 

Õnneks kohtasin hospidalis Agajantsi, ministeeriumi Luure-valitsuse osakonnaülemat, 
kes veel ei teadnud, mis toimub. Vajaduse korral võis ta alati kinnitada, et ma 
tõepoolest külastasin oma haiget ema. 

Sama päeva õhtu veetsime naisega minu vanema õe pool, rääkides talle usalduslikus 
vestluses äsja toimunud sündmustest ja meid mõlemaid ähvardavast arreteerimisest. 
Tema juurest helistasime veel kord Kiievisse, et mitte kasutada meie kodust telefoni. 
Vanem vend Grigori kinnitas, et saadab meie. lapsed koos õetütrega Moskvasse 
järgmisel päeval. Tehase direktorina oli tal õigus tellida piletid rongile ilma et ta oleks 
pidanud kelleltki teenet paluma. Otsustasime, et minu vanem õde Nadežda läheb 
lastele raudteejaama vastu ja viib nad enda juurde koju, kui meid naisega 
arreteeritakse. Olin kindel, et mu naine arreteeritakse, kas siis koos minuga või kohe 
pärast mind. Samal päeval kuulsin ka arreteerimiste üksikasju: Bogdan Kobulov peeti 
kinni KK hoones Staraja väljakul, kuhu ta kutsuti arutelule kaadriküsimustes, Mešik 
aga võeti kinni Ukraina kompartei KK-s. 

Kaks päeva hiljem andis mulle tähtsat informatsiooni mu noorem vend Konstantin, 
MVD Moskva Valitsuse reatöötaja. Tema naine oli Malenkovi sekretariaadis 

masinakirjutaja ja töötas Kremlis. Konstantini käest sain teada, et Beria arreteerisid 
Žukov ja veel mõned kindralid otse Partei KK Presiidiumi nõupidamisel ning teda 
hoiti Moskva sõjaväeringkonna staabi punkris. Tema sõnul valitses Kremlis päev 
enne Beria arreteerimist närviline õhkkond. Malenkovi sekretariaadiülem Suh-hanov 
andis korralduse, et kõik töötajad jääksid kolmeks tunniks - kuni kestis Presiidiumi 
nõupidamine - oma töökohtadele ega väljuks koridori. Kuulsin Konsatantinilt, et 
Kremlisse (täiesti pretsedenditu juhtum!) ilmus üle kümne relvastatud kindrali 
Kaitseministeeriumist, keda oli välja kutsunud NLKP KK Presiidium. Beria esimeste 
asetäitjate Serovi ja Kruglovi 

käsul andis valitsuse kaitsemeeskond neile üle Kremli sõjaväelise valve. Nende 
hulgas oli ka Brežnev, Nõukogude armee ja sõjalaevastiku Poliitilise Peavalitsuse 
ülema asetäitja. Arreteeriti veel kaks MVD töötajat, kellest ei teatatud: valitsuse 
kaitseteenistuse ülem, kindralmajor Kuzmitšov ja arhiiviarvestuse eriosakonna ,,A" 
ülem, kindralmajor Gertsovski. 

Konstantinilt kuuldud informatsioon tegi mind tõsiselt ärevaks: võitlus võimu pärast 
Kremlis oli võtnud ohtliku pöörde. Stalini ajal oli relvaga Kremlisse sisenemine 
ülirangelt keelatud - ainsad, kes tohtisid relva kanda, olid valvurid. Millise 
pretsedendi lõi kaitseminister Bulganin, tuues sinna grupi ohvitsere ja kindraleid, kes 
tõid oma relvad salaja kaasa! Relvastatud ohvitserid ei teadnud Kremlisse 
väljakutsumise eesmärgist midagi: kaitseminister andis lihtsalt korralduse ilmuda 
kohale koos oma teenistusrelvaga, kuid ei selgitanud, miks. Mis siis oleks saanud, kui 
valvemeeskond oleks ohvitserid kinni pidanud, kellelgi neist poleks aga närvid vastu 
pidanud ja Kremlis oleks alanud tulevahetus? Tagajärjed võinuks olla traagilised. 
Hiljem sain teada, et marssal Žukov kuulis Beria arreteerimise plaanist mõni tund 
enne seda, kui see teoks tehti. 

Ljudvigovi arreteerisid jalgpallimatsi ajal kaks kõrgemalseisvat MVD 
operatiivvalitsuse ohvitseri, kes ootasid teda ,, Dünamo" staadioni väljapääsu juures. 
Nad teatasid talle ametlikult, et ta viibib arestis ja viisid ta Butõrka vanglasse. Hiljem, 
vanglas olles jutustas ta mulle, et sel hetkel ta arvas: ta arreteeriti Beria käsul. Seetõttu 
oli ta täiesti vapustatud, kui mõne päeva pärast ütlesid uurijad talle ülekuulamisel, et 
teda süüdistatakse koos Beriaga vandenõus Nõukogude valitsuse vastu. Ta mõtles, kas 
pole see mitte Beria provokatsioon, et pigistada temalt välja valetunnistusi ja lõpuks 
temast vabaneda. Siis vilksatas mõte: kui ta on juba kord abielus Mikojani venna- 
tütrega, siis Beria, kes teda lähedalt tunneb ja mõnikord temaga ka tülitseb, tahab teda 
kahtlemata kompromiteerida. Muide, prokurörid veensid Ljudvigovi küllalt kiiresti 
selles, et tema ja Beria vastu esitatud süüdistused võivad lõppeda mõlema maha- 
laskmisega. 

Sarkissov arreteeriti puhkusel olles. Ka tema oli veendunud et seda tehti Beria käsul. 
Oli selge, et Kremli riigipöörde taga seisis Hruštšov ja need olid tema inimesed, kes 
arreteerisid Beria. Seda ei teinud mitte siseministri asetäitjad Kruglov ja Serov, vaid 
sõjaväelased, kes allusid otseselt Bulganinile. Tema oli, nagu kõigile teada, Hrušt-šovi 
mees. 30. aastatel töötasid nad koos Moskvas, Hruštšov Partei Moskva linnakomitee 
esimese sekretärina, Bulganin Moskva linnanõukogu esimehena. Fakt, et Beriat 
hoidsid vahi all sõjaväelased, andis tunnistust sellest, et Hruštšov võttis Beria 
»Juhtumi"” enda kätte. 

Hiljem sain ma teada, et sõjaväelased astusid Bulganini käsul selle pretsedenditu 
sammu ega lubanud Kruglovil, uuel siseministril viia läbi Beria ülekuulamist. 
Malenkov, kes oli formaalselt ikka veel valitsuse juht, andis küll käsu Beria arre- 

teerimiseks, kuid mõjutas juba vähe sündmuste käiku. Kuna ta oli olnud eelneval 
aastakümnel Beria lähikonnas, oli temagi saatus sisuliselt juba ära määratud. 
Hruštšovi meenutused Beria arreteerimisest pole veenvad. Nüüd on kindlaks tehtud, et 
Beria ei organiseerinud mingit vandenõu eesmärgiga haarata võim ja kukutada 
juhtkond. Selleks puudus tal reaalne jõud ja toetus partei- ja riigiaparaadis. Tema 
ettevõtmised näitasid, et ta tahtis vaid tugevdada oma mõjuvõimu nii sise- kui 
välispoliitiliste küsimuste lahendamisel. Beria kasutas isiklikke suhteid Malenkoviga 
ja pani ta sellega raskesse olukorda, 1isoleerides ta teistest Partei KK Presiidiumi 
liikmetest. Kuid Beria positsioon sõltus täielikult Ma-lenkovist ja tema toetusest. 
Beria ärritas Malenkovi: liidus Hruštšoviga kiirustas Beria vabanema Ignatjevist, 
Malenkovi mehest, kes vastutas partei kontrolli eest julgeolekuorganite üle. Malenkov 
aga omakorda hindas oma jõudu üle; ta ei näinud, et Beria toetusel oli otsustav tähtsus 
tema positsioonile KK Presiidiumis. Asi oli selles, et Beria, Pervuhhin, Saburov ja 
Malenkov kujutasid endast suhteliselt noort põlvkonda Nõukogude juhtkonnas. 
»Vanakesed" - Molotov, Vorošilov, Miko-jan ja Kaganovitš, keda Stalin oli oma 
viimastel valitsusaastatel 

jätnud ilma reaalsest võimust, suhtusid vaenulikult sellesse noorde põlvkonda, kes tuli 
võimule 30.-40. aastate repressioonide tulemusena. Nende kahe, vanuseliselt erineva 
grupi vahel tekkis 1953. aasta märtsis-aprillis ebakindel tasakaal. Kuid vanemate 
liidrite ühiskondlik prestiiž oli siiski kõrgem, kui Malenkovil, Hruštšovil ja Berial, kes 
olid küll rahva silmis Sta-lini kuulekad käsutäitjad, kuid sugugi mitte armastatud 
juhid. 

Hruštšov manööverdas edukalt kahe grupi vahel - ta toetas Beriat, et nõrgestada 
Malenkovi, kui Ignatjev osutus kompro-miteerituks pärast ,,arstide vandenõu” 
läbikukkumist. Ta toetas teda ka siis, kui oli vaja jätta Malenkov ilma võimust, mille 
andis talle KK sekretäri ametikoht. Nüüd on mulle täiesti selge, et Hruštšov kasutas 
õigeaegselt ära teiste juhtide seas tekkinud rahulolematuse, mille oli esile kutsunud 
Beria ülepaisutatud aktiivsus, et teda kõrvaldada. 1952. aastal kaotati Partei KK 
Peasekretäri ametikoht, mis tegi Hruštšovi ainukeseks NLKP KK Presiidiumi 
liikmeks KK sekretäride hulgas. Kõrgeima võimu saavutamiseks riigis oli tal vaja 
vabaneda Malenkovist kui KK ja valitsuse juhist. Selleks tuli lammutada Malenkovi 
ja Beria allianss, mis kindlustas Malenkovile reaalse võimu ning kontrolli partei- ja 
riigiaparaadi töö üle. Hruštšovil oli vaja panna julgeolekuorganite ja prokuratuuri 
etteotsa talle ustavad inimesed. 

Arhiividokumendid annavad tunnistust sellest, et pärast Beria arreteerimist haaras 
Hruštšov initsiatiivi enda kätte. Tema survel võttis KK Presiidium kohalt maha 
peaprokurör Safonovi ja määras sellele ametikohale Hruštšovi protežee Rudenko. 
Asja, 29. juunil 1953. aastal ametisse määratud peaprokurörile tehti ülesandeks uurida 
Beria süüasja. Et ette kujutada, millise kiiruga see läbi viidi, tuleb silmas pidada, et 
seda tegid põhiliselt samad uurijad, kes olid varem tegelenud prokuröri järelvalvega 
niinimetatud ,,sionistliku vandenõu" ja , MGB kohtuasja” puhul. Ma ei uskunud seda 
kunagi, et võimu haaramiseks organiseeris Beria vandenõu. Nüüd veenis mind selles 
veelgi enam kirjanik Kirill Stoljarov, kel oli võimalus tutvuda Beria toimiku 
materjalidega. Süüdistuskokkuvõttes pole toodud 

viiteid tema käskkirjadele, konkreetseid kuupäevi või suulisi korraldusi. Seal ei ole ka 
märkusi ,,vandenõulaste" kohtumispaikade ega nende võimuhaaramise plaanide 
kohta. Vastupidi, toimiku materjalid räägivad sellest, et Beria oli tol ajal tegevuses 
hoopis oma armuasjadega. Stoljarov esitas küsimuse: kuidas võib inimene, kes üritab 


285 


võimu enda kätte haarata, veeta aega oma armukesega just sel päeval, kui on 
kavandatud riigipööre? Toimikus pole mingeid viiteid sellele, milliseid jõude kavatses 
ta riigipöörde läbiviimiseks kasutada. 

Beria vastu esitatud süüdistused baseerusid vaid tema reeturlikel plaanidel" 
rahvuspoliitikas, sammudel, mis olid suunatud suhete reguleerimisele Jugoslaaviaga 
ja kavatsustel ühendada Saksamaa. Stoljarovi sõnul hõlmas ,,vandenõu" versioon 
endas ka Beria sidemeid Briti intelligence Service'ga": prokurör tegi kokkuvõtte, 
toetudes Beria käsule lõpetada uurimine meie Suurbritannia suursaadiku Maiski asjas, 
keda süüdistati spionaažis inglaste kasuks. Stoljarov jutustas, et süüdistuskokkuvõttes 
väideti, nagu oleks Maiski pidanud saama välisministri koha Beria valitsuses. Beriat 
süüdistati ka selles, et ta andis ilma KK sanktsioonita korralduse vesinikupommi 
katsetusteks. Vahepeal aga, pärast tema arreteerimist, polnud seda käsku keegi 
tühistanud ning ettevalmistused kestsid kogu juunikuu, kui Beria istus juba vanglas. 
Katsetamine viidi läbi augustis. 

Kuid põhiline süüdistus seisnes selles, et kodusõja ajal, 1919. aastal, oli Beria olnud 
mussavatistide natsionalistliku luure agent ning olevat justnagu sisse seadnud salajase 
kontakti Briti Bakuus asuva eriteenistusega, kes korraldas tema sisseimbumise 
bolševike organisatsiooni. Tema süüasja kohta tehtud otsuses väideti, et Beria hävitas 
kõik oma reeturliku tegevuse tunnistajad kodusõja aastatel Kaukaasias ja laimas 
kuulsa bolševiku, gruusia rahva kangelase ning Lenini ja Stalini ustava sõbra, Sergo 
Ordžonikidze mälestust. 


Hiljem, 50. aastatel ning kuni 1991. aasta augustiputšini välja, jätkasid kõik juhid 
Hruštšovist Gorbatšovini väitmist, et Ordžonikidze langes Stalini ja Beria ohvriks 
oma opositsiooniliste 

vaadete tõttu stalinlikesse repressioonidesse 30. aastatel. Kuid arhiividokumendid 
kujutavad hoopis teist pilti. Beria sekretariaadi ülema Mamulovi sõnul valmistas 
Ordžonikidze ette ja kirjutas oma käega avalduse Parteikontrolli komisjonile, kin- 
nitades, et Beria oli saadetud kommunistliku partei poolt aser-baidžaani 
natsionalistide organisatsiooni, eesmärgiga tungida nende eriteenistuse ridadesse. 
Tema töö oli väärtuslik Bakuu põrandaaluste bolševike jaoks aastatel 1918-1920. See 
dokument asus ,,Beria fondis", presidendi arhiivis. Seal peavad olema ka dokumendid, 
mis kinnitavad Stalini ja Ordžonikidze omavahelisi konflikte. Viimane küll kaitses 
üksikuid inimesi, kuid pole mingeid tõendeid selle kohta, et ta oleks põhimõtteliselt 
olnud arreteerimiste ja repressioonide vastu. 


1991. aasta jaanuaris trükiti ajakirjas , NLKP KK Teataja" ootamatult ära KK 
pleenumi protokoll Beria küsimuses. Molotovi, Malenkovi, Hruštšovi, Mikojani ja 
teiste ettekanded pleenumil näitavad, et Beria vastased süüdistused baseeruvad kuul- 
dustel, mida KK Presiidiumi liikmed ise ka levitasid. Protokoll ei sisalda mingeid 
otseseid süütõendeid, seevastu kirendab see ebamäärastest märkustest: ,,Ma arvasin”, 
»Ma ei usaldanud teda juba algusest peale” ja muud taolist. 


Kohe pärast Beria arreteerimist, kas 1953. aasta juuni lõpul või juuli algul, määras 
Malenkov Partei KK sekretäri Satalini kohakaasluse alusel siseministri esimeseks 
asetäitjaks, tehes talle ülesandeks kureerida välisluuret. Kandsin talle kohe ette oma 
tööst, mis oli suunatud Ameerika strateegiliste baaside vastu ja palusin edasisi 
juhtnööre, näidates, et mulle teevad muret tõsised probleemid, mitte võimude 

intriigid. Palusin teda sanktsioneerida edasisi uuringuid NATO baaside võitlusvalmi- 
duse kohta. Vastuseks teatas ta: 

»»Ma pole siin selleks, et otsuseid vastu võtta ning dokumentidele ma alla kirjutada ei 
kavatse.” 

Ta tagastas mulle mu raporti ilma igasuguste kommentaarideta. 

Pärast seda, kui Beria arreteerimisest oli ametlikult teatatud, kui ta oli parteist välja 
heidetud ning rahvavaenlaseks tunnistatud, kutsuti kokku Siseministeeriumi 
juhtivkoosseisu parteiaktiiv. Malenkovi ja Satalini sõnavõtud, milles nad selgitasid 
Beria arreteerimise põhjusi, jätsid konverentsisaali kogunenud professionaalidele 
naiivse ja lapsikult abitu mulje. Auditoorium kuulas vaikides Satalini avameelitsemist 
sellest, kuidas Keskkomitee oli Beria valvsuse uinutamiseks läinud teadlikult välja 
pettusele, võttes vastu ebaõigeid otsuseid ning jagades vastavaid korraldusi. See oli 
tervikuna pretsedenditu lugu. Me kõik uskusime, et meie juhtkond ei võta mingitel 
asjaoludel vastu direktiive parteiliikmete petmiseks, isegi mitte kõige õilsamatel ees- 
märkidel. 

Olin tol ajal sedavõrd naiivne, et uskuda: Stalini ajal oli kõik teisiti. Ja kõik me 
arvasime, et taoline künism on võimatu. Šatalin jätkas aga vahepeal oma sõnavõttu. 
Keskkomitee juhtkond ja seltsimees Malenkov koos kuulsate väejuhtidega - ta mainis 
marssal Zukovit ja kindraleid Batitskit ja Moskalenkot, kes olid aidanud korraldada 
Beria arreteerimist - sooritasid tema sõnul kangelasteo. 

»Sellise kurjategija arreteerimist polnud sugugi kerge planeerida ja läbi viia,” ütles 
Šatalin. 

Aitingon, Reichmann ja mina, kes me istusime kõrvuti, vahetasime paljutähendavaid 
pilke. Mõistsime kohe, et pole olemas mingit Beria vandenõu, riigi juhtkonnas oli 
käivitatud Beria-vastane vandenõu. 

Kohe pärast Šatalinit võttis sõna ministri asetäitja kaadrite alal Obrutšnikov, 
nimetades Reichmanni, Aitingoni ja mind mitteusaldusväärseteks isikuteks. Ta polnud 
üldse meie vaenlane - ta lihtsalt tegi seda, mis kästi. Obrutšnikov ründas mind, sest 
olin end ümbritsenud selliste ebausaldatavate ja kahtlaste inimestega nagu Aitingon, 
Serebrjanski ja Vassilevski, kes olid varem arreteeritud ja luuretöölt kõrvaldatud. 
Koosoleku juhataja Serov tõrjus tagasi kõik minu katsed neile süüdistustele vastata. 
Alles 1991. aastal sain teada: Obrutšnikov lihtsalt kordas 

sõna-sõnalt seda, mida oli öelnud Kruglov pleenumil Kremlis. Erinevalt Serovist ei 
olnud Kruglov võtmefiguuriks vandenõus Beria vastu: ta kartis nii väga enda pärast, 
et kaotas neil ärevail päevil poole oma kehakaalust. 

Šatalin teatas, et Vastuluurevalitsuse osakonnaülem, polkovnik Potapov ilmutas 
poliitilist lühinägelikkust ja lausa karjuvat ebakompetentsust: kohtudes oma 
informaatoritega vahetult enne Beria arreteerimist, lubas ta endale kiita tema poliitilist 
ettenägelikkust. Šatalin tsiteeris võõrkeelte instituudis õppiva informaatori kirja. Ma 
nägin, kuidas Potapov kahvatas, kuuldes Malenkovi küsimust: ,,Kas see inimene on 
siin?" Potapov tõusis püsti, kuid polnud võimeline midagi ütlema. Serov segas vahele, 
kuulutades, et sellised vastutustundetud inimesed, kes lubavad endale parteivastaseid 
väljaütlemisi, ei või viibida kinnisel parteikoosolekul. Potapov kihutati saalist välja. 
Tema õnneks polnud ta nii kõrgel ametikohal, et oleks tasunud algatada kõmulist 
süüasja - ta vallandati organeist parteilise noomitusega. 

Kuigi parteiaktiiv lõi mind hingelisest tasakaalust välja, lootsin siiski, et elu läheb 
ministeeriumis peagi normaalsetesse roobastesse. Ilmusin korrektselt tööle, kuid 
mulle ei antud mingeid olulisi ülesandeid. Minu märkmete järgi toimus parteiaktiiv 

15. juulil, aga 5. augustil kutsuti mind Kruglovi kabinetti ja kästi tuua Stamenovi 
agentuurtoimik. Stamenov oli olnud Bulgaaria suursaadik Moskvas aastatel 1941- 
1944, NKVD agent, keda mina kureerisin. Ilma igasuguse lähema selgituseta ütles 
Kruglov, et meid oodatakse ,,instantsides", mis tähendas, et me sõidame Kremlisse. 
Sõitsime läbi Spasski väravate ja pöördusime paremale, mulle tuttava Ministrite 
Nõukogu hoone juurde. Kõndisime mööda sedasama koridori nagu 1953. aasta veeb- 
ruaris, kui ma nägin viimast korda Stalinit. Meid võeti vastu üsna omapärasel moel. 
Taipasime Krugloviga kohe: on juhtunud midagi ebatavalist. Selle asemel, et kutsuda 
minister ja tema alluv kabinetti, palus Malenkovi sekretariaadiülem Krug-lovil jääda 
vastuvõturuumi (sellist asja“talini ajal ei olnud), minul aga paluti minna endisesse 
Stalini kabinetti. 

See ei olnud juhuslik. Riigijuhid andsid endale aru, et Kruglov ja Serov, kes juhtisid 
MVD-d, ei olnud kursis rea tähtsate üksikasjade ja küsimustega julgeolekuorganite 
töös aastatel 1945-1953, kuna MVD tegi koostööd vaid MGB-ga Abakumovi ja 
Ignatjevi ajal. Täiesti võimalik, et KK Presiidiumi liikmed polnud endi jaoks veel ära 
otsustanud küsimust, kas neid tasubki kurssi viia nii riigisiseste kui välismaal 
toimepandud eriaktsioonidega, millesse olid peale Beria, Hruštšovi, Molo-tovi, 
Malenkovi ja Bulganini isiklikult segatud ka praegused Beria süüdistajad. 

Endises Stalini kabinetis istusid KK Presiidiumi istungilaua taga Hruštšov, Molotov, 
Malenkov, Bulganin, Mikojan ja Voro-šilov. Kuigi arvati, et Ministrite Nõukogu 
esimehena oli Malenkov kollektiivse juhtkonna pea, tervitas mind ja pakkus istet 
mitte tema, vaid Hruštšov. Väljakujunenud tavade järgi oli kombeks teha taolistel 
kohtumistel ametlik pöördumine, perekonnanime järgi, lisades ette sõna ,,seltsimees”. 
Kuid Hruštšov pöördus minu poole teisiti: 

» Tere päevast, seltsimees kindral. Te näete välja nagu pilt (olin sõjaväevormis). 
Istuge.” 

Siis jätkas ta juba tavalises, ametlikus parteijuhi maneeris. 

»Seltsimees Sudoplatov, te teate, et me arreteerisime Beria tema reeturliku tegevuse 
pärast. Teie töötasite temaga palju aastaid koos. Beria kirjutab, et ta tahab meile asja 
selgitada. Kuid meie ei taha temaga rääkida. Me kutsusime teid, et välja selgitada 
mõningaid tema reeturlikke ettevõtmisi. Arvame, et te olete partei ees avameelne.” 
Veidi vaikinud, ütlesin: 

»Minu parteiline kohus on esitada partei ja valitsuse juhtkonnale tegelikke fakte.” 
Selgitades, et mind hämmastas Beria kui rahvavaenlase paljastamine, lisasin: 
»Kahjuks sain tema vandenõust valitsuse vastu teada alles ametlikust teadaandest.” 
Jutuajamisse sekkus Malenkov, nõudes minult selgitust oma osavõtu kohta Beria 
salajastes katsetes seada sõja esimestel kuudel sisse kontakt Hitleriga, et alustada 
rahuläbirääkimisi territoriaalsete järeleandmiste alusel. 

Vastasin, et Stamenov oli meie ammune agent. Sõja algul, 25. juulil kutsus Beria 
mind enda juurde ja käskis kohtuda Stamenoviga. Ma pidin teda kasutama 
desinformatsiooni levitamisel Moskva diplomaatilises korpuses. Desinformatsioon 
seisnes teates, et suhete rahumeelne reguleerimine sakslastega territoriaalsete 
järeleandmiste alusel on täiesti võimalik. Seejuures täpsustasin, et Beria tahtis 
kohtuda ise Stamenoviga, kuid Molotov keelas selle ära. Et avaldada muljet Bulgaaria 
tsaarile, pidi Stamenov oma algatusel andma need kuuldused edasi, viidates 
»üsaldusväärsele allikale kõrgemas juhtkonnas”. Selle kohta polnud mingit kirjalikku 
käskkirja. Rääkisin, et Molotovi loal sokutasin Stamenovi naise tööle NSVL Teaduste 
Akadeemia Biokeemia Instituuti. Meie jälitusteenistus, millel oli juurdepääs kõigile 

Stamenovi šifreeringutele ja saatkonna diplomaatilisele postile, ei avastanud Sofiasse 
saadetud teadetes meie desinformatsiooni - kuuldus ei ulatunudki Bulgaaria 
saatkonnast välja. Operatsioon otsustati seisma panna. 

Malenkov katkestas mind, tehes ettepaneku minna vastuvõtutuppa ja kirjutada antud 
küsimuses seletuskiri. Vahepeal kutsuti kabinetti Kruglov, kui Malenkovi sekretär 
kandis ette, et ma juba kirjutasin seletuskirja valmis, kutsuti mind taas kabinetti. 
Hiljem sain teada, mida Beria ise oma tunnistustes rääkis. Ta oli saanud valitsuselt 
käsu luua Stamenovi abiga sellised tingimused, mis annaksid meile võimaluse 
manööverdamiseks, et võita aega jõudude kogumiseks. Selleks otsustati lasta 
Stamenovi kaudu käiku desinformatsioon, takistades sel moel Saksa vägede edasi- 
liikumist. 

Hruštšov luges kokkutulnutele ette minu selgituse, mis oli võtnud enda alla vaid ühe 
lehekülje. Molotov oli endiselt vait, Hruštšov haaras aga jälle initsiatiivi enda kätte ja 
tegi ettepaneku rääkida minu tööst Abakumovi ja Beria ajal sõjajärgsel perioodil. 
Mulle tundub, et just siin tegingi ma saatusliku vea. 

Kui olin kirjeldanud kavandatud operatsioone NATO baaside vastu, palus Hruštšov 
rääkida teatud isikute salajasest likvideerimisest. Alustasin Konovaletsi ja Trotski 
vastastest akt- 

sioonidest ning läksin siis üle sõja-aastatel läbiviidud erioperatsioonidele Minskis ja 
Berliinis. Nimetasin nelja sõjajärgset aktsiooni: Ogginsi, Sameti, Romža ja Sumskiga, 
ning iga juhtumi puhul mainisin ka, kes andis likvideerimiskäsu ja et kõik need 
ettevõtmised viidi läbi mitte ainult Stalini, vaid ka Molotovi, Hruštšovi ja Bulganini 
heakskiidul. Hruštšov parandas mind kohe ning, pöördudes Presiidiumi poole, teatas, 
et enamikul juhtudest tuli initsiatiiv Stalinilt ja meie välismaa seltsimeestelt. 
Saabunud piinlik vaikus kestis terve minuti. Sain ootamatult toetust: Bulganin ütles, et 
need operatsioonid võeti ette sotsialismi verivaenlaste vastu. Hruštšov lõpetas 
vestluse, pöördudes minu poole: 

»Parteil ei ole teie vastu midagi. Me usume teid. Jätkate tööd. Varsti palume teil ette 
valmistada plaan, kuidas likvideerida Lääne-Euroopas tegutseva ukraina fašistliku 
liikumise bande-ralastest juhtkond, kellel jätkub häbematust solvata Nõukogude Liidu 
juhte.” 

Seejärel andis ta mõista, et rohkem küsimusi pole ja Kruglov näitas žŽestiga, et ma 
ootaksin teda vastuvõtutoas. Jäin sinna pooleteiseks tunniks ja minu rahutus hakkas 
tasapisi kasvama. Ma ei uskunud ühtegi sõna sellest, mida Hruštšov mulle lõpetuseks 
ütles. Malenkovi vaenulikkus ja Molotovi vaikimine jätsid mulle rusuva mulje. 
Stamenovi agentuurtoimikut, mida alustati 1934. aastal, kui ta oli Bulgaaria Rooma 
saatkonna kolmas sekretär, mulle tagasi ei antudki. Nägin, kuidas Molo-tov ja 
Bulganin seda tähelepanelikult sirvisid, kui mina küsimustele vastasin. Pärast jäi see 
KK Presiidiumisse. 

Ma olin väga mures. Tõenäosus, et Kruglov väljub kabinetist käsuga mind arreteerida, 
tundus olevat täiesti reaalne. Lõpuks ta ilmus, andes märku talle järgneda. Autos olles 
ütles ta, et ma esitaksin viivitamatult oma käega kirjutatud raporti kõigi mulle teada 
olevate likvideerimisjuhtude kohta - nii riigisiseselt kui ka välismaal -, sealhulgas ka 
vastavate käskude tühistamisest. Jutt oli operatsioonidest, mille kohta käsud või nende 
muudatused olid tulnud Berialt, Abakumovilt ja Ignatjevilt. 

Oma kabinetis koostasin loendi kõigist mulle teada olevatest 

520 

eriaktsioonidest ja tutvustasin nendega polkovnik Studnikovi, 9. Osakonna 
parteibüroo sekretäri. Raportis loendasin vaid neid operatsioone, mis olid mulle 

isiklikult teada ja millega olin ühel või teisel moel seotud. Seejärel palusin 
Studnikovil viia dokument Kruglovi sekretäriaati, sest tahtsin olla kindel, et mul on 
tunnistaja. Ministeeriumis liikusid aga kuuldused, et minu teenistus kannab vastutust 
salajaste massiliste tapmiste eest, mis olid toime pandud Beria käsul. 

Pärast seda, kui Kruglovi sekretär kinnitas, et Studnikov oli minu raporti pitseeritud 
ümbrikus edasi andnud, asusin teele oma suvila poole, et tekkinud olukorda naisega 
arutada. Kuigi me püüdsime säilitada optimismi, oli tal siiski õigus, arvates, et küllap 
peab uus juhtkond mind aktiivseks osalejaks kõigis Beria ettevõtmistes. 

2-3 päeva pärast sain oma nooremalt vennalt Konstantinilt teada, et minu nimi oli 
hakanud figureerima Beria, Kobulovi ja Mairanovski ülekuulamisprotokollides. 
Peaprokurör Rudenko helistas mulle valitsustelefonil, nõudes, et ma ilmuksin kohe 
tema juurde, nagu ta väljendas, ,,et selgitada mõningaid teile teadaolevaid olulisi 
fakte". Enne, kui asusin teele peaprokuröri juurde Puškini tänavale, ütlesin endale: 
maha lasta ma ennast ei kavatse, võitlen kuni lõpuni - ma pole kunagi olnud Beria 
kaasosaline ega isegi mitte kuulunud tema lähimasse ringkonda. 


NSVL Prokuratuuri vastuvõturuumis sattusin kokku armeekindrali, Nõukogude Liidu 
kangelase Maslennikoviga, kes väljus parajasti Rudenko kabinetist. Noogutasime 
teineteisele ja ma jõudsin märgata, et ta näol oli sünge ilme. Siseministri esimese 
asetäitjana juhatas ta MVD vägesid; Nõukogude Liidu kangelase nimetuse sai ta 
rindejuhatajana sõja ajal. Olin temasse alati suhtunud suure austusega. 

Mõeldes ettepaneku üle puhkusele minna, kaldusin üha enam arvama, et arvatavasti 
tahavad nad mind arreteerida ilma kärata, väljaspool Moskvat ning hoida seda 
saladuses. Hiljem sain teada vapustava uudise - Maslennikov oli enflF oma kabinetis 
maha lasknud. Ta tegi seda pärast ülekuulamisi Beria oletatavate plaanide 

kohta tuua Moskvasse MVD väed, mis olid tema juhtimise all, ning arreteerida kogu 
valitsus. Tegelikkuses sellist plaani ei eksisteerinud ja Maslennikov otsustas: parem 
lõpetada elu enesetapuga, kui lasta end arreteerida. Nii kaitses ta armeekindrali au. 
Rudenko kabinetis viibis justiitspolkovnikTsaregradski: vestluse ajal ei öelnud ta 
ühtegi sõna, kirjutas vaid korrektselt üles kõik Rudenko küsimused ja minu vastused. 
Rudenko teatas, et ta oli saanud partei Keskkomiteelt korralduse vormistada kirja- 
likult minu seletused ja lisada need hiljem Beria toimiku juurde. Ta rõhutas, et minu 
selgitustes Stamenovi loo kohta olid viited ka Stalinile ja Molotovile. Need tuleb 
kõrvale jätta, ütles ta, ja asendada viidetega Beriale, kes andis teile kõik korraldused 
ja käsud, mis ta sai ,,.instantsidest". Ma ei vaielnud vastu, sest kõik, kes olid tuttavad 
tolle aja tavadega, pidasid küsimuse sellist asetust normaalseks. Nii ei kirjutanud ma 
kunagi oma ettekannetes ministrile, et teen esildise selle või teise aktsiooni kohta 
Hruštšovi või Malenkovi korraldusel. Nimede ja ametinimetuste asemel kirjutasin 
»instants”, mis tegelikult pidaski otstarbekaks viia läbi üht või teist aktsiooni. 

Mulle ei meeldinud kohe algusest peale Rudenko toon ega ka küsimused, mida ta 
esitas. Need olid umbes seda liiki: 

»Millal te saite Berialt kuritegeliku käsu asuda uurima võimalusi salajase 
rahukokkuleppe sõlmimiseks Hitleriga?" 

Ma protesteerisin otsekohe, märkides, et Malenkov ja Hrušt-šov ei kasutanud selliseid 
väljendeid nagu ,,kuritegelik käsk", kui nad esitasid mulle küsimusi ja kuulasid ära mu 
selgitused. Beria kuritegelikest tegudest sain teada alles valitsuse ametlikust 
teadaandest. Mina ise aga, kui vanemoperatiivtöötaja, ei võinud ettegi kujutada, et 
inimene, kes on määratud valitsuse poolt juhtima julgeolekuorganeid, on nüüd 
paljastatud kui kurjategija. 

Rudenko ei jäänud minu protokollitud vastustega kuidagi rahule. Kuigi ta säilitas 
minuga rääkides viisakuse, heitis ta siiski ette, et olen liiga ametlik, kasutades 
bürokraatlikke väljendeid taolise partei ja valitsuse paadunud vaenlase suhtes nagu 
Beria. Pöördusin Lubjankale tagasi loomulikult kõige süngemas meeleolus: mõeldes 
uuesti läbi vestluse prokuratuuris, 

püüdsin endale ette kujutada, mis sellele järgneb. Mõistsin, et tulevik ei tõota mulle 
midagi head ja mul oli absoluutselt õigus. 

Peagi sain teada üsna kurjakuulutava iseloomuga muudatustest. Siseministri esimene 
asetäitja Serov teatas mulle: 9. Osakond pole nüüdsest enam iseseisev üksus, vaid 
kuulub Luure Peavalitsuse koosseisu, mida pärast Beria arreteerimist hakkas juhtima 
Panjuškin. See oli enesekindel, kuid ilma igasuguse initsiatiivita bürokraat, kes 
polnud omandanud mingit kogemust luureoperatsioonide läbiviimisel, vaatamata 
sellele, et oli olnud 50. aastate alguL suursaadik ja resident Hiinas, seejärel 
Washingtonis. Kõik see oli ilmses vastuolus Hruštšovi väidetega, et ma jätkan oma 
tööd endisel moel. Panjuškin ja Serov püüdsid minult välja pumbata võimalikult 
rohkem informatsiooni minu teenistuse poolt koostatud operatiivplaanide kohta. Kuigi 
nad kinnitasid, et ma jään edasi Luurevalitsuse ülema asetäitjaks, pakuti mulle minu 
üllatuseks puhkust - näiteks ministeeriumi sanatooriumis. Nõustusin, öeldes, et varsti 
algab õppeaasta ja ma võiksin võtta puhkuse pärast seda, kui lapsed on kooli läinud. 
Olukord oli äärmiselt pingeline. Naine hoolitses selle eest, et ma kodus olles ei 
pääseks relvale ligi - ta kartis, et arreteerimise vältimiseks ja perekonna päästmiseks 
Siberisse saatmisest teen ma enesetapu. Neil päevil külastas meid Reichman, kelle 
Serov vallandas nädal pärast Beria küsimuses toimunud parteiaktiivi koosolekut. 
Reichmani sõnul, kel oli sidemeid valitsusringkondades, kinnitati talle, et puhastus 
piirdub vaid nendega, kes on juba koos Beriaga arreteeritud ja lootis, et teda ja 
Aitingoni sunnitakse üksnes erru minema. Me mõlemad tahtsime loota, et nii 
juhtubki. Me polnud ju kunagi kuulunud Beria lähikonda, aga need, kes tõepoolest 
sinna kuulusid, nagu Kruglov ja Serov, olid endiselt võimul. Reichmani oletus osutus 
ekslikuks. 

Aitingon, Jelizaveta ja Vassili Zarubinid, Serebrjanski, Afanasjev, Vassilevski ja 
Semjonov kõrvaldati töölt. Aitingon ja Serebrjanski arreteeriti hiljem, aga teised 
vallandati, kuigi kõige vanem nendest oli alles veidi rohkem kui viiekümnene. 

Semjonov, kes oli tuntud oma kangelastegude poolest aatomi saladuste hankimisel, 
kihutati organeist minema ilma pensionita. Pool aastat pärast minu arreteerimist 
vallandati luurest Zoja Rõbkina. Ta saadeti teenima GULAG-i süsteemi Põhjas Ta 
läks erru 1955. aastal, hakates saama pensioni MVD-st mitte KGB-st. 


IV. Vastupanu võimudele ja juurdlusorganitele 


Möödusid mõned päevad. 21. augustil 1953. aastal mind arreteeriti. See oli reedene 
päev. Olin parajasti oma kabinetis, kui helistas korrapidajaohvitser ministeeriumi 
sekretariaadist ja uuris, kas ma kavatsen välja kutsuda oma asetäitja Aitingoni, et vor- 
mistada tema pensioniasju, arvestades seda, et kaadriosakonnas puuduvad 
dokumendid tema välismaa komandeeringute kohta. Korrapidajaohvitser, 
alampolkovnik, ehk auastmelt minust noorem, tundis huvi selle vastu, mis ei 
kuulunud tema kompetentsi. Mõistsin: see on halb märk... Mõne aja pärast helistas 

Aitin-gon ja ütles, et teda kutsuti ministeeriumi kaadriosakonda, aga talle teeb häda 
maohaav, seetõttu ei saa ta sõita. Vastasin, et ei tea, miks ta välja kutsuti. Möödus 
tund - kabineti uksele ilmus major Bõtškov, minu sekretär. Ta ütles, et on tulnud 
ametlik ümbrik ministri isikliku salajase direktiiviga. Sel momendil oli minu juures 
ettekandega Studnikov, üks mu asetäitjatest, parteiorganisatsiooni sekretär. Käskisin 
tal kabinetist väljuda ja Bõtškov juhatas sisse kolm ohvitseri. 

Ühte neist ma tundsin - see oli alampolkovnik Gordejev, eriti tähtsate juhtumitega 
seoses olevate arreteerimiste, kinnipidamiste ja läbiotsimiste eest vastutava teenistuse 
ülem. Gordejev oli isiklikult arreteerinud Poliitbüroo liikme Voznes-senski, partei KK 
sekretäri Kuznetsovi, lennukitööstuse ministri Sahhurini ja teisi kõrgemalseisvaid 
ametiisikuid. Küsisin kohe, kas neil on order minu arreteerimiseks. Gordejev esitas 
selle, öeldes, et käskkirja on alla kirjutanud Kruglov, orderi aga Serov. Siis tegin 
ettepaneku mitte minna läbi vastuvõtutoa, vaid väljuda 

teisest uksest, et kaastöötajad ei sattuks paanikasse. See Oli seaduse jäme rikkumine, 
kuid nad siiski nõustusid. Kõigi reeglite järgi oleksin pidanud alla kirjutama oma 
kabineti läbi-otsimisaktile ning jääma kohale, kuni see on lõpetatud. 

Laskusime alla seitsmendalt korruselt Lubjanka keldris asuvasse sisevanglasse. 
Järgimata formaalsusi, täitsin registreerimiskaardi ning mind paigutati kambrisse kui 
vangistatu number kaheksa. 

Olin sedavõrd erutatud, et ei suutnud meelde jätta, mis minu ümber toimus. Mäletan 
ainult, et mu pea hakkas kohutavalt valutama, kuid õnneks avastasin taskust 
peavalutabletid. Siis hakkasin oma üllatuseks taipama, et mind isegi ei otsitud läbi, 
kontrolliti ainult, kas mul pole relva kaasas. Saabus lõunaaeg. Sundisin end 
väevõimuga sööma lusikatäit suppi, et saaks tableti alla neelata ja asusin oma olukorra 
üle järele mõtlema. Sel hetkel avati uks ning kaks järelvaatajat viisid mind kiirustades 
vangla administratiivblokki, kus mind lõpuks ka läbi otsiti. Minult võeti ära kõik, 
kaasa arvatud peavalutabletid. Käe pealt võeti šveitsi kell-kronomeeter, mille olin 
ostnud viisteist aastat tagasi Belgiast ja pandi mu pintsaku rinnataskusse. Mind viidi 
kinnise vanglaauto juurde ning viimasel hetkel tõmbas üks järelvaatajatest mu kella 
taskust välja. See pisivargus vapustas mind: ma ei suutnud endale ette kujutada, et 
salajase sisevangla järelvaatajad võivad käituda nagu taskuvargad. Sellest ma tol 
hetkel mõtlesingi, kuigi mulle sai üha selgemaks, et minu saatus on otsustatud. Siis 
tekkis äkki mõte, et ehk saan kella-vargust pöörata oma kasuks. 

Mind toimetati Butõrka vanglasse, kus tehti uus läbiotsimine ning paigutati siis 
üksikkambrisse, mis ei erinenud millegi poolest Soome vangla kambrist, kus mul tuli 
nooruses mõni kuu istuda. Esimene ülekuulamine leidis aset juba sama päeva 
hilisõhtul. Mind kuulasid üle Rudenko ja justiitspolkovnik Tsäregradski. Rudenko 
teatas mulle järsul toonil, et olen arreteeritud kui aktiivne osaleja Beria vandenõus, 
mille eesmärk oli võimuhaaramine, et olen Beria usaldusisik ja kaasosaline 
Nõukogude riigi huvide vastastes salatehingutes välisriikidega, 

organiseerisin rea terroristlikke akte Beria isiklike vaenlaste vastu ning kavandasin 
Nõukogude riigi juhtkonna vastaseid terroriakte. 

Kuulanud ära need kohutavad süüdistused, hakkasin ägedalt protesteerima minu kui 
arreteeritu suhtes ebaseadusliku tegevuse vastu: mina ei viibinud läbiotsimise juures 
oma kabinetis, mulle ei antud läbiotsimisel ära võetud esemete nimekirja ja konvoi 
saatel Butõrka vanglasse toimetamise ajal röövis järelvaataja minult šveitsi käekell- 
kronomeetri. 

Rudenko ja Tsaregradski põrnitsesid mind jahmunult, uskumata oma kõrvu. Lõpuks 
Rudenko toibus, öeldes, et annab käsu kõiges selgusele jõuda. Kuni nad mõlemad olid 
veel segaduses, otsustasin minna kaugemale ja avaldada protesti, et mind kuulatakse 
seadusevastaselt üle öisel ajal. Kuid Rudenko oli juba valvel ja katkestas mind: 

»Me ei hakka reeglitest kinni pidama, kuulates üle Nõukogude võimu verivaenlasi. 
Võib arvata, et teil seal NKVD-s järgiti kõiki formaalsusi. Nii teie, Beria kui kogu teie 
bandega talitame samuti.” 

Minu esimese ülekuulamise kohta, mis toimus 21. augustil 1953. aastal, saatis 
Rudenko protokolli koopia Malenkovile. Sain sellest teada nelikümmend aastat 
hiljem, kui president Jeltsini nõunik, kindralpolkovnik Dmitri Volkogonov näitas seda 
dokumenti minu pojale. Protokoll, siinkohal peab andma au Rudenkole, ei sisaldanud 
võltsinguid ega fabritseeritud tunnistusi. Selles on fikseeritud, et ma ei võtnud omaks 
mulle esitatud süüdistusi, et Beria ,,reeturlikust"” tegevusest sain teada ametlikust 
teadaandest ja et mingist vandenõust Siseministeeriumis ma teadlik ei olnud. Tõsi, 
minu proteste protokollis ära toodud ei ole. 

Järgmisel hommikul ilmus kambrisse korrapidaja ohvitser minult äravõetud asjade 
nimekirjaga, nende hulgas oli ka kell-kronomeeter. Kirjutasin dokumendile alla. 
Teisel ülekuulamisel, mis muide toimus päevasel ajal, esitas Rudenko viisakalt 
küsimusi mu eluloo kohta. Neile vastates rõhutasin, et mul pole olnud mingeid 
sidemeid Beriaga enne, kui ta määrati 1938. aastal tööle NKVD keskaparaati. 

Ootamatult tegi Rudenko mulle ettepaneku anda tunnistusi Beria vastu: jutustada tema 
plaanist salaja kokku leppida Hitleriga, et sõlmida separaatrahu Bulgaaria suursaadiku 
Stamenovi vahendusel, ,,Inglise spiooni" Maiski kaasamisest salajaste kontaktide 
loomisele Churchilliga ja kavandatavast terroriaktist Nõukogude juhtkonna vastu, et 
hävitada see mürkide abil. Rudenko lisas, et Beria tühistas ka valitsuse käsu röövida 
gruusia emigratsiooni liidrid Pariisis kuna nende hulgas oli tema naise onu. Ta ütles, 
et minu parteiline kohus on aidata paljastada Beria kuritegelikke plaane. 

Vastasin, et esiteks ei teadnud ma neist koletislikest plaanidest midagi, ja teiseks oli 
Stamenov meie agent. Tema kaudu lasti valitsuse käsul käiku desinformatsioon 
diplomaatilistele ringkondadele, lõppkokkuvõttes aga sakslastele, võimalikest rahu- 
läbirääkimistest Hitleriga territoriaalsete järeleandmiste alusel, et võita aega ning 
peatada Saksa vägede pealetung. Mis puutub Maiskisse, siis viimane kord vestlesin 
temaga 1946. aastal, kui Beria ei juhtinud enam julgeolekuorganeid, vaid tegeles 
ainult luurega aatomirelva küsimustes, ning mul pole sellest ajast peale olnud temaga 
mingit kontakti. Mulle ülekuulamisel esitatud Briti sektori ettekanne, milles analüüsiti 
Maiski kontakte ja millele oli alla kirjutanud Fedotov, üks tolleaegseid Informat- 
sioonikomitee juhte, kujutas endast tavalist ametidokumenti, mis saadeti laiali kõigile 
luureteenistuse juhtidele. Eitasin ka oma osavõttu Beria vaenlaste vastastes 
terroristlikes plaanides: oma kolmekümneaastase teenistuse jooksul 
julgeolekuorganeis olin teinud kõik, riskides sageli eluga, et kaitsta valitsust, riiki ja 
Nõukogude inimesi meie ühiste vaenlaste eest. 

Rudenko katkestas mind järsult, esitades veel ühe süüdistuse: ma ei täitnud Stalini ja 
Malenkovi käsku likvideerida sellised Nõukogude riigi õelaimad vaenlased nagu 
Kerenski ja Tito. Ta ütles: 

»Ärge looge endale illusioone, et kui teie ja Aitingon viisite palju aastaid tagasi läbi 
operatsiooni Trotski ja Konovaletsi likvideerimiseks, siis see päästab teid. Partei ja 
valitsus pakuvad teile võimaluse meiega koostööd teha, paljastades Beria kuri- 

tahtliku tegevuse. Sellest, kuidas te meid abistate, sõltub teie enda saatus. Kui te 
keeldute meiega koostööd tegemast, siis hävitame mitte ainult teid, vaid ka kogu teie 
perekonna. Praegu olete te vang number kaheksa viiekümnest inimesest koosnevas 
grupis, kes kõik on arreteeritud seoses Beria süüasjaga." 

Repressiooniaastate ja näidisprotsesside järgi ma muidugi teadsin, milliste 
meetoditega hangiti valetunnistusi. Beria asetäitja aatomiprobleemiga tegelevas 
erikomitees ja Stalini käsul 1941. aastal arreteeritud Vannikov jutustas, et teda peksti 
ega lastud magada, kuni ta andis valetunnistusi oma tegelemisest sabo-taažiga. 
Uurides juurdlustoimikuid meie luurajate kohta, kes olid arreteeritud aastatel 1937- 
1938 (ma vaatasin need läbi 1941. aastal, kui tegin Beriale ettepaneku vabastada 
vanglatest töötajaid, kellel oli töö- ja võitluskogemusi meie vaenlastega välismaal), 
mõistsin üht: kuigi sinu saatus on ette määratud, siiski ainus võimalus säilitada oma 
inimväärikus ja aus nimi on eitada sulle külgepoogitud kuritegusid, seni, kuni sul 
jätkub selleks jõudu. Ühtlasi taipasin ka, et päästa ennast ja oma peret, ei tohi ma 
ilmutada oma skeptilisust Beria vandenõu olemasolu suhtes. Just seetõttu andsingi 
teada, et olen valmis rääkima kõigist mulle teadaolevaist faktidest. Samas jäin endale 
kindlaks, et ei vandenõust ega ka Beriale ebasoovitavate inimeste likvideerimisest ei 
tea ma midagi. Ütlesin, et käsk gruusia emigratsiooni liidrite röövimise kohta Pariisis 
ja selle käsu tühistamine lähtusid valitsusest, millele andis pärast Beria arreteerimist 
NLKP KK Presiidiumi istungil 5. augustil 1953. aastal oma kinnituse ka minister 
Kruglov, tehes seda minu juuresolekul. 

See oli minu viimane kohtumine Rudenkoga. Päev hiljem jätkati ülekuulamisi, kuid 
nüüd juhtis neid Tsaregradski, esitades mulle ametliku süüdistuse osavõtus 
vandenõust koos Sta-menoviga, eesmärgiga sõlmida salajane separaatrahu Hitleriga; 
Siseasjade Rahvakomissariaadi juurde erigrupi loomises, et sooritada Beria käsul 
salajasi, talle vaenulike inimeste ja partei-ning valitsusjuhtide mõrvu, tehes seda 
sobingus ,,sionist" Mai-ranovskiga, endise ,,aboratoorium X" ülemaga, ja kasutades 

selleks erilisi mürke, mida pole võimalik avastada. Tema sõnul kasutasin ma 
Mairanovskit, kes arreteeriti enne mind, justnagu oma sugulast ja usaldusisikut, et 
tappa Beria vaenlasi NKVD-MGB konspiratiivkorterites ja suvilates. 


Neile süüdistustele lisas ta veel osavõtu vandenõust eesmärgiga haarata riigis võim, 
ning informatsiooni varjamise valitsuse eest Jugoslaavia ,,Tito kliki" reeturliku 
tegevuse kohta aastatel 1947-1948. 

Sealjuures kasutati Lefortovo vanglas uurimisaluselt, julge-olekuministri asetäitjalt 
Pitovranovilt välja pekstud tunnistusi minu leplikkusest ,, Jugoslaavia juhtkonna 
reeturliku tegevuse” suhtes. Sealhulgas oli juttu ka Beria plaanist kasutada Läände 
põgenemisel pommituslennukit Murmanski lähedasest lennu-väebaasist. Lükkasin 
need väljamõeldised ümber ja teatasin: lennuvägi ei allunud minule ja seetõttu ei 
saanud ma sellise plaani teostamisele kaasa aidata. Murmanski lähedal asuva 
lennuväebaasi mainimine näitas kujukalt, kuidas moonutati meie edukat 
kontrolloperatsiooni NATO õhukaitse süsteemi üle. 


Meie kaugpommittaja lend Norras asuvate sõjaliste objektide kohal lubas määrata 
kindlaks ameeriklaste ja inglaste nõrgad kohad. Kui ma peaaegu nelikümmend aastat 
hiljem kohtusin polkovnik Ziminiga, meie ohvitseriga, kes pidas sidet kindralstaabiga, 
jutustas ta mulle, et selle lennu pärast oleks teda peaaegu arreteeritud. On teada, et 
Beria kui valitsusjuhi esimene asetäitja sanktsioneeris lennu, kuid ei kandnud sellest 

Malen-kovile ette. Seda fakti toodigi kui tõestust, et Beria tahtis kasutada 
lennuväebaasi Murmanski lähedal juhuks, kui vandenõu peaks läbi kukkuma. 
Kindralstaabi ülema asetäitja, kindralpolkovnik Štemenko kui nende »reeturlike 
plaanide” initsiaator, kes polnud tookord veel viiekümnenegi, oli sunnitud minema 
erru. Hruštšov ja Malenkov säästsid teda - nad ei tahtnud, et Beria asjas astuksid 
kohtu ette kõrgemad sõjaväelased. Bre'ev tõi Štemenko tegev-armeesse tagasi 
peaaegu viisteist aastat hiljem, et välja töötada 

sissetungiplaan Tšehhoslovakkiasse. Štemenko täitis ülesande hiilgavalt, saades selle 
eest armeekindrali auastme ning Nõukogude Liidu kangelase tähe. 

Tsaregradski esitas mulle süüdistuse, et olin ,,kõige arg-pükslikumal ja reeturlikumal" 
kombel ajanud nurja Tito likvideerimise plaani. Loomulikult lükati tagasi kõik minu 
protestid ja nõudmised anda mulle võimalus need süüdistused ümber lükata. 
Tsaregradski inkrimineeris mulle sidemeid mahalastud ,,rah-vavaenlastega" - 
Spiegelglasi, Mali ja teiste luurajatega. Ta püüdis mind kujutada nende käsilasena, 
öeldes, et Beria oli teadlik minu süüd tõendavatest asjaoludest seoses nendega, kuid 
eelistas vaikida, et veelgi kindlamalt värvata mind oma vandenõulaste 
organisatsiooni. Pettes parteid ja valitsust, olevat ma saanud Berialt oma töö eest 
teenimatult kõrgeid autasusid. Sealjuures, ütles ta, varjates KK ja valitsuse eest, et 
NKVD-MGB Uurimisosakonnas on minu kohta küllaldaselt kompromiteerivat 
materjali, taotles Beria minu määramist üheks Nõukogude luureteenistuse juhiks. 
Tsaregradski sõnul olin sõja-aastatel täitnud Beria korraldusi, mineerides salaja 
valitsuse suvilaid ja linnalähedasi residentse, seejärel aga varjanud nende objektide 
mineerimist Kremli kaitse juhtkonna eest, et vandenõulastele sobival momendil 
likvideerida partei ja valitsuse juhid. Hiljem sain teada, et prokuratuuri oli kutsutud ka 
mu asetäitja, polkovnik Orlov, kellega me sõja-aastatel koos töötasime - ta oli NKVD 
vägede Erigrupi staabiülem ja juhatas eriülesannetega brigaadi. Talle anti käsk otsida 
koos valitsuse residentsi töötajatega Minski maantee ümbrusesse minu käsul 
paigutatud miine. Otsingud kestsid poolteist kuud, kuid mingeid miine ei leitud. 
Tegelikkuses oli lugu selline. Mulle oli tehtud ülesandeks juhtida Moskva ja 
pealinnalähedaste maanteede ja objektide mineerimist, et blokeerida 1941. aasta 
oktoobris sakslaste pealetung Moskva all. Kuid pärast seda, kui sakslased olid tagasi 
löödud, võeti miinid välja, kusjuures seda tehti range kontrolli all ja üksikasjalikult 
väljatöötatud plaani kohaselt. Ilmselt uskusid 

Hruštšov ja Malenkov kas siis nende endi suvilate minee-rimise kohta prokuratuuris 
liikuvaid jutte, või surve all saadud tunnistusi. Sapööride erigrupid püüdsid leida ka 
Beria poolt spetsiaalsetesse varjupaikadesse ,,peidetud" aardeid: neid otsiti tema 
suvila ümbrusest, konspiratiivkorteritest ja NKVD suvilatest Moskva lähedal, kuid 
midagi ei leitud. 

Ülekuulamistel mind küll ei pekstud, kuid magada ka ei lastud. Uurijate brigaadid 
koosnesid noortest ohvitseridest, kes üksteist välja vahetades kordasid kella viieni 
hommikul lõpmatuseni ühte ja sedasama küsimust: kas tunnistate enda osavõttu Beria 
reeturlikes plaanides ja tegudes? 

Umbes poolteise kuu pärast oli mulle selge, et minu tunnistustel pole Tsaregradski 
jaoks mingit tähtsust. Mind lihtsalt suunatakse süüasja formaalsele lõpetamisele ja 
lastakse maha kui partei ja valitsuse hambuni relvastatud vaenlane, kes visalt eitab 
oma süüd. Samas mõistsin, et mõned arreteeritud, nagu Bogdan Kobulov, püüavad 
siiski aega võita. Tsaregradski näitas mulle väljavõtteid nende ülekuulamise 
protokollidest: Kobulov ei andnud tunnistusi küsimustes, mis puudutasid spionaaži ja 

operatsioone välismaa agentidega, selle asemel rääkis ta, et Sudopla-tovi aparaat ,,oli 
risustatud" kahtlaste isikutega. Kogenud uurija Kobulov püüdis luua muljet, nagu ta 
teeks koostööd prokuratuuriga ja võiks olla kasulik ka edaspidi. Minule oli selline 
variant vastuvõetamatu. Mõistsin, et kuulun nende MVD ametnike hulka, kes 
kuuluvad hävitamisele. Minu vastu esitatud süüdistused põhinesid faktidel, mida riigi 
valitsus ei käsitlenud nende tõelises valguses, vaid kasutas ettekäändena minust kui 
ebasoovitavast tunnistajast vabanemiseks. 

Seni, kuni kestsid ülekuulamised, hoiti mind üksikkambris. Mulle ei korraldatud 
vastandamisi tunnistajate või niinimetatud kaasosalistega, kuid mul oli tunne, et päris 
minu lähedal asuvad teised selle looga seotud võtmefiguurid. Näiteks tundsin ära 
Merkulovi kõnnaku, kui teda mööda koridori ülekuulamisele viidi. Ma teadsin, et 
Merkulov oli Beria lähikonnas olnud Kaukaasia päevil ja ka hiljem Moskvas, 
kuii“rviimase kaheksa aasta jooksul ta Beriaga koos ei töötanud, kuna oli tagandatud 

julgeolekuministri ametist juba 1946. aastal. Mõistsin, et Rudenko oli saanud 
korralduse vormistada ka nende inimeste likvideerimine, kes minevikus olid kuulunud 
Beria lähikonda. Samuti teadsin, et Merkulov oli üle elanud infarkti kohe pärast 
Stalini surma ning oli tõsiselt haige. Kui Beria kavandaski vandenõu, siis oli võimatu 
ette kujutada, et Merkulov võis seal mängida mingit tõsisemat rolli. 

Sellel uurimise etapil otsustasin tegutseda nõuande järgi, mida jagas mu õpetaja ja 
eelkäija Spiegelglas oma illegaalidele, kes püüti kinni asitõenditega, ning kellel 
polnud seega võimalust oma süüd eitada: tasapisi tuleb lõpetada küsimustele 
vastamine ja söömine, ilma näljastreiki välja kuulutamata visake iga päev osa toidust 
paraskisse. See garanteerib, et kahe-kolme nädala pärast muutute kõige ümbritseva 
vastu ükskõikseks. Siis loobuge täielikult toidust. Möödub veel mõni aeg, enne kui 
ilmub vangla arst ja paneb diagnoosi - kurnatus; sellele järgneb hospitaliseerimine -ja 
vägisi toitmine. 

Ma teadsin, et Spiegelglas ,,murti" Lefortovo vanglas. Ta pidas sellele mängule vastu 
ainult kaks kuud. Mulle oli eeskujuks Kamo (Ter-Petrosjan), kes juhtis põrandaalust 
võitlus-gruppi, mis röövis Lenini käsul raha Tbilisi pangast 1907. aastal ning toimetas 
selle Euroopasse. Saksa politsei võttis Kamo kinni, kui tema inimesed püüdsid 
röövitud raha vahetada. Tsaarivalitsus nõudis tema väljaandmist, kuid Kamo osutas 
passiivset vastupanu: teeskles, et oli langenud stuuporisse6. Parimad saksa 
psühhiaatrid osutasid tähelepanu tema järjest halvenevale vaimsele seisukorrale. See 
päästis Kamo. Pärast nelja aastat saksa vangla psühhiaatriahaiglas anti ta Venemaale 
välja, meditsiinilise ravi jätkamiseks vangla laatsaretis. Sealt õnnestus tal lõpuks 
põgeneda. Pärast revolutsiooni töötas Kamo koos Beriaga Tšekaas Kaukaasias. Ta 
hukkus Tbilisis 1922. aastal: sõites jalgrattaga mööda käänulist tänavat, sööstis ta 
sõna otseses mõttes auto rataste alla. 

Kamo jutustas noortele tšekistidele, et kõige vastutusrikkam moment saabub siis, kui 
tehakse seljaüdi punktsiooni, et kontrollida patsiendi valureaktsiooni ja viia ta 
stuuporist välja. Kui õnnestub kohutav valu ära kannatada, siis kinnitab iga psüh- 
hiaatriakomisjon, et teid ei tohi viia ülekuulamistele ega kohtu ette. 

Sügise lõpupoole hakkas mu jõud kahanema. Tsaregradski püüdis mind petta, 
rääkides, et minu jaoks pole veel kõik kadunud: endisi teeneid võidakse arvestada. 
Kuid ma ei vastanud enam tema küsimustele. Mind haaranud meeleheide oli tõepoo- 
lest sedavõrd tugev, et ükskord surusin alumiiniumkausi vangla-lobiga valvurile 


$ 1. stupor - tardumus - mõningate psühhooside puhul esinev järsk masendus, mis väljendub täielikus liikumatuses 
ja vaikimises. 

näkku. Peagi ilmus kambrisse naisarst. Ma ei vastanud ühelegi tema küsimusele ja ta 
tegi ettepaneku mind statsionaarseteks uuringuteks üle viia haiglablokki. 

Sinna toimetati mind kanderaamil ja jäeti lamama koridori, otse arstikabineti vastu. 
Ootamatult ilmus kusagilt grupp vange-kriminaalkurjategijaid, kolm-neli inimest, 
keda kasutati sanitaridena. Nad hakkasid röökima, et sellistele koertele tuleb ots peale 
teha ja asusid mind peksma. Olin liiga nõrk, et osutada vastupanu ning püüdsin vaid 
end keerata, et löögijõudu vähendada. Peksmine kestis mitu minutit, kuid ma olin 
veendunud, et seda stseeni jälgisid arstid oma kabinetist. Valvur ilmus välja ja kihutas 
mu piinajad minema. Mõistsin, et nad olid saanud korralduse mind vastu pead mitte 
peksta. 

Palatis hakati mind vägisi toitma. Sellest ajast on mul säilinud vaid ähmased 
mälestused, sest olin praktiliselt poolteadvu-seta olekus. Mõni päev pärast haiglas 
viibimist tehti mulle punktsioon - valu oli tõepoolest kohutav, kuid pidasin siiski 
vastu ega hakanud karjuma. 

Ülestähendustest, mida tegi mu naine, nähtub, et jäin Butõrka vangla haigla 
psühhiaatriaosakonda rohkem kui aastaks. Kogu selle aja toideti mind sunniviisiliselt. 
Suutsin ellu jääda ainult tänu oma naise salajasele toetusele. Kahe-kolme kuu pärast 
hakkasin seda abi tunnetama: iga nädal toodi vanglasse pakk, et äratada mu isu - 
värsked puuviljad, kala, tomatid, kurgid, praetud kana... Ma nägin, et toit, mida mulle 
vanglas anti, ei sarnanenud 

sellele, mida antakse mõnikord eriti tähtsatele vangidele, et sundida neid rääkima, ja 
teadsin, vaadates täidetud kala: selle võis valmistada ainult minu ämm. Süda täitus 
rõõmust: tähendab, perekonnas on kõik korras, pole vaja muretseda. Aga Tsa- 
regradski ütles, et minu lähedased on välja saadetud ja nad on minust kui 
rahvavaenlasest lahti öelnud. 

Meditsiiniõde, kes pidevalt mu palatis valvet pidas, lausus mõne kuu pärast midagi, 
mis mind vapustas. 

»Pavel Anatoljevitš, ma näen, et te ei söö tomateid." Seejärel lisas ta mulle üksisilmi 
otsa vaadates: ,,Ma teen teile tomatimahla. See teeb teid tugevamaks. Inimesed 
räägivad, et ellujäämiseks on see lihtsalt hädavajalik.” 

Nii tekkisid meie vahel erilised, sõbralikud suhted. Oma valvekordade ajal istus ta 
minu juurde haiglavoodile ja luges vaikides oma raamatut. Ükskord pöörasin oma 
tähelepanu ajalehele, mis oli raamatu ümber ja nägin teadet Abakumovi 
mahalaskmise kohta. See viis mind mõttele, et järelikult on ka Beria maha lastud, ning 
samuti kõik teised vastutavad töötajad, kes tema süüasjaga seoses arreteeriti. Seal olid 
ka mõningate MGB kaastöötajate nimed, kes olid auastmelt minust palju madalamal. 
Mis siis ikka, otsustasin, halastust pole mõtet oodata. Tähendab, mängu tuleb jätkata. 
Hakates vastu sunniviisilisele toitmisele - mõnikord juhtus see ka minusse sõbralikult 
suhtuva õe juuresolekul, sagedamini siiski teiste puhul -, kaotasin sageli võitluses 
mind vägisi toitva valvuriga oma nõrkuse tõttu meelemärkuse. Kuid tänu õele teadsin 
ma nüüd üht teist sellest, mis toimus vabaduses. Raamatud, mida ta luges, olid pandud 
ajalehte, mis sisaldas minu jaoks tähtsat informatsiooni. Mõistsin, et käigu ajalehega 
oli välja mõelnud minu naine, kes suutis õe enda poole meelitada. Igal nädalal ilmus 
mu naine Butõrkasse - tema külaskäikudest rääkisid pakid ja väikesed rahasummad, 
mis kanti minu arvele. 

Mul vedas, et ma ei sattunud Beria asjas esimeste süüdimõistetute hulka. Beria, 
Goglidze, Kobulovi, Mešiku, Mamulovi ja teiste naised arreteeriti ja saadeti 
asumisele. 

Varsti pärast minu arreteerimist kohtas Vera Spektor, meie majanaaber (tema mehe 
Mark Spektoriga töötas mu naine koos Odessa GPU-s) minu naist ja andis žestidega 
märku, et tahab temaga rääkida, tagatrepil, ilma tunnistajateta. Kohtumisel ta ütles: 
»Mark saatis tervisi ja palus, et ma sulle kindlasti edasi ütleksin: valitsus tühistas 
määruse, mille kohaselt Siseministeeriumil või ükskõik millisel teisel asutusel oli 
õigus saata admi-istratiivkorras asumisele rahvavaenlaste perekondi ilma kohtu 
vastava otsuseta.” 

Kuigi mu naist igati mõnitati ja nõuti, et ta vabastaks korteri, tõrkus ta visalt vastu, 
teatades, et allub ainult kohtu otsusele. 

Erakordselt tähtsaks osutus aga kohtumine julgeoleku erupolkovniku, Spektori 
endaga. See oli küllaltki läbinägelik inimene. Sõja ajal juhatas ta Põhjalaevastikus 
vastuluureteenistust, aga pärast oli aasta NKGB-MGB sekretariaadi ülema asetäitja. 
Ta elas üle infarkti ja läks erru 1946. aastal, töötades seejärel Moskva linna 
Advokaatide Kolleegiumi esimehe asetäitjana. 

Nad kohtusid näiliselt juhuslikult - MVD polikliinikus, mitte aga meil kodus. Minusse 
oli Spektor alati suhtunud suure sümpaatiaga ja mõistis suurepäraselt, kuivõrd 
absurdsed olid minu vastu esitatud süüdistused. Kui temani jõudsid kuuldused minu 
seisukorra ja selle kohta, et olen praktiliselt suremas, töötas ta välja plaani, kuidas mu 
naine saaks minuga sisse seada salajase kontakti. Mark korraldas talle kohtumise 
Volhonskiga, kellega me naisega omal ajal töötasime koos Harkovi GPU-s, Ukrainas. 
Volhonski oli Vanglate Peavalitsuse ülema asetäitja ning Butõrka asus samuti tema 
alluvuses. Kuulnud minu kriitilisest seisundist, pakkus Volhonski välja järgmise 
variandi: varem kindlaksmääratud päeval, kui tema korraldab vangide sugulaste 
vastuvõttu, ilmub mu naine tema kabinetti Butõrka vanglas ettekäändel, et ta ei usu 
neid väiteid, nagu oleks tema mees veel elus ning seoses sellega tahab ta teada, miks - 
kõiki kinnipidamisreegleid eirates - nõuab Butõrka vangla administratsioon tema 
mehe jaoks iganädalasi pakke delikatesstoidu-ainetega. Ta oli tõesti toonud arstide 
«Jõudmisel sõna otseses mõttes kõike, peale alkoholi. 

Volhonski palus tungivalt, et ta ilmuks täpselt kindlaksmääratud ajal, et tal oleks 
võimalik kutsuda enda juurde hiljaaegu ametisse määratud meditsiiniõde, kes pidevalt 
valvas minu kamber-palatis. See oligi too mind üllatanud meditsiiniõde -noor, nii 
umbes kahekümne viiene, hea südamega naine. 

"Edasine sõltub aga juba sinust, tööta temaga ja varba ta enda poole," lausus 
Volhonski edu soovides. 

Vangla meditsiiniosakonna vabapalgalise töötaja Maria Ku-zina kohustuste hulka 
kuulus ülemustele ette kandmine vangide kõigist kahtlastest kontaktidest. Otsustati, et 
mu naine räägib Mariale laimatud bolševikust, sõjakangelasest ja püüab võita tema 
poolehoidu. Volhonski aga hoiatas omalt poolt, öeldes, et ta saab pühendada sellele 
jutuajamisele mitte rohkem kui kolm-neli minutit. 

Ei möödunud kuudki, kui plaan õnnestus teoks teha. Määratud ajal kutsus Volhonski 
enda juurde valvekorras oleva Maria ja ühe vangi abikaasa juuresolekul, nagu ta 
väljendus, palus kirjeldada selle vangi tervislikku seisukorda. Naine hakkas õde 
paluma, et too mind aitaks ja teeks minu ravimiseks kõik, mis võimalik. Ta rääkis, et 
jutt on inimesest, kes on sõja ajal rohkem kui korra riskinud oma eluga, juhtides 
sakslastevastast põrandaalust tööd. Ta pöördus palvega nii Kuzina kui Volhonski 
poole päästa minu elu, et ma võiksin astuda kohtu ette, mis otsustab õiglaselt mu 
saatuse. Loomulikult võeti kogu vestlus lindi peale ja see sattus mu vanglatoimikusse, 
kuid prokuratuuri tähelepanu ei tohtinud see eriliselt köita. 


298 


Pärast seda, kui Volhonski oli kinnitanud, et Mariat erutas sügavalt minu saatus, 
hankis naine tema telefoninumbri ja suutis seada temaga sisse usalduslikud suhted. 
Naine püüdis kõigega millega sai, tänada seda heasoovlikku naist, aidates teda 
materiaalselt nii palju kui võimalik. Me hoidsime temaga sõbralikke suhteid ka pärast 
minu vabastamist. 

Vanglas ei rääkinud ma Mariaga sõnagi - ta surus ainult õrnalt mu kätt, näidates, et 
tema raamatu ümber olevast ajalehest leian endale vajaliku informatsiooni. 

Nii kestis see umbes pool aastat. Siis pandi mind ootamatult 

kanderaamile ja toimetati valve all spetsiaalse haiglaautoga raudteejaama. Oli 1955. 
aasta talv. Minu arreteerimisest oli öödunud ligi poolteist aastat. 

Kaks relvastatud, erariides valvurit kandsid mind kupee-vagunisse. Kuhu rong 
sõidab? Seda ma ei teadnud. Kuigi oli öö, õnnestus mul siiski lugeda vagunil olevat 
silti: ,, Moskva -Leningrad”". 

Kupees olime mina ja Maria. Kohe pärast rongi liikuma hakkamist lukustasid 
konvoeerijad ukse, öeldes, et tulevad tagasi poole tunni pärast. Mina lamasin alumisel 
naril, Maria aga ülemisel. Sõnagi ütlemata ulatas ta mulle raamatu, mis oli keeratud 
ajalehte ,,Pravda", sama artikliga Abakumovi grupi mahalaskmise kohta. Artiklis 
räägiti ka Malenkovi vabastamisest valitsusjuhi ametikohalt. Tema asemele oli 
määratud Bulganin. See informatsioon oli minu jaoks eriti tähtis. 

Mu tuju tõusis. Nüüd, kui võeti maha Malenkov, tekkis nõrk lootus, et saan mingil 
moel pöörata selle situatsiooni enda kasuks. Kuna olin kindel, et kupeed kuulatakse 
pealt, siis ei teinud ma artikli kohta mingeid märkusi ega püüdnud isegi rääkida 
Mariaga, kes jälle, juba harjunud kombel, surus vaikselt mu kätt. Varsti tulid valvurid 
tagasi, kuid mina, väsinud pingest ja kindlusetusetundest oma olukorra suhtes, jäin 
magama nagu surnu. 

Leningradi Moskva vaksalis ootas meid kiirabiauto ja mind viidi kurva kuulsusega 
Krestõ vanglasse, mida tsaariajal kasutati eeluurimisvangistuseks. Vangla üks tiib oli 
muudetud psühhiaatriahaiglaks. Siin järgiti formaalsusi küllaltki rangelt. Mind vaatas 
läbi peapsühhiaater, meditsiiniteenistuse alampolkovnik Petrov, kes hiljem jälgis 
dissident Vladimir Bukovski meditsiinilist ravi". Ka minu ajal polnud vangla täidetud 
mitte ainult tavaliste kriminaalkurjategijatega, vaid ka poliitiliste vangidega, kellest 
mõned olid siin veetnud juba üle viieteistkümne aasta. 

Näis, et Petrov jäi minu uuringutega rahule ja paigutas mind Palatisse koos julgeoleku 
majandusva'tsuse ülema kindral Sumbatovi ja Beria valvemeeskonna ülema 
Sarkissoviga. Mõistsin, 

et palatit kuulatakse pealt. Mu mõlemad naabrid tundusid olevat psüühiliselt haiged 
inimesed. Sarkissov, kes oli kunagi olnud Tbilisi tekstiilivabriku tööline, kaebas kogu 
aeg, et vale-süüdistused reetmises, mis talle esitati, ajavad nurja tekstiilitööstuse 
viisaastaku plaani kiire täitmise. Ta palus arste aidata tal paljastada prokurör 
Rudenkot, kes segab tal juurutamast tema poolt leiutatud tööpinki ja takistab 
tekstiilitoodangu suurendamist, ega lase tal saada Sotsialistliku töö kangelase nime- 
tust. 

Sumbatov istus voodis, nuttis ja karjus. Üksikutest, seosetutest sõnadest võis mõista, 
et Beria aarded on maha maetud Ministrite Nõukogu suvilasse Žukovkas, Moskva 
lähedal ega ole salakaubana välja viidud välismaale. Peagi muutusid tema karjed ikka 
tugevamaks. Algul mõtlesin, et ta reageerib niiviisi süstile, kui ta aga suri, saime 
teada, et tal oli vähk ja teda piinasid väljakannatamatud valud. 

Krestõs sai minust invaliid. Seal tehti mulle teist korda selja-üdi punktsioon ning 
vigastad tõsiselt selgroogu. Ma kaotasin teadvuse ja ainult veenisisene toitmine tõi 
mind ellu tagasi. Eriti raskelt talusin elektrišoki teraapiat, mis kutsus esile kohutavalt 
tugevaid peavaluhooge. 

Olin Krestõs viibinud nädala, kui Leningradi sõitis mu naine. See päästis mu, kuna tal 
õnnestus appi kutsuda paljusid meie sõpru, endisi Leningradi MGB töötajaid. Kõige 
rohkem aitas meid naise onu Krimker, ebatavaliste võimetega ja äärmi-seltmeeldiv 
inimene. Olles pidanud elus rohkem kui ühte ametit, saavutas ta igas neist 
hämmastavaid tulemusi. Ta alustas oma tegevust laadijana Odessa sadamas, seejärel 
sai temast GPU illegaal, algul Rumeenias, pärast Argentinas, kus elasid tema 
sugulased. 50. aastate keskpaiku asus ta tegelema mastaapsete majandusküsimustega 
Leningradis, seejärel oli mõnda aega Lenfilmi kommertsdirektor. Tema 
leiutajamõistus töötas välja spetsiaalse vedeltoidu dieedi ja kindlustas mulle 
regulaarse pakkide saatmise palatisse. Et aga varustada mind informatsiooniga, 
mõtlesid mu naine ja Krimker välja mõistukõnelise vormi. Võte oli sama: 
meditsiiniõe käes oleva raamatu ümber 

olid mähitud kirjad, mis olid näiliselt saadetud tema sugulaste poolt. 

Sel kombel andis naine mulle teada, et ,,vana” (Stalin) paljastati ,,kolhoosnike” 
üldkoosolekul (Partei XX Kongress), et ,,raamatupidajad" (need, kes arreteeriti koos 
minuga) tunnevad end halvasti, tingimused on ,,farmis" ikka needsamad, kuid tal on 
piisavalt raha ja sidemeid, et jätkata. Mind viis segadusse fraas: ,,mitte keegi ei tea, 
millal Lev Semjonovitš tuberkuloosist paraneb”. Selgus, et kirjas oli siinkohal juttu 
reaalsest inimesest: Lev Semjonovitš Rapoportist - Akimovi teatri dirigendist. Ta 
üüris tuba minu meditsiiniõe lastele, kes olid maalt Leningradi õppima tulnud. Seda 
tehti ettevaatuse mõttes, juhuks, kui kiri peaks ära võetama. Siis oleks võinud raskus- 
teta tõestada, et see inimene on tõepoolest ka olemas. Mina aga mõtlesin, et Lev 
Semjonovitš, see on minu šifreeritud nimi ning võimud suhtuvad minusse kui 
tõepoolest haigesse inimesesse. Seega tuleb jääda haiglasse ja võita aega. 
Regulaarsed aminasiini süstid tekitasid minus depressiooni ja mu tujud vaheldusid 
sageli. Kuni 1957. aasta lõpuni ei lubatud mulle kokkusaamisi naisega. Üritades minu 
kohtuasja sulgeda, lubas prokuratuur lõpuks kokkusaamist. Detsembris kohtusime 
naisega seitsmel korral. Igal kohtumisel viibisid juures uurija Tsaregradski ja kaks 
arsti. Ma ei lausunud sõnagi, kuid teisel kohtumisel ei suutnud pisaraid tagasi hoida. 
Naine rääkis, et lastega on kõik korras ja peres on kõik terved. Sain teada, et 
Reichman amnesteeriti, Aitingon sai kaksteist aastat, et mitte keegi ei usu minu süüd, 
et teda toetavad endiselt vanad sõbrad ja et mul tuleb hakata sööma. Ma ei vastanud 
talle. Minu arvates lubati meile kokkusaamisi üksnes selleks, et viia mind stuuporist 
välja ja tõestada, et mahalaskmise vältimiseks simuleerin ma psüühiliselt haiget. 
Tollele ajale tagasi vaadates ei välista ma aga võimalust, et piinarikaste 
raviprotseduuride mõjul võisin olla tõepoolest reaktiivpsühhoosi seisundis. 
Sellegipoolest väljendasid eksperdid ja raviarstid minu olukorra suhtes teatud 
kahtlusi. Ühes mu toimiku salajases kokkuvõttes on kirjas, et ,,viibides vangla 

erihaigla tingimustes, jälgis arreteeritu Sudplatov talle sisuliselt süüks arvatud tegudes 
vajalikku konspiratsiooni, minnes üksikjuhtudel üle normaalsele käitumistasandile”. 
Lisatud on ka agentuurettekanne, et ,,juurdlusalune Sudoplatov astus kõne-kontakti, 
milles ilmnes tema säilinud intellekt, terviklik isiksus, otsustusvõime ja ühiskondlik- 
poliitiline orientatsioon, eriti konspiratiivteenistuses.” 

Salajases vanglatoimikus on kirjas: ,,Sudoplatov oli oma seisukorras aktiivne, selgitas 
koos arstiga oma perspektiive; lähtudes läbielatud haiguslikust seisundist, kuid pärast 
kolmepäevast normaalset käitumist langes taas stuuporisse, keeldudes toidust...” 

Kuu aja pärast hakkasin siiski sööma tahket toitu, kuigi mu esihambad olid pikaajalise 
sundtoitmise tõttu murdunud. Ma hakkasin ka paranema ja vastama lihtsamatele 
küsimustele. Minu kinnipidamise tingimused paranesid kohe - vanglatoidu asemel 
anti mulle täis sõdurinom. Lisaks sellele tulid veel ka pakid kodust. 1958. aasta 
aprillis kuulutas alampolkovnik Petrov, et lähtudes minu tervislikust seisundist, võib 
juurdluse minu süüasjas taastada. Vangla ,rongaga"” viidi mind raudteejaama ja 
paigutati vangivagunisse. Moskvas sattusin uuesti juba tuttavasse Butõrka vanglasse. 
Tundsin kohe, kui järsult oli muutunud riigi poliitiline olukord. Juba kahe-kolme 
päeva pärast külastasid mind mitmed vangivalvurid ja vanglakorpuse ülem - endised 
eriülesannetega brigaadi sõdurid ja ohvitserid, kes olid sõja aastatel minu alluvuses 
olnud. Nad tulid mind tervitama ja julgustama, kirusid avalikult Hruštšovi, et too oli 
tühistanud lisatasu MVD sõjaväeliste auastmete eest, pannes nad, võrreldes 
Nõukogude armee ja KGB sõjaväeteenistujatega, teise sordi inimeste seisusesse. Nad 
olid nördinud, et Hruštšov oli kahekümneks aastaks edasi lükanud riigilaenu 
obligatsioonide väljamaksmise, millele me kõik olime kohustatud alla kirjutama 
summas kümnest kuni kahekümne protsendini kuupalgast. Ma ei teadnud, mida neile 
vastata, kuid tänasin moraalse toetuse ja võimaluse eest ise oma habet ajada - esimest 
korda viie aasta jooksul. 

13. peatükk Vangistusaastad, võitlus rehabiliteerimise eest 


1. Arveteõiendamise tehnika võimudele soovimatute poliitiliste 
tunnistajatega 


Taas algasid ülekuulamised. Sedakorda ei asunud minu süüasjaga tegelema enam 
Tsaregradski (hiljem räägiti, et ta vallandati prokuratuurist kahtlustatuna altkäemaksu 
võtmises). Teda sendas Rudenko eriabi Preobraženski, kes töötas paaris vanemuurija 
Andrejeviga. Preobraženski oli üle viiekümne ja liikus 

karkude abil, mis peegeldus ka tema iseloomus - ta oli sünge ja endassesulgunud. 
Tema on muide läinud ajalukku seoses võimude intelligentsivastase võitlusega. Ta 
esitas Rudenkole ettekande, mis esitati KK-le ja kus oli kirjas, et Boriss Paster- 

nak olevat ülekuulamistel käitunud nagu argpüks. Preobraženski sünge olek oli 
hämmastavas kontrastis Andrejevi käitumismaneeriga. Andrejev oli noorem, alati 
korrektselt riides, irooniline ja võttis endale vabaduse nii mõnigi kord nalja heita minu 
vastu esitatud süüdistuste üle. Ta protokollis ise ülekuulamisi, ei moonuta-nud minu 
vastuseid ja ma tundsin tema vastu järjest suuremat sümpaatiat, eriti pärast seda, kui 
ta tegi kindlaks, et Mihhoelsi tapmisega polnud minul mingit pistmist, nagu ka 
toksikoloogialaboratooriumi töötajate läbiviidud eksperimenti- 

dega surmamõistetute kallal. Andrejevi sõnul oli minu süüasja põhiolemus selge, kuid 
arvestades kõrgema juhtkonna suhtumist nendesse, kes olid töötanud koos Beriaga, ei 
õnnestu mul niikuinii vältida pikaajalist vanglakaristust. Ta oletas, et mulle 
mõistetakse viisteist aastat. 

Vahepeal valmistas Preobraženski ette ülekuulamiste 

võltsprotokolle. Keeldusin neile alla kirjutamast ja tõmbasin maha kõik mulle 
külgepoogitud valesüüdistused. Siis püüdis Preobra-žŽenski mind šantažeerida, 
teatades, et lisab uue süüdistuse -hullumeelsuse simuleerimine, millele ma rahulikult 
vastasin: 

»Hea küll, kuid siis tuleb teil annulleerida meditsiinilise komisjoni kaks otsust, mis 
kinnitavad, et ma olin stuupori seisundis ja polnud võimeline viibima ülekuulamistel." 
Omalt poolt süüdistasin Tsaregradskit ja Rudenkot selles, et jättes mu kolmeks kuuks 
ilma võimalusest magada ja sulgedes mind akendeta kambrisse, viisid nad mu 
seisundini, millest pole võimalik väljuda pikaajalise ravita. 

Preobraženski püüdis minult pidevalt tunnistusi välja pigistada, kuid ma ei andnud 
alla. Lõpuks ta kuulutas: ,,Uurimine teie süüasjas on lõpetatud." Ja esimest - ning 
ainukest! - korda anti minu kätte minu uurimistoimiku kõik neli köidet. Süüdis- 
tuskokkuvõte võttis enda alla kaks lehekülge. Seda lugedes veendusin, et Andrejev oli 
oma sõna pidanud - selle kohta, et ma püüdsin sobingus Beriaga võtta osa võimu 
haaramisest, oli igasuguse tõestusmaterjali puudumise tõttu süüdistus maha võetud. 
Selle kohta, et ma ajasin nurja Tito vastu kavandatud kallaletungioperatsiooni ja et 
aastatel 1947-1948 varjasin minu käsutuses olevaid andmeid ettevalmistatavast 
vandenõust meie riigi vastu, oli süüdistus samuti maha võetud. Minu süüasjas ei 
figureerinud enam Beria fantastilised Läände põgenemise plaanid Murmanski lähedal 
asuvast erilennuväe baasist kindral Šte-menko abiga. Ei mainitud ka Mairanovskit kui 
minu sugulast. Sellegipoolest kujutas süüdistuskokkuvõte mind paadunud kur- 
jategijana, alates 1938. aastast sobingus rahvavaenlastega ning partei ja valitsuse 
vastu väljaastujana. Tõestusena kasutati süüdistusmaterjale nende luuretöötajate 
vastu, kes minu pealekäimisel sõja algul vanglatest vabastati, samuti minu sidemeid 
»Fahvavaenlaste” - Spiegelglasi, Serebrjanski, Mali ja teistega, kuigi nad kõik, peale 
Serebrjanski, olid selleks ajaks juba postuumselt rehabiliteeritud. Seadusest lähtudes 
polnud neil süüdistustel enam juriidilist jõudu, kuid see asjaolu ei valmistanud 
kellelegi peavalu. 

Minu vastu esialgselt tõstatatud süüdistustest jäi alles kolm: esimene - salasobing 
Beriaga hitlerliku Saksamaaga sepa-raatrahu kokkuleppe saavutamiseks 1941. aastal 
ja Nõukogude valitsuse kukutamine; 

teine - kuuludes Beria lähikonda ja olles enne sõda loodud Erigrupi ülem, teostasin 
Beriasse vaenulikult suhtuvate inimeste salajasi tapmisi mürgitamise teel, esitades 
nende surma õnnetusjuhtumina; 

kolmas - alates 1942. kuni 1946. aastani jälgisin laboratooriumi X" erikambri tööd, 
kus mürkide mõju kontrolliti surmamõistetute peal. 

Süüdistuses polnud nimetatud ühtegi konkreetset tapmisjuh-tumit. Seevastu mainiti 
minu asetäitjat Aitingoni, kes arreteeriti 1951. aasta oktoobris ja vabastati Beria poolt 
»ekslikult ja kuritahtlikult" vanglast pärast Stalini surma 1953. aasta märtsis ning 
mõisteti taas sama süüdistuse põhjal - kodumaa reetmine -süüdi 1957. aastal. 
Süüdistuskokkuvõte lõppes ettepanekuga arutada minu süüasja kinnises korras 
Ülemkohtu Sõjaväekolleegiumil ilma prokuröri ja kaitsja osavõtuta. 

Mulle meenus, kuidas mu naine oli kohtumise ajal Krestõs rääkinud Reichmanist ja 
maininud, et kinnised kohtuistungid ilma kaitsja osavõtuta, mis võeti kasutusele pärast 
Kirovi surma, on seadusega keelatud alates 1956. aastast. Reichman suutis vältida 
salajast kohtumõistmist ning seetõttu ta ka amnesteeriti. Minu ees seisis raske 

ülesanne: kuidas öelda Preobraženskile, et ma tean, et seadus keelab salajase 
kohtumõistmise ilma kaitsja osavõtuta? Ma olin ju koomataolises seisundis. 

Siis pöördusin ma Preobraženski poole kirjaliku palvega esitada põhjendused, miks 
tehti ettepanek minu süüasja ärakuulamiseks ilma kaitsja osavõtuta. Ta vastas, et 
süüdistuskokkuvõttes pole vajadust tungida sedavõrd tähtsusetutesse üksikasjadesse ja 
avaldas mulle allkirja vastu otsuse loobuda advokaadist. Nõudsin Kriminaalkoodeksit, 
et saaksin kasutada oma konstitutsioonilist õigust kaitsele, kuid ka selle palve lükkas 
Preobraženski tagasi, samuti allkirja vastu. Mulle oli väga 

tähtis fikseerida kirjalikus vormis nende teadlik seaduserikkumine. Andrejev, kes 
suhtus minusse kaastundega, ütles, et minust oleks naiivne loota, nagu lubataks mu 
süüasja juurde advokaati. 

Pärast seda pöördusin vanglaülema asetäitja, sõja-aastatel minu endise alluva poole 
palvega muretseda mulle Kriminaalkoodeks. Järelvaataja teatas, et minu palve on 
tagasi lükatud, kuid vanglaülema asetäitja on valmis mind vastu võtma ja ära kuulama 
minu kaebused, mis puudutavad kinnipidamistingi-musi. Kui mind viidi tema 
kabinetti, mida muidugi kuulati pealt, ei andnud me millegagi märku, et tunneme 
teineteist. Ta kinnitas, et minu palve on tagasi lükatud, kuid ütles, et ma võin tutvuda 
instruktsioonidega uurimisaluste kinnipidamise kohta, ' enne kui annan sisse ametliku 
kaebuse. Ma tabasin tema lauses varjatud mõtte. Instruktsiooni kõrval laual lebas lisa, 
milles oli kirjas just see, mis mind huvitas - NSVL Ülemnõukogu Presiidiumi määrus 
30. aprillist 1956. aastast, mille kohaselt muudeti ära erikord kinnise kohtuistungi 
puhul, kus süüdistust riigi reetmises arutati kaitsja osavõtuta. 

Minu ametlikku avaldust advokaadi kohta ignoreeriti tõenäoliselt ,,instantside" ehk 
Hruštšovi enda korraldusel, kellest oli selleks ajaks saanud partei ja valitsuse juht. 
Otsustasin mõnda aega oodata ja korrata oma nõudmist kaitsja suhtes juba kohtuliku 
uurimise käigus. 

Viimane kohtumine uurijaga võttis minu jaoks ootamatu pöörde. Preobraženski 
nõudis äkki, et ma kirjutaksin Molotovi osavõtust Stamenovi sondeerimisel. Mind tegi 
see äärmiselt murelikuks ja ma mõistsin, et arvatavasti on Molotov sattunud nüüd 
ebasoosingusse. Ma ei teadnud midagi ,.parteivastasest grupist", mis oli kõrvaldatud 
riigitüüri juurest 1957. aastal ja kuhu kuulusid Molotov, Malenkov ja Kaganovitš. 
Minu kirjalik ettekanne avaldas Preobraženskile silmnähtavat muljet, eriti aga teade, 
et Molotov sokutas Stamenovi naise tööle NSVL Teaduste Akadeemia Biokeemia 
Instituuti, akadeemik Bachi juurde. Tuletasin samuti meelde, et Molotoviga 
konsulteerid kingituste osas, mis Stamenov andis üle tsaariperekonnale 

oma kodumaal. Uurija reaktsioon andis mulle lootust, et vaatamata kinnisele 
kohtuistungile, jäetakse mind siiski ellu kui tunnistajat Molotovi vastu. 
Kolmkümmend kolm - nii palju avaldusi kirjutasin ja saatsin Hruštšovile, Rudenkole, 
NSVL Ülemnõukogu Presiidiumi sekretärile Gorkinile, KGB ülemaks saanud 
Serovile ja teistele, nõudes kaitsjat ning protestides jämedate võltsingute vastu, mida 
sisaldasid minu vastu esitatud süüdistused. Mitte ühelegi neist ei saanud ma vastust. 
Kui eriti tähtsate asjade uurimine kõrgemal tasemel lõppes, siis tavaliselt anti süüasi 
viivitamatult edasi Ülemkohtule. Nädala või äärmisel juhul kuu aja jooksul pidin 
saama teatise selle kohta, kuidas leiab aset kohtuasja ärakuulamine. Kuid möödus 
kolm kuud - ja mitte sõnagi. Alles 1958. aasta septembri algul teatati mulle ametlikult, 
et minu kohtuasi tuleb läbivaatusele Sõjaväekolleegiumil 12. septembril prokuröri ja 
kaitsja osavõtuta. Mind viidi üle Lubjanka sisevanglasse, seejärel aga Lefortovosse. 
Paljude aastate pärast sain teada, et kindralmajor Borisoglebski, Sõjaväekolleegiumi 

esimees saatis minu kohtutoimiku täiendavaks uurimiseks kolmel korral tagasi pro- 
kuratuuri. Ja kõigil kolmel korral saadeti see omakorda tagasi -eitava vastusega. 
Nüüd tundub mulle, et mu saatus oli juba eelnevalt ära otsustatud, kuid keegi ei 
tahtnud võtta endale vastutust seaduserikkumises pärast seda kui partei XX kongressil 
olid kõlanud Hruštšovi paljutõotavad lubadused järgida pärast Stalini surma seadusi ja 
paljastada tema kuriteod. Hiljem sai mulle teatavaks, et minu pöördumised Serovi ja 
Hruštšovi poole, milles ma viitasin meie kohtumistele Kremlis ja operatiivtööle sõja- 
aastatel ja pärast sõda, kutsusid esile kiire reaktsiooni. Minu endine alluv, polkovnik 
Aleksahhin saadeti kohe prokuratuuri, et minu toimikust välja võtta kõik 
operatiivmaterjalid, mis puudutasid Hruštšovi osavõttu salajastest operatsioonidest 
ukraina natsionalistide vastu. Prokuratuurist kinnitati talle, et mitte üheski minu 
kriminaalasja neljast köitest pole viiteid Hruštšovile. Polkovnik Aleksahhin oli 
kogenud ohvitser ja kui talle näi- 

dati minu kohta koostatud süüdistuskokkuvõtet, ütles ta sõjaväeprokurörile otse välja, 
et süüdistused on ebakonkreetsed ja võltsitud. Nooremohvitserid-uurijad nõustusid 
temaga, kuid ütlesid, et käske ei arutata, vaid täidetakse - need tulevad kõrgemalt 
poolt. 

Aleksahhin võttis prokuratuurist kolm kinnikleebitud ümbrikku läbivaatamata 
operatiivmaterjalidega, mis olid 1953. aastal minu ametiseifist läbiotsimise ajal ära 
võetud. Ta andis ümbrikud Serovi sekretariaati ega näinud neid enam kunagi. Ma ei 
suuda kõike meenutada, mis minu seifis asus, kuid tean kindlasti, et seal olid 
sissekanded tolleaegse kõrgema juhtkonna - Stalini, Molotovi, Malenkovi, Hruštšovi 
ja Bulganini - sanktsioonidest valitsusele soovimatute isikute likvideerimise kohta, 
lisaks sellele ka meie luure poolt agentuurtoimikute põhjal tehtud ülestähendused 
sionistlike ringkondade kaudu valitsussfää-ridesse tungimise ja sisseimbumise kohta 
teadlaste keskkonda, kus tegeleti aatomienergia uuringutega. 

Kui Aleksahhin taotles 1988. aastal koos kahe luurevetera-niga minu kohtuasja 
läbivaatamist, viitasid nad sellele episoodile. Neil soovitati vaikida ja mitte 
kompromiteerida parteid veelgi rohkem, tassides päevavalgele sedavõrd näotuid asju. 
Ülemkohtu hoonesse, mis asus Vorovski tänaval, viidi mind vanglaautoga. Mu käed 
polnud raudus ja mind saatvatel KGB konvoeerijatel kästi oodata Sõjaväekolleegiumi 
esimehe asetäitja vastuvõtutoas ehk väljaspool kohtusaali. Vastupidi üldkehtivale 
korrale ei lubatud neil saali siseneda. Mina olin erariietes. Ruum, kuhu sisenesin, ei 
meenutanud millegagi kohtusaali selle sõna kõige tavalisemas mõttes. See oli hästi 
sisustatud kabinet, mille nurgas seisis kirjutuslaud, ruumi keskel aga pikk laud 
nõupidamisteks, mida juhtis kindralmajor Kostromin, keda esitleti kui 
Sõjaväekolleegiumi esimehe asetäitjat. Teised kohtunikud olid justiitspolkovnik 
Romanov ja viitseadmiral Simonov. Toas viibis ka kaks sekretäri - üks neist, major 
Afanasjev oli hiljem sekretäriks ka Penkovski protsessil. 

Mina istusin pika laua ühes otsas, teise otsa seadsid end sisse kohtunikud - kõik kolm. 
Istungi avas Kostromin, luges üles 

kohtunike ees- ja perekonnanimed ja küsis, kas mul pole kohtu koosseisu suhtes 
vastuväiteid. Ma vastasin, et ei ole, kuid avaldan protesti kinnise kohtuistungi enese ja 
minu konstitutsiooniliste õiguste jämeda rikkumise vastu kuna mulle pole võimal- 
datud kaitsjat. Ma ütlesin, et seadus keelab kinnised kohtuistungid ilma kaitsja 
osavõtuta seda liiki kriminaalasjades, kus vastavalt Kriminaalkoodeksile võib olla 
tegu kõrgema karistusmäära - surmanuhtlusega. Läbipõetud raske haiguse tagajärjel ei 
suuda ma aga ise end sel kohtuistungil kvaliteetselt kaitsta. 

Kostromin jäi minu avaldust kuuldes tummaks. Kohtunikud heitsid eesistujale ärevaid 
pilke, eriti ähmis tundus olevat admiral. Kostromin teatas, et kohus läheb minu 
taotluse läbivaatamiseks nõupidamisele, märkides nördinult, et mul pole mingit õigust 
vaidlustada kohtuasja arutamise protseduuri. Samas palus ta sekretäri saata mind 
vastuvõtutuppa. 

Kohtunikud pidasid nõu umbes tund aega ning selle aja sees õnnestus mul näha neid, 
kes pidid esinema tunnistajatena minu vastu. Esimesena ilmus vastuvõtutuppa 
akadeemik Muromtsev, kes juhatas varem NKVD-MGB 
bakterioloogialaboratooriumina tuntud asutust, kus katsetati bakterioloogilisi 
vahendeid surmamõistetute peal kuni 1950. aastani välja. Ma vaevalt tundsin teda ega 
olnud temaga kunagi koos töötanud, kui mitte arvestada seda, et saatsin talle 
luurematerjale, mida saime Iisraelist viimaste tööde kohta bakterioloogilise relva 
vallas. Teine tunnistaja oli Mairanovski: kahvatuna ja hirmununa ilmus ta 
vastuvõtutuppa konvoi saatel. Tal oli seljas kulunud ülikond ja kohe oli näha, et ta 
toodi kohale otse vanglast. Niisiis oli mulle selge, et toksikoloogia ,, aboratooriumi 
X" töö on üks peamisi punkte minu kohtuasjas. 

Mind nähes hakkas Mairanovski nutma. Oli täiesti ilmne, et ta ei lootnud mind 
vastuvõtutoas kohata ilma konvoita, tugitoolis istumas, korralikus ülikonnas ja lips 
ees. Sekretär käskis konvoil otsekohe Mairanovski välja viia ja jooksis sellest 
Kostrominile ette kandma. Ta tuli kiiresti tagasi ja viis mind kabinetti, kus kohtunikud 
juba ootasid, et istungit jätkata. Kostromin teatas, et minu taotluse kaitsja osas ja 
avalduse kohtuasja 

ebaseadusliku arutelu kohta kinnisel kohtuistungil advokaadi osavõtuta on NSVL 
Ülemkohtu esimees isiklikult tagasi lükanud. Korraldus oli just saabunud telefoni teel 
valitsuse sidekanalite kaudu. Juhul, kui ma hakkan tõrkuma ja keeldun küsimustele 
vastamast, jätkatakse asja arutamist ilma minuta ja otsus tehakse tagaselja. Ta märkis, 
et kokkuleppel Ülemnõukogu Presiidiumiga on Ülemkohtul kui kõrgeimal 
kohtuinstantsil õigus määrata kohtuasja ärakuulamise protseduurireeglid asjades, mis 
on riigi huvides eriti tähtsad. Ta küsis, kas ma tunnistan end süüdi. Lükkasin 
kategooriliselt kõik mulle esitatud süüdistused tagasi. Seejärel ta teatas, et kaks 
tunnistajat, endised julgeolekuorgani töötajad Galiguzov ja Pudin ei saa tervislikel 
põhjustel kohtuistungil osaleda. Teised kaks, akadeemik Muromtsev ja süüdimõistetu 
Mairanovski asuvad kõrvaltoas ja on valmis tunnistusi andma. 


Seejärel teatas Kostromin: kohut ei veennud Beria eeluurimise käigus antud 
tunnistused selle kohta, et teie polnud tema usaldusisik, vaid täitsite üksnes käske, 
mida tema teile valitsuse nimel andis. Veel enam, ütles Kostromin, kohus leiab, et 
Beria püüdis varjata riigi reetmise fakti kui sellist ning teie uurimis-toimikus olevad 
tunnistused ei oma seega kohtu jaoks tähtsust. 

Episoodi Stamenoviga ainult mainiti. Kostromin rõhutas kaheldamatu riigireetmise 
fakti, lisades, et uued andmed, mis annavad tunnistust sellest, et Beria arutas küsimusi 
kontaktidest Stamenoviga ka teiste valitsusliikmetega, antakse edasi Ülemkohtule, ja 
võimalik, et võetakse kasutusele eraviisiline määratlus valitsusinstantside aadressil. 
Eitasin otsustavalt katseid seada sisse salajasi kontakte valitsusest mööda minnes, 
kuna Molotov mitte ainult et teadis nendest kontaktidest, vaid ka sanktsioneeris need. 
Valitsuse poolt sanktsioneeritud sondeerimist luure eesmärkidel ei saa klassifitseerida 
kui riigireetmise fakti. Kuid kohus ignoreeris minu avaldust. Veel enam, ütlesin mina, 
seltsimees Hruštšov isiklikult kinnitas mulle viis aastat tagasi, 1953. aasta augustis, et 
mis puutub Stamenovisse, 

siis temaga seoses ei leia ta minu tegevuses mingit kuritegelikku seaduserikkumist või 
süüd. 

Kahvatunud esimees keelas mul mainida Hruštšovi nime. Sekretärid katkestasid 
otsekohe protokollimise. Tundsin, kuidas veri lõi mulle näkku ja suutmata end vaos 
hoida, karjusin: 

»» Te mõistate kohut inimese üle, kelle on surma mõistnud fašistlik OUN, inimese üle, 
kes riskis oma eluga Nõukogude rahva heaks! Teie mõistate minu üle kohut samuti 
nagu teie eelkäijad, kes viisid mahalaskmisele Nõukogude luure kangelasi.” 
Hakkasin loetlema oma hukkunud sõprade ja kolleegide nimesid - Artuzov, 
Spiegelglas, Mali, Serebrjanski, Sosnovski, Goražanin ja teised. Kostromin oli 
vapustatud; viitseadmiral Simonov istus, näost valge nagu kriit. 

Pärast mõneajalist pausi võttis Kostromin end käsile ja ütles: ,,Mitte keegi pole teile 
surmanuhtlust juba ette ära määranud. Meie tahame tõe välja selgitada.” 

Seejärel kutsuti välja tunnistaja Muromtsev ja loeti tema juuresolekul ette tunnistused, 
mis ta oli andnud viis aastat tagasi. Kohtunike imestuseks ja meelepahaks teatas 
Murontsev, etta ei saa oma tunnistusi kinnitada. Tema sõnul ei mäleta ta mingeid 
fakte minu osavõtu kohta salajase bakterioloogilise uurimislaboratooriumi tööst. 

Siis kutsuti Mairanovski. Tema tunnistas, et oli konsulteerinud mind nelja juhtumi 
puhul. Eesistuja loal küsisin temalt: kas ta oli ametialaselt minu alluv, kas tema poolt 
mainitud nelja juhtumi puhul oli tegemist eksperimentidega inimeste kallal või 
lahinguoperatsioonidega, ja lõpuks, kellelt sai ta käsu kasutada mürke? Minu 
imestuseks admiral toetas mind. Kogu kohtu poolt hästi läbimõeldud stsenaarium 
pudenes laiali. Mairanovski tunnistas, et ta polnud ametialaselt kunagi olnud minu 
alluv ja hakkas nutma. Läbi pisarate tunnistas ta, et need eksperimendid, millest on 
jutt, olid tegelikult lahinguoperatsioo-nid, käske inimeste hävitamiseks andsid aga 
Hruštšov ja Molotov. Ta jutustas oma kohtumisest Molotoviga Informatsiooni- 
komitee hoones, seejärel aga, kutsuda esile kohtu eesistuja viha, mainis ka kohtumist 
Hruštšoviga Kiievis, raudteevagunis. 

Siinkohal Kostromin katkestas teda, öeldes, et kohtule on tema tunnistused niigi 
selged. Seejärel vajutas ta vastavale nupule ja kohaletulnud konvoi viis Mairanovski 
ära. Pärast seda ei näinud ma teda kolm aastat - seni, kuni kohtusime jalutuskäigul 
Vladimiri vangla siseõues. 

Kohtunikud olid ilmses segaduses. Nad said kinnituse selle kohta, et need 
niinimetatud terroriaktid olid tegelikult lahingu-operatsioonid, mis viidi läbi 
Nõukogude võimu õelaimate vaenlaste vastu valitsuse otsesel käsul, mitte aga minu 
initsiatiivil. Märkisin veel, et ma ei olnud nimetatud operatsioonide läbiviimisel 
vanem ametiisik, kuna iga juhtumi puhul viibisid juures ka valitsuse eriesindajad - 
NSVL Riikliku Julgeoleku ministri esimene asetäitja Ogoltsov ja Ukraina Riikliku 
Julgeoleku minister Savtšenko, ning kohalikud julgeolekuorganid allusid otseselt 
neile. Tegin ettepaneku kutsuda nad välja tunnistajatena ning nõudsin vastust, miks 
pole neid võetud vastutusele nende aktsioonide juhtimise eest. 

Viitasin ka sellele, et just valitsuse otsusega 1946. aasta juulist määrati kindlaks 
erikord riigi kõige ohtlikumate vaenlaste likvideerimiseks nii riigisiseselt kui ka 
välismaal julgeolekuorganite ja Punaarmee Peastaabi Luurevalitsuse liinis. 

Taas tundsid kohtunikud end ebamugavalt. Ma teadsin, et minu ülekuulamiste 
protokollides oli kõik, mis puudutas tööd külma sõja perioodil, aastatel 1946-1953, 
äärmiselt ähmane ja ebakonkreetne. Mõte, mis läbis punase niidina kõiki süüdistusi, 
oli järgmine: Mairanovski tappis minu abiga neid inimesi, kes olid Beria vastu 

vaenulikult meelestatud. Ma tunnetasin täiesti selgelt, et kohtunikud polnud valmis 
tunnistama reaalset fakti, et kõik need likvideerimised olid sanktsioneeritud juhtide 
poolt, kes seisid võimuhierarhias Beriast kõrgemal, temal polnud aga kohtus räägitud 
episoodidega mingit pistmist. 

Kostromin tegi kiiresti ja asjalikult kohtuistungist kokkuvõtte. Tema sõnul ei mõisteta 
minu üle kohut operatsioonide eest Nõukogude võimu vaenlaste vastu. Kohus leiab, et 
ma juhtisin oma suvilast teisi salajasi operatsioone, mis olid suunatud Beria vaenlaste 
vastu. Palusin otsekohe esitada kas või 

üksainus konkreetne fakt terroristliku akti kohta minu osavõtul valitsuse või Beria 
vaenlaste vastu. Kostromin vaidles järsult vastu: Beria kohtuasi on lõpetatud, 
kusjuures on täpselt kindlaks tehtud, et sedasorti aktsioone pandi toime korduvalt ja 
kuna mina töötasin tema alluvuses, siis olen samuti süüdi. Kuid antud momendil pole 
kohtul veel vastavat tõendusmaterjali. Nende sõnadega lõpetas ta kohtuasja arutelu, 
andes mulle võimaluse öelda oma viimane sõna. Tegin lühidalt, teatades, et olen 
süütu, et minuga arveteõiendamine toimub ukraina fašistide, imperialistlike 
eriteenistuste ja välismaal asuvate trotskistide huvides. Lõpuks nõudsin oma 
seaduslikku õigust tutvuda kohtuistungi protokolliga ning teha sinna oma korrektiivid. 
Sellest öeldi kohe ära. 

Kostromin kuulutas välja vaheaja. Mind viidi vastuvõtutuppa, kus pakuti teed ja 
võileibu. Admiral tuli minu juurde, surus mu kätt ja ütles, et ma käitusin nagu mehele 
kohane. Ta rahustas mind: kõik läheb hästi. Mõne aja pärast viidi mind kohtuotsuse 
ettelugemiseks Kostromini kabinetti tagasi. Kohtunikud tõusid püsti ja eesistuja luges 
ette käsitsikirjutatud kohtuotsuse, mis sõna sõnalt kordas prokuratuuri süüdistus- 
kokkuvõtet, kuid ühe lisandiga: ,,Kohus ei pea otstarbekaks rakendada minu suhtes 
kõrgeimat karistusmäära - surmanuhtlust, ja lähtub otsuse tegemisel materjalidest, mis 
on kohtutoimikus, kuid mida pole kohtuistungil läbi vaadatud.” 

Mulle mõisteti viisteist aastat vanglakaristust. Otsus oli lõplik ja edasikaebamisele ei 
kuulunud. Oli 1958. aasta varasügis. Alates oma arreteerimisest 1953. aastal, olin 
vanglas viibinud juba viis aastat. 

Jõud jättis mind maha. Olin tugevas šokis ega suutnud sellest seisundist välja tulla, 
tundsin, et nüüd otsekohe ma minestan ning olin sunnitud istuma. Peagi olin tagasi 
Lubjanka sisevanglas. Mul algas kohutav peavalu ja järelvaataja andis mulle isegi 
tableti. Ma polnud ikka veel toibunud, kui mind viidi ootamatult Serovi kabinetti - 
endisesse Beria valdusesse. Süngel ilmel pakkus Serov mulle istet. 

»Kuulake tähelepanelikult,” alustas ta. ,,Teil saab olema veel 

palju aega oma olukorra üle järele mõtlemiseks. Teid saadetakse Vladimiri vanglasse. 
Kui teile meenuvad seal mingisugusedki Molotovi ja Malenkovi kahtlased 
ettevõtmised või kuritahtlikud käsud, mis olid seotud ühe või teise situatsiooniga 
riigis endas või välismaal, teatage mulle, kuid ärge mainige Nikita Serge-jevitši. Ja 
kui," tegi ta kokkuvõtte, ,teile meenub see, mis ma ütlesin, jääte te ellu ja me 
amnesteerime teid.” 

Vaatamata kohutavale peavalule, ma siiski noogutasin, väljendades sellega oma 
nõusolekut. Ma ei näinud teda enam iialgi. 

II. Vladimiri vangla kui režiimile eriti ohtlike ja soovimatute 
tunnistajate kinnipidamiskoht 


Mind viidi kohe üle Lefortovo vanglasse ja kahe päeva pärast lubati kohtuda naise 
ning noorema venna Konstantiniga. Lõpuks ometi andsin pisaratele voli, nemad aga 
lohutasid mind nii nagu suutsid. Tundsime salajast rõõmu teate üle, et mind paiguta- 
takse Vladimiri vanglasse: selles linnas elas mu naise noorem õde. Tema mees 
Aleksander Komelkov oli Vladimiri oblasti MVD aparaadi vastutav töötaja, 
Liiklusinspektsiooni ülema asetäitja. Nad elasid samas majas, kus ka kogu vangla 
juhtkond, ka vanemjärelvaatajad. Kõigi oma naabritega said Komelkovid 
suurepäraselt läbi. Varsti sõitis Vladimirisse koolivaheajale mu noorem poeg Anatoli. 
Seal sai ta sõbraks Vladimiri vangla ülema, polkovnik Koziki poja Juriga, kes oli 
temaga üheealine. Nendega ühes seltskonnas liikus ka Olga, Koziki asetäitja tütar, kes 
elas naabruses. 

Mu naisel vedas, et sel ajal, kui mina asusin uurimise all, teda ei arreteeritud nagu 
teiste Beria süüasjaga seotud uurimis-aluste naisi. Ta oli katkestanud ettenägelikult 
suhted oma endiste töökaaslastega. Mis puutub neisse meie sõpradesse, kes ei olnud 
organitega seotud, siis nemad olid meile suureks toeks, eriti Mariana Jaroslavskaja. 
Tema isa, Jemeljan Jaroslavski oli Partei KK sekretär 1920. kuni 1940. aastani. 
Mitteformaalselt 

peeti Jaroslavskit partei ideoloogiks. Ma tutvusin tema ja ta veetleva abikaasa, 
revolutsiooniveteraniga, 1943. aastal, kui sain suvila otse nende maja kõrvale. Tutvus 
Jaroslavskiga mängis minu elus tähtsat osa ja aitas mu perekonnal vastu pidada. 
Mariana kaudu soetas mu naine sõpru skulptorite, kunstnike ja kirjanike seas. Pärast 
Jaroslavski surma pidasin meeles tema perekonda ja toetasin tema leske Klavdia 
Ivanovna Kirsanovat. Tema omakorda tutvustas mind partei KK sekretäri Kuznetso- 
viga, kes avaldas mulle toetust, kui mul tekkis konflikt Aba-kumoviga. Anna 
Tsukanova, kelle Suslov viis pärast Malenkovi langemist KK-st üle VNFSV 
kultuuriministri asetäitjaks kaadrite alal, osutas meile väga suurt moraalset toetust ja 
abi. Nimelt tema oli see, kes soovitas mu naisel teha nägu, nagu ta ei teaks, milles 
tema meest süüdistatakse. Seepärast algasid minu süüasja õiglase lahendamise 
taotlused, mis ta saatis Hruštšovile ja Malenkovile, alati väitega, et talle pole teada 
minu vastu esitatud süüdistuste tegelik olemus. Ta tegi koopiad minu kirjadest, mis 
olin saatnud välismaalt ja milles ma kirjutasin talle, et vaatamata mind ümbritsevale 
hädaohule, olen valmis ohverdama oma elu partei ja rahva heaks. Need saatis ta 
Hruštšovile ja Malenkovile tõestusena sellest, et aresti all hoitakse inimest, kes on 
üleni ustav partei ideaalidele. Naine kogus kolmeteistkümnelt minu endiselt 
kolleegilt, kellest viis olid Nõukogude Liidu kangelased, arvamusi ja hinnanguid minu 
kohta, kinnitades need parteikomiteedes ning saatis siis prokuratuuri ja Ülemkohtu 
Sõjaväekolleegiumile palvega kutsuda need inimesed välja tunnistajatena minu 
süüasjas. Kui ma sellest kuulsin, mõistsin kohtunike ebakindlust ja ka seda, miks 
minu uurija Andrejev oli minu suhtes kaastundlikult häälestatud ja hoolimata 
reeglitest, hoidis kõrvale minu süüdistuskokkuvõttele alla kirjutamast. 

Beria süüasjaga olid seotud kaks asjaolu, mis aeglustasid kindlasti kompromiteeriva 
materjali otsinguid arreteeritute perekonnaliikmete kohta. Beria minia, tol ajal väga 
lugupeetud Maksim Gorki lapselaps, läks oma mehest lahku pärast seda, kui too koos 
oma emaga arreteeriti ning seejärel asumisele saadeti. 

Võimudele oli see sugulus äärmiselt ebamugav. Teine asjaolu oli seotud KK 
Presiidiumi ja Ministrite Nõukogu juures asuva Malenkovi ametkonna sekretariaadi 
ülema Suhhanoviga, kes võttis kõige aktiivsemalt osa Beria arreteerimisest. Kõrgem 
juhtkond oli sõna otseses mõttes vapustatud, kui Suhhanov varastas Beria ja tema 
kaastöötajate seifidest kuldkelli - neid oli kokku kaheksa -, obligatsioone ja suure 
summa raha, sealhulgas osa Beriale makstud preemiast, mille ta oli saanud aato- 
mipommialaste tööde juhtimise eest. 

Aastatel 1956-1958 liikusid pealinna kõrgemates ringkondades kuuldused 
saladuslikest vargustest, mis olid seotud Beria. arreteerimisega ja sellest, kuhu kuriteo 
jäljed viivad. Beria ja tema kaastöötajate seifid loomulikult avati pärast tema arretee- 
rimist. Seaduse järgi oli ette nähtud koostada äravõetud esemetest üksikasjalik 
nimekiri. Kuid sõjaväeprokurör Uspenski ja Suhhanov, keda abistas Puzanov (Partei 
KK osakonnajuhataja ja tulevane NSVL suursaadik Bulgaarias), ei koostanud mingit 
nimekirja. 

Ühe Beria aparaadi arreteeritud töötaja naisel, Ordõntseval, kes pandi vangi, seejärel 
aga vabastati, kuid vallandati töölt ja jäeti ilma elatusvahenditest, oli nimekiri 
nummerdatud obligatsioonidest, mis kuulusid tema mehele ning mida hoiti tema töö- 
koha ametiseifis. Suhhanov nõudis, et Ordõntseva kohtuotsusesse lülitataks punkt 
vara konfiskeerimisest. Kuid kuna tema mees polnud julgeolekutöötaja, ei omanud 
sõjaväelist auastet ega süüdistatud teda ka riigi reetmises (talle inkrimineeriti vaid 
Beria kuritegelikest plaanidest vaikimine), siis kohus ei lülitanud sisse punkti 
konfiskeerimise kohta. Seejärel hakkas naine taotlema kohtu kaudu obligatsioonide 
tagastamist. Esialgu ei leidnud tema taotlus mingit vastukaja, kuid siis tegi Hruštšov 
Serovile korralduse need obligatsioonid üles otsida. Samal ajal esitas keegi naine 
hoiukassasse väljamaksmiseks ühe kadunud obligatsioonidest, millele oli langenud 
võit. Ta peeti kinni. Selgus, et tegemist oli masinakirjutajaga, kes töötas Suhhanovi 
juures. 

Suhhanov oli sunnitud üles tunnistama väärisesemete varguse Beria ja tema alluvate 
seifidest, mille eest talle mõisteti kümme aastat vanglakaristust. Sellest skandaalist, 
kuigi mingeid ametlikke teateid ei olnud, rääkis kogu Moskva. See õõnestas usaldust 
uurijate suhtes, kes tegelesid Beria süüasjaga ja huvi iga liiki räpaste intriigide 
paljastamise vastu, mis tema arvele kirjutati, hakkas langema. 

Minu naise olukord paranes sel ajal märgatavalt. Ta õppis õmblema ja muutus varsti 
rätsepana üsna populaarseks oma uute sõprade hulgas kunstimaailmas. See oskus 
andis talle täiendava sissetuleku. Ta suutis endiselt üleval pidada nii lapsi kui oma 
ema. MVD püüdis meilt Moskva kesklinna korterit ära võtta, kuid ei saanud seda 
seaduslikel alustel teha, sest mu naine oli sõjast osavõtnu ja sai sõjaväepensioni. Anna 
Tsuka-nova toetas mu naist tema protsessimistel MVD Majandusvalit-susega. Nende 
taktika oli lihtne: mind pole veel süüdi mõistetud, ma asun ikka veel vangla haiglas ja 
seetõttu ei saa mind ka korterist välja kirjutada. Siis tõstis Majandusvalitsus järsult 
korteriüüri, kuid õnneks oli naisel võimalik arved ära maksta ilma eriliste raskusteta. 
Aastatel 1956-1957 sai talle selgeks, et julgeolekuorganite puhastus, mille ohvreiks 
langesin mina ja langes ka Beria, on lõppenud. Need tunnistajad, kes teadsid liiga 
palju, lasti maha, sealhulgas ka kriminaalasjade võltsijad. 


Tänu Reichmani naise sidemetele Kremli kõrgemates ringkondades süüdistati teda 
vaid võimupiiride ületamises ja peagi ta amnesteeriti. Ka Maiski vabastati vanglast. 
Mu naine sai teada, et Hruštšov käskis parteist välja heita ja jätta ilma sõjaväelistest 

auastmetest ligi sada KGB-MVD erukindralit ja -polkovnikut nende hulgast, kes 30. 
aastatel, olles juhtivatel ametikohtadel, võtsid aktiivselt osa repressioonidest või siis 
teadsid liiga palju parteisisestest intriigidest. Kõik need inimesed, kes jäeti ilma 
suurtest pensionidelt ja parteipiletitest, jäid ise, erinevalt eelnevate aastate praktikast, 
siiski ellu - neid ei 

lastud maha ega pandud vanglasse. Nende hulgas oli kaks aatomiluurega seotud 
küsimustes silma paistnud isikut: kindralmajor Ovakimjan, kes koordineeris aastatel 
1941-1945 NKVD tööd Ühendriikides aatomipommi puudutava informatsiooni 
kogumisel, ja minu asetäitja Vassilevski, kelle vastu esitatud ainsaks süüdistuseks oli 
üleliia lähedane side Beriaga. 

Meeleolud olid Moskvas ilmselgelt muutunud ja eriti andis sellest tunnistust fakt, et 
Vassilevskil õnnestus lasta end parteisse ennistada. Ta kasutas oma endisi sidemeid 
Bruno Pontecorvoga, kes asus sel ajal Moskvas ja kellest oli saanud akadeemik. 
Pontecorvo palus isiklikult Hruštšovi oma sõbra eest. Vassilevski ja Gorski, kes olid 
end ilmutanud ,,aatomi"luure liinis, asusid tõlkima inglise- ja prantsusekeelseid 
seiklusromaane. Mõned endised julgeolekuohvitserid - Iljini toetusel, kes töötas pärast 
rehabiliteerimist 1954. aastal NSVL Kirjanike Liidu Moskva osakonna sekretär- 
organisaatorina - said kirjanikeks ja ajakirjanikeks. Kuigi rehabiliteerimine andis 
õiguse saada tagasi oma endine amet, osutus see praktiliselt võimatuks. Kuid siiski 
anti inimestele võimalus alustada uut elu ja saada üsna kõrget pensioni. 


Õnneks langes minu viibimine Vladimiri vanglas kokku jäiga süsteemi lühiajalise 
liberaliseerimise perioodiga, mis leidis aset Hruštšovi ajal. Nii lubati mul saada iga 
kuu kuni neli toidupakki. Kuigi esialgu kaotasin sageli teadvuse ja kohutavate 
peavalude tõttu vaevasid mind tugevad peapööritushood, hakkas mu jõud siiski 
tasapisi taastuma. Tõsi, mind hoiti üksikkambris, kuid sellele vaatamata ei olnud ma 
täielikult isoleeritud - mul oli võimalus lugeda ajalehti, võisin kuulata raadiot ja 
kasutada vangla raamatukogu. 

Vladimiri vangla oli tähelepanuväärne mitmest aspektist lähtudes. See ehitati Nikolai 
IL ajal, selle sajandi algul, ja seal peeti kinni riigi seisukohalt kõige ohtlikumaid 
kurjategijaid, kes pidid võimudel alati käepärast olema. Sisuliselt täitis Vladimiri 
vangla sama rolli ka Nõukogude võimu ajal ning sageli veeti sealt vange pealinna 
täiendavatele ülekuulamistele. 

Saatuse tahtel paigutati mind vangla teise korpusesse, mida olin kunagi varem kahel 
korral külastanud, et vestelda vangistatud Saksa kindralitega, kes siin oma karistust 
kandsid. Tol ajal näidati mulle tühjaksjäetud kambrit, kus kunagi oli istunud tulevane 
revolutsiooni ja kodusõja kangelane, üks Punaarmee organisaatoreid, Mihhail Frunze. 


Minu ajal oli vanglas kolm peakorpust, milles oli umbes kaheksasada vangi. Alates 
1960. aastast hakati vanglat laiendama ja nüüd võib kolmes ümberehitatud korpuses 
kinni pidada kokku kuni tuhandet inimest. Vanglarežiim paistis silma ranguse poolest. 
Kõik äratati hommikul kell kuus. Toit toodi kambritesse: vilets lobi anti kätte kambri 
raskest metallist ukse sisse lõigatud väikese akna kaudu. Nälg oli meie pidev kaas- 
lane, piisas vaid pilgu heitmisest vangide tuhmidesse, läiketa silmadesse, et selles 
veenduda. Algselt tõsteti voodid seinale ja pandi lukku nii et päevasel ajal polnud 
võimalik lamada. Oma aega võis veeta tsementpõranda külge kinni kruvitud toolil 
istudes. Päevane jalutuskäik tohtis kesta vaid kolmkümmend kuni nelikümmend viis 
minutit ja see leidis aset niinimetatud boksis - kõrgete seintega ümbritsetud siseõues, 

mis meenutas pigem tuba, üldpinnaga kakskümmend ruutmeetrit, ainult et ilma laeta. 
Valvurite kohalolek oli kohustuslik. Päevaseks puhkuseks oli ette nähtud vaid üks 
tund pärast lõunat, kui järelvaataja voodi lukust lahti keeras. Tualetti kambris ei olnud 
-selle aset täitis parask. Iga kord, kui vangil oli vaja minna käimlasse, pidi ta 
pöörduma järelvaataja poole. (Räägitakse, et nüüd on Vladimiri vangla kambritesse 
ilmunud ka tualetid.) Kuigi magama lubati end sättida alates kella kümnest õhtul, 
põles valgus öö läbi. 

Pärast mõnepäevast vangistuses viibimist hakkasin märkama, et vangla 
administratsioon suhtub minusse teatud poolehoiuga. Mind viidi üksikkambrist üle 
vangla haiglasse, kus anti klaas piima päevas, ja mis minu jaoks veelgi tähtsam -lubati 
lamada voodis, päevasel ajal ja mi kaua kui tahtsin. 

Avastasin üsna pea, et vanglas oli päris palju neid, keda ma 

hästi tundsin. Näiteks Läti endine välisminister Munters, kes peagi vabastati. 1940. 
aastal, pärast riigipööret Lätis, viisin ta Voronežisse, kus ta hakkas tööle õppejõuna 
kohalikus ülikoolis. Või Sulgin, keda NKVD luure jahtis välismaal oma kaks- 
kümmend aastat. Pärast Belgradi hõivamist meie vägede poolt 1945. aastal, arreteeriti 
Riigiduuma esimehe endine asetäitja, toimetati Nõukogude Liitu ja anti kohtuvõimude 
kätte, süüdistatuna nõukogudevastases tegevuses kodusõja ajal ja sellele järgnenud 
aastatel. 

Kolm-neli kambrit minust eemal asus keegi Vassiljev: tegelikult oli see Stalini poeg 
Vassili, kes ka siin, vanglas, oskas korraldada skandaale. Kord kui talle tuli külla ta 
naine, marssal Timošenko tütar, kargas mees talle rusikatega kallale, nõudes, et naine 
pöörduks viivitamatult Hruštšovi ja Vorošilovi poole palvega teda vabastada. 
Vladimiri vanglas oli ka Mairanovski, kes istus siin 1953. aastast - ma juba rääkisin, 
et talle mõisteti kümme aastat. Teda võis vaevalt ära tunda: tundus, et endisest 
Mairanovskist oli järele jäänud üksnes kest. Et ellu jääda ja peksust pääseda, nõustus 
see murtud ja asjata vabanemisele lootev inimene andma tunnistusi Beria, Merkulovi 
ja Abakumovi vastu nende osavõtu kohta salajastest mõrvadest. Tõsi, ühegi ohvri 
nime ta ei teadnud. Kõik kolm - Beria, Merkulov ja Abakumov lasti maha, aga 
Mairanovski kandis oma karistust edasi. Mõnikord kuulasid prokuratuuri ja KGB 5. 
Eriosakonna töötajad teda üle tunnistajana neid huvitavates küsimustes. 

Kui kohtuistungil arutati minu süüasja, tunnistas ta, et polnud kunagi saanud minult 
käske ei eksperimentide sooritamiseks mürkidega elavate inimeste kallal ega ka nende 
hävitamiseks ja et üldse ei kuulunud ta minu alluvusse. Olen talle selle eest tänulik 
nagu ka tolle ülimal määral ohtliku töö eest, mida see inimene tegi sõja-aastatel. 
Terroristide relvituks tegemine oli äärmiselt riskantne tegevus. Parašütistid ilmusid 
midagi kahtlustamata konspiratiivkorterisse. Sel ajal, kui Mairanovski rohtude abil 
uinutatud Abwehri agendid olid ,,kustunud", jõudis ta ära vahetada nende 
kraenurkadesse õmmeldud mürgiampullid, 

et pärast, kui agendid arreteeritakse, ei saaks nad oma elu lõpetada enesetapuga. 
Mõnikord me kohtusime temaga jalutuskäigul vangla hoovis ja kui meil oleks olnud 
võimalus vahetada paar sõna, oleksin soovitanud tal otsida toetust teadlaste-meedikute 
seast, keda ta isiklikult tundis ja kes teda kõrgelt hindasid. Mairanovski vabastati 
1961. aasta detsembris. Tema rehabiliteerimise eest kostis Meditsiiniteaduste 
Akadeemia president Blohhin. 

Kaks päeva pärast seda, kui Mairanovski oli viibinud Hruštšovi vastuvõtutoas Partei 
KK hoones, kaasas rehabiliteerimise taotlus, kus mainiti episoodi nende kohtumisest 
erirongi vagunis 1947. aasta lõpul Kiievis, arreteeris KGB ta uuesti. Oma naiivsuses 

ta ei mõistnud, et ei saa pöörduda abipalvega Hruštšovi poole, mainides sealjuures 
nende kohtumist, mis oli seotud peapiiskop Romža likvideerimisega Užgorodis. Ta 
oleks pidanud seda silmas pidama, et võimul olev Hruštšov tahtis mälust kustutada 
kõik, mis oli seotud sedalaadi asjadega. Õnnetuseks sai aga Mairanovskist, kes enda 
olemasolu pidevalt meelde tuletas, soovimatu tunnistaja. Ta jäeti otsekohe ilma 
professori nimetusest ja kõigist teaduslikest kraadidest ning saadeti asumisele 
Mahhatškalasse. Seal asus ta tööle keemialaboratooriumi juhatajana. 

Aeg-ajalt külastas Mairanovski akadeemik Blohhini Moskvas, lootuses taastada oma 
teaduslik karjäär. 1964. aasta detsembris, vahetult enne järjekordset kohtumist, kus 
oleks pidanud tulema arutusele seoses pahaloomuliste kasvajatega läbiviidavate 
eksperimentide tulemused, suri Mairanovski äkki saladuslike asjaoludel. Saatuse 
irooniana oli diagnoos sama, mis Wallenbergil ja Ogginsil: südamepuudulikkus. 
Vladimiri vanglas tekkis ebatavaline ,,klubi", mis koosnes endistest NKVD-MVD 
kõrgetest ametnikest. Nende hulgas olid ka Aitingon, kes saabus Vladimirisse 1957. 
aasta märtsis kaheteistaastase karistusajaga ja Mamulov, kes oli olnud Beria 
sekretariaadi ülem ja siseministri asetäitja ning vastutanud kulla hangete eest. Kuigi 
Mamulov oli armeenlane, oli ta omal ajal Gruusia kompartei KK sekretär kaadrialal. 
Tema kambrikaaslane, 

samuti Gruusia kompartei KK sekretär, akadeemik Šaria töötas mõnda aega NKVD 
Välisluure ülema asetäitjana. Pärast vabanemist vanglast, kus ta kandis karistust kui 
meg-reeli natsionalist, sai akadeemik uue ameti - abi Beria aparaadis Ministrite 
Nõukogu juures, kus ta vastutas välispoliitiliste küsimuste eest, langedes Beria jaoks 
üles seatud võrku - selline juba oli kord tema õnnetu saatus. 


Polkovnik Ljudvigov, Beria sekretariaadi ülem Siseministeeriumi juures, arreteeriti 
seetõttu, et ta teadis liiga palju temast ja ta armuseiklustest. Ljudvigov oli abielus 
Mikojani vennatütrega, mille tõttu ta vabanes vanglast juba kümme päeva pärast 
Hruštšovi langemist 1964. aastal. Mikojan, kes oli kolm kuud varem määratud NSVL 
Ülemnõukogu Presiidiumi esimeheks, andis välja erimääruse, mille kohaselt anti 
Ljudvigovile armu. Mikojan amnesteeris ka oma kauge sugulase Sarkissovi, kes juhtis 
Beria kaitsemeeskonda, mis muuhulgas muretses Beriale ka naisi. 


Vladimiri vanglas istusid ka Darja Gusjak ja Maria Didõk, banderalaste põrandaaluse 
organisatsiooni illegaalsed kullerid, kellest ma juba rääkisin ja kes võeti kinni 1950. 
aastal. Nad kandsid vangidele toitu laiali, kuid minuga kokku puutudes ei tundnud nad 
minus nähtavasti ära toda kõrgemalseisvat MGB töötajat, kes neid Lvovi vanglas üle 
kuulas. 

Meiega koos istus vanglas Vladimir Brik, kes oli Ossip Briki, Vladimir Majakovski 
lähedase sõbra vennapoeg ja kelle KGB arreteeris põgenemiskatsel Ühendriikidesse. 
Seal oli ka Maksim Steinberg, NKVD resident Šveitsis 30. aastatel. Ta keeldus tagasi 
pöördumast, kuna teda ähvardas mahalaskmise oht. Pärast Stalini surma langes ta 
lõksu. Uskudes valelubadusi amnestia kohta, sõitis ta koos oma naise Elsaga 
Moskvasse. Steinbergile mõisteti riigi reetmise eest viisteist, tema naisele kümme 
aastat. 

Nagu pilkeks, figureeris Ülemkohtu Sõjaväekolleegiumi kohtuotsuses formuleering: 
kohus ei pea vajalikuks võtta tema 

vastu kasutusele kõrgeimat karistusmäära - surmanuhtlust seoses kodumaa 
reetmisega, sest riik pole saanud tema tegevusest reaalset kahju, kuna ta tagastas 
riigile talle 1937. aastal operatiivsetel eesmärkidel eraldatud rahalised vahendid. 


Kolm kuud pärast minu saabumist Vladimiri vanglasse tõi naine minuga kohtumisele 
kaasa ka lapsed, olles eelnevalt teinud väga mõistliku otsuse enne neile isa mitte 
näidata, kui ta füüsiline vorm on pisut paranenud. Mul hakkasid käed värisema ja ma 
suutsin end vaevalt valitseda, kui nad sisenesid. Vanglaülem, polkovnik Kozik lubas 
mulle kaks täiendavat kohtumist naisega lisaks ettenähtud ühele kuus. Enne oma 
erruminekut, 1959. aastal korraldas ta oma kabinetis mulle kokkusaamise 
Aleksandriga, naise õemehega, kes viis mind kurssi sellega, mis toimus MVD-s ja 
KGB-s. Informatsioon sellest, kes on võimul, kes saadeti erru ning uue KGB ülema 
Selepini ettevõtmistest Nõukogude luureoperatsioonide laiendamisel välismaal, andis 
mulle lootust, et ehk saan, tänu oma suurtele kogemustele, uuele juhtkonnale kasulik 
olla, mistõttu mind võidakse amnesteerida ja rehabiliteerida, nagu see juhtus 
kindralite ja ohvitseridega, kelle vabastasid Stalin ja Beria ajal, aastatel 1939 ja 1941. 
Vaatamata sellele, et taotlesin võimalust ka edaspidi viibida üksikkambris, paigutati 
ikkagi aasta pärast minu juurde algul Brik, siis Steinberg, seejärel aga sakslaste ajal 
Smolenski linnapeaks olnud Menšagin. Meie suhted olid küll viisakad, kuid mitte 
lähedased. Kuigi nad kõik olid huvitavad inimesed, siis ometi nende endine elu ja 
pealiskaudsed teadmised meie tegelikkusest ärritasid mind, mis oli ka põhjuseks, et 
meie vahel ei tekkinud lähedasi suhteid. 

Pärast pooleaastast viibimist Vladimiri vanglas asusin pommitama Ülemkohut ja 
prokuratuuri, läkitades sinna taotlusi minu kohtuasja uueks läbivaatuseks. Naise käest 
kuulsin, et ta oli kahel korral pöördunud Hruštšovi ja Ülemkohtu poole palvega 
lubada minu kohtuasja läbivtfctusele advokaat. See palve lükati tagasi. Ta näitas 
mulle oma taotluste koopiaid ning 

ma saatsin Moskvasse protesti, teatades, et minu kohtuotsusel pole juriidilist jõudu, 
kuna mulle ei võimaldatud õigust kaitsele ega lubatud ka tutvuda kohtuistungi 
protokolliga, millele ma, muide ei kirjutanudki alla. See aga tähendas, et ma asusin 
vanglas ebaseaduslikult. Ma sain ainult ühe vastuse, mille oli kirjutanud Smirnov, 
Ülemkohtu esimehe asetäitja, ja milles öeldi, et puudub alus minu kohtuasja 
läbivaatamiseks. Järgmisele neljakümnele palvekirjale ei saanud ma ühtegi vastust. 
Minu kambrikaaslased, eriti Aitingon, naersid minu taotluste juriidilise 
argumentatsiooni üle. 

»Seadused ja võimuvõitlus," ütles mulle Aitingon, ,,ei sobi kokku." 


Ill. Poliitilised mängud ja võitlus rehabiliteerimise eest 


1960. aastal kutsuti mind ootamatult vanglaülema kabinetti. Uksel kohtasin Aitingoni. 
Kabinetis nägin ülema asemel pikka kasvu, erariides, esindusliku välimusega, 
moodsalt riietatud üle viiekümne aastast meest, kes esitles end Parteikontrolli 
Komitee eriti tähtsate asjade uurija German Klimovina. Ta ütles, et Keskkomitee oli 
teinud talle ülesandeks uurida minu uurimis-ja töötoimikut NSVL KGB Eri arhiivis. 
Klimov teatas, et Keskkomiteed huvitavad andmed Molotovi osavõtu kohta Beria 
salajastest luureoperatsioonidest välismaal, mis aga eriti tähtis, nende inimeste nimed, 
kelle röövimist ja tapmist organiseeris Beria meie riigis. 

Klimov näitas mulle esildist Parteikontrolli Komiteele, millele oli alla kirjutanud 
Rudenko asetäitja Salin. See sisaldas loetelu Beria käsul toime pandud salajastest 
mõrvadest ja röövimistest. Uurides Beria süüasja, tegi prokuratuur kindlaks, et 
aastatel 1940-1941 andis ta käsu likvideerida endine Nõukogude suursaadik Hiinas 
Luganets ja tema naine, samuti Simonitš-Kulik, 1950. aastal Stalini käsul maha lastud 
suurtükiväemarssal Kuliku naine. 

Esildises oli kirjas, et prokuratuuri käsutuses on usaldusväärsetest 

allikatest saadud andmed teiste Beria käsul sooritatud salajaste mõrvade kohta nii 
riigis kui piiri taga, kuid ohvrite nimesid pole õnnestunud kindlaks teha, sest meie 
Aitingoniga peitsime kõik jäljed. Samuti viidati esildises, et minu ja Aitingoni 
tervisliku seisundi tõttu polnud prokuratuuril pikka aega võimalik läbi viia põhjalikku 
juurdlust neis asjus. Partei KK nimel nõudis Klimov, et ma räägiksin tõtt nende 
operatsioonide kohta, milles osalesin, sest prokuratuuril ei olnud kirjalikke 
dokumente, mis oleksid kinnitanud minu süüd Mihhoelsi tapmises - see nähtavasti 
häiris Klimovit. Ta oli väga imestunud, kui ütlesin, et Mihhoelsi tapmisega pole mul 
üldse mingit pistmist ning tõestasin seda. Temal oli vaja aga välja selgitada meie 
lähiajaloo tumedad leheküljed enne järjekordset parteikongressi, mis pidi toimuma 
1961. aastal. Mulle tundus, et ta ilmutas ka puht inimlikku huvi ja suhtus minu 
juhtumisse kaastundega. 

Me vestlesime rohkem kui kaks tundi, lehitsedes leht lehelt minu juurdlustoimikut. 
Ma ei eitanud oma osavõttu eriaktsioo-nidest, kuid märkisin, et valitsus käsitles neid 
kui täiesti salajasi lahinguoperatsioone Nõukogude riigi tuntud vaenlaste vastu ning 
need teostati juhtide käsul, kes ka praegu on võimul. Seetõttu keeldusid prokurörid 
kirjalikult fikseerimast iga juhtumi asjaolusid. Klimov püüdis visalt välja selgitada 
kõiki detaile - talle avaldas sügavat muljet minu avaldus, et Riikliku Julgeoleku 
ministeeriumis oli kasutusel aruandlussüsteem iga töötaja kohta, kel oli tegemist 
toksikoloogia laboratooriumiga. 

Klimov nõustus, et mina ei saanud anda käske Mairanovskile ega ka saada tema käest 
mürke. Laboratooriumi määrustik, mis oli kinnitatud valitsuse ja NKVD-MGB juhtide 
Beria, Merku-lovi, Abakumovi ja Ignatjevi poolt, keelas taolise tegevuse. Klimov 
ütles, et see dokument tõestab automaatselt minu süütust. Kui see oleks olnud toimiku 
juures, poleks mulle ja Aitingo-nile saanud esitada sellist süüdistust, kuid see asus 
NLKP KK arhiivisügavustes, KGB ja prokuratuuri erijärelvalve all. Aruandeid ,,riigi 
eriti ohtlike vaenlaste" likvideerimise kohta aastatel 1946-1953 koostasid Ogoltsov 
ku'vanem ametiisik, kes sõitis ise sündmuskohale, ja Ukraina julgeolekuminister 
567 

Savtšenko. Neid hoiti spetsiaalses kinnipitseeritud ümbrikus. Pärast iga operatsiooni 
ümbrik avati, lisati sinna järgmine, käsitsi kirjutatud aruanne ja pitseeriti uuesti. 
Ümbrikul oli tempel: ,.Ilma ministri loata mitte avada. Ogoltsov.” 

Kuni me teed jõime ja võileibu sõime, kuulas Klimov mind tähelepanelikult ja tegi 
märkmeid oma taskuraamatusse. 

Klimov veetis Vladimiri vanglas mitu päeva. Tema korraldusel anti mu kambrisse 
kirjutusmasin, et trükiksin vastused kõigile tema küsimustele. Need hõlmasid 
luureoperatsioonide ajalugu ja üksikasjalisi korraldusi, mida jagasid Beria, Abaku- 
mov, Ignatjev, Kruglov, Malenkov ja Molotov, aga ka minu osavõttu sala- ja 
diversiooniaktsioonidest sakslaste vastu ning aatomipommiga seotud informatsiooni 
hankimisest. Lõpuks trükkisin ma Klimovi ettepanekul veel ühe avalduse oma vabas- 
tamise ja rehabiliteerimise asjus. Arvestades tema nõuannet, ei maininud ma 

Hruštšovi nime, kuid märkisin siiski ära, et kõik mulle antud käsud tulid partei KK-lIt. 
Klimov kinnitas mulle, et minu vabastamine on vältimatu, nagu ka ennistamine par- 
teisse. Samasuguseid lubadusi andis ta ka Aitingonile. 

Hiljem sain teda, et huvi minu toimiku vastu oli kahepoolne. Ühest küljest soovisid 
võimud sel moel tungida põhjalikumalt Stalini kuritegude olemusse ja saladustesse, 
mis tema nime ümbritsesid. Teisest küljest oli Ramon Mercaderi vabastamine 
Mehhiko vanglast ja tema sõit Moskvasse ajendiks Dolores Ibarruri ja Prantsuse ning 
Austria kommunistlike parteide juhtide taotlusele vabastada mind ja Aitingoni 
vanglast. 

Klimovi sõit Vladimirisse parandas paljuski minu naise olukorda. Hiljaaegu KGB 
ülemaks määratud Šelepin saatis Partei-kontrolli Komiteesse teatise, mis iseloomustas 
positiivselt minu ja Aitingoni tegevust; selles märgiti, et Julgeolekukomitee käsutuses 
»pole mingeid kompromiteerivaid materjale Sudo-platovi ja Aitingoni vastu, mis 
annaksid tunnistust sellest, et nad osalesid Beria grupi poolt toime pandud 
kuritegudes". See dokument oli järsuks kontrastiks 1954. aastal Serovi, Panjuškini, 
Sahharovski ja Korotkovi poolt ettevalmistatud teatisele, et Sudoplatovi, Aitingoni ja 
Serebrjanski töötoimikuid ei 

õnnestunud arhiividest leida, seetõttu pole võimalik kindlaks teha, millist kasu tõi 
diversiooniteenistuse ja luure töö Sudoplatovi juhtimise all aastatel 1947-1953 
Nõukogude riigile. 

Sellele teatisele viitavad siiani minu oponendid Nõukogude välisluurega tegelevate 
ajaloolaste hulgast, kes kasutavad V. Tšikovi osaliselt moonutatud arhiivimaterjale. 
Taoline hinnang andis kogenud inimestele kohe mõista, et meie rehabiliteerimine pole 
enam mägede taga. 

Ajaliselt langes see kokku KGB katsetega astuda kontakti ühe juudi perekonnaga 
Ühendriikides. See oli sama perekond, kellel minu naine aitas Ameerikasse sõita 
Lääne-Ukrainast, kuhu nad olid sattunud pärast Varssavi vallutamist sakslaste poolt 
1939. aastal. 1960. aastal sõitis üks nende sugulastest turistina Moskvasse, püüdes 
ajalehe ,.Izvestija” toimetusest üles otsida minu naist, sest omal ajal oli ta neile 
rääkinud, et töötab seal. Saanud sellest teada, võttis KGB temaga ühendust, lootes 
värvata ta tööle Nõukogude luure heaks Ameerikas. Minu naisel paluti tulla 
Lubjankale, kus temaga arutati võimalusi kasutada meie korterit ameerika turistiga 
kohtumiseks. Tõsi, tema värbamisest ei tulnud küll midagi välja, kuid korterit hakatigi 
kasutama sellisteks kohtumisteks. Tundus, et nüüd ei ripu meie kohal enam kartus 
kaotada see kesklinna elamispind. 

Ideoloogiavalitsus ja KGB luure kindralmajor Agajants olid huvitatud minu naise 
töökogemusest loomingulise intelligentsiga 30. aastatel. 

Endised NKVD kooli kuulajad, kellele ta oli õpetanud agentuuri värbamise aluseid, ja 
alampolkovnik Rjabov konsulteerisid temaga, kuidas kasutada Jevgeni Jevtušenko 
populaarsust, sidemeid ja tutvusi operatiivsetel eesmärkidel ja välispoliitilises pro- 
pagandas. Mu naine soovitas seada temaga sisse sõbralikud, usalduslikud kontaktid, 
kuid mitte mingil juhul värvata teda informaatoriks. Mõistlikum oleks saata ta 
Rjabovi saatel Ülemaailmsele üliõpilaste ja noorsoofestivalile Soome. Pärast sõitu 
hakkas Jevtušenko Hruštšovi poolt elluviidavate ,,uute kommunistlike ideede" 
aktiivseks pooldajaks. 

Agajants võttis mu naisega ühendust ka selleks, et välja 

selgitada rida luuret huvitavaid episoode, mis olid seotud NSV Liidu 1960. aastate 
algul lühiajalisele visiidile saabunud M. Budberg-Benkendorfiga, kes andis 

Nõukogude võimudele üle Gorki välismaised arhiivid 1930. aastatest. Emma ja 
Agajantsi kohtumine selles küsimuses leidis aset Moskva kirjanike organisat-siooni 
sekretäri, tol ajal juba KGB erukindralmajor Iljini kabinetis. Mu naine ,. täitis lüngad" 
Ijini osavõtul ja näitas kätte koodidega varustatud arhiivimater-jalid Budbergi 
koostöö kohta GPU-NKVD-ga. Tal vedas, et ta oli sellest töösuunast eemaldunud 
juba 1936. aasta alguses, veel enne Gorki surma. Siiski 

osutas mu naine konkreetselt Budberg-Benkendorfile kui topelt-agendile, kes töötas 
nii Inglise luure kui ka NKVD heaks. Ta mängis muuhulgas ka olulist rolli kurikuulsa 
Lenini-vastase vandenõu organisaatori Lockhardi juures 1918. aastal, kindlustamaks 
tema kaudu 1939. aastal Moskvasse sõidu Inglise konservatiivse partei mõjukale 
tegelasele, tulevasele peaministrile A. Edenile. Siinkohal tuleb märkida, et raskesti 
haige Gorki suri loomulikku surma. 

Mu naine aitas ka ühe meie sõbra poega, Boriss Šutovskit, andekat graafikut, kes 
kritiseeris avalikult Hruštšovi kultuuripoliitikat. Ta organiseeris kunstnikule 
kohtumise KGB töötajatega, et kaitsta teda jälitamise eest. Šutovski selgitas neile, et 
tema väljendusi tõlgendati valesti ning saatis kahetsuskirja parteiorganitesse ja 
Kunstnike Liitu, öeldes selles, et ta toetab kommunistliku partei kurssi. Kiri sattus 
Partei KK Ideoloogia-osakonda, kus otsustati, et Šutovski peab saama ka edaspidi 
toetust tema eest kostnud noortelt ohvitseridelt Lubjankalt. 

Kuid mu naise ,,flirt" KGB-ga lõppes peagi. Prokurör Ru-denko tegi igati takistusi 
minu rehabiliteerimisele. Marhlevski tänava maja, kus me oma suures korteris 
elasime, anti Välisministeeriumi käsutusse ja sinna paigutati Poola kaubandusesin- 
dus. Anna Tsukanova abiga sai naine küll päris hea, kuid tunduvalt väiksema korteri 
Rahvamajandusnäituse rajoonis, tol ajal Moskva äärelinnas. Meie kolimine ei seganud 
aga sugugi Mercaderi ja teisi välismaa komparteide tegelasi külastamast ja toetamast 
minu naist. Selleks ajaks olid lapsed lõpetanud 

keskkooli ja tänu Zoja Zarubinale, Võõrkeelte Instituudi dekaanile, ja rektor Varvara 
Pivovarovale võeti nad sinna õppima. 


,1961. aastal kadusid minu naisel ja poegadel lõplikult illusioonid, et võimud lõpuks 
ometi tunnistavad kohtu poolt tehtud vigu minu süüasja uurimisel. Pärast seda, kui 
Klimov oli mu naise KK-s vastu võtnud ja talle teatanud, et meie mõlemad, Aitingon 
ja mina, oleme Beria juhtumi puhul süütud ning ta taotleb meie karistuse uuesti 
läbivaatamist kõige kõrgemal tasemel, nad mõistsid: minu saatus on Hruštšovi kätes. 
Kohtuasi ei jäänud pidama mitte bürokraatia labürintidesse - otsus mind vanglas hoida 
oli vastu võetud kõige tipus. 

Kuigi Klimov rääkis rohkem vihjetega, mitte otse, rõhutas ta siiski, et tuleb jätkata 
rehabiliteerimistaotluste esitamist. Ta ütles mu naisele: 

» Teil tuleb viidata materjalidele, mida hoitakse NLKP KK-s ja KGB-s. Te peate 
nõudma nende materjalide läbivaatamist üheaegselt nii põhikriminaalasjas kui ka 
»vaatlusmenetlustes"”, sest just seal asuvadki kõik võltsinguid paljastavad taotlused, 
tõendid ja dokumendid." Ta selgitas oma mõtet: näiteks on süüdistuskokkuvõttes 
öeldud - Sudoplatov lõi enne sõda Siseasjade Rahvakomissariaadi juurde Erigrupi 
eesmärgiga asuda täitma Berialt saadud eriülesandeid. Samaaegselt juhtis ta aastatel 
1942-1946 Luure- ja diversioonivalitsust ehk 4. Valitsust. Aga ,,vaatlusmenetluses” 
on olemas väljavõtted dokumentidest, mis näitavad, et tegelikult olid Erigrupp ning 
Luure- ja diversiooni valitsus mitte kaks eraldi üksust, vaid üks. On selge, et see fakt 
on ilmses vastuolus väidetega süüdistuskokkuvõttes, ütles ta. 

Meie järjekordse kokkusaamise ajal rääkis naine mulle kohtumisest Klimoviga. Just 
sel ajal sai Aitingonist minu kambri-kaaslane ja me veetsime temaga vesteldes pikki 
tunde, mõtiskledes selle üle, kuidas kiirendada meie taotluste läbivaatamist. Kuid aeg 
läks ja minu realistlikult mõtlev abikaasa asus mind veenma, et hakkaksin end tasapisi 
ette valmistama uueks ametiks pärast vanglast vabanemist - tõlgiks. Zoja Zarubina 

andis mulle ja Aitingonile terve kuhja raamatuid prantsuse, saksa, poola ja ukraina 
keeles. Need olid romaanid ja ajaloolised raamatud. Ühesõnaga, igavust meil tunda ei 
tulnud. Päevade viisi tegelesime tõlgetega. Eriti tugevat moraalset toetust osutas meile 
tol perioodil vanglaülema asetäitja Hatšikjan. Säilitasime kiindumuse temasse kuni ta 
surmani. Just tema oli see, kes saatis vabadusse koopiad meie KK-le saadetud 
avaldustest rehabiliteerimise kohta, mida siis luure ja partisanisõja veteranid kasutasid 
Partei XXIII kongressil oma pöördumistes meie kaitseks. 

1961. aastal halvenesid vanglatingimused järsult: nelja toidu-paki asemel kuus lubati 
nüüd saata ainult üks ja mõne aja pärast - üks poole aasta jooksul. Need piirangud olid 
tingitud riigis kasvavast kuritegevusest, mille oli omakorda esile kutsunud järjest 
halvenev majanduslik olukord. 1961. aasta septembris, vahetult enne Partei XXII 
kongressi, mis avalikustas Stalini kuritegude uusi üksikasju, mõisteti Vladimiri 
vanglas salaja kohut ja lasti maha kümme inimest - näljamässu organisaatorid ja 
sellest osavõtjad väikeses Muromi linnas. 

Sugulastega tohtis kokku saada nüüd ühe korra asemel kuus vaid kord poole aasta 
jooksul, kuid sellegipoolest sain naiselt iga päev kirja, mis oli läbinud tsensuuri. 
Muutused toimusid ka vangla administratsioonis - endiste sõbralikult meelestatud ini- 
meste asemele ilmusid uued, meile täiesti tundmatud isikud. 1962. aastal elasin üle 
raske infarkti. Remondi tõttu paigutati peagi meid, NKVD kõrgemaid ametnikke, ühte 
kambrisse. Vaidlused ja konfliktid tekkisid küll vaid malet mängides, kuid mina ei 
võtnud neist kunagi osa. Mõnikord oli aga siiski raske oma emotsioone vaos hoida - 
närvid ei pidanud lihtsalt vastu. Ükskord ütles Ljudvigov, et tema ei suuda Beriat 
sellise kurjategijana ette kujutada. Seepeale torkas Aitingon sarkastiliselt: ,, Nojah... 
Teie ju ülistasite teda ja kutsusite oma lapsi Lavren-tideks." Teised reageerisid vaid 
kõvera naeratusega. 

Tavaliselt meie Aitingoniga kuulasime vahele segamata nende avameelseid kõnelusi 
Poliitbüroo sisemistest intriigidest Stalini, Beria, Malenkovi ja Hruštšovi ajal. Olime 
taktitundelised 

ega meenutanud neile, et uurijate survel tunnistasid nad end kõik süüdi sellgs, et nad 
»ei paljastanud Beriat kui rahvavaenlast”. 

Püüdes tõmmata tähelepanu meie rehabiliteerimistaotlus-tele, kirjutasime Aitingoniga 
Hruštšovile kirja, mis sisaldas ettepanekuid operatiivse vastutegevuse osas president 
Kennedy äsja loodud eriülesannetega diversiooniüksusele - ,,rohelised baretid". Meie 
kiri sai positiivse hinnangu NLKP KK sekretärilt Selepinilt, kes kureeris julgeoleku ja 
luuretegevuse küsimusi. Kirjaga tutvus ka kindral Fadeikin, minu järeltulija, KGB 1. 
Peavalitsuse piiritaguseid diversioonioperatsioone korraldava teenistuse ülem. Ta 
saatis Vladimirisse major Vassiljevi, arutama meie ettepaneku organisatsioonilisi 
detaile. Vassiljev aga tõi meile kingituseks kaasa kaks kilo suhkrut. Nii saigi meie 
initsiatiiv aluseks KGB eriüksuse loomisele. Loodi õppe-diver-sioonikeskus, mis allus 
1. Peavalitsusele. Hiljem, 1979. aastal ründasid selle töötajad grupi ,, Alfa" koosseisus 
Amini paleed Kabulis. 

Innustatuna meie kirja edust ja KGB moraalsest toetusest, saatsime Aitingoniga 
Hruštšovile uue kirja, milles oli ettepanek taastada kontaktid kurdide juhi Barzaniga, 

et kasutada teda Iraagi diktaatori, kindral Kassemi vastu, kes hakkas väljuma 
Nõukogude mõju alt. Seejärel külastas meid KGB Vladimiri Oblastivalitsuse ülem, 
polkovnik Ševtšenko ja teatas, et juhtkond on meie ettepanekutest huvitatud ja 
kasutab neid. Seekord saime autasuks võimaluse saada üks toidupakk mitte iga kuue, 
vaid kolme kuu tagant. 

Ševtšenko lubas meil - ja see oli väga tähtis - esmakordselt kohtuda advokaat Jevgeni 
Zoriniga, minu naise vana tuttavaga, kellega ta oli koos töötanud Odessa GPU-s 20. 
aastatel. 

Zorin oli esimene advokaat, kes nägi kohtuotsuseid, mis Sõjaväekolleegium langetas 
mulle ja Aitingonile. Neil oli märge ,. täiesti salajane". Zorini arvates oli lugu minu 
kohtuasjaga lootusetu, kui seda ei vaadata läbi kõrgemal tasemel. Kuid Zorin nägi 
mõningaid võimalusi Aitingoni puhul. Kohtuotsust saaks muuta, kuna Aitingon oli 
istunud ka Stalini ajal poolteist 

aastat vanglas. Muide, Reichman viibis vanglas poole tähtajast, poolteist aastat võeti 
tema karistusajast maha. Zorin leidis, et Aitingoni puhul on läbi lastud tehniline viga, 
sest karistusajast on jäänud poolteist aastat maha arvamata ja andis taotluse otse 
Sõjaväekolleegiumile. Ta lootis, et kuna tolleaegne kohtu eesistuja Kostromin on juba 
surnud, ei panda kedagi piinlikku olukorda, tunnistades, et omal ajal seda viga ei 
märgatud. Zorini apellatsioon lükati tagasi, kuid siin segas üsna edukalt vahele Zoja 
Zarubina, kel õnnestus saavutada Sõjaväekolleegiumi esimehelt, kindralleitnant 
Borisoglebskilt Aitingoni asjas positiivne otsus. 

1963. aasta detsembris tegi Ülemkohtu Sõjaväekolleegium kindlaks, et Aitingoni 
vabadusekaotuse määr peab hõlmama ka selle poolteist aastat, mis ta veetis vanglas 
enne Stalini surma. Niisiis tema üldine karistusaeg lühenes. Veidi aega enne seda aga 
oleks Aitingon peaaegu surnud soolekasvaja tagajärjel. Kasutades oma sidemeid, 
taotlesid Zoja ja Aitingoni õde, tuntud kardioloog, luba lasta vangla haiglasse juhtiv 
kirurg-onkoloog Mints. Tema päästiski Aitingoni, tehes talle hiilgava operatsiooni. 
Enne operatsiooni kirjutas Aitingon Hruštšovile - see oli tema hüvastijätukiri parteile. 
Selleks ajaks oli Mercader saanud Nõukogude Liidu kangelase kuldtähe Trotski 
likvideerimise eest. (Kolmkümmend aastat hiljem, vaadates minu juhiste järgi läbi 
arhiivimaterjale, leidis kindral Volkogonov Aitingoni kirja.) 


»Selle kirjaga pöördun ma Teie poole nüüd pärast seda, kui olen juba üle 10 aasta 
viibinud vangistuses ja väga võimalik, et see on ka viimane kiri, millega ma pöördun 
NLKP KK poole. Asi on selles, et vanglas viibimine on lõplikult ruineerinud mu 
tervise ning lähemail päevil seisab mul ees raske operatsioon, sest mul avastati 
soolestikukasvaja. Kuigi arstid püüavad mind igati ergutada, on mulle täiesti selge, et 
isegi, kui kasvaja osutub healoomuliseks, siis, arvestades minu pikaajalist vanglas 
viibimist, sellega seoses organismi nõrgenemist, ja minu kõrget vanust - olen 64- 
aastane, on operatsiooni tulemus minu jaoks 

574 

vaevalt et positiivne. Seetõttu on täiesti loomulik, et mul on soov pöörduda Partei KK 
poole, selle partei poole, kuhu ma astusin oma nooruspäevil, 1919. aastal ja mis mind 
kasvatas ning mille ideede eest ma võitlesin kogu oma elu, millele olin ja jään truuks 
oma viimse hingetõmbeni. Kui viimased 10 aastat ongi mind parteist eemaldanud ja 
mulle on osaks langenud kõige suurem mure, mis võib ühel kommunistil üldse olla, 
siis selles pole minu süüd. Mille eest mind süüdi mõisteti? Ma pole partei ja 
Nõukogude võimu ees milleski süüdi. Kogu oma teadliku elu olen partei juhtimisel 
veetnud kõige aktiivsemas võitluses meie partei ja Nõukogude riigi vaenlastega. 1920. 

aasta algul suunati mind Gomeli VK(b)P Kubermangukomitee poolt tööle 
Kubermangu Tšekaa eriosakonda. Sellest ajast kuni oma arreteerimise päevani olen 
töötanud julgeolekuorganeis. Minu tööga organeis oli partei rahul. Seda võib 
järeldada sellest, et õige pea pärast minu suunamist VK(b)P Kubermangu Tšekaasse, 
mind edutati ja määrati Gomeli Kubermangu Tšekaa esimehe asetäitjaks ja 
Kolleegiumi liikmeks. Poolteise aasta pärast suunati mind VK(b)P KK korraldusel 
samale ametikohale Baškiiria Tšekaasse seoses Baškiirias väljakujunenud raske 
olukorraga. Minu tööga Baškiirias oldi Moskvas rahul. Pärast seda, kui olukord 
Baškiirias normaliseerus, viidi mind üle keskaparaati, kus töötasin kuni 
arreteerimiseni. F. E.Dzer-Žinski isiklikul korraldusel saadeti mind õppima Moskva 
Sõjaväeakadeemiasse (nüüd Frunze nimeline Akadeemia). Pärast akadeemia 
lõpetamist, 1925. aastal, suunati mind tööle luuresse. Sellest ajast kuni Suure 
Isamaasõja alguseni asusin riigipiiri taga illegaalse residendina Hiinas, Kreekas, 
Prantsusmaal, Iraanis ja USA-s. Aastatel 1938-1939 juhtisin NKVD legaalset 
residentuuri Hispaanias. Selle tööga oli KK rahul. Pärast Trotski likvideerimist teatati 
mulle instantside nimel ametlikult, et minu tehtud tööga ollakse rahul, et mind ei 
unustata kunagi, nagu ka kõiki teisi, kes selles osalesid. Mind autasustati tookord 
Lenini ordeniga, aga ,, Andreid” - Punalipu ordeniga... Kuid see on ainult osa tööst, 
mida tegin pajjfei korraldusel, võitluses revolutsiooni vaenlastega... 

Minu süüasja uurimine viis KK eksiteele, ma pole mitte kunagi ega mitte ühelgi juhul 
täitnud endise rahvakomissari isiklikke ülesandeid. Mis puutub töösse, siis see toimus 
sadade ja tuhandete inimeste osavõtul. Sellest kanti ette ja sellega tutvustati tol ajal 
selliseid inimesi nagu Malenkov, Štšerbakov, Popov, ÜLKNÜ KK-st Mihhailovit ja 
Šelepinit, kes suunasid inimesi tööle ja kindlustasid tehnikaga. Meie tööga oli KK 
rahul. Mind ja ,, Andreid" autasustati Suvorovi ordeniga... 

Ja nüüd siis ühest võltsingust teise, ühest vanglast teise, juba 10 aastat virelen 
tegevusetult, olen kaotanud viimase jõu ja tervise. Ja täiesti arusaamatu on, kellele oli 
vaja ja mille nimel viia mind sellisesse seisundisse. Mina oleksin võinud ju veel 
töötada oma tubli kümme aastat, tuua kasu parteile ja riigile, kui mitte 
julgeolekuorganeis, siis kommunistliku ülesehitustöö mõnes teises lõigus. Mul on ju 
kogunenud tohutu kogemuste pagas võitluses partei iga liiki vaenlastega... 

Kellele seda vaja on, et me istume ja piinleme vanglas? Parteile? KK-le? Olen kindel, 
et ei. Veel enam, olen kindel, et kõik läkitused, millega me Teie poole pöördusime, 
pole kunagi Teieni jõudnudki. Teie, kes te nii kirglikult esinesite ja võitlesite 
väärtegudega karistuspoliitikas, kes te olete konjunktuuri leppimatu vaenlane, kui Te 
teaksite sellest kõigest, poleks Te kunagi lubanud, et süütud inimesed viiakse 
sellisesse seisundisse. Ma olen kindel, et kui Te oleksite sellest teada saanud, oleksite 
ammu teinud lõpu meie piinadele... 

KK lubadus jääb alati KK lubaduseks... Ma pean oma õiguseks pöörduda selles 
küsimuses Teie poole, tuletada seda Teile meelde ja paluda see realiseerida, vabastada 
vanglast süütuna süüdi mõistetud ,, Andrei", samuti sm. Artur, kes on vangistuses 
Taivanis. 

Väljendades nördimust Pekingi juhtide käitumise suhtes, teen kolm konkreetset 
ettepanekut olukorra destabiliseerimiseks Sin Tsjanis, Mandžuurias ja Kantonis, 
kasutades ÜK(b)P KK Luure Eriteenistuse endist agentuuri. Võimalik, et mu ette- 
panekud osutuvad kasulikeks. 

Palun mind vabandada, et Teid tülitasin. Lubage Teile soovida 

576 

kõike kõige paremat. Elagu meie leninlik partei! Elagu kommunism! Hüvasti!... 


" 

Vanglas külastas mind polkovnik Ivaštšenko, KGB uurimisosakonna ülema asetäitja, 
kes sõitis kohale seoses ühe vangistatu, andeka matemaatiku Pimenovi kavatsetava 
amnesteerimisega. Ivaštšenko, keda tundsin juba oma varasemast ametiajast, rääkis, et 
kuigi meie kohtuasjade läbivaatamiseks praeguse juhtkonna juures ehk väljavaateid 
polegi, üht võib siiski kindlalt väita: niipea, kui lõpeb kohtu poolt määratud 
vangistustähtaeg, lastakse meid välja. Tundus, et stalinlikule praktikale hoida tähtsaid 
tunnistajaid vanglas elu lõpuni või nad sootuks hävitada, oli tulnud lõpp. 

Esimeseks kinnituseks kuuldule sai akadeemik Šaria vabastamine - tema tähtaeg 
lõppes 26. juunil 1963. aastal. Ta arreteeriti Beriaga ühel päeval, kümme aastat tagasi. 
Me leppisime kokku, et kui ta vabastatakse, võtab ta ühendust Aitingoni või minu 
perekonnaga ja lausub fraasi: ,, Ma kavatsen alustada uut elu.” 

Ootasime kannatamatult temalt signaali. Vaatamata kõigile kinnitustele, me siiski 
kahtlesime, et ta lastakse välja ja lubatakse pöörduda tagasi Tbilisi. Kahe nädala 
pärast tuli mu naiselt kinnitus - professor Šaria oli teinud talle lühikese visiidi. Naine 
mäletas teda veel NKVD kooli ajast. Siis oli ta olnud esinduslik, enesekindel 
filosoofiaprofessor. Nüüd nägi ta enda ees rauka. Kuid Šaria oli oma elupäevade 
lõpuni terve mõistuse ja hea mäluga ning tegeles Gruusia Teaduste Akadeemias filo- 
soofiaga. Ta suri 1983. aastal. 

1964. aastal vabastati Aitingon ja ta hakkas tööle vanemtoimetajana Väliskirjanduse 
Kirjastuses. Pärast Hruštšovi erruminekut vabastati ka Ljudvigov. Tema asus tööle 
Statistika Keskvalitsuse inspektsiooni. Minu naine lootis, et ka mind vabastatakse 
ennetähtaegselt, kuid tema sellekohane palve lükati viivitamatult tagasi. 

Minu juurde kambrisse toodi üle Mamulov. Enne seda, kui meid arreteeriti, elasime 
ühes majas ja meie lapsed mängisid 

koos nii et meil oli, millest rääkida. Vahepeal oli Aitingonist saanud jälle ebasoovitav 
tunnistaja - sedakorda Brežnevi jaoks, kes ei tahtnud, et talle vanu aegu meelde 
tuletataks. Talle ilmselgelt ei meeldinud, kui Saksamaa üle võidu saavutamise 20. 
aastapäeva tähistamise ajal sai ta petitsiooni NKVD-KGB kahekümne nelja veterani, 
(viis nendest olid Nõukogude Liidu kangelased), sealhulgas ka Rudolf Abeli 
allkirjaga. Petitsioon sisaldas palvet vaadata uuesti läbi minu ja Aitingoni kohtuasjad. 
Brežnevit ümbritsevad uued inimesed toetusid minu asjas peaprokurör Rudenko 
teatisele, milles kinnitati, et Beria asutatud, talle kõige ustavamatest inimestest 
koosneva NKVD Erigrupi ülemana organiseerisin ma terroristlikke aktsioone tema 
isiklike vaenlaste vastu. Kõik petitsioonile allakirjutanud väljendasid protesti, 
teatades, et ka nemad olid Erigrupi töötajad, kuid ei kuulunud mitte mingil moel Beria 
usaldusisikute hulka. Nad nõudsid, et süüdistuskokkuvõtte ja kohtuotsuse kinnituseks 
oleks välja toodud konkreetsed näited kuritegudest ja terroriaktidest. Veteranide 
vestlus KK-s lõppes tulemusteta, kuid vahetult enne Partei XXIII kongressi andsid 
nad sisse uue avalduse ja süüdistasid otse prokurör Rudenkot minu ja Aitingoni 
kohtuasja võltsimises. Nendega ühinesid endised komintermnlased ja välismaa 
kommunistid, kes viibisid Suure Isamaasõja aastatel partisanisalkades. 

Surve ,,instantsidele" kasvas üha. Bulgaaria endine kaitseminister, kes oli teeninud 
Aitingoni alluvuses Hiinas 20. aastatel, pöördus meie nimel Suslovi poole, kuid too 
sattus kirjeldamatusse raevu. 

»Need asjad on Keskkomitee poolt alatiseks ära otsustatud. See on tervenisti meie 
siseasi,” teatas talle Suslov, kes vastutas Poliitbüroos välispoliitika ning julgeoleku ja 
luure kaadriküsi-muste eest. 

NSVL Ülemnõukogu Presiidiumis valmistati ette määruse projekti minu 
ennetähtaegse vabastamise kohta pärast seda, kui ma olin üle elanud juba teise infarkti 
ja vasakust silmast pimedaks jäänud. 19. detsembril 1966. aastal lükkas Ülemnõukogu 
Presiidiumi esimees Podgomnõi selle esildise tagasi. Ma jäin vanglasse veel 
pooleteiseks aastaks. 

578 

Alles 1992. aastal anti mulle üle koopiad arhiivimaterjalidest, mis käsitlesid minu elu 
seda lehekülge. Isegi mind, elukogenud ja nagu öeldakse, paljunäinud inimest, 
hämmastasid järgmised sõnad teatises minu kohtuasja kohta: , KGB, NLKP KK 
juures asuva KPK ja Prokuratuuri komisjon, tutvunud ja uurinud P. A. Sudoplatoviga 
seotud materjale, ei avalda, lähtudes nende erakordsest iseloomust, selle kohta oma 
arvamust ja edastab küsimuse läbivaatamiseks NLKP KK Presiidiumi ja NSVL 
Ülemnõukogu juhtkonnale." 

Minu noorem poeg Anatoli, poliitilise ökonoomia kateedri aspirant, käis kui partei 
liige NLKP KK-s ja Ülemnõukogus minu kohtuasja kohta selgust saamas. Algul 
keeldusid madalama astme ametnikud teda tõsiselt võtmast, kuid ta näitas neile NSVL 
Ülemnõukogu Presiidiumi teadet, millele oli alla kirjutanud Podgornõi sekretariaadi 
ülem, ja nõudis, et teda võtaks vastu keegi vastutavatest töötajatest. 

Anatoli oli kõigutamatu, kuid mõistlik oma nõudmistes. Ta viitas minu süüasjale 
Parteikontrolli Komitees ja nüüd juba selle komitee sekretariaadiülema Klimovi 
arvamusele, kes kinnitas talle minu süütust ja lubas endale viidata. Partei KK töötajad 
suunasid poja Ülemnõukogu Presiidiumisse, kus teda võttis vastu 
vastuvõtuosakonnaülem Skljarov. Anatoli selgitas sellele hallipäisele, rahulikule 
inimesele, kes omas suurt partei-töö kogemust, minu süüasja olemust. Anatoli oli 
kõigest kakskümmend kolm aastat vana ning saanud äsja parteipileti. 

»Partei liikmena," pöördus ta Skljarovi poole, ,,palun teid selgelt ja ausalt vastata: 
kuidas võib kõrgem juhtkond ignoreerida tõestusi selle inimese süütuse kohta, kes on 
pühendanud kogu oma elu parteile ja riigile. Kuidas võib Presiidium ignoreerida 
Nõukogude Liidu kangelaste taotlust minu isa rehabiliteerimise kohta?" 

Kõige rohkem ajas Skljarovi segadusse Anatoli küsimus, miks Ülemnõukogu viitas 
oma keeldumises tema ema palvele, kes seda ei esitanud, selle asemel, et õigusega 
osutada Prokuratuuri, KGB ja Ülemkohtu taotlusele. 

Skljarov vaatas tähelepanelikult Anatolile otsaja ütles: 

»»Ma tean, et sinu isa on aus inimene. Mäletan teda komsomolitöö ajast Harkovis. 
Kuid otsus tema süüasja kohta on vastu võetud ,,kõrgemal pool". See on lõplik. Mitte 
keegi ei hakka seda uuesti läbi vaatama. Mis puutub aga sinusse, siis sa tead liiga 
palju asjadest, millest sul oleks parem üldse mitte midagi teada. Kinnitan, et keegi ei 
hakka segama sinu teaduslikku karjääri, kui käitud mõistlikult. Sinu isa tuleb vanglast 
välja poolteise aasta pärast, pärast tähtaja lõppemist. Mõtle, kuidas sa saad aidata oma 
perekonda. Soovin sulle edu.” 

Anatoli neelas kurku tõusnud klombi alla ja hingas sügavalt. Ta mõistis, et peab, nagu 
ka kogu tema pere, varjama oma tundeid Brežnevi ja tema lähikonna suhtes. Kui 
naine haiglast välja tuli, hakkas ta muretsema, et Anatoli käik mööda ,,instantse” ei 
kutsuks esile tõsiseid ebameeldivusi. Seetõttu asus ta pojale õpetama elementaarseid 
konspiratsioonireegleid: kuidas kindlaks teha, kas teda jälitatakse või kuulatakse pealt 
telefoni, kuidas välja peilida informaatoreid oma ümbruskonnas, milliseid võimalikke 
lähenemisteid võidakse kasutada tema agentuur-seks töötluseks. See osutus poja jaoks 
küllalt kasulikuks, et mitte astuda ohtlikesse poliitilistesse diskussioonidesse ja hoida 
end eemal ringkondadest, kus ollakse režiimi vastu kriitiliselt meelestatud. Naine 

hoiatas Anatolit, et ta ei kohtuks kunagi välismaalastega tunnistajate juuresolekuta, ja 
kui, siis ainult ametiisikuna. 

21. augustil 1968. aastal, päeval, kui Varssavi Lepingu riikide väed tungisid 
Tšehhoslovakkiasse, astusin ma vabadusse. Moskvasse tõi mind kälimees. Mulle oli 
tagasi antud mu Šveitsi kell-kronomeeter (see käis ikka veel) ja riigilaenu 
obligatsioone 80 000 rubla eest. 1975. aastal sain nende eest raha, summa oli soliidne 
- 8000 rubla. 

Kui ma vanglast koju jõudsin, täitus meie korter kohe sugulastega. Minu jaoks oli see 
kõik nagu unenägu. Vabadus - see on niisugune rõõm. Minul tekkisid aga suured 
raskused magamisega - olin harjunud, et öö läbi põleb tuli. Mööda korterit käies 
hoidsin käsi selja taga, nagu nõuti jalutuskäigu ajal 

vangla hoovis. Tänava ületamine... See oli juba suur probleem, sest pärast 
viieteistaastast viibimist kitsas kambris tundus ümbrus mulle tohutu lai ja avar ning 
ohtlik. 

Peagi tulid mulle külla ka vanad sõbrad - Zoja Rõbkina, Raissa Sobol, kellest oli 
saanud tuntud kirjanik Irina Guro, ja Aitingon. Mulle tulid oma austust avaldama isegi 
need, kellega mul polnudki eriti lähedasi suhteid: Iljin, Vassilevski, Semjonov ja 
Fitin. Nad pakkusid mulle kohe tõlketööd saksa, poola ja ukraina keelest. Kirjutasin 
alla kahele lepingule kirjastusega ,,Lastekirjandus” saksa- ja ukrainakeelsete jutustuste 
tõlkimiseks. Iljin kui Kirjanike Liidu Moskva osakonna sekretär ja Irina Guro aitasid 
mul astuda Kirjandusfondi tõlkesektsiooni. Pärast oma tõlgete ja kolme raamatu 
avaldamist sain õiguse pensionile kui kirjanik - 130 rubla kuus. See oli kõige kõrgem 
tsiviilpension. 


Pärast kuu aega kestnud vabadust elasin üle veel ühe infarkti, kuid paranesin, olles 
end ravinud kaks kuud Kardioloogiainstituudis. Naine oli vastu uutele 
rehabiliteerimistaotlus-tele, arvates, et ei tasu tõmmata endale tähelepanu. Ta kartis, et 
vestlused prokuröride ja parteiametnikega võivad tuua kaasa veel ühe, sedapuhku 
fataalse infarkti. Oma palvekirjad trükkisin salaja, kui naine oli ostusid tegemas, ja 
saatsin need KGB ülemale Andropovile ning Parteikontrolli Komiteele. Mulle helis- 
tati KGB-st ning soovitati üsna viisakas toonis, kust leida dokumente, et kiirendada 
minu kohtuasja läbivaatamist, sest nende kompetentsi see ei kuulunud. KGB 
garanteeris omalt poolt, et mind ei saadeta Moskvast välja, vaatamata sellele, et 
formaalselt jäin ohtlikuks kurjategijaks ja minu kohta kehtisid piirangud 
sissekirjutusel. Ilma selle abita oleksin automaatselt osutunud miilitsa järelvalve all 
olevaks ja mind oleks võidud Moskvast välja saata. Kontrollima tulnud 
piirkonnavolinikul läksid silmad suureks, kui esitasin talle uue passi, mille oli välja 
andnud NSVL Siseministeeriumi Miilitsa Peavalitsus. 

Ühel kevadpäeval, minu arvates oli see 1970. või 1971. aastal, kutsus viisakas hääl 
telefonis mind kohtumisele ,,V" 

Valitsuse - KGB Välisluure Luure- ja diversiooniteenistuse operatsioonide ülema, 
kindralmajor Vladimiroviga. Me kohtusime temaga ühes Moskva kesklinna 
konspiratiivkorteris Brjussovi põiktänavas. Vladimirov, küllaltki meeldiv inimene, 
tervitas mind ja teatas, et vestleb minuga juhtkonna ülesandel. 

Jutuajamises, mis hõlmas mõningate KGB arhiivis asuvate toimikute koodnimetusi, 
tõstatas ta kaks põhimõttelist küsimust: meie valitsuse poolt aastatel 1940-1950 
kurdide liidri Mustafa Barzani suhtes vastu võetud kohustuste tegelik sisu ja... Raoul 
Wallenbergi juhtum. Vladimirovi enda sõnul oli ta informeerinud 1955. aastal 

mitteametlikult, KGB ülema Serovi käsul ja eeluuringute korras Soome vastutavat 
diplomaati sellest, et Nõukogude valitsus on volitanud teda taastama usalduslikud 
sidemed rootsi juhtivate ringkondadega, eriti aga perekond Wallenbergidega. 
Uuenenud salajase dialoogi alusel Wallen-bergide esindajate ja Nõukogude valitsuse 
vahel, mis katkes 1945. aastal ja hea tahte akti ning püüdena sisse seada usalduslikud 
suhted, volitasid Nõukogude juhtivad ringkonnad Vladimirovi andma mitteametlikus 
korras informatsiooni Raoul Wallenbergi surma asjaolude kohta Moskvas 1947. 
aastal. 

Ta tahtis minuga konsulteerida, esiteks Wallenbergi surma asjaolude ja teiseks Rootsi 
ringkondade järsult negatiivse reaktsiooni põhjuste üle selle ettepaneku suhtes. 
Vladimirovi sõnul keeldusid rootslased arutarnast mitteametlikus korras igasuguseid 
asjaolusid seoses Raoul Wallenbergiga. Tema andmetel oli Wallenbergide perekond 
ilmselgelt huvitatud igasuguse arutelu saboteerimisest seoses Raoul Wallenbergi 
missiooniga Ungaris ja vahendajategevusega Rootsi suurimate finantsmagnaatide, 
Saksamaa, USA ja Inglismaa äriringkondade ning natsistliku Saksamaa, Rootsi, USA, 
Inglismaa ja Šveitsi luureteenistuste vahel. 

Rootslased andsid järsult mõista, et nende arvates tegeles Raoul Wallenberg ainult 
juutide päästmisega Punase Risti liinis ja väiksemal määral juudi kapitali 
ümberpaigutamisega Saksamaalt ja Austriast Šveitsi ja Rootsi. 

Kusjuures tuntud poliitikategelane Olaf Palme, kes vormistas 

tookord Hruštšoviga toimunud vestluse, rõhutas eriti Nõukogude poole initsiatiivi 
Wallenbergi puudutavate küsimuste püstitamisel. 

Ma esitasin Vladimirovile oma arvamuse Raoul Wallenbergi küsimuses, olles 
tutvunud koopiaga Wallenbergi surma kohta esitatud raportist. Vladimirovile tegi eriti 
muret asjaolu, et tema mitteametlik eeluuring lõppes rootslaste skandaalse reakt- 
siooniga, kui Rootsi peaminister Erlander vastuvõtul Moskvas juba kohtumise 
esimesel tunnil Hruštšovi ja Bulganiniga tõstatas küsimuse Wallenbergist, viidates 
Vladimirovi vestlustele Helsingis. Ma selgitasin Vladimirovile, et luuretöötajatest 
kohtus Wallenbergiga ainult Zoja Rõbkina. 

Vaevalt et Wallenbergi juhtum, märkisin, võib saada heaks lähtepositsiooniks eriti 
usalduslike sidemete loomisel rootsi äri- ja poliitiliste ringkondadega mitteametlikel 
alustel. Rootslased esinesid vahendajatena meie ja Lääne vahel 1940. aastatel, sel 
perioodil, kui hädaohus oli nende huvide säilitamine Põhja-Euroopas, eriti Soomes, 
kus NSV Liidu sõjaline, majanduslik ja poliitiline kohalolek oli eriti tuntav. 
Avalikustades selle episoodi, mis nähtavasti on leidnud kajastust Vladimirovi 
kontaktides Rootsi ja Soome arhiividega ja Nõukogude välisluureteenistuse 
dokumentides, tahan rõhutada, et Nõukogude pool kahjuks mitte ainult et hävitas 
Wallenbergi, vaid üritas sealjuures aktiivselt ja äärmise küünilisusega tema süüasja 
ära kasutada, et realiseerida oma sügavalt ekslikku ideed taastada Rootsi 
finantsmagnaatidega mitteametlikud kontaktid, mis olid katkenud 1945. aastal. 
Pärast seda mind enam ei tülitatud. 

70. aastatel tegelesin palju kirjandusega. Honorarid, mida ma sain oma tõlgete ja 
raamatute eest (kirjutasin pseudonüümi Anatoli Andrejev all koostöös Irina Guroga) 
olid toekaks lisaks pensionile ja võimaldasid elada täiesti talutavalt. Kokku tõlkisin, 
kirjutasin ja toimetasin neliteist raamatut. Nende hulgas oli neli kogumikku nende 
partisanide mälestusi, kes võitlesid sõja-aastatel minu juhtimise all. Aeg-ajalt kohtusin 
oma sõpradega Gesselbergi fotostuudios Kuznetski sillal, Lubjanka 

peahoone lähedal. Tema stuudio oli kuulus oma suurepäraste tööde poolest. 
Gesselberg oli külalislahke peremees: tema ateljee tagumisse tuppa kogunesid sageli 
Aitingon, Reichman, Fitin, Abel, Molodõi ja teised veel teenistuses olevad endised 
kaastöötajad, et juttu vesta ja pitsi tõsta. Naine vaidles järsult vastu minu käikudele 
Gesselbergi stuudiosse. 

Mind toetav Abel kurtis, et teda kasutatakse muuseumieksponaadina ega anta enam 
mingit tõsist tööd. Sedasama rääkis ka Konon Molodõi, tuntud kui Gordon Lonsdale, 
keda mul varem polnud juhust kohata. Aitingon ja Reichman vaatasid mind laitvalt, 
nähes, et ma vaikin, kuulates nende kriitilisi märkusi Brežnevi ja KGB juhtkonna 
aadressil, või poetan end märkamatult toast välja. 

Muidugi, need ajad erinesid tugevasti stalinlikest, kuid mul oli siiski raske uskuda, et 
KGB polkovnikud, kes olid ikkagi veel teenistuses, võisid niisama lihtsalt kohtuda 
sõpradega ümmarguse laua taga ja avalikult siunata brežnevlikku juhtkonda ja KGB 
kombeid. 

Abel jutustas mulle oma arreteerimise loo. Ta püüdis ära tuua kolmkümmet tuhandet 
dollarit, mis oli peidetud konspiratiivkorterisse Brooklynis, sest tal oli vaja nende 
kohta Keskusele aru anda. Me mõlemad otsustasime, et pole mõistlik raha järele 
tagasi minna: pärast seda, kui FBI ta arreteeris, maksis advokaatide palkamine 
kohtuprotsessile tunduvalt rohkem. Kuid ta kartis, et kui ta raha ei tagasta, 
kahtlustatakse teda selle kõrvaletoimetamises. 

Lonsdale (koodnimi ,,Ben") polnud vähem ärritunud kui Abel, et Keskus sidus teda 
agendiga, kes töötas Idabloki maades diplomaatilise kaitse all. See oli elementaarsete 
konspiratsioonireeglite rikkumine, mille kohaselt resident-illegaalil oli keelatud 
astuda otsekontakti isikutega, kes seoses pikaajalise viibimisega Varssavi Lepingu 
maades olid automaatselt oma riigi vastuluure pideva jälgimise all. Muide, meie 
kohtumised ja kurtmised ebaõiglase saatuse üle lõppesid 1980. aastal, kui Gesselbergi 
stuudio lammutati ja sellele kohale kerkis uus KGB hoone. 

Kirjanduslik tegevus hakkas omandama minu jaoks üha suuremat tähtsust, aidates 
mul adapteeruda ühiskonda. Romaan Kossiorist pealkirjaga ,,Horisondid", mis on 
kirjutatud kahasse Irina Guroga ja minu naise toimetatud, sai ajalehes ,,Pravda" hea 
hinnangu osaliseks. Raamat pidas vastu mitu väljaannet ja andis meile soliidse 
sissetuleku. Tähtsamateks pean aga oma publikatsioone sõja-aastatest. ,,Pravdas" ja 
teistes keskajalehte-des said nad samuti hea hinnangu. Ühes retsensioonis rõhutati, et 
NKVD mängis tohutu suurt osa partisaniliikumise organiseerimises sõja ajal. 1976. 
aastal alustasin taas taotluste esitamist enda rehabiliteerimiseks. Kirjutasin, et kui 
»Pravda" KK häälekandjana tunnistas Erigrupi kangelaslikku tegevust, siis ei saa see 
olla berialik terroriorganisatsioon, nagu seda esitati minu kriminaalasja puhul. 

Mu sõbrad ja tuttavad Gesselberg, Fitin, Studnikov, Zarubin ja Vassilevski lahkusid 
siit ilmast. 1976. aastal pöördusime Aitingoniga Mercaderi ja Dolores Ibarruri poole 
palvega toetada meie taotlust rehabiliteerimise kohta Andropovi juures ja 
Parteikontrolli Komitees, osutades partei moraalsele vastutusele ebaõigluse ja meile 
tehtud ülekohtu eest. Andropov ja Pelše, kes tol ajal juhtis Parteikontrolli Komiteed, 
esitasid 1977. aastal kokkuvõtte meie küsimuses, kus märgiti, et meie osavõtu kohta 
Beria kuritegudest tõendid puuduvad. Tolleks ajaks, viisteist aastat pärast seda, kui 
Serebrjanski oli vanglas ülekuulamise ajal surnud, ta lõpuks rehabiliteeriti. Selleks 
oleks piisanud sõjaväeprokuröri otsusest. Meie kohtuasjad Pelše ja Andropovi 
järelduste, Klimovi, sõjaväe peaprokuröri asetäitja Baturini ja KGB Uurimisosakonna 
ülema Volkovi teatistega pidi ette kantama Poliitbürool. Kuid Suslov oli otsustavalt 

selle vastu ning Parteikontrolli Komitees ja KGB-s ei tahtnud keegi meie pärast 
sattuda konflikti nii tema kui Rudenkoga. 

Pelše korraldusel, lohutuseks või nii, saime Aitingoniga õiguse kasutada Kremli 
polikliinikut ja haiglat ning KGB hospidali. 

1977. aasta augustis võttis meid Pe'jse korraldusel vastu tema esimene asetäitja 
Gustov. Ta ütles, et rõõm on tervitada 

kangelaslikke luureohvitsere, kuid kahjuks antud ajahetkel ei leia meie kohtuasjad 
positiivset lahendust. Meil tuleb oodata, küll jõuab kätte aeg ka nende 
läbivaatamiseks. 

1978. aastal suri Kuubas Ramon Mercader, kes Fidel Castro kutsel töötas seal 
siseministeeriumi nõunikuna. Tema põrm toodi salaja Moskvasse. Olime sel ajal koos 
naisega sanatooriumis. Ka Aitingonile ei teatatud matustest, mida KGB püüdis vargsi 
läbi viia ilma meie osavõtu ja liigse tähelepanuta. Kuid Mercaderi lesk, Rojelia 
Mendoza tõstis kära, helistas Aitingonile ja tema saatis Mercaderi viimsele 
teekonnale. 

1981. aastal, just pärast partei järjekordset kongressi, kuhu ka meie olime pöördunud 
oma kirjaga, kuid vastust ei saanud, suri Aitingon Kremli kliinikus maohaavadesse. 
Kõik need 80. aastad, eriti enne Brežnevi surma, jätkasin ma KK pommitamist oma 
avaldustega. Viimased tunnistajad, kes selleks ajaks veel elus olid, toetasid mu 
jõupingutusi rehabiliteerimistaotlustes aastatel 1984, 1985 ja 1988, kui ma pöördusin 
Tšernenko, seejärel Gorbatšovi ja Aleksander Jakovlevi poole, viidates And-ropovi ja 
Pelše järeldustele, et ma ei ole süüdi. Neid taotlusi redigeeris Skljarov, kes oli ikka 
veel NSVL Ülemnõukogu vastuvõtuülem: kogenud funktsionäärina ta teadis, kuidas 
materjale esitada, et saavutada heakskiitu kõrgemalt poolt. Partei peasekretärid tulid ja 
läksid, aga Skljarov jäi endiselt oma kohale. 


IV. Glasnost ja arhiivide suletus 


1984. aastal teatas Klimov mulle, et positiivne otsus on valmis. Tšernenko suri, kuid 
vastust Gorbatšovilt või siis Solomentse-vilt, kes oli algul Parteikontrolli Komitee 
esimees, siis poliitiliste repressioonide ohvrite rehabiliteerimise Erikomisjoni esimees, 
ikka ei olnud. Mu minia isa, kivisöetööstuse ministri asetäitja, oli sõbralikes suhetes 
Solomentseviga ja ma palusin tal taotleda soodsat lahendust. Solomentsev kandis 
minu juhtumist ette Gorbatšovile, kuid too ütles ära. 

586 


Johan Steiner, Austria Kommunistliku Partei peasekretäri asetäitja ja NKVD Erigrupi 
endine illegaal, nõudis 1988. aastal, et tema, nagu ka teiste tuntud kommunistide nimi 
puhastataks laimavatest süüdistustest, mida sisaldab Sudoplatovi kohtuasi. Ta kuulati 
viisakalt ära, kuid ei võetud midagi ette. 1988. aastal kutsuti mind prokuratuuri, kus 
öeldi, et minu kohtuasja ei hakata uuesti läbi vaatama ning mulle edastati ka 
sellekohane ametlik teatis, millele oli alla kirjutanud peaprokurör Rekun-kov. Sellesse 
dokumenti oli aga sattunud tõsine viga: seal oli kirjas, et ma olen süüdi mõistetud kui 
Beria ja Abakumovi käsilane, kuigi minu süüdistuskokkuvõttes polnud Abakumovit 
üldse mainitud. 

1986. aastal täitus minu naisel kaheksakümmend üks eluaastat ja tema tervis halvenes 
järsult. Algul tundus, et ta on lihtsalt nõrgemaks jäänud, võrreldes sellega, milline ta 

alati oli olnud, kuid varsti saime teada, et tal on Parkinsoni tõbi. Veteranina oli tal 
õigus ravile KGB hospidalis. KGB ülema esimene asetäitja Bobkov aitas mul saada 
loa olla haiglapalatis oma naise juures. Kaks viimast kuud olin kogu aeg tema kõrval, 
nähes valuga südames, kuidas elu temast tasapisi lahkub. Ta suri 1988. aasta 
septembris. Tema põrm puhkab Donskoi kloostrikalmistu müüris. Tema kõrval on 
Grigulevitši, Aitin-goni ja Abeli põrmud. Suri ka Irina Guro - Raissa Sobol. Zoja 
Rõbkina elas pärast minu naise surma veel kolm aastat. 

Meie kitsast sõprade ringist, kes me oleme üle elanud toredad, kuid traagilised ajad, 
mis on läinud meie riigi ajalukku, on meid alles jäänud ainult kolm - Zoja Zarubina, 
Anna Tsuka-nova ja mina. Sõjaveteranidena saame meie Zojaga 9. mail kutsed 
pidustustele Võidupüha auks ja läheme koos oma laste ja lastelastega KGB klubisse 
»Dünamo”" staadionil. Meie Annaga vananeme ja üha raskem on omavahel kokku 
saada, seetõttu suhtleme peamiselt telefoni teel. Zoja võtab endiselt osa 
ühiskondlikust tegevusest ja esineb loengutega. Ta on käinud Austraalias, hiljaaegu 
kutsuti teda Potsdami ja Jaltasse seoses Hitlerivastase koalitsiooni juhtide konverentsi 
viiekümnenda aastapäevaga. 

Pärast naise surma mu tervis halvenes ja poeg pöördus Anatoli Krjutškovi, tol ajal 
KGB ülema esimese asetäitja poole palvega mind hospitaliseerida. See luba anti. 
Pärast ravi hospidalis tegin läbi kahekuulise ravi Partei KK sanatooriumis. Kõrgem 
juhtkond võttis 80. aastate keskel minu suhtes kahesuguse positsiooni. Ühest küljest, 
arvates, et minu süüasi on nähtavasti fabritseeritud, kutsuti mind J. Andropovi 
nimelisse Instituuti luure ajaloost loenguid pidama. Ma jutustasin, kuidas me kasu- 
tasime ära Oppenheimeri ja Fermi patsifistlikke vaateid ning Szilardi ja Bohri 
sümpaatiat Nõukogude Liidu vastu, et saada informatsiooni aatomipommi kohta. 
Muide, tol ajal seal osalenud Jatskov ei vaidlustanud minu sõnu. Võtsin osa ka KGB 
konverentsidest Saksamaal toimunud luureoperatsioonide ajaloo uurimise alal, mis 
viidi läbi Jasenovos, välisluure staabis. 1986. aastal, vahetult enne Gorbatšovi 
kohtumist president Reaganiga Reykjavikis, saatsin KGB-sse märgukirja, milles 
andsin teada meie Jalta konverentsi teenindamise kogemustest. See kõik oli tore. Kuid 
teisest küljest - ma polnud ikka veel 

rehabiliteeritud. 

Glasnost kogus jõudu ja poeg otsustas palgata advokaadi, kes hakkaks minu asju 
ajama. See šokeeris Parteikontrolli Komiteed ja prokuratuuri. Advokaat koostas kirja, 
milles süüdistas prokuratuuri pettuses, viidates faktilisele veale prokuratuuri vastuses. 
Ta nõudis luba tutvuda kõigi süüasja materjalidega, kuid talle öeldi ära. 

Valmistasin NLKP KK uuele sekretärile Falinile, kes vastutas välispoliitiliste 
küsimuste eest, ette teatise Saksa-Nõuko-gude suhete ajaloo kohta sõjaeelsel 
perioodil. Minu teine teatis puudutas rahvuspoliitika läbiviimist, kaasaarvatud ukraina 
ja juudi probleemid. Ta tänas nende materjalide eest, kuid ei osutanud mulle mingit 
olulist toetust rehabiliteerimist puudutavates küsimustes. 

Vahepeal huvitas Gorbatšovi, kuidas valmistati ette ja anti edasi käske inimeste 
hävitamiseks ning millised olid likvideerimise moodused. Seoses sellega külastas 
mind kindralmajor Šadrin, kes vastutas eriülesannete täitmise eest KGB-s, kuid 

ma lükkasin tagasi tema palve kirjeldada, kuidas selliseid ülesandeid täideti. Ma 
selgitasin, et täielikke aruandeid selle kohta hoitakse Partei KK arhiivides, märkides, 
et mina isiklikult valmistasin ette kaks käsitsikirjutatud aruannet operatsioonidest 
Mehhikos ja Rotterdamis, mille eest ka vastutasin. Teised käsitsikirjutatud aruanded 
koostati kõrgemate ametiisikute poolt, kes nende operatsioonidega otseselt tegelesid - 

Ogolt-sovi, Savtšenko, Tsanava ja Abakumovi või Molotovi ja Võ-šinski poolt, kui 
nad juhtisid Informatsioonikomiteed. Sadrinile oli uudiseks, et aastatel 1930-1950 
likvideeris sõjaväeluure topeltagente ja ülejooksikuid. Sellega tegeles spetsiaalne 
grupp. Soovitasin tal konsulteerida neis küsimustes Parteikontrolli Komiteega. 
Arvatavasti informeeris ta meie kohtumisest oma juhtkonda. 

See oli nagu saatuse iroonia, et ajal, kui ma andsin sisse taotluse rehabiliteerimise 
kohta, sai Gorbatšov omapärase läkituse, mis oli kirjutatud kolme kindrali poolt, kes 
võtsid osa Beria arreteerimisest. Nad nõudsid Gorbatšovilt 1985. aasta aprillis, et neile 
antaks Nõukogude Liidu kangelase nimetus, mida neile omal ajal lubati salajase ja 
riskantse operatsiooni läbiviimise eest. 19. aprillil 1985. aastal suunas NLKP KK 
sekretär Kapitonov selle kirja Gorbatšovile. Niisiis, kui Parteikontrolli Komitee 
esimees Solomentsev valmistas ette dokumente minu rehabiliteerimise kohta, nõudsid 
kindralid endale autasu. Gorbatšov lükkas tagasi mõlemad taotlused - nii minu kui ka 
kindralite oma. Kindralitele meenutati: 28. jaanuaril 1954. aastal said nad juba selle 
operatsiooni eest Punatähe ordeni, seega ei pea Keskkomitee otstarbekaks selle 
küsimuse juurde uuesti tagasi pöörduda. 

1990. aastal sain KGB kõrgemalseisvalt ametnikult teada: Gorbatšov pole rahul, et 
demokratiseerimise protsess väljub kontrolli alt. Sama aasta sügisel said KGB ja 
relvajõud käsu valmistada ette plaan sõjaolukorra kehtestamiseks. Samal ajal 
suurendati kaks korda kõigi sõjaväelaste palku. 

Olulist moraalset toetust sain KGB kindralmajoritelt Kevorkovilt ja Gubernatorovilt. 
Nad kasutasid selle ära, et KGB 

endine Ideoloogiavalitsuse ülem, kindral Abramov määrati NSV Liidu peaprokuröri 
asetäitjaks, ja uurisid tema kabinetis minu toimikut. Nende sõnul sisaldasid süüasja 
neli köidet kuuldusi, mitte aga minu vastu esitatud konkreetseid süüdistusi. Mis aga 
veelgi tähtsam, nad avastasid Poliitbüroo teatise otsuseprojektiga: võtta vastu 
Parteikontrolli Komitee ja KGB ettepanek rehabiliteerida Sudoplatov ja Aitingon, 
seoses uute asjaolude selgumisega selles küsimuses ja tõendusmaterjali puudumisega 
nende osaluse kohta Beria ja tema grupi kuritegudes ning samuti võttes arvesse ka 
nende panust fašismi üle võidu saavutamises ja aatomiprobleemide lahendamises. 

See andis mulle kindlusetunnet. Mu uut avaldust rehabiliteerimise kohta toetas mitte 
ainult KGB, vaid ka kõrgemalseisvad isikud partei KK aparaadis. Avalikustamine 
andis mulle võimaluse kasutada ajakirjandust. Kirjutasin kirja Aleksandr Jakovlevi 
komisjonile poliitiliste repressioonide ohvrite rehabiliteerimise kohta, milles andsin 
teada, et teatan pressile: tõde repressioonide tõelisest mehhanismist varjatakse siiani. 
Teises kirjas - Krjutškovile - palusin prokuratuurile edasi anda koopiad dokumentidest 
minu luuretöö kohta ja nimetasin käskkirjade numbrid (need sain ma teada oma 
sõpradelt KGB-st) ülesannete osas neile üksustele, mida ma juhtisin. See võis 
kinnitada, et minu süüasja on võltsitud. 

KGB reageeris sellele viivitamatult. Kaadrivalitsuse ülema asetäitja andis mulle teada, 
et kõik minu kirjas loetletud dokumendid on kinnitatud KGB-s ja suunatud 
prokuratuuri soovitusega analüüsida ja läbi vaadata kui uus materjal minu kohtuasjas. 
Mind kutsuti Sõjaväeprokuratuuri, kus teatati, et minu kohtuasi vaadatakse uuesti läbi. 
Nad kontrollisid veel kord ka Abakumovi ja tema grupiga seotud materjale. Uus 
juurdlus võttis aega terve aasta. 


Nüüd hakkasid aga toimuma kummalised asjad. Beria toimik võeti prokuratuurist ära 


ja anti Gorbatšovi sekretariaati. Seejärel läksid kaduma mõningad dokumendid. Peagi 
ilmus ajalehes ,,Moskovskie Novosti" artikkel, mis sisaldas rünnakuid 

minu pihta ning milles, kasutades tsitaate Beria süüdistuskokkuvõttest, väideti, et 
minu korralduste põhjal organiseeriti Moskva konspiratiivkorterites ja teistes linnades 
inimeste salajasi tapmisi mürkide abil. Mind süüdistati kui Beria kaasosalist, 
mainimata, et ma töötasin luures. Ajaleht palus lugejaid saata ükskõik millist 
informatsiooni, mis on seotud Sudoplatoviga, kuna Beria süüasi ei sisalda fakte ja 
tema ohvrite konkreetseid nimesid. Lugejad ei reageerinud. Toimetuse poolses 
arvamuses artikli kohta kirjutas Jegor Jakovlev, ,,Moskovskie Novosti" toimetaja, et 
väga vajalik on kehtestada seadus kontrolli kohta eriteenistuste operatiivtöö, eriti aga 
mürkidega tegelevate tok-sikoloogialaboratooriumide üle, nii LKA-s kui ka KGB-s. 
Need märkused olid vastuseks kindral Kalugini avaldusele, et taoline laboratoorium 
eksisteerib ikka veel KGB-s, LKA aga katsetab toksilisi preparaate Ameerika 
kodanike peal. 

1990. aasta oktoobris avaldati ,,Moskovskie Novostis" artikkel, milles räägiti, et 
Mairanovski oli stalinlike repressioonide ohver ja arvatavasti laimas end ise 
ülekuulamiste ajal. Artikli autori sõnul oli tal kõrge reputatsioon Moskva teadlaste 
hulgas. Artiklis oli ka karmi kriitikat selle kohta, kuidas uuriti Beria süüasja - 
»parimate stalinlike traditsioonide vaimus”, ilma konkreetsete tõenditeta. Sel moel, 
kuigi kaudselt, pandi kahtluse alla ka süüdistused, mis olid esitatud minu ja Aitingoni 
vastu seoses Beria süüasjaga. 

Ma mõistsin, et küsimus minu rehabiliteerimisest jääb venima lõpmatuseni, sest mitte 
keegi võimulolijaist ei soovinud, et tuleks ilmsiks tõde, mis kompromiteeriks 
Hruštšovi liberaalset poliitikat. Reformaatorid aga püüdsid ära kasutada Hruštšovi 
aegset ,,sulaperioodi" perestroika mudelina. Riigi kõrgema juhtkonna otsusega enam 
selliste poliitiliste vastaste hävitamist nagu Trotski ja ukraina natsionalistid, 
ajakirjanduses ei arutatud. Gorbatšov vaikis, ta ei saanud endale lubada paljastada 
Hruštšovi kui Stalini käsilast ja salajaste poliitiliste mõrvade organisaatorit. Siis oleks 
määritud ajalooline mälestus partei XX kongressist, kus Hruštšov esines Stalini 
kuritegude paljastamisega. Partei KK liikmed ja paljud kongressi 

delegaadid teadsid tema ja iseenda osalusest Stalini kuritegudes. Seetõttu, kui minu 
kohtuasi tuleks päevavalgele, oleks paljastatud nii kogu Hruštšovi-aegne 
parteijuhtkond kui ka Hruštšov ise, kes tegi Beriast ja inimestest, kes töötasid tema 
alluvuses, patuoinaid. Siis oleks Gorbatšovi-aegne juhtkond kandnud vastutust süü 
varjamises oma õpetajate kohta, kes nad võimule tõid. 

Beria ja tema vaenlased riigi juhtkonnas jutlustasid ühte ja sama moraali. Ma olen 
täiesti nõus publitsisti Kirill Stoljaroviga, kes kirjutab, et ainus erinevus Beria ja tema 
võistlejate vahel oli nende poolt valatud vere hulgas. Kuid vaatamata oma 
kuritegudele, suutsid Beria, Stalin ja Molotov kujundada mahajäänud agraarmaast 
ikkagi võimsa suurriigi, mille relvastusse kuulub tuumarelv. Sooritades samalaadseid 
koletuid kuritegusid, aitasid Hruštšov, Bulganin ja Malenkov siiski tunduvalt vähemal 
määral kaasa NSV Liidu kui suurriigi võimsa potentsiaali loomisele. Erinevalt 
Stalinist, nõrgestasid nad riiki märkimisväärselt oma võimuvõitluse tulemusena. 
Juhindudes mitte sugugi vähem oma isiklikest ambitsioonidest, viisid Gorbatšov ja 
tema abilised selle suure riigi täieliku kokkuvarisemiseni. Gorbatšov ja Aleksandr 
Jakovlev pidasid end üleval nagu tüüpilised parteijuhid, varjates end võimu 
tugevdamise eesmärgil demokraatlike loosungite taha. Riigitegelastena olid nad täiesti 
jõuetud, luues illusioone nagu suudaksid nad üle kavaldada oma võistlejaid (Jeltsinit, 
Lihhatšovi, Rõžkovi ja teisi) ja sel moel säilitada endi kätes jagamatu võim. Nende 
saavutused sise- ja välispoliitikas võrduvad nulliga. 1989. aastal kõrvaldas Gorbatšov 

isikliku vastumeelsuse tõttu võimult Erich Honeckeri Ida-Saksamaal, et ,tugevdada 
sotsialismi", kuid nii nagu ka 1953. aastal, tõi see samm endaga kaasa nüüdki 
vapustuse, mis seekord lõpetas SDV eksisteerimise. Tema ja Ševardnadze olid 
võimetud taotlema läbirääkimiste teel Läänelt majanduslikku kompensatsiooni, 
vastutasuks strateegilise relvastuse vähendamise ja meie vägede väljaviimise eest Ida- 
Euroopast. 

Üldises mõttes asendati tähtis ja väga vajalik riiklik töö sise- 

ja välispoliitilistes küsimustes filosoofiliste aruteludega ,,maa-ilma terviklikkusest ja 
demokraatia arengust". Kui aga avastati, et riigi huve Ida-Euroopas pole 
rahvusvahelisel areenil võimalik kaitsta, hakkasid Gorbatšov, Ševardnadze ja 
Jakovlev äkki kõigile kuulutama, et on vaja austada rahvaste vaba valikut 
Tšehhoslovakkias, Poolas ja Ungaris, kus oldi pettunud sotsialismi ülesehitamise 
meetodite valikus. 

1989. aasta juunis helistas Zoja Rõbkina suvilasse Peredelkinos, kus ma tol ajal 
viibisin, kindralpolkovnik Dmitri Volkogonov, kes kirjutas Stalini ja Trotski 
elulooraamatuid. Kindral Kevorkov hoiatas mind, et selle inimesega tuleb olla 
ettevaatlik, kuid ma otsustasin siiski sellele kohtumisele minna, sest Volko-gonovil oli 
juurdepääs arhiividele ning ta võis kujutada minevikku koos selle julmuste ja 
triumfidega tõelises valguses. Ettevaatlikult (tal oli ju ametiisik ning allus KK-le ja 
sõjaväejuhtkonnale) ja loomulikult ka vigu tehes avas Volkogonov siiski uue 
lehekülje meie ajaloouurimises. Ta lubas toetada ka minu rehabiliteerimispalvet. Meie 
kohtumise käigus 4. novembril 1989. aastal soovitasin tal viia sisse parandus 
juhtumisse Sta-menoviga, mis oli äsja trükitud ajakirjas ,,Oktoober". Volkogonov 
väitis, et Stalin isiklikult kohtus Stamenoviga, mina aga teadsin, et see pole tõsi. 
Sondeerimise ja desinformeerivate kuulduste levitamisega diplomaatide ringkonnas 
tegelesin mina, et välja selgitada sakslaste valmisolekut asuda meiega suhete 
rahulikule reguleerimisele 1941. aastal. Volkogonovi raamat ,.Stalin: triumf ja 
tragöödia" nägi küll ilmavalgust, kuid see episood jäi muutmata. Volkogonov toetub 
versioonile, et Stalin ja Molotov kavandasid separaatrahu kokkulepet sakslastega, 
analoogset Brest-Litovskile, ning infoallika osas teeb ta viite diskussioonile 
Poliitbüroos. 

Poliitbüroo võis seda luureoperatsiooni kahtlemata arutleda. Nagu ma juba kirjutasin, 
oli minu ülesandeks lasta käiku desin-formatsioon võimalikest rahuläbirääkimistest 
Hitleriga, kasutades Stamenovit infoallikana. 

Ma juhatasin Volkogonovile kätte materjalid, mis puudutasid Trotskit ja mida hoiti 
KGB ja Partei KK arhiivides - ilma 

minuta poleks ta neid kunagi suutnud leida. Isegi juhul, kui oli võimalus ligi pääseda 
ülisalajastele arhiivikaustadele, osutus ühe või teise dokumendi leidmine sama 
raskeks kui nõela otsimine heinakuhjast. Närfeks tema ei võinud ju teada, et Trotski 
isiklik arhiiv, mis röövtti Pariisist 1937. aastal, ei asunud sootuks seal, kus ta oleks 
pidanud olema, vaid Partei KK Rahvusvahelises osakonnas ja seda kasutati üsna 
aktiivselt. 

Pärast 1991. aasta augustikuu ebaõnnestunud riigipöördekatset leidis aset praktiliselt 
kontrollimatu kompartei salajaste arhiivide paljaksriisumine, et müüa neid 
kasutamiseks filmide, teaduslike uurimistööde ja dokumentaalkirjandusega tegeleva- 
tele inimestele. Kuigi Volkogonov viitab oma Trotski raamatu eessõnas minu abile, 
siis minu nime mainimist ja katkendite tsiteerimist minu ja Aitingoni pöördumistest 
NLKP KK-sse meie rehabiliteerimistaotlustega ta minuga ei kooskõlastanud. Seetõttu 


329 


ongi seal esmakordselt avaldatud minu tõeline ja koodnimi seoses operatsioonidega 
fašistliku OUN-i vastu. Muide nii selle kui ka teiste taoliste publikatsioonide alusel 
algatas Ukraina prokuratuur 1992. aastal minu vastu kriminaalasja. Alles 1994. aastal, 
kui oli kindlaks tehtud, et fašistlik-terrorist-lik OUN Konovaletsi-Bandera juhtimisel 
kuulutas ametlikult end sõjajalal olevaks Nõukogude Venemaa ja NSV Liiduga, mis 
kestis 1919. aastast kuni 1991. aastani, jäeti mind rahule. 

Mainides mind ja Aitingoni oma Trotski raamatus ning jutustades meie osast 
partisanisõjas fašistliku Saksamaa vastu ja aatomiprobleemi lahendamisel, püüab 
Volkogonov siiski, vaatamata kõigile oma vigadele ja möödalaskmistele, objektiivselt 
hinnata meie tööd. Palju aastaid oli minu nimi tundmatu -seda polnud leida mitte 
ühestki Hitleri-vastases sõjas sooritatud kangelastegude kirjeldusest ega ka meie luure 
ajaloost. Just Volkogonov äratas mõtte jutustada minu elu ja minu põlvkonna loo. 
Selle 100, mis annab mulle võimaluse asetada nüüd kõik oma kohtadele. 

Nõukogude riigi hukk ja need ebaõiglased publikatsioonid, mis kriipsutavad läbi minu 
kodumaa kangelasliku ajaloo, said võimsaks, täiendava tõuke andnud motiiviks 
haarata sulg ja 

jutustada selles raamatus tookordsetest sündmustest. Siin ära toodud isiklikud 
mälestused peavad suunama uurijaid uut moodi vaatama reale episoodidele nii meie 
kui ka kogu maailma ajaloos ja lõpetama meie välispoliitiliste aktsioonide kohta käi- 
vate arhiividokumentide moonutamise, millega seoses esitati kohati otse teadlikult 
valed arvud arhiivitoimikute ja luureope-ratsioonide ettekannete kohta. 

See raamat näeb ilmavalgust ka selleks, et 1930.-1950. aastate näite varal juhtida 
tähelepanu ebakompetentse poliitilise juhtkonna erilisele ohtlikkusele miljonite 
inimeste saatuse otsustamisel, kui poliitikud tegutsevad printsiibil: ,,kõigepealt 
haarame võimu ja kinnitame kanda Kremlis, eks pärast näe". 

1992. aasta aprillis ütles kindralpolkovnik Volkogonov mulle: ,,Miks te Ukraina ja 
Musta mere laevastiku pärast nii väga muretsete, Pavel Anatoljevitš, te ju näete, nad 
lagunevad ise koos oma Krimmiga ja tulevad niikuinii meie juurde.” 

Selline kuritegelik kergemeelsus riigiasjade lahendamisel toob kaasa inimkaotusi ja 
tragöödiaid, mis on analoogsed 1930.-1950. aastate poliitilistele repressioonidega. 
1991. aastal tulid sõjaväe justiitsorganid järeldusele, et Abakumovi süüasi oli 
fabritseeritud ja kuigi ta kandis vastutust ebaseaduslike repressioonide eest, ei olnud 
ta süüdi riigi reetmises ega parteivastastes kuritegudes. Sõjaväeprokuratuur soovitas 
muuta süüdistuskokkuvõtte paragrahvi, mille alusel ta oli mõistetud mahalaskmisele. 
Abakumovi tegelik kuritegu seisnes selles, et ta ületas oma võimupiire ja võltsis 
kriminaalasju ning vastavalt tolle aja seadustele oli karistusmäär - mahalaskmine - 
sama. See järeldus andis aga tunnistust, et need, kes asusid võimuhierarhia kõrgematel 
astmetel, olid nimetatud kuritegudes süüdi mitte vähem kui tema. 

Sõjaväeprokuratuur lähenes minu ja Aitingoni kohtuasjale uut moodi. Materjalid 
tõestasid, et meie ei fabritseerinud võlts-süüdistusi ,,rahvavaenlaste" vastu. Ametlik 
süüdistus selle kohta, et me olime Beria käsilased riigi reetmises ning kavandasime ja 
viisime täide terroristlikke akte valitsuse ja Beria isiklike vaenlaste vastu, lükati 
ümber dokumentaalselt. 

Pärast 1991. aasta augustisündmusi ja NSV Liidu lagunemist lõpetas sõjaväe 
peaprokurör mõni aeg enne oma erruminekut meie kohtuasjad ja teatas: kui ma teid ei 
rehabiliteeriks, siis arhiivimaterjalid näitaksid, et ma olen veel üks nendest, kes osaleb 
tõe varjamises Kremli salajaste võimumehhanismide kohta 30.-50. aastatel. Ta tegi 

meie kohtuasjadest kokkuvõtte ja kirjutas alla määrusele Aitingoni ja minu 
rehabiliteerimise kohta. 

Pärast NLKP krahhi ei kujutanud minu rehabiliteerimine endast enam poliitilise 
konjunktuuri probleemi, vaid muutus lihtsalt üheks tavaliseks reaepisoodiks 
Nõukogude Liidu kokkuvarisemise perioodil. Sõjaväe justiitsorganid ei pidanud enam 
küsima korraldusi riigi kõrgemalt juhtkonnalt, kuidas minu juhtumiga tegeleda. 
Võimule tuli uus põlvkond. Ja kuigi ka see oli kasvanud endise režiimi ajal, ei olnud 
praegune juhtkond segatud riigi endiste autoritaarsete juhtide Stalini ja Hruštšovi met- 
sikustesse. Hruštšovi nimi, mida kasutati aktiivselt perestroika algperioodil, oli 
kaotanud oma ligitõmbavuse. 

Nõukogude Liit, millele olin olnud ustav kogu hingest ja mille eest olin valmis andma 
oma elu, mille pärast olin nõus mitte märkama kordasaadetud julmusi, õigustades 
seda püüdega muuta riik mahajäänust eesrindlikuks, mille heaolu arvestades veetsin 
pikki kuid kaugel kodumaast, kodust, naisest ja lastest - isegi viisteist aastat 
vanglakaristust ei hävitanud minu ustavust - see Nõukogude Liit lakkas olemast. 
Keerulises olukorras pärast NSV Liidu lagunemist, mille põhjustas poliitilise kultuuri 
puudumine, säilitavad viha minu vastu vaid need, kes eelistavad, et minevikus 
toimunud tragöödiate tegelike asjaolude teadjad lahkuksid vaikides elust. Nad 
püüavad avalikult omistada endale tõe monopoli minevikus aset leidnud sündmuste 
tõlgendamisel. Kuigi enamus neist on end kompromiteerinud sellega, et aastatel 1960- 
1990 tõid teadlikult ühiskonna ette jämedalt võltsitud seletusi stalinlike repressioonide 
motiivide ja mehhanismi ning tähtsate sündmuste kohta meie sise- ja välispoliitikas. 
Ma loodan, et minu jutustus aitab praegusel põlvkonnal 

võtta igakülgselt läbikaalutud, konjunktuurist ja ekstremismist vaba hoiaku hinnangu 
andmisel meie kangelaslikule ja traagilisele minevikule. 

